
Sfaturi către miri 


Din seara nunţii în care o vei primi pe mireasa ta în camera de mire, primeşte-o ca 


pe o statuie şi chiar de atunci să înveţe să fie cumpătată, blândă şi să trăiască 
cinstit; de la început chiar, de cum păşeşte pragul casei tale, să calce în picioare 
dragostea de bani. Să o înveţi să fie înțeleaptă, să o înveţi să nu-şi atârne aurării de 
urechi, nici împrejurul gâtului, nici pe pereţii casei; să nu dorească haine ţesute cu 
fir de aur şi nici obiecte de lux. 


Podoaba ei să fie strălucitoare, dar strălucirea să nu fie o insultă. Acestea toate să 
fie lăsate celor nechibzuiţi; tu însă împodobeste-ţi casa cu multa cuviinţă, mirosind 
mai degrabă de înfrânare decât de parfumuri. Două lucruri vor rezulta de aici. Intâi 
nu se va mâhni mireasa, când, după terminarea nunţii, se vor trimite înapoi 
fiecăruia hainele ţesute cu fir de aur şi vasele cele de argint; al doilea, mirele nu se 
va mai îngriji de pierderea şi de paza celor adunate. 


După aceasta, după ce se va fi terminat toată desfătarea zilei de nuntă, ia-ţi mireasa 
ta, formează-o bine, întinzând pentru multă vreme simţul de pudoare şi nu căuta să 
stingi acest simţ degrabă. Căci chiar dacă fata ar fi lipsită de acest simţ, totuşi ştie 
să tacă până la o vreme, sfiindu-se de bărbat şi surprinsă de noile împrejurări în 
care intră. Aşa dar să nu strici repede acest simţ de pudoare, după cum fac bărbaţii 





cei desfrânaţi, ci prelungeşte-l pentru multă vreme, căci de mare folos îţi va fi 
acesta. Niciodată nu te va cârti şi nici nu te va mustra pentru cele ce ai hotărit. 


Prin urmare legiuieşte totul în acea vreme, în care simţul pudorii, ca un frâu pus 
sufletului, nu te lasă sa te mustre sau să cârtească de cele ce faci. Când oare este un 
timp mai potrivit de a forma femeia ca acela în care se sfieşte de bărbat, se teme şi 
se ruşinează? Atunci pune-i cuvintele înţelepciunii, căci le primeşte sufletul ei; 
aşează-i cea mai frumoasă dispoziție sufletească, adică simţul pudoarei. 


Dar dacă voieşti îţi pot da şi un exemplu cum trebue să vorbeşti cu ea. Dacă Pavel 
nu s-a sfiit de a spune : „Nu vă lipsiți unul pe altul de îndatoririle conjugale” (| 
Coririteni, VII, 5) şi rostea cuvintele către femei măritate, dar rnai bine zis nu către 
femei măritate, ci către suflete duhovniceşti, cu atât mai mult eu nu mă voi feri de 
a o spune. 


Ce trebuie dar să-i vorbească ei mirele ? Cu multă dragoste să-i spună: „Eu, copilă, 
te-am luat tovarăşă de vieaţă şi te-am adus ca să-mi fii părtaşă în treburile cele 
mai de cinste şi mai de nevoie, anume facerea de copii şi purtarea de grijă a casei. 
Ce te rog dar pe tine ?” - Dar înainte de a întreba aceasta, vorbeşte-i de dragoste, 
căci nimic nu ajută atâta pentru a convinge pe ascultător ca să primească cele spuse 
decât ştiind că i se vorbeşte cu multă dragoste. Cum îi va arăta însă dragostea? 
Dacă îi va spune: „Am avut putinţa să mă căsătoresc şi cu altele şi mai bogate şi 
de neam mai strălucit, totuşi nu le-am ales pe acelea ci pe tine, am îndrăgit 
caracterul tău, blândeţea ta, înţelepciunea ta”. Cu aceste cuvinte pregăteşte îndată 
calea cuvintelor cu privire la o viaţă înţeleaptă, şi blamează, pe ocolite, bogăţia. 


Căci dacă fără nici o pregătire vei vorbi contra bogăției va fi supărător ; dar dacă te 
foloseşti de un prilej potrivit, le reuşeşti pe toate. Atunci i se va părea ei că faci 
acest lucru spre a o apăra şi nu-i vei părea ei ca un om aspru, neplăcut şi chițibuşar. 
Când însă vei lua prilej de vorbă chiar din cele ale ei, se va bucura. Aşadar îi vei 
spune — căci este nevoie să reiei vorba începută - „Am avut putinţa să iau soţie 
bogată şi avută, dar n-am voit. Pentru care pricină oare ? Nu la întâmplare şi nici 
în zadar, ci am fost învăţat eu bine că bogăţia nu este nici o avere, ci lucru de 
disprețuit, care se află şi la tâlhari şi la femeile desfrânate şi la jefuitorii de 
morminte. 


Pentru aceasta, lăsându-le pe toate celelalte, am venit către virtutea sufletului tău, 
pe care o prefer faţă de tot aurul, deoarece o fată tânără, pricepută şi liberă, care 
se îngrijeşte de evlavie preţuieşte tot atât de mult cât toată lumea. Pentru aceasta 
m-am îndrăgostit de tine, şi te iubesc şi te pun mai presus de sufletul meu. Viaţa 





prezentă nu este nimic, doresc şi mă rog şi fac totul ca astfel să ne învrednicim să 
petrecem viaţa prezentă încât şi acolo, în viaţa viitoare, să trăim tot împreună cu 
multă slobozenie. 


Timpul de aici de pe pământ este scurt şi trecător; dar dacă ne vom învrednici să 
petrecem viaţa de aici bine plăcând lui Dumnezeu, vom fi totdeauna, cu mai multă 
plăcere, şi cu Hristos şi noi doi împreună. Eu dintre toate am preferat dragostea ta 
şi nimic nu mi-i atât de greu şi de supărăcios decăt ca să mă cert vreodată cu tine. 
Chiar dacă ar trebui să pierd totul, chiar dacă aş ajunge cel mai sărac dintre 
oameni, chiar dacă aş suferi cele mai grele primejdii, chiar, dacă aş pătimi 
orişice, mie toate îmi vor fi cu putinţă de suferit şi uşoare, atâta timp cât noi ne 
vom înțelege unul cu altul. Copiii chiar atunci îmi vor fi dragi, când tu te vei purta 
drăgăstoasă faţă de mine. Va trebui dar ca şi tu să faci la fel”. 


Adă apoi şi cuvintele Sfintei Scripturi în sprijinul tău, deoarece Insuşi Dumnezeu 
vrea ca dragostea să fie între voi. Ascultă ce zice Scriptura: „Pentru aceasta va 
lăsa omul pe tatăl său şi pe mama sa şi se va lipi de femeia lui”. (Efeseni, 31). 
„Să nu fie între noi, continuă tu cuvântul tău, nici un prilej de micime sufletească. 
Piară banii, mulțimea slugilor, cinstea de la cei străini; eu în locul acestora toate 
prefer dragostea ta”. 


Aceste cuvinte oare nu vor fi mai dorite de femeie decât aurul şi decât bogăţiile? 
Să nu te temi că fiind iubită se va obrăznici cu tine ; nu, ci dimpotrivă, mărturiseşte 
că o iubeşti, în adevăr femeile desfrânate, care sunt lângă un bărbat, iar mâine cu 
altul, negreşit că s-ar obrăznici când ar auzi astfel de cuvinte; dar o femeie liberă, o 
fată nobilă, niciodată nu se va obrăznici auzind aceste cuvinte, ci cu atât mai mult 
se va pleca. 


Arată că îți place mult să stai împreună cu ea, şi de dragul ei vrei să fii mai bine 
acasă decât în oraş. Prefer-o tuturor prietenilor şi chiar copiilor ce ţi-a dat; iar pe 
copii iubeşte-i tot de dragul ei. Dacă face ceva bun, laudă-o şi admir-o; dacă 
greşeşte ceva, lucru ce se întâmplă celor tinere, sfătuieşte-o şi atrage-i luarea 
aminte. Defaimă necontenit banii şi luxul şi dă-i a înţelege că podoaba unei femei 
este aceea care vine de la modestie şi de la cinste; învaţ-o continuu cele de folos. 


Rugăciunile voastre să fie în comun; fiecare să meargă la biserică, iar acasă 
bărbatul să întrebe pe femeie şi femeia pe bărbat asupra celor spuse sau citite 
acolo. Dacă cineva este sărac să ia ca exemplu pe bărbaţii sfinţi, pe Pavel, Petru, 
cari au fost mai slăviţi decât împărații şi bogaţii, cu toate că şi-au petrecut viaţa în 





foame şi sete. Invaţă-o că nimic nu este mai înfricoşător în cele ale vieții decât 
numai a nu trăi după voia lui Dumnezeu. 


Dacă vrei să dai mese şi ospeţe nu chema pe nici un om fără caracter, pe nici un 
om necuviincios; şi dacă vei găsi pe vreun sărac sfânt, putând ca să binecuvinteze 
casa voastră, putând cu păşirea picioarelor sale să aducă toată binecuvântarea lui 
Dumnezeu, pe acela cheamă-l. 


Să spun încă şi alta ? Nimeni dintre voi să nu se grăbească să se însoare cu una mai 
bogată decât ei, ci mai bine cu una cu mult mai săracă. Căci fiind mai bogată, nu 
va aduce atâta prilej de plăcere cu banii ei, câtă ură şi insultă, prin faptul că ea va 
cere mai mult decât a adus, va pretinde lux, va da drumul la cuvinte supărătoare şi 
la sudălmi. 


Căci poate va zice: „încă n-am cheltuit nimic din ale tale, sunt îmbrăcată încă cu 
lucrurile mele, din acelea pe care părinții mei mi le-au dăruit”. Ce spui, femeie ? 
Incă ale tale porţi ? Care lucru este mai dureros oare decât acest cuvânt ? Trupul nu 
mai este încă al tău, iar banii sunt ai tăi ? După căsătorie nu mai sunteți două 
trupuri, ci sunteţi un singur trup, iar averile două şi nu una ? O, poftă a banilor! Aţi 
ajuns amândoi un om, o fiinţă şi încă spui: „ale mele”? 


De diavol a fost introdus acest cuvânt blestemat şi spurcat. Dumnezeu a făcut 
comune pe toate cele ce sunt mai necesare decât banii, iar banii nu sunt comuni ? 
Nu este cu putinţă să spui: „Lumina mea, soarele meu, apa mea”. Toate cele mai de 
preţ ne sunt comune, iar banii nu sunt comuni ? Să piară de mii de ori banii, dar 
mai vârtos nu banii, ci voinţa care nu ştie să se folosească de bani, ci îi preferă în 
locul tuturora. 


Invaţă acestea împreună cu altele, dar cu multă dragoste, pentru că sfătuirea 
virtuţii, în ea însăşi, este tristă. Și mai cu seamă faţă de o copilă simplă şi tânără, 
când îi vorbeşti de un trai înțelept şi cinstit, fă-o cu multă dragoste. Şi mai ales 
îndepărtează din sufletul ei : „al meu” şi „al tău”. Dacă va spune : „Cele ale mele”, 
spune-i: „Pe care le numeşti ale tale, căci nu ştiu ; eu nu am nimic al meu; cum 
dar spui : cele ale mele, când toate sunt ale tale 2” Dăruieşte-i ei acest cuvânt. Nu 
vezi că acest lucru îl facem cu copiii ? Când un copil smulge ceva din cele ce ţine 
în mână, şi vrea să ia şi celălalt lucru, i-l dăm şi zicem: „Da, şi acesta este al tău şi 
acela”. 


Aceasta să facem şi cu femeia, căci judecata ei este mai copilăroasă. Dacă va zice: 
„Cele ale mele”, spune: „Toate sunt ale tale, şi eu sunt al tău”. Nu este cuvânt de 





linguşire, ci de multă pricepere. Astfel vei putea îndepărta mânia ei şi să-i stingi 
întristarea. Spune-i deci astfel: „Și eu sunt al tău, copilă. Acest lucru m-a Sfătuit 
Pavel zicând: „Bărbatul nu este stăpânul corpului său, ci femeia” (| Corinteni, 7, 
4). Dacă eu nu am Stăpânire asupra corpului meu, ci tu, atunci cu atât mai mult 
ai Stăpânire şi asupra banilor”. Vorbind acestea ai linişti-o, ai stins flacăra, ai 
ruşinat pe diavol, ai făcut-o roabă, dar mai degrabă sclavă cumpărată cu bani; cu 
cuvintele acestea ai legat-o. Astfel, din cele ce tu grăeşti, învaţ-o să nu zică 
niciodată: „al meu” „al tău”. 


Niciodată să nu-i vorbeşti la întâmplare, ci cu mângâiere, cu cinste şi cu multă 
dragoste. Cinsteşte-o pe ea şi nu va avea trebuinţă să fie cinstită de alţii, nu va avea 
trebuinţă să fie slăvită de alții, căci se bucură de cinstea şi slava, care vine de la 
tine. Prefer-o înaintea tuturora, din pricina tuturor însuşirilor ei şi pentru frumuseţe 
şi pentru pricepere, şi laud-o. Astfel vei convinge-o să nu dea atenţie la nici un 
străin, ci va râde de toţi ceilalți. Invaţ-o frica de Dumnezeu şi vor curge toate ca 
dintr-un izvor, iar casa ta va fi plină de mii de bunătăţi. Dacă vom căuta cele 
nepieritoare, atunci vom dobândi şi pe cele pieritoare, căci spune Scriptura: 
» Căutaţi mai întâi împărăţia lui Dnmnezeu şi toate celelalte se vor adăuga 
vouă”. (Matei, 6, 33). 





Căsnicia creştină 


Un om înţelept, care a spus multe cuvinte de folos, le-a spus şi pe acestea: 


„Femeia şi bărbatul să se înţeleagă bine între ei” (Parafrază la Înţelepciunea lui 
Sirah 25, 1). De la început Dumnezeu a avut grijă ca soţii să trăiască în armonie. 
De aceea vorbeşte despre amândoi ca şi când ar vorbi despre unul, şi spune: 
„Bărbat şi femeie i-a făcut” (Facerea 1, 27); şi „nu mai este parte bărbătească şi 
parte femeiască” (Galateni 3, 28). Pentru că nu poate exista legătură strânsă între 
doi bărbaţi aşa cum este legătura dintre un bărbat şi o femeie. 


De aceea şi David, plângând şi jelind pentru moartea bunului său prieten, lonatan, 
pe care-l iubea foarte mult, nu l-a numit tată ori mamă, frate ori soră, ci a spus: 
„Iubirea ta mi te-a făcut minune mai Sus decât iubirile femeii” (Il Regi 1, 26). Şi 
într-adevăr, această iubire este mai presus decât toate. Celelalte iubiri sunt 
puternice, această însă este şi puternică şi neofilită. Pentru că există un instinct 
erotic care cuibăreşte în natura soților şi, fără să înţelegem cum, leagă cele două 
trupuri. De aceea încă de la început, din bărbat a provenit femeia, iar în continuare 
din bărbat şi femeie au provenit alți bărbaţi şi alte femei. Vezi ce legătură a creat 
Dumnezeu, neîngăduind vreunei alte firi să pătrundă din afară? 


Vezi şi câte altele a încuviinţat? A îngăduit ca sora lui Adam să-i devină acestuia 
soţie; sau mai bine-zis, nu sora, ci fiica sa; sau poate nici fiica lui, ci ceva mai mult, 





însuşi trupul lui. lar legătura lor a stabilit-o direct de la început, ca pe o stâncă, 
unindu-i într-un singur întreg. De aceea nici pe femeie n-a făcut-o dintr-o natură 
străină lui Adam, pentru ca acesta să nu se lege cu ea ca şi cu o străină, şi nici n-a 
oprit căsnicia la unirea lui Adam cu Eva, ca acesta să nu se despartă, datorită unirii 
lui cu o singură femeie, de restul neamului omenesc. 


Aici s-a întâmplat adică ceea ce se întâmplă cu un copac frumos: are un trunchi, 
care se înalță deasupra rădăcinii şi după aceea se întinde în multe ramuri. Dacă nu 
are trunchi şi ramurile ies direct din rădăcină, nu valorează nimic; iar dacă are doar 
multe rădăcini, nu-l admiră nimeni. Aşadar în felul acesta Dumnezeu, dintr-un 
singur om, Adam, a făcut să se nască tot neamul omenesc, la fel ca ramurile din 
trunchiul copacului. Şi pentru ca iubirea să nu se micşoreze, ci să se întindă la toată 
omenirea, n-a îngăduit ca oamenii să se căsătorească cu surori şi fiice, impunându- 
ne despărțirea de rudele noastre. De aceea se spune: „Acela Care i-a făcut de la 
început, bărbat şi femeie i-a făcut” (Matei 19, 4). 


Din acestea provin mari lucruri bune dar şi mari lucruri rele pentru familii şi 
societăţi. Pentru că iubirea dintre bărbat şi femeie constituie, mai mult decât orice 
altceva, cea mai puternică legătură din viaţa noastră. Datorită acesteia mulţi 
oameni încep a se război şi chiar şi sufletele şi le vând şi le jertfesc. 


Aşadar nu întâmplător şi zadarnic a vorbit Pavel despre această chestiune, 
spunând: „Femeile să li se supună bărbaţilor lor precum Domnului” (Efeseni 5, 
22). De ce oare? Pentru că dacă soţii convieţuiesc în bună înţelegere, atunci şi 
copiii lor vor creşte bine şi vecinii se vor desfăta de mireasma vieţii lor creştine şi 
prietenii lor se vor bucura şi rudele lor se vor mândri. Dar dacă se întâmplă 
invers, toate se vor învălmăşi, toate vor fi tulburi şi confuze. Se întâmplă adică şi 
aici ce se întâmplă într-o armată: Când generalii ei au legături liniştite şi 
conlucrează armonios, armata merge bine şi poartă biruinţe; însă când aceştia nu se 
înţeleg şi se ceartă, toată armata se întoarce cu susu-n jos. Aşadar de aceea spune: 
„Femeile să li se supună bărbaţilor lor precum Domnului”. 


Însă cum se face că Scriptura într-un alt loc spune: „Dacă vine cineva la mine şi 
nu urăşte pe femeie şi pe bărbat, nu poate fi ucenicul Meu”? (Parafrază la Matei 
14, 26). Dacă femeile trebuie să li se supună bărbaţilor lor precum Domnului, 
cum de în altă parte le cere să se lepede de ei pentru Domnul? Citind cu atenţie 
ambele fragmente, veţi constata că unul nu-l contrazice pe celălalt. Sunt valabile în 
paralel amândouă. Adică ce vrea să spună aici Apostolul? Sau „să vă supuneţi 
bărbaţilor voştri, ştiind că aşa ÎI veţi sluji pe Domnul” sau „să-i ascultați pe 
bărbaţii voştri, considerând, ca ucenice ale lui Hristos, că faceţi voia Lui”, 





Pentru că, dacă cel care nu se supune puterii Statului şi autorităţilor se 
împotriveşte ordinii pe care a aşezat-o Dumnezeu, mult mai mult femeia care nu 
se supune bărbatului ei calcă porunca dumnezeiască. 


Să considerăm deci că bărbatul este capul şi femeia trupul, după cum o arată şi 
acest pasaj apostolic: „Bărbatul este cap femeii (adică cârmuitor), aşa cum şi 
Hristos îi este cap Bisericii, El Mântuitorul trupului. Dar aşa cum Biserica I se 


supune lui Hristos, tot astfel şi femeile să le fie întru toate bărbaţilor lor” 
(Efeseni 5, 23-24). 


Tu, bărbatul, îl auzi pe Pavel, care o povăţuieşte pe femeie să ţi se supună ţie, şi-l 
lauzi şi-l admiri. Auzi însă ce spune mai jos: „Bărbaţilor, iubiţi pe femeile voastre 
aşa cum şi Hristos a iubit Biserica şi pe Sine S-a dat pentru ea” (Efeseni 5, 25). 
Ai văzut mai înainte un model de supunere? Vezi acum şi modelul de iubire. Vrei 
ca femeia să ţi se supună aşa cum Biserica i se supune lui Hristos? Poartă-i şi tu 
ei de grijă, aşa cum Hristos îi poartă de grijă Bisericii. Și dacă trebuie să-ţi 
jertfeşti viaţa pentru ea, Să fii făcut bucăţi de o mie de ori, să le suferi şi să le 
rabzi pe toate, nu refuza s-o faci. Căci nici măcar aşa nu vei face ceva egal cu 
ceea ce a făcut Hristos pentru Biserică, de vreme ce tu vei suferi acestea pentru 
cea cu care eşti unit, iar Domnul a suferit pentru cea care S-a întors împotriva 


Lui şi L-a nesocotit. Aşadar pe când Hristos, nu cu ameninţări, nu cu huliri, nu cu 
spaime, ci cu multă iubire şi blândeţe, cu grijă şi jertfă a reuşit să inspire încredere 
celei care atât de mult L-a necăjit, aşa să faci şi tu, aşa să te porți cu femeia ta. 
Dacă nu-ţi acordă atenţie, dacă te înfruntă cu mândrie, dacă te nesocoteşte, vei 
putea s-o îndreptezi prin marea ta purtare de grijă, prin dragostea şi bunătatea ta, 
nu prin mânie şi înfricoşare. 


Doar pe un slujitor îl poţi cuminţi în felul acesta, sau poate că nici pe el, pentru că 
se va înfuria degrabă şi va înceta să te mai slujească. Pe fovarăşa ta de viaţă, pe 
mama copiilor tăi, pe temelia oricărei bucurii din familie, nu trebuie s-o 
îndreptezi cu sălbăticie şi ameninţări, ci cu iubire şi bune maniere. 


Ce căsnicie mai e asta, când femeia tremură în faţa bărbatului său? Și de ce 
afecţiune familială se va bucura bărbatul, când trăieşte cu o femeie pe care o 
exploatează ca pe o roabă? Şi dacă păţeşti ceva datorită ei, să nu i-o reproşezi. 
Nici Hristos n-a făcut aşa ceva. „Și pe Sine S-a dat pentru ea”, zice, „ca s-0 
sfințească, curăţind-o...” (Efeseni 5, 25-26). Prin urmare era necurată, avea 
slăbiciuni, era urâtă şi josnică. 





Orice femeie ai lua, nu va fi ca Biserica, pe care Hristos a ales-o ca Mireasă a Lui, 
ŞI nici nu se va deosebi de tine atât cât se deosebea aceea de Hristos. Şi cu toate 
acestea, Domnul n-a simţit repulsie faţă de ea şi nici n-a scârbit-o pentru marea ei 
urâţenie. Şi vrei să pricepi cât de mare era urâţenia e1? Auzi ce spune Apostolul: 
„Altădată eraţi întuneric” (Efeseni 5, 8). Vezi cât de neagră era? Există ceva mai 
negru decât întunericul? lată însă şi necuviinţa ei: „Că noi eram cândva fără de 
minte... petrecându-ne viaţa în răutate şi invidie” (Tit 3, 3). 


lată şi necurăţia ei: „Eram neascultători, rătăciţi, slujind poftelor şi feluritelor 
desfătări...” (Tit 3, 3). ŞI totuşi, deşi Biserica avea atâtea slăbiciuni, Hristos S-a 
dat pe Sine morţii pentru ea, de parcă era una bună, frumoasă, vrednică de admirat. 
Pavel, fiind uimit de acest lucru şi admirându-l, spunea: „Hristos a murit pentru 
noi, oamenii nelegiuiți. Cu greu va muri cineva chiar şi pentru un drept. Dar 
Dumnezeu, depăşind aceste hotare, şi-a arătat iubirea faţă de noi prin aceea că 
Hristos a murit pentru noi pe când noi eram încă păcătoşi ” (Parafrază la Romani 
5, 6-8). 


Şi în vreme ce în starea asta era când a luat-o pe mireasa Lui, Biserica, a curăţit-o, 
a împodobit-o, a îmbăiat-o. Voia în felul acesta „ca s-o sfinfească, curățind-o prin 
baie de apă întru cuvânt, ca s-o înfăţişeze Sieşi Biserică slăvită, fără să aibă pată 
sau creţuri sau altceva de acest fel, ci să fie sfântă şi fără prihană” (Eteseni 5, 
26-27). Aşadar a curăţit-o prin baie de apă. Dar şi „întru cuvânt”, zice. Care 
cuvânt? „În numele Tatălui şi al Fiului şi al Sfântului Duh”. Şi nu numai că a 
împodobit-o, dar a şi slăvit-o, a făcut-o strălucitoare, „fără pată sau creţuri sau 
altceva de acest fel”. 


Şi noi, aşadar, această frumuseţe să o cerem. Şi dacă o nădăjduim, vom putea s-o 
dobândim. De aceea nu cere de la femeie cele ce nu sunt ale ei. Vezi cum Biserica 
le-a luat pe toate de la Domnul. De la EI s-a făcut slăvită şi strălucitoare. Să nu 
simţi respingere faţă de femeie pentru că s-a nimerit să nu fie frumoasă. Ascultă ce 
zice Scriptura: „Albina e mică printre zburătoare, dar rodul muncii ei întrece 
orice dulceaţă” (Înţelepciunea lui Sirah 11, 3). Făptură a lui Dumnezeu este şi 
femeia. Prin respingerea ta n-o jigneşti pe ea, ci pe Ziditorul ei. Ce are ea al ei? Nu 
i le-a dat pe toate Domnul? Dar nici pe femeia frumoasă să n-o lauzi, să n-o admiri. 


Admiraţia pentru una şi nesocotirea celeilalte arată că omul acela e desfrânat. Să 
cauţi frumuseţea sufletului şi să-L imiţi pe Mirele Bisericii. Frumuseţea trupească, 
dincolo de faptul că este plină de mândrie, provoacă gelozie, şi deseori chiar 
bănuieli neîntemeiate. Nu dăruieşte însă, şi plăcere? Pentru puţin, da; pentru o lună 
sau două, sau cel mult pentru un an; mai târziu, însă, nu. Pentru că, datorită 





obişnuinţei, nu te mai preocupă frumuseţea, care însă întreține mândria femeii. Aşa 
ceva nu se întâmplă în cazul unei femei care nu are frumuseţe exterioară, însă are 
frumuseţe lăuntrică. Acolo este normal ca plăcerea şi iubirea soţului să rămână de 
la început şi până la sfârşit nemicşorate, întrucât provin din frumuseţea sufletului, 
nu a trupului. 


Există ceva mai frumos decât stelele cerului? Un trup mai alb ca al lor nu poți 
găsi. Ochi mai Strălucitori nu-mi poţi arăta. Când Dumnezeu a zidit stelele, 
îngerii le-au admirat plini de uimire. Şi noi acum le admirăm, însă nu atât de 
mult, aşa cum o făceam când le-am văzut pentru prima oară. Aceasta este 
obişnuinţa. Micşorează uimirea, şi prin urmare şi admiraţia şi atracţia. Gândi-ţi- 
vă acum cât de mult este valabil acest lucru în cazul femeii. lar dacă se întâmplă s- 
o afle şi vreo boală, toate au pierit. lată de ce de la femeie trebuie să cerem 
bunătate, cumpătare, responsabilitate şi sinceritate. Acestea sunt însuşirile 
frumuseţii sufleteşti. Frumuseţe trupească să nu cerem. Nu-i vezi pe atâţia şi atâția 
care şi-au luat femei frumoase, cum şi-au distrus viețile în chip jalnic? Şi nu-i vezi 
pe alţii, care fără să aibă femei frumoase au trăit foarte fericiţi? 


Insă nici femeie bogată să nu căutăm. Nimeni să nu aştepte să devină bogat prin 
căsătorie. Vrednică de scârbă şi de nesocotire este o asemenea îmbogăţire. In plus, 


cum spune Apostolul, „Cei ce vor să se îmbogăţească, aceia cad în ispită şi în 
cursă şi în multe pofte nebuneşti şi vătămătoare, care-i cufundă pe oameni în 
ruină şi-n pierzare” (| Timotei 6, 9). 


De la femeie, deci, să nu ceri bani, ci virtuţi. E cu putinţă să fii nepăsător faţă de 
cele importante şi să te îngrijeşti de cele lipsite de importanţă? Din păcate însă, cu 
toate facem aşa. 

» Dacă dobândim copil, ne interesează nu de cum va deveni om bun, ci de 
cum îi vom asigura averi; nu de cum va dobândi bune maniere, ci de cum va 
agonisi multe venituri. 

> În profesia noastră, la fel, nu ne preocupăm de cum s-o practicăm cinstit, ci 
de cum ne va aduce mari câştiguri. 

Aşadar toate se fac pentru bani. Ne-a cuprins iubirea de arginţi, şi de aceea 
mergem spre pieire. 


„Aşa sunt datori bărbaţii să-şi iubească femeile”, continuă Apostolul, „ca pe 
propriile lor trupuri. Cel ce-şi iubeşte femeia, pe sine se iubeşte. Că nimeni 
vreodată nu şi-a urât trupul; dimpotrivă, fiecare îl hrăneşte şi-l îngrijeşte, 
precum şi Hristos Biserica; pentru că noi suntem mădulare ale trupului Său, din 
carnea Lui şi din oasele Lui” (Efeseni 5, 28-30). Ce vrea să spună prin aceste 





cuvinte? Ne proiectează o imagine mai puternică, un exemplu mai viu. Totodată ne 
conduce mai aproape şi cu mai multă limpezime de încă o îndatorire a noastră. 


Ca să nu spună cineva că, „Acela Dumnezeu a fost şi S-a dat pe sine”, de aceea 
Pavel zice: „Aşa sunt datori şi bărbaţii...”. Prin urmare nu e vorba de o harismă, de 
un dar, ci de o îndatorire, de o obligaţie. După ce zice, „să-şi iubească femeile ca 
pe propriile lor trupuri”, adaugă: Căci „nimeni vreodată nu şi-a urât trupul; 
dimpotrivă, fiecare îl hrăneşte şi-l îngrijeşte”. Și cum este femeia trup al tău? 
Citim în cartea „Facerii” că, atunci când Adam s-a trezit şi a văzut-o pe femeia pe 
care Dumnezeu a plăsmuit-o din coasta lui, a spus: „De dara aceasta iată os din 
oasele mele şi carne din carnea mea!” (Facere 2, 23). Aşadar aşa cum Domnul 
îngrijeşte cu blândeţe de Biserică, adică de noi toţi, pentru că suntem mădulare 
ale Lui, trup al Lui şi oase ale Lui — şi asta o cunoaştem bine noi, cei ce 
participăm la Sfintele Taine —, la fel şi bărbatul este dator să se îngrijească cu 
blândeţe de soţia lui, pentru că din el s-a zidit, este bucată din trupul lui. 


„De aceea”, spune Scriptura, „va lăsa omul pe tatăl său şi pe mama sa şi se va 
lipi de femeia sa şi cei doi (prin căsătorie) vor fi un trup”, un singur om (Facerea 
2, 24; Efeseni 5, 31). Iată şi al treilea motiv. Aici se arată că bărbatul, după ce-i 
părăseşte pe cei care l-au născut, se lipeşte de femeie. De aici înainte trupul, tatăl 
şi mama, nasc copil care se plăsmuieşte din unirea seminţelor lor. Încât toţi trei 
sunt un Singur trup, aşa cum şi noi la fel suntem un trup cu Hristos. Aşadar câtă 
iubire ai pentru tine, atâta iubire vrea Dumnezeu să ai şi pentru femeia ta. Nu 
vedeţi că şi în trupul nostru există multe lucruri nedesăvârşite şi multe lipsuri? 
Unul are picioarele strâmbe, altul mâinile paralizate, un al treilea are vreun 
mădular bolnav etc. Însă nici nu se poartă rău cu mădularul acela, nici nu-l taie; 
dimpotrivă, îl îngrijeşte şi-l ocroteşte mai mult decât pe mădularele sănătoase, şi 
motivul este lesne de înţeles. 


Aşadar iubeşte-o pe femeia ta tot aşa cum te iubeşti şi pe tine. Nu numai pentru că 
bărbatul şi femeia au aceeaşi fire, ci şi dintr-o altă pricină, mai însemnată: 
Deoarece nu mai sunt două trupuri separate, ci unul singur; şi bărbatul este capul, 
iar femeia trupul. După cum spune apostolul Pavel într-o altă epistolă de-a sa, 
„Hristos este capul oricărui bărbat, iar capul femeii este bărbatul, iar capul lui 
Hristos este Dumnezeu” (| Corinteni 11, 3). Însă aşa cum spune, că „capul lui 
Hristos este Dumnezeu”, la fel zic şi eu că, după cum noi suntem un trup, aşa este 
şi Hristos cu Tatăl. Prin urmare şi Tatăl este capul nostru. 


Ne aduce şi două exemple, unul despre trup şi altul despre Hristos. De aceea şi 
adaugă: „Taina aceasta” — adică cea care spune că bărbatul şi femeia vor deveni 





un trup — „mare este; iar eu zic, în Hristos şi în Biserică” (Efeseni 5, 32). Se 
referă la legătura dintre Hristos şi Biserică, pentru că şi Acela L-a lăsat pe Tatăl 
Său, s-a arătat ca om pe pământ, s-a unit cu mireasa (Biserica), adică cu noi, şi s-a 
făcut un duh cu ea — cu noi, căci „cel ce se lipeşte de Domnul este un duh cu El” 
(| Corinteni 6, 17). Şi este taină mare, pentru că omul pe tatăl lui, care l-a născut şi 
l-a crescut, pe mama lui, care în dureri înfricoşătoare l-a adus pe lume, pe părinţii 
lui, care i-au făcut atât bine şi l-au ocrotit atâţia ani, pe aceştia îi părăseşte. Şi ce 
face? Se lipeşte de o femeie care cu puţin înainte îi era necunoscută, cu care nu 
avea nimic în comun. Cu adevărat, mare taină! lar părinţii nu numai că nu regretă 
că se întâmplă acest lucru, ci se şi bucură şi cheltuiesc cu bunăvoință bani pentru 
nuntă. 


Negrăită taină! Necercetată taină! A profeţit-o şi Moise în cartea „Facerii” (2, 23- 
25). A propovăduit-o acum cu glas tare Pavel, zicând că se referă la legătura dintre 
Hristos şi Biserică. 


„Dar şi în ceea ce vă priveşte, fiecare din voi să-şi iubească femeia ca pe sine 
însuşi, iar femeia spre bărbat să se-nfioare ” (Efeseni 5, 33). Nu se arată aici doar 
dragoste, ci şi respect. Nefiind stăpân al familiei, femeia nu trebuie să ceară 
aceeaşi cinstire cu a stăpânului, bărbatul, de vreme ce este mai jos ca el. Dar nici 
bărbatul nu trebuie să-şi nesocotească femeia pentru că aceasta i se supune, căci 
ea este trupul; şi dacă capul nesocoteşte trupul, va pieri şi el împreună cu acela. 
De aceea bărbatul trebuie să-i ofere femeii iubirea lui ca o răsplată a supunerii 
ei. Și capul este necesar, şi trupul. Trupul pune în slujba capului mâinile, 
picioarele, şi toate celelalte mădulare ale sale, iar capul se îngrijeşte de trup şi-l 
ocroteşte. Nu există lucru mai bun precum căsnicia şi conlucrarea de acest fel: 
respect din partea femeii, iubire din partea bărbatului. Desigur, femeia care-l 
respectă pe bărbat îl şi iubeşte. Îl respectă ca pe capul ei şi-l iubeşte ca pe un 
mădular, de vreme ce şi capul este tot un mădular al trupului. 


Aşadar în felul acesta Dumnezeu a stabilit ca femeia să i se supună bărbatului, ca 
să existe pace şi înţelegere între ei. Căci nicăieri unde sunt mai mulți stăpâni nu 
există pace. Unul trebuie să fie stăpânul. Aceasta o observăm peste tot. Oricum, 
acolo unde există oameni duhovniceşti există şi pace. De pildă, primii creştini ai 
Ierusalimului erau cinci mii de oameni, dar aveau o inimă şi un suflet. Şi nimeni nu 
considera că vreunul din bunurile lui era al său, ci se supuneau unul altuia. Acest 
lucru arată înţelepciune şi respect faţă de Dumnezeu. 


Fii cu luare-aminte însă, la faptul că Apostolul stăruie mai mult pe iubire decât pe 
respect. E firesc. Căci atunci când există iubire între soţi, pentru toate problemele 





se găsesc soluţii. Bărbatul care-şi iubeşte femeia sa, chiar dacă ea ar fi 
neîmblânzită, o va răbda. In căsnicie, înţelegerea fără iubire nu se poate realiza. 


lar dacă la prima vedere poziţia femeii pare dezavantajată, deoarece 1-a fost 
poruncit să arate respect faţă de bărbatul ei, în realitate poziția este avantajată, căci 
bărbatului i s-a poruncit să fie înzestrat cu ce-i mai important, cu iubirea. Ce 
trebuie să se întâmple, însă, dacă femeia nu-l respectă pe bărbat? Şi într-o 
asemenea împrejurare, acesta are datoria s-o iubească. Dacă ceilalți nu-şi fac 
îndatoririle lor, noi trebuie să le facem. Zice, de pildă, „să vă supuneţi unul altuia 
întru frica lui Hristos” (Efeseni 5, 21). Porunca se referă la amândoi. Ce 
însemnătate are, aşadar, dacă unul nu se supune? Tu să asculți de legea lui 
Dumnezeu. Femeia, chiar dacă soţul său n-o iubeşte, este datoare să-l respecte, ca 
să nu încalce îndatorirea ei. Şi când fiecare îşi duce la îndeplinire îndatorirea, 
atunci căsnicia lor este creştină, este duhovnicească, nu trupească. 


Dar să ţii seama de un lucru, bărbate, că, atunci când Apostolul a poruncit soţiei 
tale să-ţi arate respect, a vorbit despre respectul care se cuvine unei femei libere, 
nu unei sclave. Am spus-o, femeia este trupul tău. Dacă vrei să aibă respect de 
roabă, atunci îţi necinsteşti trupul şi te insulţi pe tine însuţi. Care este conţinutul 
respectului acestuia? Să nu-ţi vorbească împotrivă, să nu se răzvrătească, să nu 
vrea să fie stăpână în casă. E de ajuns ca respectul ei să se limiteze la acestea. Dacă 
tu o iubeşti, cum ţi-a poruncit Dumnezeu, vei izbuti mai multe. Căci firea 
femeiască este oarecum mai slabă şi are nevoie de ajutor, ocrotire, blândețe, 
purtare de grijă. Pe toate să i le oferi, pe toate să le faci de dragul ei, chiar şi la 
chinuri să te supui. 


Femeia stă pe lângă stăpânul casei. Are şi ea putere asemănătoare cu cea a 
bărbatului. Bărbatul, însă, are ceva mai mult, un lucru izbăvitor pentru familie. A 
primit rangul de a fi cap al trupului, aşa cum este Hristos cap al Bisericii, nu 
numai de a o iubi şi îngriji pe femeie, dar şi s-o călăuzească spre bine, „ca s-o 
înfăţişeze...”, zice, „sfântă şi fără de prihană” (Efeseni 5, 27). Şi dacă el se va 
îngriji ca femeia să dobândească sfinţenie şi neprihănire, toate celelalte vor veni de 
la sine. Dacă le cere pe cele dumnezeieşti, cele omeneşti vor urma foarte uşor, şi în 
casă vor domni ordinea, pacea, evlavia. 


Aşadar Apostolul a spus că toate problemele căsniciei pot fi rezolvate, dacă 
bărbatul îşi iubeşte femeia şi femeia îşi respectă bărbatul. N-a explicat însă în ce 
fel se vor realiza acestea. Vă voi explica eu: Nesocotind banii, năzuind la 
virtuțile sufletului şi având frică de Dumnezeu. 





Orice va făptui cineva, bun Sau rău, va fi răsplătit pe măsură de Domnul” 
(Parafrază la Efeseni 6, 8). Aşadar nu de dragul ei, ci de dragul lui Hristos şi 
ascultând de EI s-o iubească pe femeia lui. Dacă se gândeşte aşa, ispita sau cearta 
nu se vor cuibări între ei. Femeia să nu creadă pe nimeni când soţul ei este vorbit 
de rău. Dar nici nu trebuie să urmărească bănuitoare unde intră şi de unde iese 
tovarăşul său de viaţă. 


Bărbatul, de asemenea, nu trebuie să îngăduie calomnii despre femeia sa, însă nici 
să nu-i nască bănuieli prin purtarea lui. De ce, omule, rătăceşti de colo-colo toată 
ziua şi te aduni acasă abia seara, fără să-i dai explicaţii mulțumitoare soţiei tale? 
Dacă-ţi va reproşa asta, să nu-ţi pară rău. Reproşurile ei dovedesc iubire, nu 
îndrăzneală şi răceală. Şi iubirea ei pentru tine o face să-i fie teamă. Îi e teamă ca 
nu cumva vreo alta să i te răpească, ca nu cumva să-i ia tot ce are mai de preţ, ca nu 
cumva să-i rupă legătura căsniciei. Eşti dator deci să faci tot ce poţi pentru a n-o 
amări pe femeia ta. 


Dar nici femeia nu trebuie să-l nesocotească pe bărbatul ei pentru vreun motiv, mai 
ales dacă este sărac. Să nu cârtească şi să nu hulească, spunând, de pildă, „Laşule şi 
fricosule, leneşule, nesârguinciosule şi somnorosule! Cutare, chiar dacă se trage 
dintr-o familie săracă, prin multe osteneli şi primejdii a făcut avere mare. Şi iată, 
femeia lui poartă haine scumpe, umblă cu trăsura, are atâţia slujitori, iar eu te-am 
luat pe tine, care eşti măcinat de sărăcie şi trăieşti fără rost!”. Femeia nu trebuie să- 
i spună bărbatului ei asemenea vorbe. Trupul nu se răzvrăteşte împotriva capului, 
ci i se supune. Însă cum va răbda sărăcia? 


De la cine va afla mângâiere? Să se gândească la femeile mai sărace ca ea. Să 
cugete câte fete provenite din familii bune, nu numai că n-au primit nimic de la 
bărbaţii lor, ci şi-au cheltuit şi averea lor pentru ei. Să socotească primejdiile care 
însoțesc o astfel de bogăţie, şi va prefera atunci viaţa săracă dar liniştită. În general, 
dacă-şi iubeşte soţul, nu va grăi nicicând cârteli sau vorbe de ocară la adresa lui. 
Va prefera să-l aibă lângă ea fără averi, decât să fie bogat dar ea să trăiască în 
nesiguranța şi neliniştea care însoțesc lucrările negustoreşti. 


Nici bărbatul însă, auzind cârtelile şi ocările femeii sale, nu trebuie s-o înjure sau s- 
o lovească, sub pretext că are putere asupra ei. Mai bine s-o sfătuiască şi s-o 
povăţuiască liniştit, fără ca vreodată să ridice mâna asupra ei. S-o înveţe filozofia 
cerească, creştină, care este adevărata bogăţie. S-o înveţe nu numai prin cuvinte, ci 
şi prin fapte, că sărăcia nu este deloc rea. S-o înveţe să nesocotească slava şi să 
iubească smerenia; şi atunci ea nici cârteli n-ar mai rosti, nici bani nu şi-ar mai 
dori. S-o înveţe să nu iubească bijuterii de aur şi hainele luxoase şi multele 





parfumuri, nici să nu-şi dorească în casă mobilă scumpă şi podoabe de prisos. 
Toate acestea vădesc zădărnicie şi prostie. Podoabele ei şi ale casei sale să fie buna 
cuviinţă şi decenţa. Şi ea şi casa în care locuieşte să fie înmiresmate de mireasma 
înţelepciunii şi a virtuţii. 


Aşadar s-a terminat sărbătoarea nunţii? Au plecat invitaţii? Ai rămas numai cu 
mireasa, soţia ta? Nu arunca imediat de pe tine seriozitatea, aşa cum fac bărbaţii 
desfrânaţi. Păstreaz-o pentru multă vreme, şi mare câştig vei avea. Acum, în prima 
perioadă a căsniciei, înainte de a vă cunoaşte bine şi a căpăta libertate în relația 
voastră, când femeia este stăpânită de o anume ruşinare şi reţinere, este ocazia cea 
mai bună s-o modelezi după tine şi să-i impui, în chip delicat şi cuminte, principiile 
tale. Căci, când femeia va prinde curaj, le va învălmăşi pe toate. Bine ar fi, deci, să 
menţii sfiala ei cât mai mult cu putinţă. Şi cum vei face asta? Când şi tu arăţi că nu 
ai mai puţină reţinere ca ea; când vorbeşti puţin, când eşti serios şi înţelept. Astfel 
te va asculta şi va accepta, vrând-nevrând, cele pe care i le vei spune. Dar şi mai 
binevoitor le va primi dacă-i vei arăta din belşug iubirea ta; căci nimic altceva 
nu contribuie atât de mult la a convinge un om de cuvintele noastre, cât dacă 
înţelege că i le-am spus cu dragoste şi din dragoste. 


Și cum îi vei arăta iubirea ta? Spunându-i, de exemplu: „N-am vrut să iau de soție 
o altă femeie, care poate ar fi fost mai bogată sau mai gospodină. Te-am ales pe 
tine pentru caracterul, cuminţenia, blândeţea şi înțelepciunea ta. Căci am învăţat 
să nesocotesc bogăţia ca pe ceva zadarnic, ceva pe care-l dobândesc tâlharii, 
oamenii imorali şi înşelători. Pe mine m-a atras virtutea sufletului tău, pe care o 
prefer în locul vreunei alte bogății. O fată inţeleaptă, care trăieşte în evlavie, 
merită cât lumea întreagă. De aceea te-am iubit, te iubesc şi te pun mai presus de 
viața mea. Viaţa de aici este deşartă. Mă rog, aşadar, la Dumnezeu şi fac tot ce 
pot ca să ne învrednicim să ne trăim viaţa astfel încât şi în Împărăţia Cerurilor să 
fim împreună. Căci viața pământească este şi scurtă şi provizorie, însă dacă ne 
vom învrednici s-o petrecem făcându-ne plăcuţi lui Dumnezeu, vom fi veşnic 
împreună cu Hristos, desfătându-ne în fericire negrăită. 


Eu mai presus de toate pun iubirea pentru tine, şi nimic nu-mi va fi atât de 
neplăcut şi greu decât să mă cert vreodată cu tine. Şi dacă ar trebui să le pierd pe 
toate şi să devin sărac sau să mă aflu în primejdie sau să păţesc orice, pe toate le 
voi îndura cu răbdare, e de ajuns să ştiu că legăturile dintre noi doi sunt bune. 
Dar e necesar să faci şi tu la fel. Dumnezeu vrea ca legătura iubirii noastre să fie 
reciprocă şi nedespărţită. Auzi ce spune Scriptura: „Va lăsa omul pe tatăl său şi 
pe mama Sa şi se va lipi de femeia sa”. Să nu avem, deci, nici o pricină de 





împuținare a sufletului. Piară toţi banii, slujitorii şi cinstirile! Eu mai presus de 
toate pun iubirea pe care o am pentru tine”. 


Cuvintele acestea vor fi preţuite de femeie mai mult decât mulțimi de comori şi de 
bogății! Să-i spui c-o iubeşti, fără să te temi că vreodată se va răsfăţa sau se va 
folosi în chip rău de vorbele astea. Femeile necuviincioase, care se duc cu unul şi 
cu altul, e firesc să se răsfeţe la auzul unor asemenea cuvinte. O fată bună, însă, nu 
numai că nu se va înfumura, ci se va şi smeri. Arată-i că-ţi place mult să stai cu ea, 
că preferi să rămâi acasă de dragul ei, decât să te întâlneşti cu prietenii tăi. S-o 
cinsteşti mai mult decât pe prietenii tăi, mai mult chiar şi decât pe copiii voştri. Şi 
pe aceştia, de dragul ei să-i iubeşti. Dacă face ceva bun, s-o lauzi şi s-o admiri. 
Dacă va cădea în vreo greşeală, s-o povăţuieşti şi s-o îndreptezi într-o manieră 
delicată. 

Să faceţi rugăciuni împreună. La biserică să mergeţi amândoi. Dacă se întâmplă să 
vă afle sărăcia, adu-i aminte soţiei tale că Sfinții Apostoli Petru şi Pavel, care sunt 
mai presus de toţi împărații şi bogătaşii, şi-au petrecut viaţa în foame şi sete. Arată- 
i că nici un necaz din viaţă nu este înfricoşător, fără doar să ne împotrivim lui 
Dumnezeu şi voii Sale. 


Dacă te comporţi în felul acesta în căsnicia ta şi acestea o înveţi pe soţia ta, nu vei 
fi mai prejos decât un monah. Şi dacă vrei ca vreodată să oferi un prânz şi să faci 
un praznic, nu invita oameni necuvioşi şi imorali. Găseşte un sărac sfânt, care, 
intrând în casa ta, va aduce cu el toată binecuvântarea lui Dumnezeu, şi pe acesta 
invită-l. 


Să spun şi altceva? Nimeni să nu facă greşeala să-şi ia soţie mai bogată ca el. Mai 
săracă să ia. Căci cea care este mai bogată, intrând în casă, se va purta în chip 
neplăcut. Cu aerul bogăției sale, va vorbi urât, va cere multe, va risipi fără rost. lar 
dacă bărbatul ei va îndrăzni să-i spună câteva vorbe, îi va răspunde cu neruşinare: 
„Nu cheltuiesc dintr-ale tale, ci dintr-ale mele!”. 


Ce spui, doamnă? Ale tale? Care ale tale? Există vreun cuvânt mai necuviincios 
decât acesta? Acum, că te-ai măritat, nu mai ai un trup al tău, dar ai banii tăi? Prin 
căsătorie tu şi soţul tău aţi devenit un trup, un singur om, şi spui încă „ale mele”? 
Cuvântul acesta blestemat şi mizerabil a fost adus de diavol în lume. Toate cele 
care sunt necesare în viaţă, Dumnezeu ni le-a dat la toți. Nu poţi spune „lumina 
mea”, „soarele meu”, „apa mea”. Toate sunt obşteşti, să nu fie aşa şi cu banii? Of, 
iubirea asta de arginţi! Să piară de o mie de ori banii; sau poate că nu banii, ci 
mentalitatea acelora care nu ştiu să mânuiască cum trebuie banii şi-i preţuiesc mai 
presus decât toate lucrurile. 





Şi despre acestea s-o înveţi pe femeia ta, însă cu mult drag. Această povaţă de 
virtute în sine este grea şi neplăcută, şi de aceea trebuie să fie dată în chip 
plăcut. Mai presus de toate acest lucru să-l dezrădăcinezi din sufletul ei, pe „al 
meu ” şi „al tău”. Și dacă-ţi va spune vreodată „ale mele”, să-i răspunzi: „Care 
sunt ale tale? Căci eu nu le ştiu. Eu n-am nimic al meu. Aşadar cum spui „ale 
mele”, de vreme ce toate sunt ale tale?”. Dăruieşte-i-le pe toate. 


Nu facem aşa şi cu copiii? Când iau ceva pe care-l ţinem în mâini şi apoi vor să 
mai ia şi altceva, le spunem cu îngăduinţă: „Da, şi ăsta e tot al tău, şi ăla e total 
tău”. Aşa să faci şi în cazul femeii, căci are minte copilăroasă. Ţi-a spus „ale 
mele”? Spune-i: „Toate ale tale sunt, şi eu sunt al tău”. Nu sunt cuvinte 
linguşitoare, ci cuvinte înțelepte. În felul acesta vei putea să-i potoleşti mânia şi 
Să stingi ţinerea de minte a răului. Spune-i deci: „Și eu al tău sunt!”. De altfel 
aceasta este şi porunca pe care a lăsat-o apostolul Pavel: „Bărbatul nu este 


Stăpân pe trupul său, ci femeia ” (| Corinteni 7, 4). 


Dacă eu nu sunt stăpân pe trupul meu, ci tu, cu mult mai mult nu sunt stăpân pe 
bani. Spunând aceasta ai liniştit-o, ai făcut-o sluga ta, ai legat-o strâns, dar şi pe 
diavol l-ai ruşinat. Și niciodată să nu-i vorbeşti urâcios şi cu răceală, ci în chip 
dulce, cu cinstire şi cu multă dragoste. Dacă o cinsteşti tu, nu va avea nevoie de 
cinstirea altora. S-o pui mai presus de toţi, s-o iei cu binişorul, s-o lauzi. Astfel nu 
va fi atentă decât la tine. Pune-i în inimă frica de Dumnezeu, şi toate celelalte vor 
curge cu îmbelşugare ca din izvor. Casa se va umple de bunătăţi nenumărate. Când 
le cereţi pe cele nestricăcioase, vă vor veni şi cele stricăcioase. „Căutaţi mai întâi 


împărăţia lui Dumnezeu şi dreptatea Lui, şi toate acestea vi se vor adăuga” 
(Matei 6, 33). 


Dacă trăiţi în felul acesta, şi copii mulţi veţi dobândi, şi plăcuţi lui Dumnezeu vă 
veţi face, şi bunătăţile veşnice le veţi moşteni, cu harul şi iubirea de oameni ale 
Domnului nostru. 


din “Problemele vieţii” 
Editura Egumeniţa 





Omilia despre căsătorie din comentariul la Efeseni 


Un înţelept, punând multe în rândul fericirilor, a pus şi aceasta în rândul lor: „Și 
femeia — zice — întru toate să se înţeleagă bine cu bărbatul” (Us. Sir 25, 2). Şi 
iarăşi, în altă parte, împreună cu alte fericiri, o pune şi pe aceasta: „Femeia să stea 
cu bărbatul în acelaşi cuget ” (s.Sir 40, 23). Şi chiar dintru început Dumnezeu a 
arătat multă purtare de grijă pentru această însoţire. Şi, vorbind despre amândoi ca 
despre unul, a zis: „Bărbat şi femeie i-a făcut Dumnezeu” (Fac 1, 27 >, şi 
altundeva: „Nu mai este bărbat şi femeie” (Gal 3, 28). Căci nu este atâta apropiere 
a bărbatului către bărbat, câtă a femeii către bărbat, dacă ar fi însoţirea cum trebuie. 


De aceea şi un fericit bărbat, lămurind ce este dragostea cea covârşitoare, când a 
plâns pe unul din prietenii cei de un suflet cu el, nu a adus vorba de tată, nu de 
mamă, nu de copii, nu de fraţi, nu de prieteni. Dar despre ce a vorbit? „A căzut 
peste mine dragostea ta - zice - „ca dragostea femeilor” (| Rg |, 26). Căci cu 
adevărat, cu adevărat, această dragoste este mai tiranică decât orice tiranie. Alte 
iubiri au numai tăria. Dar această dorire are şi tărie şi trăinicie. O poftă zace 
încuibată în fire şi, fără să ţină seama de noi, îmbrăţişează [cu putere] aceste 
trupuri. Pentru aceea dintru început femeia este din bărbat şi abia după aceasta — 
din bărbat şi femeie — se naşte şi bărbatul şi femeia. Vezi împreuna înlănţuire şi 
împletire [a celor doi] şi cum nu a lăsat ca altă materie să intre între ei din afară? 


Şi ia aminte câte a iconomisit | Dumnezeu şi a încuviinţat pentru asta]! I-a îngăduit 
să se însoare cu sora lui, ba mai mult, nu cu sora, ci cu fiica. Ba nici cu fiica, ci cu 
ceva mai mult decât o fiică: cu însăşi carnea lui. Intregul 1-a făcut de la început, ca 





pe nişte pietre adunându-i într-unul singur. Căci nu din afară a făcut-o pe femeie, 
ca nu cumva să o ţină [bărbatul la sine] ca pe o străină. Dar nici nunta nu a 
statornicit-o până ce a făcut-o pe ea, ca nu cumva [bărbatul], retrăgându-se şi 
adunându-se în sine, să se despartă de restul lucrurilor. 


Și, după cum în cazul copacilor aceia sunt cei mai buni, care au o singură rădăcină 
şi din ca se destind multe ramuri — că dacă n-are rădăcină toate sunt în zadar, iar 
dacă are multe rădăcini nu se mai face copac frumos — aşa şi aici. Dintr-un singur 
Adam a făcut să odrăslească tot neamul omenesc, strângându-l cu această legătură 
puternică, pentru ca să nu se despartă şi să se risipească. Şi [vrând] să unească [pe 
oameni] şi mai mult, nu a făcut să ne însurăm cu surorile sau fiicele noastre, ca nu 
cumva să ne întoarcem dragostea doar către unii şi astfel să ne despărțim, în alt 
chip, de noi înşine. 


Pentru aceea a zis: „Cel Ce i-a făcut de la început, bărbat şi femeie i-a făcut” (Mt 
19, 4). Mari rele se nasc din aceasta, dar şi mari bunătăţi: şi pentru casele noastre şi 
pentru cetăţi. Că nimic nu uneşte şi întăreşte aşa de mult vieţuirea noastră ca 
dragostea dintre bărbat şi femeie. Pentru această [dragoste] mulţi au luptat cu 
armele, pentru ea şi-au dat sufletele. Şi nu pe degeaba mult s-a sârguit şi Pavel 
pentru acest lucru, atunci când a zis: „Femei, supuneţi-vă bărbaţilor voştri ca 
Domnului” (Ef 5,22). 


Ce înseamnă asta? Că, dacă în unire de gând vor trăi aceştia, şi copiii cresc bine, şi 
casnicii trăiesc în bună rânduială, şi vecinii se bucură de linişte, şi prietenii şi 
rudele. Dar dacă viețuiesc altfel, toate se întorc cu susu-n Jos şi se tulbură. Şi, după 
cum dacă generalii sunt în pace unii cu alţii toate oştile le urmează cu bună 
cuviinţă, iar dacă sunt tulburaţi toate se strică, aşa şi aici. Pentru aceea „femeile — 
zice — să se supună bărbaţilor lor ca Domnului”. 


O! Dar cum a zis altundeva: „Dacă nu se va despărți cineva şi de bărbat şi de 
femeie nu poate să-Mi urmeze” (Mt 14, 26)? Dacă trebuie să se supună 
[bărbatului] ca Domnului, cum zice să se despartă [de bărbat] pentru Domnul? De 
bună seamă, este absolut necesar să se supună [bărbatului], însă particula „ca” nu 
are peste tot înţelesul de „egalitate”. Aici ea are acest înţeles: „ca unele care ştiţi că 
slujiți Domnului”. lar acest lucru [se poate vedea] şi din altă parte, unde zice: 
„Chiar dacă nu vă supuneţi din pricina bărbatului, însă faceţi-o mai cu seamă pentru 
Domnul”; sau [alt înţeles]: „când te supui bărbatului, fii convinsă că slujeşti 
Domnului”. 


Că dacă cel care se împotriveşte acestor stăpânii vremelnice se împotriveşte de fapt 





rânduielii lui Dumnezeu (Rm 13, 2), cu cât mai mult nu se împotriveşte cea care nu 
se supune bărbatului? Aşa a vrut — zice — Dumnezeu dintru început. 


Să socotim deci pe bărbat că are locul capului şi femeia pe cel al trupului. Iar 
aceasta o arată şi din cuvinte precise, când zice „Bărbatul este cap al femeii, după 
cum şi Hristos al Bisericii şi însuşi este Mântuitor al trupului, însă, precum 
Biserica se supune lui Hristos, aşa şi femeile bărbaţilor lor întru totul” (E£ 5, 23- 
24). Zicând că bărbatul este cap al femeii, după cum Hristos al Bisericii, a adăugat: 
„ŞI însuşi este mântuitor al trupului”. Căci capul este mântuirea trupului său. 
Deja mai dinainte a rânduit [amândurora] — şi bărbatului şi femeii — purtarea de 
grijă şi temelia iubirii, fiecăruia împărțindu-i ceea ce i se cuvine: bărbatului 
cârmuirea şi purtarea de grijă, iar femeii supunerea. 


2. După cum Biserica se supune lui Hristos — adică după cum bărbaţii şi femeile, 
[care sunt Biserica], se supun lui Hristos — aşa şi voi, femeilor, supuneți-vă 
bărbaţilor ca lui Dumnezeu. 


Bărbaţi, iubiţi pe femeile voastre, după cum şi Hristos a iubit Biserica” (Ef 5, 
25). Ai auzit ce supunere nemaiîntâlnită? L-ai lăudat [mai înainte] şi te-ai minunat 
de Pavel că a tocmit aşa de bine vieţuirea noastră, ca un bărbat minunat şi 
duhovnicesc ce este? însă ascultă acum şi cele care le cere de la tine. 


Că iarăşi se foloseşte de un exemplu: bărbaţi, iubiţi pe femeile voastre, după cum şi 
Hristos a iubit Biserica. Ai văzut măsura supunerii [datorată de femeie]? Ascultă 
şi măsura dragostei [ce o datorează bărbatul]! Vrei să ţi se supună femeia 
precum Biserica lui Hristos? Ai şi tu grijă de ea, după cum Hristos de Biserică! 
Şi chiar dacă trebuie să-ţi dai sufletul pentru ea, chiar dacă trebuie să fu tăiat în mii 
de bucăţi, chiar dacă ai suferi şi ai pătimi pentru ea, să nu te dai în lături. Fiindcă 
de pătimeşti acestea n-ai făcut nimic din ce a făcut Hristos. Căci tu, fiind deja unit 
cu ea, faci acestea. Acela însă a făcut-o pentru cea care îi întorcea spatele şi îl ura. 
Aşadar, după cum EI a adus-o cu multă purtare de grijă la picioarele Lui pe cea 
care stătea cu spatele la EI şi îl ura şi era lepădată şi ruptă în bucăţi, şi nu [S-a 
purtat cu ea] cu ameninţări, nici cu supărări, nici cu frică ori cu altceva de acest fel, 
aşa să fii şi tu cu femeia ta. 


Chiar dacă te priveşte de sus, chiar dacă este supărată, chiar de o vezi dispreţuindu- 
te, poţi s-o aduci la picioarele tale dacă ai multă purtare de grijă pentru ea şi 
dragoste şi bunăvoință. Căci nimic nu este mai tare decât aceste lanţuri, mai ales 
între bărbat şi femeie. Pe un slujitor îl poate cineva lega cu frica. Ba nici pe acela, 
căci degrabă o va şterge [de la stăpân], însă pe părtaşa vieţii tale, pe mama copiilor 





tăi, pe cea care este pricina a toată bucuria ta, nu trebuie s-o legi cu frica şi cu 
ameninţarea, ci cu dragostea şi cu dispoziţia iubitoare a sufletului. 


Ce fel de însoţire mai e asta, când femeia tremură înaintea bărbatului? Ce bucurie 
va mai avea bărbatul dacă trăieşte împreună cu ea ca şi cu o roabă şi nu ca şi cu 
una liberă? Şi chiar dacă pătimeşti pentru ea ceva, să nu o ocărăşti. 
Că nici Hristos nu a făcut aceasta [cu Biserica]. „S-a dat pe Sine pentru ea, ca s-o 
curăţe şi s-o sfinţească ” (Ef 5, 25-26). Prin urmare, era necurată, avea prihană, era 
urâtă, era de nimic. Orice femeie ţi-ai fi luat, nu ţi-ai luat una ca Aceasta, după cum 
Hristos a luat Biserica; nici nu a fost atât de departe de tine pe cât a fost Biserica de 
Hristos. lar El nici n-a urât-o, nici n-a lepădat-o din pricina urâţeniei ei 
covârşitoare. Vrei să vezi urâţenia ei? Ascultă pe Pavel, care zice: „Eraţi cândva 
în întuneric” (Ef 5, 8). Ai văzut negreala ei? Ce este mai negru decât bezna? Dar 
uită-te şi la nebunia ei! Că zice: „Perrecând în răutate şi pizmă” (Lit 3, 3). 
Priveşte acum şi necurăţia ci: „ca nişte necredincioşi şi fără de minte”. Ce zic cu? 
Era şi pângărită şi vrednică de batjocură! 


Iar cu toate acestea, S-a dat pe Sine pentru cea urâtă ca şi cum ar fi fost frumoasă şi 
iubită şi minunată. De acest lucru, uimindu-se, Pavel a zis: „Și pentru un drept 
abia de moare cineva” (Rm 5, 7). Şi apoi: „Că pe când eram noi păcătoşi, Hristos 
a murit pentru noi” (Rm S, 8). Pe una ca aceasta luând-o, o spală şi o 
înfrumuseţează, şi nu-i cere absolut nimic. „Ca s-o sfinţească -zice — curăţind-o 
prin baia apei prin cuvânt. Ca să o înfăţişeze Sieşi Biserică slăvită, neavând pată 
sau zbârcitură ori altceva de acest fel, ca să fie sfântă şi fără de prihană” (Et 5, 
26-27). Prin îmbăiere spală necurăţia ei, prin cuvânt. 


Cum? întru numele Tatălui şi al Fiului şi al Sfântului Duh. Şi nu a împodobit-o 
oricum, ci a făcut-o slăvită, neavând pată ori zbârcitură ori ceva de acest fel. ŞI noi, 
dar, această frumuseţe să o căutăm şi să putem să ne facem plăsmuitori ai ei. Nu 
căuta la femeie ceea ce nu este al ei. Vezi că Biserica le avea pe toate de la 
Stăpânul? De la EI a primit slava, de la EI, neprihănirea. Nu întoarce spatele femeii 
dacă nu este frumoasă [la înfăţişare ori la trup]. 


Ascultă Scriptura, care zice: „Mică între zburătoare este albina, dar împărăteasa 
dulceţilor este roadă ei” (Is Sir 11, 3). Făptură a lui Dumnezeu este femeia şi nu 
pe ea o batjocoreşti, ci pe Cel ce a făcut-o. Ce ţi-a făcut femeia? N-o lăuda pentru 
frumuseţea ei! Căci atât lauda, cât şi ura şi dragostea [care se ivesc din pricina 
frumuseţii din afară] ţin de sufletele ncînfrânate. Caută frumuseţea sufletului! 
Urmează Mirelui Bisericii! Frumuseţea din afară este plină de fală şi de multă 
nebunie şi te aruncă în gelozie şi adeseori te face să bănuieşti lucruri 





necuviincioase. Dar tu zici că dragostea aceasta îți dă plăcere? O lună sau două sau 
cel mult un an, şi mai departe nu! lar apoi minunea se veştejeşte după obişnuinţa 
îndelungată cu ea. lar cele care au fost acoperite de frumuseţe rămân: mândria, 
lipsa de minte, disprețul Dar în cazul celei sufleteşti nu e aşa. Ci dragostea 
întemeiată pe frumuseţea sufletească, o dată începută, rămâne cu tărie, fiindcă e 
vorba de frumuseţea sufletului şi nu a trupului. 


3. Ce este mai frumos decât cerul, spune-mi? Ce este mai frumos decât stelele? 
Nici un trup nu este atât de luminat [ca cerulJ, nici un ochi atât de strălucitor [ca 
stelele]. Şi când au fost făcute acestea şi îngerii le admirau. Acum le admirăm şi 
noi, dar nu la fel ca la început, [căci ne-am obişnuit cu ele]. Aşa este firea 
obişnuinţei şi pentru aceea nu ne mai uimim la fel |lacum ca atunci]. Cu atât mai 
mult va fi aşa în cazul femeii. Căci dacă i se întâmplă vreo boală îndată piere toată 
[podoaba trupului] ei. 


Să căutăm la femeie mintea şi inima binevoitoare, cugetarea măsurată, blândeţea. 
Acestea sunt însemnele frumuseţii [lăuntrice]. Să nu căutăm frumuseţea trupului, 
nici să nu o învinovăţim pentru acele lucruri peste care nu are putere. De fapt, să 
nu o învinovăţim deloc — că asta e o faptă a celor plini de îndrăzneală -, nici să nu o 
întărâtăm, nici să nu ne pornim împotrivă-i. Sau nu vedeţi câţi locuiesc împreună 
cu femei frumoase şi îşi distrug în chip jalnic viaţa, iar alții, vieţuind cu unele nu 
prea arătoase, ajung cu bucurie la cea mai înaintată bătrâneţe? 


Sa curățăm pata cea dinlăuntru, să tămăduim zbârciturile cele lăuntrice, să pierdem 
necurăţiile ce se pun pe suflet. Acest fel de frumuseţe caută Dumnezeu. S-o gătim 
pe femeie să fie frumoasă pentru Dumnezeu, nu pentru noi. Să nu căutăm la ea 
averi, nici bunul neam, ci noblețea sufletului. Nimeni să nu aibă pretenţia să se 
îmbogăţească de pe urma femeii. Că ruşinoasă şi vrednică de ocară este această 
bogăţie. Mai bine zis, în nici un chip să nu caute cineva să se îmbogăţească în viaţa 
de aici. „Că cei ce vor să se îmbogăţească — zice — cad în ispită şi în pofte fără de 
minte şi vătămătoare, şi în curse, şi în pieire şi nimicire” (| Tim 6, 9). 


La femeie, dar, nu căuta mulțimea averii, şi atunci pe toate celelalte le vei afla cu 
uşurinţă. Cine, spune-mi, [orice lucru ar face], lasă cele mai de seamă şi se 
îngrijeşte de cele mai neînsemnate? Dar mie mi se pare că mai totdeauna şi 
pretutindeni pătimim aceasta. 
» Că dacă dobândim copil nu ne sărguim să îl facem bun, ci să-i luăm nevastă 
bogată. Nu să-l facem cu bune deprinderi, ci să-l facem bogat. 
» Dacă ne apucăm de oarecare îndeletnicire, nu căutăm una care să ne 
ferească de păcate, ci ca să ne aducă mare câştig. 





Și toate se fac pentru bani. Pentru aceea se strică toate, că suntem robiți patimii 
acesteia [de înavuţire]. 


„Aşa sunt datori — zice — bărbaţii să-şi iubească femeile lor ca pe trupurile lor” 
(Ef 5, 28). Cum vine asta? S-a folosit de acest exemplu ca să avem o icoană mai 
bună şi mai exactă [a acestei iubiri]. Dar nu numai pentru asta, ci şi ca un alt 
model, mai apropiat şi mai limpede pentru noi. Că celălalt [model] nu [ne era prea 
la îndemână] şi nu ne obliga prea tare. Deci, ca nu cumva să zică cineva: „Bine, dar 
Acela era Hristos, şi era Dumnezeu, şi a putut să Se dea pe Sine”, ne arată altă cale. 
Şi zicând „aşa sunt datori” a arătat că această faptă nu este har, ci datorie [firească]. 
lar apoi, spunând „ca pe trupurile lor”, a adăugat: „Că nimeni nu şi-a urât trupul 
vreodată, ci îl hrăneşte şi îl încălzeşte”. Asta înseamnă că se poartă faţă de el cu 
multă grijă. 


Și cum de este [femeia] trupul lui? Ascultă: „Aceasta este acum os din oasele 
mele şi carne din carnea mea” (Facere 2, 23). Şi nu numai aceasta, ci mai zice că 
„vor fi amândoi un singur trup” (Facere 2, 24). Şi spunând „după cum şi Hristos 
a iubit Biserica” (Et 5, 29) se întoarce iar la cel dintâi exemplu: „Că mădulare ale 
trupului Lui suntem, din carnea Lui şi din oasele Lui” (Et 5, 30). 


Cum vine asta, de vreme ce El este din materia noastră, după cum Eva este carne 
din carnea lui Adam? Bine a făcut pomenind de oase şi carne. Că acestea, oasele 
şi carnea, sunt cele mai însemnate părţi ale noastre: oasele ca un fel de temelie, iar 
carnea ca o zidire [pe temelie]. Bine, dar acel exemplu e limpede! 
Cu acesta însă, cum rămâne? După cum acolo este multă apropiere [între Adam şi 
Eva], aşa este şi aici. Ce înseamnă „din carnea Lui”? înseamnă „cu adevărat din 
EI”! Şi cum suntem astfel mădulare ale lui Hristos? Suntem, dacă am devenit ca şi 
EI. Şi cum este „din carne”, ştiţi cu toții câţi vă împărtăşiţi de Sfintele Taine. Căci 
din ele ne plăsmuim pe dată, iară şi iară. 


Cum anume? Ascultă iar pe fericitul Pavel: „De vreme ce copiii sunt părtaşi 
trupului şi sângelui, şi EI s-a împărtăşit de ele” (Evr 2, 14). însă aici, [în acest din 
urmă verset, se spune că] EI S-a făcut părtaş nouă, nu noi Lui. Cum, dar, suntem 
din carnea Lui şi din oasele Lui? Unii vorbesc de sânge şi apă, dar nu e asta. Prin 
aceasta se arată limpede că este vorba despre altceva: după cum Acela S-a născut 
de la Duhul Sfânt, fără împreunare, aşa şi noi ne naştem în baia [botezului]. Ai 
văzut câte exemple dă ca să facă vrednică de crezut naşterea aceea [din botez]? O, 
ce nebuni sunt ereticii! Pe cel născut deja din apă — de vreme ce este născut — îl 
mărturisesc ca fiu adevărat. Dar că ne facem trup al Lui, asta nu primesc. Dacă nu 
ne facem trup al Lui, cum explicăm spusa „din carnea Lui şi din oasele Lui”? Dar 





ia fii atent! Adam a fost plăsmuit, Hristos a fost născut. Din coasta lui Adam a 
intrat stricăciunea [în lume], din cea a lui Hristos viaţa, în Rai a odrăslit moartea, 
prin Cruce a fost nimicită. 


Aşadar, după cum Fiul lui Dumnezeu S-a făcut părtaş firii noastre, aşa şi noi firii 
Lui. Şi după cum Acela ne are întru Sine, aşa şi noi îl avem întru noi. „Pentru 
aceasta va lăsa omul pe tatăl său şi pe mama sa şi se va lipi de femeia sa şi vor fi 
amândoi un singur trup” (Ef 5, 31). lată şi al treilea dreptar [în legătura dintre 
bărbat şi femeie]. 


Căci arată că omul lasă pe cei ce l-au născut şi din care a ieşit, şi îşi împleteşte [de 
acum viaţa] cu aceea. Iar trupul [de care vorbeşte] sunt tatăl şi mama şi copilul, 
trup ce se alcătuieşte din punerea laolaltă a fiinţei fiecăruia. Căci amestecându-se 
seminţele celor doi, se naşte copilul, încât cei trei sunt un singur trup. Tot aşa şi 
noi, devenim un singur trup cu Hristos prin împărtăşire. Şi cu mult mai mult noi, 
decât copilaşul. 


De ce este aşa? Fiindcă dintru început a fost aşa. Nu-mi spune mie că nu e aşa, ci 
altfel. Nu vezi că şi în trup avem multe defecte? Unul este şchiop, altul are picioare 
strâmbe, altul cu mâna uscată, altul cu vreun alt mădular neputincios. Şi aşa fiind 


nu se mânie, nici nu-l taie, ci adesea îl cinsteşte mai mult decât pe altul [sănătos]. 
Şi e firesc, căci este al lui. 


Aşadar, câtă dragoste are cineva pentru Sine, atâta voieşte [Dumnezeu] să avem 
şi noi către femeie. Nu numai pentru că Suntem părtaşi unei singure firi, ci avem 
0 pricină şi mai mare decât aceasta să ne iubim femeia: fiindcă nu mai Sunt 
două trupuri, ci unul singur: bărbatul cap şi femeia trup. 


Dar cum de zice în altă parte: „Capul lui Hristos este Dumnezeu” (| Cor 11, 3)? 
Asta o zic şi eu: după cum noi suntem un singur trup, aşa şi Hristos şi Tatăl sunt 
una. Prin urmare, să ne aflăm şi noi avându-L cap pe Tatăl. Două exemple ne dă: 
unul al trupului, altul al lui Hristos. De aceea şi adaugă: „Taina aceasta mare 
este. Eu zic în Hristos şi în Biserică” (Ef 5, 32). 


Ce înseamnă acest cuvânt? Mare taină este aceasta — zice -, fiindcă fericitul Moise 
s-a referit în chip ascuns la ceva mare şi minunat. Ba nu el, ci Dumnezeu, „în 
Hristos” înseamnă că însuşi, lăsându-L pe Tatăl, S-a coborât şi a venit la Mireasă şi 
S-a făcut un singur Duh cu ea. Fiindcă „Cel ce se lipeşte de Domnul — zice — un 
singur Duh cu EI este” (| Cor 6, 17). Şi bine a zis că mare taină este. Ca şi cum ar 
fi spus: „|am grăit în alegorie], dar alegoria nu desființează dragostea”. 





;; Prin urmare, şi voi, fiecare aşa să-şi iubească femeia, ca pe sine. lar femeia să 
se teamă de bărbat” (Ef 5, 33). Cu adevărat, cu adevărat taină este, şi încă mare 
taină: că pe cel ce l-a născut şi I-a crescut şi pe cea care a suferit chinurile naşterii 
[pentru a-l aduce pe lume] şi care s-a necăjit cu el, pe cei care i-au făcut atâtea 
binefaceri şi care i-au fost apropiaţi, lăsându-i, se alipeşte de cea pe care nu a 
văzut-o până atunci şi nici nu a avut ceva comun cu ea, şi o preţuieşte mai mult 
decât pe toţi ceilalți. Cu adevărat taină este! Iar părinţii nu sunt necăjiţi că se petrec 
acestea — ba mai mult ar fi dacă nu s-ar petrece — şi cu bucurie îşi cheltuie banii şi 
se face multă risipă. 


Cu adevărat mare taină este şi are în sine o negrăită înţelepciune. Acest lucru I-a 
lămurit Moise când a profeţit mai demult. Acest lucru îl strigă şi Pavel acum: „în 
Hristos şi în Biserică”. Nu numai despre grija bărbatului grăieşte, ca s-o grijească 
asemenea trupului său, după cum şi Hristos pe Biserică, ci şi femeii îi spune: „Jar 
femeia să se teamă de bărbat”. Nu vorbeşte doar despre dragoste, ci şi de altceva. 


Să se teamă de bărbat! Fa este în treapta a doua, [după bărbat]. Nici ea să nu ceară 
cinste egală cu el, căci este rânduită sub cap. Nici el să n-o dispreţuiască pe cea 
supusă lui, căci ea este trup. Şi dacă el, capul, disprețuiește trupul, piere şi el. Dar 
să arate faţă de ea dragoste, după cum şi ea e datoare să asculte. Aşa cum capul are 
treaba lui şi trupul o are pe a sa. Trupul îi dă capului spre slujire mâinile şi 
picioarele şi toate celelalte mădulare, iar capul, la rându-i, trebuie să se îngrijească 
de trup şi să aibă toată simţirea caldă pentru el. Nimic nu este mai bun decât 
această însoţire. 


Dar cum poate fi dragoste, de vreme ce este frică? Tocmai atunci este mai cu 
seamă dragoste. Fiindcă cea care se teme şi iubeşte. Cea care iubeşte se teme ca de 
capul ei şi îl iubeşte ca pe un mădular al ei, că şi capul este mădular al trupului 
întreg. 


Pentru aceea l-a pus pe unul deasupra şi pe altul să se supună, tocmai ca să fie 
pace. Dacă ar fi egalitate, nu ar mai putea fi pace. Nu se poate să fie într-o casă 
fiecare de capul lui, nici toți conducători, ci e nevoie de un singur conducător. Dar 
acestea se întâmplă în cazul oamenilor trupeşti, fiindcă, dacă ar fi bărbaţii 
duhovniceşti, ar fi pace. Cinci mii de suflete erau şi nimeni nu zicea că este ceva al 
său, ci se supuneau unii altora (Fapte 2, 41-47). Aceasta este o dovadă de pricepere 
şi frică de Dumnezeu. Modelul şi felul dragostei l-a arătat Pavel, dar al fricii, nu. 


5. la vezi cum dezvoltă cele despre dragoste: vorbeşte mai întâi de Hristos, apoi de 
trupul propriu, iar mai pe urmă zice: „pentru aceea va lăsa omul pe mama sa şi pe 





tatăl său”. Dar cele despre teamă nu le dezvoltă. Oare de ce? Fiindcă vrea mai bine 
să predomine dragostea. Căci atunci când e dragoste, toate celelalte îi urmează. Dar 
dacă-i frică, nu este deloc aşa. Cel ce-şi iubeşte femeia, chiar dacă nu e foarte 
ascultătoare, o supune cu totul [prin iubire]. Atât poate fi de grea şi anevoioasă 
unirea cea de un gând dacă cei doi nu sunt legaţi prin tirania dragostei, încât frica 
nu o poate îndrepta defel. Pentru aceea stăruie asupra iubirii, ca una ce este mai 
puternică [decât înfricoşarea]. 


Femeia, deşi pare că este în pierdere prin aceea că a fost rânduită să se supună şi să 
aibă frică [de bărbat], de fapt este în câştig. Căci ceea ce este mai greu şi mai 
important — iubirea — cade pe umerii bărbatului. Dar pentru ce să nu se teamă 
femeia de bărbat, ar putea zice careva? Tu iubeşte-o! împlineşte ce ţine de tine! 
Chiar dacă alţii nu fac ceea ce ţine de ei, noi trebuie să facem [tot ce suntem 
datori]. 


Oare ce vreau să zic? [lată ce!] [Pavel zice]: „Supuneţi-vă unul altuia întru frica 
lui Hristos” (Et 5, 21). Pentru ce, dar, celălalt să nu se supună, [ci numai unul 
din ei]? Tu crede [numai] legii lui Dumnezeu şi [supune-te ei]! Aşa-i şi acum! 
Femeia, chiar dacă nu e iubită [de bărbat], să se teamă, ca să nu se întâmple nimic 
rău din partea ei. Asemenea bărbatul, chiar dacă femeia nu se teme, s-o iubească, 
pentru ca să nu dea el pricină de ceva. Fiecare să facă ce ţine de el. 
Prin urmare, nuntă este dacă se face după Hristos, dacă e nuntă duhovnicească şi 
naştere duhovnicească, nu din sânge, nu din dureri ale naşterii. Aşa a fost şi 
naşterea lui Isaac. Ascultă ce zice Scriptura: „Și Sarra nu mai era în Stare să 
nască” (Facere 18, 11). Iar nunta nu este din patimă trupească, ci întreagă 
duhovnicească, atunci când sufletul se uneşte cu Dumnezeu prin unire negrăită 
şi numai de EI este cunoscut. De aceea zice: „Cel ce se lipeşte de Domnul un 
singur Duh cu EI este” (| Cor 6, 17). Vezi cum se sârguieşte să unească şi trupul 
unuia cu al celuilalt, dar şi duhul [fiecăruia] cu Duhul [Sfânt]. 


Ce zic ereticii de asta? Nu i-ar fi numit [pe Hristos şi Biserica] mire şi mireasă, 
dacă nunta ar fi fost printre lucrurile de lepădat. Şi, îndemnând prin cuvintele: „va 
lăsa omul pe tatăl său şi pe mama sa”, nu ar fi adăugat: „iar eu zic în Hristos şi în 
Biserică”. Despre aceasta şi psalmistul a zis: „Ascultă, fiică, şi vezi şi pleacă 
urechea ta şi uită poporul tău şi casa părintelui tău. Și va pofti împăratul 
frumuseţea ta” (Ps 44, 12-13). 


Pentru aceea şi Hristos a spus: „De la Tatăl am ieşit şi la El merg” (n 13, 3). însă 
când zic că a lăsat pe Tatăl, nu socoti că S-a mutat dintr-un loc în altul, cum fac 
oamenii. Că zice că a ieşit nu ca şi cum ar fi plecat de lângă EI, ci din pricina 





întrupării. Pentru ce, dar, nu a zis şi despre femeie că se va lipi de bărbatul ei? 
Fiindcă a vorbit despre dragoste şi a vorbit bărbatului. lar femeii, vorbindu-i 
despre frică, îi zice: „Bărbatul este cap femeii”. Fiindcă şi Hristos e cap 
Bisericii. Despre dragoste i-a vorbit bărbatului şi i-a încredinţat lui cele ale 
femeii. Şi i-a grăit cele despre dragoste, ca să-l apropie cu tărie şi să-l] lipească 
de femeie. Căci cel care îşi lasă tatăl pentru femeie, dacă o lasă şi pe ea şi o 
părăseşte, de ce iertare mai este vrednic? 


Nu vezi de câtă cinste vrea Dumnezeu să se bucure [femeia], încât te-a despărțit de 
tată şi te-a pironit de ea? Dar pentru ce să facem cele datorate de noi, iar ea să nu 
facă? „Dacă necredinciosul se desparte, despartă-se. Nu este legat fratele sau 
sora în acest caz” (1 Cor 7, 15). 


Tu, când auzi de frică, să-i ceri frica ce se cuvine unei femei libere, nu frică cum e 
a roabei [faţă de stăpân]. Că ea este trupul tău. Dacă faci aceasta [şi o socoteşti 
roabă], pe tine te ocărăşti, trupul tău îl necinsteşti. Dar, atunci, ce fel de frică este 
aceea? [Să aibă] frică pentru ca nu cumva să îţi grăiască împotrivă, să se 
răzvrătească asupră-ţi, să poftească ea întâietatea. Ajunge dacă frica rămâne numai 
la aceste lucruri. 


Dacă o iubeşti cum ţi s-a poruncit, vei răzbi cu ea mai cu spor. Ba mai bine zis, nu 
vei face nimic cu înfricoşarea, ci dacă vei face ceva, numai cu dragostea vei 
izbândi. 


Neputincios cum este neamul femeiesc, are trebuinţă de mult ajutor, de multă 
îngăduință. Ce să mai zicem de cei care s-au însurat a doua oară? Nu o spun 
osândindu-i. Să nu fie! Că şi Apostolul a îngăduit-o, dar ca un mare pogorământ. 
îngrijeşte-te de toate ale ei, toate le fă pentru ea şi osteneşte-te. 


Asupra ta zac nevoile ei! Aici nu a socotit de cuviinţă să dea sfătuire cu exemple 
din afara [Bisericii], cum a făcut altundeva. A fost de-ajuns exemplul concret şi 
puternic cu Hristos. Mai mult a insistat în ce priveşte problema supunerii. „Va lăsa 
— zice - pe tatăl său şi pe mama sa”. lată, acesta este un exemplu din afară. Dar nu 
a zis |după aceea]: „şi va locui împreună cu ea”, ci „se va lipi de ea”. Prin aceasta 
arată unirea strânsă şi dragostea foarte puternică [dintre ei]. Şi nici aceasta nu i-a 
fost de-ajuns, ci a arătat prin ceea ce urmează că supunerea este de aşa fel, încât cei 
doi să nu mai fie doi. Nu a zis să fie un singur duh sau un singur suflet, căci acel 
lucru este clar şi cu putinţă oricui, ci aşa [să fie supunerea] ca şi cum sunt un singur 
trup. 





6. Ea are locul doi. Dar are şi ea un rol [cepuri] şi aceeaşi cinste cu cel dintâi. 
Dar, în acelaşi timp, bărbatul are şi ceva mai mult. Acest lucru este de fapt cea 
mai mare întregire a unei familii. A primit această [sarcină], care este de fapt a 
lui Hristos, şi nu trebuie numai s-o iubească, ci şi să o conducă bine. Că zice: 
„ca să fie sfântă şi fără de prihană” (Ef 5, 27). lar când a vorbit despre trup a vrut 
să spună „ca s-o iubească”. La fel şi „se va lipi”, tot pentru ca s-o iubească s-a 
spus. Căci dacă o pregăteşti să fie sfântă şi fără de prihană, toate vor veni după 
aceea. Caută cele ale lui Dumnezeu, şi cele omeneşti vor veni cu multă uşurinţă. 
Dă-i femeii un ritm [de vieţuire duhovnicească] şi aşa va fi în ordine şi unire 
întreaga familie. Ascultă pe Pavel, care zice: „Dacă vor să înveţe ceva, să întrebe 
acasă pe bărbaţii lor” (| Cor 14, 35). 


Dacă ne vom îngriji astfel de casele şi familiile noastre, vom fi şi destoinici să 
avem ceva de spus în Biserică. Fiindcă familia este o mică Biserică. Şi aşa este cu 
putință ca bărbaţii şi femeile să devină buni şi să treacă [împreună] peste toate 
[piedicile]. 


Gândeşte-te la Avraam, la Sarra, la Isaac, la cele 318 slugi ale lui. Cum de toată 
casa era în ordine şi unire? Cum de era toată familia plină de cucernicie? Fiindcă 
Sarra plinea porunca Apostolului şi se temea de bărbat. Ascultă ce zice chiar ea: 
Nu mi S-a întâmplat mie până acum, iar domnul meu este bătrân ” (Facere 18, 
12). lar Avraam o iubea mult, fiindcă în toate câte îi poruncea avea încredere în el. 
Şi copilul era deosebit şi slugile minunate, încât nu s-au dat în lături să se 
primejduiască împreună cu stăpânul şi nu l-au refuzat, nici n-au căutat pricină 
pentru că face vreun lucru (Facere 14). lar mai-marele casnicilor săi era aşa de 
minunat, că i-a încredinţat chiar să se grijească de nunta fiului său cel unul născut 
şi I-a trimis în călătorie depărtată (Facere 24). 


Căci după cum, dacă generalul este strâns unit cu oastea, nu poate intra vreo vrajbă 
de nicăieri, aşa şi aici, când şi bărbatul, şi femeia, şi copiii, şi casnicii se îngrijesc 
de aceleaşi lucruri, multă înţelegere este în familie. lar dacă nu e aşa, adeseori este 
de-ajuns să fie rău numai unul de-al casei, ca să se răstoarne şi să se piardă totul, şi 
acel unul distruge şi nimiceşte toată [familia]. 


Prin urmare, să avem multă purtare de grijă şi de femei, şi de copii, şi de slugi, 
ştiind că aşa, nouă înşine ne vom face cârmuirea uşoară şi vom avea parte de 
judecată blândă şi îngăduitoare, şi vom putea zice: „Jată, eu şi pruncii pe care mi 
i-a dat Dumnezeu ” (Ps 8, 18). Dacă bărbatul este vrednic de admirat, adică de va 
fi bun capul, şi restul trupului nu va avea nici o greutate şi nu se va supune prin 
silire. 





Aşadar, când bine a rânduit cele pentru femei, a spus cu exactitate şi bărbatului ce 
să facă: pe ea îndemnând-o să se teamă ca de capul său, iar el s-o iubească ca pe 
una ce e femeia sa. Dar cum împlinesc cei doi aceasta? Că „trebuie” [fiecare să 
facă ce ţine de el] a arătat Apostolul. Dar „cum”, vă voi spune eu: dacă vom 
disprețul banii şi lucrurile pământeşti, dacă vom privi doar la un singur lucru, 
anume la virtutea sufletului, dacă vom avea frica de Dumnezeu înaintea ochilor. 


Ceea ce a zis şi când a vorbit despre robi: „Ceea ce face fiecare, bun sau rău, 
aceea va lua de la Domnul” (E£ 6, 8). Aşa este şi aici. Să nu-ţi iubeşti soţia atât de 
dragul ei, cât de dragul lui Hristos s-o iubeşti. Şi acest lucru l-a grăit în chip 
ascuns, când a zis: „ca Domnului” (Ef 5, 22). Ca şi când te încrezi în Domnul şi ai 
face toate pentru El, aşa lucrează-le toate. Aceasta este deajuns să-ţi arate şi cum să 
te porţi, şi cum să ai încredere, şi cum să nu laşi să te sâcâie vreun gând ori vorbă 
sau să ai vreo îndoire în minte. 


Nici un credincios să nu-l învinovăţească pe nedrept pe bărbat din pricina femeii, 
însă nici bărbatul să nu creadă orice şi oricum împotriva femeii, nici femeia să nu 
pună la cale veniri şi plecări [din casă] doar aşa, pur şi simplu. Dar nici bărbatul, 
nici el să nu dea vreo pricină de bănuială [femeii]. 


Păi cum vine asta, spune-mi: toată ziulica Stai cu prietenii şi numai seara cu 
femeia şi nici aşa nu poți să ai încredere în ea şi nu Stai cu ea fără s-o bănuieşti? 
Chiar dacă femeia te învinovăţeşte, nu te purta urât, că din dragoste o face, nu 
din nebunie. Invinovăţirile ei sunt din dragostea înflăcărată [ce ţi-o poartă] şi 
din iubirea aprinsă a sufletului şi din frica pentru tine. Că se teme ca nu cumva 
cineva să-i fure [liniştea] căminului, nici s-o păgubească de pricina bunătăţilor 
ei, nici să nu-i taie cineva capul sau să sape la temelia căsniciei sale. 


ŞI mai este o pricină a împuţinării ei de suflet. Nimeni să nu întreacă măsura în 
privinţa slugilor, nici bărbatul în relaţiile cu slujnicele, nici femeia faţă de robi. Că 
şi acestea sunt îndestulătoare ca să nască bănuieli. la gândeşte-mi-te la drepţii 
aceia. Chiar Sarra a poruncit patriarhului să se culce cu Agar. Fa a poruncit. 
Nimeni nu a silit-o, nici nu a venit bărbatul să-i ceară aceasta. Chiar dacă era de 
mult timp fără copi, a ales mai bine să nu mai fie vreodată tată decât s-o întristeze 
pe femeia lui. Dar chiar după toate acestea, ce zice Sarra? „Să judece Dumnezeu 
între mine şi tine” (Facere 16, 5). Cine altcineva nu s-ar fi pornit spre mânie [dacă 
auzea asemenea vorbe]? Dar el nu şi-a întins mâinile [s-o bată] şi nici nu i-a zis 
[cum i-ar fi zis altul]: „Ce spui?! Eu n-am vrut să fiu împreună cu acea femeie, ci 
al tău a fost întreg gândul şi acum mă învinovăţeşti?” Dar Avraam nu i-a spus 





) 


nimic de felul acesta. Dar ce a făcut? „Iată, slujnica este în mâinile tale”, i-a 
grăit, „fă cu ea cum îţi place” (Facere 16, 6). 


A alungat mai bine pe cea care le tulbura căsnicia, decât s-o întristeze pe Sarra. Şi 
nu este [o dovadă] mai mare decât aceasta pentru dragostea lui [faţă de soţie]? Căci 
dacă [şi numai] faptul de a fi părtaş la masă îl face pe om de un suflet cu hoţii şi îl 
pleacă spre cele potrivnice — iar psalmistul şi zice: „cel care s-a îndulcit cu mine 
din mâncăruri la aceeaşi masă” (Ps 54, 15) — cu atât mai mult faptul de a fi un 
singur trup |cu o femeie] (iar asta înseamnă a avea parte de acelaşi pat) este 
îndeajuns să-l atragă [spre a avea bunăvoință către aceea cu care s-a culcat]. Dar 
nimic din toate acestea nu a putut să-l abată pe drept, ci a dat-o [pe slujnică] femeii 
sale, arătând că nu s-a petrecut nimic din pricina lui. Cine nu ar fi fost milos cu cea 
care i-ar fi născut un copil? însă dreptul nu s-a plecat. Căci cinstea, mai mult decât 
toate, dragostea către femeia sa. 


7. Acestuia să-i urmăm şi noi. Nimeni să nu batjocorească sărăcia aproapelui, 
nimeni să nu-i dorească bunurile. Că făcând astfel, va nimici toate [pricinile 
răului]. Să nu zică femeia către bărbat: „Muieruşcă fricoasă, eşti plin de lenevie şi 
de moleşeală şi de somn trândăvitor. Cutare sărăntoc, născut din părinţi sărmani, s- 
a primejduit şi a plecat în călătorie [să câştige ceva] şi a făcut multă avere. Şi-a 
îmbrăcat femeia în aurării şi au la trăsură cai albi. Şi se duce femeia lui 
pretutindeni, şi are cârduri de servitori şi mulţime de eunuci. lacă, te-ai prostit şi 
trăieşti degeaba”. Să nu spui acestea, femeie, nici altceva asemenea acestora! Căci 
ai fost pusă trup şi nu ca să te răzvrăteşti împotriva capului [tău], ci ca să ai 
încredere în el şi să îl asculți. Cum va [mai fi el în stare să] poarte sărăcia şi 
mizeria? 


Unde [altundeva decât la tine] va găsi mângâiere şi încurajare? la uită-te la cele 
mai de plâns decât tine, ia gândeşte-te: Câte femei de bun neam şi copile de vază 
nu numai că n-au primit nimic de la bărbaţii lor, ci, pe lângă că îi aşteptau [să 
aducă ceva], aceia le-au cheltuit şi tot ce aveau. Cugetă la primejdiile ce vin de la 
asemenea avuţii şi vei îmbrățişa viaţa fără griji şi agitaţie. $i dacă îl iubeşti cu 
adevărat pe bărbat nu îi vei spune nimic de acest fel, ci mai bine vei alege să-l ai 
aproape de tine şi să nu-ţi aducă nimic, decât să aducă mii de talanţi de aur, iar 
tu Să Stai necontenit cu grijă şi frământare din pricina călătoriilor lui. 


Dar nici bărbatul auzind acestea, cum că el este conducătorul, să n-o ocărască, nici 
s-o rănească şi să se poarte cu fudulie, ci să o îndemne, să o mustre, să o înduplece 
în repetate rânduri cu vorbă înţeleaptă, ca pe una ce este mai nedesăvârșită, însă 
nicidecum să nu-şi tindă mâna asupra ei, [ca s-o lovească]. Departe să fie aşa ceva 





de un suflet liber [şi demn]. Aşadar, fără ocări, fără josnicii, fără batjocoriri! [Aşa] 
să-i dea un ritm [de vieţuire], ca uneia ce are mintea mai neputincioasă. Cum va 
face aceasta? 


Dacă ea va învăţa [de la bărbat] care e bogăţia cea adevărată, dacă va învăţa 
care e filosofia cea de Sus, nu-l va mai învinovăţi de nimic din unele ca acestea. 
Să o înveţe [soţul] că sărăcia nu e nici un rău. Dar s-o înveţe nu numai cu 
cuvântul, ci şi cu fapta. Să o înveţe să dispreţuiască slava [lumii] şi atunci femeia, 
nimic de acest fel nici nu va mai zice, nici nu va mai pofti. Şi, primind-o ca pe un 
lut [dat în mâinile sale spre modelare], aşa, din seara în care o ia în patul lor de 
căsnicie, să o înveţe întreaga înţelepciune, blândeţea, cum să vieţuiască cu cuviinţă 
şi respect, surpând chiar dintru început şi chiar din faţa uşilor [căsniciei lor] 
poftirea bunurilor [lumii acesteia]. Să o înveţe filosofia şi s-o îndemne să nu-şi 
atârne cercei la urechi şi să nu-şi împodobească faţa şi gâtul şi să-şi pună covoare 
şi ornamente prin cameră, nici să nu se înveşmânteze cu haine strălucitoare şi 
scumpe. Ci să-i fie podoaba [simplă şi] luminoasă, însă strălucirea [împodobirii] să 
nu treacă de măsura cuviinţei. lar tu, bărbate, lăsând celor de pe scenă [toată] 
această [împodobire], înfrumuseţează-ţi casa cu multă cuviință şi mai bine să fie 
plină [de mireasma] întregii înţelepciunii decât de orice alt parfum. Căci două, şi 
chiar trei lucruri bune vin de aici. 


Mai întâi, nu se va întrista mireasa când, după ce se va termina nunta, vor fi 
înapoiate fiecăruia hainele şi aurăriile şi vasele de argint. 


Al doilea, că mirele nu-şi va face griji pentru pierderea şi paza obiectelor de 
valoare adunate. 


lar al treilea, care este şi capul bunătăţilor, că din acestea îşi arată dispoziţia 
voinţei, şi anume că nu se bucură de nimic din aceste lucruri ale lumii şi că va 
renunţa şi la toate celelalte, adică nu va mai îngădui vreodată să aibă loc dănţuiri, 
nici cântece necuviincioase. 


Stiu că vă par vrednic de râs punându-mi mintea cu aceste treburi şi învățând 
despre asemenea lucruri. Dar de credeţi ce vă spun [şi veţi face aşa], o dată cu 
trecerea timpului, veţi avea parte şi de folosul acestei fapte. Şi atunci veţi 
cunoaşte câştigul [de care acum vă vorbesc]. [Atunci] va pieri şi râsul [de azi] şi 
veți dispreţui şi obişnuinţa [voastră] de acum şi veţi vedea că, într-adevăr, lucru 
de copii fără de minte şi de oameni beţi sunt cele ce se petrec acum. 
Cele la care eu vă îndemn ţin de întreaga înţelepciune şi de filosofie şi de cea 
mai înaltă vieţuire. Aşadar, voi spune ceea ce trebuie să spun. 





Toate cântecele de ruşine şi drăceşti, toate cântările necuviincioase, cetele de tineri 
desfrânaţi, leapădă-le de la nuntă şi vei putea să-ţi ţii mireasa întru întreaga 
înţelepciune. 


Căci de îndată va cugeta de la sine: „O, ce bărbat este acesta! Cu adevărat filosof 
este, căci ca un nimic socoteşte viaţa aceasta şi de bună seamă m-a adus în casa lui 
numai pentru naşterea şi creşterea de copii şi ca să am grijă de casă”. Tu zici că 
aceste lucruri nu vor fi deloc pe placul miresei? Nu-i va plăcea o zi sau două. Mai 
mult însă nu, ci mai apoi se va bucura în sine de cea mai mare plăcere, alungând de 
la ea orice bănuială. 


Căci cel ce nu îngăduie nici fluiere, nici dănţuiri, nici cântece desfrânate în vremea 
nunţii, nu va îngădui niciodată să se grăiască sau să se facă ceva ruşinos [în casa 
lui]. Apoi, după ce lepezi toate aceste [necuviinţe] ce se petrec în vremea nunții, 
luănd-o la tine, plăsmuieşte-o bine [şi cu grijă], purtăndu-te multă vreme [în toate 
cele] cu multă cumpătare şi simplitate şi fără să cedezi degrabă. Şi [după asemenea 
purtare din partea ta], chiar dacă femeia ar fi hpsită de ruşine, după un timp va şti 
să tacă şi ea, sfiindu-se de bărbat şi înstrăinându-se de [aceste] lucruri lumești. 
Tu însă numai nu dezlega cu repeziciune acest mod de vieţuire cumpătată, căci 
bărbaţii neînfrânaţi fac aceasta, ci poartă-te aşa îndelungată vreme şi mare îţi va fi 


câştigul: de la o vreme nu te va mai învinovăţi, nici nu te va mai ocări pentru cele 
prin care tu o modelezi. 


8. Pe toate rânduieşte-i-le [mai cu seamă] în acea vreme în care sfiala este 
asemenea unui frâu pentru sufletul ei şi nu o lasă să bage de vină sau să te ocărască 
pentru cele ce se întâmplă. Că atunci când o cuprinde cutezanţa, pe toate le tulbură 
şi le întoarce pe dos, fără nici o teamă. 


Când oare mai este prilej aşa de potrivit să modelezi femeia ca în vremea când ea 
se sfieşte de bărbat şi mai are puţină teamă de el şi îşi pleacă ochii înaintea lui? In 
vremea [când încă se ruşinează], dă-i toate poveţele şi o vei îndupleca negreşit, fie 
de vrea, fie de nu vrea. 


Dar cum [poţi s-o povăţuieşti] ca să nu-i destrami sfiala? Dacă însuţi vei fi întru 
totul mai sfielnic decât ea şi îi vei spune puţine cuvinte, dar le vei zice cu greutate 
şi putere lăuntrică. Atunci pune-i înainte toate cuvintele despre vieţuirea virtuoasă, 
căci le primeşte sufletul ei. Statorniceşte-o în cea mai bună dispoziţie a sufletului, 
adică în sfială. lar dacă vreţi, vă voi spune printr-o pildă şi ce trebuie să vorbiţi cu 
ea. Căci dacă Pavel nu s-a dat în lături să spună „nu vă lipsiți unul de altul” (| Cor 





7, 5) şi a grăit cuvinte cuvenite naşei, ba nu unei naşe, ci unui suflet duhovnicesc, 
cu atât mai mult noi nu ne vom sfii să spunem [aceasta]. 


Acum, dar, oare ce trebuie să-i spunem femeii? Oare să-i vorbim cu mult har 
astfel: „Noi, copilul meu, te-am primit ca părtaşă a vieţuirii noastre şi te-am adus 
ca să fim împreună în cele bune şi în nevoile noastre, întru creşterea de prunci şi 
cârmuirea casei. Aşadar, te rugăm primeşte aceasta”! Mai bine, înainte de a-i zice 
acestea, vorbeşte-i despre cele ale dragostei. Că nimic nu foloseşte aşa de mult ca 
să-l convingi pe ascultător să primească cele spuse decât faptul ca el să vadă că i 
se vorbeşte cu multă dragoste. Şi cum îi vei arăta [cu adevărat] dragostea? Dacă-i 
vei spune: „Pe multe aş fi putut să le iau de neveste, şi mai bogate şi de neam mai 
strălucit, dar te-am ales pe tine şi am fost îndrăgostit de felul tău de a fi, de bună 
cuviința ta, de blândeţea şi de întreaga ta înțelepciune ”. 


Apoi, pornind de la acestea, îndată şi găteşte calea pentru grăirile cele despre 
filosofie şi incheie cu disprețul faţă de bogăţie. Dacă îi vei spune cu simplitate câtă 
e deşertăciunea bogăției, o vei face să o socoată o povară. Și punând astfel 
temelia, pe toate le vei duce apoi la capăt. lar când ţi se pare că este vremea 
potrivită spre a continua, nu 0 fă cu duritate şi cu mojicie, ca unul îngust la minte, 
ci ia-ţi prilejuri din cele ale ei şi aşa va deveni simţitoare [la cele spuse]. 


Prin urmare, îi vei zice (căci este necesar să-i vorbeşti mereu): „Nu am suferit să 
mă însor cu una care este în veacul de acum bogată şi avută. Şi pentru ce îţi zic 
[asta] de mai multe ori? Nu pe degeaba te învăţ eu că bogăţia nu este nici o 
agoniseală adevărată, ci lucru vrednic de disprețuit, şi poftit numai de hoți şi 
desfrânate şi de furii de morminte. Şi de aceea, lăsând la o parte toate acestea, am 
venit la tine pentru virtutea sufletului tău, pe care o cinstesc mai mult decât tot 
aurul. 


Căci o copilă înțeleaptă şi liberă şi care se îngrijește cu sârg de evlavie este mai 
vrednică de dorit decât întreaga lume. Pentru aceea te şi iubesc şi te sărut şi te 
îmbrăţişez şi mai mult decăt sufletul meu te preţuiesc. Căci nimic nu este viaţa de 
aici, şi mă rog şi te îndemn şi voi face totul ca aşa să ne învrednicim să petrecem 
în viaţa aceasta încât să putem Să fim fără nici o teamă împreună şi în veacul ce va 
să fie. 


Că timpul acesta de acum este scurt şi degrab trecător. lar dacă vom fi învredniciţi 
să trecem viaţa aceasta în chip bineplăcut lui Dumnezeu vom fi pururea cu mai 
multă desfătare, şi împreună cu Hristos, şi unul cu altul. Eu preţuiesc dragostea ta 
mai mult decât toate şi nimic nu-mi este aşa de greu şi anevoios ca aceea de a fi 





despărţit vreodată de tine. Și chiar dacă trebuie să pierd toate şi să devin mai 
sărac decât Irus, chiar dacă voi ajunge în cele mai rele primejdii şi voi pătimi 
[greu], toate îmi vor fi uşoare şi lesne de purtat, atâta timp cât cele cu privire la 
tine vor fi în bună orânduire. lar copiii atât îmi vor fi doriţi, câtă vreme tu te arăţi 
iubitoare şi binevoitoare faţă de noi. Și te rog şi pe tine să faci acestea ce le-ai 
auzit de la mine. 


Apoi, cu aceste vorbe amestecă şi cuvinte de-ale apostolilor şi zi: „Aşa vrea 
Dumnezeu: să avem dragoste şi unire între noi (I Cor 7, 3). Ascultă Scriptura, 
care zice: «Pentru aceasta va lăsa omul pe tatăl său şi pe mama sa şi se va lipi de 
femeia say. Să nu dăm nici un prilej mincinos micimii noastre de suflet. Să curgă 
banii şi mulțimea sclavilor şi toate cinstirile lumeşti. Nimic nu-mi este mai de preț 
decât [dragostea] aceasta”. 


Fie aur cât o fi şi comori asemenea, nu-i sunt mai dorite aceste cuvinte femeii, 
decât [toate] acelea? Nu te teme că se va porni cândva iubita ta împotrivă-ţi, ci 
mărturiseşte-i că o iubeşti. Căci până şi curtezanele, care se dau când unuia, când 
altuia, se topesc când aud asemenea cuvinte din partea iubiţilor lor. Oare o femeie 
liberă şi o copilă de bun neam, cum nu s-ar topi de aceste cuvinte? Ba nu numai 
atât, ci mai mult se va pleca la auzul lor. 


Arată-ţi unirea ta cu ea, punăndu-te de multe ori la dispoziţia ei şi dorind mai 
bine să stai pentru ea acasă decât să te duci in piaţă. Și preţuieşte-o mai mult 
decât pe toţi prietenii tăi şi decât pe copiii ce-i ai de la ea, şi chiar şi pe aceştia 
să-i iubeşti pentru că o iubeşti pe ea. Dacă face ceva bun, laud-o şi te minunează 
de ea. Dacă face ceva nelalocul lui, şi aceasta se întâmplă din pricina tinereţii [şi 
a necercării] ei, îndeamn-o şi adu-i [iar] aminte. In tot chipul defaimă [în faţa 
ei] banii şi luxul, şi dezvăluie-i frumuseţea cuminţeniei şi a cuviinţei şi învaţ-o 
neîncetat cele ce-i sunt de folos. 


9. Rugăciunile să le faceţi în comun. Fiecare să alerge la biserică [şi, lăsând orice 
alte preocupări, să fie atent] la cele spuse şi citite acolo. lar acasă, bărbatul să 
întrebe pe femeie şi aceea pe bărbat. lar dacă v-ar cuprinde sărăcia, aduceţi-vă 
aminte [şi vorbiţi] de sfinții bărbaţi, de Petru, de Pavel, care erau mai avuţi decât 
mulți împărați şi bogaţi, şi gândiți-vă cum îşi petreceau viaţa în foame şi sete. 
Invaţ-o pe femeie că nimic nu este înfricoşător din cele ale vieţii acesteia, decât 
numai a se porni împotriva lui Dumnezeu. 


lar dacă cineva se va însura şi va face aşa [cum am spus], nu va fi cu mult mai 
prejos decât monahii, nici cel căsătorit decât cei necăsătoriți. 





Dacă vrei să faci mese şi să dai ospeţe, nu este ceva necuviincios, nici vrednic de 
ocară, numai găseşte un oarecare sfânt sărac care poate să vă binecuvânteze casa şi 
care poate, o dată ce vă calcă pragul, să vă aducă toată binecuvântarea lui 
Dumnezeu. Şi pe acesta cheamă-l. 


Să mai spun şi un alt lucru? Nimeni dintre voi să nu râvnească să se însoare cu 
vreuna mai bogată decât el, ci mai bine cu una mai săracă. Că nu va veni atâta 
bucurie din averi, cât necaz din reproşuri, din faptul că ea a adus mai mult în casa 
ta, din ocări, din luxuri şi din cuvintele grele [ce le vei auzi]. Că îți va spune cu 
ifose: „N-am cheltuit nimic din ale tale, că încă am ale mele, pe care mi le-au 
dăruit părinți”. 


Ce zici tu, femeie? Că ai ale tale? Ce-ar putea fi mai mizerabil decât vorba asta?! 
Nu mai ai trup care să fie al tău şi [zici] că mai ai avuţii care să fie ale tale? Nu 
mai Sunteţi două trupuri după căsătorie, ci aţi devenit unul singur! Iar averile 
sunt două şi nu una? O, [vicleană] iubire de avuţie! Un singur om, o singură 
vietate aţi devenit, şi încă mai spui „ale mele”? Cuvântul acesta murdar de la 
diavol a venit. Toate cele care sunt mai de trebuință decât acestea ni le-a făcut 
Dumnezeu comune, iar acestea nu sunt comune? Nu poţi spune: „a mea e lumina, 
al meu soarele, a mea este apa”. Oare toate cele mai de seamă sunt de obşte, iar 
averile nu sunt comune? 


Să piară averile de mii de ori, ba mai bine zis nu averile, ci voile cele libere care nu 
ştiu să se folosească [cum se cuvine] de averi, ci le cinstesc mai mult decât pe toate 
celelalte, învaţ-o pe soţie şi acestea împreună cu altele! Dar cu multă bunăvoință 
învaţ-o. 


Fiindcă îndemnul acesta spre virtute are în sine multă întristare şi măhnidu-ne şi 
aceasta mai ales pentru o copilă tânără şi delicată. Când îi grăieşti cuvinte despre 
viața virtuoasă dă-i să înţeleagă şi îmbelşugatul har [pe care această vieţuire îl 
aduce] şi scoate-i mai ales din suflet pe „al meu” şi „al tău”. Când zice „al 
meu ”, spune-i şi tu: „Care sunt ale tale? Căci nu ştiu. Eu nu am nimic al meu. 
Aşadar, cum zici tu al meu ca şi cum toate ar fi ale tale?”. lartă-i vorba. 


Nu vezi că aşa facem şi cu copiii? lar când ia ceva din cele ce sunt ale noastre şi 
mai vrea iar să mai răpească şi altceva, să-i îngăduim şi să-i spunem: „Da, ia-l, că- 
i al tău. Şi acela”. Aşa să ne purtăm cu femeia. Căci mintea ei este mai copilăroasă. 
Şi chiar de zice „ale mele”, tu spune-i: „Da, toate sunt ale tale, ba şi eu sunt al 
tău!” Că acesta nu e cuvânt de linguşeală, ci mare, mare pricepere. Aşa vei 
putea să-i moi iuţimea şi să-i stingi descurajarea. Linguşire este numai atunci 





când cineva face ceva josnic pentru un rău [oarecare]. Dar aici este vorba de cea 
mai înaltă filosofie. Aşadar, spune-i: „şi eu sunt al tău, copilaşul meu. Aceasta mă 
sfătuieşte Pavel când zice că bărbatul nu mai are stăpânire peste trupul lui, ci 
femeia (1 Cor 7, 4). Dacă nu mai am stăpânire peste trupul meu, ci tu ai, cu atât 
mai mult [eşti stăpână] peste bunurile mele”. Dacă îi spui acestea ai potolit-o, ai 
stins focul, I-ai ruşinat pe diavol, ai făcut-o roaba ta mai mult decât pe una 
cumpărată cu bani, ai legat-o cu aceste cuvinte. lar din cele ce îi grăieşti învaţ-o ca 
niciodată să nu mai zică „al meu” şi „al tău”. 


Şi niciodată să nu o chemi [pe nume] pur şi simplu, ci [orice i-ai spune, fă-o] ca 
dulceaţă, cu cinstea cuvenită, cu multă dragoste. Dă-i cinstea cuvenită şi nu va 
avea nevoie de cinste din partea altora. Nu va avea nevoie de slavă din partea 
altora dacă se bucură de cinste din partea ta. Preţuieşte-o mai mult decât toate şi 
laud-o pentru toate, şi pentru frumuseţe, şi pentru priceperea ei. Aşa o vei convinge 
să nu mai ia aminte la nimic din cele din afară, ci să dispreţuiască toate celelalte, 
învaţ-o frica de Dumnezeu şi toate vor curge ca dintr-un izvor şi casa va fi plină de 
mii de bunătăţi. 


Dacă vom căuta cele nestricăcioase, vor veni şi acestea stricăcioase. „Căutaţi — 


zice - mai întâi împărăţia lui Dumnezeu şi toate acestea vi se vor adăuga vouă” 
(Mt 6, 33). 


Cum trebuie să fie socotiți copiii unor astfel de părinţi? Cum, slugile unor astfel de 
stăpâni? Cum, toţi ceilalți apropiaţi ai lor? Oare nu plini de mii de bunătăți?! 
Fiindcă şi robii îşi rânduiesc multe obiceiuri după cei puternici şi se aseamănă până 
şi în dorinţele lor cu aceia, şi poftesc aceleaşi lucruri care au fost învăţaţi să le 
poftească, şi grăiesc aceleaşi lucruri şi petrec la fel [cu stăpânii]. 


Dacă aşa ne vom modela pe noi înşine şi vom fi cu luare-aminte la Scripturi, mai 
multe vom învăţa din ele. Și astfel vom putea să bine plăcem lui Dumnezeu şi să 
trecem toată viaţa aceasta în fapta cea bună şi să avem parte şi de bunătăţile 
făgăduite celor ce-L iubesc pe El. De care fie ca noi toți să ne învrednicim, cu 
harul şi cu iubirea de oameni a Domnului nostru lisus Hristos, împreună cu 
care Tatălui şi Duhului Sfânt slavă, putere şi cinste, acum şi pururea şi în vecii 
vecilor. 


Amin. 





I. Nunta din Cana Galileii 

1. „Jar a treia zi S-a făcut nuntă în Cana Galileii. Și a fost chemat şi lisus la 
nuntă. Şi erau şi Mama lui lisus acolo şi fraţii Lui” (|n 2, 1-2). 


Am spus şi mai înainte că El era cunoscut mai ales în Galileea. Pentru aceea L-au 
şi chemat la nuntă şi S-a dus. Că n-a căutat la vrednicia Sa, ci la binefacerile 
noastre. Fiindcă Cel Ce nu S-a socotit nevrednic ca să ia chip de rob (Flp 2, 7) cu 
atât mai mult nu a socotit lucru nevrednic să vină la nunta robilor. Cel Ce a şezut la 
masă împreună cu vameşii şi cu păcătoşii, cu atât mai mult nu a nesocotit să stea la 
ospăț cu cei ce erau de faţă la nuntă. 


lar cei care L-au chemat nu aveau despre El o părere sănătoasă, nici nu L-au 
chemat ca pe unul din cei mari, ci pur şi simplu ca pe unul din cei mulți şi ca pe un 
cunoscut. Şi acest lucru I-a lăsat să se înţeleagă evanghelistul când a zis: „Şi erau 
şi Mama lui lisus acolo, şi fraţii lui”. Precum au chemat-o pe aceea şi pe fraţi, aşa 
L-au chemat şi pe lisus. 


Și, terminându-se vinul — zice -, a zis mama Lui: “Nu mai au vin.” Vrednic 
lucru este a cerceta aici de unde i-a venit Mamei Sale să-şi închipuie ceva măreț 
despre copilul ei. Căci nu făcuse [până atunci] nici o minune. Fiindcă spune 
Scriptura că „acest început al minunilor 1-a făcut lisus în Cana Galileii” (In 2, 
11). 





2. Iar dacă ar zice cineva că nu este îndeajuns faptul că a zis simplu „în Cana 
Galileei” spre a socoti că acesta este începutul minunilor — fiindcă se poate ca 
aceasta să fi fost cea dintâi în acel ţinut şi nu cea dintâi dintre toate, căci, de 
bună seamă, va mai fi făcut EI altele, în altă parte - îi vom răspunde ceea ce am 
Spus şi mai înainte. Şi care e răspunsul? Acela pe care 1-a dat şi loan: „Eu nu-L 
ştiam, ci ca să se arate lui Israel, pentru aceea a venit ca să-L botez” (n |, 31). 


Dacă din cea dintâi vârstă ar fi făcut minuni, nu mai aveau trebuinţă israeliții să l- 
L arate altul. Fiindcă după ce a ajuns la vârsta bărbăţiei, nu numai celor din ludeea 
S-a făcut cunoscut prin minuni, ci şi celor din Siria şi chiar celor mai de departe, şi 
aceasta în numai trei ani. Ba nici de trei ani n-ar fi avut nevoie ca să Se facă arătat, 
căci îndată după prima minune a şi ieşit pretutindenea vestea despre EI. 


Aşadar, dacă Cel Ce a strălucit cu mulțimea minunilor în aşa scurt timp Şi-a făcut 
tuturor cunoscut numele, cu cât mai mult, copil fiind, dacă făcea minuni din cea 
dintâi vârstă, nu putea să fie uitat numai în atâta vreme! Căci întâmplările ce par 
nemaiauzite şi care s-au petrecut cu un copil, timpul le face de două ori mai vestite 
şi de trei ori, ba chiar de mult mai multe ori. însă nimic nu a făcut pe când era 
copil, ci numai acest lucru îl mărturiseşte Luca, că fiind de doisprezece ani a şezut 
împreună cu dascălii [templului] şi prin întrebările pe care le punea părea un copil 
minunat (Le 2, 46). 


Dar şi pentru altă [pricină], [de astă dată] rațională, nu a început să facă minuni din 
cea dintâi vârstă: fiindcă [iudeii] socoteau că lucrul acesta este închipuire. Căci 
dacă mulţi erau bănuitori față de un om în puterea vârstei, dacă făcea aceasta, cu 
atât mai mult dacă un băieţaş făcea minuni, mistuiţi cum erau de invidie, l-ar fi 
pironit pe cruce mai înainte de vremea cuvenită. 


Și dacă însele lucrurile iconomiei nu au fost crezute [de oameni], de unde i-a venit 
Mamei Sale să-şi închipuie ceva mare despre EI? Din aceea că EI începuse să Se 
descopere: şi din faptul că a fost arătat de loan şi din cele spuse de EI ucenicilor (In 
I, 19-51). lar mai înainte de toate acestea, însăşi zămislirea şi cele ce s-au petrecut 
după Naşterea Lui i-au dat cele mai înalte cugetări despre Copilul ei. 


»» Căci a auzit — zice — toate cele despre Prunc şi le păzea în inima ei” (Le 2, 19). 
Dar pentru ce nu le-a spus acestea mai înainte de [întâmplarea din Cana]? Fiindcă, 
şi asta am mai spus-o, atunci numai a primit voie să-L facă arătat. 


Mai înainte era ca unul din cei mulți şi ca ei petrecea. Pentru aceea nici nu a 
îndrăznit Mama Sa să spună aşa ceva către El. Dar când a auzit că loan a venit 





tocmai pentru EI şi că I-a mărturisit cele pe care I le-a mărturisit, şi că avea ucenici, 
atunci, nemaifiind vin, luând îndrăzneală, L-a rugat, zicându-l: „Nu mai au vin”. 
Fiindcă voia ca şi acelor |nuntaşi] să le facă bucurie şi pe sine să se facă mai 
strălucită prin fiul ei. 


Și de bună seamă că s-a întâmplat şi cu ea ceva omenesc, ca şi cu fraţii Lui, când 
au zis „Arată-Te lumii” (In 7, 4), dar de fapt voiau ca ei să se slăvească de pe urma 
minunilor. De aceea şi EI i-a răspuns mai apăsat, zicându-i: „Ce este mie şi ţie, 
femeie? încă n-a sosit ceasul Meu”, însă că EI se sfia foarte de cea care L-a 
născut, ascultă-l pe Luca, cel care povesteşte cât de supus le era părinţilor (Le 2, 
51), iar loan evanghelistul arată cum S-a îngrijit pentru ea mai dinainte, chiar în 
ceasul răstignirii (In 19, 25-27). 


Când părinţii trupeşti nu împiedică cu nimic, nici nu se pun de-a curmezişul 
vreunuia din lucrurile cele după Dumnezeu, Suntem datori şi este de neapărată 
trebuinţă să-i ascultăm. lar a nu face aceasta este primejdie mare. Dar când cer 
ceva nepotrivit şi împiedică ceva din cele duhovniceşti, nu trebuie să-i ascultăm 
nicidecum. 


Pentru aceea i-a şi răspuns aici astfel, după cum a făcut-o şi în altă împrejurare, 


când a zis: „Cine este mama Mea şi fraţii Mei?” (Mt 12, 48). Căci [fraţii Săi] 
nicidecum nu aveau despre EI părerea care trebuia. Dar fiindcă ea L-a născut, s-a 
socotit pe sine îndreptăţită, după obişnuinţa maicilor, ca să-l poruncească toate, 
când ar fi trebuit să-L cinstească şi să 1 se închine ca Stăpânului [a toate]. De aceea 
i-a răspuns atunci aşa [Mamei Sale]. 


Gândeşte-te cum S-a simţit când tot poporul şi gloatele stăteau în jurul Lui şi 
mulțime de ascultători îl sorbeau, când le punea înainte învăţătura Sa, iar Mama 
Sa, venind în văzul tuturor, L-a întrerupt din cuvântare ca să vorbească cu ea. Ba 
nici înăuntru nu a voit să vină, ci EI să Se ducă afară, ca să vorbească singur numai 
cu ea. 


De aceea a şi zis: „Cine sunt mama Mea şi fraţii Mei?” Nu ca să o ocărască şi să se 
înalțe mai presus de cea care L-a născut. Departe de El aceasta! Ci fiindcă era de 
folos să n-o lase să gândească despre EI cele mai de jos, ci cele mai înalte. Căci 
dacă Se îngrijea de ceilalți şi făcea toate ca să le pună în inimă părerea dreaptă 
despre Sine, cu mult mai mult făcea aceasta pentru Mama Sa. 


Şi fiindcă era firesc ca nici dacă L-ar fi ascultat să nu fi vrut să se lase convinsă de 
Fiul ei — socotind că i se cuvine în tot locul întâietatea, deoarece îi era mamă — de 





aceea a răspuns astfel celor care i-au spus [că este aşteptat afară]. Că nu ar fi putut 
s-o suie altfel de la o părere smerită despre EI la una înaltă, dacă ea ar fi aşteptat 
totdeauna să 1 se dea cinste de către Fiul său şi nu ar fi venit [vreodată] la EI ca la 
Stăpânul tuturor. 


ȘI aici, pentru aceeaşi pricină îi spune: „Ce este Mie şi ţie, femeie?” Dar nu mai 
puţin şi din altă pricină de neapărată trebuinţă! Care anume? Ca nu cumva să fie 
vreo bănuială [după aceea] asupra minunilor săvârşite. Fiindcă ar fi trebuit să fie 
rugat de cei ce aveau nevoie [de vin] şi nu de Mama Sa. Cum aşa? Păi cele ce se 
fac din rugămintea alor tăi, chiar dacă sunt lucruri mari, adesea le par celor ce 
privesc mai dinainte ticluite. Dar când înşişi cei ce au nevoie se roagă, minunea 
iese de sub orice bănuială, iar lauda este curată şi folosul mare. 


3. Căci şi un medic, chiar dacă ar fi foarte priceput, intrând într-o bolniţă cu mulți 
bolnavi, dacă nu ar asculta nimic de la cei neputincioşi, nici de la cei ce le-au venit 
în vizită, ci ar mângâia-o doar pe mama sa, va fi bănuit şi disprețuit de cei bolnavi 
şi nimeni, nici dintre cei ce zac în pat, nici dintre cei ce sunt lângă ei, nu va crede 
că este în stare să facă ceva bun şi vrednic de uimire. Pentru aceea a şi certat-o 
atunci, zicându-i: „Ce este Mie şi ţie, femeie?” 


Și aşa, a învăţat-o să nu mai facă asemenea lucruri în viitor. Căci dacă Se îngrijea 
până şi de cinstea Maicii Sale, cu atât mai mult Se îngrijea de mântuirea sufletului 
şi de binefacerea cea pentru cei mulți, pentru care a şi îmbrăcat trup. Nu ca să Se 
dea mai presus de Maica Sa a zis aceste cuvinte, ci rânduind multă purtare de grijă 
pentru ea şi ca să pregătească cu vrednicia cuvenită minunile ce le va face. 


lar că o cinstea foarte, chiar dacă n-ar reieşi din alte [împrejurări], însuşi faptul că a 
certat-o dă mai cu seamă mărturie îndestulătoare. Căci prin faptul că i-a atras 
luarea-aminte a arătat că se sfia foarte tare de ea. Cum şi în ce fel, vă vom spune în 
cele ce urmează. 


Ia gândeşte-te la femeia care a zis: „Fericit e pântecele care Te-a purtat şi sânii la 
care ai supt” (Le 11, 27), iar El i-a răspuns: „Aşa este, dar fericiţi cei ce fac voia 
Tatălui Meu”. Socoteşte că în acelaşi scop au fost spuse [de EI] şi acele cuvinte. 
Căci [un astfel de] răspuns nu era al unuia care îşi respinge mama, ci al unuia care 
arată că nu ar fi ajutat-o cu nimic [acele vorbe de laudă], dacă ea nu ar fi fost foarte 
bună şi credincioasă. 


Şi dacă nu îi ajuta cu nimic Mariei să-L nască pe Hristos, dacă nu ar fi avut şi 
suflet virtuos, cu cât mai mult pe noi nu ne va putea ajuta cu nimic faptul că avem 





tată sau mamă sau copil virtuos, dacă suntem departe de virtutea aceluia. 
„Căci fratele — zice David — nu izbăveşte; oare va izbăvi omul?” (Ps 48, 7). In 
nimic altceva — după harul lui Dumnezeu — nu trebuie să avem nădejdea mântuirii, 
decât numai în faptele proprii. 


Căci dacă singur faptul în sine [de a-L naşte trupeşte pe Hristos] ar fi fost de vreun 
folos Fecioarei, ar fi fost de folos şi iudeilor — căci Hristos era după trup din 
neamul lor -, ar fi fost de folos şi oraşului în care S-a născut, ar fi fost de folos şi 
fraților Săi. Dar câtă vreme au fost cu negrijă faţă de ei înşişi, nu le-a fost de nici 
un folos înrudirea cu Hristos, ci şi ei erau osândiți împreună cu restul lumii şi 
atunci [numai] au fost admiraţi, când au strălucit cu fapta lor cea bună. 


lar oraşul a căzut şi a ars şi nu a avut nici un câştig din aceasta. Au pierit în chip 
jalnic şi rudele după trup, neavând nici un câştig pentru mântuire, din aceea că erau 
rude după trup, de vreme ce nu aveau şi apropierea de virtutea Lui. însă mai mari 
decât toţi aceştia s-au arătat apostolii, fiindcă au îmbrăţişat apropierea de EI printr- 
un mod de vieţuire adevărat şi plin de râvnă, prin aceea că s-au supus [cu totul] 
Lui. 


Să învăţăm şi noi, dar, de aici că avem nevoie în tot locul de credinţă şi de 
vieţuire luminoasă şi strălucitoare [în virtute]. Căci numai acest lucru ne poate 
mântui. Fiindcă şi rudele Lui, câtăva vreme, au fost foarte cinstite pretutindeni, dar 
noi nu le mai ştim nici măcar numele, pe când viaţa şi numele apostolilor sunt 
lăudate în tot locul. 


Prin urmare, să nu cugetăm nimic măreț despre neamul bun după trup, ci şi de-am 
avea mii de înaintaşi străluciți, să ne sârguim noi înşine să întrecem virtutea 
acelora, ştiind că nimic nu vom dobândi de pe urma sârguinţei altora la judecata 
viitoare, ba aceasta ne va fi pricină de şi mai mare osândă. Că fiind din părinţi buni 
şi avându-i pildă de acasă, nici aşa nu i-am urmat ca pe nişte învăţători ai noştri. 


lar acestea le zic acum fiindcă văd pe mulți elini, când ne luăm cu ei la întrebări 
despre credinţă şi îi îndemnăm să se facă creştini, că vorbesc despre rudenii şi 
strămoşi şi zic: „Toţi apropiații mei, şi din afară şi casnici, sunt creştini adevăraţi”. 
Și la ce-ţi foloseşte asta, ţie, cel vrednic de plâns? Căci aceasta mai mult te va 
pierde, fiindcă nu te ruşinezi de mulţimea casnicilor să alergi şi tu la adevăr. Şi 
iarăşi, sunt alţii, credincioşi, care nu se grijesc de vieţuirea lor [duhovnicească], ci 
atunci când sunt îndemnați la virtute îţi aruncă în faţă una ca asta: „Tata şi bunicul 
şi străbunicul erau tare evlavioşi şi sârguitori”. Dar mai cu seamă asta te va osândi, 





că, fiind urmaş al unor asemenea oameni, ai lucrat în chip nevrednic de rădăcina 
[din care te tragi]. 


Auzi ce zice profetul către iudei: „A robit Israel unei femei şi de o femeie era 
păzit”. lar Hristos [spune]: „Avraam, tatăl vostru, s-a bucurat să vadă ziua Mea şi 
a văzut-o şi s-a bucurat” Un 8, 56). Şi oricum am întoarce-o, isprăvile înaintaşilor 
nu numai că nu sunt spre laudă, ci mai degrabă spre osânda celor ce se fălesc cu 
ele. Ştiind dar acestea, să lucrăm noi înşine toate, încât să putem fi mântuiţi prin 
faptele noastre, ca nu cumva să ne înşelăm cu nădejdea în alții şi atunci [la 
judecată] să aflăm că am rătăcit degeaba, fiindcă nu ne este de nici un folos 
cunoştinţa aceasta. 


„Căci în iad — zice — cine se va mărturisi Ţie?” (Ps 6, 5). Aşadar, să ne pocăim 
aici, ca să avem parte de bunătăţile veşnice, de care fie ca noi toţi să ne bucurăm cu 
harul şi cu iubirea de oameni a Domnului nostru lisus Hristos, prin care şi 
împreună cu care Tatălui şi Duhului Sfânt slavă şi putere în vecii vecilor. Amin. 





II. „Ce este Mie şi ţie femeie? Nu a venit încă ceasul Meu.” 


A ţine cuvânt [de învăţătură] este o oarecare osteneală. Iar aceasta şi Pavel o spune 
lămurit: „Preoţii care cârmuiesc bine să se învrednicească de îndoită cinste, mai 
ales cei care se ostenesc cu Cuvântul şi cu învăţătura” (| Tim 5, 17). Dar 
osteneala aceasta voi aveţi putere să o faceţi fie uşoară, fie grea. Dacă lepădaţi cele 


grăite — sau chiar dacă nu le lepădaţi, nu le arătaţi nici cu fapta -, pentru noi grea va 
fi osteneala, căci muncim în zadar. Dacă însă luaţi aminte şi arătaţi [cele spuse] 
prin fapte, nu vom simţi sudoarea ostenelii. Căci rodul ce se naşte din osteneală nu 
mai lasă să iasă la iveală greutatea muncii. 


Aşadar, dacă vreţi să se aţâţe sârgul nostru şi nu să se stingă ori să slăbească, 
arătaţi-ne, vă rog, roadă, ca văzând pe Cel ce se îngrijeşte de seceriş, şi noi să ne 
hrănim cu nădejdea unei recolte frumoase, şi gândindu-ne la bogăţia noastră, să nu 
facem doar de mântuială lucrarea această frumoasă. Căci nu mică nedumerire avem 
şi azi în cercetarea |Scripturii]. 


După ce Mama lui lisus a zis că nu mai au vin, Hristos i-a răspuns: „Ce este 
Mie şi ţie, femeie? Nu a venit încă ceasul Meu”. Dar zicând aceasta a făcut totuşi 
ceea ce i-a spus Mama Lui. Acest lucru nu este mai puţin, decât cel de ieri, o 
problemă. Dar dacă îl vom ruga chiar pe Cel ce a făcut minunea, vom primi 
dezlegarea. Că nu numai aici zice, ci şi altundeva. Acelaşi evanghelist arată că: 
„Nu puteau să-L prindă, că încă nu sosise ceasul Lui” (n 8, 20). Şi iarăşi: 
„Nimeni nu a pus mâinile pe EI, că încă nu venise ceasul Lui” (n 7, 30). Şi: „A 
venit ceasul. Slăveşte pe Fiul Tău” (n 17, 1). Toate acestea le-am adunat aici de 





prin întreaga Evanghelie ca să le dăm la toate o singură dezlegare. Care e aceasta? 
Nu fiindcă ar fi fost Hristos supus necesităţii vremurilor sau ceasurilor a zis „Nu 
a venit încă ceasul Meu ” (căci cum ar putea să se întâmple aceasta cu Făcătorul 
vremilor, şi al timpurilor, şi al veacurilor?), ci, prin aceste expresii, vrea să arate 
lămurit că [Hristos] toate le lucrează la timpul cuvenit şi nu le face pe toate 
deodată şi oricum]. Căci s-ar fi produs o amestecare şi o neorânduială dacă nu 
făcea fiecare lucru la vremea lui, ci le-ar fi plămădit pe toate deodată: şi 
Naşterea Sa, şi învierea şi Judecata [lumii]. 


Ia aminte, dar! 


4 A trebuit să facă creaţia, dar nu a făcut-o toată deodată. 

4 Trebuia să facă pe bărbat şi pe femeie, dar nu i-a plămădit deodată. 

4 Trebuia ca neamul omenesc să fie osândit la moarte, dar să fie şi învierea, 
însă mare este distanţa dintre ele. 

4 Trebuia să fie dată Legea, dar nu în acelaşi timp cu harul, ci pe fiecare I-a 
iconomisit la vremea cuvenită. 


Aşadar, Hristos nu este supus necesităţii vremilor, căci EI este Cel care a pus 
rânduială în vremi, tocmai pentru că este Făcătorul lor. 


Dar loan a spus aici că Hristos a zis „Nu a venit încă ceasul Meu”, ca să arate că 
nu era încă cunoscut celor mulți şi că nu avea nici ceata întreagă a ucenicilor, căci 
îl urmaseră numai Andrei şi, împreună cu el, Filip. Ba, mai mult, nici chiar aceştia 
toți [care erau cu El] nu-L cunoşteau cum trebuie, nici Mama Sa, nici fraţi. 
Deoarece chiar după [ce făcuse] multe minuni, evanghelistul spune despre fraţii 
Lui că „Nici fraţii Lui nu credeau în El” (n 7, 5). însă nici cei de la nuntă nu-L 
ştiau. Căci [dacă L-ar fi ştiut], ar fi venit chiar ei, care aveau nevoie, să-L roage. 
Pentru aceea zice: „Nu a venit încă ceasul Meu”. 


Nu sunt cunoscut celor de față — [zice Iisus] — nici celor care au văzut că s-a 
terminat vinul Lasă-i să simtă ei mai întâi acest lucru. Fiindcă n-ar fi trebuit ca ei 
să audă acestea despre Mine din partea ta. Căci tu eşti Mama Mea şi de aceea ai 
putea aduce bănuială asupra minunii. Ar fi trebuit ca cei ce aveau nevoie să vină şi 
să Mă roage, nu fiindcă aş fi avut nevoie să fiu rugat, ci pentru ca ei să primească 
ceea ce se săvârşea cu toată inima (Rugăciunea trebuie făcută nu pentru că 
Dumnezeu are nevoie de ea, ci pentru ca noi să conştientizăm cu toată fiinţa că 
avem nevoie şi depindem întru totul de El. Cu cât e mai adâncă rugăciunea, cu 
atât simţim şi noi mai adânc şi ne dăruim din ce în ce mai mult întreaga fiinţă lui 
Hristos. Dar e de absolută necesitate să o facem din toată inima, chiar dacă ne 





silim.). Căci cel ce ştie că zace în nevoi, când cere cele ce are trebuinţă, capătă 
mult har. Dar cel ce nu simte nevoia, nu poate primi nici Simţirea limpede şi 
clară a binefacerii. 


Dar pentru ce, zicând că „nu a venit încă ceasul Meu”, după ce a refuzat, a făcut 
totuşi ceea ce i-a spus Mama Sa? Mai ales pentru ca şi celor ce-i grăiesc 
împotrivă, şi celor care cred că este supus timpului, să le dea îndestulătoare dovadă 
că, de fapt, nu este supus soroacelor. Căci dacă era supus, cum, nesosind încă 
ceasul [să facă], ar fi făcut ceea ce a făcut? Apoi şi pentru că îşi cinstea Mama şi 
pentru aceea, fiind atâta lume de faţă, nu [voia] să se împotrivească întru totul 
dorinţei ei, nici ca ea să înceapă să creadă că ar fi neputincios şi nici ca s-o facă de 
ruşine |neîmplinind ruga] celei ce L-a născut. Că ea îi şi adusese deja la EI pe 
slujitori. Deoarece şi femeii canaanence, după ce i-a zis că „nu este bine să iei 
pâinea copiilor şi s-o dai câinilor” (Mt 15, 26), i-a împlinit cererea, sfiindu-Se de 
stăruința ei. Şi deşi după aceea a zis [evanghelistul] şi că „nu am fost trimis decât 
către oile cele pierdute ale casei lui Israel”, însă a adăugat şi aceea că „a 
tămăduit pe fiica femeii”. 


Să învăţăm de aici că şi dacă suntem nevrednici, adeseori tocmai prin stăruință ne 
facem vrednici de a primi. Pentru aceea şi Mama Sa a stăruit şi ea, dar, în chip 
înţelept, 1-a adus şi pe slujitori, încât cererea să fie din partea mai multora. De 
aceea a şi adăugat: „Ceea ce vă va spune, să faceţi”. Fiindcă ea ştia că refuzul nu 
era din pricina neputinței, ci ca să nu se semeţească şi să nu pară că vrea pur şi 
simplu să se repeadă să facă minuni. Pentru aceea i-a şi adus pe slujitori. 


„Și erau acolo şase vase de piatră cu apă pentru curățirea iudeilor, ce aveau câte 
două sau trei măsuri. Și le-a zis lor lisus: Umpleţi vasele de apă! Și le-au umplut 
până sus”. Nu a zis degeaba „pentru curățirea iudeilor”, ci ca nu cumva unii dintre 
necredincioşi să fie bănuitori că ar mai fi rămas vin înăuntru [vaselor], iar apoi, 
fiind turnată apa şi amestecată cu el, să devină vin din cel mai bun. Pentru aceea şi 
zice „pentru curățirea iudeilor”, arătând că niciodată acele vase nu avuseseră vin. 


lar aceasta, fiindcă Palestina este săracă în apă şi nu se găsesc pretutindeni izvoare 
şi fântâni şi, de aceea tot timpul umpleau cu apă vasele, ca să nu alerge la râu ori 
de câte ori erau necuraţi, ci să aibă aproape un mijloc de a se curăţi. 


Dar pentru ce nu a făcut minunea înainte de a le umple, că ar fi fost lucru mult 
mai minunat? Fiindcă [de bună seamă] altceva este a schimba calitatea materiei 
şi altceva a-i plămădi fiinţa din cele ce nu sunt. într-adevăr, mai minunat ar fi fost 
cea din urmă. însă nu aşa a socotit de cuviinţă să Se facă crezut celor mulți. De 





aceea, adeseori, de bună-voie. a micşorat măreţia minunilor, ca să se facă şi mai 
mult bine primit de oamenii . 


Şi pentru ce, oare, nu a adus [dintru neființă] chiar EI apa şi atunci Să o şi arate 
Ipreschimbată] în vin, ci a poruncit Slujitorilor? Iarăşi pentru aceeaşi pricină: ca 
Să-i aibă martori chiar pe cei care au pus-o în vase cum că ceea ce S-a săvârşit 
nu era nici o închipuire. Fiindcă dacă ar fi fost vreunii fără de ruşine, slujitorii le- 
ar fi putut spune: „Noi înşine am cărat apa”. lar asta [s-a întâmplat] ca să răstoarne 
şi părerile celor ce spun dogme potrivnice Bisericii. Căci sunt unii care spun că 
altul este plăsmuitorul lumii şi nu sunt ale lui [Dumnezeu] lucrurile văzute, ci ale 
altuia, potrivnic lui Dumnezeu. Şi pentru că aceştia grăiesc nebuneşte împotrivă-l a 
făcut cele mai multe dintre minuni folosindu-Se de materia deja existentă. Căci 
dacă acel plăsmuitor al lumii ar fi fost potrivnic Lui, nu s-ar fi folosit de lucrurile 
altuia ca să-şi arate puterea. Acum însă a arătat că însuşi este Cel ce preschimbă 
apa în struguri şi ploaia o preface prin mijlocirea rădăcinii în vin. lar ceea ce se 
întâmplă cu răsadurile în multe luni de zile, 1-a făcut EI dintr-o dată la nuntă. 


Și când au umplut vasele, a zis: „„Scoateţi acum şi duceţi nunului”. „Şi i-au dus. 
Iar când a gustat nunul apa prefăcută în vin, nu ştia de unde este (dar slujitorii 
care scoseseră apă ştiau) şi a strigat pe mire şi i-a zis: Tot omul mai întâi pune 
vinul cel bun, iar când se îmbată, atunci îl pune pe cel mai rău. Tu ai ţinut însă 
vinul cel bun până acum”, 


Acum vor răstălmăci unii şi vor zice: „Păi era o adunare de oameni beţi şi 
înţelegerea celor ce îşi dăduseră cu părerea era vătămată [de băutură] şi nu era 
suficient de limpede ca să priceapă cele ce s-au petrecut, nici să judece cele ce s-au 
făcut, de vreme ce [în starea în care se aflau nu puteau] şti de era apă sau vin. Şi că 
erau beţi, însuşi nunul a arătat prin cele ce a spus, iar acest lucru este de-a dreptul 
vrednic de râs”. Dar evanghelistul a tăiat şi această bănuială a lor. Căci nu pe 
nuntaşi 1-a luat ca martori pentru ceea ce s-a petrecut, ci pe nun, care era treaz şi nu 
gustase deloc din nimic. De bună seamă ştiţi acest lucru cu toții, cum că celor 
cărora li se încredinţează o asemenea slujire la astfel de ospeţe, aceştia sunt mai cu 
seamă cei treji, căci au de făcut un singur lucru: totul să se petreacă în bună 
rânduială şi cuviinţă. Pentru aceea a şi luat ca mărturie a celor întâmplate simţirea 
şi înţelegerea trează [a unui astfel de om]. 


Că nu a zis [Hristos]: „Vărsaţi vin în cupele mesenilor”, ci: „Duceţi nunului”. lar 
când nunul a gustat apa prefăcută în vin şi nu a ştiut de unde este — însă slujitorii 
ştiau — a strigat pe mire. Dar pentru ce nu a strigat pe slujitori, căci astfel ar fi fost 
descoperită şi minunea? Fiindcă nici lisus însuşi nu a descoperit ceea ce s-a 





întâmplat, ci cu binişorul şi câte puţin a vrut să se facă cunoscută puterea semnelor 
Sale. Fiindcă, dacă S-ar fi dat pe faţă atunci, nu ar fi crezut nici chiar de ar fi 
povestit slujitorii, ci ar fi socotit că au înnebunit dacă dădeau mărturie despre 
asemenea lucruri, cum că ar fi fost săvârşite de cineva ce părea în ochii celor mulţi 
un simplu om. 


Dar [trebuia] ca înşişi să cunoască limpede, prin cercare, [minunea făcută]. Căci 
dacă urmau să cerce cu propriile lor mâini, nu mai puteau rămâne necredincioşi. 
Dar pe alții ar fi putut să nu-i creadă. Pentru aceea nici El nu a descoperit tuturor, 
ci numai celui ce putea să priceapă şi să conştientizeze cel mai bine ceea ce se 
făcuse, păstrând cunoaşterea mai limpede a minunii pentru mai târziu. Căci după 
arătarea celorlalte semne şi acesta urma să fie crezut. 


Când, mai pe urmă, a vindecat pe fiul slujbaşului împărătesc, evanghelistul, prin 
cele ce le spune în acel capitol, arată că şi acest semn din Cana a devenit mai 
învederat (In 4, 46). Ba chiar pentru aceea L-a şi chemat acel slujbaş pe lisus, 
pentru că aflase de minunea săvârşită, după cum am şi spus. lar aceasta o arată şi 
Ioan, când zice: „A venit lisus în Cana Galileii, unde prefăcuse apa în vin”. Dar 
nu pur şi simplu în vin, ci în vinul cel mai de soi. Aşa erau minunile lui Hristos: 
erau cu mult mai frumoase şi mai bune decât cele săvârşite în chip firesc. 


Aşa s-a petrecut şi cu altele, [de pildă] când îndrepta vreun mădular bolnav al 
trupului şi îl făcea mai bun decât cele sănătoase. lar că [apa] prefăcută era vin, şi 
încă din cel mai de soi, nu numai slujitorii urmau să dea mărturie, ci şi mirele şi 
nunul. Şi fiindcă cei care scoseseră apă au scos de fapt apa preschimbată de 
Hristos, chiar dacă nu s-ar fi dezvăluit atunci minunea, tot nu s-ar fi putut trece sub 
tăcere până întru sfârşit. 


Dar aşa, Şi-a asigurat multe şi tari mărturii pentru ceea ce avea să facă mai departe. 
Căci slujitorii dădeau mărturie că apa a fost prefăcută în vin, iar nunul şi mirele că 
vinul era din cel bun. Fiindcă, de bună seamă, şi mirele a avut ceva de spus 
referitor la acestea, însă evanghelistul, restrângându-se numai la cele de neapărată 
trebuinţă dintre amănunte, a vorbit numai despre minune, iar restul le-a trecut cu 
vederea. Căci trebuia să arate numai ceea ce era absolut necesar: că apa se 
prefăcuse în vin şi că vinul era de soi. lar ce a mai zis mirele către nun nu a socotit 
trebuincios să adauge. Că multe dintre semne erau la început mai întunecate, dar cu 
timpul deveneau mai limpezi, fiind vestite mai cu tărie şi amănunţime chiar de cei 
ce le văzuseră dintru început. 





Atunci lisus prefăcuse apa în vin. însă şi atunci, şi acum, El nu încetează să 
preschimbe voinţele |npoaipevig] delăsătoare şi nestatornice. Că [şi acum, ca şi 
atunci] sunt oameni care nu se deosebesc cu nimic de apă: tot aşa de reci, de 
molatici şi de nestatornici. Pe cei care au o astfel de dispoziţie lăuntrică [ca a apei] 
să-l aducem la Domnul, încât voia [Ttpoaipeoiq] lor să fie preschimbată într-o 
dispoziţie ca acea dată de vin: să nu mai curgă încoace şi încolo, ci să aibă dop şi 
să se facă şi loruşi şi altora pricină de veselie. 


Cine alţii sunt cei reci decât cei ce iau aminte la lucrurile curgătoare ale acestei 
vieţi, care nu dispreţuiesc desfătarea cea vremelnică şi care iubesc slava şi puterea? 
Căci toate acestea sunt curgătoare — şi nicidecum statornice — şi pururea se pornesc 
cu toată vâltoarea lor împotrivă-ne. Căci cel ce azi e bogat mâine e sărac. Cel ce azi 
are crainic vestitor înaintea lui şi centură şi trăsură şi mulți paji, adesea, în ziua 
următoare zace în închisoare şi lasă altuia, chiar fără să vrea, slava aceea. Şi iarăşi, 
cel ce se desfată şi se lăcomeşte până-i plesneşte pântecele, nu poate să ţină în sine 
decât o zi toată hrana şi apoi iar trebuie să înfulece alta şi nu se deosebeşte cu 
nimic de o furtună cu rafale. Şi, după cum acolo după prima rafală urmează a doua, 
aşa şi aici, după ce iese cea dintâi hrană, trebuie să primim alta. Şi aşa este firea 
celor ale lumii: nicicând nu are parte de statornicie şi pururea curge şi se 
zvârcoleşte încoace şi încolo. 


lar în legătură cu desfătările lumii acesteia, nu numai că sunt trecătoare şi 
curgătoare, ci ne pricinuiesc şi multe alte necazuri, în frecuşul cu vâltoarea lor se 
toceşte şi puterea trupului şi se slăbeşte şi bărbăţia sufletului. Şi nu obişnuiesc 
revărsările râurilor să sfarme şi să mănânce aşa de mult din maluri şi să le niveleze, 
cum surpă desfătarea/ şi comodităţile cu atâta uşurinţă şi pe ascuns toate” eforturile 
noastre de a ne menţine sănătatea. lar dacă vei merge la vreun spital şi vei întreba, 
o să afli că mai toate pricinile bolilor din aceste [desfătări ale lumii] se trag. Pe 
când o masă simplă şi uşoară este maica sănătăţii . 


Pentru aceea şi asistenții doctorilor aşa o numesc, spunând faptului de a nu te 
sătura, sănătate. Nesăturarea de hrană este sănătate. lar a mânca numai cât este de 
trebuinţă o numesc maica sănătăţii. lar dacă mâncatul, cât e de trebuinţă, este 
sănătate, e clar că îmbuibarea-i maica bolii şi a slăbiciunilor şi naşte [în noi] patimi 
care întrec chiar şi meşteşugul doftoricesc. Fiindcă şi umflările de picioare, şi 
durerile de cap, şi slăbirea vederii, şi durerile de mâini, şi tremurăturile, şi 
slăbiciunile ori leşinurile, şi gălbenarea, şi frigurile îndelungate, şi fierbinţelile, 
într-un cuvânt, toate celelalte nenumărate — că nu este timp a le înşirui pe toate — 
nu se ivesc din vieţuirea cumpătată şi înţeleaptă, ci din plăcerea gâtlejului şi 
lăcomia pântecelui. lar dacă vrei să vezi că şi bolile sufletului se nasc de aici, îţi 





vei da seama că lăcomiile, dezmierdările, tristeţea, moliciunea, desfrâul şi toată 
neştiința aici îşi au începutul. Căci cu nimic nu sunt mai bune decât măgarii 
sufletele care se desfată din astfel de mese, de vreme ce sunt hărțuite de asemenea 
fiare. Ca să nu mai spun câte întristări şi neplăceri au cei ce stăruie în desfătări. Dar 
pe toate nu este cu putinţă să le spun. 


Totuşi voi dezvălui una şi, din aceasta, care este de căpetenie, vă voi arăta totul. 
Niciodată nu au plăcere şi nu se bucură de mesele cele încărcate şi scumpe [pe care 
le înfulecă]. Fiindcă după cum folosirea doar a hranei de trebuinţă este maica 
sănătăţii, tot aşa este şi a plăcerii. Pe când lăcomia, după cum e maica bolilor, la fel 
este şi izvorul şi rădăcina lipsei de plăcere. Dacă eşti sătul, nu mai poate fi nici o 
poftă. lar dacă nu mai ai nici o poftă, cum ar mai putea fi plăcere? Pentru aceea, să- 
i socotim pe săraci nu doar mai înţelepţi şi mai sănătoşi decât pe bogaţi, ci şi plini 
de mai multă veselie. 


Cugetând, dar, la toate acestea, să fugim de beţie şi de desfătare, nu numai de cea 
de la mese, ci şi de oricare alta, ce se află în lucrurile lumeşti. Şi în locul acelei 
desfătări să dobândim plăcerea celor duhovniceşti şi să ne desfătăm de Domnul, 
cum zice proorocul — „Desfătează-te în Domnul şi îţi va da ţie cererile inimii 
tale” (Ps 36) ca să ne bucurăm şi de bunătăţile de aici şi de cele viitoare, cu harul şi 


cu iubirea de oameni a Domnului nostru lisus Hristos, prin care şi cu care Tatălui 
şi Duhului Sfânt fie-i slava, în vecii vecilor. Amin. 





III. „Acest început al minunilor l-a făcut lisus în Cana Galileii” 


Mult şi tare se împotriveşte diavolul, din toate părțile năpustindu-se asupra 
mântuirii noastre. Trebuie, dar, să fim treji şi cu priveghere şi să înălțăm ziduri în 
toate părțile în faţa asaltului său. Căci dacă va prinde un prilej cât de mic, o dată 
aflat, îşi va pregăti şi restul intrării şi îşi va introduce câte puţin [în cetatea noastră] 
întreaga sa putere. 


Dacă ne pasă într-adevăr de mântuirea noastră, nici în cele mici să nu-i îngăduim 
să aibă de a face cu noi, ca nu cumva să pregătim astfel, mai dinainte, cale pentru 
cele mari. Căci este cea din urmă nebunie ca diavolul să arate atâta sârguinţă spre a 
ne pierde sufletul, iar noi, pentru însăşi mântuirea noastră, să nu facem nici măcar 
cât el. lar acestea nu le spun numai de dragul de a le spune, ci fiindcă mă tem ca nu 
cumva, chiar şi acum, lupul acesta să şadă în mijlocul staulului şi noi să nu-l 
vedem, iar din această pricină să fie răpită vreo oaie care paşte departe de turmă şi 
de auzirea [cuvântului], din pricina uşurătăţii [ei] şi a uneltirii rele [a diavolului]. 


Fiindcă dacă era vorba de răni trupeşti sau trupul ar fi primit vreo boală, nu era nici 
o problemă să cercetăm asemenea răniri. Dar fiindcă nevăzut e sufletul şi primeşte 
răni tot nevăzute, trebuie să avem multă trezvie, încât fiecare să se probeze pe sine. 
Că nimeni nu ştie cele ale omului cum le ştie duhul omului ce se află în el. 
Cuvântul este spus pentru toţi şi leacul este de obşte pentru toţi cei ce au trebuinţă. 
Dar fiecare din cei ce aud să ia ceea ce este potrivit pentru boala lui. 





Eu nu-i ştiu pe cei bolnavi. Nu-i ştiu nici pe cei sănătoşi. De aceea voi face 
cuvântul cât mai cuprinzător, ca el să fie potrivit pentru toate patimile, acum 
osândind lăcomia, aici lăcomia, şi iarăşi aprinzându-mă împotriva desfrâului, apoi 
voi împleti laudă şi îndemn pentru milostenie, iar după aceea pentru fiecare din 
celelalte fapte bune. 


Căci mă tem ca nu cumva, zăbovind numai asupra unei singure patimi, să uit să 
tămăduiesc şi pe cealaltă, iar voi să vă chinuiţi şi să suferiți [din pricina aceasta]. 
Dacă ar fi fost aici numai unul singur împreună cu mine, nu aş fi socotit că este atât 
de trebuincios să fie cuvântarea atât de felurită, însă, fiindcă în atâta mulţime, în 
chip firesc, multe sunt şi patimile, nu este nimic ieşit din comun ca mult felurită să 
fie şi învăţătura. Şi fiindcă cuvântul este pentru toţi, fiecare va afla din el [leac] 
pentru nevoia sa. Pentru aceea şi Scriptura este mult felurită, vorbindu-ne despre 
mii de lucruri, tocmai pentru că vorbeşte tuturor oamenilor, în atâta mulţime sunt 
toate patimile care siluiesc sufletul, chiar dacă nu sunt toate deodată în toți. Aşadar, 
curăţindu-ne de ele, în această stare să ascultăm dumnezeieştile cuvinte. Şi să 
auzim şi azi cele citite, cu mintea încordată şi adunată. 


Ce spune azi? „Acest început al minunilor 1-a făcut lisus în Cana Galileii”. Am 
spus şi alaltăieri că unii zic că nu acesta este începutul minunilor. Dar de ce este în 
Cana Galileii? Pentru că zice că acest început I-a făcut în Cana. Mai mult şi mai 
amănunţit nu mai spun despre acestea. Ci numai atât, că abia după botez a început 
să facă semne şi că înainte de botez nu a făcut nici o minune. lar acestea le-am 
lămurit zilele trecute, însă fie că acesta, fie că altul este cel dintâi semn din cele 
făcute după botez, nu mi se pare că este foarte de trebuinţă să ne batem prea mult 
capul. 


„Si a arătat slava Lui.” Cum şi în ce fel? Că nu mulţi au fost cei care au luat 
aminte la ceea ce s-a întâmplat, ci numai slujitorii, mirele şi nunul. Aşadar, cum ŞI- 
a arătat slava? în acea clipă numai în parte. Şi chiar dacă atunci nu, însă mai pe 
urmă toți urmau să audă de minune. Că până azi este lăudată şi nu a fost uitată. lar 
că în acea zi nu toţi au ştiut de ea, vom arăta din cele ce urmează. 


Zicând: „Și-a arătat slava”, a adăugat: „Și au crezut într-însul ucenicii Lui”, care 
şi mai înainte de aceasta au fost uimiţi de El. Vezi că atunci era cel mai necesar să 
facă minuni, când erau de faţă persoane cu bună dispoziţie a voinţei şi care luau 
aminte cu cuget limpede la cele ce se petreceau? Căci aceştia erau mai dispuşi şi să 
creadă cu mai multă uşurinţă şi să ia aminte cu amănunţime la cele ce se făceau. Şi 
cum s-ar fi făcut cunoscut dacă n-ar fi săvârşit minuni? Că sufletele celor care 
ascultau aveau şi învăţătură destulă, ştiau şi profeţiile şi minunile [ce s-au făcut cu 





israeliții], încât sufletul, fiind mai dinainte obişnuit cu acestea, să poată să ia 
aminte cu o dispoziţie [potrivită] la cele ce se săvârşeau. 


De aceea, de multe ori, în alte locuri, zic evangheliştii că nu făcea nici un semn, 
tocmai din pricina cerbiciei oamenilor ce locuiau acolo. 


„Și după acestea S-au coborât în Capernaum EI şi Mama Lui şi fraţii şi ucenicii 
Lui. Şi au rămas acolo nu multe zile”. Pentru ce a stat împreună cu Mama Sa în 
Capernaum? Că nici vreo minune nu a făcut acolo, nici cei ce locuiau în acel oraş 
nu îl ţineau de bine, ba, mai mult, erau oameni foarte decăzuţi. lar aceasta a arătat 
Hristos când a zis: „Și tu, Capernaume, cel ce până la cer ai fost înălţat, până la 
iad vei fi coborât” (Le 10, 15). Pentru ce, dar, a fost acolo? Mie îmi pare că, 
deoarece urma să purceadă către Ierusalim puţin mai târziu, pentru aceea a plecat 
atunci în Capernaum, ca să nu-i tragă după Sine, în orice loc [S-ar fi dus], pe fraţii 
şi pe Mama Sa. Mergând deci acolo şi rămânând puţin, nu a făcut-o decât pentru a- 
Şi cinsti Mama, ca, mai pe urmă, despărţindu-Se de ea, să Se apuce iar de minuni. 
Fiindcă de aceea zice că „nu după multe zile S-a suit la Ierusalim”. 





Sfântul loan Gură de Aur - Din Bogăţiile oratorice - Căsătoria 


Patru puncte ne vor preocupa în acest subiect grav şi important. 

1. Căsătoria în ea însăşi, ţelurile ei, demnitatea ei, înălțarea divină în lisus Hristos, 
2. Virtuţile a căror împlinire fidelă poate singura s-o facă fericită şi prosperă; viciile 
care o vor ruina fără îndoială, 

3. Datoriile multiple care le sunt impuse celor ce-au încheiat-o, 

4. O căsătorie în Biblie ca şi model; 


I. Căsătoria 


Care sunt felurile diferite ale căsătoriei? Care este condiţia ei esenţială? Cum 
trebuie pregătită şi încheiată? 


Ţelurile căsătoriei: 


Y. Primul este fără îndoială Popăzăneă noului oionese. 


Aceea este minunata putere dată de Dumnezeu omului, creaturii sale. Atunci când 
Dumnezeu putea EI Însuşi în mod direct, să dea naştere tuturor oamenilor cum 
a făcut-o pentru primul, nouă înşine ne încredinţează misiunea sublimă de 
răspândi viaţa şi de a continua marea familie a neamului omenesc. 


Y Insă un alt ţel este în căile lui Dumnezeu, mai mult decât primul, mai 
esenţial, mai sublim: aceasta este 





Dacă două fiinţe nemuritoare se unesc pentru moment pe pământ, o fac pentru a 
se întări reciproc în drumul lor spre destinul nemuritor. 


Căsătoria este un port împotriva furtunii patimilor, un refugiu împotriva salturilor 
cărnii şi ale păcatului. Degradarea omenească este adâncă; omul nu-şi mai poate 
stăpâni simţurile sale. 


Dacă Dumnezeu nu-i dă un mijloc de a îmblânzi acest monstru, el va fi devorat de 
el. Acest mijloc este unirea legitimă a bărbatului cu femeia. Că omul are soția sa; el 
îi arată iubirea pe care-o are în inimă; ea potoleşte în ea arderile naturii fugare; că 
el n-o are decât pe ea şi decât cu ea şi în ea se sfinţeşte el până la rădăcinile 
patimilor sale. 


Însă ce! Ceea ce-i dă Dumnezeu ca un medicament, omul nemulţumitor şi răzvrătit 
va transforma în pumnal? Căci dacă necinsteşte legătura conjugală, el transformă 
patimile sale în iubiri străine şi nelegitime, ce face el decât să se arate de două ori 
vinovat! Ce! el va dispreţui, va necinsti, va răni în inimă această soţie pe care i-a 
dat-o căsătoria? Ceea ce nişte părinţi iubitori şi devotați au înălţat cu atâta grijă, el 
va martiriza prin purtarea lui laşă? Acest interior unde el trebuia să facă să 
domnească pacea, cinstea, siguranţa şi belşugul, el îl umple de tulburare şi adună 
aici ruinele? După necazul ceasului de faţă acest soţ, trădător la datorie, cheamă 
asupra sa pedepsele viitoare. 


Măreţia divină a Căsătoriei — Măreţia divină fiindcă această căsătorie vine de la 
Dumnezeu şi se încheie sub ochiul lui Dumnezeu şi autoritatea Sa supremă. 
Măreţia divină este în aceea, că în căsătorie este o vie reprezentare a unirii 
Cuvântului cu natura omenească. 


1. Căsătoria vine de la Dumnezeu — Mai întâi în instituirea sa primară apoi în 
înălțarea ei prin lisus Hristos la demnitatea de Taină. Dumnezeu alegând pentru 
creaturile sale drumul potrivit pentru fiecare în parte, în două stări: 

> una mai sublimă, fecioria, 

> cealaltă mai accesibilă mulțimii, căsătoria. 


Celor mai tari el le deschide imensitatea şi porunceşte dezvoltarea spre stările 
îngereşti ale cumpătării. Pentru păsăricile mai slabe EI construieşte cuibul 
căsătoriei unde ele îşi vor griji slăbiciunea lor. Însă acest cuib el îl face încă 
sublim! EI îl înconjoară cu legislația care-i înnobilează şi-l apără: “Dumnezeu este 
legiuitorul aşezării ei”. El o ridică până la demnitatea de Taină. Şi ca ultimă şi 





nespusă măreție, EI o face imaginea cuprinzătoare a unirii Cuvântului său cu natura 
omenească. 


2. Căsătoria este reprezentarea unirii Cuvântului cu natura omenească — 
Imagine cuceritoare! Imagine slăvită! Şi cum să ne mirăm că Dumnezeu, pentru a 
înmulți în profunzime această imagine, a organizat astfel propagarea neamului 
omenesc? Marele şi unicul eveniment pe care trebuia să-l admire cerul şi a cărui 
teatru trebuia să fie pământul, este în mod sigur venirea Cuvântului lui 
Dumnezeu în trupul omului. 


Cuvântul se aprinde pentru natura omenească de o iubire tainică; el o face fiica 
lui, ea devine soţia lui. EI este capul, ea este trupul său. Sunt doi într-un singur 
trup: ea este “os din oasele sale şi carne din carnea sa”. Pentru ea el părăseşte 
strălucirile cerului, el îl lasă pe “Tatăl său” el “vine la soţia sa” şi această unire 
a devenit de nedespărțit, ea este veşnică. Cuvântul îi dă propriei sale soţii 
bogăţiile sale; el i se dă el însuşi întreg şi totul. Ba mai mult! EI se devotează 
pentru ea. Pentru ea el este în durere şi în lacrimi; el trăieşte în sărăcie şi în 
muncă; el moare în chinul Crucii. Și când prin moartea sa, el a curăţit-o pe 
această soţie, el o înalță la dreapta Puterii lui Dumnezeu, pe tronul veşnic pe 
care Tatăl său i l-a pregătit. Prin EI natura umană a fost divină, ea este 
îmbogăţită cu bunătăţile cereşti care Sunt moştenirea naturală a Miresei. 
Această unire nu putea fi sterilă; căci din ea iese familia divină a celor Aleşi, 
familia nenumărată, popor infinit, care umple cerul şi pământul, timpul şi 
veşnicia. lată căsătoria pe care trebuie s-o continue unirea noastră pe pământ ca 
0 reprezentare. Și de acolo îşi scoate căsătoria creştină cele mai nobile înălțimi şi 
cea mai îmbelşugată binefacere. 


Condiţia primă şi esenţială: indisolubilitatea — Cum va fi căsătoria creştină 
imaginea unirii veşnice a Cuvântului cu natura omenească, dacă această căsătorie 
nu era indisolubilă? Aşa este ea. Aşa este scris despre primele ceasuri ale vieţii 
neamului omenesc: “Ceea ce a unit Dumnezeu omul să nu despartă”, de 
asemenea oricare ar fi putut fi deformarea adusă operei divine în cursul 
veacurilor, oricare ar fi legislaţiile omeneşti, voinţa lui Dumnezeu şi legea lui 
sunt de neschimbat. Dumnezeu a făcut indisolubilă prima căsătorie; lisus Hristos 
reparând orice ruină, revocând orice îngăduinţă, aducând totul la integritatea sa şi 
la primele perfecțiuni, îi dă căsătoriei indisolubilitatea ei. 


De altfel ne este uşor de a înţelege rațiunea şi convenirea legii indisolubilităţii. Ce 
devine fără ea căsătoria? Ce ajunge familia? Ce ajunge mai ales femeia, marea şi 
dureroasa victimă a divorţului? 





Inutil de a comenta Legea atât este ea de clară. “Femeia este legată prin lege ca 
să nu se căsătorească cât timp trăieşte bărbatul ei”. Voi obiectaţi că Moise a 
permis divorțul? “Pentru aceasta a venit Fiul lui Dumnezeu, pentru această 
formă a Slujit, pentru aceasta şi-a vărsat sângele său, moartea a distrus-o, 
păcatul i-a stins, a dat harul larg al Duhului Sfânt, ca să te ducă pe tine la un 
Studiu mai înţelept şi mai mare”. Cu lisus Hristos căsătoria revine la 
perfecțiunea ei nativă, deşi au făcut-o patimile omeneşti să cadă. De altfel chiar 
în redactarea “Cărții de despărțire” aceia despre care vorbeşte la Moise, se vede 
apărând dezgustul şi animozitatea: “Pentru învârtoşarea inimii voastre v-a dat 
Moise”. 


Dumnezeu îngăduia, pentru a evita rele mai mari, însă divorțul absolut interzis sub 
legea creştină, nu este mai puţin, acolo unde este vorba de cele mai depline rele. 
Unirea lipsită de sinceritate, patimile fără frână, siguranţa viitorului, apărarea 
femeii, educaţia copiilor, afacerile ele însăşi de siguranță, acestea sunt relele. 
Dimpotrivă unde legea indisolubilităţii este ascultată în mod nobil, căsătoriile sunt 
prospere fiindcă ele nu se încheie decât cu maturitate şi înțelepciune. 


Inţelepciune în pregătire — Această înțelepciune se va arăta deodată în motivele 
pentru care se căsătoreşte, în alegerea pe care şi-o va face ca pentru o soţie. 


1. În motive — Noi am spus-o, căsătoria ne este dată de la Dumnezeu pentru că 
punând într-o soţie afecțiunea inimii şi odihna simţurilor, noi să nu ne dedăm la 
necinste şi la dezordinile iubirii libere. Un altul mai nobil şi mai fin este în 
întrecerea reciprocă care ne menţine în evlavie şi în slujirea lui Dumnezeu: “ca să 
fim plăcuţi lui Dumnezeu”. Însă un al treilea motiv nu trebuie uitat. Dumnezeu îi 
dă bărbatului soţia ca “ajutor”. Ea are calități speciale, aptitudini personale, care 
completează pentru binele familiei, ceea ce bărbatul va fi neputincios să dea. 
Bărbatul este lucrătorul dinafară, femeia este grija dinăuntru. Ea nu va putea ocupa 
posturi în viaţa publică, căci ea este rânduită în mod special de Dumnezeu pentru 
slujirea în casă. Atunci deci când un om gândeşte să încheie o căsătorie, pretinde 
ca să arunce ochii peste aceste ajutoare multiple pentru a-şi fixa alegerea sa. 


2. Şi această alegere se va face prin excluderile următoare — Omul tânăr dacă este 
înţelept nu va avea niciodată în vedere un depozit de belşug. EI nu va face din 
căsătoria sa un comerţ al aurului. El să ia seama. Dacă lui îi pare dulce şi comod de 
a trăi pe belşugul adus de soţia sa va plăti aceasta bunăstare cu cele mai dure jertfe. 
Pe acela, prin propria sa iubire mai întâi. Căutând o femeie bogată el se dă de 
stăpân. Adesea un stăpân imperios şi arogant, totdeauna un stăpân plin de exigenţă. 
Câte uniri tulburate din această cupiditate urâtă! Adăugând că, preocupat înainte de 





toate de belşug şi nefăcând nici o căutare de calităţi intime la ea fiind tânără, el nu 
face decât să-şi pregătească o viaţă plină de amărăciune şi de chinuri. Şi dacă se 
pierde prematur aceasta soţie şi el trebuie să restituie zestrea, la sărăcie se adauga 
ridicolul şi un ridicol meritat. 


Destul de înşelat este omul care-şi fixează alegerea sa în mod unic pe slabele 
înfăţişări ale frumuseţii. Această frumuseţe va înflori, mai repede încă decât de 
obicei îşi va pierde farmecele. Şi ce va mai rămâne dacă sub această frumuseţe 
de o zi, se ascund defectele care vor împodobi toată viaţa. 


Cuviinţă în celebritate — Familiile creştine să nu uite niciodată că această căsătorie 
este “o Taină mare” o alegere sfântă, a cărei celebrare trebuie să păstreze cu grijă 
amprenta divină. Trei caractere vor salva această origine divină a sfinţeniei: 
evlavia, decenţa, iubirea. 


1. Evlavia — Să ne amintim de nunta din Cana, pe care o socotise vrednică Omul- 
Dumnezeu s-o sfințească prin prezența sa, cea a mamei sale a apostolilor săi. 
Preotul a primit acel dar tainic, el a fost amestecat în mod tainic cu Taina, 
biserica s-a deschis pentru moment întregii asistențe, dimineaţă a fost ca şi sfințită 
prin rugăciunile liturgice şi binecuvântările arătate soților. Nu este oare drept ca 
ziua întreagă să se păstreze parfumul sfințeniei care s-a răspândit peste ea de 
dimineaţă? 


2. Decenţa — Cât nu este de disprețuit acel du-te vino necurat şi lasciv, care în 
anumite locuri, necinsteşte banchetul nunţilor şi seara care urmează?... Cât de 
vinovate sunt aceste cântece, aceste cupluri, aceste aluzii obscene, aceste scene de 
teatru, unde pudoarea primeşte atâtea lovituri mortale! Este aceasta urmarea 
naturală şi logică a ceremoniei grave şi curate de dimineaţă! 


3. Iubirea — Vreți voi nunţi binecuvântate de Dumnezeu? faceţi să ia parte la ele 
săracii. Ca mulțumirea lor îmbucurată de milosteniile voastre să facă mirilor un 
cortegiu a cărui pompă n-o va egala nici o strălucire. Cu ei vine Hristos, la fel 
precum cu oaspeţii voştri necuraţi merge diavolul. Familii cu adevărat creştine, 
introduceţi acest obiect de a face, din săraci oaspeţii bucuriilor voastre din 
căsătorii; păziţi-vă de un lux inutil pentru a vă face plăcuţi prin aceşti prieteni ai 
lui Dumnezeu. 


II —Virtuţile şi viciile în căsătorie 





Se poate zice de familie, la fel de drept ca de State, ca pe cât le înalță virtutea şi le 
face prospere pe atâta le consumă viciul şi fie duce la ruină. Sunt deci virtuţi 
proprii soţului, precum îi sunt vicii opuse de care trebuie să fugă el. 


Care sunt aceste vicii şi care sunt aceste virtuţi? 


Iubirea în căsătorie — Dacă iubirea premerge, cu atât mai mult trebuie să urmeze 
ea. Dacă ea pregăteşte unirea, cât trebuie să-i rămână suavitatea, forţa şi salvarea 
ei. Şi care va fi această iubire voită sub ochiul lui Dumnezeu şi epuizându-se în 
Dumnezeu Însuşi, izvor al iubirii mele, continuitatea ei şi rodirea ei? Care-i sunt 
caracterele? Care-i sunt motivele? Care-i este obiectul? 


1. Care-i sunt caracterele? — Cum trebuie să se iubească soţii? Dumnezeu şi 
căsătoria le cere lor o iubire de devotament, o iubire din bunăvoință, la nevoie de 
compătimire şi de iertare. Aceea este iubirea dublă cu care a iubit Cuvântul 
omenirea ca soţie a sa. 


O iubire de devotament. Soţul va trebui să se devoteze pentru soția sa. Pentru ea 
sunt intervenţiile lui, pentru ea va trebui să facă jertfe. Munca sa, sudorile sale, 
pericolele sale, oboselile lui au ca obiect de a o susţine. Trebuie să-şi dea viaţa 


pentru ea? el nu va putea, sub pedeapsa de a trăda iubirea să se sustragă de la acest 
eroism. 


Trebuie însă şi o iubire din îngăduinţă, de iubire, de iertare. Va fi ea fără defect 
această soţie? Nu va avea ea ceasuri de decădere şi de uitare? Poate această 
decădere va merge până în adânc, până la cădere, însă unde a căutat Cuvântul pe 
cea pe care păcatul n-o împiedica să fie iubită, suportată, ajutată? Acela este 
eroismul iubirii în lisus Hristos, aşa va rămânea în Biserică; aşa se arăta el în 
iubirea inepuizabilă păstrată pentru păcătoşi. 


Dacă soţii nu ştiau nici să se suporte, nici să se ierte, unde va fi iubirea lor? De 
altfel, în iubire numai, este pusă nădejdea de ajutor şi de îndreptare. Fără iubire nu- 
| transformi nici măcar pe sclav, cu atât mai puţin pe o soție? 


2. Care-i sunt motivele? — Ele sunt multe şi toate de-o putere hotărâtoare. Mai întâi 
este originea femeii. Dumnezeu voind să facă din iubire baza chiar a căsătoriei a 
voit ca omul să iubească în soţia sa propriul său trup. Ea este din el, este a lui. În 
prima zi în Eden, Dumnezeu a scos-o pe Eva din Adam în extaz; în a doua din 
marile zile ale omenirii, Hristos adormit pe Cruce, a fost scoasă Biserica sa, soția 
sa, născută din sângele său şi din apa ce a curs din coasta sa deschisă de sulița 





soldatului. Dacă deci soţul îşi ura soţia sa, înseamnă că el şi-ar urî propria sa 
carne, şi când el o iubeşte nu face decât să urmeze impulsul naturii sale şi 
înclinarea inimii sale. 


Apoi este legea fundamentală a căsătoriei. “Nu pe atâta s-o iubim pe soția 
noastră că este soţie, pe cât este membrul nostru şi îşi are originea din noi, căci 
această lege a stabilit-o Dumnezeu”. Lege atât de aspră, pretenţie divină atât de 
absolută, încât soţul nu mai poate prefera nimic în locul soției sale. Pentru ea el 
trebuie să părăsească “pe tatăl său şi pe mama sa”, şi să pună mai presus de cea 
mai adâncă, de cea mai naturală, de cea mai veche dintre iubiri, iubirea pe care el a 
făgăduit-o celei cu care s-a făcut “un altul el însuşi”. Şi această lege este dublă, 
având deodată rădăcina sa în Dumnezeu şi în natură, vizând totodată iubirea lui 
Hristos pentru Biserica sa, iubire pe care trebuie s-o reproducă căsătoria, vizând 
mai mult condiţia naturală care face din femeie mădular chiar al omului; căci zice 
apostolul: “Bărbatul trebuie să-şi iubească femeia sa precum se iubeşte pe sine”. 


Apoi este un efect misterios al harului. “Este o taină mare, zice apostolul”. Da, cu 
adevărat destul de mare şi destul de străină! Două fiinţe nu se cunosc, poate nu s- 
au văzut niciodată, însă Dumnezeu le rânduieşte pe unul altuia; intervine adesea 
o împrejurare care le apropie şi la o primă privire reciprocă se aprinde flacăra 
tainică a iubirii. 


Și părinţii? La ei de asemenea să admirăm o taină. Această fiică pe care grijile lor 
generoase au cuprins-o atâta vreme, de care le era insuportabil să se despartă un 
moment, ei o dau, ei se despart de ea, ei o înzestrează cu această zestre, ei care sunt 
de altfel atât de avari. Şi toată această purtare împotriva naturii se începe şi se 
sfinţeşte cu cele mai uimitoare uşurinţe. Dumnezeu este acolo. Puterea lui şi 
înţelepciunea lui poruncesc şi natura se desjudecă pentru a asculta de el. Şi să n-o 
pierdem niciodată din vedere. 


Dumnezeu schițează astfel în căsătorie taina prin excelenţă, Unirea Cuvântului 
său cu natura omenească: “Taina aceasta mare este, iar eu zic în Hristos şi în 
Biserică”, 


Mai este încă fericirea casei care pretinde această iubire. Când Dumnezeu făcea din 
iubirea bărbatului pentru femeie cea mai categorică dintre iubiri; când pentru a face 
această iubire, mai de nerezistat încă el creează femeia, proprie carne a bărbatului; 
când el permitea rolul imens jucat de iubire în viaţa întreagă a omenirii, ce avea el 
în vedere dacă nu forță, siguranţă, fericirea căminului casei? 





Acolo unde stăpâneşte iubirea între soţ şi soţie totul va fi progresist în acest 
interior fericit. Căci iubirea reciprocă va asigura educaţia bună a copilului; 
iubirea va face să stăpânească în această împărăție familială ordinea, armonia, 
puterea şi rodirea în fapte. Trebuie respectul ierarhiei, bărbatul este şeful, femeia 
îi datoreşte respect şi ascultare, însă cine mai bine decât iubirea va şti menţine 
această superioritate deoparte, acest respect pe de alta? Luaţi aminte la aceste 
familii patriarhale. Ce putere! Ce pace! Ce fapte! Însă de asemenea ce iubire 
gingaşă îi unea pe Avraam şi pe Sara; consideraţi înainte de toate iubirea cu totul 
divină care uneşte pe Hristos cu Biserica sa. 


Iubirea este necesară pentru armonia şi dreapta repartizare a foloaselor şi a 
darurilor. Soții se completează unul pe altul; nici bărbatul nu este complet 
fără femeie, nici femeia fără bărbat. Defectele unuia sunt compensate de 
calităţile celuilalt; darurile reciproce se fac echilibru reciproc. Armonia stabilită 
de Dumnezeu în trupul nostru se înmulțeşte în familie. Capul este conducătorul, 
membrele slujesc şi ajută şi ascultă. Ori iubirea este aceea care menţine totul în 
unire şi în pace. Acela va fi rolul iubirii în căsătorie. Iubirea îi va da şefului 
ungerea şi devotamentul: iubirea îi va da femeii şi copiilor uşurinţa şi bucuria 
ascultării. 


3. Care-i este obiectul — Omul să ştie bine ceea ce trebuie să iubească în femeie şi 
ceea ce nu trebuie, dacă el este înţelept şi avizat să nu ţină nici o seamă. Ceea ce 
trebuie să iubească acestea sunt calităţile inteligenţei şi ale inimii, acestea sunt 
virtuțile, este purtarea înţeleaptă şi prudentă, este devotamentul, este credinţa şi 
sfințenia. 


Ceea ce nu trebuie să ţină nicidecum în seamă, este mai întâi frumuseţea. 
Frumuseţea este lucru slab, lucru trecător, lucru stricăcios. Şi de altfel chiar atunci 
când prin imposibil, această frumuseţe va dura triumfând de-a lungul anilor şi a 
bolilor, obişnuinţa îi va răpi încântarea ei. Cu cât mai minunate frumuseți vom 
contempla noi decât cele ale naturii? Ori obişnuinţa ni le-a făcut nesimţite. De altă 
parte urâţenia nu-i poate răpi femeii încântările solide şi durabile pe care i le 
comunică virtutea. 


Să nu mai căutăm bogăţia în soţie. Iubirea din aurul ei este o iubire învechită, care 
ne ameninţă cu înşelări dureroase şi ne va produce dureri usturătoare. 


Credincioşia în căsătorie — Obligaţia credincioşiei reciproce în căsătorie şi 
dimpotrivă nedreptatea necredincioşiei se stabilesc pe planurile grave şi rațiunile 
cele mai hotărâtoare. 





1. Mai întâi este contract — Contractul cel mai solemn, donația cea mai sfântă. Este 
contractul care leagă soţii unul de altul; este donația pe care şi-o fac ei unul altuia 
cu totul din ei înşişi. Nici soţia, nici soţul stăpânirea trupului lor, de acum înainte 
nu mai este a lor. Ei şi le-au dat. Este un bun comun de care nici unul, altul nu 
poate dispune pentru a-l da în afară. Când apostolul îi zice soţului: 
“Bărbatul este dator cu bunăvoință faţă de soția sa” el nu înţelege 
nici o altă “bunăvoință” decât pe cea a fidelității conjugale. Dacă soţul nu 
poate în conştiinţă să risipească zestrea soției lui, cu cât mai puţin poate el să-i 
sustragă donația pe care i-a făcut-o el de la sine însuşi? A fi necredincios, infidel, 
înseamnă a călca unul din cele mai sfinte înţelegeri. 


2. Mai mult, dacă nu ar fi acest motiv atât de grav al contractului, ar rămâne 
simpla echitate, problemă vulgară a dreptății. Ce! Această tânără curată şi 
delicioasă copilă, ţi s-a dat ţie în loialitatea sufletului ei; ea s-a dat fără rezervă; 
pentru aceea şi-a părăsit tatăl său şi mama sa şi s-a exilat din casa sa şi din viaţa ei 
fericită de altădată. Şi ca schimb, tu îi faci prin lipsa ta de purtare, cea mai crudă 
dintre insulte. Poate tu vei fi scrupulos socotitor al zestrei ei, şi cinstea ei tu o vei 
prostitua cu oarecare curtezană urâtă? Şi nu merge până la a obiecta caracterul 
servil şi înşelător a celei cu care tu ţi-ai înlocuit soţia ta legitimă, adulterul nu este 
mai puţin format, insulta mai puţin atingătoare, nedreptatea mai puţin consumată. 
Mulţime de nedreptate! Soţul desfrânat nu mai ţine nici o seamă de calitățile şi de 
bogăția şi de frumuseţea naturii soţiei sale, a cărei frumuseţe nu mai ştie să-l 
captiveze. EI a trădat-o, cu o lovitură a încetat s-o mai iubească: “Din curăţie iese 
iubirea”. Fidelitatea singură este salvatoarea iubirii. 


3. Cu necinstea şi infidelitatea soților vine ruina căminului casei. Cum să presupui 
pacea şi unitatea acolo unde trădarea irită inima, unde din rănile ulceroase se strică 
sufletul şi provoacă urî veşnice şi discriminări neîncetate? De altfel aceia este 
urmarea imediată a infidelităţii conjugale, vinovatul prinde un dezgust în interior. 
Ne mai iubind soţia sa, cum va iubi el copiii săi? Interesele temporale ele însele 
vor participa la dezgustul general şi vor fi mai curând în ruină la rândul lor. 
Obsedat de vederile necurate ale iubirilor lui adultere nefericitul nu mai 
are activitate şi forța decât pentru a-şi potoli pofta sa: “Desfrânatul totdeauna îşi 
are închipuirea stricată în mintea sa”. 


4. Dacă el este încă sensibil, încât vinovatul se gândeşte la ruina cea mai de de 
plâns a sufletului său şi a mântuirii sale. Dumnezeu care a întemeiat familia va 
răzbuna asupra acelora care o întină şi o distrug. Dumnezeu care a dat legile 
căsătoriei nu va lăsa nepedepsită călcarea lor. Dumnezeu care se declară ca temeiul 





şi răzbunătorul văduvei şi al orfanului va lua în mână cauza unei soţii batjocorite şi 
a copiilor părăsiţi şi trădaţi. 


Încrederea reciprocă în căsătorii - În căsătorie, unde evlavia adevărată, o virtute 
solidă, sunt salvarea inevitabilă reciprocă să înlăture pentru totdeauna orice 
bănuială injurioasă,orice invidie nestăpânită, orice pretenție neliniştitoare, orice 
închidere injurioasă. După viciul care prin adulter ruinează un cămin al casei, 
nimic nu-l strica mai mult decât ca nedreapta neîncredere. Aceste neîncrederi 
rănesc de moarte iubirea. Ele strică unirea, ele distrug fericirea, ele aduc după ele 
tristul cortegiu al crimelor şi al certurilor, al învinuirilor şi al injuriilor. Soţul sau 
soţia neîncrezându-se îşi strică propria lor fericire şi nu mai lasă să se bucure 
consoarta lui de nimic. 


Stăruința căminului familiar — A-l părăsi înseamnă să înceapă ruina; a-i rămâne 
fidel, înseamnă a-i continua unitatea. Că soţul îşi iubeşte interiorul său, că el îl 
preferă faţă de agitațiile dinafară, precum trebuie să prefere însoțirea cu femeia sa, 
chiar societăţii celor mai dragi prieteni ai săi şi a celor mai apropiaţi vecini. 


Iubindu-şi interiorul său, el trebuie să ştie să se intereseze de tot ce se petrece aici 
şi se face acolo. Fi să ştie să remarce ceea ce se face bine pentru a-i da laudele 
drepte. Că ceea ce se face rău să nu-i scape şi ca el să ia măsuri măsurate. Oh! mai 
ales când aici se stabileşte obiceiul rugăciunii în comun. Cât este ea de frumoasă, 
cât de puternică este ea înaintea iui Dumnezeu, cât este de bogată această 
rugăciune în tot felul de binecuvântări! Împreună de asemenea când soţii merg la 
Biserică, luând parte la sfintele slujbe şi intrând în Cuvântul Sfânt care se vesteşte 
aici. Când aceste predici se fac după aceia obiectul convorbirilor lor. Dacă sărăcia 
îi persecută, ca ei împreună să ştie s-o suporte în lipsurile ei şi în asprimile ei. Că 
singura fericire pe care o doresc ei şi o caută să facă să guste unirea lor. 


Gingăşia şi politeţea în căsătorie — Dacă apostolul zice în general: “în cinste 
daţi-vă întâietate” cu cât mai mult această curtenie de limbaj, această gingăşie, 
aceste precauţii, aceste atenuări, aceste îngăduiri reciproce trebuie să fie regula 
raporturilor între soţi. Şi cum situația este diferită pentru fiecare din ei politeţea 
trebuie să îmbrace fiecare formele ei diferite. Femeia este subiectul, bărbatul este 
“capul”. Aceea ca şi acesta va dovedi bunăvoința sa după croiala sa particulară. 


1. Delicateţea şi politeţea la femeie — În totul ea va dovedi pentru soţul ei 
încredințarea; ea va şti, păstrându-şi demnitatea ei, s-o recunoască pe a lui ca cea 
mai înaltă. Nimic nu este mai potrivnic delicateţei procedeelor decât de a vrea să 





stăpâneşti şi să te substitui soţului tău în poruncire şi conducere. Sara, soţia lui 
Avraam, este modelul soțiilor sub acest raport. 


Cu cât mai mult se va abține femeia de la orice injurie şi de la orice reproş, de la 
orice învinuire nepotrivită. Chiar dacă soţul ei merită să fie mustrat pentru 
indolenţa lui sau lipsa de aptitudine, chiar dacă lenea lui pune în pericol soarta 
familiei, femeia nu se va îndrepta spre nici un limbaj injurios. 


2. Delicateţea şi politeţea la bărbat — Chiar aici trebuie amintite mai ales 
preceptele divine ale iubirii şi ale bunăvoinţei din amabilitate. Cât de uşor va 
putea bărbatul abuza de superioritatea sa şi de forţa sa. 


EI se va afla poate în trei împrejurări deosebite. Sau el are această mare fericire 
între toți de a avea o femeie înțeleaptă, bună, blândă, prevenitoare: atunci ce 
nedreptate şi ce cruzime va fi de a o trata fără bunăvoință şi fără politeţe! Sau soția 
lui lasă sub cele mai multe raporturi de dorit. Oh! atunci el să cheme la sine 
sentimentele de evlavie creştină şi de credinţă şi ca să nu le uite niciodată nici în 
injurii nici în tratările rele. 


De obicei soţia lui va fi bună însă fără experienţă; el a luat-o ca pe o copilă, cum va 


putea el aştepta de la ea o înţelepciune consumată? În mod blând, puţin câte puţin, 
prin învățături, unde iubirea îşi va arăta delicateţea şi pretenţia ei delicată, el va 
înlătura de la ea defectele pe care le-a observat şi o va forma pentru virtuţi de soţie, 
de mamă, de stăpână a casei. 


III — Datoriile în căsătorie 


Să parcurgem mai ales pe cele care sunt mai caracteristice bărbatului: apoi pe cele 
care o privesc pe femeie. 


Datoriile cele mai particulare ale soţului 


> Prima sa datorie este de a menţine în mod demn superioritatea pe care i-o 
atribuie Dumnezeu, puterile care i le conferă, stăpânirea care i-o acordă în 
casa familiară. 

Patru titluri ale acestei superiorități. El este mai întâi şef femeii, precum lisus 
Hristos Bisericii. Femeia iese din el, şi nu el provine din femeie. Nu bărbatul a fost 
creat pentru femeie, ci femeia pentru bărbat. — Acelea sunt cele patru titluri ale lui. 
Cine nu vede ce datorii le corespund acestora. 





» O a doua obligaţie a soțului este de a avea grijă de viața soției şi de a 
copiilor. A lui sunt grijile şi ostenelile vieţii publice. 
» Oa treia obligaţie este de a conduce pe femeia sa, pe ea s-o sfătuiască, s-o 
învețe, de a o mustra cu iubire. 
Femeia trebuie să găsească în soţul ei un ghid sigur, un sfătuitor înţelept şi blând, 
un ajutor solid, însă ca îndemnurile şi mustrările să fie totdeauna moderate cu 
răbdare dictate de o iubire adevărată şi purtări de înţelepciune creştină. Această 
soţie este ea lumească şi cochetă, totdeauna ocupată cu atuurile, avidă să se 
însoţească şi să se împodobească? Soţul ei s-o aducă puţin câte puţin prin reflexii 
abile potrivite la o simplitate potrivită. 


Se mânie ea pentru sărăcie şi aspiră cu nerăbdare la bogăţie, la bunăstare, la lux? 
Soţul ei să-i insufle cu dreptate şi răbdare eroismul şi avantajele dumnezeieşti ale 
sărăciei. Aşa va face el pentru lipsurile pe care le va vedea în însoţitoarea sa; astfel 
forţa blândeţii şi a răbdării va aduce corectarea spre înţelepciune şi spre virtute. 


Datoriile particulare ale femeii. Aceste datorii privesc soţul ei, copiii ei, 
interiorul ei, ca soție mamă, stăpână a casei. 


1. Datoriile care privesc soţul ei — Ea îi datorează zidire, ea îi datorează supunere 
conjugală. 


Zidirea. Rolul de soție creştină este imens sub acest raport. Şi să vedem mai întâi 
cum Dumnezeu îl pune în mod fericit în măsură să se achite de el. Viaţa femeii este 
retrasă, calmă, tăcută, în sânul căminului ei. Pe când soţul ei este agitat, ca o barcă 
în mijlocul valurilor dezlănțuite, în mijlocul tulburărilor publice ale vieţii, ea ca 
într-un port liniştit, este la adăpost de agitaţii în casa ei. Cât îi este de uşor de a-şi 
reculege sufletul ei şi de a-l împodobi cu gânduri sfinte şi cu rugăciuni! Uşor ea 
merge la biserică, şi chiar atunci când datoriile societăţii o cheamă în lume, 
pudoarea şi reținerea impuse de sexul ei îi sunt o salvare sigură. 


Care este de acum datoria ei? Ea trebuie, când soţul întră agitat şi obosit, adesea 
mort pentru şocurile vieții dinafară, să fie mângâietoarea lui şi sfătuitoarea lui 
iubitoare. Şi ceea ce n-ar obține de la el prietenii lui cei mai influenţi, ea înarmată 
cu farmecele ei inspirate şi din iubirea ei va şti să obțină. Prin soluţia evlavioasă şi 
credincioasă bărbatul cel mai răzvrătit faţă de datoriile creştine se va găsi la sfârşit 
învins, convins şi plecat. 


Ce n-au putut asupra soţilor lor aceste femei minunate despre care ne vorbeşte 
Scriptura? Deborele, Iuditele, Persidele, Mariile, Priscilele, şi aceste împărătese 





atât de minunate sfătuitoare ale soţilor lor? Însă de asemenea ce nu poate femeia 
pentru răul fără început, fără seriozitate, fără conduită? Ce n-a putut femeia lui 
Abesalom, a unui Samson? Ea ar fi făcut să cadă lov, dacă lov n-ar fi fost de 
neînvins în răbdarea sa şi în credinţa sa. 


Și cum se va pune mireasa ca să-l sfinţească astfel pe soţul ei? Cum va şti ea să 
învingă împărăţia încântărilor ei, prin influenţa dulce a virtuţii ei, făcând mai întâi 
fericit pe acela pe care se străduieşte să-l facă bun. 


Și cum va distruge ea fără greşeală această operă măreață? Dacă este lumească, 
dornică după toalete şi după lux, răspândind în deşertăciuni plusurile casei şi 
dezolându-l pe soţul ei prin pretenţiile distrugătoare ale frivolităţilor ei, atunci 
grijile, surdele tulburări, sau tristeţile vor mări ruina soţului în afacerile ei. Atunci 
învinuirile şi certurile, se poate prevedea unde se va opri dezordinea în acest 
interior dezolant? 


Soţia îi datorează, soţului ei supunere conjugală. Această datorie este gravă, pe 
care ea n-o ignoră niciodată. Dacă prin oarecare motiv nelegitim oricare ar fi 
acesta, refuzurile ei îl vor duce pe soţ la dezordine, ea va purta responsabilitatea în 
faţa lui Dumnezeu. 


2. Datoria femeii ca stăpână a casei — Dumnezeu împărțind datoriile familiei şi 
atribuind bărbatului greutăţile dinafară şi pretenţiile vieţii publice, păstrează pentru 
femeie conduita interiorului. Acolo este domeniul şi câmpul ei de acţiune. 


Adevărate nenorociri cad asupra căminului atunci când femeia neglijează 
conducerea. Nu sunt pentru femeie sarcinile publice nici să împlinească funcţii 
sociale. Ea nu este făcută nici pentru magistratură, nici pentru adunările populare, 
nici pentru tulburarea frontului, pentru alte cariere pe care trebuie să le 
îndeplinească numai bărbatul. 


Pentru femeie grijile casei unde nimic nu trebuie şi nu poate s-o înlocuiască sunt 
ale ei. “Nu poţi să dai hotărâri în senat, însă poţi să dai hotărârea lucrurilor 
familiare şi chiar mai bine decât bărbatul poţi administra lucrurile casei. Nu poţi 
administra public, însă poţi să-i educi frumos pe copii; poţi să-i deprinzi bine pe 
copii să nu facă răul, şi să ţie în slujire familia”. 


Aşa a reglat dumnezeiasca înţelepciune tot lucrul. Acolo unde omul va fi 
neîndemnatic, femeia primeşte toată aptitudinea. Acolo unde femeia este deplasată, 
bărbatul aduce facultăţile potrivite. Şi dacă bărbatul a primit ca parte administrarea 





cea mai înaltă şi cea mai cinstită, înseamnă că ei trebuie să aibă în familie primul 
rang şi să-i rămână şeful necontestat. 


Datoria comună amândurora — Această datorie este educaţia copiilor. lată 
opera esenţială; iată opera grea; iată opera la care se cere contribuţia femeii de 
nelipsit. 


1. lată opera esențială — Ea hotărăşte asupra viitorului temporal şi veşnic al 
copilului; ea decide asupra fericirii familiei. Şi nu este oare lucru nebun pe cât de 
distrugător, că diferiţi iau seama la interesele cele mai de nimic, pe când cu privire 
la educaţia copiilor lor ei sunt indiferenți şi dezinteresaţi? Ei vor reflecta 
pentru cumpărarea unui colț de pământ, vor lua mii de măsuri ca să nu fie 
înşelaţi în cumpărarea unui cal sau a unui asin; şi ce ajung fiii lor? ei nu se ocupă 
de aceasta nicidecum? La cine-i încredinţează ei? ei n-au nici-o grijă. Dacă se va 
pierde trupul şi sufletul lor ei nu se interesează. 


2. lată lucrul greu — Cu ce se va compara pe dreptate tinereţea? Cu aceşti cursari 
fugari duşmani ai oricăror porunci şi ai frâului, care în săriturile lor nesocotite şi 
violente, rănesc pe ceilalți şi se rănesc mai întâi pe ei înşişi. “Lucru greu şi aspru 
este tânărul...” Şi cum să se piardă ea pentru a reuşi în educaţia copiilor? Trebuie 
mai întâi să-i formeze pentru disciplina. Trebuie să le insufle în mod puternic 
principiile religioase. Trebuie a studia în adânc chemarea lor. 


Mai întâi disciplină, ascultarea, formarea moravurilor. Copilul să fie plecat de la 
început sub jug. Să se evite moleşeala, luxul, excesele bunăstării. Ca el să fie curat 
totdeauna! Curăţia la copii la omul tânăr, iată marele obiect al pretențiilor părinţilor 
la care sunt avizaţi. Totul se pierde, prezentul şi viitorul, dacă omul tânăr este 
stricat. Omul tânăr desfrânat va fi mai târziu soţul infidel. Să fie format astfel la o 
viaţă frugală şi ostenitoare. 


Însă nimic nu foloseşte fără principiile religioase. “Educaţi pe aceştia în disciplina 
şi ascultarea de Dumnezeu, zice Pavel”. Nimic nu va folosi fără de religie; cu ea 
totul se întoarce spre folos şi spre bogăţie. 


Vedeţi pe Ana soția lui Fanuel, ea îl dă lui Dumnezeu pe fiul ei şi acest fiu ajunge 
minunatul profet Samuel. Ca copilul să ştie să gândească, ca şi creştin, această 
înțelepciune îi va folosi mai mult decât toate celelalte. 


» În loc să aspire la bogăţie el va avea sufletul destul de înalt pentru a 
dispreţui bogăția. 





> În loc de a urmări slava şi onorurile lumii acesteia, el se va încununa cu 
splendorile veşnice. 

> În loc de a se ambiţiona spre o viaţă mai lungă, el va aspira la o viaţă 
divină fără de sfârşit. 

> În loc de a fi abil să vorbească frumos, el va avea elocvența faptelor, 
prestigiul pe care-l da virtutea. 


Să ne gândim la eroii străluciți pe care i-a produs religia în cursul veacurilor. Se va 
obiecta că o asemenea educaţie duce negreşit la starea călugărească? Şi unde va fi 
răul dacă tânărul părăseşte veacul ca pe un ocean prea bogat în înnecuri pentru a 
intra în calmul şi în siguranța portului? De altfel părinții să cunoască 
responsabilitatea care apasă peste el, ca ei să se gândească la mustrările lui 
Dumnezeu dacă ei se opun chemării fiului lor sau a fiicei lor. 


3. Acest lucru i se cuvine în mod deosebit femeii — Două prime motive sunt 
cunoscute. Mai întâi este aptitudinea minunată dată de Dumnezeu femeii privind 
opera educaţiei. Apoi uşurinţa pe care i-o procură viaţa liniştită şi tăcută pe care o 
duce ea în casă, departe de luptele şi de tulburările vieţii publice. Mai este încă o a 
treia rațiune pe care ne-o arată Pavel. Educaţia bună a copiilor este pentru femeie 
răscumpărarea unei greşeli vechi. Ea a fost sedusă, 1-a sedus pe bărbat; să lucreze 
acum la mântuirea celor pe care i-a pierdut prin păcatul ei în Paradisul pământesc. 
“Femeia se va mântui prin naşterea de fii, dacă-i va educa”. 


IV — O căsătorie în biblie 


Ea este de citit şi de meditat de către toți părinţii creştini această Biblie, unde 
căsătoria fiului din făgăduință, Isaac, este plăcut istorisită. Ce învățământ se 
concentrează aici! Ce lumină iese din ca! Cum un tată şi o mamă trebuie să înveţe 
din ea, cum trebuie să trateze o afacere atât de gravă, şi să rupă cu uşurătatea, 
rătăcirile, iluziile lumii. Concluzia căsătoriei lui Isaac va rămâne model din toate 
pentru părinţii înţelepţi şi credincioşi şi vor scoate concluzia sub ochiul lui 
Dumnezeu, pentru fericirea copiilor lor. 


Primele preocupări părinteşti — Patriarhul Avraam a vegheat şi el se gândeşte la 
statornicia lui Isaac. Adesea părinţii uşuratici şi superficiali ascultă primele 
deschideri venite nu ştiu de unde şi vor angaja primele convorbiri cu 
înaintemergătorii ca garanție. Cel mai adesea singurul lor ghid va fi ambiția sau 
avariţia, înşelaţi cum sunt ei de soartă sau de nume. Oh! nu este aşa Avraam. Cum 
alegerea unei soții este de o importanță capitală, Eliezer este credinciosul lui 





intendent, omul de încredere, înţelept, experimentat pe care-l însărcinează să facă 
acele căutări. 


Însă unde să caute, unde să aleagă soţia lui, care-i va plăcea tânărului? Oh! nu în 
lumea stricăciunii plăcerilor! nu în mijlocul risipirilor şi al luxului, mai ales de 
necredinţă şi de indiferenţă religioasă. Avraam îl face pe Eliezer să jure că nu va 
alege niciodată pentru fiul lui o Cananeancă: “Te jur pe Dumnezeul cerului şi al 
pământului ca să nu iei fiului meu soţie dintre cananience”. Este mediul lui, 
mediul de credinţă şi de fidelitate de unde va fi luată tânăra fiică a cărei evlavie şi 
credinţă vor corespunde cu cea a soţului ei. 


Însă cum să reuşească? Înainte de toate punând pe Dumnezeu în atât de esenţiale 
interese. Avraam cheamă luminile şi ajutorul lui Dumnezeu milostiv, a cărui 
binefaceri nenumărate le cheamă el. Dumnezeu care l-a aparat atâta până aici îl va 
părăsi acum? 


Alegerea — Eliezer a plecat în regiunile îndepărtate pentru a-şi îndeplini grava şi 
dificila lui misiune. Noi nu-l găsim în tulburarea lumii, în căutările suspecte din 
societăți tulburătoare şi uşuratice: el este aşezat singur pe marginea unei fântâni şi 
vorbeşte cu Dumnezeu şi primele gânduri ale lui sunt la Dumnezeu. Dumnezeu îi 


va arăta pe soția lui Isaac. EI o cere în mod respectuos şi o nădăjduieşte şi iată 
chipul celei pe care vrea el pentru fiul stăpânului său. Aceasta va fi o fată activă şi 
muncitoare. Ce să faci dintr-o moleşită? Ce să facă cu un copi bolnav şi anemic. El 
o vrea sfântă şi robustă. El o vrea curată, o vrea cu totul feciorească! În sfârşit, ea 
trebuie să fie înălțată în aceleaşi idei, în acest fel de viaţă, cu aceleaşi virtuţi cu care 
este înălțat stăpânul ei. Şi după ce să recunoască el tânăra fată înzestrată cu aceste 
calități, pe care el vrea să le afle la ea? 


Să ascultăm rugăciunea. “Copila căreia eu îi voi zice: dă-mi găleata ta să beau şi ea 
va răspunde: bea şi tu şi cămilele tale le voi adăpa, aceasta este cea pe care ai 
pregătit-o robului tău Isaac şi prin aceasta voi cunoaşte că ai făcut milă cu stăpânul 
meu Avraam”. 


Și vine tânăra fată: ea vine condusă de Dumnezeu; ea vine arătând mai mult farmec 
şi virtuți pe care nici nu le-a visat Eliezer. Ea este cu totul frumoasă. Ea este 
fecioară prea curată şi de o curăţie minunată şi încercată: “Fecioară şi bărbat n-a 
cunoscut”. Ea este robustă şi activă, ea este care în ciuda belşugului părinţilor ei, se 
achită de alergările penibile la fântână. Ea este modestă, căci fără a privi la străin, 
ea aşteaptă ca el s-o întrebe, însă abia şi-a formulat el întrebarea sa, că iubirea 
străluceşte în graba ei de a-i sluji. 





Ce-i rămâne lui Eliezer dacă nu să binecuvânteze pe Dumnezeu a cărui milă l-a 
făcut atât de bine şi atât de sigur să reuşească. Ce-i mai rămâne lui încă, dacă nu de 
a-i face fetei tinere un ultim şi adânc studiu? 


Ziua nunţilor — Ce au fost ele aceste nunţi, dacă nu simple şi grave, demne şi 
pioase? Nici o risipire nesănătoasă, nici o amuzare nepotrivită. 


Unirea — Şi ce devine această unire atât de sfânt pregătită şi împlinită? Un cuvânt o 
arătă cu totul întreagă. “Și a primit-o Isaac de soţie pe aceea şi s-a mângâiat în 
durerea care i-a pricinuit-o moartea mamei sale Sara”. 


Acela este binele căsătoriei pe care l-a conceput Dumnezeu şi l-a instituit. Soţul nu 
cunoaşte şi nu iubeşte decât pe soţia sa. El părăseşte pentru ea pe tatăl său şi pe 
mama sa; viaţa cea veche se transformă într-una nouă şi el nu va mai cunoaşte de 
acuma înainte alte încântări decât cele ale soţiei sale, altă casă decât cea pe care o 
întemeiează, altă bucurie decât cea pe care o va gusta în casa sa. Rănile pe care i le 
fac lucrurile dinafară, amărăciunile vieţii, zdrobirile muncii, vor găsi în societatea 
soţiei sale alinarea lor şi suportul lor. 


Să rezumăm. Tot ceea ce s-a zis despre căsătorie cuprinde învăţăturile pe care 
trebuie să le precizăm. 


1. Învățături pentru părinţi — Tatăl, capul familiei, va şti ce pretenţie, ce seriozitate, 
ce tărie de principii va avea să dezvolte când va alege pentru fiul său sau pentru 
fiica sa pe cei care singuri pot să-i ofere garanţii serioase de credinţă şi de virtute. 
Mama, ea le va lua-o mai dinainte la aceştia. Printr-o educaţie evlavioasă și 
serioasă, ea va pregăti îndelung pe fiica sa să devină o soţie împlinită, în spatele 
uşurătăţii, risipirii, plăcerilor nesănătoase, stricăciunilor urâte; fiica ei, evlavioasă, 
modestă şi simplă în manierele ei, în aspirațiile ei şi gusturile ei, activă şi 
lucrătoare, generoasă şi devotată, va şti să dirijeze interiorul, va înălța o familie, va 
suporta uşor multiple sarcini ale căsătoriei. 


2.Celor tineri — Fi riscă cea mai minunată dintre mize. Ei vor aduce deci în 
pregătirea unui viitor atât de grav toată maturitatea şi prudenţa care se potrivesc. Fi 
îşi vor termina motivele. Ei vor alunga uşurătatea şi orice îndemn spre patimi. 
Chiar în celebrarea căsătoriei lor ei se vor feri de orice pompă dezonorantă, şi ba 
mai mult încă de plăcerile necurate şi de bunurile fără reţinere. 





Care sunt urmările unei căsătorii înțelepte şi sfinte? Pacea,unirea, bucuria 
stabilă, faptele roditoare, o viaţă cu totul fericită şi adâncită în împlinirea 
datoriei. 


Care sunt urmările căsătoriei rău contractate? Lipsa de unitate, certurile, 
separaţiile scandaloase, divorţurile urâte şi funeste. 


Din Bogăţiile oratorice 
Sfântul loan Gură de Aur 
Editura Pelerinul Roman 
2002 





Sfântul loan Gură de Aur - Părinţi, copii, creşterea copiilor - Căsătoria 


SFÂNTUL IOAN GURĂ DE AUR 


La celebrarea nunţii să nu chemăm flautişti sau citarezi sau coruri pentru că, având 
un asemenea mire desăvârşit, e absurd să-l facem de ruşine cu asemenea lucruri. 
Să-i chemăm pe Hristos şi pe ucenicii Săi. 


Unui asemenea mire îi va merge totul din plin, îi va merge totul bine. El îşi va 


educa copiii, la rândul lui, aşa cum l-ai educat tu pe el şi tot aşa mai departe, încât 
vei crea o familie şi urmaşi de aur. 





Sfântul loan Gură de Aur - Cuvântări despre viaţa de familie - Duhul Sfânt şi 
căsătoria 


CUM PATRI HI S————————— 


CUVÂNTĂRI 
DESPRE VIAȚA DE FAILIE 





aai 


EDITURA „ÎNVIA m 


„Și a fost”, zice, „în anul în care a murit împăratul Ozia, că am văzut pe 
Domnul şezând pe scaun ridicat şi preaînalt” (Isaia 6, 1). 

- Cine zice acestea? 

- Isaia, văzătorul serafimilor, cel care s-a legat cu nunta şi totuşi a atins harul. 


Și ieri aţi fost cu luare aminte la prooroc, însă ascultaţi-l şi azi: „Jeşi fu şi Iasuf, 
fiul tău” (saia 7, 3). Este de trebuinţă ca nici pe acestea să nu le trecem cu 
vederea. „leşi tu şi fiul tău”. Oare avea proorocul fiu? Aşadar, dacă avea fiu, avea 
şi femeie, ca să afli că nunta nu este rea, ci rea e desfrânarea. Noi cu mulți 
discutăm şi le zicem! 


- Pentru ce nu trăieşti în chip drept? Pentru ce nu arăţi o vieţuire cu luare aminte? 

- Cum să pot, ar zice [careva], dacă nu mă despart de nevastă, dacă nu mă despart 
de copii, dacă nu mă despart de lucruri şi treburi? 

- Dar ce, nunta este piedică? Spre ajutor ţi-e dată femeia, nu ca să uneltească 
împotriva ta. Proorocul nu avea femeie? Şi nunta nu s-a făcut piedică pentru a 
avea Duhul Sfânt (2 Deci problema esențială, ori de eşti căsătorit, ori de nu eşti, 
este dobândirea Duhului Sfânt. ). Se şi însoțea cu femeie si era şi prooroc. 


Moise n-a avut femeie? Insă şi piatra a despicat-o, şi aerul l-a schimbat, şi cu 
Dumnezeu a vorbit, şi mânia dumnezeiască a oprit-o. 


Avraam nu avea femeie? Şi s-a făcut tată al multor neamuri şi al Bisericii. L-a 
avut fiu pe Isaac. Insă şi acest [fiu] nu i s-a făcut pricină de a-şi arăta virtuțile? Nu 





l-a adus jertfă pe fiul său, rodul nunţii? Nu s-a făcut şi tată, dar şi prieten al lui 
Dumnezeu? Nu a fost preot [ce a jertfit] dragostea sa [pentru fiul său]? Preot şi 
tată! Nu vezi firea biruită şi credinţa lui mai puternică [decât firea]? Nu vezi mila 
de părinte călcată în picioare şi virtutea credinţei biruitoare? Nu vezi pe tată pierit 
şi pe iubitorul de Dumnezeu încununat? Nu ai văzut pe cel cu adevărat iubitor de 
copil şi iubitor de Dumnezeu? Oare nunta i-a fost piedică? Nicidecum! 


Mama Macabeilor nu era femeie? Nu a dat şapte copii - ceată de sfinţi ? Nu i-a 
văzut pe ei mucenici? Nu a stat ca un munte care nu se clatină? Nu a stat, 
mărturisind pentru fiecare dintre e1? Nu e maică de mucenici şi nu a mărturisit de 
şapte ori? Căci în timp ce aceia erau chinuiţi, ea primea lovitura. Nu ca şi cum n-ar 
fi simţit nimic a purtat toate acelea, căci era mamă şi tirania firii îşi arăta puterea, 
însă nu a biruit-o. Era ca o mare învălurită. Dar după cum marea înnebunită se 
potoleşte, aşa şi firea care se ridica asupra ei a înfrânat-o cu frica lui Dumnezeu. 
Cum i-a mângâiat ? Cum i-a crescut? Cum i-a înfățişat lui Dumnezeu şapte 
biserici, statui de aur, ba mai de preţ decât aurul? Fiindcă nicidecum nu străluceşte 
aurul pe cât străluceşte sufletul mucenicilor. A stat tiranul şi a plecat învins de o 
singură femeie. Acela a înconjurat-o cu arme, şi ea a biruit cu râvna [prokymia]. 
Acela a aprins cuptor, si ea a aprins virtutea Duhului. Acela a mişcat o armată, iar 
ea s-a înălțat către îngeri. Jos se uita la tiran, iar în minte îl avea pe Cel Ce 
împărăteşte sus. Jos se uita la chinuri, dar socotea premiile cele de sus. Jos privea 
la pedeapsa de aici, iar în minte avea nemurirea viitoare (de aceea şi Pavel zice: 
;;Nu privim la cele ce se văd, ci la cele ce nu se văd” (II Corinteni 4, 18). Nu 
cumva nunta i-a fost piedică? 


Dar ce zici de Petru, temelia Bisericii, cel îndrăgostit nebuneşte de Hristos, cel 
neînvăţat în cuvânt şi biruitorul retorilor, cel nedăscălit care a rupt gurile 
filosofilor, cel ce a nimicit superstiţiile elinilor ca pe o pânză de păianjen, cel ce 
a înconjurat lumea, pescuitorul în mare şi pescarul lumii, nu avea şi acesta 
femeie? Ba avea! lar că avea, ascultă-l pe evanghelist. Ce zice? „A intrat lisus la 
soacra lui Petru care era aprinsă de friguri” (Matei 8, 14). Unde e soacră, acolo e 
şi femeie. Unde e femeie, acolo e şi nuntă. 


Dar Filip, nu avea patru fiice (cf. Faptele Apostolilor 21, 8-9)? Iar unde sunt patru 
fiice, acolo e şi femeie şi nuntă. 


Dar Hristos? Din fecioară era, dar a fost prezent la nuntă şi a adus şi un dar. „Nu 
mai aveau”, zice, „vin ” (loan 2, 3). Şi a prefăcut apa în vin, cinstind prin feciorie 
nunta, admirând nunta prin darul [făcut]. A făcut asta nu ca să te îngreţoşezi de 
nuntă, ci să urăşti desfrânarea. Chiar dacă ai femeie, eu îţi făgăduiesc mântuirea cu 





preţul primejduirii mele. [Numai tu] ia aminte la tine însuţi. Femeia, dacă este 
bună, este ajutorul tău. 


Dar dacă nu e bună? Fă-o tu bună! Au existat şi soţii bune şi rele, ca să nu ai 
pretexte. Sarra într-adevăr era bună. Dar îţi voi arăta şi o femeie rea. Cum era soția 
lui lov? Era rea, de vreme ce îl sfătuia să blesteme [pe Dumnezeu]. Dar nu l-a 
vătămat pe bărbat femeia lui lov. Oare a clătinat ea turnul, a nimicit diamantul, a 
biruit stânca? A bătut pe ostaş? A scufundat corabia? A scos din rădăcină copacul? 
Nimic din toate acestea! Ci pe măsură ce aceea lovea, mai tare se făcea turnul. Pe 
cât ridica aceea valuri, corabia nu se scufunda, ci plutea cu vânt bun. Rodul s-a 
pârghuit, dar copacul nu s-a clătinat. Frunzele au căzut, dar rădăcinile au rămas 
neclintite. 


Acestea le zic ca nimeni să nu ia ca pretext răutatea femeii. Este rea? îndreapt-o! 

- Dar, vei zice, m-a zvârlit din Rai! 

- Dar şi la ceruri te-a suit! (3 Paralelă între Eva şi Fecioara Maria.) Firea e 
aceeaşi, deosebită e libera alegere [gnome]. 


A lui lov soţie era rea. Dar Suzana era bună. Egipteanca [lui Putifar] era 
neînfrânată, dar Sarra era cuviincioasă. Ai văzut-o pe una? Priveşte şi la cealaltă! 


Pentru că şi între bărbaţi unii sunt răi, alţii sârguitori. Bun era Iosif, dar bătrânii (4 
Se referă la bătrânii din cazul Suzanei.) erau desfrânaţi. 4i văzut şi răutatea şi 
virtutea. Acestea nu se judecă după fire, ci după libera alegere [snome;. Să nu- 
mi dai, aşadar, pretexte! 


(Extras dintr-un ciclu de omilii dedicat proorocului Isaia.) 





Sfântul loan Gură de Aur - Care este cel mai bun moment pentru căsătorie ? 


CA 


Când băiatul creşte, pregăteşte nunta chiar înainte de stagiul militar. Dacă vede 
că-l aduci repede o nevastă şi că nu mai rămâne mult până la însurătoare, va putea 
rezista flacării dorinţei. Dacă, însă, te vede nepăsător, vede că mai amâni şi tot 
aştepţi să câştige mai întâi mulţi bani şi apoi să faceţi nunta, disperat, va aluneca 
repede spre desfrâu. 


Dar, vai, rădăcina relelor este aici dorinţa de a strânge cât mai mulţi bani. Nimănui 
nu-i va păsa că fiul tău trebuie să devină cuminte şi îngăduitor, căci toţi vor fi 
posedaţi de mânia de a strânge bani. 


De aceea, vă rog, mai întâi să-i puneţi ordine în suflet. Dacă un tânăr vine la 
mireasa lui cu sufletul curat, dacă vede numai trupul ei, atunci şi dorinţa lui va fi 
mai puternică, teama de Dumnezeu va fi mai mare şi căsătoria va fi cu adevărat 
curată şi cinstită. 


Trupurile lor sunt curate şi neprihănite şi pentru aceasta şi copiii le vor fi 
binecuvântaţi. Soții vor fi îngăduitori unul cu celălalt, pentru că amândoi sunt 
neștiutori de alte “obiceiuri” şi vor asculta unul de celălalt. 


Dacă, însă, tânărul va începe să se desfrâneze înainte de căsătorie şi se va nărăvi la 
tot felul de obiceiuri destrăbălate, îşi va lăuda soţia numai prima şi a doua noapte şi 
va aluneca apoi repede spre desfrâu, căutând la soția sa râsul neghiob şi trivial, 





cuvintele pline de necuviinţe, expresiile prefăcute şi tot ce înseamnă neruşinare, 
despre care nu ne este permis a vorbi mai mult. 


Sunt lucruri pe care o soţie nu e dispusă să le ofere şi cu care nu se va păta 
niciodată. Ea a făgăduit soţului său să-şi împartă viaţa cu el, să-i dăruiască copii, 
nu să fie neruşinată şi să râdă prosteşte. I-a făgăduit să stea acasă şi să-l corecteze, 
în aşa fel încât să fie cu adevărat un om vrednic de respect şi cuviincios, nu să-i 
dea prilejuri de desfrâu. 

Îţi par dulci cuvintele desfrânatei? Da, ştiu, vorbeşte şi Scriptură despre asta: ” ... 
buzele celei străine, (ale desfrânatei), picură miere” (Pilde 5, 3). De aceea vă 
spun eu toate acestea ca să vă avertizez că mierea aceea curând se transforma în 
fiere, cum spune, tot Scriptura mai departe: “... şi cerul gurii sale e mai 
alunecător decât untdelemnul. Dar la sfârşit ea este mai amară decât pelinul, 
mai tăioasă decât o sabie cu două ascuţişuri” (Pilde 5, 4). 


(Omilia a V-a la Epistola I către Tesaloniceni) 





Sfântul loan Gură de Aur - Părinţi, copii, creşterea copiilor - Căsătoria 
trebuie făcută devreme 


SFÂNTUL IOAN GURĂ DE AUR 


Şi dacă tot vrei să rămână să trăiască în lume, să-i găseşti o mireasă cât de repede. 
Să nu aştepţi să fie luat la armată sau să-şi înceapă cariera. Mai întâi ai grijă ca 
sufletul lui să fie în deplină rânduială şi pe urmă să capete faimă printre ai lui. Nu 
crezi că va fi o căsnicie reuşită dacă soții şi-au păstrat amândoi fecioria? în primul 
rând soția devine mult mai înţeleaptă, la fel şi tânărul ei soţ. Nu crezi că iubirea lor 
va fi, înainte de toate, curată? 


Cel mai important lucru, însă, este acesta: Dumnezeu va fi mult mai îndurător cu ei 
şi va copleşi căsnicia lor cu binecuvântări nenumărate, dat fiindcă cei doi tineri s- 
au unit întocmai cum El a poruncit. Tânărul va păstra în minte numai iubirea 
pentru soţia sa şi chiar dacă vreodată îl va cuprinde dorinţa pentru vreo altă femeie, 
nu se va lăsa aprins de ea şi o va dispreţui repede şi de tot. 


Dacă-ţi lauzi fetiţa şi îi spui că e frumoasă, bine-crescută, cuminte şi celelalte, să 
adaugi: “Vezi că, dacă nu eşti harnică, logodnicul tău n-o să te mai vrea de soţie” şi 
apoi, ca şi cum aceasta ar fi cea mai mare primejdie, se va strădui să fie harnică şi 
cuminte. Dacă iubirea unei logodnice l-a convins pe Iacov, acel om sfânt, să mai 
muncească încă şapte ani pentru socrul său Laban care-l înşelase, cu atât mai mult 
acelaşi lucru se va întâmpla şi la noi. 


Spune-i tânărului că toate rudele logodnicei şi toată familia sa: tatăl, mama, sclavii, 
servitorii, rudele, prietenii şi vecinii îi urmăresc cu atenţie purtările. Leagă-l strâns 
încă de la început cu această legătură şi va deveni un om înţelept. Şi dacă nu se va 





putea căsători chiar din fragedă tinereţe, va avea cel puţin logodnică de mic, ca să-l 
stimulezi şi să aibă ambiția de a fi cel mai bun. 

SFÂNTUL IOAN GURĂ DE AUR 


Dacă un tânăr n-a învăţat desfrânarea, nici adulterul, le va învăţa şi oricine se culcă 
cu prostituatele şi cu desfrânatele, repede va ajunge şi la adulter. Şi dacă nu va 
ajunge să păcătuiască cu femei desfrânate măritate, atunci o va face cu desfrânate 
despărțite. 


Ce vă sfătuiesc eu: ca să tăiaţi cu totul rădăcinile păcatului. Voi, care aveţi băieți 
tineri, care se pregătesc să înceapă viaţa, atrageţi-i cât de repede în “jugul” 
căsătoriei. Pentru că multe sunt dorinţele care pun la încercare înfrânarea unui 
tânăr necăsătorit şi voi, ca părinţi, trebuie să-l ţineţi în frâu ba cu sfaturi, ba cu 
ameninţări, ba speriindu-i, ba promiţându-i una sau alta. Aşadar, când vine vremea 
căsătoriei, nu mai staţi pe gânduri. 


Uite, vorbesc ca o peţitoare, dar copiii voştri trebuie să se căsătorească. 

Nu mi-e ruşine să vorbesc astfel, pentru că nici sfântul apostol Pavel nu s-a ruşinat 
să spună: “Să nu vă lipsiţi unul de altul ...” (| Corinteni 7, 5), cuvinte care ne-ar 
face să ne ruşinăm; şi totuşi el nu s-a ruşinat. Nu la cuvintele în sine s-a gândit, ci 
la faptele cuviincioase la care duc astfel de cuvinte. 


Care este cel mai bun moment pentru căsătorie ? Când băiatul creşte, pregăteşte 
nunta chiar înainte de stagiul militar. Dacă vede că-i aduci repede o nevastă şi că 
nu mai rămâne mult până la însurătoare, va putea rezista flacării dorinţei. Dacă, 
însa, te vede nepăsător, vede că mai amâni şi tot aştepţi să câştige mai întâi mulţi 
bani şi apoi să faceţi nunta, disperat, va aluneca repede spre desfrâu. 





Dar, vai, rădăcina relelor este aici dorinţa de a strânge cât mai mulţi bani. Nimănui 
nu-i va păsa că fiul tău trebuie să devină cuminte şi îngăduitor, căci toţi vor fi 
posedaţi de mânia de a strânge bani. 


De aceea, vă rog, mai întâi să-i puneţi ordine în suflet. Dacă un tânăr vine la 
mireasă lui cu sufletul curat, dacă vede numai trupul ei, atunci şi dorinţa lui va fi 
mai puternică, teama de Dumnezeu va fi mai mare şi căsătoria va fi cu adevărat 
curată şi cinstită. 


Trupurile lor sunt curate şi neprihănite şi pentru aceasta şi copiii le vor fi 
binecuvântaţi. Soții vor fi îngăduitori unul cu celălalt, pentru că amândoi sunt 
neştiutori de alte “obiceiuri” şi vor asculta unul de celălalt. 


Dacă, însă, tânărul va începe să se desfrâneze înainte de căsătorie şi se va nărăvi la 
tot felul de obiceiuri destrăbălate, îşi va lăuda soţia numai prima şi a doua noapte şi 
va aluneca apoi repede spre desfrâu, căutând la soția sa râsul neghiob şi trivial, 
cuvintele pline de necuviinţe, expresiile prefăcute şi tot ce înseamnă neruşinare, 
despre care nu ne este permis a vorbi mai mult. 


Sunt lucruri pe care o soție nu e dispusă să le ofere şi cu care nu se va păta 


niciodată. Ea a făgăduit soţului său să-şi împartă viaţa cu el, să-i dăruiască copii, 
nu să fie neruşinată şi să râdă prosteşte. I-a făgăduit să stea acasă şi să-l corecteze, 
în aşa fel încât să fie cu adevărat un om vrednic de respect şi cuviincios, nu să-i 
dea prilejuri de desfrâu. 


» 


Îţi par dulci cuvintele desfrânatei? Da, ştiu, vorbeşte şi Scriptura despre asta: ” ... 
buzele celei străine, (ale desfrânatei), picura miere” (Pilde 5, 3). De aceea vă 
spun eu toate acestea ca să vă avertizez că mierea aceea curând se transforma în 
fiere, cum spune, tot Scriptura mai departe: “... şi cerul gurii sale e mai 
alunecător decât untdelemnul. Dar la sfârşit ea este mai amară decât pelinul, 
mai tăioasă decât o sabie cu două ascuţişuri ” (Pilde 5, 4). 


(Omilia a V-a la Epistola 1 către Tesaloniceni) 

1. “E tânăr” 


Va spune cineva: “Dar e tânăr !”. Sigur, ştiu şi eu asta. Dar, dacă Isaac s-a căsătorit 
când avea 40 de ani şi era fecior şi-şi trăise viaţa în curăție deplină, cu atât mai 
mult ar trebui să gândească la fel şi tinerii noştri care au primit un har mai mare de 
la Duhul. 


Dar, ce pot să fac? Voi nu suportaţi să se îngrijească cineva de cuminţenia lor şi, 
deşi îi vedeţi cum se necinstesc ei înşişi, vă faceţi că nu vedeţi şi nu vă pasă. Îi 
lăsaţi să se spurce şi să se umple de toată mizeria şi scârba, neștiind că cel mai 
mare câştig în căsătorie este pentru tineri acela de a-şi păstra trupul curat. Dacă nu 
se întâmpla aşa, atunci căsătoria nu slujeşte la nimic. Voi faceţi tocmai pe dos, 
exact contrariul. Când copiii voştri se umplu de o mie de pete, degeaba îi mai 
căsătoriţi, fără nici un rost. 


2. “Trebuie Să aşteptăm să-şi facă un rost în viaţă” 


Va spune iarăşi cineva: trebuie să aşteptăm să-şi facă mai întâi un rost în viaţă, să- 
şi facă o carieră în politică. La asta vă gândiţi, dar sufletul lor nu vă interesează şi 
deşi e părăsit, vă faceţi că nu vedeți. 


De aceea totul e plin de confuzie, de tulburare şi de dezordine. Grija pentru suflet a 
ajuns ceva neobişnuit, în schimb, de atenţia voastră se bucură toate lucrurile de 





nimic. Nu ştii că cea mai mare binefacere pe care o poţi face copilului tău e acea de 
a-l păstra curat de necurăţia desfrânării ? 





Sfântul loan Gură de Aur — Cuvânt la zisa proorocului Isaia: “Şi a fost în anul 
în care a murit împăratul Ozia, văzut-am pe Domnul şezând pe scaun înalt şi 
preaînalt” (6, 1).Lauda cetăţii Antiohiei. Şi dovedire dumnezeiască împotriva 

celor ce opresc nunta. 


Strălucită ni s-a făcut astăzi priveliştea şi luminată adunarea. Oare care să fie 
pricina? Secerişul cel de azi este rodul seminţelor de ieri. leri am sădit şi astăzi 
culegem. Căci nu lucrăm pământ neînsufleţit care zăboveşte creşterea, ci suflete 
cuvântătoare; nu este fire care zăboveşte, ci dar care grăbeşte. Poporul nostru este 
cu bună rânduiala şi mulțimea noastră iubitoare de ascultare. Ieri a fost chemat, iar 
astăzi se încununează. Roada sfătuirii de ieri este ascultarea cuvântului de astăzi. 
De aceea şi noi semănăm seminţele cu osârdie, pentru că vedem că holda este 
curată, neavând cale călcată, nici piatră stearpă, nici mărăcini care să înnece, ci 
pământ adânc şi gras, care îndată ce primeşte seminţele ne dă nouă şi spicul. 
Acestea le zic totdeauna şi nu voi înceta să le zic. 


Căci lauda cetății noastre este nu că are patricieni, dregători înalți, nu pentru că are 
statui multe, nici că are îndestulare de cele de nevoie, sau că are aşezare bună, ci 
pentru că are popor iubitor de ascultarea cuvântului lui Dumnezeu şi locașuri ale 
lui Dumnezeu pline, căci Biserica este ceea ce desfătează în toate zilele cu cuvânt 
care curge şi cu dorinţa care nu se stinge niciodată. 


Aşadar cetatea nu este lăudată pentru zidiri, ci pentru locuitori. Să nu-mi zici că 
cetatea romanilor este mare şi lată, ci arată-mi mie acolo un popor aşa de iubitor de 
ascultare. 





Căci şi Sodoma avea turnuri, iar Avraam numai un cort, dar venind îngerii, au 
trecut cu vederea cetatea şi au poposit în cort (Fac. 18), căci nu căutau case 
strălucite, ci înconjurau să caute fapta bună şi frumuseţe sufletească. 


Altădată pustia avea pe loan, iar Cetatea pe Irod, dar pustia era mai frumoasă şi 
mai vestită decât cetatea. Pentru ce ? Pentru că proorocia nu este pentru zidiri. Şi le 
zic acestea, ca niciodată să nu lăudăm vreo cetate pentru lucruri care se strică. Ce- 
mi zici de case şi de stâlpi ? Acestea se strică odată cu viaţa aceasta. 


Intră în Biserică şi vezi cinstea cea bună a cetăţii ; intră şi vezi pe săraci stăruind de 
la miezul nopţii până la ziuă, vezi privegheri sfinte care unesc zi cu altă zi, vezi-i 
pe aceia că nici ziua nici noaptea nu se tem de tirania somnului sau a sărăciei. 


Mare cetate este şi Mitropolie a toată lumea. Câţi episcopi şi dascăli n-au venit din 
alte părți aici şi folosindu-se de poporul de aici, s-au dus şi în alte locuri să 
propovăduiască şi să sădească legea care au văzut-o aici ? De-mi vei zice de 
dregătorii şi de mulțime de bani, din frunze lauzi pomul, iar nu din roade. Iar 
acestea le zic nu măgulindu-vă pe voi, ci propovăduind fapta cea bună a voastră. 
Fericit sunt eu pentru voi, fericiți sunteţi şi voi pentru voi înşivă. “Fericit este cel 
ce grăieşte la urechile celor ce ascultă ” (Int. lui Sirah 25, 12). 


Aşadar şi cu m-am făcut fericit. “Fericiţi cei ce flămânzesc şi însetează de 
dreptate” (Mt. 5, 6). Aţi văzut cum v-aţi făcut fericiţi datorită vouă ? Fericit este 
bărbatul care pofteşte cuvinte duhovniceşti. Și aceasta vă deosebeşte pe voi de 
dobitoacele cele necuvântătoare. Căci nu alcătuirea trupului, nici hrană, nici 
băutură, nici viaţă nu ne deosebeşte de dobitoacele cele necuvântătoare, pentru 
că acestea le avem de obşte cu ele. 


Dar prin ce se deosebeşte omul de dobitoacele cele necuvântătoare ? Cu 
cuvântarea. De aceea omul se numeşte fiinţă cuvântătoare. Şi precum se hrănesc 
trupurile, aşa şi sufletele; trupul cu pâinea, iar sufletul cu cuvântul. Dar de vei 
vedea vreun om mâncând piatră, oare vei mai zice că acesta este om? Şi de vei 
vedea pe unul că nu se hrăneşte cu cuvântul, vei zice că el a pierdut firea de om; iar 
cinstea omului este dată de creşterea lui şi cu trupul şi cu sufletul. 


Și pentru că stadionul nostru s-a umplut, pentru că marea cea tulburată de valuri s-a 
liniştit şi pentru că noianul cel înviforat s-a alinat, veniți să scoatem corabia, 
întinzând limba în loc de pânză, în loc de zefir chemând darul Duhului, iar în 
loc de cârmă întrebuințând Crucea. 





“ Marea are ape sărate, dar aici este apă vie; 
Y acolo sunt vieţuitoare necuvântătoare, aici suflete cuvântătoare; 
Y acolo cei ce înoată trag din apă la pământ, aici cei ce înoată trag de la 
pământ la cer; 
acolo corăbii, aici cuvinte duhovniceşti; 
acolo corabia are scânduri, iar aici cuvinte bune întocmite; 
acolo pânze, iar aici limba; 
acolo adierea zefirului, aici suflarea Duhului; 
acolo cârmaci este un om, iar aici este Hristos. 


Şi deşi s-ar învifora corabia, dar nu se îneacă. Și poate şi în linişte să înoate, dar 
n-a lăsat-o Cârmaciul, ca să vezi şi răbdarea celor ce înoată şi să cunoşti cu 
dinadinsul şi înţelepciunea Cârmaciului. 


Să audă elinii, să audă iudeii isprăvile noastre şi să vadă superioritatea Bisericii. 
Câţi n-au luptat împotriva Bisericii ? Dar niciodată n-a fost biruită. Câţi tirani, câți 
împărați, August, Tiberie, Gaie, Claudie, Neron. Câţi puternici n-au prigonit-o, 
fiind încă tânără? Dar n-au putut s-o biruiască. Ci mai mult cei ce au luptat au 
pierit şi s-au dat uitării, iar cea persecutată s-a înălțat mai presus de cer. Căci 
Biserica nu petrece numai pe pământ, ci şi în cer. 


Dar de unde este arătat aceasta? Din cele ce s-au petrecut. Unsprezece ucenici au 
fost luptaţi de toată lumea, dar ei au birut, iar lumea a fost biruită; oile au biruit 
pe lupi. Ai văzut vreodată vreun păstor care-şi trimite oile în mijlocul lupilor, şi 
care nici măcar cu fugă să nu-şi salveze viaţa ? Ce păstor face aceasta? Numai 
Hristos a făcut aşa ca să-ţi arate că toate isprăvile făcute de aceia nu S-au făcut 
fireşte după natura lucrurilor, ci mai presus de fire. 


Biserica este mai tare decât cerul. Poate elinul mă osândeşte ca pe un mândru, dar 
să aştepte dovada lucrurilor ca să cunoască puterea adevărului, că mai lesne se va 
stinge soarele, decât să piară Biserica. 


Cine a zis aceasta ? Cel ce a întemeiat-o, căci zice : “Cerul şi pământul vor trece, 
dar cuvintele Mele nu vor trece” (Mt. 24, 35). Şi nu numai că le-a zis, ci le-a şi 
împlinit. Și de ce a întemeiat Biserica mai tare decât cerul? Fiindcă este mai 
cinstită decât acela. Pentru ce s-a făcut cerul? Pentru Biserică, iar nu Biserica 
pentru cer; cerul este făcut pentru om, iar nu omul pentru cer. lar toate acestea 
sunt dovedite din cele ce a făcut EI, căci Hristos n-a luat trup ceresc. 





Dar să nu lungim cuvântul, ca să nu ne ducem şi astăzi datori de aici. Ştiţi câte v- 
am făgăduit ieri, să ne pregătim să le plătim, căci pentru cei ce au lipsit le-am 
pornit. Şi devreme ce cei care au lipsit şi-au împlinit treburile lor, iar că venirea lor 
de faţă ne-au pus înainte masă scumpă, haideţi să punem dinainte bucățele, bucate 
nestricate. Că deşi sunt de ieri, dar nu se strică. De ce ? Fiindcă sunt înţelegeri 
duhovniceşti care mereu înfloresc, iar nu carne ce se strică, căci cărnurile se strică 
pentru că sunt materie, iar înțelegerile cu cât stau mai mult cu atât se fac mai 
mirositoare. 


Dar despre ce am vorbit ieri ? Pentru că şi ieri ne-am îndulcit de masă şi chiar cei 
ce au lipsit nu s-au păgubit. 


“Și a fost în anul în care a murit împăratul Ozia, văzut-am pe Domnul şezând pe 
scaun înalt şi preaînălţat” (Îs.6, 1). 

- Cine zice acestea ? Isaia privitorul serafimilor, cel ce n-a stins darul deşi a fost 
legat prin nuntă. 


- Aţi luat aminte la prooroc şi aţi auzit ce a zis el astăzi ? “Jeşi... fu şi feciorul 
tău... Iasuv” (7, 3). De nevoite este să nu trecem cu vederea nici acestea. “leşi tu 
şi feciorul tău lasuv”. Proorocul avea fiu ? Dacă da, avea şi femeie. Şi aceasta ca 
să-ți dovedească că nu însoţirea este rea, ci desfrânarea. 


Am întrebat pe mulţi, de ce nu trăiesc bine şi cu rânduială şi de ce nu petrec o viaţă 
cu luare aminte. lar aceia mi-au răspuns : Nu voi putea de nu mă voi lepăda de 
femeie, dacă nu mă voi lepăda de copii, dacă nu mă voi lepăda de pricini. De ce ? 
Oare însoţirea este împiedicătoare ? Femeia ţi s-a dat ajutătoare, iar nu 
vrăjmaşă. 


Oare Proorocul n-a avut femeie ? Dar Duhul n-a oprit însoţirea, ci Proorocul avea 
şi femeie şi era şi prooroc. 


Moisi n-a avut femeie ? Dar a despicat piatră, a schimbat văzduhul, a vorbit cu 
Dumnezeu şi a oprit urgia cea dumnezeiască. 


Avraam oare n-a avut femeie ? Dar s-a făcut tată al neamurilor şi al Bisericii şi 
având fiu pe Isac, care i s-a făcut pricină de acele isprăvi. Oare n-a voit să aducă 
jertfă pe fiul său, rodul însoțirii ? Oare nu s-a făcut şi tată şi iubitor de Dumnezeu ? 
Oare nu s-a făcut preot jertfindu-şi măruntaiele sale ? Preot şi tată. Căci evlavia a 
biruit firea şi a lucrat fapte binecuvântate călcându-şi rodul lui; a încetat să mai fie 





tată şi s-a încununat ca iubitor de Dumnezeu. Dar mai bine zis a fost şi iubitor de 
fiu şi iubitor de Dumnezeu. Nu cumva l-a oprit însoţirea ? 


Dar mama Macabeilor, oare n-a fost femeie? Oare n-a dat şapte fii în ceata 
sfinţilor ? Oare nu i-a văzut pe ei încununaţi cu mucenicia ? Oare nu Stătea ca 
un munte neclintit ? Oare nu la fiecare dintre ei pătimea mucenicie. Căci 
chinuindu-se fii ei ea primea rana, pentru că cele ce s-au petrecut nu le-a primit 
fără pătimire, căci era mamă. ȘI firea îşi arată puterea ei, dar n-a biruit. Era mare şi 
valuri, dar după ce marea se tulbură iarăşi se linişteşte, aşa şi firea ridicându-se se 
înfrânează cu frică de Dumnezeu. Cum i-a îngrijit ? Cum i-a hrănit ? Cum apoi i-a 
pus pe toți şapte înaintea lui Dumnezeu? Chipuri de aur, sau mai bine zis mai 
cinstiţi decât aurul. 


Și cum că aurul nu este aşa precum este sufletul mucenicilor, ia aminte! Stă tiranul, 
dar a fost biruit de o femeie şi s-a dus. Acela se luptă cu arme, iar aceasta biruia cu 
osârdia. Acela a aprins cuptorul, iar această faptă bună a Duhului. Acela pornea 
oaste, iar aceasta se adăpostea la îngeri ca la un liman. Vedea pe tiranul jos, dar 
cugeta la Cel ce împărăteşte sus ; vedea chinurile cele de jos, dar număra darurile 
cele de sus ; vedea pedeapsa ce era de faţă, dar se gândea la veşnicia ce va să fie. 


De aceea şi Pavel zicea : “Neprivind noi la cele ce se văd, ci la cele ce nu se văd” 
(2 Cor. 4, 18). 


Nu cumva însoţirea a fost piedică? 


Dar Petru, temelia Bisericii, râvnitorul cel aprins al lui Hristos; cel neiscusit cu 
cuvântul, dar biruitorul ritorilor; cel neînvăţat, dar care a astupat gurile 
filozofilor, cel ce a rupt înţelepciunea cea elinească ca o pânză de păianjen, cel 
ce a înconjurat lumea, cel ce a vânat în mare şi a pescuit lumea, oare n-a avut 
femeie ? Cu adevărat a avut. Şi cum că a avut, ascultă pe evanghelistul, care zice : 
“A venit în casa lui Simon ... iar soacra lui Simon zăcea prinsă de friguri” (Mc. 
1, 29-30). Unde este soacra, acolo este şi femeie. Unde este femeie, acolo este şi 
nuntă. 


Dar Filip, oare n-a avut patru fete ? Şi unde sunt patru fete acolo este şi femeie şi 
nuntă. 


Dar Hristos, deşi s-a născut cu adevărat din Fecioară, a mers la nuntă şi a adus dar. 
Căci zice: “Nu mai au vin”. Şi a prefăcut apa în vin (In. 2, 3-10). Cu fecioria a 
cinstit nunta şi cu minunea a lăudat-o, ca să nu te îngreţoşezi de ea, ci ca să urăşti 





desfrânarea. Și deşi ai femeie, eu îţi chezăşuiesc mântuirea ta, numai de vei lua 
aminte, căci femeia cea bună îţi este ajutătoare. 


Dar dacă nu va fi bună ? Fă-o bună. Şi ca să nu te îndreptăţeşti îți arăt că au fost 
femei şi bune şi rele. Femeia lui lov a fost rea, iar Saara a fost bună. Şi deşi femeia 
lui lov a fost rea şi vicleană, căci a îndemnat pe lov să hulească, dar ce a realizat ? 
A spart diamantul ? A clătinat turnul ? A biruit piatra? A rănit ostaşul? A găurit 
corabia ? A dezrădăcinat pomul ? Nimic din acestea. Ci aceea a bântuit şi turnul s- 
a întărit mai mult; aceea a ridicat valurile, dar corabia nu s-a înecat, ci cu vânt bun 
înota ; rodul a fost cules, dar pomul nu s-a clătinat; frunzele au căzut, dar rădăcina 
a rămas întărită, Şi le zic acestea ca nimeni să nu pricinuiască răutate femeii. 


Este rea? Indreapt-o! Te-a scos din Rai. Dar te-a suit în cer. Aceiaşi fire, dar 
minte şi cugetare deosebită. A lui lov era rea, dar Suzana era bună. Egipteanca era 
desfrânată, dar Sarra era cinstită. Ai văzut-o pe aceea, vezi-o şi pe aceasta ! 


Și între bărbaţi unii sunt răi, iar alţii sunt buni. losif era bun, dar bătrânii erau 
desfrânaţi. Ai văzut că peste tot este şi răutate şi faptă bună? Şi nu firea le 
deosebeşte pe acestea, ci cugetarea minţii. 


Dar să ne întoarcem să plătim celor cărora suntem datori. 


“Si a fost în anul în care a murit împăratul Ozia”. Voiesc să spun de ce proorocul 
însemnează timpul. 


leri am căutat să vedem din ce pricină toţi proorocii vorbesc despre timpul vieţii 
împăraţilor. Aici obiceiul s-a schimbat, căci nu zice “în zilele lui Ozia”, ci când “a 
murit Ozia”. 


Acest lucru voiesc să-l lămuresc astăzi. Şi deşi căldura este mare, dar rodul 
cuvântului este şi mai mare. Şi deşi se face silă trupului şi se slăbănogeşte, dar 
sufletul se întăreşte şi se veseleşte. Nu-mi spune de arşiță şi de sudoare ! De 
transpiri cu trupul, îți speli sufletul. 


Cei Trei Tineri au fost în cuptor, dar n-au pătimit nimic, căci cuptorul s-a rourat. 
Dacă te gândeşti la sudoare, gândeşte-te şi la răsplătire. Inotătorul pentru nimic 
altceva nu îndrăzneşte să se arunce în adâncul apelor, fără numai pentru 
mărgăritare. lar tu ca să câştigi o vistierie necheltuită şi să-ţi sădeşti vie în sufletul 
tău, nu suferi arşiţă, nici sudoare ? Nu vezi pe cei ce stau la privelişte cum transpiră 
şi cum primesc arşița cu capul descoperit, ca să se facă robi desfrânării şi să se 





supună morții ? Aceia spre pierzare se ostenesc, iar tu spre mântuire te 
slăbănogeșşti. Eşti luptător şi ostaş. 


Deci cine a fost Ozia acela şi de ce proorocul a înseninat moartea lui ? Ozia a 
fost împărat, bărbat drept, încărcat cu multe fapte bune, dar mai pe urmă a căzut 
în mândrie, în mândrie, maica răutăţilor, în mândrie, pierzarea diavolului, în 
trufia cea plină de tulburări. 


Și nimic nu este mai rău decât mândria. De aceea şi tot cuvântul de ieri l-am 
cheltuit surpând mândria şi îndemnul la smerita cugetare. 


Să-ţi spun cât de bună este smerita cugetare şi cât de rea este mândria ? 


Păcătosul a biruit pe cei drept, vameşul pe fariseu şi cuvintele au întrecut faptele. 
Cum au biruit cuvintele? Vameşul zice : “Dumnezeule, milostiv fii mie 
păcătosului” (Lc. 18, 13). Iar fariseul : “Postesc de două ori pe săptămână, dau 
zeciuială din toate câte câştig”. Fariscul a arătat fapte ale dreptăţii, iar vameşul a 
zis cuvinte ale smeritei cugetări, dar cuvintele au întrecut faptei, pierzându-se 
vistieria aceluia şi sărăcia celuilalt prefăcându-se în bogăție. Două corăbii cu 
povară au venit şi au intrat amândouă în port. A vameşului a intrat bine în port, iar 


fariseul a pătimit înecare de corabie. Ca să cunoşti ce lucru rău este mândria. 


Eşti drept să nu smereşti pe fratele tău. Eşti încărcat cu fapte bune, nu imputa 
greşelile aproapelui, ca să nu-ţi micşorezi lauda. Pe cât eşti de mare, pe atâta 
smereşte-te. Și ia aminte cu dinadinsul, iubitule, la ceea ce se vorbeşte. Dreptul 
trebuie să se teamă mai mult de mândrie decât păcătosul. Despre aceasta şi ieri am 
ZIS Şi astăzi voi zice pentru cei ce au lipsit ieri. 


Conştiinţa păcătosului de nevoie se smereşte, iar a dreptului se înalță din pricina 
faptelor lui. Şi precum cei ce au corabia goală nu se tem de pirați, căci nu vin să 
spargă corabia care nu are nimic, dar cei ce au corabia plină se tem, căci tâlharii 
acolo se duc unde este aur, unde este argint, unde sunt pietre scumpe; aşa şi 
diavolul nu supără uşor pe cel păcătos, ci pe cel drept, căci acolo este mai multă 
bogăţie. 


Și de vreme ce de multe ori mândria răsare din vrăjmăşia diavolului, de nevoie este 
să ne trezim. Pe cât eşti de mare pe atâta smereşte-te. Şi când te sui la înălțime, 
trebuie să te întăreşti ca să nu cazi. De aceea şi Domnul nostru zice : “Când veţi 
face toate cele poruncite vouă, să ziceţi: Suntem slugi netrebnice” (Lc. 17, 10). 





De ce cugeţi înalt om fiind, rudă cu pământul, de o fiinţă cu cenuşa şi la fire şi 
la minte şi la deosebirea lucrurilor. Astăzi eşti bogat, mâine sărac, astăzi sănătos, 
mâine bolnav; astăzi vesel, mâine mâhnit; astăzi întru Slavă, mâine întru 
necinste; astăzi tânăr, mâine bătrân. 


Este oare ceva din cele omeneşti care să fie stătătoare şi să nu curgă, precum curg 
apele râurilor ? Căci îndată ce ni s-a arătat, ne lasă mai repede decât umbra. De ce 
dar cugeți înalt, o omule, fumul şi deşertăciunea ? “Omul cu deşertăciunea se 
aseamănă, zilele lui cu umbra trec” (Ps. 143, 3). “Uscatu-s-a iarba şi floarea a 
căzut” (Îs. 40, 8). Iar acestea le zic nu defăimând firea, ci înfrânând mândria. Căci 
mare lucru este omul şi scump bărbatul milostiv. 


Dar Ozia acesta fiind împărat şi împodobit cu coroană şi fiindcă era drept a cugetat 
oarecând înalt şi mai presus de vrednicia sa şi a intrat în Biserică. Dar ce zice 
Scriptura ? “$i a intrat în Templul lui Dumnezeu ca să tămâieze” (2 Paralip. 26, 
16). 


Împărat fiind răpeşte vrednicia preoţiei. Voiesc să tămâiez pentru că sunt drept. 
Dar rămâi în hotarele tale. Altele sunt hotarele împărăției şi altele cele ale preoţiei. 
Și aceasta este mai mare decât aceia. Căci împăratului i s-a încredinţat să 
cârmuiască cele de pe pământ, iar legea preoţiei stă sus, căci : “Câre veți lega pe 
pământ vor fi legate şi în cer” (Mt. 16, 19). Împăratului i s-au încredinţat cele de 
aici, mie cele cereşti. lar când zic mie, înţeleg pe preot. 


De vei vedea preot nevrednic, nu prihăni preoția. Căci nu trebuie să prihăneşti 
darul, ci pe cel ce întrebuinţează rău darul cel bun. Şi luda s-a făcut vânzător, dar 
acest lucru nu aduce prihănire vredniciei apostoleşti, ci socotelii aceluia ; nici vina 
nu este a preoţiei ci a răutăţii aceluia. Aşadar şi tu nu prihăni preoţia, ci pe preotul 
care întrebuinţează rău lucrul cel bun. 


Şi când cineva vorbeşte cu tine şi zice: Ai văzut pe creştinul acela ? Răspunde-i : 
Eu vorbesc cu tine despre fapte, iar nu despre persoane. 

Căci câţi doctori nu s-au făcut ucigaşi dând otravă în loc de doctorii ? Dar nu 
prihănesc profesia, ci pe cel ce a întrebuinţat-o rău. 

Câţi corăbierii n-au înecat corăbii? Dar nu prihănesc meşteşugul marinăresc ci 
mintea cea rea a acelora. 

Și de vei vedea un creştin rău, nu vorbi de rău preoţia şi învăţătura Bisericii, ci pe 
cel ce întrebuințează rău darul cel bun. 


Y Împăratului i se încredinţează trupuri, iar preotului suflete, 





Y împăratul iartă datorii de bani, iar preotul datorii de păcate. 

Y Acela sileşte, acesta îndeamnă. 

Y Acela cu porunca, acesta cu sfătuirea. 

Y Acela cu arme materiale, acesta cu arme duhovniceşti. 

Y Acela face război împotriva barbarilor, el poartă război împotriva 

diavolilor. 

Mai mare este vrednicia aceasta. De aceea împăratul îşi pleacă capul sub mâinile 
preotului şi peste tot în Scriptură cea veche se spune că preoţii ungeau pe împărați. 


Dar împăratul acela trecând peste hotarele sale şi sărind peste îngrădirea datoriilor 
împărăteşti, a intrat în Templu cu stăpânire voind să tămâieze. Dar ce zic preoţii ? 
“Nu se cuvine ţie, Ozie, a tămâia ” (2 Parahp. 26, 18). 


Vezi cugetarea îndrăzneață, care nu se sfieşte ; limbă care se atinge de cer, libertate 
nerobită ; trup de om şi minte de înger, care umblă pe jos, dar petrecea şi în cer ? 
Au văzut pe împărat, dar n-au văzut porfira, au văzut pe împărat, dar n-au văzut 
coroana. Să nu-mi spui că vrednicia împărătească te îndreptățește să calci legea. 


Nu ţi se cuvine ţie, o împărate, să tămâiezi în Sfânta Sfintelor. Treci peste hotare şi 
cauţi ceea ce nu ţi s-a încredinţat ? De aceea şi pe cele ce le-ai luat le vei pierde. 
“Nu se cuvine ţie a tămâia, ci preoţilor”. Aceasta nu este slujba ta, ci a mea. Ți-am 
răpit porfira ? Atunci nu-mi răpi preoția. “Nu se cuvine ţie a tămâia, ci preoților 
fiilor lui Aaron”. Acestea s-au petrecut cu multă vreme după moartea lui Aaron. 


Dar pentru ce n-a zis numai “preoţilor”, ci a adăugat şi numele tatălui lor Aaron 
? În vremea lui s-a întâmplat următorul lucru: Datan, Aviron şi Core s-au ridicat 
împotriva lui Aaron, şi îndată s-a deschis pământul şi 1-a înghițit, arzându-i cu foc 
din cer (Num. cap. 16). Deci voind să-i aducă lui aminte de întâmplarea aceea, ca 
şi altădată preoţia a fost invidiată, dar n-a fost necinstită, deşi au năvălit asupra ei 
mulțime multă, pomeneşte de Aaron. “Nu se cuvine ţie a tămâia, ci preoților fiilor 
lui Aaron”. 


Nu a zis, “gândeşte-te ce au pătimit aceia când au îndrăznit să facă aceasta” ; nu a 
zis, “adu-ţi aminte că aceia ce s-au sculat împotrivă au fost arşi”, ci a pomenit 
numai despre Aaron a cărui preoție a fost adeverită de Dumnezeu. Şi i-a povăţuit 
să-i aducă aminte de istoria aceea, numai nu-i zicea : “Nu îndrăzni să faci ce a 
făcut Datan, ca să nu pătimeşti ceea ce a pătimit el în vremea lui Aaron”. 


Dar împăratul Ozia n-a suferit, ci îngâmfându-se de mândrie, a intrat în Templu şi 
a voit să tămâieze. Ce face Dumnezeu? Preotul a fost defăimat şi vrednicia preoţiei 





era să se calce, căci preotul nu putea să facă altceva mai mult. Căci a preotului este 
numai a mustra şi a dovedi îndrăzneala, iar nu a lua arme, nici a apuca scuturi, nici 
a clătina suliță, nici a întinde arcul, nici a slobozi săgeata. Şi devreme ce preotul a 
mustrat, dar împăratul nu s-a plecat, ci a întrebuințat puterea sa, preotul a zis : Eu 
mi-am făcut datoria şi cu nimic mai mult nu pot ajuta preoţia ce se calcă, legile ce 
se nedreptăţesc şi pravilele ce se răstoarnă. 


Ce face dar lubitorul de oameni ? Pedepseşte pe îndrăzneţ, căruia îndată i-a ieşit 
lepră pe frunte. 


Unde este neruşinare, acolo e pedeapsa. Ai văzut iubire de oameni a lui 
Dumnezeu? 


Nu a slobozit săgeata, n-a clătinat pământul, n-a cutremurat cerul, ci a răsărit lepra, 
nu în alt loc, ci pe frunte, ca pedeapsa s-o poarte faţa şi să stea ca literele săpate pe 
stâlp. Căci pedeapsa nu s-a dat numai pentru el, ci şi pentru cei de pe urmă. Pentru 
că de ar fi fost pedepsit numai el, ar fi primit o pedeapsă după măsura greşelii, ci 
pedeapsa stă ca o lege scrisă într-un loc înalt, ca şi cum ar zice : “Nu faceţi unele 
ca acestea, ca să nu pătimiți asemenea !”. 


Și puteai vedea o lege însuflețită şi o frunte care scotea un sunet mai tare decât al 
trâmbiţei. Căci pe frunte erau scrise litere care nu se puteau şterge, fiindcă nu erau 
scrise cu cerneală, ca să le şteargă cineva, ci lepra era firească care făcea necurat pe 
acesta, ca pe ceilalți să-i facă curaţi. Şi precum cei osândiţi sunt scoşi cu ştreangul 
în grumaz, aşa şi acesta în loc de ştreang avea lepră pe frunte, pentru că a ocărât 
preoția. 


Acestea le zic nu ocărând pe împărați, ci pe cei ce se îmbată de mândrie şi de 
mânie, şi ca să cunoaşteţi că preoţia este mai mare decât împărăţia. 


Totdeauna când greşeşte sufletul, Dumnezeu pedepseşte trupul. Aşa a făcut şi cu 
Cain. Sufletul a greşit făcând ucidere, iar trupul lui s-a slăbănogit. Şi pe bună 
dreptate. Dar de ce ? “Gemând şi tremurând vei fi pe pământ” (Fac. 4, 12). Şi 
mergea Cain vorbind cu toţi, dar nu cu glas, ci cu tăcerea. Limba tăcea, dar 
mădularele lui strigau şi spuneau tuturor pentru ce geme, pentru ce tremura. Frate 
am omorât, ucidere am făcut. Ceea ce Moisi a zis mai pe urmă, lăsându-le în scris : 
“Să nu ucizi” (les. 20, 13), aceea făcea şi acesta umblând peste tot şi spunând cu 
fapta. Ai văzut gură tăcând şi faptă vorbind ? Ai văzut lege însufleţită înconjurând 
peste tot ? Ai văzut stâlp umblând ? Ai văzut pedeapsă care anulează pedeapsa ? Ai 





văzut osândă pricinuitoare de învățătură ? Ai văzut suflet păcătuind şi trup 
pedepsindu-se ? Şi pe bună dreptate. 


Aşa şi la Zaharia, sufletul a păcătuit şi limba a fost legată (Lc. 1, 20). Şi a fost 
pedepsită limba pentru că a născut glasul cel necredincios. Şi Ozia a fost pedepsit 
cu lepră pe frunte pentru că a păcătuit, ca să se înţelepţească. Şi a ieşit împăratul, 
făcându-se pildă tuturor, iar Templu a fost curăţat. Şi ieşea afară neîmpins de 
nimeni, ŞI vrând să ia şi preoţia a pierdut şi ceea ce avea. 


“Și aq ieşit din Casa Domnului” (2 Paralp. 26, 21). 


In vremea cea veche era lege ca orice lepros să fie scos afară din cetate, dar acum 
nu mai este aşa. De ce? Atunci Dumnezeu punea legi la oameni ca la nişte prunci şi 
se pedepsea cu lepră trupul, dar acum se pedepseşte sufletul. 


ŞI a ieşit împăratul lepros, dar nu l-au scos pe el din cetate, cucernicindu-se de 
coroană şi de vrednicia împărătească, ci sta într-un loc osebit, dar tot făcea 
fărădelege. 


Ce a făcut atunci Dumnezeu ? Mâniindu-se pe evrei a încetat proorocia. Am zis 
toate acestea la cuvântul Proorocului, ca să-mi plătesc datoria. 


Dar să ne întoarcem la cele ce ne stau înainte, împăratul a ieşit lepros din Templu. 
Și fiind trebuinţă ca să fie scos din cetate după obicei ca pe un necurat, poporul îl 
îngăduie să stea înăuntru şi nimeni din cei mici sau din cei mari nu zic nimic din 
cele ce ar fi trebuit să îndrăznească a zice. Dar pentru că l-a lăsat nepedepsit, 
Dumnezeu se întoarce de la ei şi încetează darul proorociei. Şi pe bună dreptate. 
Pentru că au nesocotit Legea Lui şi s-au sfiit să scoată afară pe cel necurat, a făcut 
de a încetat darul cel proorocesc. Şi nu era grai cinstit atunci, nici cuvânt care să 
proorocească, adică Dumnezeu nu vorbea cu ei prin prooroci. Şi nu insufla 
Dumnezeu Duhul întru cei prin care grăia, pentru că aveau cu ei pe cel necurat ; şi 
la cei necuraţi nu lucrează darul Duhului. Pentru aceasta nu era de faţă nici se 
arată proorocilor, ci tace şi se ascunde. 


Ceea ce am spus am să v-o lămuresc printr-o pildă. Un om avea mare prietenie cu 
un altul, dar acela l-a scârbit cu ceva, pentru care îi zice : “Pentru aceasta nu mă 
vei mai vedea şi nu voi mai vorbi cu tine”. Aşa a făcut şi Dumnezeu atunci. Că 
devreme ce l-au întărâtat nescoţând afară din cetate pe Ozia zice : “Nu voi mai 
vorbi cu proorocii voştri. Nu voi mai trimite darul Duhului”, 





Vezi pedeapsa plină de blândeţe ? Nu a trimis fulgere, nici a clătinat cetatea din 
temelie. Dar ce a făcut ? “Nu voiţi să-mi împliniţi Legea, nu mai vorbesc cu voi. 
Oare nu puteam să-l scot Eu afară ? Dar am voit să faceţi voi aceasta. Nu vreţi ? 
Nici eu nu vorbesc cu voi, nici mişc sufletele proorocilor”. 


Nu mai lucra darul Duhului, era tăcere, vrajbă între Dumnezeu şi oameni. Dar după 
ce a murit împăratul s-a dezlegat şi vrajba. Şi fiindcă Proorocul avea multă vreme 
de când nu proorocise, murind împăratul şi dezlegându-se vrajbă, a început să 
proorocească, căci s-a întors proorocia. Şi pentru aceasta Proorocul însemnează 
vremea şi zice : “Și a fost în anul în care a murit împăratul Ozia, văzut-am pe 
Domnul şezând pe scaun înalt şi preaînălțat” (Îs. 0,1). Când a murit acela atunci 
am văzut pe Domnul. Mai înainte nu vedeam pe Domnul pentru că era urgie asupra 
lor, dar după moartea celui necurat s-a dezlegat pedeapsa. De aceea aici s-a spus 
despre moartea împăratului Ozia, pe când la toţi ceilalți se spune despre vremea 
vieţii lor. 


“Și a fost în anul în care a murit împăratul Ozia, văzut-am pe Domnul şezând pe 
scaun înalt şi preaînălțat”. Iarăşi se poate vedea iubirea de oameni a lui Dumnezeu. 
A murit cel necurat şi Dumnezeu s-a împăcat cu oamenii. Dar de ce a făcut 
aceasta fără nici o faptă din partea oamenilor, ci numai pentru că a murit acela? 


Pentru că este iubitor de oameni şi nu se aspreşte, nici se scumpeşte când voieşte 
să-şi arate dragostea Sa. Numai un lucru voia lubitorul de oameni şi Bunul 
Dumnezeu, ca să iasă cel necurat. 


Deci ştiind acestea să izgonim mândria şi Să îmbrăţişăm Smerita cugetare, iar 
slava cea cuviincioasă să o înălțăm Tatălui şi Fiului şi Sfântului Duh, acum şi 
pururea şi în vecii vecilor. 


Amin. 

Din “Dascălul pocăinţei — Omilii şi cuvântări” 
Editura Sf. Episcopii a Râmnicului Vâlcea 
Rm. Vâlcea — 1996 





Sfântul loan Gură de Aur - Părinţi, copii, creşterea copiilor - Ce se întâmplă 
când lipseşte înţelepciunea ? 


SFÂNTUL IOAN GURĂ DE AUR 


Să-i ţinem departe pe tineri nu numai de spectacole, ci şi de muzici moleşitoare, ca 
să nu le farmece sufletul. 


Să nu-i ducem nici la teatre, nici la banchete sau la beţii. Cel mai mult să le ferim 


pe fecioare, nelăsându-le să iasă din iatacuri. Nimic în natură nu împodobeşte mai 
mult această vârstă decât cununa înţelepciunii, curăția de orice desfrânare şi 
puritatea cu care un tânăr intră în viaţa conjugală. 


Femeile vor fi dorite de soţii lor mult mai mult dacă sufletul lor nu s-a exersat în 
desfrânare şi nu e corupt. O femeie e mult mai dorită când o cunoaşte doar tânărul 
cu care s-a unit prin căsătorie, îndrăgostirea e mai caldă, apropierea dintre soți mai 
adevărată şi iubirea mai autentică când tinerii se căsătoresc cu o atât de mare 
prevedere. 


Ceea ce se întâmplă astăzi nu este căsătorie, ci afacere şi dare şi luare de bani. 
Dacă un tânăr e corupt şi atenţia lui era şi înainte şi după căsătorie la alte femei, 
care mai e folosul căsătoriei? Ba, dimpotrivă, osânda pe lumea cealaltă e mai mare 
şi păcatul mai de neiertat când soția stă acasă şi el se face de ruşine la prostituate şi 
comite adulter. 


(Despre Ana, 1) 





Sfaturi soţilor creştini 


85. Sfaturi soţilor creştini 


Spuneţi tinerei voastre soţii cu glasul cel mai gingaş din lume: “Te-am luat, 
scumpă copilă, ca tovarăşă a vieţii mele, te-am chemat să împarți cu mine 
sarcinile cele mai cinstitoare şi mai trebuitoare, naşterea de copii, îndrumarea 
unei case. Ce-ţi voi cere, aşadar? ” 


Inainte de a-i spune, vorbeşte-i de dragostea ta, căci nimic nu sensibilizează mai 
mult pe cei care ascultă, în a primi ceea ce li se spune, decât să ştie că totul îi este 
insuflat de o dragostea arzătoare. Cum îi veţi arăta asemenea dragoste? îi veţi zice: 
“Aş fi putut lua alte femei, bogate şi de rang înalt, nu le-am ales; de tine m-am 
îndrăgostit, de felul tău de a fi, de onestitatea ta, de blajinătatea ta, de cumpătarea 
ta... Şi de ce? Nu fără cumpănire şi fără temei, ci fiindcă ştiu că bogăţia nu-i un 
bine în sine. Am lăsat-o, aşadar, şi am venit spre tine, al cărei suflet plin de virtute 
nu-l dau pe tot aurul lumii. O tânără înţeleaptă şi cu inimă aleasă, îndeletnicindu- 
se cu pietatea, face cât toate comorile pământului. De aceea te-am ales, te iubesc 
şi țin la tine mai mult ca la viaţa mea. Vieţuirea de aici, de pe pământ, nimic nu 
este cuprinsul rugăciunilor, cererilor şi al tuturor eforturilor mele este ca să 
merităm să petrecem în aşa fel încât în viaţa viitoare să putem fi împreună, fără să 
mai avem a ne mai teme de ceva. Vremea de acum e scurtă — şi moartea-i va pune 
sfârşit, — de vom merita s-o străbatem fiind plăcuţi lui Dumnezeu, vom fi în 
veşnicie cu Hristos, şi noi unul cu altul, într-o desăvârşită fericire. Aşez dragostea 
ta mai presus de toate şi nimic nu mi-ar fi mai împovărător şi mai asupritor decât 





a fi în vreo împotrivire cu tine, vreodată. De ar fi să pierd totul, să ajung cel mai 
sărac dintre oameni, să am de înfruntat cele mai grele primejdii, să sufăr orice, 
totul voi putea să-l duc, atâta vreme cât dragostea mea pentru tine va fi fericită. 
Venirea copiilor îmi va umple cea mai mare dintre dorinţe, atâta vreme cât vei 
avea dragoste pentru mine. Asemenea fie şi simţirile tale...” 


Adaugă apoi cuvintele apostolului, din care se arată că alcătuirea unei astfel de 
legături este după voia lui Dumnezeu: “Ascultaţi ce zice Scriptura: “Va lăsa omul 
pe tatăl său şi pe mama sa şi se va lipi de femeia sa”. Nimic să nu fie pricină de 
josnicii. Piară bogăţiile, slăvirile acestei lumi, ceea ce iubesc preţuieşte mai mult ca 
toate”. 


Cât aur, ce bogății ar putea face atâta plăcere soţiei voastre, ca asemenea vorbe? Şi 
să nu vă temeţi că dragostea voastră îi va da trufie — spuneţi-i cu inimă deschisă că 
o iubiți. Femeile stricate, care lasă pe unul şi iau pe altul, vor putea să-şi facă un laţ 
din asemenea vorbe, pentru amanţii lor — e şi firesc, — dar o femeie de 
bunăcuviinţă, o tânără de bun neam, nu ar putea să se trufească, ci, mai degrabă, s- 
ar face mai mlădioasă. Arătaţi-i că vieţuirea cu ea vă este nepreţuit, că din această 
pricină vă place mai bine să staţi acasă decât să ieşiţi în piaţa publică, daţi-i 
întâietate asupra prietenilor voştri, asupra copiilor voştri, iar aceştia să fie iubiţi din 
pricina el. 


De face binele, lăudaţi-o, admiraţi-o, dacă săvârşeşte vreo nepotrivire, aşa cum se 
poate întâmpla oricărei femei tinere, folosiţi sfaturile şi îndemnurile acoperite. 
Osândiţi cu putere bogăţia şi luxul, — învăţaţi-o să-şi facă podoabă din cinste şi din 
ruşine — şi cu orice prilej, arătaţi-i tot ceea ce poate fi spre binele ei. Rugaţi-vă 
împreună, duceţi-vă, fiecare, cum se cuvine, la biserică; bărbatul să ceară femeii 
să-i împărtăşească tot ceea ce s-a grăit sau s-a citit în fața ei şi femeia, de 
asemenea, bărbatului. 


De sunteţi săraci, aveţi în faţă pilda sfinților, a lui Petru, a lui Pavel, care au fost 
mai slăviţi decât toţi regii şi bogaţii. Aflaţi cum şi-au petrecut ei viaţa în foame şi 
în sete. Spuneţi nevestei voastre că nimic, în această lume, nu-i de temut, decât a-L 
supăra pe Dumnezeu. 


Dacă cineva se căsătoreşte în felul acesta şi cu asemenea gânduri, nu va fi deloc 
mai prejos decât călugării — şi starea de căsătorie va fi mai de preț decât 
necăsătoria. 





Nu cercetaţi pe soţia voastră oricum, ci cu bunăvoință, cu gingăşie. Acordaţi-i 
multă atenţie şi ea nu va mai aştepta curtea altor bărbaţi. Aşezaţi-o mai presus de 
orice, din orice punct de vedere, frumuseţe, înţelepciune — şi lăudaţi-o. Veţi ajunge 
astfel, ca ea să nu-şi dorească atenţia străinului — ba chiar să nesocotească pe toată 
lumea, învăţaţi-o să se teamă de Domnul. Toate celelalte vor curge ca dintr-un 
Izvor şi casa voastră va fi doldora de bunătăţi... 


Să ne deprindem să fim buni şi blajini cu toată lumea, dar mai ales cu soțiile 
noastre. Să ne ferim cu grijă de a cerceta prea de-aproape dacă reproşurile pe 
care ni le fac ele, sunt drepte sau nu. Să nu ţinem decât la un lucru: depărtarea 
oricărui temei de întristare, aşezarea în casa noastră a unei păci desăvârşite, ca 
astfel femeia să închine bărbatului toată grija ei, iar bărbatul să se destăinuie ei, 
după alergăturile şi necazurile de afară, ca într-un adăpost, ca acolo să găsească 
aproape de ea, mângâierile dorite. 


Femeia dacă a fost bărbatului ca ajutor să-i fie, ca îndemnurile ei să-i îngăduie a 
face faţă relelor care-l ameninţă. Dacă ea-i virtuoasă şi blajină, nu numai că va 
aduce bărbatului ei mângâierea tovărăşiei ei, ci, în orice împrejurare, îi va fi de un 
mare sprijin. Ca un pilot îndemânatic, ea va preface în înseninare, prin dibăcia 
înţelepciunii ei, furtunile sufletului — şi înţelepciunea ei va fi izvor de întărire. 


Când soţii sunt atât de strâns legaţi unul de altul, nimic nu-i va putea mâhni în 
viața aceasta, nimic nu le va putea Surpa fericirea. Acolo unde stăpânesc 
înțelegerea, pacea, dragostea, acolo curg toate bunătăţile, soţii sunt la adăpostul 
oricăror vrăjmăşii. Ei stau ca înconjurați de un zid puternic şi de netrecut şi vor 
avea pacea cea după voia lui Dumnezeu. 


“Femei, fiţi supuse bărbaţilor voştri, cum se cuvine, în Domnul...” adică din 
pricina lui Dumnezeu. Pe voi -zice apostolul — vă împodobeşte această supunere nu 
către un stăpân, ci în supunerea care-şi are singurul temei în fire, în rânduiala cea 
de la Dumnezeu. “Bărbaţi, iubiţi-vă femeile voastre şi nu vă porniţi împotrivă- 
lol 


Vedeţi, aşadar, cum au fost arătate deopotrivă, îndatoririle şi ale unora şi-ale altora. 
Se poate întâmpla să te tulburi cu toate că iubeşti. EI zice aşadar: “Nu vă certaţi ” — 
nimic nu-i mai Supărător decât certurile dintre bărbat şi femeie, căci mai 
supărătoare între toate sunt certurile între cei ce se iubesc. Este o stare de mare 
amărăciune a te lupta, ca Să zic aşa, cu unul din mădularele propriei tale fiinţe. 





Datoria bărbaţilor este, aşadar, de a iubi, aceea a nevestelor de a asculta. Dacă 
fiecare săvârşeşte ceea ce-i dator, atunci înţelegerea e de piatră. Iubirea face pe 
femeie iubitoare, ascultarea face pe bărbat mai blajin. Băgaţi de seamă că-i după 
fire, ca unul să iubească şi altul să asculte. Când cel ce îndrumă iubeşte pe cel ce 
primeşte îndrumarea, totul este în ordine. Dragostea nu-i cerută celui ce ascultă aşa 
cum este celui ce îndrumează — ceea ce i se cere este ascultarea. 


Dacă femeii îi este dată frumuseţea, iar bărbatului dorinţa, este tocmai ca să 
înlesnească apariția dragostei. Nu fiţi, aşadar, poruncitori pentru că femeia vă este 
supusă — şi, voi, femeilor, nu zămisliţi trufie pentru că bărbatul vă iubeşte. Nici 
gingăşia bărbatului nu se cade să sucească mintea nevestei, nici supunerea femeii 
să nu deştepte trufie în sufletul soţului. 


Dumnezeu v-a hărăzit pe nevasta voastră ca s-o iubiţi din ce în ce mai mult — şi 
el a făcut aşa, o, femeie, ca să fii iubită spre a putea purta fără trudă îndatorirea 
de a fi supusă. Nu vă înspăimântați de această supunere. A fi supusă celui pe 
care-l iubeşti, nu-i lucru greu. Iar voi, nu vă temeţi Să iubiţi, căci aceea pe care o 
iubiţi, vă este supusă, împreună petrecerea nu S-ar fi putut săvârşi altfel, voi aţi 
primit de la fire împuternicirea trebuitoare, primiţi, aşadar, legătura pe care o 
porunceşte dragostea. 


Viaţa acestei lumi este alcătuită din două loturi: treburile obşteşti şi treburile 
casnice. Dumnezeu a făcut două părți: femeii i-a dat îndrumarea casei, bărbatului, 
toate treburile Statului, cele privitoare la negustorie, judecăţile, treburile militare şi 
celelalte ranguri obşteşti. Femeia nu poate mânui arma — ea poate să ţină şi să 
chivernisească aşa cum se cuvine toate cele casnice. Ea nu-şi poate da întotdeauna 
părerea într-o problemă obştească, — ci numai în cămin, unde, de atâtea ori este mai 
bună decât bărbatul. Ea nu poate îndruma cum se cuvine treburile Statului, dar 
poate creşte, cuviincios, copiii. Poate vedea preluările servitorilor, le poate 
supraveghea treaba, dând bărbatului toată liniştea, despovărându-i de orice grijă 
dinlăuntru, — poate avea grija cămării, pregătirea meselor, întreţinerea veşmintelor 
şi toate celelalte treburi de care nu se cade a se îndeletnici bărbatul, încă un semn al 
înţelepciunii şi-a orânduirii dumnezeieşti este şi acesta că acela care-i în stare de a 
face lucrările însemnate, să nu le poată face pe cele mai mici, în care se arată 
neîndemânatic, ca, în felul acesta, femeia să aibă un rost însemnat. 


Dacă Dumnezeu l-ar fi făcut pe bărbat îndemânatic în toate aspectele vieţii, 
femeia ar fi fost marginalizată. Dimpotrivă, dacă ar fi dat îndemânare femeilor 
la treburile cele mai însemnate şi mai folositoare, le-ar fi făcut să se trufească. 





Cugetând a întemeia pacea şi păstrând fiecăruia locul cuvenit, el a făcut din 
viața noastră o armonie, dând fiecăruia ce-i este de folos. 


Bărbatul care-şi petrece cea mai mare parte din timp în viaţa publică, este prins de 
treburile obştei. Femeia, stând la ea acasă, ca într-o şcoală a înţelepciunii, 
reculegându-se în ea însăşi, are putinţa să se dedea rugăciunii, citirilor pioase şi 
alte înțelepte îndeletniciri. După cum cei ce sălăşluiesc în pustie, nu sunt tulburaţi 
de nimeni, tot asemenea femeia, trăind mereu în cămin, se poate bucura de o pace 
fără sfârşit. Ea poate aşadar, să săvârşească, pe socoteala ei, înțelepciunea. 


Poate, când bărbatul vine tulburat, să-l potolească, să-i aducă liniştea, să-i 
depărteze din suflet grijile cele închipuite, cugetele de mânie, şi să-l trimită iarăşi 
la treburile lui despovărat de cele rele — ducând cu el cele bune câştigate acasă. 
Nimeni nu are o putere mai mare întru a desăvârși un bărbat şi a-i mlădia sufletul 
cum vrea, decât o femeie pioasă şi înţeleaptă. Asemenea, de la nimeni altul: stăpân, 
judecător, nu va primi mustrări sau sfaturi cu bunăvoință un bărbat, ca de la femeia 
lui; va fi pentru el chiar o plăcere să fie mustrat de ea, din pricina iubirii pe care el 
o are pentru aceea care-l sfătuieşte. Aş putea arăta mulți bărbaţi, aspri şi 
neprimitori de mustrări, care au fost, în felul acesta, mult îmbunătățiți de soțiile lor. 


Femeia, care împarte cu bărbatul ei şi masa şi patul, care-i mama copiilor lor, 
care ştie treburile cele văzute şi cele tainice ale lui şi toate celelalte, care-i este 
alături întru toate, care ţine de el ca trupul de cap, dacă-i înţeleaptă şi ştie cum 
să se poarte, va veghea mult mai bine şi mai folositor decât oricine ar fi, asupra 
tovarăşului vieţii ei. Poftesc pe femei la o asemenea lucrare — să fie bărbaţilor lor 
bune sfătuitoare... 


Cel ce se căsătoreşte cu o femei bogată, îşi ia mai degrabă un stăpân decât o soţie. 
Dacă femeile, chiar fără prisosinţa avuţiilor, sunt pline de trufie şi înclinate spre 
slava cea deşartă, cum vor putea fi suferite de bărbaţii lor, dacă această prisosinţă e 
şi mai mare? Câţi bogaţi, care s-au căsătorit cu femei de asemenea bogate, nu şi-au 
mărit avuţia, jertfind bucuria de a trăi şi pacea, având a duce în fiecare zi adevărate 
bătălii şi trăind în certuri şi neînţelegeri! Şi câţi săraci căsătoriţi cu femei încă mai 
sărace decât ei, se bucură de linişte şi văd soarele cu o privire îmbucurată, în vreme 
ce bogaţii, împresuraţi de îmbuibări, îşi doresc adesea moartea, din pricina 
femeilor lor; şi să fie despovăraţi de vieţuirea pe care o duc! Ca să se adeverească 
tuturor că banul nu slujeşte la nimic, dacă nu slujeşte o cauză bună. 


Dar ce să vorbesc de înţelegere şi de pace? Dar chiar vorbind numai despre avuţie, 
adesea-i lucru neînţelept să te căsătoreşti cu o femeie mai bogată ca tine... O 





femeie virtuoasă, înţelegătoare, modestă, chiar când e săracă, va şti să scoată mai 
mult din sărăcie decât din bogăție; dimpotrivă, o femeie stricată, fără frâu, 
certăreaţă, chiar de va găsi la ea acasă mulțime de comori strânse, le împrăştie mai 
degrabă decât vântul praful. Şi pricinuind bărbatului o mulțime de necazuri, îi 
aduce şi repede ruinarea. Nu trebuie să căutăm aşadar, bogăţia, ci o femei vrednică 
să facă o bună folosire a ceea ce are... 


Unul din temeiurile cele mai mari ale căsătoriei este dorinţa de a fugi de păcat, şi a 
da deoparte orice stricăciune. 


Orice căsătorie trebuie făcută pentru a sluji şi cultiva bunele moravuri. Şi va fi aşa, 
de vei fi luat o femeie în stare de a aduce în casa ta înţelepciune, pietate, 
cumpătare. Frumuseţea trupească, dacă virtutea sufletească nu-i este tovarăşă, 
poate ţine în mreje pe bărbat douăzeci-treizeci de zile, mai mult nu; ea va lăsa să i 
se vădească stricăciunea şi vraja s-a risipit. 


Dar femeia în care străluceşte frumuseţea sufletului, pe măsură ce vremea trece şi 
bărbatul cunoscându-i, treptat, sufletul ales, îi insuflă soției lui o dragoste din ce în 
ce mai arzătoare şi întăreşte legătura care-i uneşte. Aşa că, duioşia caldă şi sinceră 
care dăinuieşte între soţi, alungă orice pricină de alunecare spre stricăciune. 


Bărbatul care-şi iubeşte soția, n-are gânduri neruşinate, el preţuieşte necontenit 
femeia care-i a lui — şi în felul acesta, prin bunele lor moravuri, aduc ajutorul lui 
Dumnezeu asupra casei lor. 


Mulţi părinți ca să dăruiască fiului lor un dar frumos, o casă luxoasă, o moşie 
bogată, fac orice şi pun toate în mişcare. Dar ca sufletul să fie virtuos şi să fie 
aplecat spre pietate, aceasta nu o iau în calcul. 


lată ceea ce răstoarnă lumea: nu avem grijă de copiii noştri, ţinem seama de averea 
lor şi le dispreţuim sufletul, îngăduind astfel o purtare care-i curată nebunie. O 
avere mare, îndestulată, — dacă acel care o posedă, nu o poate chivernisi după 
virtute, se va prăpădi întreagă şi va pieri odată cu posesorul, dar un om cu suflet 
mărinimos şi plin de înţelepciune, chiar de nu are nimic acasă, va putea păstra cum 
se cuvine, bunurile tuturor. 


La ceea ce trebuie, aşadar, să lucrăm noi, este nu a-i face pe copiii noştri bogaţi în 
bani, în aur, în prisosinţe de acest soi; ci trebuie aşa să facem, ca ei să fie bogaţi 
mai presus de toate în pietate, în înțelepciune, în comori de virtute, să aibă nevoie 
de puţin, să nu fie vrăjiţi de bunurile acestei lumi şi de dorinţele cele nemăsurate. 





(“Fiecare — zice apostolul — să nu caute binele său, ci al aproapelui”). Cu cât mai 
mult temei de grija pentru copiii noştri? 


Nu ţi l-am încredinţat de cum s-a născut? va zice Domnul, şi nu te-am investit ca 
dascăl, protector, sprijinitor şi stăpân? Din mica lui copilărie nu ţi-am poruncit să-l 
îndreptezi şi să-l conduci? 


Ce răsplată vei merita de te uiţi cu nepăsare cum alunecă? Ce-mi spui? Că-i 
încăpățânat şi nesupus? De aceasta, trebuia de la început să te îngrijeşti; când era 
tânăr, trebuia să-l înfrânezi cu tărie, să-l obişnuieşti cu datoria, să-l înveţi, să-i 
îndrepţi nedesăvârşirile sufletului. Atunci când acest suflet era mai lesne de 
cultivat, trebuia să-i scoţi spinii, la vremea când, din pricina vârstei, aceşti spini 
puteau fi smulşi fără trudă. Numai aşa patimile înfrânate n-ar mai fi crescut şi n-ar 
fi ajuns să nu mai poată fi stăvilite... 





Despre relaţia dintre bărbat şi femeie 

FDITURA „ÎNVIA m 


(Migne, P. G. 61,211-224) 


„Vă laud pe voi că de toate ale mele vă aduceţi aminte şi după cum v-am dat 
predaniile aşa le ţineţi” (| Corinteni 11, 2). 


1. Sfârşind cuvântul despre jertfele idoleşti precum se cuvenea şi făcându-l mai 
desăvârşit decât toate [celelalte], trece la alt [subiect]. Şi acesta era o vinovăţie a 
lor, însă nu aşa mare. Ceea ce am spus, spun şi acum: nu pune la rând toate 
învinovăţirile cele mari, ci le aşează după rânduiala potrivită, punând la mijloc cele 
mai uşoare, mângâind |prin aceasta] povara cuvântului care s-a întâmplat 
ascultătorilor din certarea neîncetată. De aceea şi ceea ce e mai grav decât toate 
pune la urmă, adică [problema] învierii. Dar deocamdată discută altceva mai uşor, 
zicând: „Vă laud pe voi că de toate ale mele vă aduceţi aminte”. Căci atunci când e 
vorba de un păcat mărturisit [de toţi |, osândeşte şi ameninţă foarte, dar când e 
vorba de unul nu aşa clar, îl pregăteşte mai întâi şi atunci ceartă. 


Asupra păcatului recunoscut [de toţi] se ridică împotrivă, pe când pe cel neclar îl 
face recunoscut |de toţi]. De pildă, desfrâul era recunoscut de toţi [ca păcat], de 
aceea nu a trebuit să mai dovedească cum că e păcat, ci acolo a arătat numai 
mărimea păcatului prin comparaţie. Iarăşi, a se judeca la alţii era păcat, însă nu aşa 
mare. De aceea l-a pregătit [ca să-l arate păcat]. Jertfirea la idoli era un păcat 
neclar, deşi era un foarte mare rău. De aceea îl arată ca fiind păcat şi apoi se ridică 
asupra lui prin cuvânt. Şi când face aceasta nu numai depărtează de greşeli, ci şi 
conduce spre cele contrare. 





Căci nu a zis numai că nu trebuie să desfrânăm, ci şi că trebuie să arătăm multă 
sfințenie [haghiosyne]. De aceea a adăugat: „S/ăviți, dar, pe Dumnezeu în trupul 
vostru şi în duhul vostru” (cf. | Corinteni 6, 20). Şi spunând, iarăşi, că cel înţelept 
nu trebuie să fie înţelept în înţelepciunea din afară, nu se mulţumeşte cu atât, ci 
porunceşte să fie nebun [în înţelepciunea din afară]. Şi sfătuind să nu ne judecăm la 
cei din afară, nici să nedreptățim, înaintează şi nimiceşte însuşi faptul de a ne 
judeca şi sfătuieşte nu numai să nu nedreptățim, ci chiar să fim nedreptăţiți. Şi 
discutând despre jertfirile idoleşti nu a spus că trebuie doar să ne depărtăm de cele 
oprite, ci chiar de cele îngăduite, dacă prin asta se face poticnire. Şi nu numai pe 
fraţi să nu-i lovim, ci şi pe elini sau pe iudei. „Fără de vină să fiţi şi faţă de iudei, 
şi faţă de elini, şi faţă de Biserica lui Dumnezeu ” (| Corinteni 10, 32). 


Sfârşind, dar, tot cuvântul despre toate acestea, după aceea trece şi la altă 
învinovăţire. Şi care e aceasta? Femeile şi se rugau, şi prooroceau cu capul gol 
descoperit. Căci pe atunci femeile prooroceau. lar bărbaţii purtau plete, fiindcă se 
îndeletniceau cu filosofia, şi când se rugau şi prooroceau îşi acopereau capetele. 
Fiecare din aceste [obiceiuri] ţinea de legea păgână. 


Aşadar, fiindcă deja îi îndemnase în legătură cu acestea când fusese la ei şi unii au 
ascultat, iar alții nu, de aceea, iarăşi, şi prin epistolă, ca un doctor înţelept, punând 
[plasturele] cuvântului, îndreaptă păcatul. lar că deja îndemnase pe când fusese de 
față e limpede din cele spuse la început. Căci de ce, nespunându-le mai înainte în 
epistolă nimic despre aceasta, după ce a trecut de alte învinovățiri, îndată le zice: 
„Vă laud că vă aduceţi aminte de toate ale mele şi precum v-am dat vouă predaniile 
aşa le ţineţi”? Vezi că unii au ascultat - pe care îi şi laudă -, iar unii nu au ascultat - 
pe care îi şi îndreaptă prin cele ce urmează când zice: „Iar dacă cineva pare că e 
iubitor de ceartă, noi nu avem un asemenea obicei” (| Corinteni 11, 16)? Căci 
dacă pe toţi - şi pe cei virtuoşi, şi pe cei neascultători - i-ar fi osândit, [atunci] pe 
aceia |pe cei virtuoşi] i-ar fi făcut mai arțăgoşi, iar pe aceştia mai uşuratici. 


Acum însă lăudându-i şi primindu-i pe unii şi acuzându-i pe alţii, şi pe aceia i-a 
mângâiat, şi pe aceştia i-a pregătit să se domolească, îndestulătoare ar fi fost şi 
acuzaţia în sine să-i lovească. Dar când îi mai pune alături şi pe unii virtuoşi şi 
vrednici de laudă, acul se face mai mare. Dar nu începe de la acuzaţie, ci de la 
laude - şi încă mari laude -, zicând: „Vă laud pe voi că vă aduceţi aminte de toate 
ale mele”. 


Căci aşa e obiceiul lui Pavel, ca şi peste lucruri mici să ţese laude mari, nefăcând 
[însă] aceasta spre linguşire. Să nu fie! Căci cum [ar fi putut face asta] cel care nu 
tindea nici la bani, nici la slavă, nici la altceva din unele ca acestea? Insă pentru 





mântuirea lor toate le uneltea. De aceea şi scoate în față lauda, zicând: „Vă laud pe 
voi că vă aduceţi aminte de toate ale mele”. Care toate? Căci cuvântul îi era doar 
pentru nepurtarea pletelor şi neacoperire. Însă, precum am zis, el revarsă cu 
îmbelşugare laude ca să-i facă mai râvnitori. 


De aceea zice: „Că vă aduceţi aminte de toate ale mele şi precum v-am dat 
predaniile, aşa le ţineţi”. Prin urmare, şi nescris multe le-a predat atunci, lucru care 
şi în altă parte şi în multe locuri îl arată limpede. Dar atunci numai le-a predat, pe 
când acum le arată şi pricina. Căci astfel şi pe aceştia care ascultă i-a făcut mai 
puternici, şi pe aceia care se umflă în pene i-a potolit. Apoi nu zice că: „Voi aţi 
ascultat, iar ceilalți nu au ascultat”, ci, fără [a arunca] vreo învinuire [concretă], 
lasă să se înţeleagă aceasta, în chip ascuns, din învăţătura ce urmează, zicând aşa: 
»» Vreau ca voi să ştiţi că al oricărui bărbat, cap este Hristos. lar capul femeii este 
bărbatul. lar capul lui Hristos este Dumnezeu ” (| Corinteni 11,3). Aceasta este 
explicaţia cauzală. Şi o pune ca să-i facă mai atenţi pe cei mai slabi. Deci, cel 
credincios cum trebuie şi sănătos nu are nevoie nici de cuvânt, nici de explicaţie 
pentru cele ce au fost poruncite, ci îi ajunge numai faptul că e predanie. Dar cel 
mai Slab, când află şi explicaţia, atunci ţine ceea ce s-a spus cu mai multă râvnă 
şi se supune cu mai multă sârguinţă. ( 2 Deci explicarea peste măsură a 
predaniei Bisericii, „de ce”-ul pus asupra oricărui lucru rămas de la sfinţi este 


semnul slăbirii noastre. lar cei slabi cu totul, care au căzut din Biserică se ocupă 
numai Să cerceteze toate. Dacă ar trăi puterea tainelor, nu le-ar ajunge timpul să 
le adâncească, dar, pentru că au căzut din har, îşi extind cantitativ cercetarea 
credinţei. ) 


2. De aceea, nici nu a zis pricina până când nu a văzut porunca călcată. Aşadar, 
care e pricina? „Capul oricărui bărbat este Hristos”. Aşadar, şi al păgânului? 
Nicidecum. Căci dacă suntem trup al lui Hristos şi mădulare în parte şi, prin 
aceasta, Acela este cap al nostru, înseamnă că pentru cei care nu sunt în trup, nici 
nu împlinesc locul mădularelor, nu este cap [Hristos] încât când zice „oricărui” 
trebuie să se înţeleagă „oricărui [bărbat] credincios”. Vezi cum pretutindeni îl aţâţă 
din nou pe ascultător [akrostes]! Căci şi când a vorbit despre dragoste, şi când [a 
vorbit] despre smerita cugetare, şi când [a vorbit] despre milostenie, de acolo şi-a 
luat exemplele (3 Asta înseamnă că adevăratul conținut al oricărei virtuţi nu poate 
fi experimentat decât în Biserica cea una şi drept slăvitoare. Orice virtute este un 
act eclezial şi depinde hotărâtor de faptul că suntem trupul lui Hristos. Păgânul, 
ereticul şi schismaticul nu trăiesc plenar şi la adevărata ei dimensiune nici una din 
virtuţi. Orice virtute în Biserică are exact acelaşi efect pe care îl are orice act al 
lui Hristos. Deci după fiecare act şi gest, şi vorbă, şi gând ale lui Hristos au fost 
mântuitoare pentru omenire şi univers, la fel orice virtute şi act, şi cuget al 





Bisericii, ca trup al lui Hristos, are aceiaşi valoare mântuitoare pentru lume şi 
univers. Diferenţa dintre milostenia, de pildă a unui păgân şi a unui creştin 
dreptslăvitor adevărat este aceea dintre milostenia făcută de Hristos şi cea făcută 
de un simplu om. Cea a lui Hristos vizează relaţia veşnică cu cel miluit şi aduce în 
sine adâncimea dumnezeiască, insesizabilă pentru ochiul trupesc, pe când cea a 
omului simplu (care nu devine mădular teandric prin har), deşi lăudabilă , nu are 
adâncimea amintită, căci pentru experimentarea acestei adâncimi, atât cât e cu 
putință făpturii, trebuie să ai ochiul inimii luminat prin Botezul în Biserica 
Ortodoxă. Fiecare virtute nu este decăt o particularizare a tainei Bisericii. ).,, 


„Capul femeii este bărbatul şi capul Lui Hristos este Dumnezeu”. Aici ne fac 
împiedecare ereticii, gândind, pe baza celor spuse, o oarecare micşorare a Fiului. 
Dar cad ei în cursă. Căci dacă bărbatul e cap al femeii, de o ființă [homousios] e 
capul cu trupul. Şi [atunci] cap al lui Hristos fiind Dumnezeu, de o ființă cu Tatăl 
este Fiul. 


- Insă noi nu vrem să arătăm aici că este altă fiinţă, ci că este condus [archetai] 
[Fiul de Tatăl], zice [ereticul]. 
- Aşadar, ce vom spune la aceasta? Că mai ales, când se spune ceva înjositor 


despre EI în trup, ceea ce se spune nu arată înjosirea Dumnezeirii [Sale], ci ţine de 
iconomie (4.7oate afirmaţiile mai omeneşti despre Hristos întrupat nu ţin de 
planul teologiei, ci de cel al iconomiei. După dumnezeieştii Părinţi, teologia se 
referă la relaţiile intra trinitare iar iconomia la relaţia lui Dumnezeu cu făptura. ). 


Dar, spune, cum vrei tu acum să deduci aceasta din aceea? 

- După cum bărbatul conduce pe femeie, aşa şi Tatăl pe Hristos. 

- Dar atunci, şi cum [conduce] Hristos pe bărbat, tot aşa şi Tatăl pe Fiul. „Căci 
capul oricărui bărbat este Hristos”, zice. Dar cine ar putea primi acestea cândva? 
Căci dacă pe cât e mai presus Fiul de noi, pe atâta e şi Tatăl de Fiul, gândeşte-te la 
câtă înjosire îl cobori pe EI [pe Tatăl], încât nu toate trebuie să se cerceteze la fel în 
cazul nostru şi al lui Dumnezeu. Ci trebuie lăsată lui Dumnezeu superioritatea 
proprie şi atâta câtă se cuvine lui Dumnezeu. Căci dacă nu vom accepta aceasta, 
vor urma multe nepotriviri. 


Dar ia aminte. Cap al lui Hristos este Dumnezeu. Acesta [Hristos] este al 
bărbatului şi acela [bărbatul] al femeii. Deci dacă în cazul tuturor înţelegem la fel 
„capul”, atât este de depărtat Fiul de Tatăl, ca noi de el. Dar şi femeia atât este de 
depărtată de noi, ca noi de Dumnezeu Cuvântul. Şi ceea ce este Fiul în raport cu 
Tatăl, aceasta suntem şi noi în raport cu Fiul şi femeia în raport cu bărbatul. Şi cine 





va putea suferi acestea? Însă altfel trebuie înţeles capul în cazul femeii şi bărbatului 
şi nu ca în cazul lui Hristos. Aşadar şi in cazul Fiului şi al Tatălui în alt mod 
trebuie să înţelegem. 


- Şi cum în alt mod trebuie să înţelegem?, zice [ereticul]. 

- Ca şi cauză [to aition]. Căci dacă la conducere [arche] şi la supunere caută să se 
refere Pavel, precum zici tu, nu ar fi adus femeia în mijloc, ci mai degrabă pe un 
rob şi un stăpân (5 Dacă „capul ” se referea la funcția lui de stăpânire a trupului, 
ar fi adus exemplul stăpânului şi robului. De remarcat că deşi Tatăl este numit 
uneori de sfinţi şi arche în Treime, adică Izvor şi Principiu, aici arche se referă la 
conducere şi stăpânire.). Căci chiar dacă ne este supusă femeia, însă |ne este 
supusă] ca femeie, ca una liberă, ca una de aceeaşi cinste. Dar şi Fiul, chiar dacă S- 
a supus Tatălui, însă [S-a supus] ca Fiu al lui Dumnezeu, ca Dumnezeu. Căci pe 
cât e mai multă ascultarea Fiului față de Tatăl decât a oamenilor faţă de născătorii 
lor, aşa şi libertatea Lui este mai mare. Fiindcă nu sunt cele ale Fiului faţă de Tatăl 
mai mari şi mai adevărate decât ale oamenilor, iar cele ale Tatălui faţă de Fiul mai 
mici (6 Oamenii, dacă copiii îi ascultă, îi fac părtaşi şi de o cinste cu ei. Deci 
Tatăl e limpede că este de aceiaşi cinste cu Fiul.). 


Căci dacă ne minunăm de Fiul că S-a supus, că a venit până la moarte, şi încă 
moarte pe cruce, şi minune mare a Lui socotim acest lucru, trebuie să ne minunăm 
şi de Tatăl că a născut un Asemenea [Fiu] nu ca pe un rob căruia i se poruncește, 
ci ca pe Unul liber care îl ascultă şi ca pe un împreună sfătuitor. Căci robul nu este 
împreună sfătuitor. lar când auzi de împreună sfătuitor să nu înţelegi că Tatăl are 
nevoie neapărat de aşa ceva, ci că Fiul este de aceeaşi cinste cu Născătorul Său. 
Aşadar, nu adu în toate exemplul bărbatului şi al femeii. 


Căci în cazul nostru [al oamenilor] în chip firesc femeia se supune bărbatului. Şi 
asta pentru că egalitatea ar produce luptă. Şi nu numai pentru aceasta, ci şi pentru 
înşelarea care s-a întâmplat la început (7.Supunerea femei bărbatului este 
consecinţă a căderii din Rai. Femeia de bună voie şi-a generat această stare.). De 
aceea când a fost adusă la ființă [femeia], nu a fost supusă îndată [bărbatului]. lar 
când a adus-o pe ea la bărbat, nici ea nu a auzit din partea lui Dumnezeu ceva de 
acest fel, nici bărbatul nu a spus către ea ceva asemănător, ci i-a zis că os din 
oasele lui şi carne din carnea lui era (cf. Facerea 2, 23). 


Dar la început nu i-a pomenit nicidecum de supunere. Dar când s-a folosit rău de 
stăpânie [exusia] şi cea care fusese ajutor a fost aflată uneltitoare şi pe toate le-a 
pierdut, atunci pe dreptate a auzit: „Către bărbatul tău întoarcerea ta” (Facerea 3, 
16). Fiindcă era firesc ca acest păcat să războiască neamul nostru [omenesc] (căci 





nu ar fi folosit cu nimic spre pace ceea ce se năştea din el, odată ce s-a întâmplat 
aceasta, ci acest lucru l-ar fi făcut şi mai aspru pe bărbat, încât nu şi-ar fi cruțat nici 
mădularul său, care era |femeia) ieşită din el) (8. Antagonismul sexelor şi ideea de 
complementaritate a bărbatului şi femeii, în sensul în care îl înţeleg tradițiile 
păgâne, sunt urmări ale păcatului adamic. Prin păcat s-a distorsionat, s-a stricat 
firea, în sensul că a dobândit un alt mod de manifestare. Acest antagonism nu 
poate fi depăşit în chip real decăt în EHristos. Orice altă încercare de depăşire se 
situează în limitele creatului şi nu are perspectiva veşniciei şi a gândului dintru 
început al lui Dumnezeu pentru om. Doar când firea se restaurează în Hristos. 
bărbatul şi femeia îşi pot înțelege exact locul fiecăruia şi raţiunea existenţei. ). 


Cunoscând Dumnezeu răutatea diavolului, a zidit [întărit] peste [femeie] acest 
cuvânt şi a nimicit prin această hotărâre vrăjmăşia care urma să iasă din uneltirea 
[diavolului] şi a surpat ca pe un zid despărțitor reaua pomenire a păcatului, sădind 
[între ei] pofta (9 Condensat, ideea pasajului este următoarea: păcatul a pornit pe 
bărbat împotriva femeii (dovadă era că fiecare acuza pe un altul pentru păcatul 
săvârşit şi încerca să-şi scoată pielea). De aceea Dumnezeu sădeşte în cei doi 
pofta carnală, ca să fie mai puternică decât ura produsă de starea păcătoasă. Prin 
păcat Adam şi Eva pierduseră comuniunea lăuntrică şi reală. Pofta trupească era 
un medicament pentru ca să se mai poată salva ceva din legătura dintre ei doi. 
Deci starea feciorelnică este cea care aduce între oameni (chiar şi între bărbaţi şi 
femei) relaţiile adevărate, în viaţa viitoare relaţiile dintre noi nu vor mai fi 
carnale, ci de altă natură, neştiută nouă (sau cel puţin cunoscută parțial). Oricum, 
acea comuniune va fi nesfârşit mai profundă decât cea de acum. lar la înviere nu 
se mai mărită, nici nu se mai însoară, ci vor fi ca îngerii, după cuvântul 
Mântuitorului (cf. Matei 22, 30). Esenţial este ca cei căsătoriți să conştientizeze 
acest lucru: ei trebuie încet-încet să depăşească relaţia carnală şi să ajungă la 
iubirea lăuntrică în care trupul nu dispare (cum s-ar putea crede în mod fals), ci 
devine instrument de manifestare a duhului nostru. Relaţiile carnale, care sunt 
foarte căutate astăzi, nu Sunt de fapt decât semnul egoismului şi al urii adânci pe 
care oamenii şi-o poartă unul altuia. Prin acestea ei încearcă să îşi rezolve 
neîimplinirile adânci ale fiinţei lor, neimpliniri cauzate de păcatul lui Adam şi 
păcatele personale. Subliniem că pofta carnală dintre bărbat şi femeie nu a existat 
înainte de cădere şi deci nu ţine de firea omului aşa cum a gândit-o Dumnezeu. 
Asta nu înseamnă că este păcat, ci doar un mijloc util, în starea de cădere, pentru 
a ajuta pe om (dacă este folosit lupă legea dumnezeiască) să iasă din această stare 
cu harul lui EHristos.). Dar în cazul lui Dumnezeu şi al Acelei Fiinţe curate, nimic 
de acest fel nu trebuie să presupunem. 





Aşadar, nu primi exemplele în toate cazurile la fel, fiindcă şi în alte cazuri multe 
păcate grele ies de aici. Căci şi la începutul epistolei a zis: „Toate sunt ale voastre; 
şi voi, ai lui Hristos; şi Hristos, al lui Dumnezeu ” (| Corinteni 3, 22-23). 


3. Deci cum? La fel sunt toate ale noastre şi noi, ai lui Hristos, şi Hristos, al lui 
Dumnezeu? Nicidecum, ci până şi celor fără minte le este limpede deosebirea, 
chiar dacă s-a folosit aceeaşi expresie şi în cazul lui Dumnezeu şi al lui Hristos şi 
al nostru. Şi în altă parte, numindu-l pe bărbat cap al femeii, a adăugat: „După 


cum şi Hristos este cap şi Mântuitor şi cârmuitor al Bisericii, aşa şi bărbatul este 
dator să fie faţă de femeia lui” (ct. Efeseni 5, 23-24). 


Prin urmare, la fel vom înţelege şi aceasta, şi toate cele scrise efesenilor împreună 
cu aceasta în ceea ce priveşte acest subiect? Să nu fie! Că nici nu e cu putinţă. 
Aceleaşi cuvinte sunt spuse şi în cazul lui Dumnezeu, şi al oamenilor, dar altfel se 
înţeleg acelea şi altfel acestea. Dar, iarăşi, nu toate trebuie să le înţelegem 
schimbat. Fiindcă atunci ar părea că toate sunt degeaba spuse şi nici noi n-am avea 
nici un folos. Căci după cum nu toate trebuie înţelese la fel, aşa nu toate trebuie 
lepădate pur şi simplu. Şi ca să fie mai clar ceea ce spun, voi încerca să arăt aceasta 
printr-un exemplu. 


S-a spus că Hristos este cap al Bisericii. Dacă nu primesc nimic omenesc referitor 
[la această formulare], pentru ce mi s-a mai spus aceasta? larăşi, dacă toate le 
primesc |în înţelesul omenesc], va urma multă nebunie. Căci capul este pătimitor 
ca şi trupul şi supus aceloraşi [lucruri ca şi trupul]. 


Aşadar, ce trebuie să las la o parte şi ce trebuie să primesc? Să las la o parte acestea 
pe care le-am spus (/0 Cele referitoare la pătimirea capului asemenea trupului. ) şi 
să primesc unirea adâncă şi cauza şi locul întâi în conducere (//Din exemplul 
trupesc trebuie luate numai anumite aspecte pentru a avea o imagine a tainei 
duhovniceşti. În cazul acesta concret capul şi trupul sunt imagine a lui Hristos şi a 
Bisericii numai întrucât capul este cauză şi conducător şi unit intim cu trupul. 
Faptul că este şi pătimitor nu mai este o însușire potrivită cu realitatea 
duhovnicească ce vrea să o exprime. Dar care însuşiri trebuie acceptate şi care 
nu, poate înţelege numai omul duhovnicesc. De aceea, doar omul luminat de har 
poate pricepe sensul real al Sfintei Scripturi, dar şi acela, doar în parte. 
Cunoştinţele academice nu au rolul hotărâtor, deşi pot fi de folos.). Şi nici pe 
acestea în mod simplist, ci şi aici în chip firesc trebuie să cugetăm la ceva mai 
mare şi cuvenit lui Dumnezeu. Căci | în cazul lui Dumnezeu] şi unirea este mai 
adâncă, şi conducerea mai cinstită. 





Iarăşi ai auzit de Fiu. Nici aici nu primi toate, dar nici nu lepăda toate, ci, primind 
câte se cuvin lui Dumnezeu - că este de aceeaşi fiinţă, că este din EL, cele nelalocul 
lor şi care ţin de slăbiciunea omenească lasă-le pe pământ (/2Aici a greşit Arie (şi 
de altfel orice eretic): în faptul că atribuia lui Dumnezeu însuşiri nepotrivite Lui. 
Și asta o făcea pentru că mintea nu îi era curăţită ca să înțeleagă drept Scripturile. 
În erezie nu cade decât cel care nu are minte curăţită şi luminată de har. 
Fragment ilizibil.). 


S-a spus iarăşi că Dumnezeu este lumină. Deci vom primi toate câte ţin de lumina 
aceasta văzută? Nicidecum, căci în cazul luminii văzute ea este mărginită de 
întuneric şi loc, şi este mişcată şi umbrită de altă putere. 


Dar nimic din acestea nu trebuie să cugetăm referitor la Fiinţa aceea. Dar nici nu le 
lepădăm pe toate pentru această pricină, ci vom culege ceea ce este folositor din 
exemplu, adică luminarea care ne vine nouă de la Dumnezeu şi depărtarea de 
întuneric care vine din aceasta. Şi acestea [spuse acum] sunt pentru eretici. Dar 
trebuie să mergem mai departe. 


Căci pe bună dreptate s-ar nedumeri cineva aici, întrebându-se ce vinovăţie era ca 
femeile să fie descoperite şi bărbaţii acoperiţi? Ce fel de vinovăţie este aceasta, află 


de aici: s-au dat bărbatului şi femeii multe alte simboluri [symbola], lui ale 
conducerii, ei ale supunerii. Şi împreună cu acelea [a fost dat] şi acesta: ca ea să fie 
acoperită şi el descoperit. Deci, dacă simboluri [symbola] sunt acestea, amândoi 
păcătuiesc distrugând [sygkeontei (73 Sygkeo nu înseamnă propriu Zis a distruge ci 
a confunda, a amesteca lucrurile.)] buna rânduială |eutaxia] şi hotărârea fdiataghe] 
lui Dumnezeu şi trec peste limitele proprii, el căzând în uşurătatea aceleia, iar ea 
ridicându-se mai presus de bărbat prin înfăţişarea sa [dia tou schematou]. 


Căci dacă e legiuit [themis] să nu se schimbe hainele, nici ea să nu poarte mantie 
bărbătească, nici el mantie femeiască sau acoperământ - „căci nu va fi”, zice, 
„haina bărbatului pe femeie, nici nu va îmbrăca bărbatul haină femeiască” 
(Deuteronom 22, 5) - cu mult mai mult nu trebuie să se schimbe între ele acelea 
(4 Faptul de a fi acoperit sau nu.) Căci acestea (15 Tipul specific de 
îmbrăcăminte pentru fiecare sex a fost instituit de oameni iar Dumnezeu l-a socotit 
ca bun. Dar acoperirea capului său descoperirea lui ţin de modificarea adusă în 
fire de păcat. Ele sunt simboluri ale realităţii deformate de păcat. În Rai Eva nu 
avea acoperământ pe cap pentru că era stăpână pe sine şi liberă. Azi femeile au 
lepădat acoperământul pentru că vor să fie libere, asemenea Evei, numai că vor în 
alt mod decât a rânduit Dumnezeu. De fapt, orgia păcatului, prezentă în societatea 
de azi la fiecare pas, nu este decât o încercare nebună de a recupera starea 





paradisiacă. Atunci Adam şi Eva, de pildă, erau goi şi nu se ruşinau. Și azi 
oamenii umblă mai mult goi şi nu se ruşinează, dar alta este starea lăuntrică din 
noi. Faptul că Adam şi Eva s-au acoperit în Rai înseamnă că îşi dădeau seama de 
starea de păcat. Omul de azi nu mai vrea să primească faptul că este păcătos, şi 
fără Hristos nu poate să iasă din această stare.) [hainele] au fost legiuite de 
oameni, chiar dacă Dumnezeu mai pe urmă le-a întărit, dar acel lucru este de la 
fire, mă refer la a fi acoperit şi a nu fi acoperit. lar când zic fire, zic Dumnezeu. 
Căci Cel Ce a făcut firea El însuşi este. 


Deci, când răstorni aceste limite [oros] ia aminte câte vătămări se fac. Şi să nu-mi 
spui că mic este acest păcat. Căci este mare în sinea lui, fiindcă este neascultare. 
Dar chiar dacă ar fi fost mic, devenea mare, pentru că este simbol al unor realități 
mari. Dar că este mare cu adevărat, e limpede din faptul că dă atâta bună rânduială 
[eutaxia] neamului [omenesc], rânduind [diatatton] cine este conducătorul şi cine 
cel condus în lumea [aceasta], încât cel ce calcă [această lege] pe toate le distruge 
[sygkeo] şi leapădă darurile lui Dumnezeu şi azvârle la pământ cinstea dată lui 
[bărbatului] de sus. Şi [asta] nu numai bărbatul, ci şi femeia. Căci într-adevăr, şi 
pentru ea este cea mai mare cinste să păzească rânduiala proprie, după cum şi 
faptul că se răzvrăteşte este ruşine. (76 Faptul că se leapădă aceste simboluri este 
dovada că omul nu mai vrea să facă voia lui Dumnezeu şi devine apostat. ) 


De aceea, pentru amândoi a pus acest lucru, zicând aşa: „Tor bărbatul care se 
roagă sau prooroceşte având pe cap [acoperământ], ruşinează capul lui. Și orice 
femeie care se roagă sau prooroceşte cu capul neacoperit, ruşinează capul ei” (| 
Corinteni 11, 4-5). Căci erau, după cum spuneam, şi bărbați şi femei care 
prooroceau, fiindcă şi femeile aveau pe atunci această harismă, precum fiicele lui 
Filip (cf. Faptele Apostolilor 21,9) şi altele înainte de ele şi după ele. Despre ele a 
spus proorocul mai înainte că „Vor prooroci fii voştri şi fiicele voastre vedenii vor 
vedea ” (loil 2, 28). 


Aşadar, pe bărbat nu îl sileşte să fie pururea cu capul descoperit, ci numai când se 
roagă. „Căci tot bărbatul, dacă are pe cap când se roagă sau prooroceşte, ruşinează 
capul lui”. Dar femeii îi porunceşte ca pururea să fie cu totul acoperită 
[katakalypto]. De aceea zicând: „Orice femeie rugându-se sau proorocind cu 
capul neacoperit cu totul [akatakalypto], ruşinează capul ei”, nu s-a oprit numai 
la atât, ci a continuat spunând: „căci este la fel cu cea rasă” (| Corinteni 11, 5). lar 
dacă a fi ras este pururea ruşinos, e limpede că şi a fi neacoperit cu totul este 
totdeauna ocară (/7 Azi a umbla o femeie rasă nu mai e ruşine, ci titlu de glorie şi 
model pentru multe altele. A umbla fără acoperământ este cea mai mare cinste 
(din contră, a avea acoperământ este semnul ruşinii în societatea de azi). Oricum, 





lipsa acoperământului este semnul nesupunerii şi al stării de lepădare de 
Dumnezeu. Omenirea aproape toată se leapădă de Dumnezeu. Şi asta în numele 
unei unităţi a religiilor. 


Ni se va spune că Sfânta Maria Egipteanca nu avea ceva pe cap, şi asta se vede 
chiar în iconografie. Răspunsul este că ea atinsese starea Evei din Rai. lar 
cucernicia şi sfielnicia ei în faţa bărbatului se vede limpede din dialogul cu Sfântul 
Zosima. În plus, purta această cucernicie şi sfială în adâncul inimii, deşi era mai 
presus prin harisme de cuviosul bărbat. Sfânta Maria Egipteanca nu mai avea atât 
nevoie de simbol, de vreme ce trăia nemijlocit starea duhovnicească al cărei 
simbol era acoperământul, sau, mai bine spus, o şi depăşise. Unul din semnele că 
o femeie este în duhul care trebuie este următorul: cerându-i-se să poarte, în orice 
context, acoperământ pe cap, Să nu simtă nici o răzvrătire în adâncul inimii, ci să 
împlinească acel lucru cu bucurie, cu conştiinţa că astfel este plăcută lui Hristos. 


În viaţa cuvioasei Melania Romana (31 dec.) este o întâmplare edificatoare în 
acest sens: „Aceasta, [impărăteasa Verina], auzind despre viaţa lor cea plăcută 
lui Dumnezeu, avea mare dorință să-i vadă şi de aceea, de multe ori, a trimis către 
Melania rugăciune să vină la palat să se întâlnească cu dânsa. Ca să nu se arate 
măreaţă că nu primeşte să se întâlnească cu împărăteasa, Melania a luat şi pe 
Apelian [soţul Melaniei], şi s-au dus amândoi. Era atunci legea pusă ca să nu 
îndrăznească nici o femeie a intra în casele împărăteşti cu capul acoperit, însă ea, 
defăimând legea cea politicească, iar porunca fericitului Apostol Pavel fără nici o 
schimbare păzind-o, nici capul nu şi-a descoperit, nici rasa cea săracă nu şi-a 
schimbat-o, ci aşa fiind îmbrăcată a mers la casele împărăteşti, neţinând seama de 
lucrurile cele de mult preţ care erau acolo”. În plus, Sfântul loan lega mai sus 
acoperământul, sau lipsa lui, de starea lumii acesteia (ele marchează rolul de 
conducător şi condus). Aceste simboluri îşi împlinesc adevărata funcţie tocmai în 
societate. ). 


4. Şi nu s-a mulțumit numai cu asta, ci iarăşi a adăugat, zicând: „datoare este 
femeia să aibă [semn de stăpânie] [| exusia] pe cap, din pricina îngerilor” (| 
Corinteni 11, 10). [Prin aceasta] arată că nu numai în vremea rugăciunii, ci 
totdeauna trebuie să fie acoperită. Dar în cazul bărbatului nu îl lasă cu totul fără 
acoperământ, ci numai fără plete. Căci numai atunci când se roagă îl opreşte să fie 
acoperit, pe când a purta plete îi interzice totdeauna.( 18 În mod inevitabil cineva 
ar pune problema astfel: „Dar Hristos nu a avut părul lung? Oare călugării nu au 
părul lung? Oare nu au fost mulţi sfinţi care au avut părul lung (de pildă, Sfântul 
Daniil Stâlpnicul purta părul asemănător cu un hippie: lung cu cărare pe 
mijloc)? ”. Aparent un rocker nu s-ar diferenţia din acest punct de vedere de un 





călugăr. Și toluşi diferenţa este fundamentală. Nici călugării şi nici Domnul 
Hristos nu sunt potrivnici Sfântului Pavel în care grăia acelaşi Duh Sfânt. 
Călugării şi Mântuitorul poartă părul lung tocmai ca expresie a neîngrijiri de cele 
ale lumii, îl lasă să crească tocmai pentru că sunt prea preocupaţi de cugetarea 
dumnezeieştilor taine şi nu mai acordă nici o atenţie celor din afară. Călugărul 
care a fugit în pustie era atât de desprins de lume, încât, după mărturiile din 
Pateric, abia se putea găsi la el vas pentru pâine şi apă, de foarfecă ne mai putând 
fi vorba. De altfel, mulți călugări, din pricina nevoinţei aspre, îşi pierdeau până şi 
podoaba capilară şi barba. Pentru ei părul lung nu este semnul sine qua nou al 
călugăriei, ci o consecință firească. Pentru rocker însă părul este însemn 
emblematic. Nu eşti rocker adevărat dacă nu ai părul lung. Pentru ei părul este 
obiectul unei griji permanente. Deci ceea ce pentru călugăr este semnul unei 
dezlipiri de cele ale lumii, pentru rocker este semnul lipirii de lume, de un ideal ce 
ține de lumea aceasta. Modelul călugărului este Hristos, al rockerului vreun star 
de muzică rock De altfel Sfântul Pavel avertizează împotriva cutumelor păgâne 
care se perpetuaseră în creştinism şi aduc cu ele un mod de a gândi. Părul mare 
era apanajul elitei filosofice păgâne. Problema este de a nu fi rob modului de 
gândire legat de anumite însemne exterioare. 


Acoperământul capului o pune pe femeie în relaţie cu starea dintre Adam şi Eva de 
după cădere. EI o ajută să înțeleagă starea de la care pleacă. Desigur că un 
călugăr care face din starea sa un motiv de mândrie şi slavă deşartă, etalându-şi 
călugăria sa, este la fel de vinovat ca şi o femeie fără acoperământ. Amândoi fac 
acest lucru din mândrie sau slavă deşartă, din dorința de a se impune, în plus, 
există sfinte care nu numai că nu au avut acoperământ, dar care au îmbrăcat 
haine bărbăteşti şi au vieţuit, nu în pustie, ci în mănăstire printre bărbaţi, fără să 
fie recunoscute (Sfânta Matrona - 9 nov., Sfânta Eufrosina - 25 sept., Sfânta 
Evghenia - 24 dec., Sfânta Teodora din Alexandria - 11 sept., etc.). Dar la toate 
acestea se poate foarte limpede observa duhul de adâncă smerenie în care trăiau, 
şi cinstea dată bărbaţilor. 


Dacă femeia nu poartă acoperământ, pentru că nu vrea să se opună duhului lumii, 
se face părtaşă acestui duh apostat. Raţiunile adânci ale fiecărui suflet nu le 
cunoaşte însă decât Dumnezeu. La fel este şi cu barba pentru preoţi. Dacă nu port 
barbă sau reverendă pentru că mi-e ruşine de lumea care mă va ocări, sunt la fel 
de vinovat ca şi femeia care nu poartă acoperământ pentru acelaşi motiv. Dacă nu 
port barbă pentru că nu am sau mi-a căzut din multă nevoinţă, atunci nu e nici o 
problemă. Deci importantă este aşezarea sinceră înaintea lui Dumnezeu. 
Creştinul, indiferent de statutul lui în Biserică, nu trebuie să facă nici un 
compromis cu lumea.) 





Nu a zis „acoperit ci „având pe cap”, arătând că şi dacă se ruga cu capul descoperit 
dar ar avea plete este acelaşi lucru ca şi când l-ar fi acoperit. Căci pleata a fost dată 
în loc de acoperământ. 


„Și daca femeia nu se acoperă, să se şi tundă. Dar dacă este ruşine pentru 
femeie să se tundă sau să se radă, să se acopere” (1 Corinteni 11,6) La început îi 
cere să nu aibă capul descoperit, dar înaintând îi sugerează şi să îl aibă acoperit 
totdeauna - prin aceea că zice „este la fel cu cea rasă, dar [îi sugerează] şi faptul de 
a-l îngriji şi a avea toată sârguinţa [pentru acoperirea capului]. 


Că nu a zis simplu să se acopere, ci să se acopere cu totul încât să fie acoperită din 
toate părțile cu de-amănuntul. (79 Vedem azi că şi cele care îşi pun batic pe cap îşi 
pun un voal subţire sau îşi acoperă doar o parte a capului, sau îşi aranjează într- 
un anumit mod baticul încât să le pună în valoare anumite însuşiri etc. Toate 
acestea sunt variante ale neacoperirii. Se foloseşte până şi acoperământul pentru 
a răsturna scopul lui. Aceasta este, în general, o mare viclenie a diavolului: a 
folosi tocmai cele drepte ca să le răstoarne chiar pe ele însele. Mai bine zis. se 
foloseşte de aspectul lor formal pentru a deturna sensul lăuntric. ) 


Şi o ruşinează prin referirea la ceva necuviincios, atingându-se foarte tare de ea, şi 
zicând: „lar dacă nu se acoperă cu totul, să se radă”. „Dacă arunci acoperământul 
pus de legea lui Dumnezeu”, zice, “aruncă-l şi pe cel al firii (20 Adică părul)”. lar 
dacă cineva zice: „Şi cum ar fi acest lucru ruşine pentru femeie, dacă, [făcându-l], 
ea se ridică la slava bărbatului?(2/ Cum e lucru de ruşine să îşi lase acoperământul 
din moment ce, făcând aşa, devine fi ea asemănătoare bărbatului şi astfel are 
aceeaşi slavă cu el? Acesta este şi resortul adânc al modului de comportament al 
femeii de azi. Ea crede că dobândeşte mai multă cinste dacă se poartă ca 
bărbaţii.)”, aceea o spunem: nu se ridică, ci cade şi din cinstea proprie. Căci a nu 
rămâne în limitele proprii şi în legile puse de Dumnezeu, ci a te ridica mai presus 
de ele nu este adăugire, ci împuţinare. 


Căci după cum cel ce tinde către cele străine şi răpeşte cele care nu sunt ale lui nu 
îşi adaugă nimic mai mult, ci se împuţinează, pierzând şi ceea ce avea - lucru care 
s-a întâmplat şi în Rai -, aşa şi femeia, nu îşi adaugă bunul neam [eygheneia] 
[cinstea] al bărbatului, ci îşi pierde buna înfăţişare [buna cuviinţă] [eyschemosyne] 
de femeie. 





Şi nu numai de aici îi vin cele de ruşine, ci şi din lăcomie. Acceptând, dar, ceea ce 
este mărturisit [de toţi] ca ruşinos şi zicând: „dacă este ruşine pentru o femeie să se 
tundă sau să se radă”, pune mai departe şi ceea ce e de la el [de la apostol], 
spunând: „să se acopere cu totul”. Şi nu a zis „să-şi lase părul să atârne”, ci „să se 
acopere cu totul”, legiuind amândouă acestea deodată şi din amândouă părțile 
pregătindu-le: şi din cele legiuite şi din cele contrare (22 Prin aceea că arată care 
este normalitatea şi respinge ceea ce e nefiresc. ). Căci şi acoperământul şi pleata 
sunt acelaşi lucru; şi cea rasă, şi cea care are capul descoperit sunt, iarăşi, acelaşi 
lucru. „Căci este la fel cu cea rasă”. 


lar dacă cineva ar zice: „Şi cum este acelaşi lucru, de vreme ce una are 
acoperământul firii [părul], iar cea rasă nu are acesta?”, vom spune că prin libera 
alegere [proairesis] l-a aruncat, prin faptul că are capul descoperit. lar dacă nu este 
lipsită de păr, aceasta ţine de fire, nu de aceea [de femeie], încât şi cea rasă are 
capul descoperit în aceeaşi măsură cu aceea [care nu poartă acoperământ]. Căci de 
aceea a îngăduit ca [părul] să acopere [capul] prin fire, ca şi de aici învățând 
aceasta, să se acopere (23 Firea îi este dată omului ca învăţătoare. Omul trebuie 
să-şi asume conştient ceea ce este învăţat prin fire de Dumnezeu. Faptul că 
creştetul este acoperit de păr arată că femeia trebuie să înțeleagă a-şi accepta 
starea ei şi a-şi acoperi capul. Dar aceste reguli aparent exterioare, sunt simboluri 
ale unor realităţi tainice. Dacă schimbăm simbolurile, riscăm să nu mai avem 
niciodată acces la realitățile tainice. Drumul spre tainele credinței trece prin 
strunirea, la început silită, a firii nărăvaşe prin frâul simbolurilor şi regulilor din 
Biserică. Aceste reguli nu sunt arbitrare, cum S-ar crede, nici nu ţin de vreo epocă, 
ele sunt simboluri ale unor realităţi veşnice. Dacă sunt ţinute cu înţelegere, nu în 
chip idolatru sau habotnic, ele modelează firea căzută şi o predispun la primirea 
tainelor. La fel este cu tipicul slujbelor. ). 


Apoi pune şi pricina, după cum am spus-o în alte locuri, vorbindu-le ca unor 
oameni liberi. Deci, care e pricina? „Pentru că bărbatul este dator să nu se 
acopere, fiind chip şi slavă a lui Dumnezeu” (| Corinteni 11,7). [Şi], iarăşi, 
aceasta este altă pricină: „Pentru că are cap numai pe Hristos, nu trebuie să-şi 
acopere capul. Dar şi pentru că o conduce pe femeie”. Căci dregătorul care se 
apropie de împărat trebuie să aibă simbolul conducerii [dregătoriei]. Aşadar, după 
cum nimeni dintre dregători nu ar îndrăzni să se arate fără brâu şi hlamidă celui ce 
poartă coroana, aşa şi tu, fără simbolurile conducerii - care sunt neacoperirea -, nu 
te ruga lui Dumnezeu, ca să nu te ocărăşti şi pe tine, şi pe Cel Ce te-a cinstit. 


- Dar acelaşi lucru se întâmplă şi în cazul femeii, ar zice careva. Căci şi pentru 
aceea este ocară [hybris] (24 Hybris nu înseamnă propriu zis ocară, ci este actul 





prin care cineva iese din limitele proprii şi îşi arogă o poziţie care nu i se cuvine. 
Se poate traduce, funcţie de context, prin ,„,mândrie” sau prin „violare a 
drepturilor cuiva ”, ,„„uzurpare ” etc. Hybris în esenţă este lepădarea ordinii şi legii 
date de Dumnezeu. Este ieşirea din raţiunea firii.) a nu avea simbolurile supunerii 
(25 Deci ceea ce nouă, din pricina mândriei, nu ne convine şi numim inegalitate 
ține de legea dumnezeiască şi de bunul mers al lumii. Dacă nu intrăm în rânduiala 
lui Dumnezeu, nici lumea şi nici tot ce ne înconjoară nu merg bine, căci sunt 
lipsite de binecuvântarea lui Dumnezeu retrasă din pricina nesupunerii noastre. 
Într-o împărăție şi dregătorul, şi ostaşul nu sunt inegali decât unul în raport cu 
altul, dar în esenţă fiecare este de fapt egal cu celălalt prin faptul că fiecare 
ascultă de acelaşi împărat. Treaba fiecăruia este să-şi facă rolul său nu al altuia şi 
pentru asta e răsplătit sau blamat. ). 

„Iar femeia este slava bărbatului” (| Corinteni 11, 7). Prin urmare, firească este 
conducerea bărbatului [în raport cu femeia]. Apoi, pentru că a spus-o hotărât, pune 
iarăşi alte pricini şi raționamente, ducându-te la facerea dintâi şi zicând aşa: „Căci 
nu este bărbatul din femeie, ci femeia din bărbat” (| Corinteni 1 1 , 8). lar dacă a 
fi din altul este slavă a aceluia din care este, cu mult mai mult faptul de a fi 
asemenea (26 Probabil referire aluzivă la faptul că Fiul, fiind din Tatăl, este o 
cinste pentru Tată că Fiul este Dumnezeu, nu creatură. ). 


„Căci nu a fost zidit bărbatul pentru femeie, ci femeia pentru bărbat” (| 
Corinteni 11,9). Aceasta este a doua superioritate, ba mai degrabă a treia sau a 
patra, întâia este că Hristos este capul nostru [al bărbaţilor] iar noi al femeilor. A 
doua, că noi suntem slava lui Dumnezeu iar femeia este [slava] noastră. A treia, că 
nu noi suntem din femeie, ci ea din noi. A patra, că nu noi suntem pentru ea, ci ea 
pentru noi. De aceea, datoare este femeia să aibă | semn de] stăpânie pe cap. 


- De care „de aceea”, spune-mi? 
- „Pentru acestea ce au fost spuse”, zice, „Ba, mai bine zis, nu numai pentru 
acestea, ci şi pentru îngeri. Dacă dispreţuieşti pe bărbat, ruşinează-te de îngeri”. 


5. Aşadar, a fi acoperită este [semn] al supunerii şi al stăpânirii. Căci a te pleca 
pregăteşte şi sfiala, şi paza virtuţii tale. Fiindcă pentru cel condus este virtute şi 
cinste a rămâne în ascultare. lar bărbatul nu trebuie neapărat să facă aceasta, căci 
este chip al Stăpânului său, dar pentru femeie este firesc. Gândeşte-te, dar, la 
covârşirea fărădelegii, când, fiind cinstit cu atâta stăpânire, te faci pe tine de ruşine, 
răpind înfăţişarea femeii. Şi faci acelaşi lucru ca şi când, luând coroana, ai arunca-o 
de pe cap şi în loc de coroană ai lua o haină de rob. 





„Însă nici bărbatul fără femeie, nici femeia fără bărbat, întru Domnul” ( 
Corinteni 11,11). Fiindcă a dat multă superioritate bărbatului, zicând că femeia este 
din el şi pentru el, şi sub el, ca nici pe bărbaţi să nu-i înalțe mai mult decât trebuie 
şi nici pe acelea să le înjosească, ia aminte cum adaugă îndreptarea, zicând: „Nici 
bărbatul fără femeie, nici femeia fără bărbat, întru Domnul” 


„Nu-mi iscodi”, zice, „numai cele care ţin de întâietate, nici nu [aminti] de facerea 
aceea [de la început]. Căci dacă vei cerceta cele de după acestea, fiecare este 
pricina fiecăruia, ba mai degrabă nu fiecare a fiecăruia, ci Dumnezeu este [cauza] 
tuturor”. De aceea zice: „nici bărbatul fără femeie, nici femeia fără bărbat, întru 
Domnul”. 


»» Căci după cum femeia este din bărbat, aşa şi bărbatul prin femeie” (| Corinteni 
11, 12). Nu a zis „din femeie”, ci iarăşi „din bărbat”. Căci acest lucru rămâne încă 
neştirbit pe seama bărbatului (27Faptul că bărbatul a fost făcut înaintea femeii are 
O rațiune foarte adâncă ce ţine de planul veşnic al lui Dumnezeu, iar bărbaţii şi 
femeile ar trebui să ţină cont de acest dat. În decursul timpului această rațiune 
rămâne în vigoare, dar ea este greu de priceput pentru firea căzută. Oricum, ea e 
legată de taina lui Hristos şi a Bisericii. De aceea doar în Biserică se poate 
înțelege ceva din ea.). Dar nu ale bărbatului sunt aceste isprăvi, ci ale lui 
Dumnezeu. De aceca a şi adăugat: „Și toate sunt din Dumnezeu ” (| Corinteni 11, 
12). Aşadar, dacă toate sunt ale lui Dumnezeu, şi El însuşi porunceşte acestea (28 
EI porunceşte aceste „inegalităţi spre binele nostru. El ne porunceşte smerenia, 
dar EI însuşi S-a smerit nu numai prin întrupare şi răstignire, ci şi creând lumea, 
deşi nu avea nevoie de ea. Ba faptul că ne mântuieşte este tot o smerire, căci 
acceptă ca cel supus şi creat să devină egalul Său, după har. Și ca să faci pe 
cineva egalul tău trebuie ca tu să te cobori, să te smereşti în faţa lui, iar el să 
înțeleagă smerirea ta şi starea lui de supus. La baza poruncilor lui Dumnezeu stă 
negrăita smerenie şi dragoste. Taina dintre bărbat şi femeie conţine în sine taina 
dintre Dumnezeu şi creaţie. Creaţia este de la Dumnezeu, nu invers, este pentru El, 
nu EI pentru ea, este supusă Lui, nu EI ei. La fel femeia: este din bărbat, pentru 
bărbat, supusă bărbatului. Dar după cum creaţia, deşi este aşa, trebuie să ajungă 
prin har la starea dumnezeiască, la fel şi femeia, nu este aşa pentru ca să rămână 
aşa, ci pentru ca să devină prin har ceea ce e bărbatul. Dar acest lucru nu se 
poate dacă nu se pleacă de la datul creatural concret. Actul prin care creatura nu- 
şi acceptă datul creatural (adică faptul că este creatură, nu Creator) şi nu 
lucrează conform firii sale este demonic. Doar diavolul nu a vrut să accepte că 
este creatură şi să devină dumnezeu prin har. Esenţa unui astfel de act este 
mândria. Deci nu e vorba de inegalităţi fundamentale şi fiinţiale -căci toţi suntem 





creaturi -, ci de inegalităţi funcţionale, necesare pentru bună rânduială a întregii 
creaţii şi pentru ajungerea ei la îndumnezeire. ), încrede-te şi nu grăi împotrivă. 


„Judecaţi în voi înşivă: se cuvine ca femeia neacoperită cu totul să se roage lui 
Dumnezeu?” (| Corinteni 11, 13). larăşi îi pune judecători ai celor spuse, ceea ce a 
făcut şi în cazul jertfelor idoleşti. Căci şi acolo zice: „Judecaţi voi ceea ce zic” (| 
Corinteni 10, 15). lar aici: „Judecaţi în voi înşivă”. Ba ceva mai înfricoşat le 
sugerează aici. Căci în acest caz ocara [hybris] trece la Dumnezeu. Dar nu zice aşa, 
ci cumva mai blând şi mai acoperit: „Se cuvine ca femeia neacoperită cu totul să se 
roage lui Dumnezeu?”. 


„Sau nu vă învaţă însăşi firea că bărbatul, dacă îşi lasă plete, îi este lui necinste; 
iar femeia dacă îşi lasă plete îi este slavă? Că părul i s-a dat în loc de 
acoperământ” (| Corinteni 11, 14-15). Ceea ce face pururi, punând raționamente 
simple, face şi aici, alergând la obiceiul comun şi foarte ruşinându-i pe cei care 
întârzie să înveţe acestea de la el [de la apostol], când ar fi putut să le înveţe şi din 
obiceiul comun. 


Căci unele ca acestea nu sunt necunoscute nici chiar barbarilor. Şi ia aminte cum 
pretutindeni se foloseşte în chip biciuitor de limbaj. „Tot bărbatul care se roagă cu 
capul acoperit necinsteşte capul lui”. Şi iarăşi: „Dacă este ruşine pentru femeie să 
se tundă sau să se radă, să se acopere cu totul”. Şi iarăşi aici: „Bărbatul, dacă 
poartă plete, necinste îi este. Femeia, dacă poartă plete, slavă îi este, că părul în loc 
de acoperământ i-a fost dat”. 


- „Dar dacă i-a fost dat in loc de acoperământ”, ar zice [careva], „pentru ce mai 
trebuie să adauge alt acoperământ?” 

- Pentru că nu numai de la fire, ci si din libera alegere să mărturisească supunerea. 
lar că trebuie să te acoperi, a legiuit şi firea, luându-ţi-o înainte. Adaugă, dar, şi 
cele din partea ta, ca să nu pari că răstorni şi legile firii, fapt care ar fi nu numai 
[semn] de multă îndrăzneală, ci şi luptă împotriva firii. De aceea şi pe iudei 
învinovăţindu-i, Dumnezeu le-a spus: „Ai ucis pe fiii tăi şi pe fiicele tale. Aceasta 
este mai presus de toate urâciunile tale” (cf. lezechiel 5, 9-10). 


Şi iarăşi Pavel, certându-i pe romanii desfrânaţi, aşa le sporeşte osânda, zicând că 
nu numai că întrebuinţau [lucrurile] în afara legii lui Dumnezeu, ci chiar şi în afara 
firii. Căci au schimbat întrebuinţarea firească cu cea în afara firii” (Romani |, 
26). De aceea şi aici se osteneşte pentru acest subiect, arătând însuşi acest lucru: că 
nu legiuieşte nimic străin şi că la elini toate cele ce ţin de noutate sunt de fapt 
contra firii. Aşa şi Hristos, arătând aceasta, a zis: „Câre vreţi să vă facă vouă 





oamenii, faceţi-le şi voi lor” (Matei 7, 12), dovedind că nu introduce nimic nou. 
„Jar dacă cineva pare că este iubitor de ceartă, noi un asemenea obicei nu avem, 
nici Bisericile lui Dumnezeu” (| Corinteni 11,16). Prin urmare, de iubirea de 
ceartă ţine împotrivirea la acestea, nu de raționament. 


Însă chiar şi aşa, i-a certat cu măsură, făcându-le mai multă ruşine, lucru care făcea 
şi mai greu cuvântul. „Căci noi”, zice, „un asemenea obicei nu avem, ca să ne 
întărâtăm şi să ne certăm, şi să ne împotrivim”. Şi nu a rămas numai la atât, ci a 
adăugat „nici Bisericile lui Dumnezeu”, arătând că Bisericile din toată lumea se 
împotrivesc [unui asemenea obicei de a se certa], însă chiar dacă pe vremea aceea 
corintenii erau iubitori de ceartă, acum toată lumea a primit şi a păzit legea aceasta 
(29 Ca femeile să fie acoperite şi bărbaţii să nu-şi lase plete.), atât de mare este 
puterea Celui Răstignit. 

6. Dar mă tem ca nu cumva primind înfăţişarea exterioară, în ceea ce priveşte 
faptele, unele femei să fie găsite de ruşine şi să fie descoperite în alt mod (30 Deşi 
afirmă răspicat şi tare că trebuie să se ţine rânduiala exterioară, sfântul 
atenționează ca nu cumva să intervină formalismul. Nu cumva pe dinafară femeile 
să fie cucernice, cu batic bine îmbrobodite, cu fuste „„regulamentare”, iar pe 
dinăuntru Să nu aibă de fapt acoperământ, din pricina mândriei, invidiei, judecății 
aproapelui etc. Există însă şi o altă capcană, mai ales pentru idealişti şi 
intelectuali. Ei spun că nu trebuie ţinută rânduială exterioară, pentru că e 
formalism, şi că e important lăuntrul omului. Ei nu pot suferi elementele exterioare 
ale evlaviei, care sunt simboluri ale unor taine adânci. Aceştia bolesc de o 
mândrie mult mai fină şi mai greu de corectat decăt cei habotnici şi formalişti, cu 
atât mai mult cu cât, sub masca libertăţii lăuntrice, ei sunt robiţi cutumelor lumii 
cultivate.). De aceea, scriind lui Timotei, Pavel nu s-a mulțumit cu acestea, ci a 
adăugat şi altele, spunând: „în îmbrăcăminte cuviincioasă, împreună cu Sfiala si 
întreaga înţelepciune să se împodobească pe ele, nu în împletituri sau aur” (| 
Timotei 2, 9). Căci dacă nu trebuie să aibă capul descoperit, ci să poarte în tot locul 
simbolul supunerii, cu mult mai mult trebuie să arate aceasta prin fapte. Aşa şi 
femeile dinainte, „domni” îi numeau pe bărbaţii lor şi le lăsau lor cele ale 
întâietăţii. 


- „Dar şi aceia”, ar zice [o femeie], „îşi iubeau femeile lor”. 

- Ştiu şi eu, şi nu sunt în necunoştinţă. Însă când facem îndemn pentru cele 
cuvenite ţie, nu cată la cele ale acelora [ale bărbaţilor]. Căci şi când îndemnăm pe 
copii să se supună părinților, spunându-le că e scris: „Cinsteşte pe tatăl tău şi pe 
mama ta”, ei zic către noi: „Spune şi ceea ce urmează după, că şi voi, părinţilor, să 
nu-i întărâtați pe copii”. Şi robilor când le spunem că e scris să se supună 
stăpânilor şi să nu slujească de ochii oamenilor, şi ei, iarăşi, ne cer cele ce urmează, 





poruncindu-ne să-i îndemnăm şi pe stăpâni la , aceleaşi. „Căci şi acelora Pavel le-a 
poruncit”, zice [robul], „să lase ameninţarea”. 


Dar să nu facem aşa, nici să căutăm cele poruncite altora când suntem întrebaţi 
pentru ale noastre. Căci nici învinovăţirile nu sunt în comun. Leapădă acuzaţia şi 
caută numai una cum să te dezbari de vinovăţiile tale. Fiindcă şi Adam a 
învinovăţit pe femeie, şi ea pe şarpe, dar nu i-a scos nicidecum acest lucru. 


Aşadar,nici tu nu-mi spune asta acum, ci sârguieşte-te cu toată bunăvoința. 
[eygnomosyne] să dai bărbatului ce-i datorezi. Fiindcă şi când vorbesc cu bărbatul 
tău sfătuindu-l să te iubească şi să-ți poarte de grijă, nu-l las să aducă în discuţie 
legea pusă asupra femeii, ci îi cer ceea ce e scris pentru el. Aşadar, şi tu lucrează 
numai cele cuvenite ţie, şi dă-te pe tine supusă bărbatului. Căci dacă pentru 
Dumnezeu te supui bărbatului, nu-mi aduce înainte cele ce el este dator să le facă, 
ci cele de care Legiuitorul te-a făcut responsabilă, pe acestea împlineşte-le cu de- 
amănuntul. Căci aceasta mai cu seamă înseamnă să te supui lui Dumnezeu: chiar 
dacă pătimeşti cele contrare, să nu calci legea. 


Căci de aceea cel ce iubeşte pe cel ce-l iubeşte nu pare că face ceva mare, pe când 
cel ce se îngrijeşte de cel ce-l urăşte acesta mai cu seamă este încununat, în acelaşi 
fel cugetă şi tu: dacă suferi un bărbat împovărător, vei lua cunună strălucită. lar 
dacă e blând şi paşnic, pentru ce să-ți dea plata Dumnezeu? Şi acestea le zic nu 
poruncindu-le bărbaţilor să fie obraznici, ci ca să le înduplece pe femei să-şi rabde 
bărbaţii obraznici. Căci când fiecare se sârguieşte să împlinească ce este al său, 
degrabă vor urma şi cele ale aproapelui (32/maginea din textul grec este cea a unui 
cal care se supune frâului călăreţului.). 


De pildă, când femeia se pregăteşte să rabde un bărbat mai aspru iar bărbatul să nu 
întărâte pe femeia cumplită, atunci toate scapă de valuri în liniştea unui liman. Aşa 
era şi la cei vechi. Fiecare împlinea cele ale sale şi nu cerea cele ale aproapelui. la 
aminte! Avraam a luat cu sine pe nepot. Femeia nu l-a învinovăţit. I-a poruncit 
[femeii] să călătorească cu el o cale lungă. Nu a grăit împotrivă nici la aceasta, ci l- 
a urmat. larăşi, după acele multe necazuri şi osteneli, şi sudori, fiind stăpân peste 
toate, a dat lui Lot întâietatea. Şi nu numai că nu s-a necăjit Sarra pentru asta, dar 
nici gura n-a înălţat-o, nici a grăit ceva de acest fel, cum grăiesc acum multe dintre 
femei când văd pe bărbaţii lor înjosiţi în asemenea situaţii. Şi mai cu seamă când îi 
văd înjosiţi de cei mai de jos decât ei, îi ocărăsc şi îi numesc nebuni şi lipsiţi de 
minte, şi muieratici, şi trădători, şi tâmpiţi, însă aceea nimic de acest fel nu a zis, 
nici n-a cugetat, ci a iubit toate cele făcute de acela. 





Şi lucru şi mai mare: după ce l-a făcut pe acela [pe Lot] stăpân peste alegerea 
[pământului] şi [Lot] a dat celui dumnezeiesc [lui Avraam] cele mai mici, l-a 
cuprins [pe Lot] o primejdie cumplită. Şi auzind patriarhul, i-a înarmat pe toţi ai lui 
şi s-a pregătit contra întregii armate a perşilor numai cu slugile lui. Şi nici atunci 
nu l-a reţinut ea, nici nu a zis ceea ce ar fi fost firesc: „Omule, unde te duci, 
aruncându-te în prăpastie şi predându-te atâtor primejdii şi vărsându-ţi sângele 
pentru un bărbat care te-a înjosit şi a răpit toate ale tale? Dacă pe tine te 
dispreţuieşti, fie-ţi milă măcar de mine care am lăsat casa şi patria, şi prietenii, şi 
rudeniile, şi te-am urmat atâta cale, şi nu mă îmbrăca cu văduvia şi cu relele ce vin 
din văduvie”. Nimic din acestea nu a zis, nici nu a gândit, ci le-a suferit toate cu 
tăcere. 


După acestea, rămânându-i pântecele fără odraslă, ea nu a pătimit cele ale femeilor, 
nici nu s-a plâns cu amar. Însă acela [Avraam] se jelea, însă nu către femeie, ci 
către Dumnezeu. Şi ia aminte cum fiecare păzea cele cuvenite lui. Căci nici el nu o 
dispreţuia pe Sarra ca pe una fără copii, nici nu o ocăra în vreun fel pentru aceasta. 
Aceea, iarăşi, se sârguia să gândească vreo mângâiere lui Avraam pentru lipsa de 
copii, [dându-i-o] pe slujnică. Căci pe atunci nu erau oprite acestea ca acum. 
Fiindcă acum nici femeilor nu le dă voie legea să facă asemenea lucruri cu bărbaţii, 
nici acelora [bărbaţilor] nu li se îngăduie astfel de amestecări, fie cu ştiinţa, fie fără 
ştiinţa femeilor lor, chiar dacă i-ar îngreuia de mii de ori întristarea pentru lipsa de 
copii. Fiindcă aud şi ei că „viermele lor nu moare şi focul lor nu se stinge” 
(Macabei 9,48). Căci acum nu se îngăduie, dar atunci nu erau oprite. De aceea şi 
femeia a poruncit aceasta, şi acela a ascultat-o; dar şi [dacă a ascultat-o] n-a [făcut- 
0] pentru plăcere. 


- „Dar ia aminte”, ar zice [careva], „cum iarăşi a lepădat-o când i-a poruncit 
femeia”. 
- Tocmai asta vreau să arăt şi eu, că şi el s-a supus ei întru toate, şi ea lui. 


7. Însă nu lua aminte numai la acestea, ci, spunând acestea, cercetează şi cele de 
dinainte: cum slujnica a ocărât-o, cum s-a lăudat înaintea stăpânei. Şi ce era mai 
dureros decât asta pentru o femeie liberă şi cu bunăcuviinţă? Aşadar, să nu aştepte 
femeia virtutea bărbatului, şi atunci [numai] să o dea pe a ei. Căci asta nu e nimic 
mare. Nici, iarăşi, să nu aştepte bărbatul buna rânduială a femeii, şi atunci [numai] 
să filosofeze. Căci nici asta nu e vreo ispravă. Ci fiecare, după cum am spus, să dea 
cel dintâi cele ale sale. (34 Această formulare ar putea pune în paralel funcția 
bărbatului în familie cu cea a preotului în Biserică. De altfel, este logic acest lucru 
din moment ce preotul este chip al lui [Hristos iar relaţia bărbat femeie este 
asemănată cu cea dintre Hristos şi Biserică. O astfel de perspectivă ar putea face 





din căsătorie o trăire continuă a Sfintei Liturghii. Merită adâncită această 
paralelă. Spunem doar că după cum liturghia nu se poate face doar de preot sau 
credincioşi, ci este nevoie ca ambii să slujească laolaltă pentru ca Duhul Sfânt să 
Se coboare peste toți şi, în plus, trebuie să fie cu toți pregătiţi, la fel în căsnicie se 
cere curăţie şi sinceritate adâncă din partea fiecăruia şi împreună slujire, pentru 
ca Duhul Sfânt să-i prefacă în chip conştient pe cei doi un trup şi un duh; ba mai 
mult, să-i prefacă în trup al lui Hristos, când Hristos este totul în cei doi.) 


Căci dacă celor din afară care ne pălmuiesc obrazul drept trebuie să le dăm şi 
celălalt obraz, cu mult mai mult trebuie să suferim pe bărbatul obraznic.Şi nu spun 
asta ca femeia să fie lovită. Să nu fie! Căci acest lucru este cea de pe urmă ocară 
[hybris], nu pentru cea lovită, ci pentru cel ce loveşte, însă chiar dacă dintr-o 
împrejurare oarecare ai parte, femeie, de un astfel de bărbat, nu te necăji, ci cugetă 
că ai plată pusă deoparte pentru acestea şi laudă în viaţa aceasta. 


Și către voi, bărbaţilor, aceea spun. Să nu aveţi un asemenea păcat care să vă 
silească să vă loviți femeia. Dar ce zic de femeie? Nici pe o slujnică nu-i este 
îngăduit bărbatului liber să o lovească sau să-şi pună mâinile pe ea. lar dacă a lovi 
o roabă este ocară mare pentru un bărbat, cu mult mai mult să-şi întindă mâna 
asupra celei libere. Şi asta ar putea-o vedea cineva şi de la legiuitorii din afară (cei 


păgâni) care nu silesc pe cea care a pătimit astfel de lucruri să mai locuiască cu cel 
ce a lovit-o, de vreme ce este nevrednic de locuirea cu ca. Căci este cea de pe urmă 
nelegiuire ca să necinsteşti ca pe o roabă pe tovarăşa de viaţă, care este legată 
strâns de tine prin cele de trebuinţă şi prin Cel de sus. 


De aceea, un astfel de bărbat - dacă mai trebuie să-l numim bărbat şi nu fiară - este 
socotit la fel cu ucigaşii de tată şi de mamă. Căci dacă ne-a fost poruncit ca pentru 
femeie să lăsăm şi tată, şi mamă, nu nedreptățindu-i pe aceia, ci plinind legea 
dumnezeiască - ba şi înşişi părinţilor le este atât de dorit acest lucru, încât, părăsiţi 
fiind, au şi bucurie şi se învoiesc la aceasta cu multă sârguinţă -, cum nu este cea 
de pe urmă nebunie ca să o înjosim pe aceasta |pe femeie] pentru care Dumnezeu 
ne-a poruncit să-i lăsăm până şi pe părinți? Deci, oare numai nebunie este aceasta? 


Dar ruşinea cine o va suferi, spune-mi? Ce cuvânt-o va putea înfăţişa, când ţipete şi 
urlete se aud pe stradă, şi vecinii şi trecătorii aleargă la casa celui ce face aceste 
necuviințe ca la o fiară vătămată la cele dinăuntru. Mai bine să se deschidă 
pământul pentru cel ce face asemenea lucruri decât să mai fie văzut după aceea în 
for. 


99, 


- „Dar femeia este obraznică”, ar zice [careva]. 





- Dar gândeşte-te că este femeie, vas slab, iar tu bărbat. Căci de aceea ai fost 
„hirotonit” [echeirotonethes] conducător şi ţi s-a dat funcţia capului, ca să porți 
slăbiciunea celei conduse.( 35 Femeia este şi ea conducătoare în urma bărbatului. ) 
Fă-ţi, dar, strălucită conducerea. Şi va fi strălucită când nu necinsteşti pe cel 
condus. Și precum împăratul cu atât se arată mai cinstit, cu cât îl arată mai cinstit 
pe locţiitorul lui, iar dacă necinsteşte şi ruşinează măreţia acelei vrednicii [a 
locţiitorului], i se va tăia nu puţin din slava lui, aşa şi tu, dacă necinsteşti pe cea 
care conduce după tine (36 Vânturile şi valurile sunt duhurile necurate şi 
slăbiciunile firii.), îţi vatămi, şi nu oricum, chiar cinstea conducerii tale. 


Aşadar, cugetând toate acestea, fii cu mintea întreagă, şi împreună cu acestea 
cugetă şi la seara aceea când, chemându-te tatăl ei, ţi-a dat ca pe o comoară fiica şi, 
despărțind-o de toți - şi de mamă, şi de el, şi de casă -, a încredinţat în mâna ta 
toată purtarea de grijă pentru ea. Gândeşte-te că, după Dumnezeu prin ea ai copiii 
Şi te-ai făcut tată; şi să fii şi din această cauză blând faţă de ea. 


8. Nu vezi pe lucrătorii de pământ cum îngrijesc în tot chipul pământul care a 
primit odată seminţele, chiar dacă ar avea mii de neajunsuri, cum ar fi lipsa de 
rodnicie, buruienile rele, ploile abundente? Fă şi tu aceasta! Căci aşa, cel dintâi te 
vei bucura şi de roade, şi de linişte. Căci şi liman este femeia, şi cel mai mare leac 
de înveselire. Aşadar, dacă fereşti limanul de vânturi şi valuri (37 Dragostea 
aceasta nu se referă la aspectul sexual, ci e vorba de o atitudine lăuntrică a minţii. 
Mai adânc s-ar traduce: „să aibă gând bun faţă de bărbat”, „să fie de un gând cu 
bărbatul ”.), te vei bucura de multă siguranţă când te întorci din for. lar dacă o 
umpli de agitaţii şi tulburare, îţi pregăteşti un naufragiu mai cumplit. 


Deci, ca să nu se întâmple asta, fă ceea ce îți zic. Când se întâmplă ceva întristător 
în casă din cauză că ea a greşit, mângâi-o şi nu îndelunga întristarea. Chiar dacă 
lepezi toate, nimic nu este mai întristător decât a nu o avea pe femeie locuind cu 
tine cu dragoste [eynoia]. lar dacă îi spui păcatul să nu-i spui nimic aşa de dureros 
care să o răzvrătească, încât şi pentru aceste motive iubirea [agape] ei să-ţi fie mai 
de preţ decât toate (38 Este ca în călugărie: nu trebuie să pui nimic al tău mai 
presus de voia celuilalt. ). 


Căci dacă trebuie să purtăm greutățile unii altora, cu mult mai mult ale femeii. Şi 
chiar dacă ar fi săracă, să n-o ocărăşti. Chiar dacă ar fi fără de minte, să nu treci 
peste ea, ci mai degrabă învaţ-o (39 Este esenţial ca soțul să înțeleagă că 
partenerul este însăşi viaţa lui. Trebuie să-i acorde celuilalt răbdare, înțelegere, 
timp etc. adică tot ce are el. Fără această asumare a problemelor celuilalt, 
indiferent cât de prosteşti sau derizorii ar părea, nu există dragoste jertfelnică şi 





soții nu pot deveni un trup. Lupta şi în căsnicie este tot împotriva duhurilor răutăţii 
şi trebuie o mare artă şi smerenie ca să putem birui cu harul lui Dumnezeu. 
Căsătoria asumată serios ar putea fi uneori o cale mult mai potrivită de o 
cunoaştere a tainelor dumnezeieşti decât călugăria de tip „regiment ”, cu ascultări 
formale. O căsătorie adâncă, centrată pe descoperirea tainei celuilalt, se apropie 
foarte mult de vieţuirea în pustie în care ucenicul trăia împreună cu bătrânul său 
şi lua aminte în concret la modul dumnezeiesc de vieţuire al aceluia. Patimile şi 
pornirile rele pot mult mai uşor să fie tămăduite dacă cei doi se 7??? în cele mai 
mici detalii, cu atât mai mult cu cât între ei există dragoste sinceră (nu ne referim 
la aspectul trupesc) lucru care adesea nu se întâmplă între ucenic şi stareţ.) 
[rythmizein]. 


Căci este mădular al tău şi aţi devenit un trup. Dacă este flecăreaţă şi beţivă şi 
mânioasă nu trebuie să te îndurerezi pentru acestea, nici să te mânii, ci roagă-L pe 
Dumnezeu şi îndeamn-o, şi sfăluieşte-o, şi fă toate ca să scoţi patima (40 Deci, 
preocuparea bărbatului trebuie să fie despătimirea femeii şi a femeii despătimirea 
bărbatului. Altfel nu există dragoste între ei. Privirea fiecăruia nu trebuie să fie 
orientată spre sine, ci spre celălalt. Atunci căsătoria oferă un cadru de adevărată 
mucenicie. Fiecare în căsătorie devine mucenic de bună voie nu atât răbdând 
neajunsurile celuilalt, cât sârguindu-se să se dezbare de atenţia la egoismul său şi 
să se preocupe de mântuirea (nu de patimile!) celuilalt.). Dar dacă o loveşti şi 
adânceşti boala nu te mai grijeşti de ea. Căci înfruntarea se destramă prin blândeţe 
nu prin altă înfruntare. Şi împreună cu acestea gândeşte-te şi la răsplata de la 
Dumnezeu. 


Când îţi este îngăduit să o lepezi de la tine, nu fă asta pentru frica lui Dumnezeu, ci 
suferă-i atâtea neajunsuri, temându-te de legea pusă în aceste cazuri, care opreşte a 
lepăda femeia, chiar dacă are vreo boală, şi vei lua plată negrăită. Dar şi înainte de 
răsplată vei dobândi cele foarte mari prin aceea că o pregăteşti pe ea sa fie mai 
ascultătoare şi tu devii prin ea mai îngăduitor. Se zice despre cineva din filosofi 
cei din afară că avea o femeie împovărătoare şi flecară şi beţivă (4/ Este vorba de 
Socrate şi soţia lui, Xantipa.). Şi fiind întrebat de ce rabdă o astfel de femeie, a 
spus că o are acasă ca loc de antrenament în cele ale filosofiei. 


„Căci voi fi”, zicea el, „mai blând cu ceilalți de vreme ce sunt învăţat prin ea în 
fiecare zi”. Aţi strigat lucruri mari (42 Probabil că auditorii au lăsat să le scape 
strigăte de uimire.)? Însă eu mă îndurerez acum mult, când păgânii sunt mai 
filosofi decât noi, deşi nouă ni s-a poruncit să-i urmăm pe îngeri. Ba mai degrabă 
ni s-a poruncit să-L urmăm chiar pe Dumnezeu în ceea ce priveşte blândeţea. 





Aşadar, filosoful zice că pentru aceea având femeie rea nu o leapădă. lar unii zic că 
pentru aceea şi-a luat-o de nevastă. lar eu, fiindcă mulți dintre oameni sunt 
predispuşi la prostie, îndemn ca dintru început să facem toate şi să ne sârguim ca să 
ne luăm o soție potrivită şi plină de toată virtutea. lar dacă se întâmplă să greşim şi 
să nu ne aducem în casă o mireasă bună şi uşor de suferit atunci, să-i urmăm 
acestui filosof şi să o educăm [rythmizein ] pururi, şi nimic să nu punem înaintea 
acestor lucruri. Fiindcă şi neguţătorul, până nu face înţelegere cu tovarăşul său [de 
călătorie], înţelegere care poate să-i aducă pacea, nu îşi pune corabia pe mare, nici 
nu face altă călătorie. 


Aşadar, şi noi să facem toate ca să menţinem înlăuntru toată pacea cu tovarăşul 
nostru în călătoria şi corabia aceasta a vieţii. Căci astfel şi toate celelalte ne vor fi 
liniştite şi vom străbate în siguranță marea vieţii acesteia. 


Acest lucru să-l facem şi înaintea [problemelor] casei, şi a slugilor, şi a banilor, şi a 
țarinilor, şi a treburilor politice (43 Buna înțelegere în casă cu soţia este hotărât pe 
primul plan. Acest imperativ nu este decât corolarul unei legi generale 
duhovniceşti: când omul este în regulă înlăuntrul său, toate merg bine în afară. La 
fel, dacă în casă merse bine relaţia dintre soți, toate celelalte merg bine. În alt 
Chip nu este cu putinţă. ). Şi mai de preţ decât toate să ne fie ca cea care locuieşte 


în casă împreună cu noi să nu se răzvrătească, nici să fie în despărţire de noi. Căci 
astfel şi celelalte ne vor veni de la sine şi vom avea multă uşurare în cele 
duhovniceşti, trăgând cu unire de gând [homonoia] acest jug [al căsniciei]. 


Și pe toate isprăvindu-le vom avea parte de bunătăţile puse deoparte [în ceruri], de 
care fie ca noi toți să ne împărtăşim cu harul şi cu iubirea de oameni a Domnului 
nostru lisus Hristos, împreună cu care Tatălui şi Duhului Sfânt slavă, putere şi 
cinste, acum şi pururea şi în vecii vecilor. Amin. 


(Omilia a XĂVI-a din Comentariul la Epistola I către Corinteni) 

EDITURA „ÎNVIA m 


(Miene,P.G. 61, 151-160) 


„Despre cele ce mi-aţi scris: bine este omului să nu se atingă de femeie, dar din 


pricina desfrâului fiecare bărbat să-şi aibă femeia lui şi fiecare femeie bărbatul 
ei” (| Corinteni 7, 1-2). 


1. Îndreptând cele mai grele trei probleme - mai întâi sfâşierea Bisericii, a doua 
cazul desfrânatului şi a treia cazul celui lacom - a întrebuințat mai departe un 
cuvânt mai blând. Şi a pus după [acestea] îndemnul şi sfâtuirea cu privire la nuntă 
şi feciorie, odihnind pe ascultător după cele mai împovărătoare (2 Esenţial în 
predică este ca omul să plece zidit. Uneori e nevoie să-l scuturi pe credincios, 
alteori să-l domoleşti, scopul fiind acela ca el să plece întărit şi hotărât spre a face 
cele auzite.), în cea de-a doua epistolă face exact pe dos: începe de la cele mai 
blânde şi sfârşeşte în cele mai întristătoare. Dar şi aici, potrivind bine cuvântul 
despre feciorie, iarăşi ajunge la cele mai biciuitoare; şi nu le pune pe toate dintr-o 
dată, ci variază cuvântul în fiecare [caz], după cum cere momentul şi nevoia 
lucrurilor puse [în discuţie]. De aceea zice: „despre cele care mi-aţi scris”. Căci 1- 
au scris dacă trebuie să stea departe de femeie sau nu. Şi răspunzând la acestea şi 
legiuind pentru nuntă, introduce şi cuvântul despre feciorie: „bine este omului să 
nu se atingă de femeie”. 


Dacă tu cauţi ceea ce e bine şi ceea ce este în vârf de tot, mai bine este nicidecum 
să te însoţeşti cu femeie [omilein gynaiki]. lar de cauţi ceea ce e sigur şi de ajutor 
neputinței tale, însoţeşte-te prin nuntă. Şi pentru că era firesc - ceea ce se întâmplă 
şi acum - ca bărbatul să vrea, iar nu femeia - deşi se poate şi invers -, ia aminte 





cum vorbeşte despre fiecare din cei doi (3 Sfântul Pavel spune ca şi bărbatul să 
aibă femeia lui şi femeia bărbatul ei.). 


lar unii zic că pentru preoţi a fost spus prin el cuvântul acesta. Dar eu, privind la 
cele ce urmează, nu aş zice că aşa stau lucrurile. Căci dacă nu, nu ar fi pus la 
modul general îndemnul. Dacă ar fi scris acestea numai pentru preoţi ar fi spus: 
„Bine este celui ce învaţă [pe alţii] să nu se atingă de femeia”. Dar acum a dat 
îndemnul în general, zicând: „bine este omului”, nu numai preotului. ȘI iarăşi: „ 7e- 
ai dezlegat de femeie, nu căuta femeie” (| Corinteni 7, 27). Nu a zis: „Tu, preotule 
sau învăţătorule [să nu cauţi femeie]”, ci a spus-o fără deosebire. Şi tot cuvântul în 
întregime este în acest fel rostit: [pentru toţi, nu numai pentru preoţi]. Şi spunând: 
„din pricina desfrâului fiecare bărbat să-şi aibă femeia lui”, a adus [în atenţie] 
însăşi pricina [nunţii]: îngăduinţa [concesia] |[sygkoresis] faţă de [neputinţa] de 
înfrânare (4.Deşi nu convine celor căsătoriți acest adevăr, ar trebui întrebaţi 
pentru ce s-au căsătorit. Nu cumva a avut şi atracţia trupească un cuvânt greu de 
spus? Sunt, într-adevăr, şi cazuri în care acest lucru nu a contat şi voia lui 
Dumnezeu arată expres că cei doi trebuie să se căsătorească, cum e Sfânta Marta, 
mama Sfântului Simeon din Muntele minunat, sau cazul Sfinţii lulian şi Vasilissa 
(8 ianuarie), dar, în general, trebuie să recunoaştem că hormonii adesea joacă un 
rol important. Dacă cei doi sunt sinceri, vor ajunge treptat la conştiinţa că esenţa 
relaţiei lor este unirea duhurilor şi minţilor pentru veşnicie. Unii realizează rapid 
această conştientizare, cum e cazul Sfinţilor Adrian şi Natalia (26 august) şi al 
altora, alții, mai târziu, cum e cazul Sfinţilor Andronic şi Anastasia (9 
octombrie).). 


Bărbatul să dea femeii preţul [time] datorat (5 Poate fi tradus şi „să-i dea femeii 
cinstea datorată”. Dar asta presupune deja o conştientizare mult mai adâncă a 
căsătoriei, în acest caz intră în joc nu doar elementul sexual, ci respectul adânc 
față de persoana celuilalt.). Asemenea şi femeia bărbatului” (| Corinteni 7, 3). Ce 
este prețul datorat? „Femeia nu este stăpână peste trupul ei” (1 Corinteni 7, 4), ci 
este şi roabă şi stăpână a bărbatului (6 Preţul este ascultarea de celălalt. Faptul de 
a fi în acelaşi timp stăpân şi slugă reprezintă plata datoriei.). Dacă te lepezi de 
robia cuvenită, L-ai jignit pe Dumnezeu. lar dacă vrei să te lepezi de ea, [o poţi 
face numai] când vrea bărbatul, chiar dacă este [numai] pentru scurt timp (7 De 
remarcat totuşi că nu e vorba de abuzuri sexuale. Femeia sau bărbatul nu pot fi 
obiecte la discreţia sexuală a celuilalt. E vorba de cei căsătoriţi în Biserică. 
Abuzurile nu le pot face decât cei din afara Bisericii sau cei care se leapădă de 
Biserică, prin păcatele lor. Dacă trupul meu nu e al meu, atunci înseamnă că şi eu 
trebuie să îmi stăpânesc pofta şi dorinţele în funcţie de starea partenerului. Nu pot 
fi doar stăpân al celuilalt, ci şi rob al lui. Adică nu ţin doar de mine ci şi de el.). 





Căci de aceea şi datorie a numit lucrul, ca să arate că nimeni nu este stăpân peste 
sine, ci sunt robi unul altuia (8 Dacă cei doi duc o viaţă în Hristos, o să înţeleagă 
că această robie poate fi prefăcută în una duhovnicească, încât să înveţe să-şi 
supună în chipul cel mai adânc voinţa unul altuia. Astfel căsătoria nu este cu nimic 
mai prejos decât monahismul. Cei doi (sau mai mulţi, dacă sunt şi copii) învaţă o 
necruțătoare crucificare prin lepădarea oricărei voințe proprii. Această luptă 
foarte aspră aduce o bucurie imensă şi uneşte nespus de adânc. Atunci familia 
devine cu adevărat Biserică în chip deplin, când cei mulți devin de un cuget şi de o 
simţire prin harul Duhului Sfânt.). lar când vezi vreo desfrânată care te ispiteşte, 
spune-i: „Nu este trupul meu, ci al femeii”. Acestea şi femeia să le spună către cei 
ce vor să-i sape întreaga ei înțelepciune: „Nu este al meu trupul, ci al bărbatului”. 


Iar dacă bărbatul sau femeia nu au stăpânire asupra trupului lor, cu mult mai mult 
n-au asupra banilor şi lucrurilor (9 În casă nu trebuie să se facă nici cel mai mic 
lucru fără împreuna sfătuire a celor doi. Şi pentru un „capăt de aţă ” trebuie să se 
sfătuiască împreună. Adam şi Eva au căzut pentru că au lucrat de capul lor, fără 
ştirea unuia de celălalt.). Auziţi câte aveţi bărbaţi şi câţi aveţi femei. Căci dacă nu 
trebuie să ai trupul tău, cu atât mai mult lucrurile şi banii tăi. 


În altă privinţă, dă bărbatului multă întâietate şi în Noul şi în Vechiul Testament, 


zicând: „Către bărbatul tău întoarcerea ta şi el te va stăpâni” (Facerea 3,16). lar 
Pavel face deosebire şi scrie astfel: „Bărbaţi, iubiţi pe femeile voastre iar femeia 
să se teamă de bărbat” (Efeseni 5, 25; 5, 33). Aici însă nu mai este „mai mare” şi 
„mai mic”, ci o singură stăpânie. 

- Cum aşa? 

- Deoarece cuvântul său era despre întreaga înţelepciune [feciorie], în celelalte 
[privinţe] să fie mai mare bărbatul, unde însă e vorba de întreaga înţelepciune, nu 
(10 Ar părea că e vorba de inegalitate şi de faptul că femeia ar fi bună doar pentru 
plăcerile bărbaţilor. Feministele jubilează acuzând  „,misoginismul” sfinţilor. 
Numai că lucrurile stau puţin altfel. E vorba de o inegalitate „funcţională ” nu 
„principială” între bărbat şi femeie. Celelalte lucruri în care bărbatul are 
întâietate, în ultimă instanţă, sunt subordonate trupului şi trebuinţelor proprii. 
Deci ele sunt de speţă mai joasă decât propriul trup (de pildă, oricine îşi va lăsa 
munca pentru a-şi tămădui vreo boală). Aşa încât egalitatea în cele importante 
surclasează inegalitatea în cele neimportante. Oare nu este nebunie, de pildă, să 
punem mai mult preţ pe deosebirea culorii ochilor decât pe faptul că suntem 
înzestrați în comun cu rațiune? Cam aşa e cu pretinsa inegalitate dintre bărbat şi 
femeie. Când femeia se curăţă cât de cât de patimi, înţelege exact ce înseamnă 
supunerea ei şi că această supunere nu lezează nicidecum egalitatea cu bărbatul. 
Ea va găsi în această supunere (sau, în limbaj monahal, „ascultare”) o mare 





odihnă, odihnă de care sunt private mai toate femeile agitate şi mândre ale 
societăţii contemporane. La fel, bărbatul care trăieşte în Hristos va pricepe 
stăpânirea sa asupra femeii ca responsabilitate şi va fugi cât va putea, asemenea 
cum fugeau sfinţii de conducere şi preoție. Când femeia şi bărbatul îşi asumă 
impunerea respectiv conducerea ca ascultări faţă de Hristos, Harul le dă o mare 
odihnă şi Unire. Dar când acestea se fac în afara lui Hristos, duc la răzvrătire. 
Situaţia actuală de emancipare fără înţelepciune e urmarea firească a pierderii 
harului. E greu de explicat omului lumesc, care are doar criterii sociologice, 
psihologice şi biologice, în ce constă această inegalitate şi cum trebuie fiecare să 
se raporteze le ea. Cert este că rodul egalităţii - mai bine zis al uniformizării fără 
minte - pe care o doresc cei de azi este faptul că pruncii cresc fără dragoste, 
pentru că mama nu mai are timp de ei, deoarece are de făcut curieră şi condiţie 
fizică. Vina este şi a bărbaţilor că cer femeilor să fie obiecte de satisfacere a 
sexului, nu mame şi soţii.). Bărbatul nu are stăpânire asupra trupului său, nici 
femeia. Multă este egalitatea şi nu este nici o superioritate. 


Nu vă lipsiţi unul de altul decât din bună înţelegere” (| Corinteni 7, 5). 

- Ce înseamnă de fapt aceasta? 

- Să nu se înfrâneze femeia dacă bărbatul nu vrea, nici bărbatul dacă femeia nu 
doreşte. 

- Cum aşa? 

- Fiindcă mari rele se nasc din înfrânarea aceasta. Căci şi adulterele şi desfrânările 
şi răsturnarea caselor adesea de aici se fac. Fiindcă dacă având femeile lor, 
desfrânează, cu mult mai mult dacă îi lipseşti de această mângâiere. Şi bine a zis: 
„Să nu vă lipsiţi” - numind-o aici lipsire şi mai sus datorie - ca să arate tăria 
stăpânirii [unuia asupra celuilalt]. Căci a se înfrâna fiecare fără să vrea amândoi 
înseamnă a se lipsi. lar dacă e de bunăvoie, nu mai este [lipsire] (//Deci relațiile 
sexuale nu sunt absolut necesare în căsătorie, dacă cei doi se hotărăsc pentru 
împreună nevoinţă, având ca ajutor harul dumnezeiesc.). Că dacă m-ai îndupleca 
să 1ei ceva de la mine, nu o numesc lipsire. lar cel ce ia fără voia mea şi fiind eu 
silit, mă lipseşte. 


Lucrul acesta îl fac multe femei, lucrând [astfel] un păcat mai mare decât dreptatea, 
devenind prin aceasta vinovate de desfrâul bărbatului şi împrăştiind toate. Însă 
trebuie să se cinstească mai înainte de toate buna înţelegere [homonoia] (/2 
Etimologic: unirea de cuget. De fapt, esenţa problemei nu este înţelegerea sexuală 
a celor doi, ci înțelegerea lor, armonia lor lăuntrică. Nevoinţă în căsătorie este ca 
cei doi să se şlefuiască până când dobândesc acelaşi cuget - cel al lui Hristos. 
Căci pot avea cei doi acelaşi cuget şi în satisfacerea patimilor. ) fiindcă şi aceasta 
este mai importantă decât toate; iar dacă vrei, să cercetăm acest lucru din fapte. 





Fie o femeie şi un bărbat, şi femeia să se înfrâneze fără să vrea bărbatul. Aşadar, 
cum? Dacă acela din această pricină desfrânează, sau chiar dacă nu desfrânează, 
însă suferă şi se tulbură, şi se aprinde, şi se luptă, şi mii de probleme îi face femeii, 
care e câştigul postului şi al înfrânării, de vreme ce dragostea [agape] e sfâşiată? 
Nici unul! Căci câte ocări, câte probleme, cât război nu ies sigur de aici? 


2. Pentru că atunci când într-o casă bărbatul şi femeia sunt dezbinaţi, casa nu e cu 
nimic mai bună decât o corabie bătută de furtuni şi cu cârmaciul depărtat de la 
cârmă. De aceea zice: „Nu vă lipsiţi unul de altul, decât din bună înţelegere 
pentru 0 vreme, ca să zăboviţi în post şi rugăciune” (13 Prin aceasta se sugerează 
celor căsătoriți că postul şi rugăciunea au puterea să-i întărească în înfrânare. 
Dar totul ține de voința lor, căci harul conlucrează cu ei. Prin aceasta cei 
căsătoriţi sunt ridicaţi încet-încet la sublimarea relaţiei lor, la prefacerea ei în una 
adânc duhovnicească. Cei doi trebuie să ajungă la conştiinţa — nu numai la 
cunoştinţa - că în veacul viitor nu se mai căsătoreşte nimeni şi că esenţa relaţiei 
lor în veacul viitor nu va avea nimic carnal.). Aici vorbeşte de rugăciunea cu mai 
multă râvnă (/4 O rugăciune formală nu va avea putere să-i întărească pe cei doi. 
De fapt, esenţa unei relaţii sexuale este dorinţa de comuniune cu o persoană, chiar 
dacă noi pervertim acest aspect fundamental. Rugăciunea este o comuniune cu 
Persoana deplină şi e deci infinit mai suplă şi mai complexă. Dacă omul trăieşte 
comuniunea cu Dumnezeu intens, nu mai are nevoie de latura sexuală, iar relaţia 
cu celălalt se va subția mult. E nevoie şi de post, pentru că postul face mai 
transparent trupul şi pentru a exprima mişcările sufletului. Printr-un trup 
înduhovnicit se dezvăluie mult mai amplu o persoană decăt printr-unul întunecat şi 
îngroşat de patimi. De pildă, chiar trupul unui dansator este capabil să exprime 
mult mai mult decât un trup obez; cu atât mai mult se va întâmpla aceasta când 
trupul se va face purtător de har. (Totuşi poate exista şi trup obez - desigur din 
vreo dereglare biologică, nu de pe urma lăcomiei - purtător de har sau trup 
paralizat purtător de har. în acest caz trupul este la fel de mult un vehicul al 
harului). Deci postul şi rugăciunea ridică persoana întreagă - trup şi suflet - într- 
un plan mai propice manifestărilor Duhului şi adânceşte uluitor de mult relaţia 
celor doi. Atunci gesturile trupeşti ale celor doi devin pline de har. Spre exemplu, 
Sfântul loan Evanghelistul se sprijină cu capul pe pieptul lui lisus la Cina cea de 
Taină. Între bărbaţi pătimaşi acesta ar putea fi un gest homosexual, dar toți sfinţii 
au înţeles acest gest ca izvorul teologiei dumnezeiescului loan. În gesturile trupeşti 
ale Mântuitorului este prezentă întreaga lucrare a Dumnezeirii. Până la urmă 
trupul devine instrument al harului. Cei doi căsătoriţi pot trăi stări duhovniceşti 
prin gesturi trupeşti, când acestea sunt curăţite de patimă. Și atunci relaţia celor 
doi devine o necontenită revărsare de inimă a unuia în altul şi o privire fără 
patimă a unuia faţă de altul. Dar trebuie înţeles că faptul de a fi căsătorit nu 





scuteşte de patimă, ci căsătoria este doar o îngăduinţă temporară a patimii, nu o 
cantonare în ea. Prin harul cununiei se dă posibilitatea ca cei doi să iasă din 
trupescul grosier. Să fim conştienţi că există desfrâu şi în căsătorie, cum adesea 
atenționa părintele Arsenie Boca.). 


Căci dacă ar opri să se roage pe cei ce se împreunează unul cu altul, cum ar avea o 
anume vreme rugăciunea neîncetată (15 Sfântul Pavel spune în epistola întâi către 
tesaloniceni: ,, Rugaţi-vă neîncetat” (I Tesaloniceni 5, 17). Aceasta era învăţătura 
lui generală, nu doar cea adresată tesalonicenilor. Acest îndemn le era adresat 
unor oameni căsătoriţi. Dacă ar fi fost incompatibilă rugăciunea cu căsătoria, nu 
le-ar fi spus unor căsătoriţi să se roage neîncetat. Un anumit timp de înfrânare e 
însă necesar pentru cei căsătoriţi spre a gusta din dulceaţa unei rugăciuni mai 
îndelungate şi mai intense. De aceea e limpede de ce posturile, zilele de praznic, 
duminica, zilele de miercuri şi vineri sunt răstimpuri de înfrânare a soților. Se va 
spune că poate ei nu vor aceasta. Poate exista îngăduinţă de la caz la caz, însă, 
dacă sunt mădulare vii ale Bisericii, îşi supun cugetele şi dorinţele rânduielilor 
Bisericii.)? Aşadar, este cu putinţă Şi a te însoţi cu femeie, şi a lua aminte la 
rugăciune, însă rugăciunea este mai intensă când e şi înfrânare. Că nu a zis simplu 
„să vă rugaţi”, ci „să zăboviţi [scolazete] [în rugăciune]”. [Şi a spus aşa], fiindcă 
[însoţirea cu femeie] îţi ocupă [timpul şi mintea] [ascholia], iar nu că ar fi necurăție 


(16 Relaţiile sexuale nu sunt întinate şi incompatibile cu rugăciunea. Dar ele arată 
că omul este încă trupesc şi rugăciunea lui nu are vigoarea necesară. De aceea se 
recomandă înfrânarea şi nu pentru că ar fi necurate relaţiile trupeşti. În general - 
deşi nu e neapărat regulă — o relaţie sexuală slăbeşte tăria minţii şi ea nu se mai 
poate încorda în rugăciune. Ne referim la rugăciunea adâncă, nu la rostirea unor 
cuvinte. ). 


„Și iarăşi să fiţi împreună, ca să nu vă ispitească Satana” (| Corinteni 7,5). Ca să 
nu creadă că lege este lucrul, adaugă şi pricina (17 Ideea este: „Ca să nu se creadă 
că cei căsătoriți trebuie neapărat să se împreuneze. Dacă rezistă, ei pot trăi în 
înfrânare spre slava lui Dumnezeu. Cauza împreunării est neputinţa de a purta un 
război duhovnicesc, nu o lege imuabilă. Deci nu cutuma social sau alte criterii 
stabilesc împreunarea căsătoriţilor, ci capacitatea de a purta război duhovnicesc, 
sau în cazuri speciale, porunca expresă a lui Dumnezeu (cazul Sfintei Marta 
amintit mai sus, căreia i-a poruncit Dumnezeu să se căsătorească, deşi ea nu ar fi 
vrut).). Şi care e aceasta? „Ca să nu vă ispitească Satana”. Şi ca să înveţi că nu 
numai diavolul lucrează ceea ce ţine de adulter, a adăugat: „Din pricina 
neînfrânării voastre” (7, 5). 





„Aceasta o spun ca îngăduinţă nu ca poruncă. Căci vreau ca toți oamenii Să fie 
ca şi mine” (| Corinteni 7, 6-7), în înfrânare. Aceasta o face pretutindeni când 
îndeamnă pentru lucruri anevoioase. Pe sine se pune în mijloc şi zice: „Fiți 
următori mie” (L Corinteni 11, 1). „Însă fiecare are darul [charisma] lui de la 
Dumnezeu, unul aşa, altul în alt fel” (| Corinteni 7, 7). 


Pentru că i-a osândit foarte când le-a zis: „din pricina neînfrânării voastre”, iarăşi îi 
mângâie, adăugând: „fiecare are darul lui de la Dumnezeu”. lar prin aceasta nu 
arată lămurit că virtutea nu are nevoie de sârguința noastră, ci ceea ce am zis: o 
spune ca să-i mângâie (/8 Mulţi vor să spună că nu poți să te înfrânezi, pentru că 
Dumnezeu nu îți dă darul acesta. Și dacă eşti chemat la căsătorie e musai să te 
căsătoreşti. Şi de aceea îşi întemeiază neputința pe harul lui Dumnezeu, însă 
sfântul arată că Sfântul Pavel numeşte căsătoria harismă nu în sensul tare, ci 
pentru a-i mângâia şi a nu-i deznădăjdui. E cert că pentru cel ce îşi asumă 
conştient căsătoria aceasta poate să-l ducă la măsuri pe care uneori puţini 
călugări le au, cum sugera cuviosul Paisie Aghioritul). Căci dacă e dar |charisma] 
şi omul nu aduce nimic de la sine, cum adaugă: „Le spun celor necăsătoriți şi 
văduvelor: bine este lor dacă rămân ca şi mine. lar dacă nu se înfrânează, să se 
căsătorească” (| Corinteni 7, 8-9)? Ai văzut priceperea lui Pavel, cum şi în 
frânarea o arată mai bună şi nici nu îl sileşte pe cel ce nu poate, înfricoşându-l cum 


că ar fi vreo greşeală [căsătoria]? 


„Căci mai bine este să se căsătorească decât să ardă” (| Corinteni 7, 9). A 
accentuat tirania poftei. Ceea ce zice, ceva de felul acesta înseamnă: „Dacă suferi 
multă silă şi aprindere, renunţă la osteneli şi sudori, ca nu cumva să te răstorni 
vreodată” (/9.Dacă omul nu poate lupta, este mai bine să se smerească, preferând 
căsătoria. Dar e important să-şi vadă neputinţa, nu să învinuiască fecioria sau să 
încerce să apere căsătoria ca fiind o cale egală. Fiecare trebuie să înțeleagă care 
este calea cea mai sigură pentru sine spre mântuire. Lupta pentru mântuire nu are 
locul doi, ci toţi cei care ajung la final sunt câştigători ai premiului întâi, fiecare 
la categoria sa. Căci nici în luptele sportive nu concurează categoria muscă cu 
cea grea, ci medaliile se dau pe categorii de aceleaşi valoare. ). 


„Jar celor căsătoriţi le poruncesc nu eu, ci Domnul” (| Corinteni 7, 10). Fiindcă 
urma să citească o lege pusă chiar de Hristos - ca bărbatul să nu-şi lase femeia în 
afară de pricină de desfrânare - de aceea zice „nu eu”. Căci cele spuse înainte, chiar 
dacă nu au fost spuse direct [de Hristos], însă şi [EI] este de acord cu ele. Această 
[lege] însă a predanisit-o chiar EI. Deci „eu” şi „nu eu” au tocmai această deosebire 
(20 Faptul că a fost dată direct de Hristos înseamnă că El însuşi S-a referit 
concret la ea (aceasta înseamnă „nu eu”). Faptul că Pavel spune ceva înseamnă 





că Hristos nu S-a referit concret la acel lucru, dar dacă i S-ar fi cerut părerea, ar 
fi spus exact ce a spus şi Pavel, căci în Pavel tot Hristos grăieşte. Deci „eu ” şi „nu 
eu” nu înseamnă că una este inspirată - cea de la Hristos - şi una oarecum mai 
omenească - cea a lui Pavel -, cum adesea înţeleg unii.). Şi ca să nu socoteşti că 
omeneşti sunt cele ale lui [Pavel], de aceea a adăugat: „Cred că şi eu am Duhul lui 
Dumnezeu ” (| Corinteni 7, 40). 


Aşadar, ce înseamnă ceea ce le-a poruncit Domnul celor căsătoriți: „Femeia să nu 
se despartă de bărbat. Și dacă chiar se desparte să rămână nemăritată Sau să se 
împace cu bărbatul. Și bărbatul să nu-şi lase femeia” (| Corinteni 7, 10-11)? 
Fiindcă şi pentru înfrânare şi pentru alte pretexte şi micimi de suflet se întâmplă să 
fie dezbinări, mai bine este să nu se facă nici începutul acestora (27 În general, 
căsătoria, din cauza iubirii de sine a oamenilor, devine pricină de dezbinări, nu de 
unire cum îi este de fapt scopul. Pentru aceea sfântul avertizează că mai bine este 
să te lipseşti de ceva care ar putea produce nereguli decât să te scârbeşti după 
aceea de pe urma acelui lucru. În general, oamenii nu dau vina pe ei, ci pe 
căsătorie, pe diferite circumstanțe, şi astfel ajung să fie hulite lucrurile sfinte 
precum căsătoria.). Dar dacă se întâmplă [asemenea necazuri în căsnicie], să 
rămână femeia cu bărbatul chiar dacă nu se mai împreunează; ci [să rămână] ca să 
nu intervină nici un alt bărbat (22 Aici se dezvăluie caracterul foarte adânc al 
căsătoriei. Esenţa ei nu constă în relația sexuală ci într-o unire cu adâncul 
celuilalt. Chiar şi relaţia sexuală trebuie jertfită pentru a păstra unitatea familiei. ). 


„Jar celorlalți le spun eu, nu Domnul. Dacă un frate are femeie necredincioasă 
şi aceasta vrea de bună voie să locuiască cu el, să nu o lase. Și femeia dacă are 
bărbat necredincios şi el vrea de bunăvoie să locuiască cu ea, să nu-l lase” (| 
Corinteni 7, 12-13). Căci după cum, discutând despre despărțirea de desfrânaţi, a 
făcut uşor acel lucru prin explicaţia care a dat-o: „dar nu cu totul de desfrânaţii 
acestei lumi” (| Corinteni 5, 10), aşa şi aici, s-a gândit mai înainte la o mare 
uşurare când a zis: „dacă o femeie are bărbat necredincios sau un bărbat o femeie 
necredincioasă, să nu o lase” (23  Nădejdea mântuirii soţului necredincios 
ușurează mult povara vieţuirii cu un necredincios. Partenerul credincios trebuie să 
rabde atacurile demonice venite prin soţul său care nu e conştient de ele. Prin 
această răbdare alungă duhurile răutăţii de la celălalt şi îi dă posibilitatea să 
aleagă calea credinţei. Dacă nu l-ar răbda, înseamnă că alege să-şi lase 
aproapele în mâna diavolului, şi prin aceasta dovedeşte că el însuşi nu este de fapt 
creştin adevărat. ). 


- Ce zici? Dacă e necredincios să rămână cu femeia, iar dacă e desfrânat, nu? Şi 
asta cu atât mai mult cu cât desfrâul este [păcat] mai mic decât necredinţa. 





- Mai mic e desfrâul, însă Dumnezeu cruţă foarte pe cei ai tăi (24 Acrivia credinţei 
fără dragoste smerită nu face multe parale în ochii lui Dumnezeu. Dar nici faptele 
de dragoste fără dreapta credință nu sunt primite, cum e cazul sutaşului 
Corneliu.). Aceasta o face şi în cazul jertfei, când zice: „lasă jertfa şi împacă-te cu 
fratele tău” (cf. Matei 5, 24). Aceasta [a făcut-o] şi în cazul celui dator cu zece mii 
de talanţi (cf. Matei 18,21-35). Căci şi acela, fiind dator cu zece mii de talanţi, nu a 
fost pedepsit, dar când a cerut o sută de dinari de la cel împreună rob cu el a fost 
pedepsit. 


Apoi, ca să nu se teamă femeia [credincioasă] că devine necurată din pricina 
împreunării [cu bărbatul necredincios], zice „Căci s-a sfințit bărbatul 
necredincios prin femeie şi S-a sfinţit femeia necredincioasă prin bărbat” (| 
Corinteni 7, 14). lar dacă cel ce se lipeşte de desfrânată este un singur trup cu ea, e 
lămurit că şi cea care se lipeşte de un idolatru este un singur trup cu el. Şi un singur 
trup este, însă nu este necurat, ci biruieşte curăția bărbatului credincios necurăţia 
femeii necredincioase (25 Cazul cu unul din soți credincios şi unul necredincios se 
referă la situaţia când cei doi vieţuiau împreună şi după aceea unul dintre ei a 
cunoscut credința creştină, nu la situaţia când un creştin drept slavilor se 
căsătoreşte cu o necreştină sau cu una de o credinţă eretică, în acest din urmă caz 
înseamnă că acel creştin nu este adevărat creştin, căci frumuseţea femeii sau 
bogăţia sau alte elemente au atârnat mai mult în inima lui decât dragostea pentru 
Hristos. În acest caz nu mai poate birui curăţia creștinului drept slăvitor necurăția 
ereticului sau necredinciosului. Se constată că, de multe ori, partenerul eretic sau 
necredincios îl determină pe cel credincios să renunțe la credinţa sa sau să se 
răcească faţă de ea. Această biruinţă a curăţiei credinciosului asupra necurăţiei 
necredinciosului nu este o chestiune juridică şi formală, ci ea depinde de tăria cu 
care fiecare îşi trăieşte convingerea. Dacă cel necredincios este mai tare în patima 
lui decât soțul credincios, îl va birui pe acesta din urmă şi îl va supune patimii 
sale. Un caz celebru este Solomon, care a ajuns idolatru din cauza femeilor. Există 
desigur şi cazuri speciale când Dumnezeu blagosloveşte o relaţie între un 
credincios şi un necredincios sau eretic, dar aceasta se întâmplă din preştiința Sa 
că cel necredincios sau eretic se va întoarce la dreapta credinţă prin nevoinţa 
celui credincios. Spre exemplu, în acest sens, avem cazul Sfinţilor Nona şi 
Grigorie, părinţii dumnezeiescului Grigorie Teologul, însă regula Bisericii rămâne 
cea stabilită de canonul 72 al Sinodului VI ecumenic. Căsătoriile mixte sunt, în 
principiu, lepădare de Hristos. Cum pot cei doi să trăiască taina Bisericii şi a lui 
Hristos din moment ce nu împărtăşesc taina dreptei credinţe? ). 


3. Deci, pentru că în acest caz este biruită necurăția, de aceea şi este îngăduită 
însoţirea. 





- Dar [atunci |, in cazul femeii care desfrânează, nu este osândit bărbaţii care o 
leapădă? 

- [Nu], pentru că aici este nădejde să se mântuiască prin nuntă parte pierdută, pe 
când acolo nunta deja a fost destrămată (26 Sfântul se leagă de aspectul trupesc al 
nunții, anume de relaţiile sexuale, deoarece şi acestea, ținând cont de slăbiciunea 
omului, pot fi folosite spre mântuire. Dacă omul necredincios, el nu poate înţelege 
relația duhovnicească. Relaţia trupească în acest că este mijlocul prin care el 
pricepe dragostea ce i-o poartă celălalt. Deci cât timp există o relaţie de 
deschidere între soți, ea poate fi folosită spre a converti pe cel necredincios la 
Hristos. Dar când chiar şi această relaţie este avariată, atunci, nemaifiind nici o 
legătură, nici măcar cea mai animalică şi pătimaşă, nu mai este nici o şansă de 
îndreptare. Totuşi există şi cazuri în care prin răbdarea soțului credincios faţă de 
partenerul care desfrânează acesta din urmă îşi dă seama de greşeală şi se 
întoarce la credință (a se vedea asemenea cazuri în cartea cuviosului Paisie 
Aghioritul, Viaţa de familie, Ed. Evanghelismos Bucureşti, 2003, cap. ,,Prin 
răbdare se menţine familia”, p) 47) Ca şi indicație generală mântuirea familiei 
depinde foarte mult de capacitatea de jertfă şi renunțare a membrilor credincioşi.. 
Acolo [în cazul desfrâului] amândoi s-au stricat, aici [cazul necredinciosului] este 
doar vina unuia. 


Ce vreau să spun? Cea care a desfrânat odată este întinată. Deci dacă cel ce se 
lipeşte de desfrânată, este un singur trup cu ea, şi el devine întinat odată ce se 
amestecă cu cea desfrânată (27 EI se împreunează cu desfrânata de bunăvoie, 
ştiind că este păcat acest lucru Deci el acceptă să se întineze, în cazul soțului 
idolatru, el nu mai alege, ci este legat de nevoie de acela, prin relaţia pe care au 
avut-o înainte de a şti de Hristos. În cazul în care de bună voie se căsătoreşte cu 
un necredincios, din cauza poftei sau a banilor , atunci el de bună voie acceptă să 
se întineze. Neîntinarea are loc doar în cazul în care cei doi ai fost împreună mai 
înainte şi apoi unul s-a convertit la dreapta credinţă. Prin botez omul se dezleagă 
de legătura pătimaşă faţă de trup. Orice păcat nu face decât să lege sufletul în 
Chip pătimaş de trup şi de lume. Asta înseamnă că orice acțiune pătimaşă a 
trupului se transmite în suflet, dar şi invers. Deci, în omul care face păcatul, duhul 
său nu mai are stăpânire asupra trupului, ci situaţia se inversează. Pe când în 
omul botezat şi conştient de har, orice acțiune a trupului este supusă puterii 
duhului său. Orice necredincios sau eretic are duhul necurăţit. Starea duhului său 
se transmite şi trupului, ca unul ce, fiind lipsit de simţirea conştientă a harul 
Duhului Sfânt, are sufletul legat pătimaş de trup. Cel credincios, în momentul când 
se atinge de trupul celui necredincios, are, prin trupul său, o anume părtăşie cu 
starea de înşelare a partenerului necredincios sau eretic. Dacă el este în dreapta 
credință şi în simţirea nemincinoasă a harului, curăția duhului său biruieşte 





înşelarea care încearcă să se lipească de trupul său prin intermediul trupului 
partenerului, ba mai mult, puterea harului imprimată în trupul celui credincios 
începe să înrâurească şi trupul celui necredincios şi prin acesta şi duhul aceluia. 
Deci, până la urmăreşte vorba de un război al tăriei duhurilor soţilor.). Şi de 
aceea s-a dus toată curăţia, aici însă nu e aşa. 

- Dar cum? 

- Necurat este [bărbatul] idolatru, dar femeia nu este necurată. Dacă ar fi avut 
părtăşie cu el în ceea ce era el necurat - adică în necredinţă [asebeia] (28 Asebeia 
desemnează nu doar lipsa de credinţă în Dumnezeu, ci şi falsa adică erezia.) -, şi 
ea urma să devină necurată. Acum însă idolatrul este necurat în ceva iar femeia are 
părtăşie [koinonei] cu el în altceva, în care el nu este necurat (29 Aşadar, necurăţia 
ține de alegerea minţii şi de voinţă, nu de fire. Firea poate fi înrâurită de starea 
alegerii noastre, dar ea în sine nu e necurată. Trupul ereticului pângărit prin 
persistarea lui în erezie, dar odată cu întoarcerea la dreapta credinţă trupul lui se 
sfințeşte. În acest sens spune sfântul că trupul ereticului nu este necurat, căci e 
făptura lui Dumnezeu. Necurată este doar alegerea lui, starea duhului său în care 
stă de bună voie.). Căci nunta este şi amestecare a trupurilor, precum [se înţelege] 
prin [cuvântul] „părtăşie” [koinonia]. Şi iarăşi, acesta (30 Bărbatul credincios care 
viețuieşte cu femeie necredincioasă.) nădejde a fost numit pentru femeie, căci ea 
este strâns legată [de bărbatul ei] (37 Pentru că este legată adânc de bărbatul ei, 
fie şi prin relaţie trupească — care, totuşi, în general, nu poate să aibă loc fără 
vreo participarea sufletului -, poate exista nădejdea mântuirii ei.). Acela (32 
Bărbatul credincios al unei femei care desfrânează. În acest caz se rupe şi uiţi 
legătură dintre soți.) însă |nu poate fi numit] foarte uşor [nădejde pentru soția lui]. 
Căci pentru cea care a necinstit timpul de mai înainte şi a fost a altuia şi a distrus 
cele ce ţin pe drept de nuntă, cum va mai putea să-i fie [soţul] nedreptăţit numit 
[„„nădejde”] de vreme ce acesta i-a rămas ca un străin? larăşi, în acel caz, după 
desfrâu bărbatul nu mai este bărbat [al femeii sale] (33 De vreme ce ea a 
desfrânat.). Aici însă, chiar dacă idolatră este femeia, nu se nimiceşte dreptul 
bărbatului (34 Adică bărbatul este pe drept soţul ei şi are un cuvânt de spus în 
ceea ce o priveşte.). Şi nu a spus simplu: „să locuiască împreună cu cel 
necredincios”, ci cu cel |necredincios] care vrea [şi el să stea cu ea]. 


De aceea a zis: „Şi el vrea de bunăvoie să locuiască împreună cu ea”. Căci, spune- 
mi, când şi cele ale dreptei credinţe rămân curate şi sunt si nădejdi bune pentru cel 
necredincios (35 Dar dacă există pericolul să se vatăme dreapta credinţă, trebuie 
ca cel credincios să se despartă, în acest sens călugăria este mai puternică decât 
nunta, deşi se vehicula ideea că nunta ar fi „taină ”, iar călugăria „ierurgie”. Însă 
nu stau chiar aşa lucrurile. În multe cazuri de sfinți care au plecat de acasă fără 
să ştie soții lor şi copiii (Sfânta Matroana, 9 noiembrie, Sfinţii Simeon şi loan - 21 





iulie etc.). Acest fapt arată că nunta, în aspect trupesc, nu este scop în sine, ci un 
mijloc - ca şi călugăria în aspectul ei formal - ca omul să ajungă la unirea cu 
Dumnezeu. Dar în esenţa lor, atât căsătoria, cât şi călugăria trebuie trăite de 
orice creştin adevărat. Nuntă numim dobândirea conştiinţei că toată omenirea este 
un trup, mai bine zis, toată creaţia (căci de aceea ia omul o soție străină şi o 
iubeşte mai mult decât pe cei de un sânge cu el, ca să se arate că scopul adânc al 
căsătoriei este de a ajunge la conştiinţa că trebuie să iubească pe tot omul la fel de 
mult), iar călugărie faptul că omul este unit singur cu singurul Dumnezeu, fără să- 
i mai despartă nimic creat.), ce fel de vătămare este ca cei deja însoţiţi să rămână 
[împreună] şi să nu se introducă pricină de războaie de prisos? Că nu despre cei ce 
nu au fost vreodată însoţiţi se vorbeşte acum, ci despre cei care sunt deja însoțiți 
(36 Adică despre cei care s-au căsătorit pe când erau păgâni sau eretici şi apoi 
unul din ei a trecut la creştinismul dreptslăvitor. Doar pentru acest caz, repetăm, 
este valabil ceea ce spune Sfântul Pavel, şi nu pentru căsătoriile mixte de bună 
voie. Căsătoriile mixte de bună voie conţin în germene lepădarea de bună voie de 
dreapta credinţă. Aşa a făcut Ahav cu Isabela, în Vechiul Testament (III Regi 16, 
31).). Că nu a zis: „dacă cineva vrea să ia un [soţ] necredincios”, ci „dacă cineva 
are [soţ] necredincios”. Adică dacă cineva, după ce s-a însurat sau s-a măritat, a 
primit cuvântul dreptei credinţe [eysebeia] iar cealaltă parte a rămas în necredinţă. 
Dacă |partea necredincioasă] iubeşte să locuiască împreună, |cel credincios] să nu 


se despartă. „Căci s-a sfințit bărbatul necredincios prin femeie”. Atât de mare e 
bogăţia curăţiei tale! 


- Aşadar, ce? Sfânt [hagios] este elinul? 

- Nicidecum. Că nu a zis „sfânt este”, ci „s-a sfinţit prin femeie”. A zis aceasta nu 
ca să-l arate pe acela [pe păgân] sfânt, ci ca să alunge frica femeii, având în vedere 
bogăția ei (37.Deci, înțelesul este: sfințenia celui credincios este mult mai 
puternică decât necurăţia celui necredincios, încât starea aceluia aproape că se 
pierde în faţa puterii celui credincios cu adevărat. Şi e firesc, căci în creştinul 
ortodox sălăşluieşte puterea lui Hristos Care e Dumnezeu, iar în necredincios, 
puterea satanei care e făptură. Atât de mare este diferența între sfinţenia 
creştinului şi necurăţia păgânului, cât este între puterea dumnezeiască şi cea 
drăcească, în plus, acest mod de adresare este şi un impuls dat celui necredincios 
spre a dori şi el adevărul. De remarcat că omul nebotezat nu poate avea decât 
dorirea adevărului, nu adevărul. Acţiunea celui credincios este tocmai să-l aducă 
pe celălalt la dorirea adevărului, căci adevărul se descoperă personal fiecăruia, 
fără ca omul să facă ceva din partea sa. Adevărul se descoperă omului ca răspuns 
la dorinţa lui de adevăr, dar experienţa adevărului nu poate fi produsă prin nici un 
act omenesc sau creat. Textul grecesc este acesta: ina ekperiusias tonfobon echele 
țes eynaikos. Periusia înseamnă îmbelşugare, ceea de e de prisos. În traducere |- 





am înţeles cu referire la „bogăţia [periusia] curăţiei”, despre care a fost vorba 
mai sus. Dar se poate înţelege şi cu privire la limbajul folosit de Sfântul Pavel, 
adică ceea ce numim azi un „abuz de limbaj” (atunci când se foloseşte puţin 
hiperbolic un cuvânt, pentru a se sublinia o idee anume). Şi atunci traducerea ar 
fi: „folosind un abuz de limbaj, ca să alunge frica femeii”. Adică a spus că 
bărbatul necredincios se sfinţeşte, nu pentru că se sfinţeşte realmente, ci pentru ca 
să alunge frica femeii cu privire la o eventuală necurăţie a ei.) [duhovnicească] şi 
să-l aducă pe acela către dorirea adevărului. Căci necurăţia nu ţine de trupuri - de 
ele ţine părtăşia [koinonia] -, ci de libera alegere şi de gânduri [proairesis kai 
loghismoi]. 


Apoi dă şi dovedirea [acestui fapt]. Căci dacă ai naşte rămânând necurată (35 
Păgână sau eretică.), copilul, nefiind numai din tine, ar fi fost necurat sau pe 
jumătate curat (39 „Necurat” ar fi fost dacă şi mama şi tata ar fi fost necuraţi şi 
lipsiţi de dreapta credinţă, iar „pe jumătate curat”, dacă numai unul din soţi e în 
dreapta credinţă iar celălalt nu €e.). Acum însă [copilul] nu este necurat. De aceea 
a şi adăugat: „Fiindcă copiii voştri ar fi fost necuraţi. Acum însă Sunt Sfinţi” (| 
Corinteni 7, 14), adică nu sunt necuraţi. l-a numit sfinţi [agia] printr-un abuz de 
limbaj, lepădând [astfel] frica unei asemenea bănuieli? (40 Copilul devine sfânt 
doar prin botez, adică printr-un act în care e implicată libera alegere şi lăuntrul 


omului. Sfinţi i-a numit prin faptul că sfințenia soţului drept slăvitor are mai multă 
greutate decât necurăţia celui necredincios. ). 


„Jar dacă cel necredincios se desparte, despartă-se” (| Corinteni 7, 15). Căci în 
acest caz lucrul nu mai este desfrâu. Dar ce înseamnă „dacă cel necredincios se 
desparte”? De pildă, dacă îți poruncește, [luând ca pretext] nunta, să jertfeşti 
[idolilor] şi să fi părtaşă cu el la necredinţă sau să te depărtezi [de credinţă), mai 
bine este să se piardă nunta, iar nu dreapta credinţă. De aceea a adăugat: „Vu este 
robit fratele sau sora în unele ca acestea” (| Corinteni 7, 15). Dacă în fiecare zi ar 
porni război pentru acest lucru, mai bine este să se despartă. Căci aceasta o spune 
în ghicitură, când zice: „Și în pace ne-a chemat pe noi Dumnezeu ” (| Corinteni 7, 
15). Căci acela (4/ Necredinciosul care insistă ca cel credincios să renunţe la 
credința sa.), [iar nu cel credincios], a dat pricina [de despărțire], ca şi cel ce 
desfrânează. 


„Că ce ştii tu, femeie, dacă îţi vei mântui bărbatul?” (1 Corinteni 7, 16) Pe lângă 
„Să nu-l laşi”, zice şi aceasta: „Dacă el nu se împotriveşte rămâi cu el. Căci are şi 
el câştig. Rămâi şi îndeamnă-l, şi sfătuieşte-l, şi înduplecă-l. Că nimeni nu va putea 
să fie învăţător aşa de puternic precun femeia (42 Deci, rămânerea cu cel 
necredincios nu trebuie să fie o complacere în acea situaţie, o resemnare 





indiferentă sau al cărei scop ţine doar de lumea aceasta (de pildă, să nu rămână 
copiii fără tată, că nu am alt acoperiş etc.), ci partea credincioasă trebuie să se 
roage, sfătuiască, să lumineze pe celălalt şi toată râvna lui să fie numai spre acest 
lucru. Dar de multe ori cel credincios rabdă ocara credinţei sale nu de dragul 
mântuirii celuilalt ci pentru confortul propriu şi atunci răbdarea lui nu atrage 
harul şi convertirea celuilalt.). Şi nici nu pune asupra ei vreo silă (43 În sensul că 
nu e obligatoriu să-l mântuiască. Mântuirea femeii nu este strict condiționată de 
mântuirea soțului, pentru că el are liberă alegere şi ea nu-l poate obliga dacă el 
nu vrea Să se mântuiască, nu înseamnă că femeia, pentru că e legată de el prin 
căsătorie, nu se mântuieşte.), nici nu-i spune să lase cu totul baltă acest lucru, ca 
nici să nu producă ceva prea împovărător [femeii], dar nici să-i poruncească să 
renunţe, ci lasă lucrul pe seama nesiguranţei viitorului, atunci când zice: „Căci ce 
ştii tu, femeie, dacă îţi vei mântui bărbatul şi ce şti tu, bărbate, dacă îţi vei mântui 
femeia?” 


Și iarăşi: „însă fiecăruia după cum i-a împărțit Dumnezeu, cum l-a chemat 
Domnul, aşa să umble. A fost chemat cineva fiind tăiat împrejur? Să nu se 
ascundă. A fost chemat cineva în netăiere împrejur, în aceasta să rămână. Ai 
fost chemat rob, nu te îngriji” (cf. | Corinteni 7,17-21). Acestea nu aduc nimic 
mai mult credinţei. Aşadar, nu te supăra, nici nu te tulbura. Căci credinţa le întrece 


pe toate acestea (44 Toate aceste diferențe ţin de chipul lumii acesteia trecătoare. 
Credinţa însă priveşte realitățile veşnice. Pentru cel ce trăieşte acolo, cele de aici 
nu mai au valoare. ). 


„Fiecare în chemarea în care a fost chemat în aceea să rămână” (| Corinteni 7, 
20). Ai fost chemat având femeie necredincioasă? Rămâi cu ea. Nu îţi alunga 
femeia din pricina credinţei. Ai fost chemat fiind rob? Nu te griji. Rămâi rob. Ai 
fost chemat netăiat împrejur? Rămâi netăiat împrejur. Ai crezut fiind tăiat 
împrejur? Rămâi tăiat împrejur. Căci aceasta înseamnă „fiecăruia după cum i-a 
împărțit Dumnezeu”. Fiindcă acestea nu sunt oprelişti pentru dreapta credinţă. Tu 
ai fost chemat fiind rob, altul având femeie necredincioasă, altul fiind tăiat 
împrejur (45 Deci, atâta timp cât aceste elemente accidentale nu vătăma dreapta 
credinţă, omul nu trebuie să-şi facă probleme şi să dorească altceva. Trebuie să ia 
atitudine doar atunci când împrejurările îl oblige să se lepede de credinţă. De 
pildă, dacă femeia necredincioasă îi cere bărbatului să se lepede de credinţă, 
atunci el trebuie să se despartă. Dar dacă ea îl acceptă aşa, trebuie să rămână cu 
ea. În acest mod trebuie judecat faţă de toate celelalte care ţin de condiţia lumii 
acesteia trecătoare. ). 





4. Vai, vai! Unde a pus robia! După cum tăierea împrejur nu foloseşte nimic iar 
netăierea împrejur nu vătăma cu nimic, aşa nici robia sau libertatea. Şi ca să arate 
aceasta mai limpede, zice prin abuz de limbaj: „însă şi dacă poți să fii liber, mai 
degrabă foloseşte-te” (| Corinteni 7, 21), adică mai degrabă rămâi rob (46 La fel 
inteligența, frumuseţea, talentele etc. sunt accidente care nu determină starea 
duhovnicească a omului. Depinde cum sunt folosite. Noi cei pătimaşi însă facem 
toate judecăţile de valoare în funcție de accidente, nu de esenţa lucrurilor). Şi de 
ce porunceşte ca cel ce poate să se elibereze [din robie] să rămână totuşi rob? [Face 
asta] vrând să arate că robia nu vătăma cu nimic, ci chiar şi foloseşte. 


Și nu trec cu vederea faptul că unii spun că „mai degrabă foloseşte-te” s-a zis 
despre libertate [nu despre robie]. Ei spun că [el ar vrea să zică aici]: „De poţi să te 
eliberezi, eliberează-te”, însă, dacă aşa pricep ei, mult se împotriveşte cuvântul 
[lor] la ceea ce a vrut să spună Pavel. Căci spre a-l mângâia pe rob şi a-i arăta că nu 
este nedreptăţit cu nimic [prin starea lui de robie], de aceea a poruncit să nu fie 
lhber. 


[Şi asta a spus-o] pentru că, [poate] ar fi zis careva: „Păi cum? Dacă nu pot, să fiu 
nedreptăţit şi înjosit?”. Nu aceasta o spune, ci ceea ce am zis: vrea să arate că, [în 
ceea ce priveşte credinţa], nimic mai mult nu are cel devenit liber [decât cel rob]. 


Chiar dacă ar fi în puterea ta eliberarea, rămâi mai bine rob. Apoi adaugă şi 
pricina. 


„Căci cel chemat în Domnul rob este eliberat al Domnului. Asemenea şi cel 
chemat liber este rob al lui Hristos” (| Corinteni 7, 22). Fiindcă în cele ce ţin de 
Hristos amândoi sunt egali. La fel şi tu şi stăpânul tău sunteţi robi ai lui Hristos. 
Deci cum este robul liber? Pentru că te-a eliberat pe tine cel ce rămâi rob nu numai 
de păcat, ci şi de robia din afară. Căci nu a lăsat pe rob să fie rob, nici pe om să 
rămână în robie. Căci aceasta este minunăţia (47Prin botez, robul care avea până 
atunci conştiinţa de rob şi se întrista în Starea aceea primea conştiinţa că el nu 
mai este rob. Nu se mai simţea rob chiar dacă în ochii oamenilor era încă rob. 
Criteriile sale lăuntrice nu mai ţineau de starea de rob.). Şi cum este liber robul, 
rămânând rob? Când se leapădă de patimi şi de bolile sufletului, când 
dispreţuieşte banii şi lucrurile, şi mânia, şi celelalte astfel de patimi. 


„Aţi fost cumpăraţi cu preț. Nu fiţi robi oamenilor” (| Corinteni 7, 23). Acest 
cuvânt nu este doar pentru slugi, ci a fost spus şi pentru cei liberi. Căci există şi rob 
care nu e rob, dar şi liber care e rob. Și cum, rob fiind, nu este rob? Când le face 
toate pentru Dumnezeu, când nu făţărniceşte, nici nu face ceva de ochii 
oamenilor. Asta înseamnă ca cel ce robeşte oamenilor să fie de fapt liber. Şi 





cum, iarăşi, fiind cineva liber, se face rob? Când slujeşte oamenilor vreo slujbă 
rea fie pentru lăcomia pântecelui, fie pentru pofta banilor, fie pentru putere (45 
Atunci când acceptă să facă păcatul pentru cele ale lumii.). Căci unul ca acesta 
este mai rob decât toţi, chiar dacă este liber. 


la aminte la amândouă aceste [situaţii]. Rob era Iosif, însă nu rob oamenilor. De 
aceea şi în robie era mai liber decât toţi cei liberi. Nu a îngăduit stăpânei ceea ce ea 
a vrut. Iarăşi, liberă era aceea, dar mai roabă decât toţi, de vreme ce se linguşea şi 
se ruga de sluga ei. Însă nu I-a înduplecat pe cel liber să facă ceea ce ea vroia. Prin 
urmare, nu robie era lucrul acesta, ci libertatea cea mai înaltă. Căci cu ce l-a 
împiedicat robia pe acela spre virtute? Să audă cei robi şi cei liberi! Cine era rob? 
Slujitorul sau stăpâna? Cea care îl ruga sau cel care dispreţuia pe cea care îl 
implora? Căci sunt şi hotare pentru robi, puse de Dumnezeu. Şi până unde trebuie 
ca ei să păzească [poruncile stăpânilor lor] şi peste ce nu trebuie să treacă - chiar şi 
aceasta este legiuit. Căci atunci când stăpânul nu porunceşte ceva din cele ce nu 
sunt în acord cu Dumnezeu, trebuie ca robii să urmeze [poruncilor] şi să se lase 
convinşi [să facă ce li se spune]. Dar mai mult, nu. Aşa devine cel rob liber. 


lar dacă faci mai mult [decât îngăduie Dumnezeu], chiar dacă eşti liber, te-ai făcut 
rob. Aceasta o spune în chip tainic când zice: „Nu fiți robi oamenilor” (49 Nu 
încălca pentru dorințele oamenilor şi ale tale voia lui Dumnezeu. ). lar dacă nu 
acesta [e înţelesul], ci ar fi poruncit să lepădăm pe stăpâni şi să ne luptăm să 
devenim liberi, cum îndeamnă: „Fiecare în ceea ce a fost chemat în aceasta să 
rămână ”? Şi în altă parte: „Câţi sunteţi robi sub jug socotiți pe stăpânii voştri 
vrednici de toată cinstea şi cei ce au stăpâni credincioşi şi au parte de 
binefacerile lor să nu-i dispreţuiască pentru că sunt fraţi” ( Timotei 6, 1-2)? 


Când le scrie şi efesenilor şi colosenilor, le porunceşte şi le legiuieşte aceleaşi 
[lucruri] (50 Ar fi de cugetat dacă creştinii ar putea face răscoale pentru drepturi 
socio-politice.Căci orice revoluţie sau răscoală se face pentru o schimbare 
pământească, pe când creştinul tinde către o schimbare duhovnicească, pentru 
veşnicie. Dacă ar fi dezlegaţi de lumea aceasta, nu ar face aşa ceva sau, cel puţin, 
nu ar face-o pentru ei înşişi, ci doar ca să ajute pe fraţii lor.). De unde e limpede 
că [Pavel] nu nimiceşte această robie [văzută], ci pe cea în care sunt şi cei liberi de 
pe urma răutăţii, care [robie] este preacumplită, chiar dacă liber ar fi cel ce robeşte 
ei. 


Ce folos au avut fraţii lui losif că erau liberi? Nu erau mai robi decât toţi robii, de 
vreme ce şi minţeau faţă de tatăl lor şi către neguţători grăiau cele ce nu erau 
[adevărate] şi către fratele lor? Insă cel liber nu este astfel, ci pretutindeni şi întru 





toate adevărat. Şi nimic nu poate să-l robească pe el, nici lanţul, nici robia, nici 
dragostea stăpânei, ni străinătatea, ci el rămâne liber pretutindenea. Căci 
aceasta, mai cu seamă, este libertate: când şi în robie luminează. 


5. Astfel e creştinismul. Dăruieşte libertate în robie. Şi după cum un trup, prin fire 
nerănit, atunci se arată nerănit, când primind o săgeată nu pătimeşte nimic rău, aşa 
şi cel cu adevărat liber, atunci se arată [liber] când, şi stăpâni având, el de fapt nu 
este rob. De aceea şi porunceşte să rămână rob. lar dacă nu e cu putinţă ca un rob 
să fie creştin aşa cum trebuie, păgânii vor osândi multa slăbiciune a dreptei 
credinţe. Dar tot aşa, dacă vor învăţa că robia nu vătăma cu nimic dreapta credinţă, 
vor admira propovăduirea [noastră]. 


Căci dacă moartea nu ne vătăma, nici biciuirile, nici lanţurile, cu atât mai mult 
robia, focul şi fierul, şi miile de tiranii, şi bolile, şi sărăcia, şi fiarele sălbatice, şi 
alte mii de lucruri mai cumplite decât acestea, nu au vătămat pe cei credincioşi, ci 
i-au făcut chiar mai puternici. 


Și cum va putea să vatăme robia? Nu această robie vătăma, iubitule, ci cea care e 
prin fire robie, adică cea a păcatului. Căci dacă nu eşti rob cu robia aceasta a 
păcatului, îndrăzneşte şi te veseleşte. Nimeni nu va putea să te nedreptăţească cu 
nimic, căci e deprindere [ethos] nerobită. lar dacă eşti robit cu această robie [a 
păcatului], chiar de ai fi de mii de ori liber, nu ai nici un folos din libertate. 


Că ce folos este, spune-mi, când nu robeşti omului, dar te pleci patimilor? Căci 
oamenii adesea ştiu să cruţe, dar acei stăpâni [patimile] niciodată nu se satură de 
pierzania ta. Robeşti omului? Însă şi stăpânul tău robeşte ție, îngrijindu-se de hrana 
ta, purtând grijă de sănătatea şi hainele, şi încălțămintea ta, şi de toate celelalte. Şi 
nu te temi tu - [desigur], dacă nu te iei la ceartă cu stăpânul -, cât se teme acela ca 
să nu-ţi lipsească ceva din cele necesare. 


- Însă acela [stăpânul] zace, pe când tu stai în picioare. 

- Şi ce dacă? Pentru că asta nu o face numai el, ci şi tu. Adesea, pe când tu zaci şi 
dormi cu plăcere, acela nu numai că n-a stat nici măcar în picioare, ci suferă mii de 
siliri în for şi priveghează mai abitir decât tine. Deci cum? Oare a pătimit Iosif din 
partea stăpânei ce a pătimit aceea de pe urma poftei? Acesta nu a făcut cele ce 
aceea a vrut să-i poruncească, pe când aceea a făcut toate câte le-a poruncit stăpâna 
ei, adică desfrânarea. Şi nu a lăsat-o până când nu a făcut-o de ruşine. Ce fel de 
stăpână porunceşte acestea? Care tiran este atât de crud? „Roagă-te de robul tău”, îi 
zicea |desfrânarea], „imploră-l pe cel robit, linguşeşte-l pe cel cumpărat cu bani. 
Chiar dacă te scuipă, rabdă. Chiar dacă îi spui adesea şi el nu te suferă, lasă-te 





pustiită şi sileşte-te şi fă-te de ocară”. Ce este mai lipsit de cinste? Ce este mai 
ruşinos decât aceste cuvinte? 


Nimic nu te zoreşte aşa [ca desfrâul]: „Acuză-ţi soţul pe nedrept şi înşeală-l.” Ia 
aminte cât de lpsite de libertate, cât de ruşinoase sunt poruncile, cât de lipsite de 
milă şi crude şi nebuneşti! Ce stăpână porunceşte aşa ceva precum a poruncit 
desfrâul atunci acelei femei de neam împărătesc? Şi nici nu a îndrăznit să nu 
asculte. Iar Iosif nimic de acest fel nu a suferit, ci toate dimpotrivă şi care i-au adus 
multă slavă şi cinste. 


Vrei să vezi şi un alt bărbat căruia i s-au poruncit multe de o stăpână cumplită şi nu 
a îndrăznit nicidecum să n-o asculte? Cugetă la Cain şi la câte i-au fost poruncite 
de invidie. Aceea i-a poruncit să ucidă pe fratele [său], să mintă pe Dumnezeu, să 
întristeze pe tatăl său, să fie fără de ruşine. Toate le-a făcut şi nimic nu a trecut cu 
vederea. Şi ce te minunezi, dacă această stăpână a avut atâta putere asupra unuia 
singur? Adesea a pierdut popoare întregi. Căci femeile madianiţilor i-au luat pe 
iudei aproape prizonieri legaţi, avându-i în mâna lor pe toţi aceştia prin poftirea 
frumuseţii lor. 


Aşadar, această robie lepădând-o Pavel, a zis: „Nu fiţi robi oamenilor” adică „Nu 
vă lăsaţi înduplecaţi de oamenii care vă poruncesc cele nelalocul lor, însă nici vouă 
înşivă [nu vă fiți robi]. Apoi ridicând mintea şi făcând-o înaltă zice: 

;» Despre fecioare poruncă de la Domnul nu am, însă vă dau sfatul meu, ca unul 
care am fost miluit de Domnul să fiu vrednic de crezare” (1 Corinteni 7,25). 
Înaintând cu rânduială, pomeneşte mai departe şi de feciorie. Fiindcă i-a antrenat şi 
i-a strunit cu cuvinte despre înfrânare, trece şi la ceea ce e mai bun. „Poruncă nu 
am”, zice, „însă socotesc că e bine”. 

- De ce? 

- Pentru aceeaşi pricină pe care a pus-o şi la înfrânare. 


;» Te-ai legat de femeie? Nu căuta dezlegare. Te-ai dezlegat de femeie? Nu căuta 
femeie” (| Corinteni 7, 27). 

Acestea nu sunt potrivnice celor de mai înainte, ci foarte potrivite. Căci şi acolo 
zice „Decât din împreună învoire”. Şi aici, iarăşi: „Te-ai legat de femeie? Nu căuta 
dezlegare”. Aceasta nu este contrară [aceleia]. Căci „lară bună voie” [para 
gnomen] înseamnă dezlegare. lar dacă de bună voie [kata gnomen] amândoi se 
înfrânează, atunci nu este dezlegare. 


6. Apoi ca să nu creadă că lege este aceasta (51), a adăugat: „Dacă fe vei însura, 
n-ai păcătuit” ( Corinteni 7, 28). Apoi pune ca pricină cele prezente şi nevoia de 





acum, şi vremea scurtă, şi necazul. Căci multe atrage după sine nunta, pe care le-a 
sugerat şi aici, şi în cuvântul despre înfrânare, acolo zicând: „Nu are femeia 
stăpânire asupra sa”, aici zicând: „te-ai legat”. „lar dacă te vei însura, n-ai 
păcătuit”. Nu vorbeşte despre cea care a ales fecioria, căci aceasta deja a păcătuit 
[dacă se mărită]. Căci dacă văduvele, care au ales odată văduvia, însoţindu-se cu a 
doua nuntă, au osândă, cu mult mai mult fecioarele. 


;; Necaz în trup vor avea unii ca aceştia” (| Corinteni 7, 28). 

- „Dar şi plăcere”, ar zice [careva]. 

- Însă şi pe aceasta [plăcerea], ia aminte cum a trecut-o repede cu vederea, pentru 
scurtimea timpului ei, zicând: „Vremea s-a scurtat” (| Corinteni 7, 29), adică: 
„Poruncim să te depărtezi şi să o laşi, iar tu alergi mai înăuntru?”. Şi chiar dacă 
nimic împovărător nu ar fi avut nunta, şi atunci ar fi trebuit să fie pusă mai prejos 
de cele viitoare (52 De bunătățile veacului viitor.). Dar când şi necaz are, de ce 
mai trebuie să-ţi pui şi povară? De ce trebuie să iei atâta greutate, când şi după ce o 
iei, aşa trebuie să te foloseşti de ea ca şi când n-ai avea-o? Căci şi „cei ce au femei 
să fie ca şi cei care n-au” (| Corinteni 7, 29). 


Apoi intercalând ceva şi din cele viitoare, iarăşi aduce cuvântul către cele prezente. 
Căci unele lucruri [ce privesc nunta] sunt duhovniceşti - [de pildă], „una se 


îngrijeşte de ale bărbatului, iar alta de ale lui Dumnezeu ” (cf. Corinteni 7, 32-33) 
-, altele ţin de viaţa aceasta - [de pildă], „Vreau să fiți fără grijă” (53), însă şi aşa îi 
lasă stăpâni [să aleagă ei]. Căci cel care, după o demonstraţie, sileşte iarăşi libera 
alegere pare că nu are îndrăznire în cuvintele sale. Încât, fiind mânat şi ţinut mai 
degrabă de îngăduinţă, a spus: „Aceasta o spun spre folosul vostru nu ca să vă 
întind o cursă, ci spre bun chip şi bună stăruire” (ct. Corinteni 7, 35). 


Să audă fecioarele că nu în aceasta stă fecioria. Că cea care se grijeşte de cele ale 
lumii nu poate fi fecioară, nici cu bun chip. Căci zicând: „Se deosebeşte femeia de 
fecioară”, a pus această deosebire prin care ele se deosebesc unele de altele. Şi 
punând o definiţie fecioarei şi celei ce nu e fecioară, nu a grăit de nuntă sau 
înfrânare, ci de lipsa de grijă şi de multa grijă. Căci nu împreunarea e răul [nunţii], 
ci faptul că ne împiedică de la filosofie. 


„Jar dacă cineva socoteşte că e necuviincios pentru fecioara lui” (| Corinteni 7, 
36). Aici pare că vorbeşte pentru nuntă. Dar totul este [de fapt] despre feciorie. 
Fiindcă îngăduie şi a doua nuntă „numai în Domnul” (| Corinteni 7, 39). Ce 
înseamnă „în Domnul”? Cu întreagă înţelepciune, cu cuviinţă. Căci pretutindeni 
e nevoie de aceasta şi trebuie să o urmăm (54 Deci, întreaga înțelepciune - fecioria 
lăuntrică şi înfrânarea, în general este scopul şi al nunţii dintâi, şi al celei de-a 





doua. Sinonime pentru întreaga înţelepciune sunt „,înfrânarea ” şi „sfinţirea ”.). 
Căci altfel nu este cu putinţă să vedem pe Dumnezeu. 


lar dacă trecem cu grabă pe lângă cele ce ţin de feciorie, nimeni să nu ne 
osândească ezitarea. Căci o carte întreagă am scris despre acest subiect (55.Se 
referă la tratatul Despre feciorie, EA. IBMBOR, Bucureşti, 2001.) şi am tratat 
acolo despre toate cu amănunţimea care ne stă în putință şi am socotit că este 
vorbire de prisos ca şi aici iarăşi să le punem. 


De aceea, trimițând pe ascultător pentru aceste lucruri acolo, aici vom spune aceea 
că trebuie să urmăm înfrânarea. „Urmaţi pacea”, zice, „şi sfinţirea [hagiasmos], 
fără de care nimeni nu va vedea pe Domnul” (Evrei 12, 14). Deci, ca să fim 
învredniciţi să îl vedem, fie că suntem în feciorie, fie la prima nuntă, fie la a doua, 
pe aceasta |înfrânarea] să o urmăm (56 Idee fundamentală. Scopul adânc atât al 
fecioriei, cât şi al nunţii este să-l aducă pe om la vederea lui Dumnezeu. Toate 
celelalte implicaţii şi scopuri ale nunţii sunt subordonate acestuia. Şi fiecare va 
primi darul în funcţie de scopul spre care tinde. Acest scop adânc a fost comentat 
de Sfântul Maxim Mărturisitorul în Ambigua, când spune că la Schimbarea la Faţă 
erau prezenţi Moise şi Ilie, adică un căsătorit şi un necăsătorit. Scopul celor două 
căi, după Sfântul Maxim, este vederea luminii taborice.), ca să avem parte de 


Impărăția Cerurilor cu harul şi cu iubirea de oameni a Domnului nostru lisus 
Hristos, cu care Tatălui şi Duhului Sfânt slavă, putere şi cinste acum şi pururea şi 
în vecii vecilor. Amin. 


(Omilia a XlĂ-a a Comentariului la Epistola 1 către Corinteni.) 





Despre petrecerea femeii în casă 


CUVÂNTĂRI 
DESPRE VIAȚA DE FAMILIE 





ai 


FOITURA „ÎNVIA m 
(Migne, P. G. 59,340-342) 


Căci, dacă în loan trebuia să creadă, cu atât mai mult în Acesta. Dacă fără semne 
au crezut în acela, cu atât mai mult în Acesta, care avea împreună cu mărturia 
aceluia şi dovada semnelor. Vezi cât i-a folosit pe ei petrecerea în loc [pustiu] şi 
depărtarea de oamenii răi? De aceea, neîncetat îi scoate şi îi depărtează de la 
petrecerea cu aceia. Acest lucru l-a făcut şi în Vechiul Testament, formându-i în 
pustiu, departe de egipteni, şi dându-le [acolo] iudeilor, întru toate, un mod de 
vieţuire |rythmizein]. 


Acest lucru şi pe noi ne îndeamnă să-l facem, poruncindu-ne pe de-o parte să 
fugim de for (2 La romani avem termenul forum, la greci agora. Era locul central 
al unei cetăţi, unde era concentrată viaţa publică a acesteia. Corespunde 
aproximativ centrului unui oraş de azi. Un alt termen cu care ar putea fi tradus ar 
fi „piață ” (nu în înţelesul comercial de loc unde vin ţăranii sau comercianții să-şi 
desfacă produsele, ci în sensul în care e folosi în expresii de genul „Piaţa 


Romană ”, „Piaţa San Marco” etc., adică de loc central).) şi de agitaţii şi de 
tulburări, iar pe de alta să ne rugăm în cămara |noastră] cu liniştire [meta esychias]. 


Căci şi corabia depărtată de tulburarea [valurilor] pluteşte cu vânt prielnic; [tot aşa] 
şi sufletul ce este în afara lucrurilor [lumii], şade în port. De aceea şi femeile 
trebuie să fie mai filosoafe decât bărbaţii, ca unele ce se preumblă mai mult în 
vântul prielnic al casei (3 Avem de a face cu o societate în care bărbaţii erau cei 
care se ocupau cu afacerii publice, iar femeile cu treburile gospodăriei. Femeia 
este centrul de greutate al unui cămin. De pacea ei lăuntrică atârnă mersul bun al 





familiei. Ea trebuie să fie ca o sugativă care absoarbe neregulile celorlalți, pentru 
ca apoi să le topească în adâncul rugăciunii şi dragostea sa jertfelnică. Astăzi, de 
cele mai multe ori, femeia este incisivă, prea cutezătoare, şi asta se vede în starea 
generală a familiilor. Soţia, ca şi soţul, aleargă după bine şi confort. Amândoi sunt 
ca două pietre, şi când se ciocnesc ies scântei.). La fel şi lacov era în starea lui 
bună (7 Neamestecat, neplămădit, necontaminat cu problemele lumeşti. ) [aplastos] 
când locuia acasă şi era slobod de tulburările ce sunt în mijlocul [cetăţii]. Că nu 
degeaba a pus Scriptura acest lucru, când zice: „locuind în casă” (Facerea 25, 27). 


- Dar şi acasă este multă tulburare, ar zice [careva]. 

— Pentru că tu vrei [asta] şi pui în jurul tău mulțime de griji. Căci bărbatul care 
petrece în mijlocul forului şi al tribunalelor este înconjurat şi îngreuiat, ca de nişte 
valuri, de tulburările din afară. Pe când femeia, şezând în casă, ca într-o şcoală de 
filozofie, şi adunându-şi mintea în sine |synagusa Ion nouri eis eayten], va putea să 
ia aminte la rugăciuni şi la citiri şi la cealaltă filosofie (5 Filosofia este modul 
creştin de vieţuire. „Cealaltă filosofie” desemnează celelalte îndeletniciri 
virtuoase ale unui creştin adevărat: post, trezvie, milostenie, blândeţe etc. Femeia 
casnică a zilelor noastre este educată să ia aminte la telenovele, ştiri, reviste, 
discuţii la „o cară şi o țigară”, bârfe, coafor, modă etc. ). 


Și precum cei ce locuiesc în pustietăți nu au nimic care să-i îngreuieze, aşa şi ea, 
fiind pururea înlăuntrul [casei], poate necontenit să se bucure de linişte (6 Duhul 
familiei creştine ar trebui să fie înlăuntru ca al unei chilii pustniceşti. Acest lucru 
ar putea speria pe mulți, dar cine a intrat vreodată în chilia unui pustnic a simţit 
pacea adâncă de acolo, intimitatea, căldura chiliei. Acea pace covârşeşte sărăcia 
din jur, încât omul nu mai este deranjat de simplitatea locuinţei. Acea pace şi 
căldură - rod al unei vieţi de adâncă smerenie şi rugăciune - trebuie să locuiască 
în toate familiile. Mănăstirea Sludion, pe vremea Sfântului Teodor, avea 1000 de 
călugări şi era pace şi linişte şi trăire evanghelică. Dacă 1000 de oameni puteau 
viețui în pace, oare este greu să facă acest lucru 4-5 persoane? Aşa trăiau şi 
creştinii din Ierusalim pe vremea apostolilor: cu femei, copii etc., şi erau câteva 
mii. ). 


lar dacă, uneori, ar avea neapărată trebuinţă chiar să şi iasă (7 De pildă, în biserică 
sau după vreo trebuinţă oarecare ivită pe neaşteptate.), nici atunci nu-i va fi 
[această umblare] până acolo [unde trebuie să meargă] pricină de tulburări. Căci 
venirea până aici [la biserică] sau trebuinţa de a-şi îngriji trupul la baie sunt ieşiri 
absolut necesare pentru femei (5 Afunci puțini oameni aveau baie în casă. Existau 
băi publice unde se spălau, în general, cetăţeni.). Dar cel mai mult timp ea şade în 
casă şi poate şi ea să filosofeze, dar şi, primindu-l pe bărbat, să-l domolească 





[katastellein] dacă e tulburat, să-l potolească [rythmizein], să taie de la el gândurile 
sălbatice şi cele de prisos. Şi aşa, iarăşi să-l trimită înapoi, eliberat de relele câte le- 
a adus din for şi încărcat cu bunătăţile câte le-a învăţat de acasă. 


Căci nimic, nimic nu este mai tare decât femeia evlavioasă şi înțeleaptă, spre a 
potoli [rythmizein] şi a modela sufletul lui prin cele care ea vrea (9 Aceasta este o 
capacitate firească a femeii. Dar ea o poate întrebuința şi pentru a obține ceva de 
la bărbat, nu pentru folosul lui.). Căci nu-i rabdă [bărbatul] aşa nici pe prieteni, 
nici pe dascăli, nici pe stăpânitori, cum |o îngăduie] pe îndemnătoarea şi 
sfătuitoarea care locuieşte împreună cu el. Căci îndemnul ei are şi oarecare plăcere, 
din pricină că el o iubeşte foarte pe împreună sfătuitoarea sa. Şi vă pot spune de 
mulți bărbaţi aspri şi neîncovoiaţi, care au fost domoliți astfel. Căci aceasta 
(10Soţia care îl sfătuieşte. ) este şi părtaşă a mesei şi a patului, şi a facerii de copii, 
şi a vorbelor, şi a lucrurilor de taină, şi a intrărilor, şi a ieşirilor, şi a multor altor 
lucruri, fiind legată întru toate de el şi atât de lipită de el, precum capul este legat în 
chip firesc de trup. Şi, dacă este înţeleaptă şi grijulie, peste toate va călca şi le va 
birui, pentru grija faţă de soţul ei. 


De aceea o îndemn să facă lucrul acesta şi să-l sfătuiască cele de trebuinţă |pe 
bărbat]. Căci, după cum spre virtute, aşa şi spre răutate, are multă putere [să-l 


îndemne]. Aceasta [femeia] l-a pierdut pe Avesalom, aceasta pe Amon, aceasta era 
[să-l piardă] şi pe lov. Aceasta l-a scăpat pe Nabal de ucidere, aceasta a salvat 
întregul neam. Căci şi Debora şi ludita au arătat isprăvi vrednice de bărbaţii 
conducători de oști. Şi mii de alte femei. 


De aceea şi Pavel zice: „Ce ştii tu, femeie, dacă îţi vei mântui bărbatul?” ( 
Corinteni 7,16). Şi în acele vremuri vedem pe Persida şi Mariam, şi Priscilla că se 
ating de luptele apostoleşti. Pe care este de neapărată trebuinţă şi voi să le urmaţi 
cu sârguinţă, şi nu numai cu vorbele, ci şi cu faptele să vă domoliţi |rythmizein] 
soţul. 

- Şi cum să-l educăm prin fapte? 

- Când el nu te vede nicidecum fiind rea, nici doritoare de lucruri scumpe şi 
iubitoare de împodobire, nici cerând lucruri de prisos, ci îndestulându-te cu cele ce 
ai. Căci atunci, atunci te va îngădui când îl sfătuieşti. lar dacă filosofezi cu vorbele, 
iar cu faptele faci cele contrare, va dispreţui multa ta flecăreală. Dar când împreună 
cu vorbele îi dai învăţătură şi cu faptele, atunci te va primi şi va fi mai mult 
convins. De pildă, când nu cauţi aur, nici mărgăritare, nici haine scumpe, ci, în 
locul acestora, cuviinţa, întreaga înţelepciune, cugetul cel bun; când aduci de la 
tine acestea şi ceri de la el |tot] acestea. 





Căci, dacă e nevoie să faci ceva spre plăcerea bărbatului, atunci sufletul trebuie 
[să-l înfrumuseţezi], iar nu trupul să îl împodobeşti şi să-l strici. Căci nu o va face 
aurul atârnat de ea aşa de iubită şi dorită aceluia, cât întreaga înţelepciune şi 
cugetul bun [evnoia] faţă de el şi a muri pentru soţul ei. Acestea mai mult îl 
cuceresc pe bărbat. Căci acea podoabă [a trupului] îi este şi povară în plus, şi 
strâmtorare a banilor, şi îi dă şi multă grijă şi cheltuială. Pe când cele spuse îl vor 
pironi pe bărbat de femeie. 


Căci cugetul bun şi prietenia şi dorul nu dau nici griji, nu fac nici cheltuială, ci cu 
totul dimpotrivă. Căci şi acea împodobire ajunge la saturație în urma obişnuinţei 
(12 Se satură şi bărbatul de ea, oricât ar fi de atrăgătoare. Schimbarea hainelor şi 
a modei, a cosmeticii şi a obiceiurilor arată tocmai inconsistenţa relaţiilor dintre 
bărbat şi femeie. Fiecare se leagă, nu de adâncul celuilalt, care este inepuizabil, ci 
de accesoriile care pun în valoare trupul. Legarea de aceste lucruri trecătoare 
dovedeşte inconsistenţa relaţiilor. Cu totul altceva este când cei doi se folosesc 
totuşi de cele trupeşti, dar pentru a adânci unirea lăuntrică.), pe când cea a 
sufletului înfloreşte în fiecare zi şi aprinde mai tare flacăra. Încât, dacă vrea să 
placă bărbatului, să-şi împodobească sufletul cu întreaga înţelepciune, cu evlavia, 
cu cârmuirea casei. 


Acestea mai mult îl cuceresc şi nicicând nu încetează. Căci bătrâneţea nu destramă 
această podoabă, nici boala nu o pierde. Dar podoaba trupului, şi timpul îndelungat 
o destramă, şi boala o cheltuie, şi multe altele. Iar cele ale sufletului sunt mai 
presus de toate acestea. Și acea podoabă [a trupului] mai aduce şi invidie, şi 
aprinde, şi rivalitatea, însă aceasta [a sufletului] este curată de orice boală şi 
depărtată de orice slavă deşartă. Aşa şi cele din casă vor fi mai uşoare şi venirea 
[bărbatului] plăcută (73 Vin acasă spre uşurare sufletească, cu bucurie, nu ca să se 
încarce cu alte necazuri pe lângă cele avute peste zi, la muncă. ), când aurul nu este 
atârnat de trupul tău, nici nu-ţi înlănţuie mâinile, ci îngădui [să te preocupe doar] 
cele strict necesare, cum sunt de pildă, hrana slugilor, grija absolut trebuitoare 
[epimeleian anagkaian] (77 E vorba deci de grija absolut necesară pentru ei, nu de 
a le face mofturile şi poftele.) de copii şi celelalte pricini necesare. 


lar dacă nu sunt acestea, ci stau acelea [cele trupeşti] înaintea privirii [soţului], şi 
inima [lui] este strâmtorată, care este câştigul şi ce fel de folos este? Căci, când 
aceea [inima] este întristată, nu lasă să fie văzută minunăţia acesteia [a frumuseţii 
trupeşti ]. Căci ştiţi, ştiţi că, şi dacă ar vedea cineva cea mai frumoasă femeie dintre 
toate, nu poate să-şi desfăteze sufletul îndurerat. Căci ceea ce ar desfăta trebuie mai 
întâi să bucure şi să veselească. Şi tot aurul adunat spre împodobirea trupului 
femeiesc, când este strâmtorare în casă, nu aduce nici o desfătare soţului. 





Aşadar, dacă vrem să plăcem bărbaţilor, să-i ţinem într-o stare de plăcere. Şi îi 
ținem într-o stare de plăcere, dacă îndepărtăm împodobirea şi înfrumuseţările (5 
Adică las trupul natural, ca mediul cel mai potrivit de manifestare a lăuntrului. 
Prin creaţie există o conformitate a trupului şi a sufletului; şi sufletul se manifestă 
cel mai bine prin trupul propriu.). Căci toate acestea par că au o oarecare desfătare 
în vremea nunţii, dar mai pe urmă, cu vremea, se veştejesc. Căci dacă de cerul care 
este aşa de frumos şi de soarele care este aşa de strălucitor - decât care nici un trup 
nu este aşa [de frumos] - nu ne minunăm la fel, din pricina obişnuinţei [cu ele], 
cum ne vom minuna de un trup înfrumusețat? 


Acestea le spun pentru că vreau ca voi să vă împodobiţi cu podoaba cea sănătoasă 
pe care a poruncit-o Pavel: „Nu cu aur sau mărgăritare sau cu haine scumpe, ci 
cu ceea ce se cuvine femeilor care au făgăduit să vieţuiască în cinstire de 
Dumnezeu, prin fapte bune” (| Timotei 2, 9-10). 


- Dar [dacă] vrea să placă celor din afară şi să fie lăudată de ei (76 E vorba de 
femeia care vroia să fie plăcută în afara Bisericii, adică păgânilor. Azi, la fel, 
vrem să plăcem lumii şi modei decât lui lisus Hristos.)? 

- Aceasta, mai ales, nu este o dorinţă a unei femei cu întreagă înţelepciune. Dar, 
dacă vrea, şi pe aceştia îi va avea doritori aprinşi şi lăudători ai întregii ei 


înţelepciuni. Căci pe aceea [cu trupul împodobit] nici un [bărbat] care este blând şi 
măsurat nu o va lăuda, ci numai desfrânaţii şi poftitorii de cele trupeşti (17 Cel ce 
admiră pătimaş o femeie arată desfrâul din sine.). Ba, mai degrabă, nici aceştia nu 
o vor lăuda, ci o vor şi vorbi de rău, fiindu-le întraripate privirile de desfrâul faţă 
de femeie. Dar pe aceasta [cu sufletul împodobit] şi aceia, şi aceştia, şi toţi o vor 
încuviința, fiindcă nu primesc nici un rău de la ea, ci învăţătură de filosofie. Şi 
multă va fi lauda ei din partea oamenilor, şi multă plata din partea lui Dumnezeu. 


Aşadar, acestei podoabe să-i râvnim, ca şi aici fără de frică să vieţuim şi de 
bunătățile viitoare să avem parte. De care fie ca noi toţi să ne împărtăşim cu harul 
şi cu iubirea de oameni a Domnului nostru lisus Hristos, căruia fie-l slava în vecii 
vecilor. Amin. 


(Extras din Omilia a LĂXI-a a Comentariului la Sfânta Evanghelie după loan.) 





Despre cârmuirea familiei 


CUM PATRIBU (e 


CUVÂNTĂRI 
DESPRE VIAȚA DE FANILIE 





aa 


FOITURA „ÎNVIA e 


(Migne, P.G. 62,498-500) 


Acestea nu s-au spus doar către aceia, ci şi către noi. lar că nu s-au făgăduit numai 
acelora, e clar din faptul că spune: „Până la sfârşitul veacului”; deci le-a făgăduit şi 
celor ce umblă pe urma acelora. Deci, de ce zice [acestea] către cei care nu sunt 
învăţători? Fiecare dintre voi, dacă vrea, este învăţător, şi, chiar dacă nu al altuia, 
măcar al său [tot este]. (2 Educaţia prin model viu este cea mai eficientă. Starurile 
din lumea filmului, modei muzicii etc. sunt modele care trăiesc ceea ce fac şi de 
acea au o mare înrâurire asupra oamenilor. Singurul mod în care putem să 
contrabalansăm acțiunea lor devastatoare pentru suflete este să Îl trăim pe Hristos 
cu mai multă intesitate decât starea lor. De pildă, un concert ține uneori ore în şir. 
Pentru a participa trup şi suflet la un astfel de eveniment, omului îi trebuie multă 
putere lăuntrică. lar dacă cineva nu va face rugăciune cel puţin cât ţine un 
concert, cum va putea el să fie un model mai de dorit decât cântăreţul de pe 
scenă? În plus, nu e vorba numai de timp. Cântărețul, dacă vrea să capteze, 
trebuie să uite de sine, să se dăruiască mulțimii. Faptul că unii cântăreţi se aruncă 
în braţele fanilor spre a fi atinşi cu venerație este o dăruire totală acelora. EI se 
dăruieşte pe sine fanilor cu totul. Gestul mulţimii de a-l purta pe braţe şi a-l atinge 
seamănă mult cu atingerea moaştelor sfinţilor: omul vrea să se împărtăşească de 
ceva din cel pe care îl atinge. Aşadar cel ce vrea să devină un model şi mai viu 
trebuie să se dăruiască lui Hristos şi semenilor săi mult mai mult decât o face un 
cântăreţ înaintea fanilor. Ar fi de cugetat, punct cu punct, toate manifestările prin 
care un star înnebuneşte minţile spectatorilor, şi să învăţăm de la el ce înseamnă a 
te dărui cuiva. ) 





Dacă înveţi toate câte ţi-a poruncit să le păzeşti, prin aceasta îi vei avea pe mulţi 
care să-ţi urmeze cu sârg. Căci după cum lumânarea, când este luminoasă, poate să 
aprindă mii [de alte lumânări], dar fiind stinsă nici sieşi nu-şi va da lumină, nici pe 
alte lumânări nu va putea să le aprindă, aşa este şi cu viaţa curată:dacă lumina din 
noi este strălucitoare, vom face mii de ucenici şi de învăţători, punându-ne înaintea 
lor ca un model [archetypos]. Căci nu vor putea atât să folosească vorbele mele, cât 
viaţa noastră. 


Să zicem, dacă vrei, că este un bărbat, prieten al lui Dumnezeu, şi strălucind prin 
virtute şi având femeie - fiindcă e cu putinţă ca şi cel ce are femeie şi copii, şi 
slugi, şi prieteni să placă lui Dumnezeu. Spune-mi, acesta nu va putea să-i 
folosească pe toţi mult mai mult decât mine? Căci pe mine mă ascultă o dată sau de 
două ori pe lună, sau nici măcar o dată, şi cele pe care le aud le păzesc doar pe 
drumul de la biserică până acasă şi apoi îndată le aruncă. Dar, dacă văd viaţa 
aceluia necontenit, câştigă mari lucruri. Căci atunci când, ocărât fund, el nu 
ocârăşte înapoi, nu aproape că a împlântat |[empegnymi] şi a întipărit [encharasso] 
sfiala îngăduinţei lui în sufletul celui ce-l ocărăşte? Şi chiar dacă acela nu 
mărturiseşte imediat folosul - fiind ruşinat şi înroşit din pricina mâniei [sale] -, 
însă, de bună seamă, că primeşte îndată |în sufletul său] o simţire. Şi este cu 
neputinţă ca omul ocărâtor, chiar fiară să fie, dacă se amestecă cu unul lipsit de 


răutate, să nu plece cu mari câştiguri. Căci cele bune, chiar dacă nu le facem, totuşi 
cu toţii le lăudăm şi ne minunăm de ele (3.Binele din noi iradiază în ceilalți şi îi 
transformă încet, chiar dacă ei nu fac cele ce văd la noi.). 


Iarăşi, dacă o femeie vede un bărbat îngăduitor şi blând, dobândeşte mari câştiguri 
când vieţuieşte pururea împreună cu el; asemenea şi copilul (4 E vorba de 
înrâurirea şi transformarea firii celorlalţi. Firea nu e ceva static, ci este o realitate 
dinamică. Ea se poate modela tot de către ceva având aceeaşi fire. Caracterul 
nostru se întipăreşte în cei din jur. lar copilul poate fi mult mai uşor modelat decât 
un adult.) . 


Aşadar, este cu putinţă fiecăruia să fie învăţător. Căci zice: „Zidiți-vă întreolaltă 
unul pe altul, precum şi faceţi” (cf. | Tesaloniceni 5,11). la aminte! A căzut vreo 
pagubă peste familie? Se tulbură femeia, ca una ce este mai slabă şi iubitoare de 
lume? Dacă bărbatul e filosof şi îşi râde de pagubă, o mângâie şi pe aceea şi o 
înduplecă să sufere cu mărime de suflet. Aşadar, spune-mi, [unul ca acesta] nu o va 
folosi pe ea [pe femeie] cu mult mai mult decât cuvintele noastre? Căci a vorbi este 
pentru oricine uşor, dar când e să ne punem să facem ceva spre trebuinţă, e foarte 
greu. De aceea, mai degrabă, din fapte obişnuieşte să se modeleze [rythmizesthat] 
firea omenească. 





Și atât de mare este virtutea covârşitoare, încât adesea şi un rob a folosit casa 
întreagă, dimpreună cu stăpânul său. Căci nu pe degeaba şi doar aşa le-a poruncit 
lor [robilor] Pavel să se nevoiască cu virtutea şi să fie de încredere stăpânilor. Că 
nu se îngrijea atât de slujirea stăpânilor, cât [se îngrijea] să nu fie hulit cuvântul lui 
Dumnezeu şi învăţătura. lar când nu este hulită, degrabă este şi admirată. Şi ştiu 
multe case că au câştigat mult de pe urma virtuţii robilor. lar dacă un rob, pus sub 
stăpânire, ar putea să modeleze [rythmizeiri] pe stăpân, cu mult mai mult stăpânul 
pe robi. 


Daţi-mi mie, vă rog, această slujire (5 în sensul că luaţi voi sarcina de a învăţa în 
Biserică şi daţi-mi mie sarcina de a învăţa cu fapta pe cei din jur.). Eu le vorbesc 
tuturor în comun. Voi, fiecăruia în parte; şi fiecare să ia în mâinile sale mântuirea 
celor de aproape ai săi. lar că este nevoie pentru această treabă de capii familulor, 
ascultă pe Pavel unde le trimite pe femei: „Dacă vor să înveţe ceva”, zice, „să 
întrebe acasă pe bărbaţii lor” (1 Corinteni 14, 35). Nu le aduce la învăţător. Căci 
după cum în învăţarea literelor sunt şi dintre ucenici învăţători, aşa şi în Biserică (6 
Cei aflaţi pe o treaptă superioară de ucenicie să îi înveţe pe cei de o treaptă 
inferioară. ). Că el vrea ca învățătorul să nu fie îngreuiat de toţi. De ce? Pentru că 
astfel vor fi mari bunătăţi, anume nu numai că se va uşura osteneala învățătorului, 
ci şi că fiecare, purtând grijă de ucenici, degrabă va putea să devină învăţător, de 
vreme ce are această însărcinare. 


Și ia aminte câtă slujire aduce femeia? Ține casa, se îngrijeşte de toate cele din 
casă, supraveghează slujnicele, te îmbracă cu mâinile ei, te face să te numeşti tată 
al unor copii, te depărtează de bordeluri, te ajută la întreaga înţelepciune, potoleşte 
poftele nebuneşti ale firii. Dar fă-i bine şi tu. Cum? întinde-i mâna în cele 
duhovniceşti. Dacă auzi ceva folositor, purtându-l în gură ca rândunica, du-te şi 
pune-l în gura şi a mamei şi a puilor. Căci oare nu este lucru nelalocul lui ca în 
celelalte tu să fii cel dintâi şi să ţii rolul capului, iar în ce priveşte învăţătura să laşi 
la o parte rânduiala [ţara] (7 Rânduiala conform căreia bărbatul e cap iar femeia 
trup.)? Cel ce conduce nu în cinstiri trebuie să îi întreacă pe cei conduşi, ci în 
virtute. Căci acest lucru ţine de conducător. 


Acel lucru [să dea cinstirea cuvenită] ţine de cei conduşi, pe când acesta [virtutea] 
este isprava conducătorului însuşi. Dacă te bucuri de multă cinstire, aceasta nu este 
nimic în raport cu tine (8 Cinstirea este un fapt exterior, adăugat persoanei. Ea nu 
ține de adâncul persoanei, de sensul ei profund. ). Căci ai luat-o de la alţii. Dar 
dacă străluceşti prin multă virtute, acest lucru este în întregime al tău. Cap al 
femeii eşti. Deci capul să conducă [rythmizein] mai departe trupul. Nu vezi că nu 
atât prin loc este superior restului trupului, cât prin purtarea de grijă faţă de el, fiind 





ca un ocârmuitor care îl îndreptează pe de-a-ntregul? Căci în cap sunt şi ochii 
trupului şi ai sufletului. De acolo descinde, prin aceştia, puterea văzătoare şi de 
acolo puterea conducătoare [mintea]. Şi unul [trupul | este orânduit spre slujire, iar 
altul [capul] este pus spre a porunci. Toate simţurile de acolo îşi au începutul 
[principiul conducător] şi izvorul. Organele de vorbire de acolo se înalță; văzul, 
mirosul, tot pipăitul. Şi rădăcina tendoanelor şi a oaselor de acolo se susţine. Vezi 
că el este superior, mai degrabă, prin purtarea de grijă decât prin cinste. Aşa să le 
conducem şi noi pe femei. Să fim mai presus de ele nu prin aceea că mai multă 
cinste căutăm din partea lor, ci prin aceea că mai multe faceri de bine au din partea 
noastră. 


Am arătat că nu mici faceri de bine ne fac ele nouă. Dar, dacă vrem să le răsplătim, 
în cele duhovniceşti să fim noi mai presus de ele. Fiindcă nu este cu putinţă să le 
dăm ceva pe măsură în cele trupeşti. Şi ce? Ziceţi că voi aduceţi mulţi bani? însă ea 
îi păzeşte. Dă-i ca răsplătire purtarea de grijă, şi aşa te achiţi. De ce? Pentru că 
mulți au dobândit multe, însă, fiindcă nu au avut femeie să păzească, au pierdut 
toate. 


Când vă împreunaţi amândoi pentru copii, egală este binefacerea din partea 
fiecăruia. Dar [apoi] mai mare este osteneala în slujirea acestora din partea ei, că ea 
îi poartă necontenit în pântece şi este tăiată de durerile naşterii. Aşa încât, numai în 
cele duhovniceşti poţi să-i fu superior. Să nu ne grijim ca să avem bani, ci ca să 
înfățişăm cu îndrăznire lui Dumnezeu sufletele ce ne-au fost încredințate. Căci din 
a le modela [rythmizein] pe acelea şi pe noi înşine, vom avea cele mai mari 
foloase. Căci cel ce învaţă pe altul, chiar dacă nu va avea alt [rezultat], însă [cel 
puţin] se umileşte prin ceea ce spune, mai ales atunci când se vede pe sine vinovat 
de cele pentru care îi ceartă pe alţii. 


Aşadar, pentru că şi pe noi înşine şi pe acelea [pe femei] le folosim - şi prin ele 
casa [toată], iar acest lucru pare de cea mai mare importanţă pentru Dumnezeu -, să 
nu încetăm a ne osteni, grijindu-ne şi de sufletul nostru şi de al celor ce ne slujesc 
nouă, ca pentru toate să luăm răsplată şi cu multă bogăţie să ne ducem în sfânta 
cetate, maica noastră, Ierusalimul cel de sus. Din care fie ca să nu cădem vreodată, 
ci, luminând cu cea mai bună vieţuire, să fim învredniciţi a vedea, cu multă 
îndrăznire, pe Domnul nostru lisus Hristos, împreună cu care Tatălui şi Duhului 
Sfânt slavă, putere, cinste acum si pururea şi în vecii vecilor. Amin. 


(Extras din Omilia a V-a a Comentariului la epistola a doua către 
Tesalonicieni. ) 





Despre iubirea trupurilor 

aa 


FDITURA „ÎNVIA m 


(Misne, P G. 61,448-454) 


Ce înseamnă: „slava Domnului ca prin oslindă privind, în acelaşi chip ne 
Ş p 

prefacem” Ul Corinteni 3, 18)? Acest lucru se arăta mai limpede când lucrau 

harismele minunilor şi semnelor. Dar nici acum nu este greu să vadă acest fapt cel 


ce are ochii credinţei. Căci atunci când ne botezăm, sufletul nostru luminează mai 
tare şi decât soarele, fiind curățit de Duhul. 


Şi nu numai noi ne uităm la slava lui Dumnezeu, ci şi de acolo primim oarecare 
strălucire. Şi după cum o suprafaţă argintată şi curată, dacă este pusă către razele 
soarelui, şi ea va emite raze, nu singură, din firea ei, ci pentru că există strălucirea 
solară, aşa se întâmplă şi cu sufletul curăţit - care de altfel devine mai luminos 
decât argintul; şi el primeşte rază din slava Duhului şi apoi o reflectă. De aceea şi 
zice: „privind ca prin oglindă, ne prefacem în acelaşi chip de la slavă”, e vorba de 
cea a Duhului, „spre slavă”, adică a noastră, şi care devine în chip firesc cum e 
aceea de la Duhul Domnului. la aminte cum şi aici îl numeşte pe Duhul Domn. 


Dar şi de altundeva este cu putinţă a se vedea domnia Lui. „S/ujind ei Domnului şi 
postind, a zis Duhul: Osebiţi- Mi pe Pavel şi Barnaba” (Faptele Apostolilor 13, 2). 
De aceea a zis [Scriptura] „slujind ei Domnului” şi „osebiţi-Mi”, ca să arate că 
[Fiul şi Duhul] sunt de aceeaşi cinste. Şi iarăşi zice Hristos: „Robul nu ştie ce face 
stăpânul lui” (Qoan 15, 15). Dar Duhul, după cum omul ştie cele ale sale, ştie cele 
ale lui Dumnezeu şi nicidecum nu este învăţat [de cineva]. 





Chipul nu rămâne [la nesfârşit] (2 Chipul reflectat în oglindă nu rămâne decât 
atâta timp cât modelul stă în faţa oglinzii. Odată ce modelul se depărtează, chipul 
nu rămâne imprimat în oglindă. Omul poate şti de la Dumnezeu doar atât cât îi 
arată Acesta şi cât timp îi arată, asta desigur dacă are suprafaţa sufletului curată 
şi strălucitoare. Dar chiar cu suprafaţa curată, dacă Dumnezeu Se ascunde, 
sufletul nu mai reflectă nimic. Duhul, în schimb, nu cunoaşte în felul acesta căci EI 
nu este ca o oglindă în care să se reflecteze, căci El Însuşi este Dumnezeu şi 
Învăţător.). lar a lucra după cum vrea, arată libera determinare şi stăpânia Lui. 
Acesta [Duhul] ne preschimbă. Acesta nu ne lasă să ne potrivim veacului acestuia. 
Acesta este făcătorul unei astfel de zidiri (3 Zidirea cea înnoită a omului în 
Hristos.). Căci după cum zice: „zidiţi în Hristos lisus” (Efeseni 2, 10), tot aşa zice: 
„inimă curată zideşte întru mine Dumnezeule şi Duh drept înnoieşte întru cele 
dinlăuntru ale mele” (Psalmi 50, 12). 

Vrei să-ţi arăt acestea şi din lucrurile mai concrete ale apostolilor? Cugetă la Pavel 
ale cărui haine erau lucrătoare şi la Petru a cărui umbră era puternică. Şi nu ar fi 
lucrat atâtea [minuni] hainele şi umbrele lor şi nu ar fi fost înfricoşate prin 
strălucire, dacă nu ar fi avut pe ele chipul împăratului. Căci hainele împăratului 
sunt înfricoşate şi pentru tâlhari. 


Vrei să vezi că slava [aceasta] luminează şi prin trup? „Privind”, zice, „la fața lui 
Ştefan, au văzut-o ca o faţă de înger” (Faptele Apostolilor 4,15). Dar nimic nu era 
acest lucru faţă de slava care fulgera dinlăuntrul lui (4.Slava care uneori apare în 
trupurile sfinţilor nu este ceva deosebit faţă de strălucirea care era în inima lor. 
Cea dintâi nu este decât „materializarea ”, concretizarea - dacă ne putem exprima 
astfel - celei din urmă. Creştin este cel care poartă în sine tot timpul strălucirea 
slavei dumnezeieşti, nu numai din când în când.). Ceea ce Moise avea pe faţă, 
aceştia [creştinii] purtau pe suflet, ba a acestora era cu mult mai însemnată [decât a 
lui Moise]. Fiindcă a lui Moise era oarecum mai trupească (5 Literal: „mai 
simțuală ”.) |aisthetikos], pe când a acestora este netrupească (6 Aceeaşi slavă 
necreată era şi pe faţa lui Moise ca şi în inimile sfinţilor după venirea lui Hristos. 

Atunci la ce se referă faptul că prima era „mai simţuală” iar ultima 
„netrupească ”, căci, de fapt, şi în cazul Sfântului Ştefan ea era la fel de vizibilă şi 
strălucitoare, deci simțuală, ca şi a lui Moise? Răspunsul îl lăsăm tot sfinţilor să-l 
dea. lată ce spune Sfântul Macarie Egipteanul în Omilia 32, paragraful 4: „„Moise, 
îmbrăcat fiind în trup, n-a putut să intre în inimă şi Să îndepărteze veșmintele cele 
murdare ale întunericului; numai Duhul (provenit) din Duhul (Sfânt) şi focul 
(provenit) din focul (divin) nimiceşte puterea întunericului viclean” (traducere 
preluată din voi. 34, colecţia PSB). Deci trupescul sau netrupescul slavei, adică 
gradul de interioritate unde se sălăşluise este dat de intrarea, sau nu, în inimă şi 





scoaterea din adâncul omului a duhurilor care au intrat de la Adam în noi. Acest 
lucru nu l-a făcut decât Hristos. De aceea şi drepții, oricât de virtuoşi păreau a fi, 
fot, în iad mergeau înainte de Hristos, căci nu reuşiseră de unii singuri să intre în 
adâncul inimii şi să izgonească de acolo puterea întunericului. Deci aceeaşi slavă 
dumnezeiască sălăşluise şi în Moise şi în Ştefan, dar în „locuri ” diferite: una mai 
în exterior, căci în adâncul lui Moise era încă întunericul, iar una în adâncul 
inimii, pentru că inima Sfântului era curăţită prin botez. Dar în ambele cazuri 
slava se manifestă şi trupeşte.). 


Şi după cum corpurile care emană strălucire, răsfrângându-şi luminarea spre 
corpurile care pot reflecta lumina, le dau şi acelora din strălucirea lor, aşa se 
întâmplă şi cu cei credincioşi (7 Duhul Sfânt este Cel Ce emană, iar credinciosul 
este cel ce se curăţă pentru a primi lumina. ). Şi de aceea cei care pătimesc aceasta 
lasă pământul şi visează (8 În sensul că se ocupă cu acelea, că inima lor este la 
acelea. Visul este locul unde ne refugiem de realitatea aceasta trecătoare şi 
apăsătoare. Cugetarea la cele cereşti ne desprinde de grijile lumești.) cele din 
ceruri. 


Vai mie! Bine este acum să plâng cu amar căci, având parte de atâta cinste şi bun 
neam [eygheneia] (9 Bunul neam îl primeşte creştinul la Botez, când se îmbracă cu 
Hristos. Atunci el se naşte din nou, de sus.), nu cunoaştem cele ce le-am spus [ta 
legomena], din pricină că degrabă se pierd lucrurile [realităţile] [ta pragmata] (0 
Ta pragmata sunt realitățile despre care sfântul vorbeşte. Ta legomena sunt 
vorbele despre acele realităţi, în general, noi ne cunoaştem verbal învăţătura de 
credinţă şi subtilităţile teologice, dar, pentru că ne pornim spre cele trupeşti, nu 
putem avea experienţa realităţilor despre care vorbim- sau o avem de scurtă 
durată. În acest caz suntem asemenea lihniţilor de foame care, abia târându-se, 
discută aprins despre ipotetice banchete şi mese fastuoase. Trecem pe lângă 
experiența celor pe care le cunoaştem la nivel intelectual, tocmai pentru că nu le 
luăm în serios. Pentru noi cele serioase tot ale trupului sunt. De pildă, cum putem 
să facem teologie sau să convertim pe alții, când pururea noi căutăm binele şi 
confortul nostru pe lumea aceasta, pe când învăţătura pe care o propovăduim 
spune, din contră, să renunţăm la noi pentru ceilalți. Un astfel de dezacord între ce 
spunem şi ce trăim ne face foarte asemănători diavolului, care în Rai s-a folosit de 
creația lui Dumnezeu pentru succesul propriu, oferind o foarte fin deformată 
privire asupra realităţii faţă de cea corectă.) şi ne aprindem către cele ale 
simţurilor. Căci această slavă negrăită şi înfricoşată rămâne în noi o zi sau două, iar 
mai apoi o stingem, aducând asupra ei vijelia treburilor lumeşti [tapragmata 
biotika] (7 Faptul că se vorbeşte de păstrarea oarecum ciclică - prin pierderi şi 
reveniri succesive - a acelei slave în suflet arată că ea se „,împrospătează ” 





periodic, ,,împrospătarea ” se făcea la Sfânta Liturghie prin Sfânta împărtăşanie. 
Experienţa creştinului care se împărtăşeşte cu pregătirea cuvenită este prezența 
simțită a lucrării harului. Dacă omul vine cu mare căinţă, are experienţa 
strălucirii slavei. Dacă nu este pregătit suficient, dar totuşi pregătit, simte pace 
adâncă, potolirea mişcărilor gândurilor, putere de concentrare şi de a lucra 
poruncile lui Hristos, dragoste pentru toţi, puterea de a trece peste toate 
întristările lumeşti, puterea de a ierta pe vrăjmaşi, simţirea neputinței proprii etc. 
Paleta de trăiri este variată ca intensitate, funcţie de pregătirea lăuntrică a omului 
şi de folosul pe care Dumnezeu ştie că-l are. Cât timp pentru mine, cel împărtăşit, 
cea mai importantă realitate - de fapt singura realitate - este simţirea lui 
Dumnezeu şi făptuirea poruncilor Lui, harul rămâne şi mă luminează înăuntru şi 
mă ajută să sporesc în creşterea duhovnicească. Când din neatenţie sau din atacul 
unei patimi pe care nu o resping de bună voie - e de-ajuns pentru a se retrage 
harul chiar numai un gând rău, dacă nu mă pocăiesc imediat pentru el - pentru 
mine realitatea vieţii lumii acesteia devine mai importantă decât legătura cu 
Hristos, harul se retrage pentru că eu am ales să fiu cu lumea mai mult decât cu 
Dumnezeu. Retragerea nu este decât pecetluirea opțiunii mele. Dacă plâng şi mă 
căiesc şi mă îndrept, dorind iarăşi prezenţa harului, el revine, dacă nu, tulburarea 
mea se amplifică. Harul nu pleacă imediat, ci numai dacă noi îl forțăm să plece, 
dacă îl silim să ne părăsească prin faptul că nu vrem să ne pocăim, de gândul, 
vorba sau fapta rea. Realităţi [treburi] lumeşti nu sunt, prin urmare, activităţile în 
sine pe care le desfăşurăm în viaţă, ci investirea lor cu o importanță mai mare 
decât li se cuvine. Când noi, cu alegerea noastră liberă, le dăm o consistenţă mai 
mare decât au, harul ne părăseşte, în general, izbăvirea de legătura pătimaşă faţă 
de lumea aceasta nu se poate face decât prin lupta pentru dobândirea şi păstrarea 
harului. E nevoie de o vieţuire foarte atentă la cele mai fine mişcări ale minţii şi 
ale inimii. Această atenţie se dobândeşte în botez sau, în caz de cădere din har, 
prin pocăinţă.), forțând [astfel] razele [slavei] să plece de la noi, prin desimea 
norilor [grijilor lumeşti]. Căci vijelie [şi furtună] sunt cele lumești [ta biotika], ba 
mai crâncene decât furtuna. Căci nu ger se naşte de aici, nici ploaie, nici noroi nu 
se face sau bălți, ci lucruri mai cumplite decât acestea care alcătuiesc gheena şi 
răutăţile gheenei (72 Chinurile iadului sunt date şi de faptul că omul nu mai are 
realităţile care alcătuiau pentru el viaţa sa, rațiunea lui de a exista. Când 
realităţile lumeşti sunt pentru noi consistenţa vieții, lipsa lor provoacă o suferință 
chinuitoare (să ne gândim la suferinţa celor închişi în temniță). ladul este trăit de 
om de aici, şi anume, atunci când viaţa pentru el se reduce la o relaţie cu mai mult 
sau mai puține obiecte - sau persoane transformate în obiecte - şi care îi susțin 
existența. Pentru un astfel de om obiectele sunt hypostasis-ul [ceea ce susține] 
vieții sale, şi nu Dumnezeu ca Ipostas. Lumea de azi a început deja să devină un 





iad.Relaţiile dintre oameni sunt contractuale, nicidecum relaţii de dăruire 
iubitoare şi jertfelnică. ). 


Și precum, când e ger aspru, toate mădularele sunt înţepenite şi moarte, aşa şi în 
iarna şi furtuna păcatelor, sufletul îngheaţă şi tremură, şi nu lucrează nimic din cele 
ale sale, înţepenit fiind de conştiinţă ca de către ger. Căci ceea ce este frigul pentru 
trup, aceea este viclenia conştiinţei pentru suflet (/3.De aceea, primul pas în 
eliberarea de lume este conştientizarea şi spovedania serioasă a păcatelor. 
Această pocăință integrală atrage harul care eliberează şi încălzeşte, şi 
revigorează conştiinţa care a fost omorâtă prin pironirea de lucrurile lumii. 
Conştiinţa silei revigorată şi încălzită prin spovedanie şi lacrimi, dezmorţeşte 
încetul cu încetul toate mădularele sufletului, şi acesta devine în cele din urmă apt 
de a lucra cele proprii ale sale. Pocăinţa necontenită, de altfel, este semnul 
căldurii şi sănătăţii sufletului.). De aici vine şi laşitatea [şi frica, şi ticăloşia] 
[deilia] (74 Deilia este starea omului lipsit de orice demnitate, josnic, ticălos, 
parvenit, laş, fricos, egoist, care pururea îşi caută plăcerile şi confortul propriu, 
care se teme pentru vătămarea sa etc. Este omul care nu are măreţia de a se jertfi 
pentru ceilalți şi pentru viaţa veşnică.). Căci nimic nu este mai laş |şi mai ticălos] 
decât cel care se pironeşte de lucrurile lumeşti. Unul ca acesta trăieşte viaţa lui 
Cain (5 A se observa în Cartea Facerii că urmaşii lui Cain sunt cei care au 
inventat civilizația şi distracţiile.), tremurând în fiecare zi. 


Şi ce să vorbesc eu de morţi şi pagube, şi lupte, şi linguşiri, şi slugărnicii, când şi 
fără acestea el se teme de mii de schimbări? Chiar de gem cămările de aur, sufletul 
tot n-a scăpat de frica de sărăcie. Şi e firesc, căci el se aprinde pentru lucruri 
stricăcioase şi care uşor se răstoarnă. Şi chiar dacă el nu suferă nici una [din aceste] 
schimbări |de situaţie], văzând răsturnările de situaţii ce se petrec cu alţii, se pierde 
şi el. Şi multă este laşitatea şi ticăloşia lui, multă lipsa de bărbăţie. Căci nu numai 
în faţa primejdiilor este lipsit de curaj unul ca acesta, ci şi faţă de toate celelalte. 
Căci dacă vine asupra lui iubirea de bani, nu respinge atacul ca un bărbat liber, ci 
se comportă în toate ca un nebun după bani, robind iubirii de argint ca unei stăpâne 
cumplite. 


lar dacă vede vreo fetişcană arătoasă [eymorfos], îndată se lasă robit şi o urmează 
ca un câine turbat, când ar trebui să facă tocmai pe dos. Când vezi o femeie 
frumoasă |[oraia], nu te folosi de această situaţie (/6 Literal: „nu privi [skopeo] 
aceasta ca să-ţi bucuri pofta”. Skopeo nu înseamnă simpla privire, ci privirea 
îndreptată cu un anumit scop spre ceva (de la aceeaşi rădăcină avem în greacă 
skopos şi în română şi latină „,scop”), o privire cercetătoare, direcţională, 
calculată. Este o privire premeditată. Acest tip de privire este legată de atitudinea 





lăuntrică care o însoţeşte. Dacă patima e în mine, şi privirea mea e vinovată şi 
pătimaşă, dacă inima e curată, şi privirea e curată. Epitetul oraia (frumoasă, 
pârguită, plină de rod) indică şi faptul că acea femeie este pregătită fizic, este aptă 
ca cel pătimaş să îşi poate împlini pofta. Fiecare creatură are frumuseţea ei, dar 
cel pătimaş nu ştie să vadă decât acea frumuseţe şi sub aspectul care convine 
patimii lui - care este aptă să împlinească patima lui. Cel pătimaş disprețuieşte 
făptura lui Dumnezeu. Dacă el spune: „Ce frumoasă e femeia aceasta! ”, dar nu 
vede frumuseţea alteia, care nu convine patimii lui, batjocoreşte pe Creator, şi 
prin asta demonstrează că şi când a privit la prima nu l-a lăudat pe Dumnezeu, ci 
doar şi-a satisfăcut egoismul. Pe cel pătimaş creaţia nu-l duce spre Făcător, ci îl 
închide în egoismul său. Şi această închidere egoistă este o parte a iadului. Este 
incredibil şi aproape de neînțeles cum, desfătându-ne de minunăţia creaţiei lui 
Dumnezeu, de fapt ne făurim iadul veşnic.) ca să îţi satisfaci pofta, ci caută cum să- 
ți lepezi pofta. 


- Şi cum e cu putinţă acest lucru?, ar zice cineva, căci faptul de a o dori pătimaş 
[erao] nu ţine de mine (/7 E vorba de privirea orientată sexual a unui bărbat sau a 
unei femei faţă de cel de sex opus. În general, omul pătimaş nu se uită la cel de sex 
opus ca la o persoană, ca la un suflet, ci îl priveşte doar după gradul în care 
corespunde satisfaceri patimii lui. În concret un bărbat se uită la o femeie cum 


arată conformația trupului, fața, etc. şi prea puţin îl interesează cine este în 
adâncul ei. La fel femeia se uită la trupul bărbatului şi la accesoriile care îl pun în 
postura unui mascul puternic (maşină, haine, bani etc.). Dar pentru a te uita în 
acest mod la cineva, de cum îl vezi prima dată, nu ţine de fire, ci de educaţia şi 
mentalitatea pe care o primim. De pildă, un copil nu se uită pătimaş la nimeni. 
Dar dacă de când este mic vede doar imagini sexuale (şi azi totul e impregnat de 
sex, până şi prezentatoarele ştirilor celor mai onorabile), aşa se va raporta faţă de 
semeni. Plaga societăţii civilizate este stricarea adâncă, mult prea adâncă, a 
minţii oamenilor. Și atunci, într-adevăr, omul simte că nu ţine de el să privească 
aşa pe semeni, de vreme ce, de când se ştie, el aşa i-a privit, căci aşa a fost educat. 
Sfântul loan vrea să ne arate că această mentalitate nu este firească şi că poate fi 
schimbată, chiar dacă suntem foarte vătămaţi de ea - adesea din neştiinţă. 


Poate în acest text al Sfântului loan ar fi bine să se ţină seama, ori de câte ori se 
întâlneşte cuvântul erao (tradus prin „iubire pătimaşă ”), de un înţeles mult mai 
larg, şi anume acela de raportare sexuală, relaţionare cu tentă sexuală a unei 
persoane la alta. În acest caz de eros ține nu doar actul sexual în sine, ci tot 
comportamentul şi lucrurile adiacente care preced sau urmează unei relaţii 
sexuale. Ba chiar dacă nu se ajunge la actul sexual, tipurile de comportament 


sexual intră tot în categoria lui eros. Aşadar, eros pot fi atitudinile, gesturile, 





vorbele, aluziile, pe scurt, un anumit mod de a fi. Prin urmare, adulter, de pildă, 
nu este doar cel care desfrânează cu soţia altuia, ci şi cel care îşi îngăduie să 
privească sau să gândească pătimaş faţă de soţia altuia. Adulter este şi cel care se 
uită la TV la trupurile altor femei şi face acest lucru cu plăcere, ba chiar când e 
soția de faţă. Orice om simte imediat în inima lui dacă relaţionarea lui faţă de o 
altă persoană are tentă sexuală sau este curată, numai că mai nimeni nu are 
curajul să mărturisească şi să se pocăiască.). 

- Dar de cine ţine, spune-mi? 

- De vrăjmăşia diavolului. 

- Socoteşti ca diavolul este întru totul [vinovat] de acest sfat rău? Păi atunci luptă- 
te şi bate-te cu boala. 

-Dar nu pot, zice el. 

- Atunci hai să te învăţăm mai întâi că acest lucru se întâmplă din uşurătatea [şi 
delăsarea ta] [ratymia] şi că tu ai dat la început cale [paradox] diavolului. lar dacă 
vrei, chiar şi acum, cu multă uşurinţă, poţi să-l alungi (78 Dacă dăm la început 
diavolului intrare în noi, prin acceptarea gândurilor şi a excitaţiilor simţuale, 
după aceea el ne insuflă să credem că este absolut natural să gândim pătimaş şi că 
de fapt nu mai ţine de noi să ne schimbăm, ci că aşa este firesc. Dacă aşa-i 
firescul, cine se va lupta împotriva firescului? Şi astfel diavolul ne biruieşte iară să 
ne mai lupte, prin faptul că acceptăm mentalitatea oferită de el ca firească. Sfântul 
vrea să ne arate că, dacă vrem, ne putem scutura de acea deviere a minţii şi de 
duhul care a intrat odată cu ea. 


Să mai limpezim câteva chestiuni: thymos-ul - sau partea irascibilă a omului - este 
sediul voinței şi al hotărârilor noastre de a face toate câte le facem. Acolo se 
aprinde râvna pentru a face un anumit lucru şi de acolo avem sârguinţa şi 
răbdarea de a lupta. Cât timp în thymos se află harul lui Dumnezeu şi puterile firii 
lucrează normal - aceasta înseamnă că ele conlucrează întru totul cu harul -, avem 
putere şi greutate în fapte şi în cuvânt (simțământul greutăţii şi puterii în thymos îl 
avem mai ales după Sfânta împărtăşanie iar acest simțământ este împreunat cu 
conştiinţa şi simţirea faptului că tăria şi focul din tine nu este din tine deşi este al 
tău, ci este dar al Altuia). Când din neatenţie lăsăm să se furişeze - sau dăm 
intrare şi cale [parodos] - duhului celui rău, harul ne părăseşte, şi pe tronul inimii 
stă duhul viclean care este lipsit de conținut şi uşor. În acest moment starea 
thymos-ului nostru devine una de uşurătate şi delăsare [ra-qumia] (raos înseamnă 
în greacă „uşor”, deci rathymia înseamnă mot a mot „thymos uşor”) şi se pierde 
adunarea minţii şi atenţia lăuntrică, în general. Voința se paralizează şi nu mai 
are vigoare în lupta pentru virtute. În această stare, pe lângă ajutorul harului 
avem nevoie şi de opintirea voinţei. Dacă noi facem ce ţine de noi, Dumnezeu ne 
ajută şi alungă duhul viclean de la noi şi se risipeşte starea de neatenţie lăuntrică, 





delăsare şi lâncezeală. În general, oamenii nu sunt dispuşi să meargă pe calea 
ostenitoare a virtuţii şi nu au curaj pentru acest lucru, tocmai din cauza acestei 
stări de lâncezeală a thymos-ului, stare dobândită în ani îndelungaţi de satisfacere 
a poftelor şi de dobândire a mentalităţii lumeşti. Şi persistăm în această stare, 
pentru că o acceptăm de bună voie. Şi o acceptăm de bună voie, pentru că mintea 
crede cu tărie că acesta e adevărul existenţei. Deci, pentru revenire avem 
trebuință de metanoia, de pocăință, adică de schimbarea modului de a gândi. De 
aici vine apoi hotărârea de a lupta şi apoi alungarea duhurilor din noi şi revenirea 
la starea după fire, aşa cum ne-a făcut Dumnezeu. Toate aceste etape nu sunt cu 
putinţă fără conlucrarea harului - iar ajutorul acestuia sigur îl avem întotdeauna, 
căci aşa ne-a făgăduit Hristos Cel Ce ne-a creat.). la spune-mi, adulterii fac 
adulter pentru că iubesc pătimaş [eras], sau pur şi simplu că îşi doresc să se 
primejduiască? 

- Este limpede că din pricina iubirii pătimaşe [eros]. 

- Prin urmare, sunt vrednici de iertare? 

- Nicidecum. 

- Şi de ce să nu fie? 

- Pentru că păcatul este al lor [şi nu altul e vinovat de el]. 

- Dar ce-mi împleteşti mie argumente, ar zice careva, eu ştiu bine (J9 
Synoidaemayto- în sens mai tare se poate înţelege: „sunt conştient, deci oarecum 
şi responsabil”. Tocmai pe această conştientizare tacită a noastră - pe care ne e 
teamă să o recunoaştem cu toată inima - îşi construieşte sfântul argumentaţia mai 
departe.) că vreau să alung patima, dar nu pot. lar patima stă asupra mea şi mă 
apasă rău, şi mă chinuieşte cumplit. 


- Oare vrei [cu adevărat] omule să o alungi? Atunci de ce nu faci cele ce se cade să 
le facă cel ce alungă pe cineva? Tu păţeşti exact ce păţeşte unul care, având febră şi 
fiind pus în apă rece, zice: „La câte nu m-am gândit vrând să sting aprinderea mea 
şi tot nu pot? Ba mai mult îmi aprind flacăra (20 Se ştie că atunci când ai febră, 
corpul trebuie să stea la căldură şi nicidecum la frig, căci în acest caz febra 
creşte.).” Aşadar, ia să vedem, nu cumva faci tu de fapt cele ce te aprind mai tare, 
crezând că te gândeşti la acelea care ţi-ar stinge flacăra? 

- Nici vorbă, zice el. 

- Păi atunci, ia spune-mi, ce ai făcut tu vreodată ca să stingi patima? Ce este ceea 
ce sporeşte într-adevăr patima? 


Căci chiar dacă nu toţi suntem acuzaţi de aceste învinovăţiri (pentru că am găsit 
mai mulţi robiți de pofta banilor decât de iubirea pătimaşă [ems] a trupurilor), însă 
leacul este comun tuturor, şi unora, şi altora (27 În esența lor patimile nu se 
deosebesc, ci ele sunt diferenţiate numai după materia pe care o au ca obiect. 





Patima, în general, este legarea de materie, ca finalitate în sine. Dezlegarea de 
orice patimă are, prin urmare, un singur leac esenţial: legarea de Creatorul 
materiei. Datorită apropierii patimilor ele se pot foarte uşor metamorfoza din una 
în alta.). Căci şi acea iubire [ems] [a banilor] este anormală, şi aceasta; însă aceasta 
[a trupurilor] este mai tăioasă şi mai ascuţită. Deci, când biruim pe cea mai mare, e 
limpede că o nimicim cu uşurinţă şi pe cea mai mică (22 Deci cel care a biruit 
desfrâul şi legarea de trup va disprețui foarte uşor lucrurile şi banii. ). 


- Şi cum este mai tăioasă aceasta [a trupurilor], ar zice cineva, când nu toţi sunt 
robiţi de această răutate, ci mai mulţi sunt cei înnebuniți după bani? 

- Fiindcă, mai întâi, această poftă [a trupurilor] pare că nu este primejdioasă, iar 
apoi, deoarece chiar dacă mai ascuţită este [pofta] trupurilor, însă mai repede se 
stinge decât cea a [banilor], hai, dar, să vă vorbim despre aceasta, adică de cea a 
trupurilor şi să vedem de unde sporeşte această răutate. Căci astfel vom şti dacă 
vina este a noastră, sau nu. lar dacă este a noastră toate să le facem ca să fim 
biruitori, iar dacă nu este a noastră, pentru ce ne ostenim în zadar? Şi ce anume nu 
iertăm celor robiţi de [patima aceasta] şi de care îi şi învinovăţim? De unde se 
naşte această iubire pătimaşă [eros]? 

- Din frumuseţea [eymorfia] feţei, ar zice careva. Când [faţa] e frumoasă [kale] şi 
cu bună alcătuire [eyeides] răneşte [pe privitor]. 

- În zadar şi degeaba zici acestea (23 În ultimă analiză, vinovat în acest caz pentru 
patimile noastre ar fi Dumnezeu Care a alcătuit - sau a conlucrat, dacă ţinem cont 
şi de faptul aportului genetic al părinţilor frumuseţea feţei cuiva. ). Căci dacă de 
frumuseţe [eymorfia] ar ţine atrasul ibovnicilor, o astfel de fetişcană i-ar avea pe 
toţi [bărbaţii] ca ibovnici. lar dacă nu-i are pe toţi, înseamnă că acest lucru nu ţine 
de fire, nici de frumuseţe, ci de neînfrânarea ochilor (24 Sfântul spune că 
raportarea cu tentă sexuală sau nu la o altă persoană nu ţine nici de firea celui 
care priveşte, nici de frumuseţea celui privit, ci de folosirea liberei voințe şi a 
felului de a gândi a celui ce vrea să se uite. Atenţie deci, că desfrâul se face mai 
întâi în inimă. Dacă cineva se uită fie şi numai puţin cu poftă la o persoană, să ştie 
că trebuie să se pocăiască de acel gând, căci deja a intrat într-o relaţie de tip 
sexual cu acea persoană. ). Când tu, privind-o cu iscodire (25 Privirea cu iscodire 
este privirea care zăboveşte asupra unui lucru, care caută să-l aprofundeze, care 
se preocupă de el.), o admiri şi o doreşti, ai primit săgeata. 


- Dar cine ar putea ca, văzând o femeie frumoasă [kale], să nu o laude?, ar spune 
cineva. Prin urmare, dacă nu ar porni de la libera noastră voinţă admiraţia faţă de 
una ca aceasta, rezultă că nu ar mai fi nici dorirea [pătimaşă | [eros] în noi (26 
Foarte subtil şi viclean argumentul. Dezvoltat, ar suna cam aşa: „Dumnezeu face 
frumusețea acelei femei. Tot Dumnezeu este Cel Care ne-a dat libera voinţă şi a 





făcut toată creaţia frumoasă, încât noi, de bună voie, să o admirăm. Atunci, dacă 
de la Dumnezeu este şi porunca să admirăm, de la EI şi frumuseţea femeii, iar 
admiraţia este legată în chip natural de dorirea lucrului admirat, pentru ce suntem 
vinovaţi dacă poftim pe acea femeie? Dumnezeu este de vină, căci El ne-a azvârlit 
în toată această încurcătură. De ce ne-a dat liberă voinţă sau de ce a făcut 
frumoasă creaţia? Prin urmare, El ar cam fi de vină”, în continuare sfântul 
răstoarnă această subtilă şi întortocheată sofisticărie silogistică. Dezlegarea şi 
pentru noi ar fi simplă dacă ne-am vedea adâncul patimilor din noi şi am accepta 


că suntem astfel. Atunci am primi tămăduire. ). 


- la aminte omule! Pentru ce le amesteci pe toate la un loc şi alergi în toate părţile 
şi nu vrei să vezi rădăcina răului (27.Când nu vrem să acceptăm patimile noastre, 
căutăm să ni le justificăm şi atunci nu ne mai putem vindeca. Rădăcina oricărei 
patimi care mă priveşte este în mine şi nu în altul.)? Căci îi văd pe mulți că admiră 
şi laudă [o astfel de femeie], dar nu o doresc [pătimaş] [erao]. 

- Şi cum e cu putinţă ca cei care admiră [o astfel de femeie] să n-o dorească [erao]? 
- Nu te tulbura, căci asta urmează să-ţi spun. Dar aşteaptă [puţin] şi ascultă pe 
Moise care a admirat pe fiul lui lacov şi a zis: „Și era losif frumos [kalos] la 
înfăţişare şi oacheş [horaios] la faţă foarte” (Facerea 39,6). Aşadar, nu cumva s-o 
fi aprins de dorire [erao] cel ce a zis aceste [cuvinte]? 

- Nicidecum. Dar asta [s-a întâmplat] pentru că nu l-a văzut pe cel lăudat.( 28 
„Moise, ar putea spune cineva, nu putea să-l dorească pe Iosif pentru că nu l-a 
văzut”. Să nu uităm că ne aflăm în lumea antică unde uneori nu era trasată o 
graniță trainică între iubirea faţă de un bărbat şi cea faţă de o femeie. Acelaşi 
bărbat se putea aprinde şi după alt bărbat, la fel ca după o femeie. Termenul eros 
se aplică atât relaţiilor dintre bărbat şi femeie, cât şi acelora dintre bărbat şi 
bărbat. La fel tinde să devină şi lumea de azi.) 

- Însă şi faţă de lucrurile frumoase de care auzim suferim ceva asemănător, şi nu 
numai dacă le vedem. Dar, ca să nu ne certăm în aceste chestiuni, iată, David nu 
era oare chipeş |horaios] foarte şi cu ochii nespus de frumoşi? Și [ştim cu toţii] că 
mai cu seamă aceasta este partea cea mai / tiranică a frumuseţii, anume cea a 
ochilor. Prin urmare, nu cumva l-a dorit [erao] cineva? 

- Nicidecum. 

- Aşadar,(admiraţia nu este legată de dorirea [pătimaşă]. Căci mulţi au avut mame 
care au înflorit foarte tare prin frumuseţea [hora] trupului, şi oare le-au dorit 
pătimaş [erao] copiii lor? Să nu fie! Ci ei au admirat ceea ce au văzut (29 Le-au 
admirat frumuseţea. ), dar nu au căzut în ruşinea poftei pătimaşe [eros]. 

- Păi da, dar asta nu e decât isprava firii. 

- A cărei firi, spune-mi? 

- A faptului că sunt mame, ar zice cineva. 





- Păi tu n-ai auzit că perşii, de nimic fiind siliți, se împreunează cu mamele lor?; şi 
asta o fac nu unul sau doi, ci tot neamul lor. Şi în afară de acestea, şi din următorul 
fapt este limpede că boala asta nu vine din frumuseţea [hora] trupului, nici pur şi 
simplu din înfăţişarea plăcută şi armonioasă |eymorfia], ci ea ţine de un suflet 
uşuratic şi nestatornic [rathymos hai planemene] (30 Primul termen, rathymos 
[uşuratic, delăsător], a fost explicat într-o notă anterioară. Cel uşuratic este şi 
nestatornic [în rătăcire] [planomene], căci şi frunza uşoară o duce orice adiere de 
vânt în toate direcţiile. Ea se mişcă după cum bat vânturile, fără o direcţie precisă. 
Sensul exact al cuvântului grecesc este: „a călători fără direcţie, a rătăci, a umbla 
hai-hui, a se abate de la cale”. Sufletul de acest tip se lasă dus de toate poftele şi 
impulsurile care îl atrag din afară sau dinăuntru. Acest mod de a fi nu este al 
sufletului prin natură, ci el se dobândeşte prin educaţie. Omul care are o direcţie 
morală în viaţă, un program duhovnicesc riguros zilnic, poate scăpa de această 
stare dezastruoasă. Problema mare este că majoritatea oamenilor astăzi aşa sunt, 
şi ei confundă starea aceasta cu libertatea. Această stare lăuntrică este cea care 
generează mai târziu, după ce copilul iese din primii ani de viaţă, erotismul şi 
slava deşartă în toate aspectele lor. Copiii sunt atât de vătămaţi, încât se vede 
aceasta şi din faptul că se plictisesc repede de orice. Tot timpul vor ceva nou şi 
apoi îl aruncă. Nu au timp Să aprofundeze ceea ce doresc, pentru că aşa îi 
formează societatea. Nestatornici şi răsfăţaţi sunt si în hrană şi îmbrăcăminte, 


jucării, preocupări etc. Singura soluţie este o mai mare rigoare din partea 
părinţilor, dar nu prin „militărie” ci prin schimbarea atmosferei din familie. ): 
mulţi, adeseori, au trecut cu vederea mii de femei distinse [eyprepes] (3/.Eyprepes 
nu se referă numai la frumuseţea şi delicateţea înfățișării exterioare şi a rangului 
social, ci şi la noblețea sufletească.) şi s-au dat pe sine celor mai de ruşine. De 
unde e limpede că pofta [pătimaşă] [eros] nu ţine de frumuseţe. Ba [adesea] cele 
urâte au pus mâna înaintea celor frumoase pe cei ce au căzut [în poftă]. 


- Aşadar, care e cauza? Căci dacă iubirea [trupurilor] [eros] nu ţine de frumuseţe 
[eymorfîa], de unde, atunci, îşi are începutul şi rădăcina?, zice careva. Oare de la 
vicleanul diavol? 

- Are şi de acolo, însă nu acest lucru îl cercetăm, ci căutăm să aflăm dacă nu cumva 
şi noi suntem pricina ei. Căci această rea sfătuire nu ţine numai de aceia [de 
diavoli], ci împreună cu ei ţine şi de noi. Ba de noi în primul rând. Şi de nicăieri de 
altundeva nu se naşte această boală rea ca din obişnuinţă şi din cuvinte linguşitoare 
ŞI dulci, şi din pierderea timpului [lipsa de ocupaţie], şi din nelucrare, şi din aceea 
că nu avem nimic de făcut. (32 Sugerăm cititorului să se oprească la fiecare din 
acest cauze, să le mediteze şi să le descopere înfăţişările sub care, foarte subtil, se 
prezintă în societatea de azi. Obişnuinţa, în cazul acesta, este traiul într-un climat 
impregnat în cele mai mici detalii de desfrâu. Ne-am obişnuit cu imaginile şi 





vorbele sexuale la tot pasul. Nu ne referim aici doar la acele excitaţii senzoriale cu 
vădită tentă desfrânată, ci şi la situaţii unde nimeni nu pare să se gândească. De 
pildă, nimeni nu mai are astăzi curajul să apară la TV, dacă nu este aranjat şi 
împodobit, după canoanele modei cu tentă sexuală. Toate hainele, chiar la cei mai 
distinşi oameni, poartă mesaj erotic. Și asta pentru că oameni vor să fie admiraţi 
de oameni, iar ca să fie admiraţi, trebuie să satisfacă patimile admiratorilor. Dacă 
un produs, de exemplu, nu este prea bun, dar reclama este bine realizată, şi mai 
apare şi un sex simbol prin ea, produsul va fi cumpărat.) 


Mare, mare de tot este tirania obişnuinţei. Atât de mare că instaurează sila în natură 
(33 Obişnuinţa îndelungată pur şi simplu te face robot, încât firea nu mai poate 
acționa altfel decât cum îi dictează obişnuinţa. Obişnuinţa devine pentru om 
normalitatea şi el nu mai poate gândi în alte cadre. Devine astfel sclavul patimilor 
sale.). lar dacă obişnuinţa o naşte, e limpede că tot ea o şi stinge. Mulţi care iubeau 
pătimaş |erao] au încetat când nu au mai văzut pe cei iubiţi. Acest lucru, pentru o 
scurtă perioadă, pare amar şi foarte neplăcut, dar în timp devine dulce şi, celor care 
doresc, le este cu putinţă să nu le mai revină patima. 


- Dar ce fac când, fără să fiu obişnuit, eu sunt robit de la prima privire? 

- Aici [pricina] este nelucrarea [trândăvia] trupului sau [vieţuirea] în desfătare şi 
confort, şi faptul că nu ne grijim de datoriile şi obligaţiile noastre, nici nu ne 
restrângem la lucrurile de neapărată trebuinţă (374 Pentru a scăpa de iubirea şi 
dorirea trupurilor trebuie să vieţuim cu strictul necesar şi să nu avem nimic în 
plus. Aproape nimeni azi nu mai deține doar strictul necesar. De pildă, ne-ar fi de- 
ajuns 2-3 rânduri de haine, iar în cameră o masă simplă, câteva scaune, două-trei 
rafturi şi un pat, iar acestea să fie fără nici o pretenţie, ci doar funcţionale. Însă 
noi umblăm după toate nimicurile despre care ni se spune că sunt indispensabile. ). 
Un pierde-vară care umblă hai-hui cade în toate relele, căci este ca un copil fugit 
de-acasă, şi oricine vrea robeşte un astfel de suflet. Obişnuinţa [etos] este cea care 
lucrează [energheo] în el. lar dacă întrerupi lucrarea [energheia] în cele bune - 
pentru că fără lucrare nu poate exista -, neapărat va odrăsli pe cele rele. lar 
pământul, când nu-l semeni, nu stă să nu odrăslească, ci scoate ierburi la 
întâmplare. 


Tot aşa-i şi cu sufletul: când nu are de făcut ceva din cele absolut de trebuinţă - 
pentru că doreşte fără discuţie să lucreze ceva -, se va da pe sine faptelor rele. Şi 
precum ochiul nu încetează să vadă [ceva] - căci când nu îi sunt puse în faţă cele 
bune le va vedea pe cele rele -, aşa şi cugetul [loghismos], când se depărtează de 
cele absolut necesare, se întoarce către cele nefolositoare. lar că cel dintâi atac al 
patimii îl poate respinge starea de lucrare şi grija [atentă), este limpede pentru toţi. 





(36 Dacă primul atac, în general venit prin gând, nu este respins, şi patima intră 
în noi, nu mai avem putere să luptăm şi ne biruie. Problema este că omul poate 
face aşa ceva numai dacă în toată clipa se găseşte în lucrarea celor bune şi în 
trezvia minţii. Aşadar, să nu ne îngăduim Să fim neatenţi la mişcările inimii sau 
gândurilor, indiferent ce am avea de făcut. Această pază şi lucrare a celor bune 
este mai importantă decât orice pe lumea asta.). Aşadar, când vezi o femeie 
frumoasă şi simţi vreo împătimire faţă de ea, nu te mai uita la ea şi ai scăpat. (37 
Împătimirea se referă la orice mişcare pătimaşă a inimii sau cugetului - nu mai 
vorbim de cuvinte, gesturi etc. Ca să scap, trebuie să mă silesc printr-o hotărâre 
fermă şi să nu mă îndulcesc cu patima. ) 


- Şi cum voi putea să nu mă mai uit de vreme ce sunt tras de poftă? (365 Orice 
excitație senzorială, dacă găseşte în noi lipiciul patimii corespunzătoare, se lipeşte 
de inima noastră şi trebuie un pic efort — eventual durere — pentru a o dezlipi.), 
zice careva. 

-Dă-te pe sine-ţi (39 Este vorba deci de o reorientare a întregii fiinţe, nu numai în 
încercarea anemică şi nesinceră de a scăpa de poftă. lar această mişcare nu poate 
fi decât un act al angajării unei voințe ferme şi hotărâte să lupte pentru Hristos. 
Dacă cochetăm cu patima, Hristos ne părăseşte.) altor lucruri care să atragă 
sufletul: cărților, grijilor de neapărată trebuinţă, grijii de alții, ajutorării celor 
nedreptățiți, rugăciunii, filosofării despre cele viitoare (40.0 patimă, în general, 
mă rupe de mine însumi, de aproapele şi de Dumnezeu. Funcție de context, unul 
din aceste efecte poate fi mai puternic. Atunci el trebuie contracarat cu leacul 
potrivit acelei situaţii: uneori cu accentuarea adunării în sine, alteori prin 
strângerea legăturilor cu aproapele, alteori prin sporirea legăturii cu Dumnezeu. 
Deşi prin orice virtute se repară, în general, fiecare din cele trei legături, totuşi 
funcţie de tipul virtuţii şi context se lucrează mai intens la unul din cele trei 
aspecte. Pentru aceea Sfântul loan dă atâtea exemple de modalităţi de refacere a 
legăturii noastre cu Dumnezeu şi cu creaţia.). Cu unele ca acestea leagă-ţi pe de-a- 
ntregul sufletul. Făcând astfel, vei vindeca nu numai o rană proaspătă, ci şi pe cea 
înrădăcinată de multă vreme o vei curăţi cu uşurinţă. 


Căci dacă, după proverb, ocara şi defăimarea [hybris] (47 Hybris caracterizează 
comportamentul care alunecă dincolo de cadrele specifice ale unei relaţii.) îl 
înduplecă pe cel îndrăgostit să se despartă de cel iubit (42. Text neidentificat. ), cum 
nu vor fi cu mult mai puternice decât răul aceste „descântece” duhovniceşti (43 
Astfel numeşte preocupările enumerate mai sus care, cu ajutorul harului, ne pot 
vindeca patimile.), numai să vrem să alungăm răutatea. lar dacă noi pururea ne 
întreținem |prosomileo] şi vieţuim [synanastrefometha] cu cele care ne rănesc cu 
asemenea săgeți, şi vorbim şi auzim cele ale lor, hrănim boala. (44 Nuanţa textului 





grecesc este că noi, de bună voie, acceptăm să ne împletim aspecte ale vieții cu 
situaţiile din care primim răni în suflet. Cumva contextul lumii ne-a devenit 
familiar nouă şi nu prea vrem să renunţăm la el, deşi vedem că ne răneşte 
permanent. Aceasta va fi osânda noastră, că, ştiind că ne vătăma, nu vrem să-l 
lăsăm. (Desigur e vorba de o lepădare lăuntrică, dar, dacă suntem prea slabi să 
facem un asemenea act eroic, va trebui mai întâi - şi nu mai la urmă cum ne 
amăgim adeseori - să ne dezlipim fizic de lume, ca mai apoi să reuşim şi lăuntric s- 
O facem şi, într-un târziu, dacă Dumnezeu va vrea, să revenim la a trăi în contextul 
ei, dar de data aceasta fără să fim vătămaţi. Dezlipirea fizică se referă la 
utilizarea din ce în ce mai sumară a tot ceea ce ne oferă lumea pătimaşă, a tuturor 
mijloacelor ei).) Cum vei fi în stare să stingi focul, dacă tu în fiecare zi aprinzi 
flacăra? 


lar aceste [metode] care privesc obişnuinţa trebuie spuse celor tineri. Dar celor 
ajunşi la vârsta bărbăţiei şi care ştiu să filosofeze, mai mari decât toate aceste 
[metode] sunt frica de Dumnezeu şi pomenirea gheenei, şi dorirea după Împărăţia 
Cerurilor (45 Pentru cel proaspăt intrat în viaţa duhovnicească este nevoie de 
formarea unei obişnuinţe foarte concrete (citire, rugăciune, metanii, lucru manual, 
milostenie cu osteneală), căci mintea lui nu poate birui încă vechile deprinderi 
păcătoase. Pentru cel sporit este destul un gând adânc şi statornic ca să stingă 


orice săgeată a vreunei patimi. Metodele utilizate de către începător, pentru a 
dobândi obişnuinţa, sunt mai trupeşti ca unele ce se folosesc de contextul şi 
condiţiile veacului acestuia, iar cele ale celor desăvârşiţi se referă la condiția 
noastră din veşnicie (Rai, iad, Dumnezeu ca persoană) deşi nici cele dintâi nu sunt 
lipsite de raportarea la veşnicie, dar această raportare este mai diminuată. Pentru 
cel tânăr duhovniceşte, gândul la iad nu are o putere prea mare, căci el nu a 
gustat încă ce înseamnă chinul iadului şi de aceea are nevoie de ceva mai 
„pământesc. ”). Căci îndestulătoare sunt acestea ca să stingă focul. 


lar împreună cu acestea tu cugetă şi aceea, că [trupul] pe care îl priveşti nimic 
altceva nu este decât umori şi sânge, şi sucuri provenite din hrană putredă. 

- Dar strălucită este floarea feţei [acelei femei], zice el. 

- Dar nimic nu este mai strălucit decât florile pământului, însă şi acestea putrezesc 
ŞI se veştejesc. Aşadar, nici în acest caz nu lua aminte la floarea [feţei], ci străbate 
mai înăuntru cu cugetul şi dă la o parte cu mintea pielea aceea frumoasă şi 
cercetează cele care sunt sub ea. Fiindcă şi trupul hidropicilor străluceşte luminat şi 
la suprafaţă nu are nici un cusur, însă pentru că suntem dezgustaţi de sucul care 
zace în ei şi pe care îl vedem prin cugetare, nu putem să-i iubim pe unii ca aceştia 
(46 În sensul că nu le putem dori trupurile.). 





- Dar are ochi galeş şi ucigător, şi sprâncene bine arcuite, şi gene ca pana corbului, 
şi este blândă fetişcana, şi are privire liniştită. 

- Nimic nu sunt aceste lucruri decât nervuri şi vine, şi pieliţe, şi artere. Iar tu cugetă 
la ochiul acesta când este bolnav sau îmbătrâneşte, sau este veştejit de deznădejde, 
sau umflat de mânie. Cum îl vei primi atunci? Nu cumva vor pieri degrabă toate 
acestea, mai degrabă chiar decât au fost scrise? Dar tu, [când priveşti o femeie], de 
la această [frumuseţe] mută-ţi mintea la frumuseţea cea adevărată. 

- Dar eu nu văd frumuseţea sufletului, zice el. 

- Dacă vei vrea, o vei vedea. După cum ochilor, chiar dacă nu le văd, le este cu 
putinţă, cu ajutorul minţii, să admire frumuseţile care nu sunt în faţa lor, tot aşa 
este cu putință ca să vezi frumuseţea sufletului şi fără ochi. Nu ţi-ai zugrăvit 
vreodată din adâncul tău vreo formă frumoasă şi te-ai împătimit cumva faţă de 
felul cum era plăsmuită (47.Este vorba de imaginile pe care ni le formăm cu 
ajutorul imaginaţiei, şi apoi le dorim pătimaş.) ? Întipăreşte-ţi iarăşi şi acum 
frumuseţea sufletului şi desfătează-te cu ea. 

- Dar eu nu văd cele netrupeşti, zice el. 

- Într-adevăr. Dar din cele trupeşti le vedem şi pe cele netrupeşti, mai mult cu 
mintea. Aşa îi admirăm pe îngeri şi pe arhangheli, deşi nu-i vedem. Tot aşa-i şi cu 
obiceiurile |virtuoase] ale vieţuirii noastre şi cu virtutea sufletului (49 Pe îngeri îi 
vedem din simţirea acțiunii lor asupra noastră. La fel frumusețea virtuţii sufletului 
o vedem din manifestările concrete ale faptelor bune. Nu este vorba de folosirea 
imaginaţiei pentru a medita la tot felul de lucruri şi pentru a ne aduce închipuiri 
ale unor realități neexperimentate, închipuirea  „naturalizează ” experienţa 
duhovnicească. Acesta este conţinutul amăgirii: dracul care se arată sub chipul 
îngerului (,„chip” în înţeles de imagine primită prin imaginaţie). Este o mare 
diferenţă între contemplarea nevăzutului prin cele văzute şi folosirea imaginaţiei 
pentru a produce cele nevăzute. Prima este dată unei minţi curăţite, cea de a doua 
poate fi dată şi unei minţi împătimite, dar foarte înzestrate. De asemenea, este o 
mare diferenţă între a citi despre vederea celor nevăzute prin cele văzute, şi a nu 
le experimenta - caz în care tot de imaginaţie ne folosim - şi cazul când, având o 
oarecare experiență a acestor lucruri, le poţi recunoaşte sau pricepe când le 
citeşti. ). Dacă vezi un om blând şi cumpătat, mai mult admiri pe acesta decât faţa 
frumoasă a acelei [femei]. Dacă vezi pe unul ocărât şi suferind nedreptatea, te 
îndrăgosteşti de el şi-l admiri, chiar dacă este bătrân. Astfel este frumuseţea [to 
kallos] sufletului: şi la bătrâneţe are mulţi ibovnici, şi niciodată nu se veştejeşte, ci 
înfloreşte necontenit. 


Aşadar, ca pe aceasta s-o dobândim să-i pândim [să-i vânăm] pe cei care o au şi să 
ne facem ibovnici ai acestora (50 Ca să dobândeşti suflet frumos, trebuie să fii de- 
a dreptul îndrăgostit de oamenii virtuoşi.lar că omul are această capacitate de a fi 





îndrăgostit nebuneşte de cineva o dovedesc până şi cei care se sinucid de dragul 
unei femei. Da, omul are capacitatea de a se dărui total şi fiinţial numai lui 
Dumnezeu, numai că nu vrea, fie din „neştiinţă ”, şi atunci este oarecare iertare, 
fie din trândăvie, şi atunci nu mai este iertare. ). Căci astfel şi noi vom putea ca, 
primind această frumuseţe [eymorfia] (57 Bunătățile cele veşnice sunt condiționate 
de frumusețea sufletului. Viaţa în Hristos nu este un sistem rigid de reguli morale, 
ci o problemă ontologică de transformare a sufletului din urât în frumos. 
Categoriile estetice sunt mai acceptate de om decât cele morale, deşi binele nu 
poate fi decăt frumos şi frumosul decât bine. Orice scindare a lor este diavolească 
(diabolos este cel care desparte, şi el a despărțit la început frumuseţea de bine, 
căci a prezentat frumuseţea ca ruptă de bine. lar binele era porunca lui Dumnezeu 
dată lui Adam şi Evei). Binele este conţinutul adevăratului frumos. Dacă 
conținutul esteticului nu e bun, atunci nici el nu e adevărat estetic. De aceea 
Sfântul loan invită ca mintea să pătrundă dincolo de aparenţa trupurilor şi să 
vadă dacă el merită a fi dorit în sine. Dacă Adam ar fi făcut această „operaţie ” şi- 
ar fi dat seama că materia în sine nu poate fi bună şi frumoasă fără Dumnezeu. ), 
să avem parte de bunătăţile cele veşnice, de care fie ca noi toţi să ne împărtăşim cu 
harul şi cu iubirea de oameni [a Domnului nostru lisus Hristos. Amin.] 


(Extras din Omilia a VII-a a Comentariului la Ep. a doua către Corinteni) 





„Îmbrăţişaţi pe Priscilla şi Aquila” şi cele următoare - Cuvântul 1 


1. Cred că mulți dintre voi vă minunaţi de pericopa ce s-a citit din Apostol şi 
socotiți că această parte a epistolei este în plus şi de prisos, din pricină că are doar 
adresări interminabile ale unora către alţii. De aceea şi cu, astăzi, deşi eram pornit 
să vă vorbesc despre altceva, o să las deoparte acea pricină şi mă voi pregăti să mă 
îndrept către ceea ce s-a citit, ca să aflaţi că nimic nu este de prisos în Sfânta 
Scriptură, nimic nu este în plus, chiar de-ar fi o singură iotă ori virgulă, ci şi cea 
mai sărăcăcioasă adresare ne deschide un ocean de înţelesuri. Dar ce zic eu de 
adresare sărăcăcioasă, căci adesea şi o singură literă adăugată ne introduce în 
întreaga putere a înţelesurilor! Şi acest lucru se poate vedea în cazul schimbării 
numelui lui Avram. 


După cum cel care primeşte o scrisoare de la un prieten nu citeşte doar corpul 
epistolei, ci şi salutarea scrisă la sfârşit, şi de acolo, mai ales, află dispoziţia 
sufletească a celui ce i-a scris-o, aşa şi Pavel, scriind — ba nu Pavel, ci mai degrabă 
harul Duhului Sfânt fiind cel ce vorbeşte prin epistolă întregului oraş şi la atâta 
popor, şi prin aceia, lumii întregi — cum nu este lucru necuvenit să socotim că este 
ceva de prisos între cele scrise şi peste care putem trece pur şi simplu şi la care să 
nu luăm aminte. Fiindcă pe toate acestea, de la început până la sfârşit, [harul] le-a 
scris. Căci aceasta înseamnă, aceasta arată, că ne-am umplut de multă uşurătate şi 
nu mai scrutăm cu râvnire întreaga Scriptură, ci pe cele care le socotim mai clare, 
pe acestea le alegem, iar cu celelalte nu ne batem defel capul. 





Acest lucru a adus şi eresurile: faptul că nu vrem să ne avântăm către tot conţinutul 
Scripturii şi socotim că există lucruri de prisos şi peste care se poate trece. De 
aceea toate celelalte ni se par nu numai de prisos, ci şi nefolositoare şi chiar 
vătămătoare. lar de cercetarea Scripturilor nu purtăm grijă şi o trecem cu vederea. 


Dar cei ce sunt înnebuniţi după spectacolele de curse hipice pot să spună cu cea 
mai mare exactitate şi numele, şi herghelia, şi rasa, şi locul de provenienţă, şi 
modul de hrănire a cailor, şi vârsta lor, şi cum s-au comportat la curse, şi cine cu 
cine se întrece pentru a răpi premiul, şi care cal pleacă de pe fiecare pistă, şi care 
este călăreţul fiecăruia, care e favoritul alergării şi rivalul pe care trebuie să-l 
întreacă. 


Iar cei care sunt preocupaţi de cele de pe scenele de spectacole nu sunt mai prejos 
decât aceştia, ba chiar arată mai multă nebunie pentru cei ce fac necuviinţe în teatre 
— adică pentru actori şi formaţii de muzică — şi le cunosc neamul şi de unde sunt şi 
cum au crescut şi toate celelalte. 


lar noi, dacă întrebăm câte şi care sunt epistolele lui Pavel, nici măcar numărul lor 
nu ştim să-l spunem. lar dacă totuşi ştim care sunt şi numărul lor, oraşele care au 
primit epistolele nu le cunoaştem. lar eunucul acela barbar (Fapte 8), tras de mii de 
griji şi mii de treburi, aşa stăruia în citirea Bibliei, că nici în vremea călătoriei nu 
înceta, ci şezând în trăsură, cerceta cu mare stăruință şi amănunţime Scripturile. lar 
noi, neavând aproape nimic din îndatoririle aceluia, [care să ne cheltuie timpul], 
suntem străini şi de numele epistolelor, deşi le citim aici în fiecare duminică şi ne 
bucurăm de dumnezeiasca ascultare a lor. Dar ca să nu-mi cheltui cuvântul doar 
spre a vă certa, hai să aducem spre cercetare însăşi salutarea, care pare a fi de 
prisos şi care ne tulbură. 


Căci dacă o vom explica şi se va arăta cât câştig dobândesc cei ce iau aminte în 
amănunţime la ea, mai mare va fi atunci osânda celor ce nu se grijesc de atâta 
comoară şi care azvârlă chiar din mâinile lor bogăţia duhovnicească. 


Aşadar, ce este cu adresarea: „îmbrăţişaţi pe Priscilla şi Aquila, cei împreună 
lucrători ai mei întru Domnul” (Rom 16, 3)? Oare nu pare că este o salutare 
simplă, neavând să ne arate nimic important, nici ceva demn de luat aminte? Hai să 
discutăm doar despre ea; ba, mai mult, chiar dacă ne sârguim, nici nu ne va ajunge 
ziua de azi ca să strângem toate înțelesurile ce zac în aceste puţine cuvinte. Ci este 
necesar ca să punem şi într-o altă zi în vistieriile voastre prisosul celor 
contemplate, ivite din această mică salutare. Căci nu mă pregătesc să v-o ofer 





toată, ci doar o parte din ea, doar începutul, şi anume: „îmbrăţişaţi pe Priscilla şi 
Aquila”. 


2. Mai întâi, trebuie să ne minunăm de virtutea lui Pavel, că având grija a toată 
lumea şi purtând întru sine şi pământ şi mare, şi toate oraşele de sub soare, şi pe 
barbari, şi pe elini şi atâta amar de popoare, se frământă atât de mult pentru un 
bărbat şi o femeie. 


Iar al doilea lucru de care să ne uimim este cum de avea sufletul treaz şi purta de 
grijă nu numai de toate la un loc, ci îşi amintea în parte de fiecare dintre cei 
probaţi şi cu suflet nobil. 


Căci azi nu e nici o minune că întâi stătătorii elinilor fac acest lucru, căci cel care 
se ocupă de tulburările [poporului] nu primeşte în grijă decât un singur oraş. 
Atunci însă nu erau doar primejdii mari, ci şi distanţe mari şi mulțime de griji şi 
furtuni peste furtuni şi faptul că nu putea pururea să stea necontenit cu toţi şi multe 
altele mai grozave decât acestea, suficiente să scoată din amintirea [lui Pavel] chiar 
şi lucrurile foarte necesare, însă el nu le-a scos din mintea sa. 


Cum de nu au fost uitate? Din pricina mărimii de suflet a lui Pavel şi a dragostei 
sale calde şi adevărate. Căci aşa îi avea pe ei în cugetul său, încât şi în epistole 
adesea îi pomeneşte. 


Dar să vedem care şi cum erau aceştia pe care Pavel îi avea în grijă şi de care îi 
era atât de dor. Erau oarecare generali şi conducători de oşti ori guvernatori sau în 
altă funcţie strălucită sau înconjurați de multă bogăţie, ori dintre cei ce conduc 
oraşul? Nimic din toate acestea nu se poate spune, ci dimpotrivă, cu totul altceva: 
erau săraci şi strâmtoraţi, trăind din munca mâinilor lor. Căci zice că erau 
făcători de corturi (Fapte 18, 3). 


Și nu s-a ruşinat Pavel, nici nu a socotit lucru de ocară pentru prea împărătescul 
oraş şi pentru nişte oameni care cugetau măreț, poruncindu-le să îmbrăţişeze pe 
acei meşteşugari şi nici nu a crezut că îi va dezonora pe ei prin dragostea pentru 
aceia. Şi aşa i-a învăţat pe toţi atunci să filosofeze. 


lar noi, adesea având neamuri doar cu puţin mai sărace, ne rupem de legătura 
firească cu ele şi socotim că ne este spre ocară dacă am fi surprinşi în compania 
acelora. lar Pavel nu aşa a făcut, ba s-a şi lăudat nu numai celor de atunci, ci şi 
tuturor celor de atunci încoace, vădindu-le că acei făcători de corturi au fost cei 
dintâi care au plinit faţă de el dragostea. 





Şi să nu-mi spună mie careva: „Ce mare şi uimitor lucru a făcut şi ăsta, că nu S- 
a ruşinat de cei de o breaslă cu el, că doar avea aceeaşi meserie?” Ce zici tu? Păi 
chiar acest fapt este mai mare şi mai minunat. Fiindcă în acest fel se întâmplă cu 
cei care au slava de mai înainte [şi nu au dobândit-o mai pe urmă]. Unii ca aceştia 
dispreţuiesc pe cei mai jos decât ei. Dar nu fac aceasta cei care au fost cândva în 
aceeaşi mizerie, iar mai apoi, deodată, se suie în mare strălucire şi slavă. /ar decâr 
Pavel, nu era nimic mai strălucit şi mai Slăvit; căci şi decât înşişi împărații era 
mai vestit, fiind cunoscut pretutindeni. Căci cel ce poruncea diavolilor şi învia 
morţii, şi îmbolnăvea doar prin poruncă, şi putea să vindece pe cei bolnavi, ale 
cărui haine şi umbră tămăduiau orice fel de boală, de bună seamă că nu era 
socotit a fi om, ci vreun înger coborât din cer. Și, bucurându-se de atâta slavă şi 
fiind admirat în tot locul, încât oriunde s-ar fi arătat îi aducea la Hristos pe toți, 
nu S-a ruşinat de un făcător de corturi, nici nu i-a socotit mai prejos de cei ce 
erau în funcţii atât de mari. 


Căci de bună seamă că în Biserica romanilor erau mulți oameni de vază pe care i-a 
silit să-i îmbrăţişeze pe acei sărmani |făcători de corturi]. Căci ştia, ştia în chip 
limpede că noblețea nu o dă strălucirea avuţiilor, nici prisosul bunurilor, ci 
blândeţea şi dragostea felului de a fi. Fuindcă cei ce sunt lipsiţi de acestea cugetă 
înalt din pricina slavei părinților lor, fiind de bun neam doar cu numele, dar nu se 


pot lăuda că sunt [de bun neam] şi prin faptă. Ba adeseori şi numele este de prisos 
dacă scormoneşte cineva în „ilustra” lor genealogie. Căci pe cel ilustru şi strălucit, 
având tată vestit şi bunic la fel, dacă-l cercetezi pe-ndelete, adesea afli că 
străbunicul era unul de condiţie umilă şi un necunoscut. După cum şi cei care par 
de neam umil, dacă cercetăm în amănunt tot neamul de înaintaşi, vom găsi adesea 
guvernatori şi conducători de oşti, chiar dacă cineva ar vedea că ei sunt acum 
păzitori de cai şi porcari. 


Prin urmare, ştiind Pavel toate acestea, nu s-a prea sinchisit de ele, ci îl interesa 
noblețea sufletului şi învăţa şi pe alții să admire aceasta. Nu puţin rod am strâns 


3. Este şi un alt câştig de scos de aici, nu mai mic decât cele dinainte şi care mai cu 
seamă susține viaţa noastră, îndreptându-o. Care este? A nu osândi nunta, nici a 
socoti piedică şi poticneală spre calea ce duce la virtute faptul de a avea femeie şi 
a creşte copii şi a cârmui case şi a te îndeletnici cu o meserie şi au arătat o 
vieţuire filosoficească mult mai riguroasă decât cei ce trăiesc în mănăstiri. 





De unde ştim aceasta? Din cele pe care le-a grăit Pavel către ei, ba mai mult, nu 
din cele pe care le-a grăit, ci şi din cele pe care le-a mărturisit [chiar el] după aceea. 
Căci zicând „îmbrăţişaţi pe Priscilla şi Aquila”, a adăugat şi vrednicia lor. Care 
era aceasta? Nu a zis: pe cei bogaţi, pe cei străluciți, pe cei de bun neam. Dar ce? 
Pe cei împreună-lucrători cu mine întru Domnul”. Nimic nu ne arată mai mult 
decât acest lucru virtutea lor. Și nu numai de aici se vede, ci şi din faptul că a 
rămas la ei nu o zi Sau două, Sau trei, ci doi ani întregi; de aici se poate vedea 
virtutea lor. 


Căci după cum stăpânitorii cei din afară nu aleg niciodată să fie găzduiți la cineva 
dintre cei de condiție joasă şi smerită, ci caută conacele strălucite ale oarecăror 
bărbaţi slăviţi, ca nu cumva sărăcia celor ce-i primesc să le întunece mărimea 
vredniciei lor, tot aşa făceau şi apostolii. Nu găzduiau la care se întâmpla, ci, după 
cum aceia căutau case strălucite, aşa şi aceştia căutau suflet virtuos. Şi căutând cu 
cercetare adâncă pe cei ce se potriveau cu ei, la aceia rămâneau. Căci şi legea lui 
Hristos porunceşte aceasta. Fiindcă zice: „în care oraş sau casă veţi intra, 
întrebaţi cine este vrednic, şi acolo să rămâneţi” (Mt 10, 11). Aceştia erau 
vrednici de Pavel, iar dacă erau vrednici de el, erau vrednici şi de îngeri. lar eu 
voi îndrăzni să numesc căsuţa aceea a lor şi cer şi Biserică. Căci unde era Pavel, 
acolo era şi Hristos. „Iar de căutaţi probare — zice — Hristos este Cel Ce grăieşte 
în mine” Ul Cor 13, 3). Iar unde era Hristos, acolo şi îngerii neîncetat erau de 


față. 


lar cei care mai înainte de a-l primi pe Pavel erau vrednici de slujirea lui, 
gândeşte-te că după ce au vieţuit doi ani împreună cu el, au deprins să fie atenţi şi 
la înfăţişarea lor, şi la mers, şi la privire, şi la felul îmbrăcămintei, şi la intrări, şi la 
ieşiri, şi la toate celelalte. Căci în cazul sfinţilor, nu numai cuvintele, nici doar 
învăţăturile şi îndemnurile, ci şi tot restul modului lor de trai este îndeajuns să dea 
învăţătura filosofici celor care iau aminte. 


Gândeşte-te câtă vreme I-au văzut pe Pavel făcând Liturghie, şi certând, şi 
mângâind, şi rugându-se, şi plângând, ieşind şi intrând. Căci dacă noi, care 
avem doar paisprezece epistole şi ne agităm să ni le procurăm de oriunde, 
[putem deveni asemenea lui Pavel], cei care au avut izvorul epistolelor, limba 
întregii lumi, lumina Bisericilor, temelia credinţei, stâlpul şi întăritura 
adevărului, cum nu vor avea oare aceeaşi vieţuire cu un asemenea înger? Căci 
dacă haina lui era înfricoşătoare demonilor şi avea atâta putere asupra lor, oare 
împreună-locuirea cu el cum nu atrăgea mulțime de har al Duhului? Oare a 
vedea patul lui Pavel, oare a-i vedea aşternutul, încălţările, nu era pricină 
îndestulătoare pentru ei ca să aibă pururea în inimă străpungerea? Căci dacă 





demonii văzându-i hainele se înfricoşau, cu mult mai mult aceştia, credincioşi fiind 
şi împreună-vieţuitori cu el, se umileau la inimă privindu-le. 


Apoi, vrednic lucru este şi să cercetăm pentru ce, atunci când îi salută, pe Priscilla 
o pune înaintea bărbatului ei. Căci nu zice: „îmbrățişaţi pe Aquila şi Priscilla”, ci 
„pe Priscilla şi Aquila”. Nici aceasta nu a făcut-o pe degeaba, ci mie îmi pare că 
era conştient că ea avea mai multă evlavie decât bărbatul ei. Şi că nu este ceva 
ipotetic ceea ce am spus, ne învaţă şi Faptele Apostolilor. 


Căci pe Apollo, bărbat învăţat şi puternic în Scripturi şi care cunoştea doar botezul 
lui loan, ea l-a luat şi l-a învăţat calea lui Dumnezeu şi l-a făcut învăţător 
desăvârşit. Căci femeile creştine de pe vremea apostolilor nu se îngrijeau de 
aceste lucruri de care se îngrijesc cele de acum: să îmbrace haine strălucite, să-şi 
înfrumuseţeze faţa cu farduri şi încondeieri ale ochilor, să devină povară pentru 
bărbaţii lor, să se silească să-şi cumpere haine mai scumpe decât vecina sau decât 
cele de acelaşi rang, să aibă cai albi şi frâie de aur, mulți eunuci care să le 
slujească, cârd de slujnice, şi toate celelalte închipuiri deşarte şi vrednice de 
batjocură. Ci scuturând toate acestea şi lepădând îngâmfarea lumească, un 
singur lucru căutau: cum Să se facă părtaşe apostolilor şi să aibă parte chiar de 
plata lor. De aceea, nu numai aceasta era aşa, ci şi toate celelalte. 


Căci şi despre o oarecare Persida zice: „care mult s-a ostenit pentru noi”. lar pe 
Maria şi Trufaina le admiră pentru aceste osteneli fiindcă se osteniseră împreună 
cu apostolii şi s-au adâncit în lupta pentru ei. 


Dar atunci, cum de-i scrie lui Timotei: „Femeii nu-i îngădui să înveţe pe altul, 
nici Să stăpânească pe bărbat” (| Tim 2,12)? Aceasta se întâmplă când bărbatul 
este evlavios şi are aceeaşi credinţă ca şi femeia şi aceeaşi înţelepciune. Dar 
când bărbatul este necredincios şi înşelat, nu o lipseşte apostolul de autoritatea 
de a-l învăţa. Căci, scriindu-le corintenilor, zice: „Iar femeia care are bărbat 
necredincios să nu-l lase. Că ce ştii tu, femeie, dacă îţi vei mântui bărbatul?” (| 
Cor 7, 16). Cum să-l mântuiască femeia credincioasă pe bărbatul necredincios? De 
bună seamă, catehizându-l şi învăţându-l şi aducându-l la credinţă, după cum a 
făcut şi această Priscilla cu Apollo. De altfel, când zice: „femeii nu-i îngădui să 
înveţe”, vorbeşte de învăţătura ce se dă de la amvon, despre discuţiile publice şi 
despre învăţătura ce ţine de raţiunea preoţiei. Dar în particular nu o opreşte să 
îndemne şi să sfătuiască. Căci dacă acesta era lucru oprit, nu ar fi lăudat-o pe 
Priscilla că a făcut aceasta. 





4. Să audă bărbaţii, să audă acestea şi femeile! Acelea, ca s-o urmeze pe cea care 
este de acelaşi sex şi neam cu ele. Aceştia, ca să nu se arate mai neputincioşi decât 
o femeie. Ce apărare vom avea, ce iertare, văzând că femeile arată atâta dispoziţie 
răvnitoare şi atâta filosofie, iar noi pururea suntem legaţi de lucrurile lumii 
acesteia? Acestea să le înveţe atât conducătorii, cât şi cei conduşi, şi cei din tagma 
preoțească şi laicii, încât aceia să nu-i mai admire pe cei bogaţi, nici să caute cu 
dinadinsul casele strălucite, ci să caute virtutea împreunată cu sărăcia şi să nu se 
ruşineze de fraţii lor mai sărmani şi nici să nu treacă cu vederea pe făcătorul de 
corturi, pe tăbăcar, pe vânzătorul de purpură, pe arămier, ca să slujească 
puternicilor [lumii acesteia]. lar cei conduşi [să ia aminte] să nu socoată că există 
vreo piedică pentru a-i primi [în casa lor] pe sfinți. Ci, gândindu-se la văduva care 
I-a primit pe Ilie, deşi avea numai un urcior de făină, şi la aceştia care l-au găzduit 
pe Pavel doi ani de zile, să deschidă casele lor celor ce au trebuinţă şi toate câte le 
au să le împartă cu străinii. 


Să nu-mi spui mie că nu ai robi care să slujească. Căci şi dacă ai avea mii de robi, 
Dumnezeu ţie îți porunceşte să strângi roada iubirii de străini. De aceea şi Pavel, 
vorbind despre femeia văduvă şi poruncindu-i să primească pe străini, 1-a spus să 
facă asta prin osteneala ei, nu a altora. Căci zicând: „dacă a primit pe străini”, a 
adăugat: „dacă a spălat picioarele sfinţilor” (| Tim 5, 10). Nu a zis „dacă şi-a 
cheltuit averile”, nici „dacă a poruncit slugilor să facă aceasta”, ci „dacă a lucrat ea 
însăşi această faptă”. 


Y De aceea şi Avraam, având acasă 318 slugi, singur a alergat la turmă şi a 
luat vițelul şi a slujit in toate celelalte şi a făcut-o şi pe femeia lui părtaşă 
roadelor iubirii de străini. 

Y De aceea şi Domnul nostru lisus Hristos S-a născut în iesle — şi după ce S-a 
născut, a fost crescut în casă, şi după ce a crescut nu avea unde să-şi plece 
capul — ca să te învețe prin toate [căte a făptuit] să nu căşti gura la lucrurile 
strălucite ale acestei lumi, ci în tot locul şi vremea să fii doritor de 
simplitate şi să urmezi cu sârguinţă sărăcia şi să fugi de orice este de prisos 
şi să te înfrumusețezi pe dinăuntru. 


Căci „toată slava fiicei împăratului este înlăuntru ” (Ps 44, 15). lar dacă ai ales să 
fii iubitor de străini, să ţii aşezământul iubirii de străini întreg, chiar dacă ai numai 
un obol. lar dacă nu eşti iubitor de oameni şi nu iubeşti pe străini, chiar dacă ai 
agonisi toate lucrurile, tot strâmtă ţi se pare casa ca să mai încapă în ea şi pe străini. 


Y Nu avea Priscilla paturi argintate, dar avea multă întreagă înțelepciune. 
Y Nu avea aşternuturi, dar avea o voinţă iubitoare de străini şi blândă. 





Y Nu avea colonade aurite, dar avea frumuseţe preastrălucitoare în suflet. 
Y Nu avea ziduri de marmură, nici podea împodobită cu mozaicuri, ci era ea 
însăşi templu al Duhului. 


Aceste lucruri le-a lăudat Pavel, de acestea a dorit. Pentru aceca a şi rămas doi ani 
în casa lor şi nu a plecat. Pentru aceea îi pomenea pururea şi le-a alcătuit mare şi 
minunată laudă, nu ca să-i slăvească pe ei, ci ca pe ceilalţi să-i aducă către aceeaşi 
râvnire; şi a crezut de cuviinţă să-i fericească nu pe cei bogaţi, nici pe cei ce 
stăpânesc în oraşe, ci pe cei iubitori de străini, pe cei milostivi, pe cei iubitori de 
oameni, pe cei care au arătat multă cugetare iubitoare faţă de sfinţi. 


5. Acestea să arătăm şi noi că le-am învăţat din această salutare, prin însăşi 
făptuirea lor. Să nu-i fericim pur şi simplu pe cei bogaţi, nici să nu-i dispreţuim pe 
cei sărmani, nici să nu ne ruşinăm de meşteşugari, nici să nu socotim munca o 
ocară, ci nelucrarea şi a nu avea nimic de făcut, [aceasta este ocară]. Căci dacă 
ocară era faptul de a lucra, nu ar fi acceptat Pavel să muncească, nu ar fi gândit că 
[munca cu mâinile sale] i-ar putea aduce ceva mai bun. 


Căci el aşa zice: „Dacă binevestesc, nu am nici o laudă. Aşadar, care este plata 
mea? Ca binevestind Evanghelia lui Hristos, să o fac fără plată” (| Cor 9, 16-18). 
Dacă a avea o meserie este lucru de ocară, nu ar fi poruncit celor care nu lucrează 
să nu mănânce (II 'Tes 3, 10). 


Doar păcatul este lucru de ocară. lar păcatul obişnuieşte să se nască din nelucrare. 
Și nu doar un singur păcat sau două ori trei, ci deodată toată răutatea. De aceea şi 
un înţelept, arătând că nelucrarea s-a făcut dascăl a toată răutatea şi grăind despre 
slugi, zice: „Pune-l la treabă, ca să nu fie nelucrător” (...). Căci ceea ce este frâul 
pentru cal, aceasta este lucrarea pentru firea noastră. 


Dacă era bună nelucrarea, pământul ar fi odrăslit toate, fără să fie arat şi semănat, 
însă nimic de acest fel nu se întâmplă. La început a poruncit Dumnezeu să le scoată 
pe toate fără a fi arat. Dar acum nu face aşa, ci [trebuie omul] să înjuge boii la 
plug, să tragă brazde, să arunce seminţe şi să îl lucreze în multe alte moduri. Şi le-a 
pus oamenilor legiuire ca să crească vii şi pomi şi cereale tocmai pentru ca lucrarea 
fără odihnă să abată mintea celor ce lucrează de la orice răutate. La început, ca să 
arate puterea pământului, l-a pregătit ca să dea toate, fără ca noi să ne ostenim. 
Căci zice: „Să odrăslească pământul iarbă” (Facere |, 11). Şi îndată I-a şi umplut 
de toate. Dar după aceea nu a făcut aşa, ci a poruncit ca roadele să iasă din pământ 
prin osteneala noastră, ca să afli că spre folosul şi sporul nostru a adăugat 
osteneala. Iar cuvintele auzite de Adam, „în sudoarea feţei tale vei mânca pâinea 





ta” (Facere 3, 19), par a fi pedeapsă şi bătaie. Dar de fapt nu sunt decât o 
atenţionare şi o înţelepţire, un leac pentru rănile ivite de pe urma păcatului. De 
aceea şi Pavel a lucrat neîncetat nu numai ziua, ci şi noaptea. Şi acest lucru îl spune 
în gura mare atunci când zice: „Căci am lucrat ziua şi noaptea, ca să nu 
îngreunăm pe vreunul dintre voi” (II 'Tes 3, 8). Şi nu a muncit doar pentru hrană 
şi pentru sufletul lui, cum fac mulți dintre fraţi, ci atâta s-a ostenit, încât a putut să-i 
hrănească şi pe alţii. „Căci pentru nevoile mele — zice el — şi ale celor care erau 
împreună cu mine au Slujit mâinile acestea” (Fapte 20, 34). 


Omul care poruncea demonilor, dascălul lumii, cel ce se îngrijea de sporirea 
tuturor celor de pe pământ şi de toate Bisericile de sub soare şi slujea cu multă 
grijire atâtea popoare şi neamuri şi oraşe, el muncea ziua şi noaptea şi nu şi-a 
îngăduit câtuşi de puţin să răsufle în acele osteneli. 


Iar noi, nici a mia parte având din grijile aceluia, ba mai mult, nici măcar putând să 
le cuprindem cu mintea, petrecem necontenit în nelucrare. Ce apărare vom avea, ce 
iertare, spune-mi? Şi de aici ne vin toate relele în viaţă, fiindcă mulţi socotesc că 
este cea mai mare cinste să nu ai o meserie şi cel mai de ocară lucru ar fi să cunoşti 
practic vreuna dintre ele. lar Pavel nu s-a ruşinat ca împreună cu mânuirea cuţitului 
şi tăierea pieilor pentru corturi să discute cu mai marii lumii, ci s-a şi lăudat cu 


lucrul lui, în timp ce mii de oameni străluciți şi de vază veneau la el. Şi nu numai 
că nu s-a ruşinat făcând acestea, ci în auzul tuturor se lăuda în epistole cu ocupația 
lui. 


Ceea ce a învăţat ca ucenic de la început, acelaşi lucru I-a lucrat şi după aceea, 
chiar după ce a fost răpit de trei ori la cer, după ce a fost dus în Rai, după ce s-a 
împărtăşit de negrăite cuvinte din partea lui Dumnezeu. lar noi, nefiind vrednici 
nici măcar de încălțămintea aceluia, ne ruşinăm de acelea cu care el se fălea. Şi, 
păcătuind în fiecare zi, nici nu ne întoarcem, nici nu socotim acest lucru o ocară. 
Dar de faptul de a trăi din muncă dreaptă fugim ca de ceva ruşinos şi vrednic de 
batjocură. Ce nădejde de mântuire vom mai avea, spune-mi? Căci cel cu bun-simţ 
trebuie să se ruşineze de păcat şi de a se împotrivi lui Dumnezeu şi de a face ceva 
din cele ce nu trebuie, dar să se laude cu meseria şi cu lucrarea [cinstită]. 


Căci astfel, prin neostoita lucrare, vom lepăda cu uşurinţă din minte cugetele rele şi 
vom avea cele de trebuinţă şi nu vom îngreuna casele celorlalți şi vom plini şi 
legea lui Hristos, care zice: „Mai fericit este a da decât a lua” (Fapte 20, 35). 
Pentru aceea avem mâini, ca să ne fie nouă de ajutor. lar celor neputincioşi cu 
trupul să le dăm după putere, din toate ale noastre. lar dacă cineva petrece în 
nelucrare, sănătos fiind, este mai de plâns decât cei bolnavi de friguri. Căci aceia, 





din pricina neputinței, au iertare şi se bucură de mila altora. Dar aceştia, bătându-şi 
Joc de sănătatea trupului lor, de bună seamă că sunt urâţi de toţi, ca unii care calcă 
legile lui Dumnezeu. Aceştia se murdăresc cu mesele celor neputincioşi şi îşi fac 
sufletul şi mai rău. Şi nu numai acest lucru este cumplit, că trebuie să fie hrăniţi de 
cei din casa lor şi îngreuiază şi casele altora, ci şi că se fac mai răi decât toţi. Căci 
nimic nu se află pe lumea asta care să nu se piardă prin nelucrare. 


Apa, dacă stă, se impute, dar dacă curge şi rătăceşte prin toate coclaurile, îşi 
păstrează prospeţimea; fierul, dacă rămâne nefolosit, devine moale şi nefolositor, 
mâncat fiind de multa rugină. lar cel cu care se lucrează este mult mai folositor şi 
mai bun, nelucind cu nimic mai puţin ca argintul. Şi dacă ar privi cineva pământul 
nelucrat, nu ar vedea să scoată ceva bun, ci doar ierburi rele şi spini şi mărăcini şi 
copaci fără rod. Iar cel lucrat este încărcat de roade bogate. Şi fiecare lucru din cele 
ce sunt - ca să zicem într-un cuvânt — se strică din pricina nelucrării, iar prin 
folosirea conform cu raţiunea sa, devine mai bun. 


Știind, dar, toate acestea — câtă vătămare vine din nelucrare, dar cât câştig vine din 
lucrare — de prima să fugim, iar de cealaltă să ne apropiem cu osârdie, încât şi viaţa 
aceasta să o trăim cu bună cuviinţă, să hrănim din ale noastre şi pe cei ce au 
trebuinţă şi, făcându-ne sufletele noastre mai bune, să avem parte de bunătăţile 
veşnice. 


De care fie ca noi toţi să ne împărtăşim cu harul şi cu iubirea de oameni a 
Domnului nostru lisus Hristos, căruia fie-l slava şi puterea, împreună cu Tatăl şi cu 
Duhul Sfânt, acum şi pururea şi în vecii vecilor. Amin. 





Despre Aquila şi Priscilla; şi că nu se cuvine să grăim de rău pe preoţii lui 
Dumnezeu - Cuvântul 2 


1. Oare v-aţi lămurit că nimic din cele aşezate în dumnezeiasca Scriptură nu se 
poate socoti a fi trecute cu vederea? Oare v-aţi convins că trebuie să ostenim şi 
asupra titlurilor, şi a numelor, şi a simplelor salutări scrise în dumnezeieştile 
cuvinte? Eu nu cred că există vreunul dintre cei iubitori de osteneală care să-și 


îngăduie să treacă cu vederea ceva din cuvintele puse în Scriptură, fie ele o 
înşiruire de nume, date şi perioade de timp, simple salutări către oarecare etc. 


Prin urmare, ca mai sigură să fie această dreaptă adeverire, hai să ne apucăm azi de 
ceea ce a mai rămas din salutarea adresată Priscillei şi lui Aquila. [Ştiţi], de bună 
seamă, că nu puţin folos ne-a adus începutul ei. Căci ne-a învăţat ce mare bine este 
lucrarea şi ce mare rău este nelucrarea, ce suflet avea Pavel, cât de neadormit şi 
grijuliu era nu numai faţă de oraşe şi gloate, şi neamuri, ci avea multă purtare de 
grijă şi faţă de fiecare dintre cei credincioşi. Ne-a arătat cum sărăcia nu este deloc 
piedică pentru iubirea de străini şi că nu este nevoie de bogății şi bunuri [pentru a 
primi pe săraci], ci trebuinţă este în tot locul şi vreme de virtute şi de liberă voie, 
care să aleagă evlavia. 


Ne-a arătat că cei ce au frica de Dumnezeu sunt mai străluciți decât toți, chiar dacă 
sunt cuprinşi de cea mai neagră sărăcie. Pe Priscilla şi pe Aquila, făcători de corturi 
şi meşteşugari fiind, şi vieţuind în sărăcie, i-a fericit acum mai mult decât pe 
împărați. Cei aflaţi în vrednicii şi la conducere în lumea aceasta au fost daţi uitării, 
iar făcătorul de corturi, împreună cu soţia lui, sunt lăudaţi pretutindeni în lume. lar 
dacă aici se bucură de atâta slavă, ia gândeşte-te de câtă răsplată şi cununi vor fi 





învredniciţi în Ziua aceea [a Judecăţii]. Şi chiar înainte de acea zi, nu mici le-au 
fost desfătarea şi folosul, şi slava în vremea de acum, căci au vieţuit împreună cu 
Pavel atâta timp. 


Căci — şi aceasta am spus-o înainte şi o spun şi acum, şi nu voi înceta a o spune 
— nu numai învăţătura şi îndemnurile şi împreună-sfătuirea, ci şi înfăţişarea 
sfinţilor aduce multă desfătare şi folos. Ba şi modul lor de a se îmbrăca şi a se 
purta, ca şi felul încălțărilor şi umbletul. Căci şi de aici poate să vină mult folos 
în felul nostru de vieţuire: a învăţa [de la sfinţi] care este limita între ceea ce este 
necesar şi ceea ce nu este necesar [traiului]. Căci nu numai că măsura [în cazul 
sfinților] nu întrece niciodată trebuinţa, dar adesea nici nu-şi împlinesc toată 
nevoia ce o au. Ci şi în foame, şi în sete, şi în golătate au petrecut. 

Ucenicilor, Pavel le porunceşte, zicând: „Având hrană şi îmbrăcăminte, ne vom 
îndestula cu acestea” (| Tim 6, 8). lar despre sine arată că „până în ceasul de 
acum flămânzim şi însetăm; şi Suntem goi şi bătuţi” (Cor 4, 11). 


Dar cele pe care le-am spus între timp şi cele pe care Pavel le-a adăugat [prin 
cuvintele epistolelor citate] au trebuinţă să fie supuse unei cercetări adânci. 


Ce înseamnă cuvintele pe care le-am zis: „Că şi modul în care Apostolii îşi 
purtau hainele aduce mult folos”? Pe lângă cele ce le-am grăit cu despre aceasta, 
încă şi legea lui Hristos, pe care EI le-a dat-o [Apostolilor], zice la fel: „Să nu 
aveţi aur, nici argint, nici aramă la cingătorile voastre, nici încălțăminte, nici 
toiag pe drum ” (Mt 10, 9-10). 


» Şi totuşi, Petru poartă sandale. Când îngerul I-a sculat din somn şi l-a scos 
din închisoare, îi zice: „încalță-ţi sandalele şi îmbracă-ţi haina şi urmează- 
mi!” (Fapte 12, 8). 

» Iar Pavel, scriindu-i lui Timotei, zice: „Felonul pe care I-am lăsat în 
Troada, la Carp, adu-l1 când vii; şi cărţile, mai ales pergamentele” (Il Tim 
4, 13). 


Ce spui? Hristos nici încălțări nu a poruncit a avea, iar tu ai felon, iar celălalt 
sandale? Şi măcar de-ar fi fost vorba despre nişte oarecare, care nu s-ar fi încrezut 
totdeauna în cuvintele învățătorului, n-ar fi fost ceva de cercetat în cele spuse. Dar 
fiindcă sunt în joc cei care şi-au dat sufletele lor [pentru Domnul], căpeteniile şi cei 
dintâi dintre ucenici, care au crezut în toate lui Hristos (ba Pavel a făcut nu numai 
cele poruncite, ci a călcat peste toate opreliştile, căci, poruncind Acela să trăiască 
din Evanghelie, el trăia din munca lui, făcând mai mult decât cele poruncite), cu 





adevărat vrednic lucru este a cerceta pentru ce, deşi întru toate au ascultat de EI, 
aici par a încălca legea Lui. Insă nu o calcă. 


Nu doar spre a face cercetări asupra acelor sfinţi ne este de folos prilejul acesta, ci 
şi pentru a închide gurile elinilor. Căci mulţi dintre ei răpesc casele văduvelor, îi 
dezbracă pe orfani, îşi însuşesc cele ce sunt ale tuturor, în comun, şi nu sunt cu 
nimic mai buni decât lupii. Căci şi aceştia — precum lupii — trăiesc din osteneala 
altora şi, adesea, văzându-i pe unii dintre cei credincioşi, din pricina slăbiciunii, 
purtând haine mai multe, îndată ne aruncă în faţă legea lui Hristos şi zic aceste 
cuvinte: Oare nu a poruncit Hristos să nu aveţi două haine, nici încălțăminte? 
Cum, dar, călcaţi legea pusă pentru aceste lucruri? Apoi, râzând copios şi 
ținându-se de burtă, îşi bat joc de fratele şi răbufnesc asupra lui. Aşadar, ca să nu se 
întâmple acestea, hai să răspundem neruşinării acelora. Tu întoarce-le doar 
următoarele vorbe: Dacă îl socoteşti vrednic de crezare pe Hristos, aruncă-mi în 
faţă aceste cuvinte şi ia-te la întrebări cu noi. Dar dacă tu nu crezi Lui, pentru ce 
mă mustri? Dacă viu să ne osândeşti, înseamnă că Hristos îţi pare un legiuitor 
vrednic de crezare. lar dacă 1 te închini şi îl cinsteşti (având în vedere că ţi se pare 
vrednic de crezare), n-ai nimic de zis contra Stăpânului lumii. 


2. Dar, ca ei să nu creadă că zicem aceasta din pricina neputinței de a ne apăra, să 
înfățişăm mai departe şi dezlegarea celor cercetate. Aşadar, cum vom face 
dezlegarea? Să privim cui, când şi pentru ce a poruncit acestea Hristos. 


Căci nu trebuie pur şi simplu să cercetăm doar cele spuse, ci şi persoana [căreia 1- 
au fost adresate], şi vremea [când i-au fost spuse], şi pricina; şi toate acestea 
trebuie scrutate în amănunţime. Căci dacă vom privi cu de-amănuntul, vom afla 
că nu tuturor le-a poruncit acestea, ci doar Apostolilor, dar şi acelora nu pentru 
totdeauna, ci doar pentru o vreme rânduită. De unde rezultă aceasta? Din chiar 
cele spuse. Căci, chemându-i pe cei doisprezece ucenici, le-a zis: în calea 
păgânilor să nu vă abateţi şi în oraş de samarineni Să nu intraţi. Ci mergeţi mai 
ales către oile cele pierdute ale casei lui Israel Vindecaţi pe cei neputincioşi, 
curăţiţi pe cei leproşi, scoateţi afară pe demoni, în dar aţi luat, în dar să daţi. Să 
nu aveți nici aur, nici argint, nici aramă la cingătorile voastre” (Mt 10, 5-9). 


Ai văzut înţelepciunea învățătorului, cât de uşoară a făcut porunca? Căci, zicând 
mai întâi „vindecaţi pe cei neputincioşi, curățiți pe cei leproşi, scoateţi afară pe 
demoni” şi dându-le har din belşug, doar după aceea le-a poruncit acestea, prin 
mulțimea semnelor făcând uşoară şi lesne de purtat acea sărăcie. Şi nu numai de 
aici se arată lămurit că doar acelora le-a poruncit aceste lucruri, ci şi din multe 
altele. Fiindcă şi pe acele fecioare pentru aceea le-a pedepsit, că nu aveau ulei în 





candelele lor (Mt 25, 1-13). lar pe alţii i-a învinovăţit pentru că, văzându-l 
flămând, nu L-au hrănit, şi fiind însetat, nu I-au dat să bea (Mt 25, 34-46). 


Cel care nu are bani, nici încălțăminte, ci numai o singură haină, cum poate să 
hrănească pe altul, cum să-l îmbrace pe cel gol, cum să-l aducă în casă pe cel fără 
acoperământ? Şi, în afară de acestea, şi din altă parte se face arătat acest fapt. 
Atunci când a venit cineva şi I-a spus: „Învăţătorule, ce să fac ca să moştenesc 
viața veşnică?” (Mt 19, 16) — şi, tocmai fiindcă împlinise toate ale legii, a şi zis cu 
viclenie: „pe toate acestea le-am păzit din tinereţea mea. Ce îmi mai lipseşte?” — 
EI i-a zis: „Dacă vrei să fii desăvârşit, du-te, vinde-ţi averile şi dă-le săracilor, şi 
vino de-Mi urmează”. Dacă era lege şi poruncă, trebuia ca mai întâi pe aceasta să 
O ZIcă şi să o legiuiască şi s-o rânduiască între porunci, iar nu s-o dea ca sfat ori ca 
îndemn. Fiindcă atunci când zice: „Să nu aveţi nici aur, nici argint”, o zice ca 
poruncă. Dar când zice: „dacă vrei să fu desăvârşit”, o zice ca sfat şi îndemn. Şi nu 
este acelaşi lucru a sfătui cu a legiui. Căci legiuitorul vrea, cu orice chip, să se 
plinească porunca, dar cel ce sfătuieşte şi îndeamnă îngăduie şi voinţei |yvoojiri] 
celui ce ascultă să aleagă cele propuse şi îl face pe ascultător stăpân în a primi sau 
nu. De aceea nu a zis simplu „du-te, vinde-ţi bunurile”, ca să nu socoteşti că lege 
este acea vorbă. Dar cum? „Dacă vrei să fii desăvârşit, du-te, vinde-ţi bunurile”; şi 
aceasta, ca să înveţi că lucrul acesta stă în voinţa celor ce ascultă. 


Și că doar Apostolilor le-a poruncit aceasta, lămurit este şi din cele spuse acum. 
Dar încă nu am aflat defel dezlegarea. Căci şi dacă numai lor le-a poruncit, 
pentru ce spunându-li-se să nu aibă nici încălțăminte, nici două haine, au fost 
aflaţi unul având sandale, celălalt felon? Ce vom zice, dar, de aceste lucruri? 
[Vom răspunde] că nici pentru ei nu au fost neapărat trebuitoare legiuirile acestea 
pentru totdeauna, ci, pe când Mântuitorul mergea spre moarte, i-a dezlegat de 
această lege. De unde ştim aceasta? Din chiar cuvintele Mântuitorului. Căci, pe 
când urma să purceadă spre patimă, i-a chemat şi le-a zis: „Când v-am trimis fără 
pungă şi fără traistă aţi avut lipsă de ceva?” lar ei au răspuns: „De nimic. ” Şi EI 
le-a zis: „Dar acum, cel ce are pungă să o ia, tot aşa şi traista. lar cel ce nu are, 
să-şi vândă haina şi să-şi cumpere sabie” (Le 22, 35-36). însă, pe bună dreptate, 
mi-ar spune cineva: Pe Apostoli i-ai scăpat de învinovăţirile aduse, dar rămâne de 
cercetat pentru ce Hristos a legiuit cele potrivnice [faţă de cele poruncite mai 
înainte]. Căci cândva a zis: „să nu aveţi traistă”, iar apoi: „cel ce are pungă să o 
ia, asemenea şi traista ”. Pentru ce a făcut acestea? 


Vrednic lucru este acesta de înţelepciunea Lui şi de pronia Sa cea pentru ucenici. 
Fiindcă la început a rânduit acestea ca aceia să priceapă, prin faptă şi cercare, 
vădirea puterii Sale şi, pricepănd-o, să aibă îndrăzneala mai pe urmă să iasă [la 





propovăduire] în toată lumea. Şi când au cunoscut cu îndestulare puterea Lui, a 
voit ca şi ei [la rândul lor] să arate din parte-le virtutea şi nu să-i susțină [numai EI] 
până la sfârşit, ci adeseori le-a dat şi iertare, dar au şi răbdat ispite, ca nu cumva să 
rămână cu desăvârşire nelucrători. 


Și, după cum antrenorii de înot, la început, îi susţin pe învăţăcei cu mâinile lor, cu 
multă grijă şi tărie, iar după prima şi a doua, şi a treia zi, adeseori îşi trag mâna de 
sub ei şi le poruncesc să se ajute singuri, ba şi îngăduie uneori ca aceia să se 
scufunde puţin şi să-şi umple gura de apă, aşa şi Hristos a făcut cu ucenicii. La 
început — şi încă nu puţină vreme — nu i-a lăsat să pătimească lucruri grele, ci 
pururea era cu ei, întărindu-i, susținându-i, având grijă ca toate să le meargă din 
plin. Dar, fiindcă trebuia ca şi ei să arate bărbăţia lor, a micşorat puţin harul, 
poruncindu-le ca şi ei multe să le ducă la capăt cu puterile lor. Pentru aceea atunci 
[la început], nu aveau încălțăminte, nici centură, nici toiag, nici bani şi nu le lipsea 
nimic. Căci zice: „Aţi avut hpsă de ceva?” Iar ei au răspuns: „De nimic”. lar când 
le-a poruncit să aibă pungă şi traistă şi încălțări, îi aflăm flămânzi şi însetaţi şi goi. 
De unde este lămurit că, adeseori, îngăduia chiar să se primejduiască şi să fie 
strâmtoraţi, ca să aibă plata. 


Căci aşa face şi pasărea cu puii săi. Că şi aceea, până au aripile firave, îi hrăneşte în 


cuib. Dar când vede că aripile prind vigoare şi au putinţa de a bate aerul, mai întâi 
îi pregăteşte să zboare în jurul cuibului, apoi îi duce mai departe. La început îi 
urmează şi îi susține, dar după aceea îi lasă pe ei singuri să se ajute. Aşa a făcut şi 
Hristos. Ca într-un cuib Şi-a hrănit în Palestina ucenicii. Apoi 1-a învăţat să zboare, 
stând lângă ei şi susținându-i, iar la sfârşit i-a lăsat să zboare în toată lumea, 
poruncindu-le ca adeseori să se ajute de unii singuri. Şi că acesta este adevărul şi 
ca ei să înveţe puterea Lui, i-a golit de toate cele şi i-a trimis având doar o singură 
haină şi le-a poruncit să umble fără încălțăminte. 


Aşadar, din chiar cuvintele [Scripturii], dacă le ascultăm [cu atenţie], vom vedea cu 
limpezime că este aşa. Căci nu le-a zis pur şi simplu: „Luaţi punga şi traista”, ci le- 
a amintit de cele de mai înainte, zicându-le astfel: „Când v-am trimis fără pungă şi 
traistă v-a lipsit ceva?” Aceasta înseamnă: Nu toate v-au mers de minune şi v-aţi 
bucurat de multă îmbelşugare [înainte]? Acum însă vreau ca voi să luptaţi şi de 
unii singuri. Vreau să aveţi şi experiența strâmtorării. Pentru aceea, de acum 
înainte, când sunteţi la nevoie, nu vă mai dau legea cea dintâi, ci îngădui să aveţi şi 
pungă şi traistă, ca nu cumva să socotesc că însumi lucrez cele ale voastre ca prin 
nişte unelte neînsuflețite, ci şi voi să daţi dovadă de filosofia voastră. 





3. Dar ce — ar putea zice cineva -, nu mai degrabă s-ar fi manifestat harul dacă ei 
rămâneau totdeauna aşa? însă atunci ei nu deveneau atât de încercaţi. Căci, dacă nu 
aveau experienţa nici unui necaz, nici a sărăciei, nici a prigoanei, nici a 
strâmtorării, rămâneau nelucrători şi molatici. Dar acum a vrut ca nu numai harul 
să strălucească prin ei, ci să fie arătată şi probarea celor ce I s-au supus, ca să nu 
zică mai pe urmă unii că aceia n-au făcut nimic din partea lor, ci totul a fost numai 
din partea lui Dumnezeu. Căci putea Dumnezeu până la sfârşit să-i ţină în multă 
îmbelşugare [de har], însă nu a vrut din multe şi absolut necesare pricini, pe care 
adeseori le-am spus dragostei voastre. Una este tocmai [cea pe care am zis-o] 
acum. O alta, nu mai mică decât cea dintâi, ca să-şi cunoască măsurile. O a treia, ca 
să nu primească slavă mai mare decât cea cuvenită stării lor de oameni. 


Din aceste pricini, ba chiar din altele mult mai multe, lăsându-i să cadă în mulţime 
[de necazuri] pe care nu le aşteptau, [de fapt] nu a voit să-i slobozească de 
stricteţea celei dintâi legiuiri, ci a slăbit doar frâul prea întins al acelei filosofii, ca 
nu cumva viaţa în trup să le devină oarecum grea şi de nesuportat dacă, adeseori 
fiind în lipsuri, ar fi trebuit să păzească cu stricteţe acea lege. 


Căci zicând: „cel ce are pungă Să o ia, asemenea şi traista”, a adăugat: „şi cel ce 
n-are, să-şi vândă haina şi să-şi cumpere sabie”. Ce poate însemna aceasta, să-i 
înarmeze pe ucenici tocmai Cel Ce a zis: „Dacă cineva te loveşte peste obrazul 
drept, întoarce-1 şi pe celălalt”? Cel Ce a poruncit să binecuvântăm pe cei ce ne 
blestemă, să răbdăm pe cei ce se scoală asupră-ne, să ne rugăm pentru cei ce ne 
prigonesc, cum, mai pe urmă, a înarmat |pe ucenici], însă doar cu sabie? Ce 
poate fi acest cuvânt? Căci, dacă într-adevăr era nevoie să-i înarmeze, nu trebuia să 
le dea numai sabie, ci şi scut, şi jambiere, şi coif. Dar de bună seamă, dacă în chip 
omenesc se preocupa de unele ca acestea, cu atât mai mult era de-a dreptul de 
batjocură o astfel de poruncă. Căci şi dacă ar fi avut mii de asemenea arme, cum 
puteau să facă faţă cei unsprezece la atâta amar de atacuri şi împotriviri din partea 
gloatelor şi tiranilor şi oraşelor şi neamurilor? Căci numai dacă ar fi auzit un 
nechezat de cal şi le era de ajuns să fie bătuţi de alții înarmaţi, fiindcă ei crescuseră 
pe lângă limanuri şi râuri şi în micuţe bărci de pescari. Pentru aceea le zice acest 
lucru, vrând să le arate atacul iudeilor şi că urmau să-L prindă. lar acest fapt nu 
d voit să-l spună pe faţă, ci oarecum acoperit, ca nu cumva Să-i tulbure iarăşi. 


Prin urmare, când îl auzi zicând ceea ce auziţi la ureche vestiți pe acoperişuri şi 
ceea ce auziţi la întuneric spuneţi la lumină (Mt 10, 27), să nu socoti că porunceşte 
ca cei sprinteni la picioare să lase piaţa şi să propovăduiască de pe acoperișuri. 
Căci ucenicii, propovăduind [niciodată] nu au făcut [astfel], însă „pe acoperişuri” 
şi „la lumină”, înseamnă, în chip acoperit, „cu îndrăzneală”. lar „la ureche” şi „la 





întuneric” aceasta arată: că după cum aţi auzit într-un mic colț de lume, adică în 
ținutul Palestinei, aşa să răspândiţi, cu sunet mare, pretutindeni pe pământ. Căci nu 
la întuneric, nici la ureche le-a vorbit, ci pe înălțimile munţilor şi adeseori în 
sinagogi. Aşa şi aici trebuie înţeles în chip acoperit. 


Căci după cum acolo, auzind de acoperişuri, am înţeles de fapt altceva, aşa şi aici, 
auzind de sabie, să nu o luăm literal, că le-a rânduit să ia sabie, ci că prin sabie a 
zis în chip acoperit despre atacul ce urma să se întâmple şi că urma să pătimească 
de la iudei cele pe care le-a şi pătimit. lar aceasta se lămureşte din cele ce urmează. 
Căci zicând „să-şi cumpere sabie”, a adăugat: „că trebuie să se împlinească cu 
Mine cele scrise, căci am fost socotit cu cei fără de lege” (Le 22, 37). Şi zicând 
aceia că „sunt aici două săbiu”, fiindcă nu pricepuseră ceea ce El a zis, le-a spus: 
„sunt de-ajuns”, deşi nu erau de-ajuns. Căci dacă voia ca ei să se folosească de 
ajutor omenesc, nu doar două ori trei nu erau de-ajuns, ci nici o sută [de-ar fi fost]. 
lar dacă nu a vrut ca ei să se folosească de ajutor omenesc, de bună seamă că şi 
cele două erau de prisos. Dar nici cu asta nu am rezolvat problema. Căci adeseori a 
făcut acest lucru. Când ei nu pricepeau ce le spunea, trecea peste aceasta şi îi lăsa şi 
abia după ce se petreceau întâmplările îngăduia să priceapă cele spuse. Ceea ce a 
făcut şi altă dată, atunci când, vorbind despre învierea Lui, le-a grăit: „Dărâmaţi 
templul acesta şi în trei zile îl voi ridica” (n 2, 19). Şi, la fel, nu au ştiut ucenicii 
despre ce vorbea. lar că nu ştiau a notat şi evanghelistul, când a zis: „După ce a 
înviat lisus, atunci au crezut în cuvântul Lui şi în Scriptură ” (n 2, 22). lar în altă 
parte scrie că ei nu ştiau că EI trebuie să învie din morţi (Le 24, 20-26). 


4. Dar nedumerirea [aceasta] are o dezlegare [pe deplin] satisfăcătoare, însă noi să 
vorbim despre ceea ce a mai rămas din salutarea [lui Pavel]. Să recapitulăm ceea ce 
am zis despre acest [subiect] şi [să vedem] cum am deviat, încât am vorbit despre 
cele de mai înainte. 


Am fericit pe Priscilla şi Aquila că au locuit împreună cu Pavel, că au învăţat de la 
Pavel cu amănunţime şi [atenţie] şi modul de a se îmbrăca, şi felul încălțărilor, şi 
toate celelalte. De aici a şi venit nedumerirea aceasta. Căci am căutat să aflăm 
pentru ce, de vreme ce Hristos a oprit cu totul a avea vreun lucru al său în afară de 
haină, ei totuşi au avut şi felon şi încălțări. 


Cuvântarea noastră a arătat tocmai că nu au călcat legea, ci au păzit-o cu mare 
stricteţe, chiar folosindu-se de acestea. lar acestea le-am grăit nu ca să vă atragem 
la a avea mai multe bunuri materiale, nici să vă îndemnăm să aveţi mai mult decât 
este trebuinţa, ci ca să aveţi ce să răspundeţi împotriva necredincioşilor care iau în 
râs cele ale credinţei noastre. Căci şi Hristos, dezlegând cea dintâi legiuire, nici 





case, nici sclavi, nici paturi, nici argintărie, nici altceva de acest fel nu a poruncit să 
avem, ci numai din pricina neapăratei trebuinţe a îndepărtat cele spuse de prima 
dată. Dar şi Pavel aşa îndeamnă, când zice: „Având hrană şi îmbrăcăminte, ne 
vom îndestula cu acestea” (| 'Tim 6, 8) ceea ce prisoseşte faţă de ceea ce e de 
trebuință trebuie dat la cei ce au nevoie. 


Aşa au făcut şi Priscilla şi Aquila. Pentru aceea îi şi înalță şi îi admiră, şi le 
alcătuieşte [în epistolă] cea mai mare laudă. Fiindcă zicând: „îmbrățişaţi pe 
Priscilla şi Aquila, cei împreună-lucrători cu mine în Domnul”, spune şi pricina 
unei asemenea iubiri faţă de ei. Care este această pricină? „Care şi-au supus gâtul 
lor pentru sufletul meu” (Rom 16, 4). Aşadar, pentru aceasta îi iubeşti pe ei, cum 
se zice, în mod special. Şi chiar dacă era numai acest motiv, de ajunsă era lauda. 
Căci cel care a scăpat pe comandant [din primejdie], prin el a scăpat şi pe ostaşi. 
Cel ce a scăpat pe doctor, a adus şi pe cei ce bolesc la sănătate. Cel ce a salvat pe 
cârmaci din furtună, a izbăvit şi întreaga corabie de valuri. Tot aşa şi ei, scăpând pe 
învățătorul lumii şi vărsându-şi sângele pentru mântuirea aceluia, s-au făcut 
binefăcătorii întregii lumi. Şi grijindu-se de învăţător, au mântuit prin el pe toţi 
ucenicii săl. Şi ca să afli că unii ca ei nu purtau de grijă doar de învăţător, ci şi faţă 
de fraţi, ascultă şi cele ce urmează. 


Căci, zicând: „care şi-au supus gâtul pentru sufletul meu”, a adăugat: „Cărora nu 
numai eu Singur le mulțumesc, ci şi toate Bisericile neamurilor”. Cum zici 
despre nişte făcători de corturi, despre nişte bieţi meşteşugari, care nu au nimic mai 
mult decât hrana strict trebuitoare, că le mulţumesc toate Bisericile neamurilor? Ce 
au făcut atât de mult aceştia doi să fie de folos la atâtea Biserici? Ce fel de bogăţie 
prisositoare aveau? Ce stăpânire mare aveau, încât erau mai de vază |în ochii 
Apostolului] decât mai-marii şi bogaţii? De bună seamă că nu aveau mai multă 
bogăţie şi putere decât puternicii lumii. Dar ceea ce aveau mai mult decât toţi 
aceştia era nobilul imbold lăuntric şi un suflet pregătit să se avânte cu multă 
dăruire în primejdii. Pentru aceea s-au făcut binefăcători şi mântuitori [ai altora]. 
Căci cei bogaţi şi fricoşi nu pot să fie de folos Bisericilor pe cât sunt cei ce 
viețuiesc în sărăcie şi sunt cu inimă mare. 


Și nimeni să nu socoată că ceea ce spun este ciudat; căci este adevărat. Şi aceasta 
se vădeşte din experienţa de zi cu zi. Fiindcă bogatul are multe prilejuri de a fi 
vătămat: se teme pentru case, pentru slugi, pentru pământuri, pentru bani, ca nu 
cumva cineva să-l păgubească de ceva din acestea. lar cel ce este stăpân peste 
multe se face rob la acele multe. Pe când cel sărac, fiind sprinten întru totul şi 
lepădând toate aceste pricini, leu este şi foc arzător, şi are un suflet nobil: şi, 
ridicându-se deasupra acestora, cu uşurinţă lucrează cu toate puterile sale ca să fie 





de folos Bisericilor, chiar dacă, trebuind să mustre şi să certe, întâmpină mii de 
greutăți pentru Hristos. Şi fiindcă o dată pentru totdeauna a trecut cu vederea viața 
de aici, pe toate cu inimă voioasă şi cu multă uşurinţă le face. Spune-mi, de ce 
anume s-ar putea teme? Nu cumva că se păgubeşte în avuţia lui? Nu poţi spune aşa 
ceva. Nu cumva că este izgonit din ţara lui? Dar orice oraş de sub cer este al lui. 
Nu cumva că cineva i-ar putea strica viaţa de huzur şi l-ar despărți de garda de 
corp? Dar el se bucură de toate acestea, căci îşi zice: Vieţuirea mea este în cer şi eu 
mă avânt către viaţa ce va să fie” şi chiar de este nevoit să-şi dea sufletul şi 
sângele, nu se dă înapoi. De aici urmează că unul ca acesta este mai puternic şi mai 
avut decât toţi stăpânitorii şi împărații şi gloatele. 


Şi ca să vezi că nu e doar măgulire ceea ce am spus, ci acesta e adevărul, cei care 
nu au nimic, tocmai aceştia, mai cu seamă, pot să grăiască liberi de toate cele. Câţi 
bogaţi nu erau în vremea lui Irod, câţi puternici ai zilei? Dar cine a avut [curajul] să 
iasă în față şi să-l certe pe tiran? Cine a apărat legile nedreptățite ale lui 
Dumnezeu? Nici unul dintre cei avuţi. Ci săracul şi sărmanul; cel care nu avea nici 
măcar pat, nici masă, nici acoperiş: ţeanul pustiului. Numai el singur, şi cel dintâi, 
I-a mustrat pe tiran, cu toată îndrăzneala, şi a dat pe faţă nunta lui adulteră. Şi, 
fiind toţi de faţă, a osândit-o pe cea care îl nedreptăţea pe Irod. Iar înaintea acestuia 
a fost marele Ilie, cel care nu avea nimic mai mult decât un cojoc, singurul care l-a 
mustrat cu multă bărbăţie pe nelegiuitul şi necredinciosul Ahab. Căci nimic nu ne 
pregăteşte aşa de mult să grăim slobod şi nu ne înduplecă atâta să îndrăznim când 
sunt asupră-ne toate înfricoşările şi nu ne face aşa de nebiruiţi şi tari, precum a nu 
avea nimic al nostru şi a nu ne înconjura de vreun lucru. 


Aşadar, dacă cineva vrea să aibă multă putere, să-şi atragă de partea lui sărăcia, să 
dispreţuiască viaţa de aici şi să socotească moartea un nimic. Acesta poate să fie de 
folos Bisericilor nu numai mai mult decât bogaţii şi demnitarii, ci chiar decât 
împărații. Căci împărații şi bogaţii toate câte le fac, le fac cu ajutorul banilor. Dar 
unul ca acesta, adeseori, împlineşte isprăvi multe şi mari, primejduindu-se şi 
dându-se la moarte. Şi pe cât sângele este mai de preţ decât orice aur, pe atât este 
mai bună jertfa acestuia decât a banilor. 


5. La fel erau şi aceşti găzduitori ai lui Pavel, Priscilla şi Aquila. Nu aveau mai 
mult avut decât [necesarul] pentru a trăi, dar aveau o voință mai bogată decât orice 
avuţie, căci aşteptau în fiecare zi să se dea spre moarte şi trăiau în mijlocul 
măcelurilor, mărturisind în toată vremea |pe Hristos]. Pentru aceea înflorea 
credinţa noastră în acele vremi, pentru că ucenicii şi dascălii erau împreună 
legaţi unii de alții [printr-un acelaşi duh de vieţuire]. Şi nu numai despre acestea 
vorbeşte Pavel, ci şi despre multe altele. Căci, scriindu-le şi evreilor, şi 





tesalonicenilor, şi galatenilor, dă mărturie tuturor de multele ispite ce au venit 
asupră-le, pe care le şi arată în epistole: că au fost alungaţi din patrie şi şi-au 
pierdut averile, ba s-au primejduit pe ei înşişi până la sânge. Şi întreaga lor viaţă 
pentru ei era o luptă, încât şi mădularele lor nu au pregetat să şi le taie pentru 
dascălii lor. 


Galatenilor, de pildă, le scrie: „mărturisesc vouă că, dacă era cu putinţă, ochii i- 
ați fi scos şi i-aţi fi dat pentru mine” (Gal 4, 15). lar când l-a primit pe Epafras, 
care a fost printre coloseni, zice: „A slăbit încât era să moară, dar 1-a miluit 
Dumnezeu nu numai pe el, ci şi pe mine, ca Să nu am întristare peste întristare” 
(Filip 2, 27). Şi prin aceste cuvinte arată că cu adevărat l-ar fi îndurerat moartea 
ucenicului. lar virtutea ucenicului iarăşi o dezvăluie tuturor, zicând astfel: „S-a 
apropiat de moarte, punându-și în primejdie viaţa, ca să plinească lipsa voastră 
în Slujirea mea” (Flp 2, 30). 

Cine este mai fericit decât aceia şi cine mai de plâns decât noi, de vreme ce ei şi-au 
pus şi sângele şi viaţa pentru dascălii lor, iar noi, adeseori, nici măcar o simplă 
vorbă nu îndrăznim să punem pentru părinții noştri comuni, ci, auzind că sunt 
batjocoriţi şi grăiţi de rău — fie de ai noştri, fie de străini — nu le răspundem celor 
ce-i grăiesc astfel, nu-i oprim, nici nu-i mustrăm. Ba, mai mult, chiar noi înşine 
începem să-i vorbim de rău. lar acum nu vede cineva atâtea zeflemele şi batjocoriri 
la adresa mai-marilor noştri din partea celor necredincioşi, câte vede din partea 
celor ce par a fi credincioşi şi care sunt împreună cu noi [la slujbe]. Şi ne mai 
întrebăm de unde este atâta uşurătate şi lipsă de evlavie, când ne purtăm cu atâta 
vrăjmăşie faţă de părinţii noştri. 


Că nu este, nu este nimic care să poată prăpădi şi strica Biserica — ba, mai mult, nu 
se poate face acest lucru cu uşurinţă din afara [Bisericii] — decât a nu fi legaţi 
întreolaltă, cu multă străşnicie şi profunzime, ucenicii şi dascălii, părinții şi fiii 
[duhovniceşti], mai-marii şi cei conduşi de ei. Şi e destul ca cineva să-l grăiască de 
rău pe un [simplu] frate, ca să nu mai fie lăsat să citească dumnezeieştile Scripturi. 


„Pentru ce iei în gura ta legământul Meu?” (Ps 49, 16), zice Dumnezeu. lar după 
aceea, spunând şi pricina, adaugă: „Șezând, grăieşti împotriva fratelui tău” (Ps 
49, 20). Iar tu, osândindu-l pe părintele tău duhovnicesc, te socoteşti vrednic să te 
sui pe amvonul dinaintea uşilor sfinte? Cum va fi judecat [unul ca acesta]? Căci 
dacă cei care grăiesc de rău pe tată sau mamă se prăpădesc cu moarte, de ce 
pedeapsă nu va fi vrednic cel ce îndrăzneşte să-l vorbească de rău pe cel care cu 
mult mai mult şi mai puternic decât acei născători trupeşti [îi este părinte]? 





Și nu te temi că se va căsca pământul şi vei pieri cu totul în el? Nici că fulger din 
cer vei atrage, care să-ți ardă limba cea care osândeşte? Nu ai auzit ce a pătimit 
sora lui Moise când s-a împotrivit în cuvânt conducătorului, cum a devenit 
necurată şi a cuprins-o lepra şi a răbdat astfel cea mai de pe urmă necinste? Şi chiar 
rugându-se fratele ei pentru ea şi căzând el la picioarele lui Dumnezeu, nu a avut 
nici o iertare, ci a fost scoasă din locul acela sfânt. [Şi gândeşte-te] că doar ea a 
conlucrat la creşterea lui şi [a adus-o] pe mama lui să-i fie doică şi că a făcut toate 
ca să nu fie crescut dintru început, copilul Moise, de mână barbară; iar după 
acestea, şi mai mare peste femeile [evreilor] a fost, după cum Moise peste bărbați. 
Și ca una ce a fost alături de el în toate acele lucruri înfricoşate, ba fiindu-i pe 
deasupra şi soră, nimic din toate acestea nu i-a folosit să scape de mânia lui 
Dumnezeu, pentru grăirea de rău [ce a făcut-o]. Şi nici chiar Moise, care a izbăvit 
prin rugăciune atâta popor de vina acelei negrăite nelegiuiri, nici măcar acesta nu a 
putut să mijlocească şi să ceară iertare pentru sora sa şi nu a fost în stare să facă 
milostiv pe Dumnezeu pentru ea. Ba a fost certat aspru. 

Prin urmare, Să învăţăm şi noi cât de mare năpastă este a grăi de rău pe cei ce 
conduc şi a judeca vieţuirea celorlalţi. Căci în acea Zi a Judecăţii, Dumnezeu ne 
va judeca cu amănunţime nu numai pentru cele pe care le-am păcătuit noi 
înşine, ci şi pentru judecăţile pe care le-am făcut faţă de alții. Și adeseori, dacă 
un păcat este uşor de felul lui, îl face mai greu şi de neiertat tocmai faptul că cel 
ce I-a comis îl judecă pe altul. 


Sunt neclare cele spuse? Să încerc să le fac mai pe înţeles. Să zicem că cineva a 
păcătuit. lar apoi îl osândeşte foarte pe un altul, care a păcătuit în acelaşi fel. în 
Ziua Judecăţii nu-şi va atrage pedeapsa pe măsura păcatului săvârşit, ci dublă va fi 
aceasta sau triplă. Căci Dumnezeu îl va pedepsi nu numai că a păcătuit el, ci şi 
pentru că a osândit greu pe cel care a păcătuit la fel ca dânsul. lar că acest lucru 
este adevărat, vă arăt din fapte întâmplate în trecut, ba, mai mult, ceea ce v-am 
spus va rezulta mai limpede din cele ce urmează. Fariseul, deşi nu a păcătuit cu 
Nimic, ba trăia chiar în dreptate şi avea multe virtuţi, fiindcă 1-a osândit pe vameş 
că era răpitor şi lacom şi prea-nelegiuit, şi 1-a judecat aşa de tare, a primit o osândă 
mai mare decât a aceluia. lar dacă acela, nepăcătuind defel, fiindcă a osândit cu un 
simplu cuvânt pe altul care a păcătuit şi 1-a dat în vileag toate fărădelegile, şi-a 
atras atâta pedeapsă, noi, care păcătuim mult în fiecare zi, dacă vom judeca 
vieţuirea altora, nefiind aceia [vinovaţi] la arătare cu ceva, nici făcând ceva în 
văzul nostru, ia gândeşte-te câtă osândire ne vom atrage? Cum nu vom pierde orice 
iertare? „Căci cu judecata cu care veţi judeca, cu aceea veţi fi judecaţi” (Mt 7, 2). 


6. Pentru aceea, vă pun înainte şi vă îndemn şi vă rog să ne depărtăm de acest rău 
obicei. Căci pe de-o parte nu vătămăm cu nimic pe preoţii care aud [că-i vorbim] 





de rău, nu numai dacă sunt minciuni, ci chiar de ar fi adevărate (fiindcă şi fariseul 
nu l-a rănit cu nimic pe vameş, ba i-a fost şi de folos, deşi adevărate erau cele 
spuse despre acela); iar pe de altă parte ne aruncăm pe noi înşine în cele mai 
cumplite rele. Căci şi fariseul, împotriva lui a folosit sabia şi, făcându-şi o rană de 
moarte, [singur] s-a îndepărtat. Prin urmare, ca să nu pătimim şi noi aceleaşi 
necazuri, să ne ţinem cu tărie înfrânarea limbii. Căci dacă grăindu-l de rău pe un 
vameş oarecare, nu a scăpat |fariseul] de pedeapsă, noi, vorbindu-i de rău pe 
părinţii noştri [duhovniceşti], ce apărare vom mai avea. Dacă Maria numai o dată 
I-a vorbit de rău pe fratele ei [Moise] şi a luat atâta pedeapsă, ce nădejde de 
mântuire mai avem când împroşcăm cu mii de batjocoriri, în fiecare zi, pe mai- 
marii noştri? 


Să nu-mi spună cineva că acela era Moise. Căci voi putea să-i spun şi eu că aceea 
era Maria. lar ca să afli cu limpezime că chiar dacă preoţii sunt vinovaţi, nici aşa 
nu-ți este îngăduit să le judeci vieţuirea, ascultă, ce spune Hristos despre 
căpeteniile iudeilor: „Pe scaunul lui Moise au şezut cărturarii şi fariseii. Aşadar., 
toate câte vă spun vouă să le faceţi, faceţi-le. Dar după faptele lor să nu faceţi” 
(Mt 23, 2-3). Şi ce poate fi mai rău pentru aceia, că invidia lor 1-a stricat pe 
ucenicii lor? Dar nici chiar aşa nu i-a coborât din vrednicia lor, nici nu i-a făcut 
dispreţuiţi în ochii celor cârmuiţi de ei. Ba, din contră. Căci dacă cei cârmuiţi ar fi 
primit această putere, pe toţi i-ar fi dat afară din preoție şi i-ar fi coborât de la altar. 
Pentru aceea şi Pavel, ocărând pe arhiereul iudeilor şi zicându-i: „7e va bate 
Dumnezeu pe tine, perete văruit; tu şezi şi mă judeci” (Fapte 23, 3), când a auzit 
pe aceia că îi sar împotrivă, spunându-i „pe arhiereul lui Dumnezeu îl faci tu de 
ocară?”, voind să arate câtă cinste şi respect se cuvine a se da conducătorilor, a 
răspuns: „Nu am ştiut că era arhiereul lui Dumnezeu”, 


Pentru aceea şi David, prinzându-l pe călcătorul de lege, Saul, care răsufla în juru- 
i moartea şi era vrednic |pentru aceasta] de mii de pedepse, nu numai că i-a cruțat 
viaţa, dar nici măcar cuvânt impovărător nu a suferit să spună către acela. Şi a zis 
şi pricina:(,„Pentru că era unsul Domnului” Regi 24, 11). Şi nu numai din acestea, 
ci ŞI din altele se poate vedea cu prisosinţă că cel cârmuit trebuie să stea cu respect 
faţă de cele ale preoţilor. Căci, fiind adus odinioară chivotul Legii, unii dintre cei 
cârmuiți, văzând că este gata să cadă, au sărit să-l sprijine şi pe loc li s-a dat 
pedeapsa, căci au fost loviți de Domnul şi au murit (II Regi 6, 6-7). Şi doară nu au 
făcut nimic care să nu fie la locul lui. Căci chivotul, urmând să se răstoarne, ei l-au 
sprijinit să nu cadă. 


Dar ca să afli hotărât vrednicia preoţilor şi că nu le este îngăduit ca cel aflat într-o 
stare mai mică şi care se află în tagma laicilor să îndrepteze cele preoţesti, i-a ucis 





pe ei în mijlocul mulțimii. Şi aşa i-a înfricoşat mult de tot pe toți ceilalţi şi 1-a 
convins ca niciodată să nu se mai apropie de lucrurile afierosite preoţiei. Că dacă 
fiecare, pentru orice pricină, şi-ar băga nasul în cele ale preoţiei, ca să îndrepte 
relele ce se întâmplă, nici pricină nu ar primi îndreptare cândva şi nu am deosebi 
cu limpezime, nici cine cârmuieşte, nici cine este cârmuit, fiindcă toţi ar fi 
amestecați unii cu alţii. 


Şi să nu socoată cineva despre mine că zic acestea ca să-i condemn pe preoţi (căci 
din pricina harului dumnezeiesc arată — şi voi ştiţi asta — multă îngăduinţă în toate 
şi nu dau niciodată nimănui vreo pricină de sminteală), ci le spun ca voi să aflaţi, 
că şi dacă aţi fi avut părinţi [duhovniceşti] perverşi şi dascăli cumpliţi, nici aşa nu 
v-ar fi fost fără de primejdie şi fără urmări să-i vorbii de rău şi să-i batjocoriţi. 


Dacă despre părinţii trupeşti un înţelept zice: „Chiar dacă îi lipseşte priceperea 
are iertare. Căci ce le-ai dat tu asemenea cu ce ți-au dat ei?”, cu atât mai mult 
trebuie să păzim această lege faţă de cei duhovniceşti şi fiecare să se îngrijească de 
propria vieţuire, ca nu cumva să auzim în acea Zi a Judecăţii: „/Fățarnicule, pentru 


ce vezi paiul în ochiul fratelui tău, iar bârna din ochiul tău nu o iei în seamă?” 
(Mt 7, 3). 


Căci faptă de făţarnici este ca în public, când toţi ne văd, să sărutăm mâinile 
preoţilor şi să ne atingem de genunchii lor, şi să-i rugăm să se roage pentru noi, şi 
când voim să ne botezăm să alergăm pe la uşile lor, iar acasă sau în piaţă, pe cei 
care ne-au pricinuit atâtea bunătăţi şi ne sunt slujitori, să-i împroşcăm cu mii de 
ocări ori să îngăduim ca alții să-i batjocorească. Căci dacă, într-adevăr, părintele 
tău duhovnicesc este rău, cum socoţi că este vrednic de încredere şi slujitor al 
Tainelor acelora înfricoşate? lar dacă ţi se pare că este vrednic slujitor al acelor 
Taine, pentru ce rabzi când alţii îl grăiesc de rău şi nu le stai împotrivă cu cuvântul, 
nici nu te doare, nici nu te macină înlăuntru blasfemiile lor? [Căci dacă le-ai 
răspunde la acuzaţii], ai lua multă răsplată de la Dumnezeu, şi chiar din partea 
celor ce osândesc ai primi laudă. 


Și chiar dacă ar fi răi de mii de ori, te vor lăuda întru totul şi vor accepta [ca un 
lucru bun] grija ta pentru părinții [duhovniceşti]. [lar dacă stăm] şi suferim ocările 
[împotriva preoţilor], toţi ne vor osândi, până şi cei care îi grăiesc de rău. Căci 
nimic nu distruge aşa de mult Biserica, decât această boală. Şi după cum un trup, 
dacă nu este susținut cu multă vigoare de legăturile dintre mădulare, face viaţa de 
netrăit, tot aşa şi Biserica, dacă nu este susținută prin legătura foarte puternică şi de 
nedesfăcut a dragostei, naşte mii de războaie într-însa şi sporeşte [asupra ei] mânia 
lui Dumnezeu şi devine pricină de multe ispite. Şi ca să nu se întâmple una ca 





aceasta, nici să nu-L mâniem pe Dumnezeu, şi ca nu cumva să crească şi răutățile 
noastre şi să ne agonisim pedeapsă fără iertare şi [astfel] să ne umplem viaţa de 
multe necazuri, să ne întoarcem limba către vorba bună şi să ne îngrijim în 
fiecare zi de viaţa noastră şi să nu ne mai îngăduim a judeca viaţa altora, ca şi 
cum am şti cu exactitate tainele lor, ci să ne judecăm păcatele noastre. Fiindcă 
aşa vom putea scăpa şi de focul gheenei. 


Căci după cum cei ce iscodesc relele altora nu şi le judecă pe ale lor, aşa şi cei care 
se tem să tragă cu ochiul la vieţuirea altora vor avea multă grijă de greşelile lor. lar 
cei care vor cugeta mereu la răutăţile lor şi le vor osândi în fiecare zi, 
neîndreptăţindu-se pe ei înşişi, îl vor avea blând, în Ziua Judecăţii pe Judecător. Şi 
acest lucru 1-a spus lămurit Pavel: „Dacă ne-am judeca pe noi înşine, nu am mai 
fi judecaţi de Domnul” (| Cor 11, 31). Aşadar, ca să scăpăm de judecata aceea, 
să lăsăm toate ale celorlalți şi să ne îngrijim de viaţa noastră; să pedepsim 
gândurile ce ne conving să păcătuim, să ne străpungem conştiinţa şi să ne cerem 
socoteală pentru cel înfăptuite de noi. Căci astfel vom putea şi să facem uşoară 
povara păcatelor noastre, şi să ne bucurăm de multă iertare, şi să petrecem viaţa 
aceasta cu bucurie, şi să avem parte de bunătăţile ce au să fie, cu harul şi cu iubirea 
de oameni a Domnului nostru lisus Hristos, prin care şi cu care Tatălui şi Duhului 
Sfânt slavă, în vecii vecilor. Amin. 





La cuvintele apostoleşti:,,Din pricina desfrâului fiecare să-şi aibă nevasta lui” 


1. Şi astăzi vreau să vă conduc la izvorul cel dulce, din care niciodată nu lipseşte 
dulceaţa. Căci aşa este felul vorbelor lui Pavel. Şi toţi câți îşi umplu inimile din 
izvorul acesta vor grăi prin Duhul Sfânt. Şi mai dulce decât toată mierea este 
desfătarea dumnezeieştilor cuvinte. Şi acest lucru îl limpezeşte proorocul, când 
zice: „Cât de dulci sunt gâtlejului meu cuvintele Tale, mai mult decât mierea în 
gura mea” (Ps 118, 103). Şi nu numai decât mierea este mai dulce desfătarea 
dumnezeieştilor cuvinte, ci şi mai scumpă decât aurul şi decât orice piatră prețioasă 
şi mai curată decât tot argintul. „Cuvintele Domnului — zice — sunt cuvinte curate, 
argint lămurit în foc, curăţat de pământ, curăţat de şapte ori” (Ps 11,6). 


De aceea şi înțeleptul a zis: „Nu este bine să mănânci multă miere, dar e de 
trebuinţă să preţuieşti cuvintele slăvite” (Pilde 25, 27). Căci din aceea se naşte 
adesea şi boală pe care nu o aveam înainte, dar din acestea putem şi slăbiciunea pe 
care o avem să o tămăduim. lar mierea îşi pierde dulceaţa prin digestie, dar 
dumnezeieştile cuvinte când sunt digerate, atunci şi sunt mai dulci şi mai 
folositoare, şi celor care le au şi la mulţi alţii. Şi cel ce se împărtăşeşte din belşug 
din bucatele de la masă, vomitând din această pricină, se face neplăcut tovarăşului 
său. Dar cel ce dă afară din învăţătura duhovnicească multă bună mireasmă dăruie 
celui de lângă sine. 


Şi David, bucurându-se necontenit de un asemenea ospăț, a zis: „Revărsat-a inima 
mea cuvânt bun” (Ps 44, 1). Căci se poate revărsa şi cuvânt rău. Şi după cum în 
cazul mâncării voma dată afară dă seama de felul bucatelor înfulecate, aşa-i şi cu 





puterea cuvintelor: mulţi dintre oameni, cu ce fel de cuvinte se hrănesc, de acelaşi 
fel şi dau afară. Dacă mergi la teatru şi asculţi cântece desfrânate, întru totul astfel 
de cuvinte vei grăi către aproapele. Dacă vii la Biserică şi te vei împărtăşi de auziri 
duhovniceşti, asemenea îţi vor fi şi graiurile. De aceea şi proorocul a zis „revărsat- 
a inima mea cuvânt bun”, arătându-ne hrana mesei de care pururea s-a împărtăşit. 


Acestuia i-a crezut şi Pavel, şi îndemnând, zice: „Tor cuvântul stricat să nu iasă 
din gura voastră, ci dacă este vreunul bun” (Et 5, 29). Care este cuvântul stricat? 
Dacă înveţi care este cel bun, atunci vei cunoaşte şi pe cel stricat. Căci spre a-l 
deosebi de cel bun l-a aşezat pe acesta. lar care este cel bun nu te ruga să afli de la 
mine. Căci Pavel însuşi ne tâlcuieşte felul lui. Fiindcă după ce zice „dacă este 
vreunul bun”, adaugă „spre zidirea Bisericii”, arătând că acel cuvânt este bun 
care zideşte pe aproapele. Aşadar, după cum cuvântul ce zideşte este bun, aşa şi 
cel ce distruge este stricat şi rău. Acum, dar, şi tu, iubite, dacă ai ceva de acest fel 
să spui, care poate să facă mai bun pe cel ce ascultă, nu opri cuvântul la vremea 
potrivită. Dar dacă nu ai decât vorbe rele şi stricate, taci, ca să nu fii osândit pentru 
aproapele. 


Căci acest cuvânt este stricat, neziditor pentru cel ce ascultă, şi nimicitor. Dacă 
cuvântul se îngrijeşte de virtute, adesea se ridică împotriva lâncezelii şi lipsei de 


minte, iar dacă nu se îngrijeşte de ea, mai delăsător îl face pe ascultător. Dacă îţi 
vine să zici oarecare cuvânt de ruşine care [stârneşte] râsete, taci. Căci şi acest 
cuvânt este stricat, pornind spre desfrânare şi pe cel ce grăieşte şi pe cel ce ascultă, 
aprinzând poftele rele ale amândurora. 


După cum lemnele se fac focului materie şi hrană, aşa sunt şi vorbele pentru 
sfătuirile rele. De aceea nu trebuie deloc să grăim toate câte le avem în minte, ci să 
ne sărguim şi să scoatem din minte poftele rele şi tot gândul ruşinat. Şi dacă 
vreodată, uitând, primim gânduri murdare, nu cumva să le dăm afară prin limbă, ci 
să le înăbuşim prin tăcere. Căci şi sălbăticiunile şi şerpii, căzând în cursă, dacă află 
vreo cale de scăpare, când ies de acolo se fac mai sălbatici. lar dacă rămân jos, 
fiind necontenit închişi din toate părţile, uşor se pot ucide şi pieri. Aşa e şi cu 
gândurile rele: dacă află vreo ieşire prin gura şi cuvintele noastre, aprind iar flacăra 
dinlăuntru. Dar dacă le ţărmurim cu tăcerea se fac mai neputincioase, şi, siluite ca 
de foamete prin tăcere, degrab pier din minte. lar când pofteşti oarecare dorire 
neruşinată, nu grăi cuvântul de ruşine şi se va stinge şi pofta. 


Dacă nu ai mintea curată, măcar ţine-ţi gura curată şi nu-ţi dezgoli în afară 
tulburarea, ca să nu vatămi şi pe altul şi pe tine. Căci multă pată aduce nu numai 
celor ce grăiesc, ci şi celor ce ascultă de la alții cuvinte de ruşine. De aceea vă 





îndemn şi vă sfătuiesc nu numai să nu vorbiţi unele ca acestea, ci să vă ţineţi de-o- 
parte şi de auzirea celor grăite de alții şi să fiți pironiţi pururea de legea 
dumnezeiască. Căci pe unul ca acesta şi proorocul îl fericeşte, când zice: „Fericit 
bărbatul care n-a umblat în sfatul necredincioşilor şi în calea păcătoşilor nu a 
Stat şi pe Scaunul ciumaţilor nu a şezut, ci în legea Domnului e voia lui şi la 
legea lui va cugeta ziua şi noaptea” (Ps |, 1-2). 


2. Chiar dacă şi în adunările cele din afară se poate spune ceva folositor, 
nevătămător [cuvânt], abia unul de se găseşte între cele multe spuse. Dar cu 
dumnezeieştile Scripturi este cu totul dimpotrivă. Căci nu se aude vreodată cuvânt 
rău, ci toate sunt spre mântuire şi pline de multă filosofie. Aşa sunt şi acestea: 
„Despre cele ce mi-aţi scris, bine este omului să nu se atingă de femeie. Dar din 
pricina desfrâului, fiecare să-şi aibă femeia sa, şi fiecare femeie bărbatul său” (| 
Cor 7, 1-2). Despre nuntă legiuieşte Pavel; şi nu se ruşinează, nici roşeşte. Ba, mai 
mult, este ceva firesc. Căci dacă Stăpânul lui a cinstit nunta şi nu S-a ruşinat, ci a 
împodobit-o şi cu prezenţa Lui şi cu daruri (şi daruri mai mari decât toţi a adus la 
nuntă, preschimbând firea apei în vin), cum să fi roşit robul să legiuiască despre 
nuntă? Căci nu e rea nunta, ci rău e adulterul, rău e desfrâul. 


Nunta este leac ucigător pentru desfrânare. Prin urmare, să n-o necinstim prin 
alaiuri diavoleşti. Ci ceea ce au făcut cei din Cana Galileii să facă şi cei care acum 
îşi iau femei: să-L aibă pe Hristos în mijlocul lor. Şi cum se poate face aceasta? 
Prin preoţi! Căci zice: „Cel ce vă primeşte pe voi, pe Mine Mă primeşte” (Mt 10, 
40). Dacă laşi deoparte pe diavol, cântecele desfrânate şi mişcările mlădioase, şi 
jucatul fără rânduială, şi vorbele de ruşine, şi alaiul diavolesc, şi zarva., şi râsul, şi 
toate celelalte lucruri necuviincioase şi îi aduci pe sfinţii robi ai lui Hristos, atunci 
şi Hristos, prin ei, cu adevărat va fi de faţă, dimpreună cu Mama şi cu fraţii Lui. 
Căci zice: „Cel ce face voia Tatălui Meu, acesta este fratele Meu şi sora Mea şi 
mama Mea” (Mt 12, 50). 


Și ştiu că anevoios lucru este pentru unii şi mi se pare că şi împovărător, când 
îndemn acestea şi tai vechiul obicei. Dar nu-mi pasă de aceasta. Căci nu mă rog să 
fiu plăcut înaintea voastră, ci să aveţi folos. Nu caut aplauzele voastre şi laudele, ci 
câştigul şi filosofia. Să nu-mi zică cineva că aşa-i datina. Dacă-i vorba să cutezi a 
păcătui, să nu-mi pomeneşti de datină! Ci, dacă sunt lucruri rele, chiar de este 
datină veche, leapădă-le. lar dacă nu sunt rele, chiar de este ceva neobişnuit, adu-le 
şi îndătinează-le. Şi că necuviinţele ce se fac azi nu sunt datină veche, ci noi sunt, 
adu-ţi aminte cum a luat-o Isaac pe Rebeca şi Iacob pe Rahila. Că Scriptura a 
pomenit şi de nunțile lor, şi zice chiar şi cum miresele au fost duse în casele 
mirilor, dar nu pomeneşte de nici un lucru de acest fel. Ci au făcut ospăț şi masă 





mai strălucit decât se obişnuia şi au chemat la nuntă pe cei ce se cuvenea. Dar 
fluiere şi surle şi ţimbale şi dănţuiri venite din înfierbântarea vinului şi toate 
celelalte necuviinţe ce se petrec acum nu le-au primit. 


lar ai noştri dănţuiesc şi cântă cântări Afroditei, în care se vorbeşte de multe 
adultere, de stricări de nunţi, de fărădelegi, desfrânări şi împreunări nelegiuite, şi 
multe alte cântece pline de necuviinţă şi ruşine zic în acea zi şi, după ce că se 
îmbată şi sunt într-atâta necuviinţă, se ţin după mireasă, zicând cuvinte de ruşine în 
auzul tuturor. 


Cum îi mai ceri întreagă înţelepciune, spune-mi, când tu o înveţi din chiar prima zi 
să aibă atâta lipsă de sfială şi faci ca înaintea privirilor ei să se întâmple şi să se 
spună lucruri pe care este oprit a le auzi şi sclavii cei mai de jos! Atâta vreme s-au 
ostenit tatăl şi mama ei s-o păzească fecioară, încât nici n-a vorbit, nici n-a auzit pe 
altcineva să spună asemenea vorbe. Şi după ce s-au îngrijit ei ca să fie ascunsă, şi 
să stea în gineceu, şi să fie păzită de străji, de uşi, de încuietori, să aibă la ceas de 
seară însoțitori, şi să nu 1 se arate nimic din aceste deşuchieri, şi încă de multe 
altele au avut grijă, tu vii acum şi într-o zi nimiceşti toate acelea, făcând-o să nu se 
sfiiască de tot acel necinstit alai şi vârându-i în suflet cuvinte stricate. Nu de aici se 
întâmplă după aceea toate relele? Nu de aici ies adulterele şi geloziile? Nu de aici 
dorinţa de a se lipsi de prunci şi văduviile şi lepădarea copiilor înainte de vreme? 


Când chemi demonii prin cântece, când împlineşti pofta acelora prin cuvinte de 
ruşine, când aduci în casă mimi şi desfrânaţi şi tot teatrul, când umpli casa de des- 
frâu şi când pregăteşti ca acolo să prăznuiască toată ceata dracilor, spune-mi, ce 
lucru bun aştepţi mai departe? Pentru ce mai chemi şi pe preoţi, dacă în cele din 
urmă săvârşeşti unele ca acestea? 


Vrei să-ți arăt cinstire care aduce câştig? Cheamă cetele de săraci! Dar tu te 
ruşinezi cu totul şi roşeşti. Şi ce este mai rău decât această nebunie, că pe de-o 
parte tragi pe diavol în casă şi nu socoteşti că faci ceva de ruşine, iar pe de alta 
roşeşti dacă L-ai aduce pe Hristos! Căci după cum o dată cu intrarea săracilor vine 
de față şi Hristos, aşa, o dată cu desfrânaţii şi mimii care dănţuiesc acolo, 
prăznuieşte şi diavolul în mijlocul lor. Şi nu e nici câştig din acea cheltuială, ci se 
face şi multă vătămare. Dar din cheltuiala cu săracii pe dată iei multă plată, însă 
aşa ceva nu face nimeni în oraş. Dar sârguieşte-te să începi tu, şi să fii începătorul 
acestui bun obicei, ca, văzându-te, şi alții să te urmeze. Dacă va râvni cineva 
[dintre voi], dacă va urma acest obicei, copiii şi urmaşii vor zice celor ce întreabă: 
Cutare a adus cel dintâi acest bun aşezământ. Căci dacă în întrecerile cele din afară, 
şi în ospeţe — în aceste lucruri fără de folos — cei care sunt premiaţi, de mulţi sunt 





proslăviţi prin cântare, cu mult mai mult pentru slujba cea duhovnicească toţi vor 
aduce laude şi mulțumire celui care cel dintâi a adus această minunată începătură şi 
aceasta îi va fi lui şi cinste şi câştig. Şi chiar dacă acest lucru este făptuit şi de alții, 
ție, celui care I-ai sădit cel dintâi, ţi se va aduce slavă pentru roadele acelora. Acest 
fapt deîndată te face şi tată, aceasta te face înainte-stătător al multor născuţi şi îţi 
vei ajunge bătrâneţile împreună cu aleasa ta. Căci după cum pe cei ce păcătuiesc 
degrab îi ia Dumnezeu, căci zice: „vor fi fui voştri orfani şi femeile voastre 
văduve”, aşa şi celor ce se încred întru toate în EI le făgăduieşte că le va da şi 
bătrâneţe îmbelşugată şi toate bunătăţile dimpreună cu acestea. 


3. Auzi-l şi pe Pavel, care zice la fel, că mulţimea păcatelor adesea cheamă 
moartea înainte de vreme. Căci zice: „pentru aceea sunt între voi slabi şi 
neputincioşi şi mulţi au adormit” (| Cor 11, 30). Iar că atunci când hrănim săracii 
nimic de acest fel nu lasă să cadă asupră-ne, ci, chiar de se întâmplă ceva ce nu ne- 
am aştepta, aceia aduc grabnică îndreptare, învaţă de la copila din lope. Căci pe 
aceasta, pe când zăcea moartă, săracii hrăniţi |mai înainte de ea], stând împrejuru-i 
şi plângând, au sculat-o şi au adus-o iar la viaţă (Fapte 9, 36-42). lată cu cât e mai 
de folos rugăciunea văduvelor şi a săracilor decât orice râsete şi dănţuiri. în acestea 
o singură zi ţine desfătarea, în celelalte neîncetat e câştigul. Gândeşte-te ce mare 
lucru este ca mireasa să intre în casa mirelui primind pe capul ei atâta noian de 
binecuvântări. 


De câte cununi nu sunt mai scumpe acestea, de câtă avuţie nu sunt mai de folos! Pe 
când cele ce se fac acum la nunţi sunt cea mai mare nebunie şi sminteală. Căci 
dacă nici o pedepsire ori osândă nu pune cineva asupra celor care cu atâta 
necuviință fac unele ca acestea, gândeşte-te câtă pedepsire suferă cei care sunt 
loviți cu atâtea ocări, în văzul şi auzul tuturor, de oameni beţi şi stricaţi la minte. 


Căci săracii, [orice] primind, binecuvântează şi |pentru binefăcătorul lor] se roagă 
cu dinadinsul, [cerând] mii de bunătăţi. Dar aceia, după ce s-au îmbătat şi s-au 
îmbuibat, aduc asupra capului mirilor tot noroiul zeflemelelor, având unii cu alţii 
certuri diavoleşti. Şi ca nişte potrivnici strânşi laolaltă, aşa şi cei ce s-ar cuveni să- 
şi dea cinste unii altora, grăiesc ocări vrute şi nevrute despre miri, ca şi cum ar fi 
duşmani. Şi întărâtarea unora faţă de alţii, întru totul trecând hotarul, îl fac de 
ruşine pe mire dimpreună cu mireasa lui. Spune-mi, să mai căutăm altă dovadă că 
diavolii sunt cei ce mişcă sufletele acelora ca să facă şi să spună asemenea vorbe? 
Cine se va mai îndoi că diavolii sunt cei ce mişcă sufletele acelora ca să facă şi să 
zică toate acestea? De bună seamă că nimeni. Căci de acest fel şi sunt „darurile” 
diavolului: batjocoriri, beţii, ieşirea din minţi a sufletului. 





Dacă i-ar spune cineva din superstiție că a aduce pe săraci în locul acestora este 
semn de nenoroc, să înveţe şi aceasta că a nu hrăni săracii şi văduvele, ci afemeiaţii 
şi desfrânaţii, este un lucru cu totul [aducător] de necaz şi semn a mii de rele. Căci 
venind desfrânata la nuntă, din chiar acea zi şi dintre cei dragi, îl apucă pe mire şi îl 
face rob ei şi stinge flacăra pentru mireasa lui, şi îi răpește pe furiş bunăvoia faţă de 
aceea; şi dragostea mai înainte de a se aprinde o pierde şi aruncă seminţele 
adulterului. 


Chiar dacă de nimic altceva, dar măcar de aceste lucruri ar trebui să se teamă 
părinţii, şi să oprească venirea cântăreților şi dansatorilor la nuntă. Căci nunta a 
fost rânduită nu ca să ne destrăbălăm, nici să ne desfrânăm, ci ca să dobândim 
întreaga înţelepciune. Auzi-l pe Pavel, care zice: „din pricina desfrâului fiecare să- 
şi aibă femeia lui, şi fiecare femeie bărbatul ei”. Două sunt pricinile pentru care s- 
a rânduit nunta: Să dobândim întreaga înţelepciune şi să devenim părinţi. Dintre 
acestea două, întâietate are întreaga înţelepciune. 


Când a intrat pofta [în fire], a venit şi nunta ca să taie lipsa de măsură şi să ne 
înduplece să avem o singură femeie. Căci naşterea de prunci nu o săvârşeşte deloc 
nunta, ci acel cuvânt al lui Dumnezeu: „creşteți şi vă înmulțiți şi umpleți 
pământul” (Facere |, 28). Şi dau mărturie de aceasta toţi câţi s-au împărtăşit de 
nuntă, dar nu au fost părinţi. Aşa încât aceasta este cea dintâi pricină, adică 
întreaga înţelepciune, şi mai ales acum, când toată lumea s-a umplut de neamul 
omenesc. Căci la început era dorire de copii fiindcă tot omul îşi lăsa prin ei urmaşi 
şi pomenire vieţii sale. Şi fiindcă nu era nicidecât nădejde de înviere, ci moartea 
stăpânea, iar după viaţa de aici cei ce se săvârşeau socoteau că pier cu totul, 
Dumnezeu a dat mângâierea cea din copii, ca ei să rămână chipuri însufleţite ale 
celor duşi, şi neamul nostru să dăinuie şi să se desăvârşească prin cei ce vin după, 
şi urmaşii acelora să fie cea mai mare mângâiere pentru cei ce i-au îngrijit. 


Și ca să vezi că pentru aceasta erau mai cu seamă copiii doriţi, ascultă de ce i se 
plânge femeia lui lov după multele năpaste. „Jază — zice -, pierit-a pomenirea ta de 
pe pământ, fiii tăi şi fiicele tale”. lar Saul zice către David: „Jură-mi-te că nu 
pierzi seminţia mea şi numele meu după ce mă voi duce” (| Reg 24, 22). 


Acum însă, de vreme ce învierea stă la uşi şi moartea nu mai are cuvânt, ci suntem 
pe drum către cealaltă viaţă, mai bună decât cea de față, de prisos este râvna pentru 
acestea. Căci dacă pofteşti copii, mult mai buni şi spre mai multă mângâiere poţi 
să-i capeţi acum, când sunt dureri duhovniceşti şi naştere mai uşoară şi îngrijitori 
de bătrâni mai buni, încât una este pricina nunţii, să nu desfrânezi, şi de aceea s-a şi 
rânduit acest leac. lar dacă şi după nuntă petreci în desfrâu, degeaba te-ai însoțit, de 





prisos şi în zadar. Ba, mai mult, nu numai în zadar, ci şi spre vătămare. Că nu este 
acelaşi lucru ca, neavând femeie, să desfrânezi, iar după nuntă să faci la fel. Nici 
desfrânare nu mai este după, un asemenea lucru, ci adulter. Şi chiar dacă ciudat ţi 
se pare ceea ce am spus, e adevărat. 


4. Ştim că mulţi socotesc că este adulter numai când cineva strică o femeie 
măritată. Dar eu spun că este adulter şi dacă cel ce are femeie se poartă netrebnic şi 
neînfrânat fie cu o desfrânată de obşte, fie cu o slujnică, fie cu orice altă femeie 
care nu are bărbat. Căci vina adulterului nu este doar a celor cu care se păcătuieşte, 
ci şi a celor care păcătuiesc. 


Și să nu-mi spui acum de legile cele din afară, care pe femeile adultere le trag la 
tribunal şi le cer socoteală, iar pe bărbaţii care au şi femei şi se strică şi cu 
slujnicele, nu îi osândesc. Că eu îți voi citi legea lui Dumnezeu, care se 
împotriveşte atât bărbatului, cât şi femeii şi spune că acest lucru este adulter. Căci 
zicând: „şi fiecare femeie să aibă bărbatul ei”, adaugă: „bărbatul să-i dea femeii 
bunăvoirea datorată” (| Cor 7, 3). Oare ce a vrut să arate când a zis aceasta? Să- 
i dea mulţime de bani, să-i facă daruri multe şi haine scumpe, ori masă 
îmbelşugată, ori ieşiri strălucite, ori multă slujire a robilor? De ce fel de 
bunăvoire vorbeşte, căci şi acestea toate, |acum înşiruite], se cheamă tot 
bunăvoire! De nimic de acest fel nu vorbesc, zice, ci de întreaga înţelepciune şi 
de respect. Trupul bărbatului nu mai este al bărbatului, ci al femeii. Să păzească, 
aşadar, ce-i al ei întreg şi să nu-l împuţineze nici să- 1 prăpădească. Căci şi între 
slugi acela se cheamă binevoitor care, luând în primire bunurile stăpânului, nu 
prăpădeşte nici unul dintre ele. Deci, fiindcă trupul bărbatului este avuţia femeii, 
binevoitor să se arate bărbatul față de cea care i-a fost dată să-i stea alături. Căci 
aceasta a zis, când a spus: „să-i dea bunăvoirea”. 


Și apoi adaugă: „Femeia nu are stăpânie peste trupul său, ci bărbatul. Asemenea 
şi bărbatul nu are Stăpânie peste trupul său, ci femeia”. Când vezi vreo 
desfrânată amăgind, uneltind împotrivă, cătând la trupul tău, spune-i: „Nu este al 
meu trupul, ci al femeii mele. Nu îndrăznesc să-l folosesc rău, nici să-l dau altei 
femei”. La fel să facă şi femeia. 


Mare este aici egalitatea cinstei, deşi în alte cele Pavel dă mai multă întâietate 
bărbatului, zicând: „şi voi să fiţi ca unul singur, ca fiecare aşa să-şi iubească 
femeia, ca pe sine însuşi, iar femeia să se teamă de bărbat” (Ef 5, 33); şi: 
„bărbatul este capul femeii” (Et 5, 23), şi: „datoare este femeia să se supună 
bărbatului” (E£ 5, 22), iar în legământul cel vechi: „către bărbatul tău te vei 
întoarce şi el va fi domnul tău ” (Facere 3, 16). 





Cum de aici a pus egalitate între robie şi stăpânie? Căci zicând: „Femeia nu are 
Stăpânie peste trupul ei, ci bărbatul. Asemenea şi bărbatul nu are Stăpânie 
asupra trupului său, ci femeia” (| Cor 7, 4), a pus adevărata egalitate între ei. Şi 
după cum acela este stăpânul trupului ei, aşa şi ea este stăpâna trupului aceluia. 
Pentru ce le-a dat aceeaşi cinste? Oare nu era şi aici trebuincioasă întâietatea? 
Când e vorba de întreaga înţelepciune şi de respect, nimic nu are bărbatul mai 
mult decât femeia, ci se ceartă asemenea femeii de către legile despre stricarea 
nunţii. Şi e firesc. Căci nu de aceea a venit femeia la tine, şi a lăsat tată şi mamă şi 
toată casa ei, ca să fie umilită, ca să treci peste ea pentru o slujnică de doi bani, ca 
să-i faci mii de necazuri. Ai luat-o ca însoţitoare la drum, ca părtaşă vieţuirii tale, 
liberă şi de aceeaşi cinste cu tine. Cum nu este nebunie să primeşti darul ei de 
nuntă, să arăţi toată bunăvoirea faţă de el şi nimic să nu împuţinezi din acesta, iar 
ceea ce este mai de preţ decât orice dar de nuntă — întreaga înţelepciune şi respectul 
şi trupul tău, care este avuţia aceleia — să le strici şi să le pângăreşti? 


Dacă împuţinezi zestrea, dai socoteală socrului. Dacă strici întreaga înţelepciune, 
vei da socoteală lui Dumnezeu, Cel Ce a rânduit nunta şi ţi-a dat în grijă femeia. ȘI 
că-i adevărat acest lucru, ascultă-l pe Pavel ce zice despre adulteri: „Cel ce se 
leapădă, nu de om se leapădă, ci de Dumnezeu, Care v-a dat Duhul Sfânt” (| Ţes 
4, 8). Uită-te, prin câte vorbe ţi-a arătat cuvântul că adulter este nu numai a strica o 


femeie măritată, ci şi când cel însurat are parte cu o desfrânată. Căci după cum 
zicem că o femeie măritată este adulteră când păcătuieşte cu vreo slugă ori cu 
oricine altcineva, aşa ar trebui să spunem şi că adulter este bărbatul care, având 
femeie, se destrăbălează fie cu slujnice, fie cu vreo desfrânată de obşte. 


Prin urmare, să nu fim fără de grijă pentru mântuirea noastră, nici să-i întindem 
mai dinainte diavolului sufletul nostru prin acest păcat. Căci de aici ies mii de 
răzmeriţe în case, mii de certuri. De aici se duc pe nesimţite cele ale dragostei 
adevărate [ayajir)] şi se răpeşte puţin câte puţin bunăvoirea [unuia faţă de altul]. 
Căci precum nu este cu putinţă ca bărbatul întreg la minte să-şi treacă cu vederea 
femeia, nici cândva să o dispreţuiască, aşa nu este cu putinţă ca bărbatul destrăbălat 
si nestăpânit să-şi iubească femeia, chiar dacă ar fi mai frumoasă decât toate. Căci 
dragostea cea adevărată se naşte din întreaga înţelepciune, iar din această 
dragoste vin mii de bunătăţi. 


Ca pe nişte pietre socoteşte-le pe celelalte femei, ştiind bine că după ce te-ai 
căsătorit, chiar numai să priveşti cu ochi neînfrânaţi altă femeie — măritată sau nu -, 
te faci vinovat de osânda adulterului. Repetă-ţi aceste cuvinte în fiecare zi. Şi de 
vezi că se ridică în tine pofta către altă femeie, şi de aici soţia ta îţi pare că nu te 
mai desfată, intră în cămara ta, şi deschizând Scriptura şi luându-l pe Pavel 





mijlocitor, şi cugetând adânc şi neîncetat la aceste cuvinte, stinge văpaia. ŞI aşa 
femeia ta îți va fi şi mai dorită, nici o poftă nemaitrăgând pe furiş bunăvoirea ta 
față de ea. Şi nu numai că femeia îţi va fi mai dorită, ci şi tu vei ajunge mult mai 
venerabil şi mai liber. Căci nu este, nu este nimic mai de ruşine decât un om 
desfrânându-se după căsătorie. Căci nu numai pe socru şi pe prieteni, şi pe cei 
dragi, ci şi pe slugi le face să roşească. Şi acest lucru nu este singurul înfricoşător, 
Ci ŞI că o va privi pe propria soţie mai cumplită decât orice înlănțuire şi, cătând la 
cea care I-a aprins, necontenit va avea în închipuirile sale acea desfrânată. 


5. Vrei să vezi în amănunt cât este de înfricoşător? Gândeşte-te ce fel de viaţă duc 
aceia care îşi bănuiesc femeile: fără gust le este hrana, fără saţ apa. Masa le pare 
plină de otrăvuri vătămătoare şi, ca de pierzanie, aşa fug de casă, |părându-li-se] 
plină de mii de răutăți. Nu mai au somn, nici noapte îmbucurată, nici părtăşie cu 
prietenii, nici măcar cu razele soarelui. Ci socotesc că sunt împovăraţi până şi de 
lumina acestuia. Şi acestea se întâmplă nu numai când o văd în adulter, ci şi când 
doar o bănuiesc. 


Gândeşte-te că acestea le pătimeşte şi femeia când aude de la altul sau când 
bănuiește că te-ai dat unei desfrânate. Cugetând acestea, fugi nu numai de adulter, 
Ci şi de a-i da bănuieli soţiei. lar dacă te bănuieşte pe nedrept, tămăduieşte-o şi dă-i 
iarăşi încrederea în tine. Căci nu din duşmănie ori nebunie, din grijă face ea 
aceasta, şi din teama multă pentru propria avere. Căci avere a ei este, după cum am 
şi spus, trupul tău, şi încă avere mai de preţ decât toate. Nu o nedreptăţi în cele mai 
mari lucruri, nici nu-i da prilej de rănire. Dacă pe ea o dispreţuieşti, măcar teme-te 
de Dumnezeu, răzbunătorul unor asemenea fapte, Cel ce pierde cu pedepse de 
nesuferit astfel de păcate. Căci celor ce îndrăznesc unele ca acestea, le zice: 
„viermele nu încetează şi focul nu se stinge” (Mc 9, 48). Dacă nu te muşcă cu 
putere cele din veacul viitor, să te înfricoşeze cele de aici. 


Mulţi dintre cei ce iau aminte la desfrânate cumplit sunt pierduţi şi aici, răbdând 
vicleniile desfrânatelor. Căci acelea sunt geloase pe consoarta lui şi îl rup de 
apropiata sa şi îl înlănţuie cu totul prin dragostea [epcoqg] lor. Şi fac farmece şi 
întrebuinţează filtre şi urzesc multe descântece. Şi aşa, îl aruncă într-o slăbiciune 
cumplită şi îl predau stricăciunii şi unei epuizări totale, şi mai aduc asupra-i mii de 
alte rele, ca să-l piardă din viaţa aceasta. Dacă nu te temi de gheenă, omule, teme- 
te de vrăţitoriile lor. 


Când prin această destrăbălare te faci gol de prieteşugul lui Dumnezeu şi te despoi 
de ajutorul cel de sus şi fără nici o teamă te ia în primire desfrânata şi îşi cheamă 
dracii şi coase plăcuţe de metal şi face sfătuiri potrivnice şi, [prin acestea], cu 





multă uşurinţă îţi îngrădeşte mântuirea. Şi te face de ocară şi de râs înaintea tuturor 
locuitorilor cetăţii, încât nici de milă nu mai ai parte pătimind aceste rele. Pe lângă 
acestea, mai pune şi paguba bunurilor, bănuielile de fiecare zi, înfumurarea, ieşirea 
din minţi, păcatul ce se abate din partea desfrânatelor asupra celor fără de minte, 
care [toate] sunt mai amare decât mii de morţi. 


Şi nu te-ai dăruit femeii tale, care, adesea, nici măcar un cuvânt greu nu ţi-a zis, iar 
desfrânatei, care te loveşte, te închini. Şi nu ţi-e ruşine, nici nu roşeşti, nici nu te 
rogi să te mai ţină pământul. Cum mai poţi să intri în Biserică şi să-ţi tinzi mâinile 
la cer? Cu ce gură îl chemi pe Dumnezeu? Cu cea cu care ai sărutat-o pe 
desfrânată? Şi nu te înspăimânţi, nici nu te înfricoşezi, spune-mi, că un fulger venit 
de sus îți va aprinde neruşinatul cap? Chiar dacă te ascunzi de femeia-ţi pe care o 
nedreptăţeşti, de ochiul cel neadormit nu te poţi ascunde cândva. Fiindcă şi 
adulterului acela care zice: „întuneric am împrejurul meu şi ziduri, pentru ce să mă 
tem”, înțeleptul îi răspunde: „Că ochii Domnului sunt de mii de ori mai 
strălucitori decât soarele, privind la faptele oamenilor”. 


De aceea şi Pavel despre toate a vorbit: „Fiecare să aibă femeia lui şi fiecare 
femeie bărbatul ei. Femeii să-i dea bărbatul bunăvoirea datorată, asemenea şi 
femeia bărbatului” (| Cor 7, 3). Miere iese din buzele femeii desfrânate, care 
pentru o vreme îţi va îndulci gâtlejul, dar mai apoi, mai amară decât fierea o vei 
afla şi mai spintecătoare decât sabia cu două tăişuri. Venin are sărutarea 
desfrânatei, venin ascuns şi dosit. Pentru ce te repezi după plăcerea care te face de 
ocară, care odrăsleşte pierzania, care aduce rană fărâ de vindecare, când poţi să te 
bucuri şi să nu pătimeşti nimic înfricoşător? Căci împreună cu femeia ta liberă ai şi 
plăcere, şi siguranţă, şi îngăduinţă, şi cinste, şi frumuseţe, şi conştiinţă bună. Acolo 
însă e multă amăreală, multă vătămare, osândă necurmată. Căci şi dacă nimeni 
dintre oameni nu te vede, conştiinţa nu încetează vreodată să te osândească. Ci 
oriunde te vei duce, acest judecător te va urma, osândindu-te şi urlând lucruri mari 
împotrivă-ţi. 


Dacă cineva este mai plecat spre plăcere, mai abitir să fugă de vorbirea împreună 
cu desfrânatele. Căci nimic nu este mai amar decât acest obicei, nimic mai neplăcut 
decât întâlnirea cu ele şi nici o abatere mai pângăritoare. Căprioara iubirii şi puiul 
bucuriilor tale să vorbească [tainic] cu tine. Izvorul apei tale să fie numai al tău 
(Pilde 5, 15-18). Având izvor de apă curată, pentru ce alergi la băltoaca plină de 
mocirlă, plină de putoarea gheenei? Ce iertare, ce apărare vei mai avea înaintea 
pedepsei negrăite? Căci dacă cei ce înainte de nuntă, luând aminte la desfrâu, se 
pedepsesc şi dau socoteală, după cum a dat şi acela îmbrăcat cu haine murdare (Mt 
22, 11-13), cu cât mai mult cei care s-au căsătorit? Căci de două ori, ba de trei, sunt 





vinovaţi. Că bucurându-se de mângâiere, au sărit în destrăbălarea aceea şi acest 
lucru nu este numai desfrâu, ci şi adulter, care este mai cumplit decât orice păcat. 
Acestea repetându-vi-le şi vouă înşivă şi femeilor voastre, aşa să le şi împlinim! 


De aceea, la acestea îmi şi întrerup cuvintele: „Din pricina desfrânării, fiecare să-şi 
aibă femeia lui şi fiecare femeie bărbatul ei. Femeii să-i dea bărbatul bunăvoirea 
datorată, asemenea şi femeia bărbatului. Femeia nu are stăpânie peste trupul ei, ci 
bărbatul. Asemenea şi bărbatul nu are stăpânie peste trupul lui, ci femeia”. Cu 
multă scumpătate păzind aceste cuvinte, şi în piaţă şi acasă, şi ziua şi seara, şi la 
masă şi în patul conjugal, şi în tot locul, şi noi să le cugetăm îndelung, să le 
deprindem şi pe femeile noastre, şi să le grăiască spre noi, şi să le audă de la noi ca, 
petrecând cu întreagă înţelepciune viaţa aceasta, să avem parte şi de Împărăţia 
Cerurilor, cu harul şi cu iubirea de oameni a Domnului nostru Iisus Hristos, prin 
care şi cu care Tatălui, împreună şi Duhului Sfânt, slavă în vecii vecilor. Amin. 





Femeia este legată prin Lege câtă vreme îi trăieşte bărbatul 


„Femeia este legată prin Lege câtă vreme îi trăieşte bărbatul; iar dacă moare, 
liberă este, dacă vrea, să se mărite, numai întru Domnul. Mai fericită este însă 
dacă rămâne aşa” 


1. Despre nuntă a rânduit alaltăieri fericitul Pavel; şi despre îndreptările referitoare 
la ea aşa le-a scris corintenilor: „Câr despre cele ce mi-aţi scris, bine este 
bărbatului să nu se atingă de femeie. Dar din pricina desfrâului, fiecare să-şi 
aibă femeia lui şi fiecare femeie bărbatul ei” (| Cor 7, 1-2). Pentru aceea, să ne 
cheltuim şi noi toată convorbirea cu aceste cuvinte. 


Prin urmare, e de trebuinţă şi astăzi să vă vorbim iarăşi despre aceeaşi pricină, 
fiindcă şi azi acelaşi Pavel grăieşte despre aceleaşi lucruri. Căci numai ce l-aţi 
auzit strigând şi zicând: „Femeia este legată prin Lege câtă vreme îi trăieşte 
bărbatul, iar dacă adoarme, liberă este dacă vrea, să se mărite, numai întru 


Domnul. Mai fericită este însă dacă rămâne aşa, după gândul meu. Și cred că şi 
eu am Duhul lui Dumnezeu ” (| Cor 7, 39-40). 


Să-l însoţim, dar, şi azi şi să vorbim despre această pricină. Căci urmându-l pe 
Pavel, prin el îl vom urma întru totul pe Hristos, căci şi el a scris acestea nu 
urmând sieşi, ci Aceluia. Fiindcă nu e lucru de şagă să poţi trăi bine căsătoria, căci 
ea se face prilej de mii de răutăţi pentru cei ce nu o trăiesc cum trebuie. Căci după 
cum femeia poate fi ajutor, aşa se poate face adesea şi potrivnică sfătuitoare. 
Aşadar, după cum liman poate fi nunta, tot aşa şi scufundare, nu prin firea ei, ci din 





pricina voii libere a celor ce rău o trăiesc. Căci cel ce o trăieşte după legile potrivite 
ei află în soţia şi în căminul său mângâiere şi [puterea] de a se rupe de toate 
răutăţile de zi cu zi. Dar cel ce nu o ia în serios, ci ca un lucru oarecare, chiar dacă 
se va bucura de linişte în afara căminului, când vine acasă va vedea stânci ascuţite 
ce [ascund pierzania]. Aşadar, fiindcă primejdia nu ne vine de la cele ce ni se 
întâmplă [în afară], este de trebuinţă să avem multă luare-aminte la cele spuse şi să 
ne ducem căsnicia după legiuirile lui Pavel. Ba, mai mult, să facem aceasta după 
legile lui Hristos. Ştiu că multora li se pare nou şi nemai auzit ceea ce spun. Dar 
tocmai pentru aceasta nu voi tăcea, ci, citindu-vă cea dintâi legiuire, voi încerca să 
dezleg păruta nepotriveală. 


Care este, aşadar, legiuirea pe care ne-a dat-o Pavel? „Femeia — zice — este legată 
prin Lege”; prin urmare, nu trebuie să se despartă cât timp trăieşte bărbatul. Nici să 
nu meargă la alt bărbat, nici să se unească prin o a doua nuntă. la vezi cu câtă 
precizie s-a folosit de cuvinte! Căci nu a zis „să trăiască împreună cu bărbatul” cât 
timp € viu, ci „femeia e legată prin Lege” câtă vreme trăieşte bărbatul ei ; încât, 
chiar dacă îi dă carte de despărțire, chiar dacă părăseşte căminul, chiar dacă pleacă 
la altul, legată fiind prin Lege, adulteră se face una ca aceasta. Dacă bărbatul vrea 
să se descotorosească de femeie, ori femeia vrea să-l lase pe bărbat, să-şi aducă 
aminte de cuvintele acestea şi să cugete că Pavel stă de față şi o prigoneşte, 


strigând: „femeia este legată prin Lege” . Căci, după cum robii fugari, chiar dacă 
părăsesc casa stăpânului, sunt împiedicaţi de lanţuri, aşa şi femeia, chiar dacă îl 
lasă pe bărbat, are legea împotrivindu-se ei asemenea unui lanţ, osândind-o şi pe 
adulteră şi pe cei care o primesc. Cât timp mai este bărbatul, adulter se cheamă 
acest lucru. Şi tot cel ce se însoară cu cea fugită săvârşeşte adulter. Şi doar atunci — 
zice [Pavel] — îi este cu putinţă să se mărite a doua oară, când se dezleagă de lanţ, 
când se sfârşeşte bărbatul. 


Arătând aceasta, nu a adăugat că „dacă se săvârşeşte” bărbatul ei este liberă să se 
mărite cu cine vrea, ci „dacă adoarme”, mângâind-o pe văduvă şi înduplecând-o să 
rămână [credincioasă] celui dintâi şi să nu-şi ia al doilea mire. Nu a murit bărbatul 
tău, ci doarme! Cine oare îl părăseşte pe cel ce doarme? De aceea zice: „dacă a 
adormit, liberă este să se mărite cu cine vrea”. Nu zice |poruncitor]: „să se mărite”, 
ca să nu 1 se pară că o împinge şi o sileşte. Nici nu a oprit-o pe cea care voieşte să 
se împărtăşească de o a doua nuntă, nici nu a îndemnat-o pe cea care nu vrea, ci le- 
a făcut cunoscut că „liberă este să se mărite cu care vrea”. 


Zicând că este liberă, după ce-i moare bărbatul, a arătat că înainte de aceasta era 
roabă, fiindcă acela trăia. Roabă fiind şi supusă legii, chiar dacă ar primi mii de 
cărți de despăţire, este înlănţuită de legea adulterului. Slugilor nu le este cu putinţă 





să-şi schimbe stăpânii dacă aceştia trăiesc. Nici femeii să-şi schimbe bărbatul câtă 
vreme trăieşte. Căci acest lucru este adulter. Nu-mi zice de legile cele din afară, 
care poruncesc să-i dai carte de despărțire şi să te rupi de ea. Căci nu după aceste 
legi te va judeca Dumnezeu în acea zi [a Judecăţii], ci după cele pe care însuşi le-a 
pus. Ba şi legile cele din afară nu rânduiesc aceasta pur şi simplu, nici fără 
socoteală, ci şi acestea pedepsesc fapta, încât şi din aceasta se arată că nu se 
complac cu acest păcat: doar simpla pricină de despărțire, fără implicare de bunuri, 
o resping. Şi chiar dacă ar fi [bunuri la mijloc] ca motiv de despărțire, pedepsesc 
fapta prin păgubire adusă averii [bărbatului]. Aşadar, nici [legile statului] nu au 
lăudat pe cei ce fac aceasta. 


2. Dar atunci cu Moise [cum rămâne]? Şi acela a făcut acest lucru din aceeaşi 
pricină. Tu însă ascultă-L pe Hristos Care zice: „Dacă nu va prisosi dreptatea 
voastră mai mult decât a cărturarilor şi fariseilor, nu veţi intra în Împărăţia 
Cerurilor” (Mt 5, 20). Auzi-L iarăşi când zice: „Cel ce se desparte de femeia lui 


în afară de motiv de desfrânare face adulter, iar cel care se însoară cu cea lăsată 
face adulter” (Mt 5, 32). 


Pentru aceasta a venit Fiul Unul-Născut al lui Dumnezeu, pentru aceasta a luat chip 
de rob, pentru aceasta Şi-a vărsat preascumpul sânge, a pierdut moartea, a stins 


păcatul, ne-a dat cu îmbelşugare harul Duhului Sfânt, ca să te aducă pe tine la o 
mai mare filosofie. 


Sau altfel: nici Moise nu a legiuit aceasta fără să se gândească, ci silit fiind să se 
coboare la slăbiciunea celor cărora le dădea legi. Căci aceia erau gata să ucidă şi îşi 
umpleau casele de sângele celor de un neam cu ei şi nu erau cumpătaţi nici cu 
femeile lor, nici cu cele străine. Ca să nu-şi ucidă în casă femeile, pe care le-ar fi 
ținut fără plăcere, a poruncit să le lepede, mai mare fiind răul de a omori şi 
grabnica pornire spre ucidere. Și că unii erau ucigaşi şi pângăritori, ascultă pe 
profeţii care zic: „Aceştia sunt cei ce zidesc Sionul prin sânge şi Ierusalimul prin 
nedreptăți”; şi iarăşi: „Amestecă sângele cu sânge”; şi iar: „Mâinile lor sunt pline 
de sânge”. lar că înnebuniseră nu doar împotriva femeilor lor, ci şi împotriva 
altora, şi aceasta lămurit arătând-o proorocul, a zis: „Și au jertfit pe fiii lor şi pe 
fiicele lor demonilor” (Ps 105, 37). Cei ce nu s-au potolit faţă de copiii lor nu s-au 
potolit nici faţă de femei. Şi ca să nu se întâmple aceasta, le-a îngăduit să se 
despartă. 


De aceea şi Hristos, luându-Se la întrebări cu iudeii, aceştia I-au zis: „Cum dar 
Moise a îngăduit să i se dea [femeii] carte de despăţire?”61 (Mt 19, 7). Arătând 
că [Moise] nu a scris acestea legiuind împotriva Sa, aşa le zice: „Moise din pricina 





inimii voastre împietrite a scris, dintru început însă nu a fost aşa. Ci Cel ce i-a 
făcut, dintru început i-a făcut bărbat şi femeie” (Mt 19, 8). Dacă era bun acest 
lucru nu făcea un bărbat şi o femeie, ci un bărbat şi două femei, încât acela, dacă 
voia, pe una să o lepede şi pe cealaltă să o ia. Chiar prin modul plăsmuirii lor a 
introdus legea pe care Eu o scriu acum. Care anume? Femeia hărăzită dintru 
început, pe aceasta s-o ţină pururea. Această lege era mai veche decât aceea, pe cât 
era Adam faţă de Moise. Prin urmare, eu nu fac acum ceva nou, nici nu introduc 
învățături străine, ci [învăţ] pe acelea mai bătrâne şi mai vechi decât Moise. 


Vrednic este să ascultăm însăşi legea lui Moise: „Dacă cineva îşi ia femeie — zice 
— şi trăieşte împreună cu ea şi se va întâmpla că ea nu va găsi har înaintea lui, 
iar el va găsi în ea lucru necuviincios, îi va scrie carte de despăţire şi i-o va da în 
mâinile ei” (Deut 24, 1). Vezi? Nu a zis poruncitor „să-i scrie” şi „să-i dea”, ci „îi 
va scrie carte de despărţire şi 1-o va da în mâinile ei”. Mare e deosebirea între una 
şi alta! Căci a zice „să-1 scrie” şi „să-i dea” este a celui ce porunceşte şi dă ordine. 
Dar a zice „îi va scrie carte de despărţire şi 1-0 va da în mâinile ei” este a unuia ce 
vesteşte ce să facă, nu a unuia ce legiuieşte de la sine. 


„Dacă cineva — zice — dă afară pe femeie şi o trimite din casa lui şi, plecând, ea 
se duce la alt bărbat şi o va uri pe ea şi al doilea bărbat şi-i va scrie carte de 
despărţire şi i-o va da în mâinile ei şi o va scoate din casa lui, dacă nu moare 
acest bărbat care a luat-o de femeie, nu poate bărbatul cel dintâi, după ce a 
trimis-o de la el, dacă se întoarce, să o primească iar ca femeie a sa” (Deut 24, 2- 
4). Apoi, arătându-le că nu este de laudă o astfel de faptă, nici nuntă nu a socotit-o 
că este, ci s-a coborât din pricina slăbiciunii lor şi a zis: „Nu poate bărbatul cel 
dintâi să o ia de nevastă”. Şi a adăugat : „după ce a fost pângărită”, punând în 
lumină prin aceste cuvinte că a doua nuntă, câtă vreme trăieşte primul bărbat, este 
mai mult spurcăciune decât nuntă. De aceea nu a zis „după ce ea s-a căsătorit”. 
Vezi că grăieşte în acord cu Hristos? Apoi a spus şi pricina: „căci urâciune este 
înaintea lui Dumnezeu”. 


Aşa a spus Moise. Dar proorocul Maleahi a arătat mult mai limpede decât Moise 
acelaşi lucru. Ba nu Maleahi, ci Dumnezeu prin Maleahi, aşa zice: „Se cuvine să 
privesc la jertfa voastră sau să primesc dar din mâinile voastre”? lar apoi: 
„Pentru ce lepezi femeia din tinereţea ta”? (Mal 2, 13-14) Arătând cât de mare 
rău este şi nevrând să-i dea vreo iertare celui ce face aceasta, sporeşte osânda prin 
cele ce urmează, zicând astfel: „Și ea este părtaşa ta şi femeia legământului tău şi 
roadă duhului tău şi nu altul a făcut-o”. Vezi câte îndreptăţiri îi dă? Mai întâi 
vârsta: „femeia tinereţii tale”. Apoi legătura de nedesfăcut: „şi ea este părtaşa ta”. 
Apoi felul cum a plăsmuit-o: „roadă duhului tău”. 





3. Şi pe lângă toate acestea, ceea ce şi este mai mare decât toate acestea e vrednicia 
Făcătorului. Căci asta înseamnă: „nu altul a făcut-o”. Nu poţi să spui — zice — că pe 
tine te-a făcut Dumnezeu şi pe aceea nu Dumnezeu, ci altul mai mic decât Acela. 
Ci Unul şi Acelaşi v-a adus pe amândoi la fiinţă, încât chiar dacă pentru altceva nu, 
măcar pentru acest lucru sfieşte-te şi păstrează dragostea pentru ea. Căci dacă în 
cazul robilor, adesea fiind ei despărțiți unul de altul, faptul că amândoi sunt legaţi 
să slujească unuia şi aceluiaşi stăpân li se face prilej [de dragoste], cu cât mai mult 
nu trebuie să se întâmple aceasta cu noi, când amândoi avem acelaşi Făcător şi 
Stăpân. Ai văzut cum şi în Vechiul Testament poruncile cuprindeau |rânduielile] 
de căpetenie ale noii filosofii. Şi fiindcă au fost hrăniți mult timp cu Legea şi erau 
datori să meargă către cele desăvârşite şi ţintă le erau cele ale noii vieţuiri, la 
vremea cuvenită proorocul îi aduce către această filosofie. 


Să ne încredem în această bună legiuire şi să lepădăm de la noi înşine orice ruşine, 
şi nici pe femeile noastre să nu le alungăm, nici pe cele alungate de alții să nu le 
primim. Cu ce ochi va privi bărbatul pe femeie, cu ce ochi se vor uita la ea prietenii 
aceluia şi slugile? Căci dacă moare soţul şi cineva ia femeia aceluia, şi dacă numai 
văzând chipul celui [mort], ce nu pătimeşte şi suferă, ce fel de viaţă va mai avea 
dacă bărbatul ei trăieşte? Știind [cel ce o ia] că este soaţa aceluia, cum va veni 
acasă, cu ce dispoziţie a voinţei, cu ce ochi o va privi pe soţia aceluia ca fiind a sa? 


Ba mai mult, nici a unuia, nici a celuilalt nu va putea spune cineva că este pe drept 
una ca aceasta. Căci adultera este femeia nimănui. Fiindcă a călcat şi legămintele 
cu acela şi nici la tine nu a venit prin legiuirea cuvenită. 


Cum dar nu e nebunie să aduci în casă un lucru plin de atâtea rele? împuţinatu-s-au 
oare femeile? Pentru ce, dar, fiind atâtea, nu ne este cu putiinţă să ne luăm femeie 
după legea cuvenită şi cu conştiinţă curată? Ci alergăm la cele ce ne sunt oprite, 
răscolind căsniciile şi aducând răzmeriţe între cei de acelaşi neam, făcându-ne din 
toate părțile dușmănie, deschizând gurile altora spre mii de osânde şi făcând de 
ruşine însăşi vieţuirea noastră. Și ceea ce este mai cumplit decât toate e că ne 
strângem pedeapsă de neînduplecat în ziua judecății. 


Căci ce vom spune Celui ce ne va judeca atunci când, aducând legea în mijloc şi 
citindu-o, va zice: „Am poruncit ca pe femeia lepădată să nu o iei, pentru că fapta 
este adulter. Cum, dar, ai îndrăznit să o iei printr-o nuntă oprită?”. Ce vom zice şi 
cum vom da răspuns? Căci acolo nu e de trebuinţă să se aducă înainte legile cele 
din afară, ci silite sunt să tacă şi pe cei înfricoşaţi îi leapădă în focul gheenei 
dimpreună cu adulterii şi cu cei ce au nedreptăţit căsniciile altora. Cel ce s-a 
despărțit de femeie fără pricină — în afară de cea de desfrânare — şi cel ce s-a 





însurat cu cea divorțată, trăindu-i încă bărbatul, vor fi la fel pedepsiţi, dimpreună 
cu cea divorțată. 


De aceea, mă rog şi vă implor, şi pun sufletul pentru voi, să nu alunge bărbaţii 
femeile, nici femeile să nu-şi lase bărbaţii, ci să ascultăm de Pavel, care zice: 
„femeia este legată prin Lege câtă vreme bărbatul ei trăieşte. Dacă bărbatul 
adoarme, liberă este să se mărite cu cine vrea, numai întru Domnul”. 


Ce iertare mai au cei care cutează înainte de sfârşitul [bărbatului femeii] să facă 
aceasta, de vreme ce Pavel îngăduie a doua nuntă după sfârşitul soţului şi spune 
asta cu atâta tărie? Ce apărare mai au, fie aceştia care, trăind încă soţii lor, iau 
femeile [acelora] de neveste, fie aceia care se duc la desfrânatele de obşte? Căci şi 
acela e un alt chip al adulterului: ca acel ce are femeie să discute cu desfrânatele. 
Căci după cum femeia care are bărbat, dacă se dăruieşte pe sine unuia care nu are 
nevastă — fie rob, fie liber — este pedepsită de legile privitoare la adulter, tot aşa şi 
bărbatul care se duce la o femeie fără soţ — că-i desfrânată de obşte ori altceva — 
păcătuieşte. Căci având femeie, adulter se socoteşte fapta. 


Să fugim şi de acest fel de adulter! Căci ce vom spune, ce vom aduce înainte, dacă, 
după ce cutezăm unele ca acestea, vom veni de față cu o pricină bine ticluită: pofta 
firii? însă se va porni împotrivă-ne femeia dată nouă, lipsindu-ne de această 
apărare. De aceea s-a rânduit nunta, ca să nu desfrânezi. Ba, mai mult, nu numai 
femeia, ci şi mulți alţii, părtaşi aceleiaşi firi cu noi, ne lipsesc de acestă iertare. 
Căci atunci când cel împreună rob cu tine, având același trup şi aceeaşi poftă, 
îmboldit de aceeaşi silă, nu se uită la altă femeie, ci rămâne în dragoste doar cu 
femeia sa, ce apărare vei mai avea punând înainte [ca motiv] pofta? 


Dar ce voi spune de cei care au femei? la gândeşte-mi-te la cei care trăiesc pururea 
în feciorie şi care nu se împărtăşesc deloc de nuntă, ci arată multă întreagă 
înţelepciune. Când alții, care sunt în afara nunţii, au întreaga înţelepciune, ce 
iertare vei mai avea tu dacă după nuntă desfrânezi? Acestea şi bărbaţii şi femeile să 
le audă, şi văduvele şi cele căsătorite! Căci Pavel pentru toţi grăieşte, şi legiuirea 
aceasta zice: „femeia este legată prin Lege câtă vreme trăieşte bărbatul ei. lar 
dacă adoarme, liberă este să se mărite cu cine vrea, numai în Domnul”. 


Și celor care au bărbaţi şi celor care nu au, şi văduvelor şi celor căsătorite a doua 
oară, şi simplu spus, tuturor le este de folos acest cuvânt. Căci cea care are bărbat, 
cât trăieşte acela, nu va alege să fie a altuia, de vreme ce este legată cât timp el 
trăieşte. lar cea care îl pierde, dacă voieşte, se poate mărita a doua oară. Nu pur şi 
simplu, nici oricum să facă aceasta, ci ţinând seama de legiuirile aşezate de Pavel, 





care zice: „liberă este să se mărite cu care vrea, numai în Domnul”. Adică s-o facă 
cu întreagă înţelepciune şi cu curăţie. lar dacă a ales să păstreze legământul față de 
cel adormit, să audă ce cununi i-au fost puse deoparte şi aşa va primi mai multă 
dorire. „Mai fericită este — zice — dacă rămâne aşa. * 


4. Vezi cum tuturor le este de folos cuvântul? Căci se coboară şi la slăbiciunea 
acelora şi nici pe acestea nu le lipseşte de laude. Ceea ce a făcut în legătură cu 
fecioria şi căsătoria, aceasta face şi în legătură cu prima căsătorie şi cu cea de a 
doua. Căci după cum acolo nu a oprit nunta, ca să nu îngreuieze pe cei mai slabi, 
dar nici nu o socotit-o obligatorie, ca să nu depărteze de la cununile puse deoparte 
pe cei ce vor să rămână feciorelnici, ci a arătat că bună este nunta, dar a limpezit că 
mai bună e fecioria, aşa şi aici ne pune înainte alte trepte. 


Arătând că mai bună şi mai înaltă este cea a văduviei — şi după ea şi mai prejos, cea 
a nunţii a doua — pe cei mai întăriți şi care vor să treacă peste obstacol îi 
încununează, iar pe cei mai neputincioşi nu-i lasă să cadă. Căci zicând „mai fericită 
este dacă rămâne aşa” şi auzind „după cugetul meu”, ca să nu socoteşti că aceasta 
este o lege omenească, adaugă: „şi cred că şi cu am Duhul lui Dumnezeu”. Nu poţi 
zice că este o părere omenească, ci vădire a harului Duhului şi lege dumnezeiască. 


Să nu socotim că Pavel zice acestea, ci Mângâietorul ni le legiuieşte. lar dacă zice 
„ŞI cred”, nu o spune ca şi cum nu ar avea [Duhul], ci smerindu-se şi micşorându- 
se pe sine. A zis că „mai fericită este”, dar cum este acest „mai fericită” nu a 
adăugat, arătând astfel îndestulător că zicerea este de la Duhul. lar dacă vrei să 
cercetezi şi prin cugetare aceasta, vei afla multă bogăţie de dovezi. Şi vei vedea că 


văduva este mai fericită nu numai în veacul viitor, ci şi în viaţa aceasta. 


Iar acest lucru l-a ştiut mai cu seamă Pavel, care şi despre fecioare a zis în chip 

tainic: „îndemn şi sfătuiesc să alegeţi fecioria” (| Cor 7, 25). Şi tot el a zis: 

„socotesc că din pricina nevoii ce Stă de faţă, mai bine este omului să fie aşa” (| 

Cor 7, 26); şi iarăşi: „dacă fecioara se mărită, nu păcătuieşte” (| Cor 7, 28). 
9) 


„Fecioară” a numit aici nu pe cea afierosită, ci doar pe cea nenuntită şi care nu a 
făgăduit să rămână pururea fecioară. 


»Necaz vor avea unii ca aceştia în trup. lar eu vreau să vă cruţ” (| Cor 7, 28). 
Prin acest simplu cuvânt a lăsat conştiinţei ascultătorilor să înţeleagă toate: durerile 
naşterii, creşterea copiilor, grijile, slăbiciunile, morțile neprevăzute, duşmăniuile, 
întărâtările, robia prin mii de păreri, vinovăția faţă de răutățile altora, a primi mii 
de întristări într-un singur suflet. De toate acestea se deportează cea care alege 





înfrânarea; iar după despărțirea de mâhnirile de aici are plată multă în viaţa ce va 
să vină. 


Știind toate acestea, să ne sârguim să ne fie de ajuns prima nuntă. lar dacă o facem 
pe a doua, s-o facem după rânduiala şi înfăţişarea cuvenită şi după legile lui 
Dumnezeu. Căci de aceea a zis: „liberă este să se mărite cu cine vrea”. Şi a 
adăugat: „numai întru Domnul”, în acelaşi timp dându-i şi libertate, dar şi 
îngrădindu-i-o, oferindu-i şi liberă stăpânie asupra sa, dar punând iarăşi de 
pretutindeni hotar şi lege acesteia. De pildă: femeia să nu aducă în casă bărbaţi 
pângăriți şi stricaţi, sau actori, sau pe cei ce iau aminte la desfrânate. Ci întru 
curăţie şi întreagă înţelepciune şi evlavie să se facă, pentru ca toate să fie spre slava 
lui Dumnezeu. 


Și fundcă adesea multe femei, după ce le mor bărbaţii dintâi, mai întâi fund 
adultere, aşa şi-au adus bărbaţii din urmă şi au scornit alte feluri de pângăriri, de 
aceea a adăugat „numai în Domnul”, ca nimic din acestea să nu aibă loc la a doua 
nuntă. Căci aşa se va putea scăpa de învinuiri. Fiindcă mai bine decât toate este să 
rămână fidelă celui mort şi să păzească legămintele față de acela şi să aleagă 
înfrânarea şi să rămână cu copiii hărăziți şi să atragă mai multă bunăvoință din 
partea lui Dumnezeu. Dar dacă vrea să se mărite a doua oară, s-o facă întru curăţie, 
întru întreagă înţelepciune şi după legiuirile cuvenite, căci îngăduit este şi acest 
lucru. Oprite sunt numai desfrâul şi adulterul. 


De aceastea să fugim şi cei ce au femei şi cei ce nu au. ŞI să nu facem de ruşine 
vieţuirea noastră, nici să trăim o viaţă de batjocură, nici să nu ne întinăm trupul, 
nici să nu introducem în minte o conştiinţă vicleană. Cum mai poţi intra în Biserică 
după ce te-ai înhăitat cu desfrânatele? Cum îți mai întinzi către cer mâinile cu care 
ai îmbrăţişat desfrânata? Cum îți mai mişti limba şi te mai rogi cu această gură cu 
care ai sărutat-o pe desfrânată? Cu ce ochi vei privi pe cei mai curați dintre 
prieteni”? Dar ce vorbesc de prieteni? Căci şi dacă nu ar şti nimeni, tu însuţi, fără să 
vrei, te vei roşi şi vei fi ruşinat înaintea tuturor şi, mai mult decât orice altceva, 
trupul tău va fi respingător. Căci dacă acesta nu era aşa, pentru ce alergi la baia 
publică după [ce săvârşeşti] acel păcat? Nu fiindcă te socoteşti mai murdar decât 
orice noroi? Ce altă mai bună dovadă cauţi — că necurăţie este ceea ce s-a întâmplat 
— sau ce hotărâre mai aştepţi să-ți dea Dumnezeu [şi să-ţi spună că e păcat], de 
vreme ce chiar tu, după ce ai păcătuit, ai o asemenea părere despre cele făptuite? 


Că ne socotim pe noi înşine necuraţi, laud foarte şi primesc aceasta. Dar că nu 
venim să facem curățirea care se cuvine, aceasta o învinuiesc şi îi cer socoteală. 





Căci dacă murdărie trupească era, firesc e să te speli la baia publică. Dar dacă îţi 
pătezi sufletul şi îl faci necurat, caută o curăţire care să poată spăla petele lui. 


Care e baia care spală asemenea păcate? Izvoarele calde ale lacrimilor, suspinurile 
ce se ridică din adâncul inimii, străpungerea necontenită a inimii, rugăciunile 
încordate, milosteniile, şi milosteniile făcute cu mărinimie, a osândi cele săvârşite, 
a nu te mai apuca de aceleaşi lucruri. Aşa se spală firea de păcat, aşa se curăță 
petele sufletului. lar dacă nu facem unele ca acestea, chiar dacă mergem la toate 
izvoarele râurilor, nu vom putea curaţi nici cât de mică parte din acest păcat. 


Lucrul cel mai bun este să nu mai facem experienţa acestui urâcios păcat. Dar dacă 
cineva vreodată cade în [cursa] lui, să pună aceste leacuri, făgăduind mai întâi că 
nu va mai cădea în aceleași lucruri. Căci dacă după ce am păcătuit şi am osândit 
cele ce ni s-au întâmplat iarăşi ne apucăm de ele, nu vom avea nici un folos din 
curățire. Căci cel care, după ce se spălă, se întoarce iar în acelaşi nămol, şi cel care, 
după ce s-a curăţit, a zidit din nou, şi zidind, iarăşi dărâmă, nu are nici un câştig, 
decât numai se chinuie şi lucrează de prisos. 


Aşa şi noi, ca să nu ne cheltuim viaţa în zadar, să curățim deplin păcatele de mai 
înainte şi ce ne-a mai rămas de trăit să petrecem în întreagă înţelepciune şi în 
cuviinţă şi în toate celelalte virtuţi. Ca, avându-L milostiv pe Dumnezeu, să ne 
împărtăşim de Împărăţia Cerurilor, cu harul şi cu iubirea de oameni a Domnului 
nostru lisus Hristos, căruia fie-l slava în vecii vecilor. Amin. 





Laudă lui Maxim şi despre ce fel de soţie trebuie să ne luăm 


1. Că v-am neglijat la Liturghia trecută, m-a durut. Dar că v-aţi bucurat de o mai 
îmbelşugată masă, m-am desfătat. Căci cel ce a tras împreună cu mine jugul a tăiat 
alaltăieri în noi brazdele şi a aruncat seminţele cu limbă neostoită şi a lucrat cu 
multă grijă pământul sufletelor voastre. 


Ştiţi limba lui cea curată, ați auzit cuvântul său şlefuit, v-aţi bucurat de apa cea 
curgătoare spre viaţa veşnică, cunoaşteţi izvorul din care ies râuri de aur curat. Aşa 
se numeşte râul care aduce firicele de aur oamenilor ce locuiesc de-a lungul lui. Nu 
că firea apelor produce aurul, ci revărsările râului întâmplându-se să treacă prin 
munţi metaliferi, iau cu ele pământ aurifer, şi râul se face comoară pentru cei ce 
locuiesc lângă el, dându-le bogăţie nemuncită. Unui astfel de râu i s-a asemănat 
alaltăieri şi acest dascăl, ca prin nişte munţi metaliferi trecând prin curgerile 
Scripturii şi înțelesurile mai scumpe decât orice aur aducând sufletelor voastre. Şi 
ştiu că mai sărace vă par astăzi [înțelesurile date] de noi. 


Căci cel care se bucură totdeauna de o masă sărăcăcioasă, dacă i se întâmplă să 
aibă parte undeva de una mai îmbelşugată şi după aceea se întoarce iar la cea 
dinainte, mai neagră vede sărăcia ei. Dar pentru aceasta nu o voi lepăda stând la 
tocmeală. Căci ştiţi, învăţaţi fiind de Pavel, şi să fiţi îndestulaţi şi să flămânziţi, şi 
să vă prisosescă şi să vă lipsească, şi să vă minunaţi de cei avuţi şi să nu dispreţuiţi 
pe cei săraci (Filip 4, 11-14). Şi precum iubitorii de vin şi beţivii se bucură de vinul 
cel mai bun, dar nu-l dispreţuiesc pe cel mai de jos, aşa şi voi, nemulţumiţi fiind la 
auzirea dumnezeieştilor cuvinte, primiţi-i şi pe cei mai înţelepţi dintre dascăli, iar 





celor mai neputincioşi nu le arătaţi împotrivire şi întărâtare. Căci cei găunoşi şi 
împrăștiați au greață şi dacă este o masă mai îmbelşugată. Dar cei neadormiţi şi 
treji, care flămânzesc şi însetoşează de dreptate, şi la una mai sărăcăcioasă aleargă 
cu multă căldură. 


Și că nu sunt vorbe linguşitoare aţi dovedit-o mai ales din predica ce vi s-a spus 
alaltăieri. Căci v-am grăit multe cuvinte despre nuntă, arătând că adulter este şi a 
alunga femeia şi a te căsători cu cea alungată dacă îi trăieşte încă bărbatul. Şi 
citindu-vă legea lui Hristos care zice: „Cel ce se însoară cu cea divorțată face 
adulter şi cel ce divorțează de femeie, în afară de pricină de desfrâu, o face să 
săvârşească adulter” (Mt 5, 32), am văzut pe mulţi plecându-şi [ochii], bătându-şi 
fața, şi nemaiputând să-şi ridice capul, şi atunci, privind la cer am zis: 
Binecuvântat este Dumnezeu că nu vorbim unor auzuri moarte, ci mintea 
ascultătorilor a priceput cele spuse cu multă adâncime. 


Mai bine este a nu păcătui deloc, însă nu este puţin lucru pentru mântuire ca cel ce 
a păcătuit să fie îndurerat şi să se osândească în sufletul său şi să-şi biciuiască 
conştiinţa cu multă amănunţime. Căci o asemenea osândire este o parte a dreptăţii 
şi într-adevăr duce la a nu mai păcătui. De aceea şi Pavel, făcându-le întristare 
celor care au păcătuit, s-a bucurat nu fiindcă i-a întristat, ci fiindcă i-a îndreptat 


prin [acea] întristare. Căci zice: „M-am bucurat nu că aţi fost întristaţi, ci fiindcă 
ați fost întristaţi spre pocăință. Căci întristarea cea după Dumnezeu lucrează 
pocăință neschimbată” (Ul Cor 7, 9-10). Fie că v-aţi îndurerat atunci pentru 
păcatele proprii, fie pentru ale altora sunteţi vrednici de mii de laude. Căci atunci 
când cineva se îndurerează pentru păcatele altuia vădeşte milostivire apostolească 
şi îi urmează sfântului aceluia care zice: „Cine este slab şi eu să nu fiu slab, cine 
se poticneşte şi eu să nu ard 2?” (II Cor 11,29). 


Când [acela] primeşte să se roage pentru ale tale, a stins şi pedeapsa pentru cele pe 
care ai îndrăznit să le faci şi s-a făcut şi pe sine prin această întristare mai vrednic 
de cele din veacul viitor. De aceea şi eu, văzându-vă că vă plecaţi capetele şi că 
suspinaţi şi vă loviți faţa, m-am bucurat cugetând la roadă acestei întristări. De 
aceea, şi azi, despre aceeaşi pricină vă vom vorbi, încât cei care voiesc să se 
căsătorească să aibă multă grilă pentru acest lucru. Căci dacă cei ce vor să cumpere 
case şi slujitori cercetează cu de-amănuntul şi se târguiesc cu cei care vând şi vor 
[să vadă cu atenție] cele spre vânzare şi îndemânarea celor pe care îi vor cumpăra 
şi starea trupului lor şi înclinarea sufletului, cu cât mai mult cei care vor să-şi ia 
soţie, nu trebuie oare să arate o mult mai mare grijă? Dacă o casă este proastă se 
poate da iarăşi înapoi, iar un slujitor ce se arată [după cumpărare] netrebnic, se 
poate da înapoi celui ce I-a vândut. Dar soţia, o dată luată, nu se mai poate da 





înapoi celor care au dat-o, ci eşti silit să o ai până la sfârşit. Chiar dacă e rea, alun- 
gând-o, cazi în adulter după legile lui Dumnezeu. Aşadar, când vrei să-ţi iei soţie, 
nu lua aminte doar la legile din afară, ci înaintea acelora, [uită-te] la cele ale 
noastre. Căci după acestea şi nu după acelea te va judeca Dumnezeu în Ziua aceea 
[a Judecăţii]. Acelea, dacă le treci cu vederea, îţi aduc adesea pagubă în bunuri; 
acestea, dacă le neglijezi, aduc sufletului osândă neîmbunată şi focul cel nestins. 


2. Tu însă, când vrei să-ţi iei nevastă, alergi cu multă grăbire la legile cele din afară 
şi stând asupra lor, le cercetezi în toată amănunţimea: cum să fie femeia, să nu aibă 
copii, dacă are copii, dacă are doi sau trei, şi ce fel de tată are, dacă ea se poate 
folosi de bunurile proprii, dacă mai are şi alţi fraţi la moştenire, ce parte îi revine 
[viitorului] soţ, şi când soţul va deveni stăpân peste toate ale ei ca să nu lase pe 
nimeni să ia nici o fărâmă din averea ei, şi în ce condiţii este lipsit acesta de toată 
averea. Şi multe altele de acest fel cercetând cu sârguinţă în legătură cu soția, pe 
toate le cuprinzi şi le scrutezi ca nu cumva, în vreun fel, ceva din lucrurile cuvenite 
femeii să ajungă la altcineva. Şi cu toate că — ceea ce am şi spus — dacă se întâmplă 
ceva la care nu te-ai gândit, se va face pagubă în bunuri, însă nu laşi nimic dintre 
acestea trecut cu vederea. Aşadar, cum nu este lucru aiurit ca pentru nişte bunuri ce 
se vor pierde să arătăm atâta sârguinţă, iar pentru primejdia ce ni se face sufletului 
şi pentru pedepsirile de acolo să nu mişcăm un deget, când ar trebui ca mai întâi de 
toate celelalte pe acestea să le căutăm şi pentru acestea să ne preocupăm şi să ne 
tocmim cu de-amănuntul. 


De aceea, vă rog şi vă sfătuiesc pe cei ce urmaţi să vă însuraţi, să ieşiţi în 
întâmpinarea lui Pavel şi să citiți legiuirile despre nuntă aşezate de el, şi să vă 
instruiți mai întâi ce porunceşte să facem, să [cercetaţi] acea femeie dacă este rea şi 
vicleană ori robită de beţie, batjocoritoare, fără pic de minte, ori are alt scăzământ 
de acest fel, şi abia după aceea să vorbiţi despre nuntă. 


Dacă vezi că [Pavel] îți dă [deplină] putere [să cercetezi], găsind una din aceste 
patimi la aceea, desparte-te de ea şi ai cutezanţa de a-ţi lua alta, ca să fii departe de 
orice primejduire. [Dar să-ţi lepezi femeia după nuntă] nu îngăduie, ci porunceşte 
ca pe cea care are toate celelalte neputinţe în afară de desfrâu, s-o iubeşti şi s-o ţii 
la tine, şi astfel te asigură că [trebuie] să porţi toată răutatea femeii. lar dacă acest 
lucru este greu şi împovărător, fă orice şi preocupă-te ca să-ţi iei o soție bună, 
îngăduitoare, vrednică de încredere, ştiind că altfel faci una din două: ori îţi iei 
soţie rea şi îi porţi povara ori — şi aceasta nu-i de dorit — o alungi, şi atunci cazi în 
adulter. „Căci cel ce-şi alungă femeia — zice -, în afară de pricină de desfrâu, o face 
să facă adulter. lar cel ce se însoară cu cea lepădată face adulter.” 





Să cercetăm bine acestea înainte de nuntă şi să cunoaştem aceste legiuiri şi să ne 
sârguim mult ca să ne luăm o soţie care dintru început se armonizează şi se 
potriveşte cu felul nostru de a fi. Luându-ne o asemenea femeie nu vom avea doar 
această bucurie, că niciodată nu o vom părăsi, ci şi că o vom iubi cu toată tăria cu 
care Pavel a poruncit. Căci zicând: „bărbaţilor, iubiţi pe femeile voastre” (Et 5, 
25), nu s-a oprit la aceasta, ci ne-a dat şi măsura dragostei: „după cum şi Hristos a 
iubit Biserica”. Şi spune-mi, cât a iubit-o Hristos? încât S-a dat pe Sine pentru 
ea. 


Aşadar, chiar dacă trebuie să murim pentru soţie, să nu ne dăm la o parte. Căci 
dacă Stăpânul [tău] aşa a iubit pe roabă, că S-a dat pe Sine pentru ea, cu cât mai 
mult trebuie să o iubeşti la fel pe cea împreună roabă cu tine. Dar să luăm aminte 
că nu frumuseţea Miresei L-a atras pe Mire şi nici virtutea sufletului. Aşa ceva nu 
se poate zice! lar că era urâtă şi necurată, ascultă cele ce urmează; căci, zicând: „„S- 
a dat pe Sine pentru ea”, a adăugat: „ca s-o sfinţească pe ea curăţind-o prin baia 
apei” (Ef 5, 26). Şi zicând „curăţind-o pe ea”, a arătat că era necurată înainte şi 
puturoasă, şi nu oricum, ci avea cea mai de pe urmă necurăţie. Căci era mânjită cu 
jertfe şi fumigaţii şi curăţiri cu apă şi sânge şi cu mii de alte pete de acest fel [din 
jerfele aduse idolilor]. Dar chiar şi aşa nu S-a scârbit de lipsa ei de frumuseţe, ci a 
schimbat urâciunea, a plăsmuit-o din nou, i-a dat altă vieţuire”, i-a iertat păcatele. 


Acestuia urmează-i şi tu! Şi chiar dacă consoarta greşeşte cu mii de păcate față de 
tine, iartă-i-le toate şi fii îngăduitor. Chiar dacă îţi iei una cu rele obiceiuri, 
domoleşte-o cu îngăduinţă şi blândeţe, după cum şi Hristos, Biserica. Căci nu a 
spălat numai necurăţia ei, ci i-a şters şi bătrâneţea, dezbrăcând omul cel vechi ce 
era alcătuit din păcate. Şi aceasta, a zis-o în chip tainic însuşi Pavel: „Ca să Și-o 
înfăţişeze Sieşi Biserică slăvită, neavând pată ori zbârcitură” (E 5, 27). Căci nu 
numai frumoasă a făcut-o, ci şi tânără, nu după firea trupului, ci după dispoziția 
[statornică] liberei voințe . Şi nu numai acesta e lucru minunat: că primind-o pe cea 
lipsită de frumuseţe şi urâtă şi plină de ruşine şi îmbătrânită nu S-a scârbit de 
urâţenia ei, ci S-a dat pe Sine morţii şi i-a schimbat înfăţişarea în frumuseţe 
nemeşteşugită. Dar şi după aceasta, adesea văzând-o murdară şi pătată, nu o 
leapădă nici nu o alungă cu asprime, ci rabdă, tămăduind-o şi îndreptând-o. 


Căci, spune-mi, câţi nu au păcătuit după ce au crezut, şi El nu S-a scârbit de ei? De 
pildă, desfrânatul din Corint mădular al Bisericii era. Dar Hristos nu a tăiat 
mădularul, ci l-a îndreptat. Toată Biserica galatenilor a luat-o razna şi a căzut în 
iudaism. Dar nici pe aceea nu a lepădat-o. Ci, îngrijindu-Se prin Pavel de ea, a 
adus-o iar la cea dintâi cinste. Şi după cum în trupurile noastre, când este vreo 
boală, nu tăiem mădularul, ci împingem afară boala, aşa să facem şi cu femeia. 





Dacă e în ea oarecare răutate, nu lepăda femeia, ci scoate afară răul. Căci femeia se 
poate îndrepta, dar adesea un mădular vătămat nu mai este cu putiință să-l 
vindecăm. Dar chiar dacă ştim că vătămarea lui este de netămăduit, nici aşa nu-l 
tăiem. Fiindcă şi picioare strâmbe având adesea mulţi, şi pulpe oloage, şi mână 
uscată şi moartă, şi ochiul chiorâş, nici ochiul nu-l scot, nici mâna nu o taie. Ci, 
chiar văzând că nu au nici un folos pentru trup şi [fiind conştienţi] că aduc şi multă 
ruşinare celorlalte mădulare, le păstrează din pricina împreună pătimirii cu 
celelalte. 


Aşadar, cum nu este lucru necuvenit că unde nu se poate tămădui nimic şi nu este 
nici un folos să avem atâta purtare de grijă, iar unde sunt bune nădejdi şi multă 
schimbare să lepădăm îngrijirea? Căci cele care sunt handicapate prin fire nu e cu 
putinţă să fie iarăşi dobândite, dar voia liberă dacă este strâmbată se poate reface. 
Dar şi dacă ai zice că ea boleşte fără nădejde de vindecare şi că are trebuinţă de 
multă purtare de grijă pentru felul ei de a fi, nici aşa nu poate fi lepădată. Căci nici 
mădularul bolnav ce nu se mai poate vindeca nu se taie. lar ea este mădularul tău. 


Căci zice | Scriptura]: „Vor fi cei doi un singur trup”. lar în cazul mădularelor nu 
avem nici un câştig din îngrijirea lor, fiindcă ele sunt mai dinainte de neîndreptat 
din pricina neputinței lor. Dar în cazul femeii, chiar dacă bolnavă fiind rămâne 


netămăduită, multă plată ni se pune deoparte dacă o învăţăm şi o educăm. ȘI chiar 
dacă aceea nu se foloseşte cu nimic de învăţătura noastră, vom primi de la 
Dumnezeu multă răsplată pentru răbdarea noastră. Căci pentru frica Aceluia am 
arătat atâta răbdare şi am suferit cu blândeţe răutatea ei şi nu am lepădat mădularul 
nostru. Căci femeia ne este un mădular de neapărată trebuinţă, şi de aceea trebuie 
mai cu seamă s-o iubim. 


Acest lucru l-a învăţat iarăşi Pavel, când a zis: „Aşa sunt datori bărbaţii să-şi 
iubească femeile, ca pe trupurile lor. Nimeni, vreodată, nu si-a urât trupul, ci îl 
hrăneşte şi îl încălzeşte, după cum şi Hristos, Biserica. Iar noi, mădulare suntem 
ale trupului Lui, din carnea Lui şi din oasele Lui” (Et 5, 28-30). După cum Eva — 
zice [Pavel] — a fost din coasta lui Adam, aşa şi noi suntem din coasta lui Hristos, 
căci aceasta înseamnă din trupul Lui şi din oasele Lui. lar că Eva a fost din coasta 
lui Adam, cu toţii ştim, şi Scriptura limpede zice aceasta: „A adus somn asupra lui 
şi a luat una din coastele lui şi a zidit-o pe femeie” (Facere 2, 2 1-22). 


Dar că şi Biserica s-a plămădit din coasta lui Hristos, oare de unde ar putea 
cineva să ne arate? Insă şi acest lucru ni-l arată Scriptura. Când Hristos a fost pus 
pe cruce şi pironit şi apoi a murit, „apropiindu-se, unul dintre ostaşi a împuns 
coasta Lui şi a ieşit sânge şi apă”(n 19, 34). Din acel sânge şi apă a luat ființă 





toată Biserica. Chiar El însuşi mărturiseşte, zicând: „Dacă nu se va naşte cineva 
din nou din apă şi din Duh, nu poate să intre în Împărăţia Cerurilor” (In 3, 5). 
Sângele îl numeşte Duh. Noi suntem născuţi prin apa botezului şi suntem hrăniți 
prin sânge. Vezi cum suntem din carnea Lui şi din oasele Lui, născuţi şi hrăniţi din 
sângele Aceluia şi din apă? Şi după cum, în timp ce Adam dormea, a plămădit-o pe 
femeie, aşa, în timp ce Hristos era mort, a plăsmuit Biserica din coasta Lui. 


Dar nu numai pentru aceasta trebuie să ne iubim femeia — fiindcă este mădularul 
nostru şi că dintru noi îşi are începutul plăsmuirii -, ci şi fiindcă lege ne-a pus 
pentru aceasta Dumnezeu, zicând aşa: „Pentru aceasta va lăsa omul pe tatăl său 
şi pe mama Sa şi se va lipi de femeia sa şi vor fi cei doi un singur trup” (Facere 2, 
24). Căci de aceea a citat şi Pavel legea aceasta, ca din toate părțile să ne 
îmboldească spre această dragoste . 


Ia uită-te la înţelepciunea apostolească! Căci nu pornind numai de la legile 
dumnezeieşti, nici doar de la cele omeneşti, ne duce spre dragostea de soții, ci, 
împletindu-le pe amândouă — din prima luând ceea ce este mai înalt şi mai 
înțelept, din a doua ceea ce este neputincios şi supus firii — aşa ne duce către 
iubire. Pentru aceea, începând de la aşezămintele lui Hristos, introduce îndemnul, 
zicând: „iubiţi-vă femeile precum şi Hristos a iubit Biserica” (Et 5, 25). Apoi 
[merge] la cele omeneşti: „aşa sunt datori bărbaţii să-şi iubească femeile, ca pe 
trupurile lor”. Apoi iar se întoarce la Hristos: „căci mădulare suntem ale trupului 
Său, din carnea Lui şi din oasele Lui”, şi iarăşi la cele omeneşti: „pentru aceasta 
va lăsa omul pe tatăl său şi pe mama sa şi se va lipi de femeia sa”. Şi după ce 
citează legea aceasta, zice: „Taina aceasta mare este”. Cum este mare, spune-mi? 
Prin aceea că fetiţa care a şezut tot timpul în cămările femeilor, care nu I-a văzut 
niciodată pe mire, atât de mult îl pofteşte şi îl iubeşte din prima zi, ca pe propriul 
trup. Şi iar, bărbatul, pe cea care nu a văzut-o niciodată, cu care niciodată nu a avut 
vreo întâlnire prin vorbă, pe aceasta şi el o pune mai presus de toate din chiar 
prima zi; şi mai presus de prieteni şi de slugi şi de părinţi. 


Părinţii, iarăşi, dacă din altă pricină ar fi deposedaţi de bunuri, ar muşca şi s-ar 
învenina şi i-ar trage la tribunal pe cei care i-au deposedat. Dar aici, adesea, unui 
om pe care nu l-au văzut niciodată, nici l-au cunoscut, îi înmânează pe fiica lor cu 
zestre multă. Şi se bucură făcând aceasta şi nu socotesc că lucrul este pagubă, ci 
văzându-şi fiica plecată, nu-şi mai aduc aminte de împreună vieţuirea cu ea, nici nu 
se îndurerează, nici nu se tânguie, ci mulțumesc şi socotesc că au plinit o 
făgăduinţă când îşi văd fiica dusă de acasă şi împreună cu ea şi multe bunuri. Pe 
toate acestea cugetându-le Pavel, că amândoi, lăsându-și părinţii, se înlănţuie unul 
de altul şi că împreuna fericire din acea vreme este mai tare decât îndelungata 





vreme petrecută |cu părinţii], şi ştiind că acest lucru nu este omenesc, ci Dumnezeu 
I-a sădit în adâncul acestor îndrăgostiţi, i-a pregătit şi pe cei care se despart şi pe 
cei de care se despart să facă cu bucurie acest lucru şi zice: „Taina aceasta mare 
este”. Şi după cum în cazul copiilor, pruncul născut, chiar dacă nu vorbeşte, de 
îndată îşi cunoaşte după privire părinţii, aşa şi mirele şi mireasa, fără să-i 
împreuneze cineva, fără să-i îndemne şi să-i sfătuiască, se potrivesc unul cu altul 
din priviri. Apoi ştiind că şi în cazul lui Hristos s-a făcut aceasta şi mai cu seamă în 
cazul Bisericii, [Pavel] şi-a ieşit din sine şi s-a minunat. Cum, dar, s-a făcut aceasta 
în cazul lui Hristos şi al Bisericii? După cum mirele lăsându-și tatăl se duce spre 
mireasă, aşa şi Hristos, lăsând scaunul părintesc, a venit către Mireasă. Nu ne-a 
chemat pe noi sus, ci însuşi a venit la noi. lar când auzi că „a lăsat”, să nu socoteşti 
că Şi-a schimbat locul, ci că S-a împreună-pogorât. Căci şi împreună cu noi fiind, 
era şi împreună cu Tatăl. 


De aceea zice: „Taina aceasta mare este”. Mare este şi ceea ce se întâmplă în cazul 
oamenilor. lar când văd că se întâmplă acelaşi lucru ca şi cu Hristos şi Biserica îmi 
ies din mine şi mă minunez. De aceea, zicând: „taina acesta mare este”, a adăugat: 
„iar eu zic în Hristos şi în Biserică” (Ef 5, 32). Ştiind ce fel de taină este nunta și 
model al cărui [minunat] lucru, nu sfătui la întâmplare, nici oricum despre ea, nici 
nu căuta bogăţia averii pentru ca să-ţi iei o mireasă. Căci nunta nu trebuie socotită 
târguială, ci comuniune de vieţuire. 


4. Căci pe mulţi i-am auzit grăind: „cutare s-a făcut mai înstărit după nuntă, sărac 
fiind [mai înainte], şi fiindcă şi-a luat femeie bogată s-a înavuţit şi se desfătează 
acum”. Ce zici, omule?! Pofteşti câştig de pe urma femeii şi nu te ruşinezi, nici nu 
roşeşti, nici nu intri în pământ pentru că te frămânţi pentru asemenea chipuri de 
câştig? Unde sunt aceste cuvinte [vrednice] de un bărbat: „Un singur lucru este al 
femeii: să păstreze cele adunate, să păzească ceea ce intră în casă, să se îngrijească 
de gospodărie”? Căci şi pentru aceasta ne-a dat-o Dumnezeu, ca întru acestea să ne 
ajute, şi în toate celelalte. Şi deoarece viaţa noastră obişnuieşte să aibă două laturi, 
una publică şi alta privată, Dumnezeu, deosebindu-le, a hărăzit femeii cârmuirea 
casei, iar bărbaţilor toate treburile civile, cele din piaţă, de la tribunal, din 
conducere, din armată, şi toate celelalte. Căci femeia nu poate să ţină lancea, nici 
să sloboadă săgeți, dar poate să ţină fusul şi să ţeasă pânza, şi toate celelalte din 
casă să le pună cu bună rânduială. Nu poate să-şi manifeste voia în senat, dar poate 
să şi-o manifeste în casă şi adesea cele pe care le cunoaşte bărbatul despre cele ale 
casei, ea le cunoaşte mai bine. 


Nu poate să orânduiască bine averile obşteşti, dar poate să-şi crească bine copiii, 
care sunt cea mai mare avere. Poate cunoaşte răutăţile slujnicelor, poate să se 





îngrijească de neprihănirea celor făcute de slugi, să ofere soţului toată cealaltă 
asigurare şi să abată de la el toată grija de cele din casă. Ea se preocupă de camere, 
de lână, de pregătirea la timp pentru toate, de înfăţişarea hainelor şi de toate 
celelalte care nu i se potrivesc bărbatului, nici nu le poate face cu uşurinţă 
vreodată, chiar de s-ar sârgui de mii de ori. 


Căci şi aceasta, da, şi aceasta este lucrarea dărniciei şi înţelepciunii lui Dumnezeu, 
ca acel ce este de folos în treburile mai mari să fie inferior şi de nici un folos în 
cele mai mici, aşa încât necesară este trebuinţa femeii. Căci dacă îl făcea pe bărbat 
să fie deprins în amândouă, uşor de disprețuit devenea neamul femeiesc. Și iarăşi, 
dacă îngăduia femeii să se ocupe de ceea ce este mai mare şi mai de folos, umplea 
femeile de multă nebunie [arcovoia]. De aceea nu i le-a dat doar unui singur neam 
[în îngrijire] pe amândouă, ca nu cumva să fie micşorat celălalt neam şi să pară că 
există de prisos. Nici nu le-a împărţit pe amândouă în chip egal fiecărui [neam], ca 
nu cumva din această egalitate să iasă vreo luptă sau încrâncenare, iar femeile, 
răzvrătindu-se, să poftească aceeaşi cinste cu bărbaţii. Ci, cugetând mai dinainte 
cele egale şi paşnice şi păstrând pentru fiecare rânduiala cuvenită, a osebit viața 
noastră în două: ceea ce este mai de trebuinţă şi mai de folos i-a dat bărbatului, iar 
ceea ce este mai mic şi inferior, femeii, încât acela, din pricina slujirii lui de 
neapărată trebuinţă, să ne fie foarte dorit, iar aceea, din pricina slujirii mai mici, să 
nu fie coborâtă în ochii bărbatului său. 


Aşadar, ştiind cu toţii acestea, un singur lucru să căutăm: virtutea sufletului şi 
noblețea chipului de vieţuire, ca să ne bucurăm de pace, ca să ne desfătăm 
necontenit întru înţelegere şi dragoste. Căci cel care îşi ia femeie bogată, a luat-o 
mai degrabă ca stăpână decât ca soţie. Căci dacă, chiar fără avuţie, femeile sunt 
pline de gânduri şi uşor de abătut spre poftirea slavei, dacă mai primesc şi această 
adăugire, cum nu vor fi povară pentru soţii lor? Cel care îşi ia o femeie de aceeaşi 
stare cu el sau mai săracă, ia un ajutor şi un împreună-luptător şi îşi aduce toate 
bunătăţile în casă. Căci cea strâmtorată de sărăcie stăruie cu multă îngrijire asupra 
bărbatului şi pe toate i le face pe plac şi i se supune şi pierde orice pricină de ceartă 
şi de împotrivire şi de nebunie şi de întărâtare. Şi devine legătura lor a păcii, şi a 
înţelegerii, şi a dragostei, şi a bunei conglăsuiri. 


Să nu căutăm aceasta, adică să avem bunuri, ci să ne bucurăm de pace şi de 
dragoste. Pentru aceasta este nunta, nu ca să umplem casele de război şi lupte, 
nu ca să ne ţinem în întărâtări şi certuri, nici să ne răzvrătim unii împotirva 
altora şi să ne facem traiul de netrăit, ci ca să ne bucurăm de într-ajutorare şi să 
avem un liman şi loc de scăpare şi mângâiere de relele ce sunt asupră-ne, ca să 
convorbim cu Soţia cu plăcere. 





Mulţi bogaţi luându-şi femei înstărite şi sporindu-şi avuţia, au pierdut bucuria şi 
înţelegerea, iscând zilnic certuri la masă şi întărâtări. Mulţi săraci luând din cele 
mai sărmane, se bucură de pace şi cu multă veselie privesc soarele cel văzut. Dar 
bogaţii, înconjurați din toate părțile de desfătare, adesea şi-au rugat moartea din 
pricina femeilor şi, astfel plecând din viaţa aceasta, nu au avut nici un folos de pe 
urma bunurilor, de vreme ce nu au sufletul bun. 


Dar ce nevoie mai este să grăim despre pace şi înţelegere! Căci adesea faptul de a 
ne lua o soție mai bogată ne-a spulberat chiar dobândirea bunurilor. Fiindcă atunci 
când ne dăm toată averea ca dar de nuntă şi se întâmplă ca ea să moară neaşteptat, 
suntem siliţi să lăsăm toată darea în seama socrilor. Şi precum cei care suferă un 
naufragiu pe mare îşi scapă doar trupul, aşa şi acesta, după multe războiri şi lupte şi 
defăimări la tribunal, abia de iese cu trupul liber. Şi precum cei nesătui de 
îmbogăţiri, după ce umplu corabia cu mii de încărcături, punând în ea mai mult 
decât poate duce o scufundă şi pierd toate, aşa şi aceştia, făcând nunţi mai 
împovărătoare decât [pot ei duce], crezând adesea că îşi adaugă avere prin soţie, o 
pierd şi pe cea pe care o au. Şi după cum acolo o scurtă lovitură a valului cufundă 
corabia, aşa şi aici, venind moartea neașteptată, o dată cu femeia pierde toate cele 
ce erau ale lui. 


5. Aşadar, cugetând la toate acestea, să nu ne uităm la bunuri, ci la blândeţea 
felului de trai şi la curăţie şi la întreaga înţelepciune. Căci femeia cu mintea 
întreagă şi îngăduitoare şi cu bună măsură |în toate], chiar dacă este săracă, poate 
să facă sărăcia mai dorită decât bogăția. Fiindcă cea stricată şi destrăbălată şi 
certăreață, şi dacă s-ar afla mii de comori într-însa, le risipeşte mai repede ca 
vântul şi aduce asupra bărbatului dimpreună cu sărăcia mii de alte rele. 


Să nu căutăm bogăţia, ci soţia potrivită cu starea noastră. Mai întâi învaţă care e 
pricina nunţii şi pentru ce a fost ea introdusă în viaţa noastră şi nu cere nimic mai 
mult [de la ea]. 


Care e motivul nunţii şi pentru ce a dat-o Dumnezeu? Ascultă-l pe Pavel, că zice: 
„Din pricina desfrâului fiecare să-şi aibă femeia lui” (| Cor 7,2). Nu a zis: „ca să 
scapi de sărăcie” sau „ca să te înavuţeşti”. Dar ce? Ca să fugim de desfrânare, ca să 
potolim pofta, ca să trăim împreună în întreaga înţelepciune, ca să bine plăcem lui 
Dumnezeu, ca să ne fie îndeajuns soţia proprie. Acesta este darul nunţii, acesta este 
rodul ei, acesta câştigul. Nu lăsa pe cele mai mari ca să cauţi cele mai mici. Căci 
mult mai mică este bogăţia decât întreaga înţelepciune. Doar pentru acest lucru 
trebuie să ne luăm femeie: ca să fugim de păcat, ca să ne depărtăm de orice 





desfrânare. Pe aceasta trebuie să se temeluiască orice nuntă: ca să lucrăm împreună 
la întreaga înţelepciune. 


ŞI se va întâmpla acest lucru dacă ne luăm asemenea mirese, care ne pot aduce 
multă evlavie, multă întreagă înţelepciune şi multă blândeţe. Căci frumuseţea 
trupului, când nu se înjugă cu virtutea sufletului, în douăzeci sau treizeci de zile 
poate să-l piardă pe bărbat şi nu merge mai departe cu el, ci, arătându-şi răutatea, 
distruge toată dragostea. lar cele care strălucesc cu frumuseţea sufletului, cu cât 
înaintează timpul şi îşi vădesc prin cercare noblețea lor, cu atât produc soților lor 
dorire mai caldă şi îşi aprind dinlăuntru dragostea cea pentru ei. Şi dacă se 
întâmplă aceasta şi se statorniceşte între ei dragostea cea caldă şi adevărată este 
alungat orice chip al desfrâului şi nici un gând de neînfrânare nu mai vine asupra 
celui ce-şi iubeşte soția, ci rămâne neîncetat în iubirea față de ea. Şi prin întreaga 
înţelepciune [de care femeia dă dovadă] îl atrage [şi] pe Dumnezeu spre a fi 
binevoitor şi conducător al întregii case. 


Aşa şi-au luat adevărații bărbaţi de odinioară neveste: căutând la noblețea 
sufletului soțiilor şi nu la bogăţia bunurilor. Şi că acest lucru este adevărat, voi 
aminti doar exemplul unei singure nunţi. 


„ŞI Avraam era bătrân şi înaintat în zile — zice Scriptura — şi i-a zis slugii celei mai 
bătrâne din casa sa, celei ce chivernisea toate ale lui: Pune mâna ta sub coapsa mea 
şi te jur pe Domnul Dumnezeul cerului şi al pământului să nu iei femeie pentru fiul 
meu Isaac dintre fiicele cananeenilor cu care eu locuiesc. Ci mergi în pământul 
unde am fost născut, la neamul meu, şi de acolo ia soție pentru fiul meu (Facere 24, 
2-4). Ai văzut virtutea dreptului, câtă grijire a făcut mai dinainte pentru nuntă? 
Căci nu a chemat femei uşuratice, cum fac cei de azi, nici care au fost măritate 
înainte, nici din cele mai în vârstă [ca să meargă să aleagă soție pentu fiul său], ci 
pe casnicul său; şi acestuia i-a încredinţat treaba. Această faptă este cea mai mare 
dovadă a evlaviei patriarhului: că a însărcinat o astfel de slugă, fiindcă 1-a socotit 
vrednic pentru a face un asemenea lucru. 


Apoi [îi spune] să caute o soţie, nu avută, nici frumoasă, ci cu nobleţe în felul de 
trai, şi pentru aceasta îl trimite atâta amar de cale departe de casă. Ai văzut şi 
bunăvoința slujitorului? Căci nu a zis: „Pentru ce faci aceasta, când sunt atâtea 
neamuri învecinate cu noi şi atâtea fiice de oameni bogaţi, însemnați şi cu multă 
slavă? Tu însă mă trimiţi departe, la oameni necunoscuţi. Cu cine voi vorbi? Cine 
mă va asculta? Dacă mă vor înşela? Dacă mă vor amăgi, căci nimic nu este mai 
uşor decât aceasta în situaţia în care mă voi afla, aceea de străin?” Nimic de acest 
fel nu a zis, ci, trecându-le pe toate cu vederea, ceea ce este cel mai important a 





reţinut: să nu zică nimic împotriva aceluia, ci să se arate ascultător şi să dorească 
numai acel lucru -care, de altfel, trebuie căutat mai înainte de orice -, să vădească 
pricepere şi purtare de grijă [când va merge acolo]. 


Şi atunci i-a spus stăpânului său: „Dar dacă femeia nu va vrea să vină cu mine, 
oare îl voi întoarce pe fiul tău în pământul din care tu ai ieşit?” (Facere 24, 5). A 
zis Avraam: „Să nu întorci pe fiul meu acolo. Domnul Dumnezeul cerului şi al 
pământului, Cel care m-a luat pe mine din casa tatălui meu şi din pământul în 
care m-am născut, Cel care mi-a grăit şi S-a jurat zicând: Ţie îţi voi da pământul 
acesta şi seminţiei tale, EI însuşi va trimite pe îngerul Său înaintea ta şi bine te 
va cârmui pe calea ta” (Facere 24, 7). 


Ai văzut credinţa bărbatului? Nu a rugat pe prieteni, sau pe rude, nici pe altcineva; 
ci pe Dumnezeu i L-a dat slugii ca însoțitor şi împreună-călător. Apoi, vrând să-l 
încurajeze pe slujitor, nu a zis simplu: „Dumnezeul cerului şi al pământului”, ci a 
adăugat: „Cel care m-a luat pe mine din casa tatălui meu”. 


Adu-ţi aminte — îi zice — cum am bătut atâta cale, cum, lăsând ale noastre, ne-am 
bucurat mai mult de fericire străină, cum cele cu neputinţă s-au făcut cu putinţă. ŞI 
nu doar aceasta a vrut să-i arate când a zis „Care m-a luat din casa tatălui meu”, ci 
că îl are pe Dumnezeu datornic. Ne este dator — i-a spus slugii -, căci EI însuşi a 
zis: „Ţie îţi voi da pământul acesta şi seminţiei tale”. Chiar dacă noi suntem 
nevrednici, dar EI a făcut promisiune. Şi ca s-o ducă la îndeplinire va fi împreună 
cu tine şi le va potrivi pe toate bine şi va duce totul la capăt, pentru care ne şi 
rugăm. ŞI, acestea zicând, I-a trimis pe slujitor. 


Apoi, sosind sluga în acel ținut, nu s-a dus la vreunul din cei ce locuiau în oraş, 
nici nu a vorbit cu oamenii, nu le-a chemat pe femei, ci ia uită-te la el câtă credință 
avea: pe însoțitorul pe Care L-a primit, de Acela s-a ţinut şi numai Lui I-a grăit. Şi 
stând, s-a rugat şi a zis: „Doamne Dumnezeule al domnului meu Avraam, bine 
călătoreşte cu mine astăzi”. Nu a zis „Doamne Dumnezeul meu”, ci „Doamne 
Dumnezeule al domnului meu Avraam”. Chiar dacă eu sunt netrebnic şi de lepădat 
— zice — îl pun înainte pe stăpânul meu. Căci nu pentru mine, ci pentru el am venit 
să slujesc. Sfiindu-Te, dar, de virtutea aceluia, fă bine de lucrează împreună cu 
mine tot ceea ce ai rânduit mai dinainte. 


6. Apoi, ca să nu socoteşti că a cerut-o ca şi pe o obligaţie, ascultă cele ce urmează: 
„Și fă milă cu domnul meu Avraam”, Chiar dacă facem mii de fapte bune şi 
suntem vrednici să fim izbăviţi prin har şi să primim aceasta de la iubirea Ta de 
oameni, nu ne-o da ca pe o datorie sau obligație. Aşadar ce vrea? „Iară, am stat — 





zice — la izvorul de apă, iar fiicele celor care locuiesc în oraş ies să scoată apă şi 
să fie [soţie lui Isaac] fecioara căreia eu îi voi zice: Pleacă-ţi găleata ta ca să 
beau, iar ea îmi va răspunde: Bea şi tu şi le voi adapă şi pe cămilele tale, până se 
vor Sătura. Pe aceasta ai pregătit-o copilului Tău Isaac şi întru aceasta voi 
cunoaşte că ai făcut milă cu domnul meu Avraam. ” 


Ai văzut înţelepciunea slugii ce fel de semn şi-a pus? Nu a zis: „Dacă văd pe vreo 
fată călare pe catâr, sau purtată în car, sau înconjurată de ceată de eunuci, sau 
având mulţi slujitori, sau frumoasă ori strălucită la chipul trupului, pe aceasta ai 

pregătit-o fiului Tău”. Dar ce a zis? „Dacă îi voi zice: pleacă-ţi găleata ca să beau”. 


Ce faci, omule? O astfel de nevastă de nimic cauţi pentru stăpânul tău? Să 
poarte găleți şi să poată discuta cu tine? Da — zice — căci nu m-a trimis Să mă uit 
la bogăţie, nici la strălucirea neamului, ci să caut noblețea sufletului. Adesea 
multe dintre cele ce poartă găleți au virtute desăvârşită, iar altele, şezând în casă, 
sunt mai rele şi mai de defăimat decât toate. Dar de unde ştii că femeia este 
virtuoasă? Din semnul — zice — pe care ea îl va spune. Şi de unde ştii că acesta este 
semnul virtuţii? Este semn îndestulător şi fără tăgadă. Căci iubirea de străini este 
mare semn şi este dovada deplină [că e virtuoasă]. 


Ceea ce spune sluga aceasta înseamnă, chiar dacă nu foloseşte aceste cuvinte: Eu 
caut acea fecioară care este atât de iubitoare de străini încât le oferă toată slujirea 
de care este în stare. Şi nu oricum caut acest lucru, ci fiindcă sunt dintr-o astfel de 
casă în care înfloresc mai cu seamă faptele bune ale iubirii de străini. Acest lucru îl 
caut mai înainte de toate: să iau pentru stăpânii mei pe una ca acelaşi fel de 
vieţuire. In casa aceea voi intra, care este deschisă străinilor, în care să nu fie 
război şi lupte şi bărbatul punând înainte ceea ce are, urmând tatălui său, îi 
primeşte pe străini. lar fata să fie scumpă la vorbă şi să nu se ţină pe sus nici să se 
împotrivească, lucru care adesea se întâmplă în multe case. Şi din aceasta vreau să 
ştiu deja dacă este iubitoare de străini. Căci de aici, [din iubirea de străini], ne vin 
toate bunătăţile. 


Aşa l-a dobândit stăpânul meu pe mire. Aşa a devenit tată: a jertfit un vițel şi a 
primit copilul; a frământat făina şi Dumnezeu i-a făgăduit că-i va da urmaşi după 
mulțimea stelelor. Aşadar, fiindcă din aceasta au venit în casa noastră toate 
bunătăţile, acest lucru îl voi căuta mai înainte de toate. Să nu ne uităm la aceasta, 
că a căutat apă, ci acel lucru să-l privim cu băgare de seamă: că, fiind un suflet 
foarte iubitor de străini, nu numai ceea ce a cerut i s-a dat, ci mai mult decât cele 
pe care le-a cerut i-a fost oferit. Şi a fost — zice — că mai înainte de a isprăvi el de 
grăit, iată, Rebecca ieşea; şi s-a plinit acel cuvânt profetic: „încă grăind tu, iată, 





Eu stau de faţă” (îs 58, 9). De acest fel sunt rugăciunile adevăraţilor bărbaţi. Mai 
înainte de a se împlini, ei sunt încredinţaţi că Dumnezeu le acordă cele cerute. 


Acum dar, şi tu, fiindcă urmează să-ţi iei nevastă, nu fugi la ajutor omenesc, nici 
către femei ce se îmbogăţesc din averi străine şi care caută numai una: cum să 
dobândească vreun câştig. Ci aleargă la Dumnezeu. Nu te ruşina ca EI să-ţi fie 
alegător al miresei. El însuşi a făgăduit şi a zis: „Căutaţi mai întâi Împărăţia 
Cerurilor şi toate celelalte vi se vor adăuga vouă” (Mt 6, 33). Şi nu zi: „Cum pot 
să văd pe Dumnezeu şi cum poate El să-mi răspundă cu vocea şi să grăiască cu 
mine la arătare, încât eu, mergând la EI, să-L rog aceasta?” Acestea sunt vorbe ale 
unui suflet necredincios. 


Căci şi fără să-ţi strige în gura mare, pe toate câte vrea le poate rândui Dumnezeu. 
Asta s-a petrecut şi în acest caz. Căci nu a auzit [sluga] glas, nici a văzut vreo faţă. 
Ci, lângă izvor stând, s-a rugat şi pe dată s-a şi întâmplat [ceea ce a cerut]. „Căci 
mai înainte de a sfârşi el a grăi — zice — a ieşit Rebecca, fiica lui Batuel, fiul 
Milcăi, purtând o găleată pe umeri. lar fecioara era oacheşă la chip nevoie mare 
şi era fecioară şi bărbat nu a cunoscut-o ” (Facere 24, 15-16). 


Ce-mi spui mie de frumuseţea trupului? Ca să afli de covârşitoarea ei întreagă 
înţelepciune, ca să-i afli frumuseţea cea din suflet. Căci minunat lucru este a avea 
întreaga înţelepciune. Dar cu mult mai minunat când aceasta este împreunată cu 
frumuseţea trupului. De aceea, şi când urma să ne istorisească despre Iosif şi 
despre întrega lui înţelepciune, mai întâi ne pune înainte frumuseţea trupului său, 
zicând: „Frumos era la înfăţişare şi chipeş la faţă foarte” (Facere 39, 6). Şi când 
ne spune de întreaga lui înţelepciune arată că frumuseţea nu l-a plecat mai înainte 
spre destrăbălare. Căci nici frumuseţea nu este pricină pentru desfrâu şi lipsa ei nu 
este defel pricină a întregii înţelepciuni. Căci multe sunt strălucite după înfăţişarea 
trupului, dar strălucesc mai mult prin întreaga înţelepciune. Şi iarăşi altele sunt 
urâte şi slute, dar mai urâte se fac cu sufletul, întinându-se cu mii de desfrânări. 


Căci nu firea trupului, ci libera voie [Tepoatpeaiq] a sufletului este pricina uneia 
sau alteia. Şi nu pe degeaba a numit-o a doua oară fecioară. Căci zicând: „era 
fecioară”, a adăugat: „era fecioară şi bărbat nu a cunoscut-o pe ea”. Fiindcă multe 
dintre fecioare îşi păzesc trupul nestricat, dar îşi umplu sufletul de multă 
destrăbălare; fiind machiate, atrag de pretutindeni mii de amorezi şi întraripează 
[spre ele] ochii celor mai tineri şi le sunt acelora piedică şi groapă de pierzanie. 
Dar Moise arată că aceasta nu era aşa, ci fecioară era din amândouă punctele de 
vedere: şi cu trupul şi cu sufletul. Căci zice: fecioară era şi bărbat nu a cunoscut-o. 
Și acestea [toate], deşi avea multe pricini ca să fie cunoscută de bărbaţi. Mai întâi 





frumuseţea trupului, apoi felul ei de a sluji. Căci dacă ar fi şezut necontenit în 
iatac, cum fac azi unele fecioare, şi nu s-ar fi preumblat prin piaţă niciodată, nici ar 
fi părăsit casa părintească, nu avea atâta laudă că nu a cunoscut-o vreun bărbat. Dar 
când o vezi ieşind prin piaţă — căci trebuia în fiecare zi să care apă — o dată şi de 
două ori, ba şi de mai multe ori, dar rămânând necunoscută de vreun bărbat, atunci 
mai cu seamă poţi să-i vezi pricina de laudă. Căci, dacă o fecioară, ieşind de puţine 
ori prin piaţă — chiar urâtă să fie şi slută şi urmată de multe slujnice — din aceste 
ieşiri 1 se vatămă adesea bunul caracter al sufletului, ia gândeşte-te la aceasta (care 
în fiecare zi ieşind de una singură din casa părintească şi nu mergând simplu în 
piaţă, ci la izvor după apă şi silită fiind să se întâlnească cu mulţi alţii), cum nu este 
vrednică de mii de minunări, când nici din necontenitele ieşiri, nici din frumuseţea 
feţei, nici din mulţimea celor pe care îi întâlnea, nici din altă parte, nicidecum nu 
şi-a stricat bunul caracter! Ci a rămas nestricată şi cu trupul şi cu sufletul şi şi-a 
păzit mai strict întreaga înţelepciune decât cele ce şed în cămările muiereşti. 


Şi s-a arătat pe sine, după cum cere şi Pavel, când zice: „ca să fie sfântă cu trupul 
şi cu duhul” ( Cor 7, 34). Coborându-se la izvor, a umplut găleata de apă şi s-a 
ridicat să plece. lar sluga a alergat în întâmpinarea ei şi a zis: „Dă-mi să beau 
puţin din găleata ta”. lar ea a zis: „Bea, Doamne”. Și s-a grăbit să ia găleata în 
mână şi i-a dat să bea până a încetat să mai bea. Şi a zis: „Și pe cămilele tale le 


voi adăpa până ce vor bea toate”. Și s-a grăbit şi şi-a deşertat găleata în 
adăpătoare. Şi a alergat la fântână să scoată şi să adape toate cămilele. 


Mare este iubirea de străini a femeii, mare este întreaga ei înţelepciune, şi pe 
amândouă acestea le aflăm mai cu seamă şi din cele ce a făcut şi din cele ce a spus. 
Ai văzut cum nici întreaga înţelepciune nu a ştirbit iubirea de străini, nici iubirea 
de străini nu a stricat întreaga înţelepciune? Căci nu ea a fost cea dintâi care a 
alergat, nici nu a vorbit cu bărbatul. Şi acestea arată întreaga înţelepciune. Dar, 
rugată fiind, nu a refuzat, nici nu a întors spatele; şi acestea sunt semnele unei mari 
iubiri de străini şi iubiri de oameni. Căci, după cum, dacă ar fi alergat prima şi ar fi 
grăit ceva celui ce nu 1-a zis nimic, ar fi fost semnul obrăzniciei şi al neruşinării, tot 
aşa, dacă ar fi refuzat pe cel care o rugase, era semn al cruzimii şi al lipsei de 
omenie. Dar acum, ea n-a făcut nici una dintre acestea. Nici din pricina întregii 
înţelepciuni nu a ştirbit iubirea de străini, nici din pricina iubirii de străini nu s-a 
lipsit de lauda întregii înţelepciuni, ci a dat dovadă de fiecare virtute întreagă: prin 
faptul că nu a deschis discuţia arătând întreaga ei înţelepciune, iar prin aceea că a 
oferit ajutor, după ce i-a fost cerut, iubirea negrăită de străini. Şi că era nespus de 
iubitoare de străini ne arată şi faptul că nu a dat numai ceea ce i s-a cerut, ci a oferit 
mai mult decât acestea. Și chiar dacă apă era ceea ce a dat, acest lucru era cel mai 





important atunci. lar pe cei iubitori de străini obişnuim să-i judecăm nu după 
bogăţia celor date, ci după puterea cu care le dăruiesc. 


Fiindcă Dumnezeu l-a lăudat şi pe cel care dă un pahar de apă rece; şi despre cea 
care a aruncat doi bănuţi a spus că a aruncat mai mult decât toţi, fiindcă toate câte 
avea atunci le-a aruncat. Aşa şi aceasta, prin acestea a făcut dragoste de străini cu 
acel nobil om, căci nu avea nimic mai mult ce să-i ofere. Şi nu în zadar a scris „s-a 
grăbit” şi „a alergat” şi toate câte sunt asemenea acestora, ci ca să afli râvna cu care 
a făcut fapta, nu fără voia ei, nici silită, nici cu îngreuiere, nici cu supărare. 


Și că nu puţin lucru este acesta, vedem din aceea că adeseori fiind pe drum şi 
oprindu-ne puţin rugăm pe vreunul care are o torţă să o aprindă şi pe a noastră sau 
pe vreunul care cară apă să ne stâmpere setea şi acela nu suferă, ci cu greu o face. 
lar aceea nu numai că i-a plecat aceluia găleata, ci şi cămilele toate le-a adăpat, 
chinuindu-se atât de mult şi plinind iubirea de străini cu multă bunătate prin 
osteneala trupului. Căci nu numai faptul că a făcut, ci faptul că a făcut cu dispoziţie 
râvnitoare arată virtutea ei. 


Domn îl numeşte pe omul necunoscut şi pe care atunci îl vede prima dată. Şi 
precum socrul ei, Avraam, nu a întrebat pe oaspeţi: „cine sunteţi?” şi „de unde 
sunteţi?” şi „unde mergeţi?” şi „de unde veniţi?”, ci pur şi simplu a plinit iubirea 
de străini, aşa şi ea nu a zis: „cine eşti?” şi „de unde?” şi „ce cauţi aici?”, ci a 
împlinit cu îmbelşugare iubirea de străini şi a lăsat deoparte toate cele de prisos. 
Căci şi cei care vând mărgăritare şi iau aur, numai un singur lucru caută: cum să 
câştige de la cei care au bani şi nu cum să-i iscodească mai mult. Şi aceasta un 
singur lucru căuta: cum să primească rodul iubirii de străini, cum să primească 
plata pregătită pentru acest lucru. Căci ştia acest fapt cu limpezime: că străinul, mai 
ales, este ruşinat de toţi. De aceea este nevoie [în acest caz] de multă prietenie şi de 
întreagă înţelepciune neiscoditoare. Dacă vrem să-l iscodim şi să ne interesăm 
prea mult de el, şovăie şi se sfieşte şi vine fără bucurie. De aceea nici ea nu a făcut 
acest lucru cu acela şi nici socrul ei cu străinii, ca să nu piardă răsplata. Ci i-a slujit 
numai pe drumeţi şi, dobândind prin ei rodul pe care îl dorea, aşa i-a slobozit. 


7. De aceea atunci chiar îngeri a primit. Dacă ar fi iscodit, 1 s-ar fi micşorat plata. 
Iar noi îl admirăm nu fiindcă a primit îngeri, ci tocmai fiindcă neştiind cine sunt i-a 
primit. Căci dacă ştiind cine sunt le slujea, nu făcea nici un lucru minunat, 
vrednicia celor primiţi obligându-l şi pe cel prea împietrit şi uscat la inimă să 
devină iubitor de oameni şi blând. Acesta este însă lucru minunat că, socotind că 
erau oarecare drumeţi, le-a arătat atâta purtare de grijă. Tot aşa este şi Rebecca. Nu 
ştia cine era, nici pentru ce se afla acolo, nici că a venit s-o peţească pe ea, ci l-a 





socotit un oarecare străin şi pribeag. De aceea mai mare i-a fost plata pentru iubirea 
de străini, că pe cel pe care nu-l cunoştea nicidecum I-a primit cu atâta dragoste 
(evvoia), păzindu-şi în acelaşi timp şi întreaga înţelepciune. Căci nu în chip 
urâcios, nici cu obrăznicie, nici de silă, nici îmbufnată nu a făcut aceasta, ci cu 
sfiala cuvenită. 


Căci acest lucru I-a spus Moise în taină atunci când zice: „Omul a cercetat-o pe ea 
şi a păstrat tăcerea să cunoască dacă a îndreptat Domnul bine calea lui” (Facere 
24, 21). Ce înseamnă „Omul a cercetat-o pe ea”? l-a cercetat şi înfăţişarea 
exerioară, şi mersul, şi uitătura, şi cuvintele, şi pe toate le-a cercetat cu de- 
amănuntul, căutând să afle din mişcările trupului dispoziţia lăuntrică a sufletului. 
Şi nu s-a mulţumit numai cu acestea, ci a făcut şi o a doua ispitire. Şi deoarece i-a 
dat apă să bea, nu s-a oprit la aceasta, ci i-a zis: „A cui fiică eşti, spune-mi, şi dacă 
este în casa tatălui tău loc de mas?” Ce răspunde aceea? Fără urmă de răutate şi 
cu blândeţe îi spune şi cine este tatăl ei şi nu se oțărăşte, zicând: „Lu cine eşti, 
iscoditorule, şi căutătorule, şi întrebătorule, despre casa mea?”. Dar ce îi zice? 
„Sunt fiica lui Batuel, fiul Milcăi, pe care ea i 1-a născut lui Nahor. Și paie şi 
fân mult sunt la noi şi loc de mas”. Şi după cum în cazul apei i-a dat mai mult 
decât a cerut -căci acela a cerut numai să bea, dar ea a promis să adape şi cămilele 
şi le-a şi adăpat — aşa şi aici, el a cerut doar un loc, iar ea şi paie şi hrană şi celelalte 


toate, şi prin toate acestea I-a invitat pe el şi a mers acasă ca să ia plata iubirii de 
străini. 


Acestea să le ascultăm nu doar aşa să fie ascultate, fără dispoziția de a le lucra, ci, 
cugetând cu mintea în noi înşine şi comparând lucrarea noastră cu aceste fapte, ne 
vom da seama cât de mare era virtutea femeii. Noi adesea cu anevoie primim şi pe 
cei cunoscuţi şi pe cei ce se îngrijesc de noi, iar dacă zăbovesc o zi sau două ne 
îngreuiem la suflet. lar aceasta pe cel necunoscut şi străin cu multă râvnire 
[TepoGuiiicc] I-a adus acasă şi acestea nu numai lui i le-a oferit, ci s-a îngrijit şi 
de atâta amar de cămile. După ce a intrat, priveşte şi aici mai mult priceperea lui. 
Căci când i-a pus înainte să mănânce pâine, a zis: „nu mănânc până nu voi grăi 
cuvintele mele”. Ai văzut cât era de treaz şi de atent? Apoi, după ce i-au îngăduit 
să vorbească, să vedem cum a discutat cu ei. Dacă ar fi zis către ei aceste cuvinte — 
că are un stăpân strălucit şi vestit, cinstit înaintea tuturor, care se bucură de mare 
respect în faţa celor din acel ţinut — chiar dacă ar fi vrut să zică acestea, nu greşea. 
Căci localnicii l-au cinstit pe Avraam după rânduială împărătească. Dar nimic din 
acestea nu a zis, ci, lăsând deoparte toate cele omeneşti, a înfrumusețat vorba sa 
pornind de la ajutorul de Sus cel dat lui: „Sluga lui Avraam sunt. Domnul 1-a 
binecuvântat pe stăpânul meu foarte şi l-a înălțat şi i-a dat lui turme şi vite şi 
aur şi argint” (Facere 24, 34-35). L-a numit bogat nu ca să-l arate că este avut, ci 





ca să vădească faptul că este iubitor de Dumnezeu. Căci nu plecând de la faptul că 
a dobândit multe a vrut să-l laude, ci din pricină că le-a primit pe ele de la 
Dumnezeu. Apoi, vorbind despre mire, a zis: „Și a născut Sarra, femeia domnului 
meu, un fiu domnului meu după ce el îmbătrânise” (Facere 24, 36). Aici mi se 
pare că a ascuns [în aceste vorbe] şi felul naşterii, arătând că naşterea a fost din 
pronia lui Dumnezeu cea către acela, şi nu potrivnică firii. 


Și tu acum eşti mire şi îți cauţi mireasă! Acestea caută-le mai întâi de celelalte: 
dacă este iubitoare de Dumnezeu, dacă se bucură de multă bunăvoință de Sus. Căci 
dacă sunt acelea, urmează şi celelalte. Dar dacă nu sunt acestea, chiar dacă îşi țin 
cu multe asigurări cele lumeşti, nu este nici un câştig. 


Apoi, ca să nu zică [părinții Rebeccăi]: „Pentru ce nu a luat una din femeile 
localnice?” a spus [că Avraam i-a cerut]: „Jură-mi-te că nu vei lua fiului meu 
femeie din fetele canaanenilor, ci vei merge în casa tatălui meu şi în neamul 
meu şi vei lua femeie fiului meu”. Dar ca să nu părem că îngreuiem urechile 
voastre povestind toată istoria, să vă spunem sfârşitul ei. Căci după ce a zis cum 
stătea la izvor, cum a rugat-o pe fată, cum aceea i-a dat mai mult decât îi ceruse, 
cum Dumnezeu i-a fost mijlocitor, după ce pe toate le-a istorisit în amănunt, a 
încheiat cuvântul său [cerând-o de soţie pentru Isaac]. Acestea toate auzindu-le, 
aceia nu s-au mai îndoit deloc, nici nu şi-au mai făcut griji, ci, fiindcă Dumnezeu a 
mişcat sufletul lor spre aceasta, îndată i-au dat fiica. Şi, răspunzând Laban şi 
Batuel, au zis: „Porunca aceasta de la Dumnezeu a ieşit. Nu putem, aşadar, să-ţi 
grăim împotrivă ceva rău. Iat-o pe Rebecca; luându-o, te du; şi va fi femeie 
domnului tău, după cum a grăit Domnul” (Facere 24, 50-51). 


Cine nu se va uimi, cine nu se va minuna de câte şi ce fel de oprelişti s-au distrus 
în scurtă vreme prin ajutorul de Sus? Căci şi faptul de a fi străin, şi slugă, şi 
necunoscut, şi multa distanţă a drumului, şi faptul că nu erau cunoscuţi Rebeccăi 
nici socrul, nici mirele, nici altul din cei ce se cuveneau să-i fie prezentaţi, fiecare 
dintre acestea, luat separat, era de ajuns să oprească nunta. Dar nici unul dintre ele 
nu a oprit-o, ci toate acestea au fost depăşite cu bine şi, ca şi unui cunoscut şi 
vecin, ca şi unuia cu care ar fi trăit împreună din prima zi, aşa i-au încredinţat 
mireasa, încrezându-se în el. Pricina? Dumnezeu era la mijloc! Şi, după cum când 
vrem să facem ceva fără EI, chiar dacă ar fi uşor de făcut, aflăm poticneli şi piedici 
şi mii de alte nepotriviri în ele, tot aşa, când este EI de faţă şi le potriveşte, chiar 
dacă ar fi problemele mai încurcate decât toate, devin toate uşor de rezolvat. 





Prin urmare nimic, nici Să nu facem, nici Să grăim mai înainte de a chema pe 
Dumnezeu şi de a-L ruga să le adune El în mâinile noastre [şi să le rezolve] pe 
toate, după cum şi această slugă a făcut. 


Dar să ne uităm, după ce a luat-o, în ce mod a săvârşit nunta. Oare a luat cu sine 
țimbale şi surle şi dansuri şi timpane şi fluiere şi alte închipuiri [şi manifestări 
deşarte]? Nimic din toate acestea! Ci, luând-o doar pe ea, aşa s-a dus, având cu 
sine pe îngerul ce mergea alături de ea şi îi însoțea pe drum, pe care stăpânul lui L- 
a implorat pe Dumnezeu să-l trimită împreună cu slujitorul, când acesta a plecat de 
acasă. 


Și s-a dus mireasa fără să audă ea fluiere şi chitări şi nimic din celelalte de acest 
fel, dar având pe capul ei mii de binecuvântări din partea lui Dumnezeu şi cunună 
mai strălucită decât orice diademă împărătească. Şi s-a dus nu înveşmântată în 
haine aurite, ci în întreaga înţelepciune şi evlavie, în iubirea de străini şi în toată 
cealaltă virtute. S-a dus nu în trăsură acoperită, nici cu altă închipuire deşartă de 
acest fel, ci şezând pe cămilă. Căci dimpreună cu virtutea care era în suflet, şi 
trupurile fecioarelor din vechime se împărtăşeau de multă vigoare. Căci nu aşa le- 
au crescut maicile lor, ca pe cele de acum, cu băi dese, cu alifii binemirositoare, cu 
încondeieri ale ochilor şi farduri, în haine moi ori stricându-le în alte mii de 
chipuri, făcându-le mai molatice decât se cuvine, ci atunci le creşteau în toată 
severitatea. Pentru aceea şi prospeţimea trupului lor era foarte înfloritoare şi nobilă, 
fiindcă era naturală, nu artificială ori îngrijită [prin metode cosmetice]. De aceea se 
şi bucurau de o sănătate curată şi frumuseţea lor era nemeşteşugită şi nici o 
slăbiciune nu le împovăra trupul, ci orice moleşeală era lepădată de la ele. 


Căci ostenelile şi chinuirile şi a lucra toate cu mâna ta pierd toată moleşeala şi 
asigură întru totul vlaga cea bună şi sănătatea [trupului]. De aceea erau şi mai 
dorite de bărbaţi şi mai mult iubite. Dar nu numai trupul, ci şi sufletul devine prin 
lucrarea acestora mai bun şi având mai multă întreagă înţelepciune. 


Şezând pe cămilă şi ajungând în ţinutul [lui Avraam], mai înainte de a se apropia 
[de casă] şi-a ridicat ochii şi l-a văzut pe Isaac şi a coborât de pe cămilă. Ai văzut 
tărie? Ai văzut suflet nobil? A coborât de pe cămilă! Aşa era de mare tăria acelor 
fecioare: împreunată cu întreaga înţelepciune. Şi a zis slugii: „Cine este omul 
acela care umblă pe câmp?” Şi a zis sluga: „Domnul meu” (Facere 24, 65). 
Atunci, luându-și năframa, s-a acoperit. Ai văzut întreaga ei înţelepciune 
mărturisită în toate chipurile, cât era de sfioasă şi cu bun simţ? „Și a luat-o Isaac, 
şi i-a fost lui femeie şi a iubit-o şi s-a mângâiat pentru Sarra, mama sa” (Facere 
24, 67). Nu pe degeaba s-au spus acestea — „că a iubit-o şi s-a mângâiat pentru 





Sarra, mama sa” -, ci ca să afli pricinile dragostei lui Isaac, căci pe acestea femeia 
le avea de la casa părintească. Căci cine nu ar iubi pe una ca aceasta, având atâta 
întreagă înţelepciune, atâta cuminţenie, atâta iubire de străini şi iubire de oameni şi 
blândeţe, şi bărbăţie în suflet şi vigoare în trup? 


Acestea le-am zis nu ca să le ascultați doar, nici ca, ascultându-le, doar să vă 
ruşinaţi, ci ca să le şi râvniţi. Voi, taţilor, urmaţi purtarea de grijă ce a arătat-o 
patriarhul spre a lua o femeie fără ifose [pentru fiul său], necăutând el averile ei, 
nici strălucirea neamului, nici frumuseţea trupului şi nimic altceva [de acest fel], ci 
numai noblețea sufletului. lar voi, mamelor, aşa să vă creşteţi fiicele! Voi, 
viitorilor miri, luaţi-vă soţii cu multă cuminţenie, fără dansuri şi râsete şi cuvinte 
ruşinoase şi trâmbiţe şi fluiere şi manifestări diavoleşti şi toate celelalte de acest 
fel, ci rugându-L pururea pe Dumnezeu să fie mijlocitor al tuturor celor ce trebuie 
făcute în acest caz. 


Căci dacă astfel vom rândui cele ale noastre, nu vor fi niciodată divorțuri, nici 
pricini de adulter, nici motive de gelozie, nici lupte, nici certuri şi ne vom bucura 
de multă pace şi multă înţelegere [oiiovoux]. Dacă este acest lucru, şi celelalte 
virtuţi vor urma întru totul. Căci după cum dacă femeia se răzvrăteşte împotriva 
bărbatului nimic sănătos nu va fi în casă, chiar dacă toate celelalte lucruri merg 
strună, tot aşa şi dacă ea este în acelaşi gând cu el şi împăciuitoare, nu va fi nimic 
neplăcut, chiar dacă se vor ivi mii de necazuri în fiecare zi. Şi dacă aşa se fac 
nunțile, atunci vom putea şi pe copii cu mare uşurinţă să-i ducem spre virtute. 


Căci când mama este astfel împodobită cu multă cuminţenie şi cu întreaga 
înţelepciune şi cu toată virtutea, va putea să-l ţină pe bărbat lângă ea şi să-l aibă 
[cu totul al ei] prin dorirea [ce i-o insuflă] pentru ea. Şi ţinându-l pe el cu sine, îl 
va avea ca ajutor plin de râvnă pentru îngrijirea copiilor şi aşa îl va atrage şi pe 
Dumnezeu spre a le purta de grijă. lar el, sârguindu-se împreună [cu soţia] pentru 
bunul mers al casei şi educând prin asceză sufletele copiilor, nimic neplăcut nu se 
va întâmpla mai departe, ci şi cele ale casei bine se vor rândui, căci în bună 
rânduială se vor afla şi chivernisitorii lor. Şi, în acest chip, o dată cu casa, fiecare 
va putea împreună cu femeia lui şi cu copiii, şi slugile, să treacă în siguranţă timpul 
vieţii de aici şi să intre în Împărăţia Cerurilor. De care fie ca noi toţi să avem parte 
cu harul şi cu iubirea de oameni a Domnului nostru Iisus Hristos, cu care Tatălui 
slavă şi putere, împreună şi Sfântului şi de viaţă Făcătorului Duh, acum şi pururea 
ŞI în vecii vecilor. Amin. 





Omilia aceluiaşi, rostită în Biserica Sfintei Irina,despre râvna celor prezenţi la 
biserică şi despre uşurătatea celor care lipsesc şi despre cântare; şi că firea nu 
este pricină s-o oprească pe femeie de a apuca pe calea virtuţii 


[AAA iasi] 


Într-adevăr, preadulce este citirea Scripturilor, şi mai plăcută decât orice grădină şi 


mai desfătătoare decât Raiul, mai ales când citirii îi urmează cunoştinţa. Căci şi 
grădina şi frumuseţea florilor şi podoaba pomilor şi trandafirii şi iedera şi mirtul 
încântă privirea. Dar după ce trec puţine zile se veştejesc. Citirea Scripturilor însă 
întăreşte ca un zid mintea, curăţă conştiinţa, risipeşte patimile nedemne de un 
om liber, sădeşte [în om] virtutea, înalţă şi subţiază cugetul, nu ne lasă să fim 
cufundaţi de târcoalele şi asalturile lucrurilor lumeşti, ne aşază mai presus de 
săgețile diavolului, ne strămută cu locuinţa chiar în ceruri, dezleagă sufletul de 
legăturile trupului, ne dă aripi uşoare şi tot lucrul bun ce-l zice cineva îl încuibă 
în mintea ascultătorilor. De aceea, şi pe cei ce lipsesc [azi] nu încetez să-i plâng, 
iar pe cei ce sunt de faţă să-i fericesc, pentru că voi [cei prezenţi] adunaţi comoară 
necheltuită şi bogăție nerisipită şi avuţie nepizmuită şi vă întoarceţi acasă plini de 
multă veselie. Că nimic nu ne poate produce o atât de mare plăcere precum o 
conştiinţă curăţită. Iar o conştiinţă devine curată dacă ascultă neîncetat şi cu 
luare-aminte Scriptura, chiar dacă mai înainte era încărcată de mii de păcate. 
Că prin aceasta nici nu se adăugă la păcatele de mai înainte altele — ba şi cele ce 
sunt se nimicesc — şi nici sufletul nu mai este dispus aşa de uşor să se pornească 
iar spre aceleaşi fapte rele. 


De aceea rog dragostea voastră să le repete necontenit celor ce lipsesc aceste 
lucruri şi degrab să-i întoarceţi la Maica noastră de obşte şi să-i faceţi părtaşi ai 





câştigurilor voastre duhovniceşti. Căci părtăşia aceasta nu aduce nici o împuţinare, 
ci mai degrabă prisos. Dar, o, cumplită tiranie a avuţiilor şi banilor! Cum de-i 
desparte [de Biserică] pe cei mai mulți dintre fraţii noştri?! Că nimic altceva nu-i 
desparte de adunarea de aici, decât acea cumplită boală şi focul [acela] care nu se 
stinge niciodată. 


Această stăpână este mai sălbatică decât orice barbar şi mai cumplită decât orice 
fiară şi mai necruțătoare decât orice diavol, căci îi prinde pe cei robiţi ei şi îi poartă 
în ceasul de acum prin piaţă şi le dă însărcinări grele şi nu le îngăduie nici măcar 
un pic să răsufle din pricina chinuitoarei munci [la care îi supune]. Dar ce vor face, 
oare, în ziua cea infricoşată, la judecata cea nemitarnică, în faţa neamăgitului 
Judecător, când cortinele cerurilor se vor strânge şi poporul îngerilor se va pogori 
cu Cel Drept, când toate vor fi goale şi în văzul tuturor? Atunci nici vorbăria 
împestrițată a ritorilor, nici mulţimea averii, nimic altceva nu va putea să-L 
induplece pe Cel Drept. Fiindcă cel Nemitarnic, Care vede cu limpezime toate, va 
pune înaintea ochilor [tăi] toate păcatele, zugrăvite ca într-o icoană. Atunci nu va 
mai fi nici împărat, nici om simplu, nici sărac, nici bogat, nici înţelept, nici 
neînvăţat, ci se vor smulge toate aceste măşti, şi fiecare îşi va arăta înfăţişarea din 
cele făptuite. 


Nu se vor mai vedea atunci nici coroana, nici visonul. Atunci nu mai vezi pe 
vreunul plimbându-se în trăsuri şi înconjurat de mii de servitori, preumblându-se 
cu semeţie prin piaţă. Ci, lepădând toate acestea, fiecare va veni gol şi îşi va avea 
din fapte pricina, fie de mântuire, fie de pierzanie. Şi precum vor fi fiecare din cele 
făptuite, aşa va fi şi judecata. 


Multe bunătăţi veţi avea fiindcă ascultați cu atâta râvnă cuvintele acestea. Căci 
suspinul fiecăruia şi lovirea feţei îmi arată roada acestor seminţe. Pentru aceea 
plâng pe cei ce nu sunt de faţă, că putând să aibă parte de atâta purtare de grijă [din 
partea noastră], [preferă] să primească răni şi lovituri în fiecare zi şi nici măcar nu 
ştiu că bolesc. De aceea este şi anevoie să se însănătoşească. Căci cine le va vorbi 
despre aceste lucruri? Femeile lor? Dar acelea au o singură grijă: aurăriile, hainele 
şi luxul. lar grija casei apasă pe soţii lor. Oare slujitorii? Dar cum să o facă, de 
vreme ce ei nu au nici o îndrăzneală [înaintea stăpânilor], ci trebuie numai să-şi 
plinească slujba lor cu sârguință ? Oare funcţionarii publici? Dar aceia n-au altă 
sarcină decât să se grijească de treburile cetăţeneşti. Atunci împărații şi cei ce 
poartă coroane? Dar şi aceia îşi îndreaptă toată osteneala şi sârguinţa spre stăpâniri 
şi putere şi avuţii. Oare [se vor îndrepta] ei înşişi? Cum, dar, o vor face, de vreme 
ce n-au timp nici să răsufle de povara treburilor, ci se macină zi şi noapte pentru 
acestea? 





O, cât de jalnici sunt cei ce capătă mii de răni, însă nu vin aici, unde pot să 
învețe că şi de ar avea răni, este cu putinţă să se scape de ele şi să se facă 
sănătoşi. Când se vor mai îngriji şi aceştia de sufletul lor? Căci |Inumai] cei care 
de drag vin neîncetat la Biserică şi au parte de învăţătura cea duhovnicească şi 
arată multă grijă [pentru mântuirea lor] pot să-şi biruie şi să-şi înfrâneze poftele 
cele rele şi să priceapă în adâncime cum Să lucreze virtutea. 


2. Dar, ca nu cumva toată cuvântarea să fie alcătuită din învinovăţirea acelora şi 
[aşa] să vă lipsim pe voi de cele obişnuite, hai iarăşi să vă punem înainte obişnuită 
masa şi să vă vorbim de câştigul ce-l aveţi din cântare. 


lată că psalmul amestecă felurite glasuri şi din ele pregăteşte să se înalțe [la cer] o 
singură cântare plină de armonie: şi tineri, şi bătrâni, şi bogaţi, şi săraci, şi femei, şi 
bărbaţi, şi robi, şi liberi, cu toţii înălțăm o singură melodie. Căci dacă un chitarist, 
lovind cu multă dibăcie mai multe corzi deodată, reuşeşte să facă din cele multe o 
singură [melodie], (dar corzile] rămân în acelaşi timp multe, ce noutate este dacă 
puterea psalmului şi a cântării duhovniceşti lucrează exact acelaşi lucru? Ba, mai 
mult, nu numai pe noi, cei de faţă, ci şi pe cel ce s-a săvârşit dintre cei vii l-a 
adunat [în acelaşi duh]. Fiindcă şi acel fericit prooroc a cântat împreună cu noi. 


Şi, deşi la curţile împărăteşti nu este cu putinţă acest lucru, fiindcă cel ce poartă 
coroana şade şi toţi se desfată în tăcere [de cel ce cântă], iar acestui obicei se 
supun] chiar şi cei aflaţi în cele mai mari vrednicii, aici nu este aşa, ci proorocul 
glăsuieşte şi toţi răspundem, toţi laolaltă cântăm. Şi nu este osebire aici între rob şi 
liber, nici între bogat şi sărac, nici între cârmuitor şi omul de rând. Ci toată această 
deosebire lumească se leapădă şi un singur cor se încropeşte din toţi şi este 
adevărată egalitate [între toţi] şi pământul se face oglindă a cerului. Atât de vestit 
este bunul neam al Bisericii, că nici nu se poate închipui ca stăpânul să poată cânta 
cu multă îndrăzneală dacă servitorul cârteşte împotriva lui. Şi nici bogatul nu-şi 
mişcă limba atâta timp cât săracul îl osândeşte prin tăcerea lui. Nici bărbatul nu 
cântă şi vorbeşte cu îndrăzneală dacă femeia tace şi stă fără de glas. Ci cu toţii au 
parte de cinste egală şi înalță jertfă comună şi daruri comune. Nu are nimic mai 
mult acesta decât acela, nici acela decât acesta, ci toți sunt în aceeaşi cinste şi 
ridică spre Făcătorul lumii un singur glas din mai multe guri. Deosebirea nu stă în 
faptul că unul e rob şi altul liber, că unul e bogat şi altul sărac, că unul e femeie şi 
altul bărbat, ci în voia liberă în râvnă sau lâncezeală, în răutate sau virtute. 


Și aşa, voi putea şi eu să numesc bogat pe cel sărac, sărac pe cel bogat, muiere pe 
bărbat, bărbat pe femeie, neştiutor pe cel înţelept şi înţelept pe cel simplu, însă nu 





amestecând firea lucrurilor, ci judecând după cel mai bun dreptar, care pe toate le 
îndreptează. 


Și cum poate să fie bărbatul femeie — ar zice cineva — şi femeia bărbat? Poate, nu 
schimbându-şi firea, ci voia liberă. Păi atunci când îl văd pe bărbat cu aurării, 
înfrumusețat, cu frizură aranjată, mirosind a parfum, îmbrăcat cu haine moi şi cu 
mersul de femeie, luând aminte la desfătări, cum aş mai putea să-l numesc bărbat 
pe unul ca acesta, care şi-a trădat noblețea firii sale şi s-a potrivit firii femeieşti? 


Căci dacă Pavel nu o socoteşte vrednică să se numere printre cei vii pe o femeie 
care face asemenea lucruri, ci o scoate din ceata celor însuflețiți şi o aşază cu cei 
morţi, zicând că „cea care trăieşte în desfătări este moartă” (| Tim 5, 6), cum mai 
poate un bărbat care face acestea să mai fie numărat în ceata bărbaţilor, de vreme 
ce şi o femeie care face aşa ceva a pierdut viaţa? Să nu îmi arăţi că cineva este 
bărbat din aceea că poartă veşminte bărbăteşti şi centură, nici din faptul că se 
poartă cu autoritate şi înfricoşare acasă, ci [vădeşte-mi] că este bărbat din mintea 
lui cea iubitoare de înţelepciune, din aceea că îşi ţine din scurt patimile, că biruie 
bolile sufletului [său], că îşi cârmuieşte şi este stăpân în casa lăuntrică a inimii şi 
nu se lasă dus încoace şi-ncolo de gândurile cele fără de rânduială. 


Acest lucru îl face mai cu seamă bărbat. lar dacă se ţine de beţii şi de orgii şi îşi 
pierde toată ziulica în ospeţe şi jocuri şi discuţii la un pahar cu vin şi se face, sub 
[tirania] patimii, mai moale decât orice ceară, cum mai poţi să-l numeşti pe unul 
ca acesta bărbat, de vreme ce este prins cu totul şi rob vândut, dedându-se la toate 
patimile? Pe un astfel de om cu apucături femeieşti şi molatic şi iubitor de 
desfătări, călcat în picioare de toţi, oare mai este cu putință să-l pui în ceata 
bărbaţilor? Sau nu ştiţi că lupta şi războirea noastră nu este cu oameni de o fire cu 
noi, ci cu puterile cele nevăzute, cu armele demonilor, după fericitul Pavel? Că 
zice el: „Lupta noastră nu este împotriva sângelui şi a cărnii, ci împotriva 
începătoriilor şi a stăpâniilor” (Ef 6, 12). 


3. Acest lucru ţine mai cu seamă de bărbat, însă cel ce se împodobește, dar nu e 
plin de elan, cel ce se înfrumuseţează, dar este lipsit de bărbăție, cum să stea în 
ceata de bătaie? Sau cum să fie numit bărbat un om cu o dispoziţie lăuntrică mai 
moale decât orice femeie? Tot aşa, după cum pe acesta nu I-aş numi bărbat, ci mai 
muieratic decât o femeie, la fel şi o femeie plină de bărbăţie poate fi mai tare decât 
orice bărbat, dacă mânuie armele cele duhovniceşti şi îmbracă platoşa dreptăţii, 
dacă îşi ia coiful mântuirii şi îşi pune în faţă scutul credinţei, dacă se încinge cu 
cingătoarea adevărului şi ia sabia Duhului. Una ca acesta, care străluceşte 
înveşmântată cu armele, să stea în ceata de luptă. 





Căci este mai presus decât cerurile în cugetul ei şi împrăştie oştile demonilor şi 
nimiceşte tirania diavolului, alungă patimile şi după ea rămân mai multe cadavre 
decât de pe urma războaielor, nu [cadavre] ale oamenilor, ci ale gândurilor 
necuviincioase. Căci femeia şi bărbatul se deosebesc numai în trupurile lor, femeii 
fiindu-i rezervat războiul de ţesut şi fusul şi a frământa [pâinea] şi grija căminului 
şi dereticarea prin casă şi creşterea copiilor, iar bărbatului tribunalul şi conducerea 
cetăţii şi afacerile şi cătănia şi războaiele şi luptele. Dar în luptele pentru vieţuirea 
în dreapta credinţă, comun este stadionul, comune şi războaiele. Căci, la fel [ca 
bărbaţii], şi femeile se dezbracă şi nu părăsesc lupta, ci şi ele sunt gata de bătaie şi 
se incununează şi sunt lăudate şi au parte de cele mai de seamă premii şi cununi şi 
de trofee strălucite şi de necontenite biruinţe şi de toate celelalte. 


Și, ca să nu socotiți că aceste cuvinte sunt numai vorbe goale, ci să cunoaşteţi cu 
limpezime că femeile pot fi nu doar mai bărbate decât bărbaţii, ci li se îngăduie să 
se apropie chiar de nepătimirea îngerilor, vă voi aduce înainte o femeie prin firea 
ei, dar care s-a atins de cer prin tăria vieţuirii ei înțelepte: maica Macabeilor. 


Aceasta de două ori câte şapte a fost încununată. Dacă vrei, adu aici pe cel mai bun 
ostaş, pe cel mai aprig în luptă, pe cel mai plin de bărbăţie, pe cel mai curajos şi vei 
vedea pe această femeie pe atât mai presus de acela, pe cât este de departe bolta 
gerului de pământ. Căci un ostaş, fie el şi cel mai bun, dacă a primit o rană, a avut 
numai o singură teamă: moartea grabnică din pricina acelei răni. Aceasta însă a 
rămas neclintită ca o stâncă, suferind cu răbdare, pentru fiecare copil al ei, dureri 
mai cumplite decât chinurile pe care aceia le primeau în coaste. Și asta fiindcă era 
şi mamă şi văduvă, şi în vârsta celei mai adânci bătrâneţi. 


Câţi aţi fost părinţi şi aţi avut dureri pentru copiii voştri, ştiţi că asemenea lucruri 
sunt mai cumplite decât orice chin. Nici chiar o săgeată ascuţită nu aduce o durere 
aşa de adâncă celor pe care-i răneşte cum a zvârcolit fiecare [suferinţă] a copiilor ei 
sufletul aceleia. Gândeşte-te cum îi era să vadă, pentru fiecare copil, trupul sfâşiat 
de foc şi sabie. Cum a privit, cum a auzit, cum a primit arderea trupurilor lor, cum 
putea să se uite la miile de morţi ce se abăteau asupra fiecărui copil? Şi totuşi, ca o 
stâncă a stat nemişcată, care neputând fi clintită de valuri, le preface în spumă. Ca 
un fier era, ca un diamant! Ba mai bine aş zice că nu găsesc nici un cuvânt vrednic 
prin care să redau, cât de cât, statornicia şi răbdarea femeii. 


Aşadar, pe aceasta, femeie sau de-a dreptul bărbat o vom numi? Şi nu este ea cu 
totul mai presus decât bărbaţii? Pentru ce, când vezi pe alta având trup firav din 
cea dintâi vârstă şi petrecându-şi nopţile nedormită şi zilele nemâncată, subțiindu- 
şi pofta pântecelui şi lepădând la pământ dorirea de bani şi avuţii, omorându-şi 





trupul şi răstignindu-l, socotind ca pe nimic cele de aici, umblând pe pământ, dar 
atingând cerul, călcând în picioare şi dispreţuind slava [lumească], lepădând fala şi 
purtând în loc o haină din postav ieftin, purtând lanţuri, aşternându-şi sub ea 
cenuşă, dormind pe podea şi necerând nimic mai mult, strâmtorându-se într-o 
căscioară, vorbind faţă către faţă cu proorocii şi socotindu-şi viaţa ca o pregătire 
pentru moarte, moartă fiind mai înainte de sfârşitul [vieţii sale], cheltuindu-se în 
foame şi priveghere şi negrijă faţă de trup, nepunând nici un preţ pe închipuirile, 
care sunt ca nişte frunze veştejite, ale vieţii acesteia, pentru ce, dar, o ocărăşti şi o 
vorbeşti de rău pe această femeie, spune-mi? Nu mai degrabă ar trebui s-o scoţi 
chiar din rândul bărbaţilor şi s-o pui în ceata îngerilor, de vreme ce, femeie fiind cu 
firea, a arătat atâta filosofie? 


4. Şi cine va avea de grăit ceva împotrivă la aceste cuvinte? Nimeni! la ascultă şi 
ce femei erau pe vremea apostolilor. Auzi-l pe Pavel zicând în epistola către 
Romani: „YW-o încredinţez pe Febe, sora noastră, care este diaconiţă a Bisericii 
din Chenhreea, care a fost întâistătătoare multora şi chiar şi mie” (Rom 16, 1-2). 


Ce spui, Pavele? O femeie ţi-a fost întâistătătoare şi nu te ruşinezi, nici nu roşeşti 
să spui acestea? Nu mă ruşinez — zice -, ba mă şi laud. Şi Stăpânul meu nu S-a 
ruşinat să aibă maică o femeie. lar întâistătătoare mi-a fost nu fiindcă era pur şi 


simplu femeie, ci fiindcă era filosoafă şi se grijea de evlavie. 


Și cum a fost întâistătătoare lui Pavel? Căci de cine ar fi avut nevoie Pavel, 
alergătorul în toată lumea, cel ce îşi avea trupul numai de formă, cel care a 
călcat în picioare până şi trebuinţele firii, cel ce alungă demonii, cel ce era 
cinstit în ochii credincioşilor ca un înger, cel de care s-au ruşinat şi fiarele, cel 
de care s-a sfiit marea şi, ţinându-l1 o zi şi o noapte, nu I-a înecat; cetăţeanul 
Raiului, cel răpit la cer de trei ori, cel ce s-a împărtăşit din tainele lui Dumnezeu, 
cel ce s-a ostenit mai mult decât toţi apostolii; vasul alegerii, cel ce a condus 
Biserica la Mirele Hristos; crainicul neamurilor, cel ce a străbătut marea şi 
uscatul, cel ce a lăsat pretutindeni urmele de biruinţă ale bărbăţiei sale; cel ce s- 
a luptat neîncetat cu foamea şi cu setea; cel ce s-a războit cu golătatea şi cu 
frigul şi a zis: „până în ceasul de acum flămânzim şi însetăm, şi suntem goi”, cel 
ce s-a făcut mort lumii; cel ce socotea lumea moartă pentru sine, locuitorul 
ceresc, nebunaticul îndrăgostit de Hristos, cel mai fierbinte decât focul, cel mai 
vajnic ca fierul şi mai tare ca diamantul? Acesta nu se ruşinează să spună despre 
o femeie că „întâistătătoare a multora a fost, şi chiar a mea”! Căci dacă nu voia, n- 
ar fi scris aceasta în epistolă. 





Acum însă, vrând că acest fapt să rămână pururea pomenit, o salută pe femeie şi îi 
învaţă pe toţi să o primească şi îi spune „, întâi stătătoare a lui”. Şi nu se ruşinează, 
nici nu roşeşte. Atât de mare lucru este un suflet filosof, chiar şi în trup femeiesc! 


lar acestea le zic că să nu găsească femeia pretexte şi să spună: „Pentru că sunt 
femeie, nu am putut ajunge la măsura deplină a evlaviei. lată, şi aceasta era femeie, 
şi firea nu i-a fost piedica, ci a fost învrednicită să-i fie întâistătătoare lui Pavel şi 
să propovăduiască în toată lumea. Și cum i-a fost întâistătătoare? Fiindcă I-a 
slujit în primejdii. Căci a stat lângă cel întemnițat, 1-a încurajat pe când era în 
lanţuri, i-a adus mângâiere în nevoile sale, i-a dat la o parte pe uneltitori, s-a dat 
chiar pe sine la moarte, ca pe Sfântul acela să-l răpească din primejdii. 


De aceea şi pe următoarea femeie [din epistolă] o laudă, zicând: „îmbrățişaţi pe 
Priscilla şi Aquila”. Vezi şi aici femeie strălucită! Chiar dacă una erau cei doi, pe 
femeie o aşază înaintea bărbatului. Nu zice: „pe Aquila şi Priscilla”, ci „pe Priscilla 
şi Aquila”. Cine erau aceştia? Făcători de corturi ce şedeau în atelier, însă nici 
meşteşugul lor, nici sărăcia nu le-au fost piedică. Căci prin tot oraşul străbătând 
fericitul acesta [Pavel], într-o căsuţă ca aceasta a socotit să rămână. 


Dar pentru ce? Nu fiindcă avea coloane sculptate, nici fiindcă era împodobită cu 
pardoseli şi pavaje cu mozaicuri, nici cu acoperiş aurit, nici fiindcă aveau cete de 
robi şi ajutorarea eunucilor, ci tocmai fiindcă această căscioară era mai cu seamă 
lipsită de toate acestea. Şi fiindcă femeia şi bărbatul munceau cinstit, nu răpind, 
nici lăcomindu-se, ci, folosindu-se pentru slujirea trupului numai de hrană absolut 
trebuincioasă, au făcut casa lor Biserică. De aceea socotea Pavel casa aceasta 
destoinică să-i fie găzduire. Şi ca să vezi că a rămas acolo tocmai din pricina 
virtuţii sufletului lor, auzi ce zice mai departe: „Care şi-au pus gâtul pentru 
sufletul meu. Și cărora nu numai eu le mulțumesc, ci şi toate Bisericile cele 
dintre neamuri”. 


Ai văzut că nu firea femeiască, nu meşteşugul, nu sărăcia sunt piedici în calea 
virtuţii? Ai văzut femeie primitoare de străini şi bărbat care nu numai masă |şi 
casă], ci şi sângele şi l-au dat pentru Apostol? Cum asta, de vreme ce n-au fost 
ucişi pentru el? Nu, dar aceştia au plinit acelaşi lucru ca şi mucenicii, căci erau 
nişte mucenici vii şi adeseori dădeau mărturie prin aceea că pururea erau gata să fie 
junghiați pentru Pavel. 


Căci nu zice „care şi-au cheltuit banii”, nici „care mi-au deschis casa”, ci — lucru 
care era mai mare decât toate — ar fi primit moarte şi ucidere, ar fi ales tăierea 
capetelor pentru mine. Să audă acum cei bogaţi, care abia se încumetă să dea un 





bănuţ sfinților. Aceia şi-au dat sângele, s-au dezbrăcat de viaţa aceasta ca să-l 
scape şi să-l slujească pe Sfânt. lar cei de azi nici cea mai mică părticică de avere 
nu 0 dau cu uşurinţă celor aflaţi în nevoi. lar Priscilla şi Aquila, şi banii şi trupurile 
ŞI însăşi viaţa au dat-o. 


Vezi ce femeie înţeleaptă, vezi ce bărbat, care vieţuia în sărăcie, din meştesugul 
său? Acestora să le râvnim, acestora să le urmăm, trecând cu vederea toate cele de 
aici şi să dăm toate pentru cei ce sunt ai lui Dumnezeu, ca să avem parte de 
bunătăţile cele viitoare, cu harul şi cu iubirea de oameni a Domnului nostru Iisus 
Hristos, prin care şi cu care Tatălui şi Duhului Sfânt slavă, acum şi pururea şi în 
vecii vecilor. Amin. 





Sfântul loan Gură de Aur — Cuvânt cum că nu ne pedepsim pentru Adam, ci 
dimpotrivă mai mari sunt cele bune ce au fost aduse prin acela, decât cele de 
întristare, de vom lua aminte de noi înşine. Şi împotriva celor ce trec cu 
vederea pe săraci. 


Poate socotiți că am terminat tot cuvântul cel despre stăpânire, dar văd că încă 


multă roadă se mai află în el. Vă rog să nu slăbiți până ce o vom culege toată. 
Lucrătorii cei iubitori de osteneală când văd via înfrunzită şi încărcată cu multă 
roadă, nu taie numai strugurii cei dinafară, ci merg şi mai înăuntru plecând viţele şi 
întorcând frunzele ca să nu se tăinuiască nici un struguraş, ascunzându-se pe sub 
frunze. Deci să nu vă arătaţi mai trândavi decât aceia, nici să vă duceţi mai înainte 
de a lua totul. Mai ales că osteneala este a mea, iar roada a voastră. 


Am judecat ieri pe femei, dar mai bine zis nu pe femei, ci pe Eva, care a adus robia 
în lume prin păcat. Poate ne vor întreba femeile: Pentru care pricină greşind 
aceea ne-am osândit noi şi căzând numai o fată, vina s-a întins la toată firea? 
Acelaşi lucru vor zice şi slugile: De ce Ham făcând de ocară pe tatăl său, pedeapsa 
a trecut la tot neamul lui? La fel şi cei ce se tem de stăpânitori vor zice: De ce sunt 
ei sub jugul stăpânirii din pricina altora care trăiesc în răutate? 


Deci ce vom zice noi către toți aceştia? Un răspuns vom da la toate întrebările. 
Greşind cei mai dinainte prin neascultarea lor au adus robia, şi aducându-se 
aceia, cei de pe urmă au întărit-o prin păcatele lor. Şi de vor putea să se arate pe 
ei înşişi totdeauna curaţi de păcate, poate pe drept vor putea grăi împotrivă, iar 
dacă şi ei sunt vinovaţi de multe certări şi pedepse de prisos este această 





dezvinovăţire. Şi nu am zis că păcatul nu aduce robie, ci că tot păcatul este înjugat 
cu robia, învinuind firea păcatului, iar nu un păcat oarecare. Şi precum toate bolile 
cele nevindecate duc la moarte, dar nu toate sunt la fel, tot aşa şi păcatele nasc 
robie, cu toate că nu sunt de acelaşi fel. 


Eva a greşit atingându-se de pom şi a fost osândită pentru aceasta. Dar tu să nu faci 
o altă greşală mai cumplită decât aceea. 


La fel şi pentru robi o putem zice şi pentru supuşi. Cei dintâi au adus păcatul, iar 
cei ce au fost după ei au atras asupră-le puterea stăpânirii cu greşalele pe care le-au 
făcut, deşi mulți întorcându-se către fapta bună, s-au izbăvit de stăpânire. Şi de 
voiţi să vorbim mai întâi despre femei, ca să vedeţi că fericitul Pavel, cel ce a pus 
asupra lor legăturile, tot ei le-a dezlegat, “Și femeia de are bărbat necredincios şi 
el voieşte să vieţuiască cu ea, să nu-şi lase bărbatul” (| Cor. 7, 13). Pentru ce? 
“Căci ce ştii tu, femeie, dacă îţi vei mântui bărbatul” (| Cor. 7, 16). 


Dar cum poate femeia să mântuiască? Dacă îl va sfătui, îl va îndemna şi-l va 
învăța cuvântul dreptei credinţe. Dar ieri, o fericite Pavel, ziceai: “Nu îngăduiesc 
femeii să înveţe pe altul” (| Tim. 2, 12). Cum dar acum o faci învăţătoare 
bărbatului ei ? Nu fac aceasta contrazicându-mă. Dar ascultă pentru care pricină a 
oprit-o pe ea şi pentru care pricină a întors-o iarăşi la scaunul învăţăturii, ca să 
cunoşti înţelepciunea lui Pavel. 


Bărbatul să înveţe. De ce ? pentru că nu s-a amăgit. “Și nu Adam a fost amăgit” (| 
Tim. 2, 14). Dar femeia să se înveţe. De ce? Pentru că “amăgită fiind, s-a făcut 
călcătoare de poruncă”. Dar aici este împotrivă. Căci, când va fi bărbatul 
necredincios, iar femeia credincioasă, să înveţe femeia. De ce ? Pentru că nu S-a 
amăgit, fiindcă este credincioasă. S-au întors cele ale învăţăturii, să se întoarcă 
dar şi cele ale stăpânirii. Ai văzut cum peste tot robia urmează amăgirii 
păcatului, iar nu firii? Deci a început venind amăgirea la femeie, amăgirii i-a 
urmat şi supunerea. S-a mutat amăgirea la bărbat, s-a mutat şi supunerea. ȘI 
precum la început i s-a încredinţat bărbatului mântuirea femeii, pentru că el nu se 
amăgise, zicând: “Și spre bărbatul tău va fi întoarcerea ta şi el te va stăpâni” 
(Fac. 3, 16), aşa şi aici când femeia credincioasă are bărbat necredincios, mântuirea 
bărbatului o încredinţează femeii, zicând: “Căci ce ştii tu, femeie, dacă îţi vei 
mântui bărbatul?”. Ce altă dovadă mai luminată decât aceasta poate arăta că 
robia nu urmează firii, ci păcatului ? 


Acel lucru se poate zice şi pentru robi. “Ai fost chemat rob? Fii fără grijă”. Vezi 
cum arată iarăşi că robia n-are putere când este faptă bună? “Jar de poți să fii liber, 





mai mult supune-te” (| Cor. 7, 21). Adică petrece mai mult în robie. De ce? 
Fiindcă cel ce este chemat rob întru Domnul este liber întru Domnul. 


Ai văzut că robia este numai cu numele, iar libertatea cu lucrul? Pentru care pricină 
a fost lăsat să petreacă rob? Pentru ca să cunoşti mărimea libertăţii. Şi după cum la 
cei trei tineri mai minunat lucru a fost a se păzi trupurile lor în focul acela, decât a 
se stinge cuptorul, tot aşa mai minunat lucru este a se arăta libertatea în robie, decât 
a desfiinţa robia. De aceea zice: “Jar de poți să fii liber, mai mult supune-te” , 
adică rămâi rob, căci ai libertatea cea adevărată. 


Voieşti să vezi acest lucru şi la stăpânitori? Nabucodonosor era împărat şi 
aprinzând cuptorul foarte tare, a adus pe cei trei tineri înaintea lui. Tineri părăsiţi, 
lipsiţi de toată apărarea, robi, depărtaţi de patrie. Şi ce zice împăratul? “Oare aşa 
este cu adevărat Sedrah, Misah şi Abednego, că dumnezeilor mei nu Slujiţi şi 
chipului celui de aur, care l-am ridicat nu vă închinaţi ?” (Dan. 3, 14). Ai văzut 
cum pe aceia, deşi erau robiți, fapta bună i-a făcut mai împărați decât împăratul şi 
i-a arătat mai înalți în cugetare ? 


Căci au răspuns nu ca şi cum ar fi vorbit cu împăratul, ci ca şi cum ar fi vorbit către 
un supus al lor, aşa de cu îndrăzneală răspundeau. Nu este treaba noastră să 
răspundem împăratului la întrebarea aceasta. “Este Dumnezeul nostru în ceruri... 
puternic să ne scoată pe noi” (Dan. 3, 17). L-au adus aminte împăratului de facerea 
de bine din vremea lui Danuil, rostind aceleaşi cuvinte pe care le-a spus şi acela 
atunci: “Taina pe care vrea s-o afle regele, nu pot s-o facă cunoscută lui nici 
înţelepţii, nici prezicătorii, nici vrăjitorii, nici cititorii în stele. Dar este un 
Dumnezeu în cer. Care descoperă tainele” (Dan. 2, 27-28). Deci despre cuvintele 
acestea îi aduceau aminte împăratului, ca să-l facă mai blând. Şi apoi îi zice: “Și 
chiar dacă nu ne va scăpa, Să ştii o împărate, că dumnezeilor tăi nu vom Sluji şi 
chipului cel de aur care l-ai ridicat nu ne vom închina” (Dan. 3, 18). 


Ai văzut înţelepciunea la acei tineri? Ca nu cumva cei ce erau atunci de faţă să 
prihănească pe Dumnezeu că este neputincios de se va întâmpla să cadă ei în 
cuptor şi să moară, apucând ei mai înainte au mărturisit puterea Lui, zicând: “Că 
este Dumnezeul nostru în ceruri, puternic să ne scoată pe noi”. lar dacă vor scăpa 
de văpaie, să nu se socotească că slujesc lui Dumnezeu pentru plată, au adaus: “Și 
de nu, Să ştii, o împărate, că dumnezeilor tăi nu vom Sluji şi chipului celui de 
aur, care l-ai ridicat nu ne vom închina”. 


Și cu aceste cuvinte propovăduind şi puterea lui Dumnezeu şi arătându-şi şi 
îndrăzneala sufletelor lor, ca nu cumva ceea ce a zis diavolul despre lov 





năpăstuindu-l, să zică careva şi despre aceştia. Dar ce a zis diavolul despre lov? 
“Oare în zadar se teme lov de Dumnezeu? Oare nu ai îngrădit Tu toate cele 
dinafară şi cele dinăuntru ale casei lui?” (lov 1, 9-10). Deci ca să nu poată zică 
nimeni astfel şi despre aceştia, apucând ei mai înainte au astupat gura cea 
neruşinată. Deci ceea ce ziceam că de va fi cineva rob, slugă, străin sau pribeag în 
pământ străin, dar de va avea cu sine fapta cea bună va fi mai presus şi mai împărat 
decât toți împărații. Ai văzut că şi robia femeilor s-a dezlegat şi a slugilor şi a celor 
supuşi stăpânitorilor? 


Hai acum să-ţi arăt că şi frica de fiare a fost înlăturată. Daniel a fost aruncat 
oarecând în groapa cu lei în Babilon, dar leii n-au îndrăznit să se atingă de el, căci 
au văzut chipul cel dintâi şi împărătesc care strălucea în el; au văzut însuşirile 
acelea pe care le avea Adam înainte de păcat. Căci cu aceiaşi supunere au venit la 
Adam şi au primit numele. Şi nu numai aici, ci şi la fericitul Pavel s-a petrecut la 
fel. Căci fiind în acel ostrov al barbarilor, şedea la foc şi se încălzea. Apoi din 
vreascuri a sărit o viperă şi s-a apucat de mâna lui. Dar ce s-a întâmplat? Degrab a 
căzut aceea, pentru că neaflând păcat, nici a muşca n-a putut. Şi precum noi de 
voim să ne suim pe vreo stâncă netedă, dar de nu vom găsi nimic de ce să ne ţinem, 
îndată cădem în noianul sau în prăpastia ce va fi dedesubt; aşa şi fiara aceea cu 
toate că era foc dedesubt, dar neaflând păcat de care să se apuce şi să-şi înfigă 
dinţii, a căzut în foc şi s-a mistuit. 


Voieşti să-ţi spun şi un al treilea fel de dovadă? 
> Primul a fost că nu numai cei dinainte au greșit, ci şi cei de după ei. 
> Al doilea a fost că cei ce au făcut fapte bune nu numai că au suportat cu 
uşurinţă robia din viaţa aceasta, ci s-au şi izbăvit de ea precum am arătat 
despre femei, despre cei supuşi stăpânitorilor şi despre fiare. 
> AL treilea este că venind Hristos mai mari bunătăţi ne-a adus acum, decât 
acelea din care am fost scoşi din pricina celor ce au greşit la început. 


Spune-mi de ce plângi? Pentru că greşind Adam ai fost scos din Rai? Fă fapte 
bune şi nu Raiul, ci însuşi cerul ţi-l deschizi şi nici un rău nu o Să pătimeşti din 
neascultarea celui întâi zidit. 


Plângi că ai fost lipsit de stăpânire asupra fiarelor? Iată îţi supun ţie pe draci, de vei 
fi cu luare aminte. “Căci iată v-am dat putere să călcaţi peste şerpi şi peste scorpii 
şi peste toată puterea vrăjmaşului” (Lev. 10, 19). Nu a zis “stăpâniţi”, ca la fiare, 
ci “călcaţi” dându-ne o stăpânire şi mai mare. 





La fel şi Pavel nu a zis: Dumnezeu să supună pe satana sub picioarele voastre, ci: 
“Dumnezeul păcii să zdrobească repede pe satana sub picioarele voastre” (Rm. 
16, 20). Şi nu mai este ca mai înainte că “acela va păzi capul tău şi tu îi vei păzi 
călcâiul” (Fac. 3, 15), ci avem biruinţă completă prin desăvârşită zdrobire şi 
pierdere a vrăjmaşului. 


Eva te-a supus bărbatului ? Dar eu te fac de o cinste nu numai cu bărbatul, ci şi cu 
îngerii de vei voi. A1 fost lipsit de viaţa aceasta? Dar eu îți dăruiesc pe cea viitoare, 
pe cea veşnică, fără de moarte şi plină de nenumărate bunătăţi. Nimeni dar să nu 
socotească că pătimeşte necazuri din pricina celor de mai înainte. Căci de voi 
spune pe toate acelea ce ni se vor dărui, vom afla că ele sunt mult mai mari decât 
cele pe care le-am pierdut. Dar din cele ce s-au zis se dovedesc şi celelalte. 


Adam ţi-a adus viaţă ostenicioasă? Dar Hristos ţi-a făgăduit viaţa de unde a fugit 
durerea, întristarea şi suspinul în Împărăţia Cerurilor, căci zice: “Veniţi 
binecuvântaţii Tatălui Meu, moşteniţi împărăţia cea pregătită vouă de la 
întemeierea lumii. Căci am flămânzit şi Mi-aţi dat să mănânc; am însetat şi Mi- 
ați dat de am băut; străin am fost şi M-aţi primit; gol am fost şi M-aţi îmbrăcat; 
în temniţă am fost şi aţi venit la Mine” (Mt. 25, 34-36). 


Oare vom auzi şi noi acel glas fericit? Mă cam îndoiesc, căci se trece foarte mult 
cu vederea săracii. Este vreme de post, sfătuire şi arătare a învățăturilor celor 
mântuitoare, rugăciuni dese şi slujbe se fac în toate zilele. Dar care este folosul 
după atâta silință? Niciunul. Căci ne ducem de aici şi trecem pe lângă şirurile de 
săraci care Stau pe amândouă părţile ca şi cum am vedea nişte stâlpi, iar nu 
trupuri de oameni. Aşa fără de milostivire îi trecem cu vederea ca şi cum am fi 
văzut nişte chipuri neînsufleţite, iar nu oameni cu duh şi suflare. Dar vei zice că 
foamea te sileşte acasă. 


Dimpotrivă foamea ar trebui să te înduplece să rămâi. Căci pântecele cele sătule, 
după vorba poporului, nu cunosc pe cele flămânde, iar cele flămânde din pricina 
foamei cunosc şi pe cele străine, cu toate că nu întru totul. Tu alergi la masa care 
este pregătită şi nici puţin nu suferi să aştepţi, iar săracul stă până seara, silindu-se 
ca să-şi adune hrana cea de peste zi. şi văzând că ziua se sfârşeşte, iar argintul încă 
nu l-a adunat îndeajuns pentru hrana din ziua aceea, se chinuiește şi se scârbeşte, şi 
este silit să îndrăznească la lucruri mai mari decât puterea lui. De aceea seara mai 
tare ne supără pe noi, jurându-se, plângând, tânguindu-se, întinzându-şi mâinile şi 
alte gesturi neruşinate sunt siliți să facă. 





Căci se tem ca nu cumva, după ce vor pleca spre casele lor, să se rătăcească prin 
oraş ca într-o pustietate. Şi precum cei ce se primejduiesc de stricarea corăbiei, 
apucându-se de vreo scândură, ostenindu-se ca mai înainte de seară să intre în 
liman, ca nu cumva venind noaptea să rămână afară şi să pătimească primejdie mai 
cumplită, aşa şi săracii, temându-se de foamete ca de stricare de corabie, se silesc 
ca mai înainte de seară să adune argintul necesar pentru hrana lor, ca nu cumva 
ducându-se la casele lor, să rămână afară din liman. Căci pentru ei liman sunt 
mâinile celor ce-i ajută. 


Iar noi nici în târg nu ne plecăm la nevoile acelora, nici după ce ne întoarcem acasă 
ŞI nici când ni se pune masa plină de nenumărate bunătăţi — dacă trebuie să numim 
bunătăți pe acelea pe care le mâncăm spre osânda nemilostivirii noastre — căci 
auzindu-i umblând pe uliţe, strigând şi văitându-se noaptea în întuneric ca într-o 
pustietate adâncă, nici aşa nu ne înduplecăm. După ce ne săturăm şi mergem la 
somn, auzindu-i iarăşi tânguindu-se pe afară, rămânem nepăsători, ca şi cum am fi 
auzit lătrat de câine turbat, iar nu glas de om. Nu ne înduplecă nici vremea, — căci 
noaptea când toţi dorm, acela se tânguieşte singur -, nici simplitatea cererii — căci 
nu cere ceva mai mult de la noi, decât puţină pâine şi câţiva bani, — nici mărimea 
nevoii, — căci de-a pururea se luptă cu foamea -, nici blândeţea rugătorului, — căci 
fiind cuprins de atâta nevoie nu îndrăzneşte să vină la uşă, ci de departe se roagă. 


Și de va lua, răsplăteşte mulţumiri, iar de nu va lua, nici aşa nu scoate vreun 
cuvânt, nici ocărăşte sau huleşte pe cei ce pot să-i dea şi nu-i dau. Şi precum cineva 
este tras la pedeapsă nesuferită de un speculator, cu toate că se roagă şi se cucereşte 
la cei ce trec, care nici un ajutor nu-i dau; aşa şi acesta trăgându-se de foame ca de 
un speculator spre noapte şi privegherea cea nesuferită, întinde mâinile rugându-se 
cu mare strigare la cei ce stau sus prin case, dar nu dobândeşte nici o iubire de 
oameni, ci se izgoneşte cu nemilostivire şi cu multă cruzime. 


Şi nimic din acestea nu ne înduplecă pe noi. Ci după atâta nemilostivire îndrăznim 
să întindem mâinile la cer şi să vorbim cu Dumnezeu despre milă şi să cerem 
iertare păcatelor noastre, netemându-ne ca nu cumva să se pogoare vreun fulger din 
cer asupra noastră după astfel de rugăciune şi după atâta cruzime şi nemilostivire. 


Spune-mi, cum vom merge la somn şi la odihnă fără să ne temem că însuşi săracul 
acesta va veni la noi în vis, întinat, mânjit şi îmbrăcat cu haine rupte, şi tânguindu- 
se şi plângând va imputa cruzimea noastră? Căci pe mulți am auzit zicând de multe 
ori ca ziua trecând cu vederea pe săraci, noaptea s-au văzut pe ei înşişi legaţi cu 
funii şi traşi de mâinile săracilor şi pătimind multe şi nenumărate rele. Dar acestea 
sunt în somn şi în vis şi sunt ca o pedeapsă vremelnică. Oare nu te temi că poate 





vei vedea pe săracul acesta care acum se tânguieşte, strigă şi se vaită în sânurile lui 
Avraam, precum a văzut oarecând bogatul pe Lazăr? 


lar cele ce urmează de aici le las la cunoştinţa voastră, căci ştiţi pedepsele cele 
amare şi nemângâiate, cum a cerut apă şi n-a dobândit nici o picătură; cum 1 se 
ardea limba; cum a făcut multă rugăciune, dar n-a dobândit nici o iertare; şi cum se 
va munci fără sfârşit. Ci o, să nu fie, ca să suferim acestea cu lucrul, ci auzindu-le 
grăindu-se să scăpăm de pedeapsă şi făcându-ne vrednici de primirea plină de 
dragoste a strămoşului Avraam, să mergem în acelaşi loc cu el, cu darul şi cu 
iubirea de oameni a Domnului nostru lisus Hristos, căruia împreuna cu Tatăl şi cu 
Duhul Sfânt 1 se cuvine slava şi stăpânirea acum şi pururea şi în vecii vecilor. 


Amin. 
Din “Dascălul pocăinţei — Omilii şi cuvântări” 


Editura Sf. Episcopii a Râmnicului Vâlcea 

Omilia LX din Comentariul la epistola I către Timotei (PG 62, 543-548) 


„Femeia Să se înveţe în linişte cu toată supunerea, femeii să înveţe |pe altul] nu-i 
îngădui, nici să-l stăpânească pe bărbat, a să fie întru linişte. Căci Adam a fost 
plăsmuit mai întâi, apoi Eva. Și Adam nu a fost înşelat, ci Eva fiind înşelată a 
călcat [porunca]. Dar se va mântui prin naşterea de prunci, dacă ei vor rămâne 
în credinţă şi în dragoste şi în sfințire dimpreună cu întreaga înţelepciune” 
(Tim. 2,11-15). 


1. Multă sfială [aidvz] cere fericitul Pavel de la femei şi multă cuviinţă 
[kosmiothz]. De aceea nu s-a rezumat doar la înfăţişarea |[schma] şi îmbrăcămintea 
[katastolh] lor, ci s-a referit chiar şi la voce. Şi ce zice? „Femeia în linişte să se 
înveţe”. Ce înseamnă asta? Nicidecum să nu vorbească femeia în biserică. Asta a 
scris-o şi în Epistola către Corinteni când zice: “Ruşinos este pentru femei să 
vorbească în biserică” (| Cor. 14,35). De ce? Fiindcă legea le-a supus | 
bărbatului]. Şi iarăşi tot acolo: “Dacă vor să se înveţe ceva să întrebe pe bărbaţii 
lor acasă” (| Cor. 14,35). 


Atunci, [în vremea apostolilor], femeile tăceau, urmând o astfel de învăţătură, 
acum însă, mare e tulburarea din partea lor, mare strigătul, multă vorbirea. Şi 
nicăieri nu vorbesc atâta ca aici [în biserică]. Că le-ar putea vedea cineva discutând 
câte nici măcar la piaţă sau la baia publică nu le discută. Căci pentru aceasta şi vin, 
ca să poată vorbi. Şi toate, cu râvnă se îndeletnicesc cu discuţii nefolositoare. De 
aceea toate s-au răsturnat cu susul în jos. Şi nici măcar nu se gândesc că nu se 
poate învăţa ceva folositor decât dacă stau în linişte. Căci atunci când vorba le 





împinge la discuţii, nici una nu mai e atentă la cele ce se spun [în biserică]. Şi 
atunci care e folosul? Atât trebuie să fie de tăcută femeia încât nu numai despre 
cele lumești, dar nici măcar despre cele duhovniceşti să nu vorbească în biserică. 
Aceasta e cuviința |kosmoz], aceasta e sfiala [aidvz], care vor putea să o 
împodobească mai mult decât hainele. lar dacă aşa se va înveşmânta, va putea şi 
rugăciunile să şi le facă cu multă bunăcuviinţă [eukosmia] sau [eukosmia] . 


„Femeii nu-i îngădui să înveţe pe altul”. „Nu-i îngădui”, zice. Dar ce fel de 
legătură are aceasta [cu contextul]? Multă [legătură]! Vorbea despre linişte, despre 
cuviinţă, despre sfială. Spunea că „nu voiesc ca ele să vorbească”. Aşadar, pentru 
că din toate părțile vrea să le taie prilejurile de a vorbi, de aceea le zice să nu înveţe 
pe altul, ci să ţină rânduiala |taxiz] de ucenice. Căci astfel, prin tăcere, îşi vor arăta 
şi supunerea |upotagh]. Neamul [femeiesc] este cumva plecat spre vorbă. De aceea 
din toate părțile o pune [pe femeie] în buna ei rânduială [şi la locul ei]. 

„Căci Adam a fost plăsmuit mai întâi, apoi Eva. Şi Adam nu a fost înşelat, ci Eva 
fiind înşelată a călcat [porunca] ”. 


De ce spune acestea după cele ce le discutase [în acest context]? [Au vreo 
legătură?]. Au, desigur. Căci neamul bărbătesc a avut parte de mai mare cinste, de 
vreme ce a fost plăsmuit mai întâi. lar în altă parte l-a arătat mai mare decât cel 
femeiesc. „Nu a fost plăsmuit bărbatul din pricina femeii, ci femeia din pricina 
bărbatului”( Cor. 11,9). Aşadar ce înseamnă aceasta? Din multe motive vrea să-l 
facă pe bărbat cel dintâi. Mai întâi să aibă întâietatea din acestea, apoi şi din cele 
care s-au petrecut deja. 


L-a învăţat femeia odinioară pe bărbat şi pe toate le-a răsturnat şi l-a făcut [şi pe 
bărbat] vinovat de neascultare. De aceea a supus-o [upotassv] Dumnezeu 
[bărbatului], pentru că la început s-a folosit rău de egalitatea în cinste. „Cărre 
bărbatul tău întoarcerea ta” (Fac. 3,16). Dar mai înainte de aceasta [de cădere] nu 
a zis [Dumnezeu] acest lucru. Şi cum nu a fost înşelat Adam? Căci dacă nu a fost 
înşelat înseamnă că nu a fost nici în neascultare. [Nu e chiar aşa, ci] ia aminte cu 
mare atenţie! 


Femeia zice: „Sarpele m-a înşelat” (Fac. 3,13). Dar Adam nu zice “Femeia m-a 
înşelat”, ci „Femeia mi-a dat şi am mâncat” (Fac. 3,12). Nu este acelaşi lucru ca 
să primeşti înşelarea de la unul care e de aceeaşi seminţie şi neam cu tine sau de la 
o fiară, de la un rob, de la unul care este sub tine. Faptul acesta din urmă ţine de 
înşelare. Aşadar prin comparaţie cu femeia zice că Adam n-a fost înşelat, [nu că n- 
ar fi fost înşelat deloc]. Căci aceea a fost înşelată de cel rob şi supus ei, pe când 
Adam de cea liberă. Şi iarăşi nu despre Adam se zice că „a văzut pomul că este 





bun la mâncare”, ci despre femeie se zice că [a văzut] şi a mâncat şi a dat şi 
bărbatului ei. 


Aşa încât Adam nu pentru că a fost prins de poftă a călcat porunca, ci pur şi simplu 
pentru că s-a încrezut în femeie [a fost înduplecat de femeie]. A învăţat o dată 
femeia şi toate le-a întors pe dos. De aceea zice să nu înveţe |pe altul]. Dar cum 
rămâne cu celelalte femei, de vreme ce doar Eva a păţit aceasta? întru totul la fel, 
căci genul lor [a devenit] slab şi uşuratic. De altfel [apostolul] se referă aici [în 
acest text] la toată firea [femeiască]. Căci nu a zis „Eva fiind înşelată”, ci „femeia 
fiind înşelată”, denumire care se referă mai degrabă la genul comun [al femeilor] 
decât la aceea [la Eva]. Prin urmare, cum vine? Toată firea a rămas în călcare de 
poruncă prin aceea [prin Eva]? După cum zice despre Adam că „întru asemănarea 
călcării de poruncă a lui Adam, care este chip al Celui viitor. ”(Rom. 5,14), aşa şi 
aici, neamul femeiesc a călcat porunca, nu cel bărbătesc. 

Și atunci cum? Nu mai are mântuire [femeia]? Ba da! Care anume? Cea prin copii. 
Căci nu despre Eva a zis „dacă vor rămâne în credinţă şi în dragoste şi în sfințire 
dimpreună cu întreaga înţelepciune”, [ci despre copii], în ce fel de credinţă [să 
rămână]? în ce fel de dragoste? în ce fel de sfințire dimpreună cu întreaga 
înţelepciune? E ca şi cum le-ar spune: „Nu fiți amărâte, femeilor, pentru că genul 
vostru este defăimat şi lepădat. V-a dat Dumnezeu şi un alt prilej de mântuire, cel 
al creşterii de copii, încât nu numai prin voi înşivă, ci şi prin alții să vă mântuiți”. 
Ia fu atent câte întrebări se iscă de aici. 

„„ Femeia a fost înşelată ”, zice [apostolul], “şi s-a făcut călcătoare [de poruncă] ”. 
Cine [a fost înşelată]? Eva, [desigur]. Aşadar, aceasta [Eva] se va mântui prin 
naştere de prunci? Nu zice asta, ci zice că firea femeiască se va mântui. Dar nu 
aceasta [Eva] a călcat porunca? Ba da, Eva a călcat-o, dar neamul femeiesc se va 
mântui prin naşterea de prunci. Dar pentru ce nu zice că se va mântui [femeia] şi 
prin propria virtute? Nu cumva Eva a încuiat acest lucru şi pentru celelalte 
femei? [Dacă-i aşa], atunci cum rămâne cu fecioarele, cu cele sterpe, cu 
văduvele care au rămas fără bărbat înainte să nască? Pier cu toate? Nu au nici o 
nădejde? Dar noi [ştim cu toţii] că fecioarele sunt cele mai bine pregătite şi 
probate pentru mântuire. Atunci, ce vrea să spună? 


Unii zic că, după cum neamul femeiesc a fost supus [celui bărbătesc] de la 
plăsmuirea lor, prin cele întâmplate cu prima femeie, (căci, deoarece Eva a fost 
făcută după Adam şi a fost supusă lui, şi restul neamului femeiesc să se supună) tot 
aşa. pentru că Eva a călcat porunca, înseamnă că şi restul neamului femeiesc a 
călcat porunca. Dar [tâlcuirea] asta nu are sens. Căci acolo totul a ţinut de darul lui 
Dumnezeu, aici însă ţine de păcatul femeii. Ceea ce zice, asta înseamnă [de fapt]: 





precum toți oamenii au murit printr-unul, fiindcă acel unul a păcătuit, aşa şi tot 
neamul femeiesc a călcat porunca fiindcă femeia a călcat-o. Aşadar nimic să nu o 
întristeze [pe femeie]. I-a dat Dumnezeu mângâiere nu mică: să nască prunci. 


„Bine”, [ar zice careva], „dar aceasta ţine de fire”. Dar şi aceea ţine de fire. Că nu 
numai ceea ce ţine de fire i-a dăruit, ci şi creşterea de prunci. 
„Dacă vor rămâne”, zice, „în credinţă şi dragoste şi sfințire, împreună cu întreaga 
înţelepciune”. 


Adică, dacă după ce-i naşte, îi păzeşte şi îi păstrează în curăţie şi dragoste. Şi nu 
mică plată vor avea pentru acestea, ci chiar foarte mare, fiindcă au crescut atleți 
pentru Hristos. lar „sfințire” numeşte vieţuirea dreaptă şi „întreagă înţelepciune” 
cuviinţa |kosmiothz](20). 


„Credincios este cuvântul” (| Tim. 3,1). 


La această [creştere a copiilor] se referă cuvântul, nu la „dacă pofteşte cineva 
episcopie”. Pentru că era neclară această chestiune, pentru aceea zice „credincios 
este cuvântul” că vor putea taţii şi mamele să se bucure de virtuțile copiilor când îi 
vor creşte pe ei bine. Aşadar cum, dacă mama va fi netrebnică şi plină de mii de 
rele, oare se va folosi din creşterea copiilor? Nu mai degrabă e normal [în acest 
caz] să-i crească [răi încât] să devină asemenea ei? [Într-adevăr] acestea le zice 
despre mama virtuoasă, nu despre orice mamă. Căci |numai cea virtuoasă] va lua 
multă răsplătire pentru creşterea copiilor. 


Ascultaţi acestea, mame şi taţi, că nu fără de plată va fi creşterea copiilor [voştri]. 
Aceasta o zice şi mai departe [când vorbeşte de văduvă]: „Să aibă mărturie de 
fapte bune, dacă a crescut copii” Tim. 5,10). Împreună cu celelalte fapte bune şi 
pe aceasta o pune. Că nu este mic lucru, ca pe copiii cei daţi de la Dumnezeu să-i 
dai înapoi lui Dumnezeu. 


Căci dacă bază şi temelii bune pun când încep [construcţia], vor avea şi plată mare, 
după cum şi, dacă vor fi fără de grijă, vor lua pedeapsa. Fiindcă şi Eli din pricina 
copiilor lui a pierit. Că ar fi trebuit să-i certe şi să-i facă cu luare aminte. Desigur 
că i-a certat şi i-a atenţionat, însă nu cum trebuia, ci nevrând să-i întristeze. [Şi aşa] 
i-a pierdut şi pe ei şi pe sine. Auziţi acestea, părinţilor! „Educaţi-vă copiii în frica 
şi certarea Domnului” (Bf. 6,4) cu multă luare aminte şi grijă faţă de ei [epistrojh]. 


Sălbatică e tinereţea şi are nevoie de mulți învăţători, dascăli, pedagogi, însoțitori, 
doici. Şi toate acestea abia de sunt deajuns să o poată ţine în frâu. Ca un cal fără 





frâu, ca o fiară neîmblânzită este tinereţea. Deci, dacă de la început şi din cea 
dintâi vârstă îi fixăm [cu tărie] nişte hotare [limite bune [în care să se mişte], nu 
vom avea nevoie de multă osteneală după aceea, ci obişnuinţa le va fi [copiilor] 
pe mai departe lege. Să nu le îngăduim să facă nimic din cele plăcute şi 
vătămătoare şi nici să nu-i răsfăţăm şi Să fim indulgenţi cu ei sub motiv că sunt 
copii.Ci mai cu seamă Să-i păzim şi Să-i păstrăm în întreaga înţelepciune 
[svjrosunh]. 


Căci acest lucru, mai mult decât toate, le ruinează [integritatea] tinereţii. Cu acest 
lucru trebuie să ducem multe lupte cu mare-mare luare aminte. Şi degrabă să le 
luăm neveste, încât curate şi neatinse să primească trupurile lor nunta. Căci aceştia 
[cei curaţi cu trupurile] sunt şi cei care se vor iubi mai cu căldură. 


Cel care are întreaga înţelepciune înainte de nuntă cu atât mai mult o va avea după 
nuntă. Cel care învaţă să desfrâneze înainte de nuntă, va face asta şi după nuntă. 
»Bărbatului desfrânat”, zice [Scriptura], „toată pâinea îi este dulce”(Is. Sir. 
23,23). De aceea li se pun [mirilor] cununi pe cap, ca simbol al biruinţei, al faptului 
că neînvinşi se apropie de patul de nuntă, că n-au fost doborâţi de plăcere. lar dacă 
ai fost prins de plăcere şi te-ai dat pe tine desfrânărilor, pentru ce mai pe urmă ţii 
cununa pe cap, de vreme ce tu eşti învins? Acestea să-i îndemnăm, cu acestea să-i 
certăm, să-i înfricoşăm, să le făgăduim, când cu buna, când cu răul. 


Copiii Sunt o mare comoară care ni S-a încredinţat. Să ne îngrijim, dar, de ei şi 
toate să le facem ca nu cumva Cel Rău să-i ia de la noi. lar acum noi toate le 
facem pe dos. Că toate le facem ca să aibă un post bun şi să-l încredințăm pe copil 
unui bărbat credincios nouă şi căutăm pentru el un vizitiu [bun], un administrator 
[pentru averi] şi un cancelar foarte amabil. lar ceea ce e mai de preţ decât toate - 
adică să-l încredințăm unuia care poate să-i păzească întreaga înţelepciune - de asta 
nu ne grijim. Şi [aşa procedăm]|, cu toate că acest lucru este mai de preţ decât toate, 
şi toate celelalte există pentru acesta. 


Ne grijim pentru averile lor, dar pentru ei nu ne îngrijim. Vezi tu câtă lipsă de 
minte? Antrenează sufletul copilului şi toate celelalte vor veni după aceea. Că dacă 
nu va avea acest bun, nici un folos nu-i va fi din averi. lar dacă acesta îl va săvârşi, 
nici o vătămare nu va avea de la sărăcie. Vrei să-l laşi bogat? Învaţă-l să fie bun. 
Astfel va putea şi să-şi rânduiască cu dibăcie averile, iar dacă nu va avea avere, nu 
va fi cu nimic mai prejos decât cei care au. 


Pe când dacă este rău, chiar dacă îi laşi mii de averi, tot nu l-ai lăsat şi păzitor al 
lor. Şi în acest caz l-ai făcut mai de plâns decât cel mai de pe urmă sărac. lar celor 





care nu sunt educați bine din copilărie, mai bună le este sărăcia decât bogăţia. Şi 
asta pentru că sărăcia îi ține şi fără să vrea în virtute, pe când bogăția nu vrea să-i 
lase să aibă întreagă înţelepciune şi îi scoate din ea şi îi prăpădeşte şi îi aruncă în 
mii de rele. 


Mamelor, ocupaţi-vă mai cu seamă voi, personal, de fiicele voastre. Această păzire 
[a lor] vă este foarte la îndemână. Luaţi aminte să stea pe acasă [einai oikouroz] 

Și mai înainte de toate educaţi-le să fie evlavioase [eulabeiz], cuviincioase, să 
dispreţuiască lucrurile, banii şi averile [crhmata], să rămâne neîmpodobite. Şi aşa 
dați-le în căsătorie. lar dacă astfel le modelăm, atunci nu numai pe ele, ci şi pe 
bărbatul care o va lua îl veţi mântui. Şi nu numai pe bărbat, ci şi pe copii. Şi nu 
numai pe copii, ci şi pe [ceilalţi] urmaşi. 

Căci dacă rădăcina este bună, şi ramurile se vor întinde spre mai bine şi veţi lua 
plată de pe urma tuturor acestora. Aşadar, de vreme ce nu un singur suflet vom 
folosi printr-un suflet, ci multe, toate să le facem cu acest gând. Că aşa trebuie să 
iasă către nuntă din casa părintească, ca un atlet din sala de antrenament, stăpânind 
cu de-amănuntul toată ştiinţa [luptei] şi fiind ca un aluat care dospeşte toată 
frămăntătura ca s-o preschimbe în frumuseţea proprie. 


lar copiii să fie atât de sfielnici [şi cu bun simţ] încât să se facă cunoscuţi [altora] 


mai degrabă din cuviinţa şi întreaga lor înţelepciune, ca astfel să aibă şi de la 
oameni şi de la Dumnezeu multă laudă. Să înveţe să-şi înfrâneze pântecele, să se 
depărteze cu totul de cheltuieli, confort şi răsfăţ, să fie nişte buni iconomi, iubitori 
de părinţi, să înveţe să se lase conduşi. 


Căci aşa vor putea să aducă multă plată părinților. Aşa toate vor fi spre slava lui 
Dumnezeu şi spre mântuirea noastră în Hristos lisus Domnul nostru împreună cu 
Care Tatălui şi Duhului slavă, putere şi cinste acum şi pururea şi în vecii vecilor. 
Amin. 


din “Omilii şi cuvântări despre educaţia copiilor” 





Omilia XXI din Comentariul la epistola către Efeseni (PG 62,149-156) 


Copiilor, ascultați de părinţii voştri întru Domnul, căci aceasta este drept. 
Cinsteşte pe tatăl tău şi pe mama ta — care este cea dintâi poruncă cu 
făgăduinţă — ca Să-ţi fie bine şi să trăieşti ani mulţi pe pământ” (Ef 6,-3). 


1. După cum, plăsmuind cineva un trup, mai întâi aşază capul, apoi gâtul, apoi 
picioarele, aşa şi fericitul Pavel a înaintat cu cuvântul. A vorbit de bărbat, a vorbit 
de femeie, care este al doilea principiu [arch][în familie], şi, păşind mai departe pe 
drum, a ajuns şi la cel de-al treilea [element]. Aceştia sunt copiii. Pe femeie o 
conduce |arcev] bărbatul, iar pe copii bărbatul şi femeia. Aşadar, fii atent ce zice: 
„Copii, ascultați pe părinţii voştri întru Domnul că aceasta este prima poruncă cu 
făgăduinţă”. Nu vorbeşte aici despre Hristos, nici despre lucruri înalte, căci 
vorbeşte unor minţi care sunt încă slabe şi gingaşe. De aceea şi îndemnul este 
scurt, fiindcă copiii nu pot să urmărească [cu atenţie] o cuvântare lungă. 


De aceea nici despre Împărăţia [Cerurilor] nu grăieşte nimic, căci nu este potrivit 
acelei vârste să audă aceste lucruri, însă le grăieşte acel lucru pe care mai cu seamă 
sufletul de copil doreşte să-l audă: că va trăi mult timp. lar dacă cineva ar cerceta 
pentru ce nu le-a vorbit nimic despre Împărăţia Cerurilor, ci le-a pus în faţă o 
poruncă aşezată în Legea [veche], îi vom spune că le-a vorbit celor prunci [cu 
mintea], bine ştiind că, dacă bărbatul şi femeia vor vieţui după legea pe care le-a 
pus-o, nu va fi multă osteneală ca să-i supună şi pe copi”. 





Când un lucru are un început [arch] şi un fundament [urogesiz] bun şi frumos 
[kaloz], tare [iscuroz], cuviincios şi cu bună rânduială [kosmioz], toate, mai 
departe, înaintează pe drum cu cap |nomv] şi cu multă uşurinţă. Căci ceea ce-i mai 
greu este a pune temelia şi a aşeza fundamentul. „Copii, supuneți-vă părinţilor 
voştri întru Domnul”, adică după Domnul. Aşa a poruncit Dumnezeu. 


Dar dacă [părinţii] poruncesc ceva nelalocul lui? Nicidecum nu porunceşte vreun 
tată ceva nelalocul lui, chiar dacă el ar fi aşa. însă chiar de ar fi astfel, şi în acest 
caz [apostolul] te-a păzit în siguranţă. Căci a zis: “întru Domnul”, adică în cele în 
care tu nu-L loveşti pe Dumnezeu. Dacă, de pildă, [părintele tău] ar fi păgân sau 
eretic, nu trebuie să te laşi înduplecat de el. Căci acest lucru nu este „întru 
Domnul”. 


Însă cum de zice că „aceasta este cea dintâi poruncă”? Căci cea dintâi poruncă 
este „să nu desfrânezi”, apoi „să nu ucizi”. Nu prin locul de ordine a spus că este 
cea dintâi, ci prin făgăduinţă. Căci acelor porunci nu le-a pus nici o plată, fiindcă 
sunt rânduite în legătură cu cele rele şi cu îndepărtarea de ele. În aceasta însă, 
fiindcă este vorba despre o lucrare a celor bune, pune şi o făgăduinţă. Şi vezi cum a 
pus ca temelie minunată pentru calea virtuţii cinstea şi sfiala față de părinți? Şi e 
normal aşa. Vrând să se depărteze de faptele rele şi să meargă spre cele bune, 
acest lucru l-a poruncit mai întâi, adică cinstirea părinţilor, fiindcă mai înainte 
de toate, desigur după Dumnezeu, ei sunt pricina vieţii noastre. Aşadar, e firesc 
ca ei cei dintâi să se bucure de bunătăţile noastre şi după aceea toţi ceilalți 
oameni. Că dacă cineva nu are acest lucru, nici faţă de cei din afară nu va fi 
blând şi îngăduitor. 


Dând îndemnuri pentru cele trebuincioase copiilor, trece la părinți şi spune: „Și 
voi, părinţilor, nu întărâtaţi pe copiii voştri, ci creşteţi-i întru învăţătura şi 
certarea Domnului” (Ef£. 6,4). Nu a zis „iubiţi-i”, căci spre aceasta îi atrage firea şi 
fără să vrea şi de prisos era să pună vreo legiuire pentru asemenea lucruri. Dar ce 
zice? „Nu întărâtaţi pe copiii voştri”, cum fac cei mulți care îi dezmoştenesc şi îi 
lasă pe drumuri sau se poartă cu ei cu apăsare, nu ca față de unii liberi, ci ca faţă de 
sclavi. De aceea zice: “Nu întărâtaţi pe copiii voştri”. După ce arată că începutul 
tuturor [bunătăţilor] este ascultarea [de părinţi], toată cauza [ascultării copiilor] 
o pune pe seama începutului [educaţiei] şi a celor ce-i conduc. 


Și după cum a arătat că femeia trebuie să se supună pentru că bărbatul îi este cauză 
(de aceea cele mai multe către el le grăieşte, îndemnându-l să o atragă pe femeie 
prin tirania dragostei), aşa şi aici, iarăşi, pentru că el, [părintele], este cauza 
[copiilor], zice: „ci creşteţi-i întru învăţătura şi certarea Domnului”. Vezi că după 





ce se fac cele duhovniceşti le urmează şi cele trupeşti? Vrei să fie copilul tău 
ascultător? De la început creşte-l în învăţătura şi certarea Domnului. Să nu 
socoteşti că este de prisos ca el să audă necontenit dumnezeieştile Scripturi. Căci 
acolo, [în ele], va auzi mai întâi acest lucru: „Cinsteşte pe tatăl tău şi pe mama ta”. 
Aşa încât pentru tine faci asta. 


Nu spune: „Lucrul acesta este al monahilor. Doar nu-l voi face monah”. Nu trebuie 
ca el să se facă monah. De ce fe temi când el trebuie să fie plin de mult câştig? 
Fă-l creştin! Căci mai cu seamă celor din lume le este necesar să cunoască 
învăţăturile, mai cu seamă copiilor. Fiindcă multă lipsă de minte [anoia] au ei la 
acea vârstă. Şi la hpsa de minte se mai adaugă şi [vătămările] cuvintelor din afară, 
când ei învaţă acolo să fie ucenici ai eroilor admiraţi de ei şi care [eroi] sunt robi ai 
patimilor şi le e frică de moarte. De felul acesta este Ahile când plânge, când 
moare pentru o concubină, când altul se îmbată şi multe altele de acest fel. Are 
nevoie, aşadar, [copilul] de aceste medicamente. 


2. Aşadar, cum nu este neghiobie să trimiţi copilul să înveţe arte şi meserii şi 
învăţătură şi toate să te sârguieşti a le face pentru acest lucru, dar să nu-l creşti în 
învăţătura şi certarea Domnului? Pentru aceea noi suntem cei dintâi care avem 
parte de roade, căci îi creştem pe copii obraznici şi îndrăzneţi, neastâmpăraţi, 


neascultători, needucaţi şi neciopliţi. Să nu facem aşa, ci să ascultăm de fericitul 
acesta care ne îndeamnă să-i creştem în învăţătura şi certarea Domnului. Să le dăm 
lor pildă [upodeigma], făcându-i să stăruie cu zăbavă din cea dintâi vârstă la citirea 
Scripturilor. 


Vai mie, că necontenit grăind acestea, [oamenii] mă socotesc că vorbesc prosti. 
Insă eu nu voi înceta să fac lucrul meu. Pentru ce, spune-mi, nu le urmezi celor 
vechi? 


Mai ales voi, femeilor, râvniţi să fiți asemenea femeilor acelora [de demult]. Ai 
născut fiu? Urmeaz-o pe Ana! Află ce a făcut aceea! L-a dus [pe prunc] îndată la 
biserică. 

- Cine dintre voi nu ar vrea ca fiul ei să devină mai bine un Samuel decât de zeci de 
mii de ori împărat a toată lumea? 

- Şi cum e cu putinţă, zici tu, să devină asemenea lui? 

- De ce să nu fie cu putinţă? [Nu e cu putinţă] fuindcă nu vrei, nici nu-l dai pe mâna 
celor ce pot să-l facă pe el asemenea lui [Samuel]. 

- Cine este cel care ar putea face asta? zici tu. 

- Dumnezeu. Fiindcă şi aceea [Ana] l-a încredinţat [pe Samuel] în mâna Lui. Că 
Eli nu avea destulă putere ca să-l facă astfel. Şi cum ar fi putut-o face cel ce nu a 





avut putere nici asupra fulor săi? Insă credinţa femeii şi râvna ei l-a lucrat pe copil 
astfel. 


Era primul şi singurul ei născut şi nu ştia dacă va mai naşte şi alții. Dar nu a zis: 
„Să aştept să crească copilul ca să aibă şi el parte [puţin] de lucrurile lumii. Să-i 
îngădui să treacă puţin de vârsta copilăriei”. Nu! Ci pe toate acestea lăsându-le 
femeia deoparte, un singur lucru râvnea: cum să-l dăruiască dintru început lui 
Dumnezeu o statuie duhovnicească. 


Să ne ruşinăm noi bărbaţii de filosofia femeii: l-a dus lui Dumnezeu şi l-a lăsat 
acolo. De aceea şi nunta a fost mai strălucită, fiindcă mai întâi a căutat cele 
duhovniceşti, fiindcă a oferit [lui Dumnezeu] pârga. De aceea încăpător a devenit 
pântecele ci şi a dobândit şi alți copii. Pentru aceea şi în lume l-a văzut [pe fiul ei] 
devenind om mare. 


Căci dacă oamenii, când sunt cinstiţi, se simt datori să cinstească şi ei la rândul lor, 
cu cât mai mult Dumnezeu Cel Care şi fără să fie cinstit face aceasta? Până când 
Suntem trupeşti? Până când ne aplecăm spre pământ? Toate să ne fie pe locul 
doi în raport cu purtarea de grijă faţă de copii şi cu faptul de a-i creşte în 
învăţătura şi certarea Domnului. Dacă învaţă să fie filosof încă de la început, a 


dobândit o slavă mai puternică şi o bogăţie mai mare decât orice bogăţie. Nimic 
nu-i vei da atât de mult dacă îl înveţi artele, meşteşugurile şi învăţăturile din afară - 
prin care el câştigă bani şi averi - cât îi dai dacă îl înveţi meşteşugul şi arta de a 
dispreţui banii şi averile. 


Dacă vrei să-l faci bogat, fă cum ţi-am spus. Căci bogat nu este cel care are nevoie 
de multe lucruri şi bani şi care se înconjură cu multe, ci cel care nu are nevoie de 
nimic. În aceasta educă-l pe copil, aceasta învaţă-l! Aceasta este cea mai mare 
bogăţie. Nu căuta cum să-l faci vestit şi slăvit prin învăţăturile cele din afară, ci 
îngrijeşte-te cum să-l înveţi să disprețuiască Slava vieţii acesteia. Din acestea va 
deveni mai luminat şi slăvit. Aceste lucruri sunt cu putinţă a le face şi săracul şi 
bogatul. 


Aceste lucruri nu le învaţă cineva nici de la dascăl, nici prin vreun meşteşug, ci 
prin cuvintele dumnezeieşti. Nu socoti că aici vei trăi viaţă lungă, ci că cea de 
dincolo va fi fără hotar şi fără de sfârşit. Dăruieşte-i [acelei vieţi] cele mari, nu cele 
mici. Ascultă pe Pavel care zice: „Creşteţi-i în învăţătura şi certarea Domnului”. 
Nu te sârgui să-l faci ritor, ci învaţă-l să filosofeze. Căci dacă nu devine ritor nu va 
fi nici o vătămare, dar dacă nu va fi filosof nu va avea nici un câştig din mii de 
ştiinţe oratorice. 





Are nevoie de un mod de vieţuire [creştinesc], nu de cuvinte; [ii trebuie] 
deprinderi [virtuoase], nu subtilităţi şi sofisticării intelectuale; lare nevoie] de 
fapte, nu de vorbe. Acestea îi vor asigura Împărăţia Cerurilor, acestea îi vor 
dobândi în dar bunătăţile cele adevărate. Nu îi ascuţi limba, ci curăţeşte-i cu 
totul sufletul. Nu spun acestea ca să te opresc de a-i da şi o educaţie [lumească], 
ci te opresc să dai atenţie numai acesteia. Nu socoti că numai monahii au 
trebuinţă de aceste învățături ale Scripturii, ci mai cu seamă au nevoie de ele 
copiii care vor păşi în viaţă. 


Căci şi de o bună alcătuire a corăbiei şi de cârmaci şi de un echipaj complet de 
marinari nu are nevoie vasul care stă tot timpul în port, ci acela care pretutindenea 
se află pe mare. Tot aşa e şi cu cel din lume şi cu monahul. Căci monahul stă ca 
într-un port nevălurit, având o vieţuire lipsită de agitaţie şi griji, străină de orice 
furtună. Pe când cel din lume este pururea pe mare şi navighează în mijlocul mării, 
fiind luptat de multe valuri furioase. Şi chiar dacă el însuşi nu are trebuinţă, însă e 
nevoie să fie pregătit, ca să dea celorlalți peste gură. 


3. Aşadar, cu cât mai vestit va fi în viaţa aceasta, cu atât are mai multă nevoie de 
această educaţie [creştină]. Dacă [de pildă] creşti la curtea împărătească, mulţi 
păgâni sunt acolo şi filosofi şi oameni umflaţi de slava lumii acesteia. Şi eşti ca 


într-un loc plin de hidropici, căci cu un loc ca acesta se aseamănă curțile 
împărăteşti. Toţi sunt înfumuraţi şi plini de puroi. lar cei care nu sunt aşa se 
sârguiesc să devină şi ei astfel. Gândeşte-te, aşadar, cum va fi fiul tău care a intrat 
acolo? Va fi ca un medic iscusit care are instrumente puternice spre a sparge şi a 
pierde puroiul fiecăruia. 


EI se va apropia de fiecare şi va discuta cu acela şi îi va face sănătos trupul vlăguit, 
punând leacurile din Scripturi şi revărsând asupra aceluia cuvinte despre filosofia 
[vieţuirii virtuoase]. Monahul însă cui să vorbească? Pereţilor şi tavanului? 
Pustiului şi vâlcelelor? Sau păsărilor şi copacilor? Aşadar, nu are acela multă 
trebuințţă de asemenea învăţătură. lar lucrarea virtuoasă el [monahul] o face nu atât 
să înveţe pe alții, cât pe sine. Prin urmare, multă nevoie de o asemenea învăţătură 
au cei care petrec în viaţa aceasta [lumească], fiindcă acesta [cel din lume] este silit 
mult mai mult spre păcat decât acela [monahul]. lar dacă vrea să devină cunoscut, 
îi va fi şi mai necesară în lume. 


Căci toţi se vor ruşina de el şi de cuvintele acelea [ale Scripturii], când îl vor vedea 
stând în foc şi nearzându-se, nici poftind să conducă. Atunci va avea parte de 
conducere când nu o va pofti. lar în acest caz va fi mai respectat de împărat. Căci 
pe unul ca acesta [împăratul] nu-l va da uitării. Fiindcă, între mulți sănătoşi, cel 





sănătos va fi uitat, dar între mulți bolnavi, când se găseşte unul singur sănătos, 
degrabă ajunge vestea despre el la urechile împăratului şi îl va pune [conducător] 
peste multe popoare. Cunoscând, dar, acestea, creşteți-vă copiii în învăţătura şi 
certarea Domnului. 


Este cineva sărac? Chiar dacă, însă, va rămâne tot sărac şi nu va vieţui în curțile 
împărăteşti, nu va fi cu nimic mai prejos decât cel ce trăieşte în curțile împărăteşti, 
ci va fi admirat şi degrabă va ajunge la autoritate [arch] prin recunoaşterea reală [a 
valorii lui], nu prin hotărârea [arbitrară] a oamenilor. Căci dacă păgânii de două 
parale şi cinicii care susțineau o asemenea filosofie de două parale (căci de două 
parale este filosofia păgână) - ba mai degrabă nu aveau o filosofie, ci doar numele 
ei - [aşadar, dacă şi ei], când stăteau în jurul unui înşelător şi îşi îngrijeau pleata 
erau respectaţi de mulți, cu cât mai mult nu va fi [respectat] cel cu adevărat filosof? 
Dacă înfăţişarea cea mincinoasă din afară şi umbra filosofiei este aşa de ridicată [în 
slăvi], ce va fi dacă vom iubi filosofia cea adevărată şi curată? [Unii ca aceştia] nu- 
i vor tămădui oare pe toţi? Nu vor încredința [oamenii] şi casele şi femeile şi copiii 
fără nici o frică unora ca aceştia? însă nu este, nu este un astfel de filosof acum! De 
aceea, nici exemplu nu se mai găseşte. Sunt între monahi, dar între cei din lume nu 
mai sunt. lar că între monahi există, pot să dea mulți mărturie. 


Vă voi spune şi eu un [exemplu] dintre cele multe. Cunoaşteţi, desigur, şi aţi auzit - 
ŞI unii l-aţi şi văzut - pe bărbatul de care vreau să vă spun. Vorbesc de Iulian cel 
minunat. Acesta era om de la ţară, smerit dintre cei smeriţi. Nu era defel şcolit în 
învăţătura cea din afară, însă era plin de filosofia cea neplăsmuită. Când intra în 
oraşe - şi asta se întâmpla arareori - nici în jurul ritorilor sau al sofiştilor sau al 
vreunuia din cei care mai intră cu alai mare după el nu se îngrămădea aşa lumea ca 
în jurul lui. Dar ce spun eu? Oare nu se cântă încă şi acum mai strălucit numele lui 
decât al tuturor împăraților? lar dacă în lumea asta se petrec aceste lucruri, în 
lumea în care Stăpânul nu ne-a făgăduit nici un bine, în care ne-a spus să fim 
străini, să ne gândim câte vor fi bunătăţile puse deoparte în ceruri. Dacă unde au 
fost trecători, s-au bucurat de atâta cinste, unde le este casa lor, de câtă slavă se vor 
bucura? Dacă unde [Hristos] ne-a făgăduit necaz, au avut parte de atâta îngrijire şi 
slujire, unde ne-a făgăduit cinstea cea adevărată, câtă va fi desfătarea? 


Dar vreți să vă arăt [oameni virtuoşi] şi dintre cei din lume? Acum nu îi avem. 
Există [desigur] şi [acum] oameni blânzi în lume, însă nu au ajuns la filosofia cea 
mai înaltă. De aceea vă voi da exemple dintre sfinții cei din vechime. Câţi oare au 
avut femei şi au crescut copii şi nu au avut nimic mai puţin decât cele pe care le- 
am spus [mai devreme]? însă acum nu mai există [astfel de oameni] din pricina 
nevoii de acum, cum zice acest fericit |Pavel](I Cor. 7,26). Despre care vreţi să vă 





spun? Despre Noe? Despre Avraam? Despre fiul acestuia [Isaac]? Sau al aceluia 
[Iacov]? Despre Iosif? Sau vreţi să venim la prooroci? La Moise? La Isaia? 


4. Dar, dacă vi se pare bine, să ne întindem cuvântul asupra lui Avraam pe care mai 
cu seamă toți pururea ni-l aduc în faţa ochilor. Nu avea, oare, femeie? Nu avea 
copii? Ceea ce voi ne spuneţi nouă, aceea vă spun şi eu. Avea femeie, însă nu 
fiindcă avea femeie era minunat. Avea bani şi averi, însă nu fiindcă avea bani şi 
averi a plăcut lui Dumnezeu. A născut copii, însă nu fiindcă a născut copii a fost 
fericit. Avea trei sute optsprezece familii sub el, însă nu pentru aceasta a fost 
admirat. Vrei să afli din ce pricină a fost admirat? Din pricina iubirii de străini, din 
pricină că a trecut cu vederea banii şi averile, din pricina bunei lui cuviinţe şi a 
cumpătării. 

Căci care este semnul unui filosof? Oare nu dispreţuirea banilor şi a slavei? Oare 
nu faptul că e mai presus de pizmă şi de orice altă patimă? Hai, dar, să-l aducem la 
cercetare şi, dând la o parte îmbrăcămintea de pe el, să vă arătăm ce fel de filosof 
era. Mai întâi a socotit patria sa de nimic. A auzit “Jeşi din pământul tău şi din 
rudenia ta”(Fac. 12,1) şi îndată a ieşit. Nu s-a legat de casă, căci altfel nu ar fi ieşit 
de acolo. Nu a iubit obiceiurile şi datinile [părinteşti], nici altceva anume. Apoi 
slava, banii şi averile le-a disprețuit mai mult decât toţi. Căci ieşind biruitor în 
război şi având dreptul să ia prăzi, le-a lepădat (Fac. 14). Dar şi fiul acestuia 
[Isaac], iarăşi nu din pricina banilor şi averilor a fost admirat, ci din pricina iubirii 
de străini; nu din pricina copiilor, ci din pricina ascultării; nu din pricina femeii, ci 
din pricina stârpiciuni femeii. 


Aceşti [sfinţi] ca pe o nimica socoteau viaţa prezentă, nu făceau negoţ şi pe toate le 
treceau cu vederea. Spune-mi care saduri sunt mai bune? Oare nu cele care de la 
sine au putere şi tărie încât nici de ploi, nici de grindină, nici de rafalele vânturilor, 
nici de vreun alt fel de asemenea fenomene neprielnice nu sunt vătămate, ci rămân 
numai pe propriile picioare, dispreţuind toate acestea, neavând trebuinţă nici de 
propte, nici de îngrădituri [care să le susţină]? Aşa este un filosof. Aşa era bogatul 
acela [Avraam]. Nimic nu avea şi pe toate le avea. Toate le avea şi nimic nu avea. 
Căci zidul nu este dinăuntru, ci din afara [plantei]. Propta nu ţine de firea [plantei], 
ci este pusă din afară. Spune-mi, dar, care trup este puternic? 


Oare nu cel care este sănătos şi nu se vătăma nici de foame, nici de saţiu, nici de 
frig, nici de arşiţă? Sau nu cumva cel care este mai slab decât toate acestea şi are 
nevoie de bucătari şi de ţesători, de vânători şi de doctori ca să se însănătoşeze? 
Acela este bogat, care este filosof cu adevărat şi care nu are nevoie de nimic din 
acestea. De aceea a zis fericitul acesta: “Creşteţi-i în învăţătura şi certarea 
Domnului”. Nu le puneţi propte şi ziduri din afară. Căci proptă este bogăţia, proptă 





e slava. Când acestea se năruie - şi se năruie [cu siguranță] - planta rămâne goală şi 
uşor de distrus şi nu numai că n-are nici un câştig, de pe urma timpului care a trecut 
[în care a avut propte], ci se şi vătăma. Şi asta fiindcă acele propte o împiedică să 
se antreneze faţă către faţă cu atacurile vânturilor şi astfel au pregătit-o ca acum să 
cadă dintr-o dată. 


Prin urmare, bogăţia mai mult vătăma pentru că îi face pe oameni să fie nepregătiți 
la necazurile şi situaţiile neprielnice ale vieţii. Deci, aşa să-i pregătim pe copii încât 
să poată ţină piept la toate şi să nu fie dărâmaţi de cele ce vin asupra lor. Să-i 
creştem în învăţătura şi certarea Domnului şi [atunci] multă plată ni se va pune 
deoparte [în ceruri]. Căci dacă oamenii, făcând statui ale împăraților şi pictându-le 
tablouri, se bucură de atâta cinste, oare noi, dacă vom înfrumuseţa chipul cel 
împărătesc (căci chip al lui Dumnezeu este omul), nu ne vom bucura de mii de 
bunătăți dându-l înapoi pe „cel după asemănare”? Căci aceasta este „cel după 
asemănare”: virtutea sufletului şi atunci când îi creştem pe copii să fie buni, 
nemânioşi, nepomenitori de rău. 


Toate acestea sunt trăsături proprii lui Dumnezeu: să fie făcători de bine, iubitori 
de oameni şi când îi educăm ca cele prezente să le socotească ca pe un nimic. 
Aşadar, aceasta să fie lucrarea noastră, ca şi pe noi înşine şi pe ei [pe copii] să-i 
modelăm şi să le dăm un ritm de vieţuire în cele de [neapărată] trebuință. Căci 
[altfel] cu ce îndrăzneală vom sta înaintea judecății lui Hristos? Fiindcă dacă este 
nevrednic de episcopie cel ce are copii nesupuşi, cu mult mai mult va fi nevrednic 
de Împărăţia Cerurilor. 


- Ce zici?! Că dacă avem femeie nesupusă şi copii |neascultători], vom fi traşi la 
răspundere? 

- În mod sigur, dacă nu faci cu cea mai mare atenţie şi sărguință cele ce ţin de tine. 
Căci nu ne este de-ajuns pentru mântuire propria ta virtute. 


Că dacă cel care nu s-a folosit de un talant, nu a avut nici un câştig, ci a fost 
pedepsit, [chiar dacă I-a ţinut în păstrare şi nu l-a pierdut], este limpede că nu e de- 
ajuns propria virtute pentru mântuire, ci trebuie [de a te îngriji] si de a celuilalt. 


Aşadar, să avem multă îngrijire de femei, multă purtare de grijă faţă de copii şi 
casnicii noştri, multă şi faţă de noi înşine ca să fim în bună rânduială şi noi şi 
aceia şi să-L rugăm pe Dumnezeu să ne fie ajutător la această lucrare. Dacă 
Dumnezeu vede că ne îngrijim şi ne preocupăm de acest lucru, ne vine în ajutor. 
Dar dacă nu facem nimic [din partea noastră] , nu ne va da mâna. Fiindcă 
Dumnezeu nu ne va da ajutorul dacă dormim, ci dacă ne ostenim. Căci ajutorul 





nu poate fi al unuia care nu lucrează, ci al celui care el însuşi lucrează. lar 
Bunul Dumnezeu este puternic ca prin Sine să ducă la împlinire lucrarea 
[noastră] ca să ne învrednicim toți de bunătăţile făgăduite, cu harul şi cu iubirea 
de oameni ale Domnului nostru lisus Hristos împreună cu Care Tatălui şi 
Duhului Sfânt slavă, putere şi cinste acum şi pururea şi în vecii vecilor. Amin. 


din “Omilii şi cuvântări despre educaţia copiilor” 





Cuvântul II din “Omilii şi cuvântări despre educaţia copiilor” - Despre 
credinţa şi filosofia şi blândeţea Anei; despre cinstea faţă de preoţi şi că 
trebuie să ne rugăm şi când începem masa şi când o terminăm. 


1. Nimic nu este deopotrivă cu rugăciunea, nimic mai puternic decât credinţa. De 
amândouă ne-a dat dovadă Ana ieri. Căci cu aceste daruri apropiindu-se de 
Dumnezeu, toate câte a voit a dobândit: şi firea cea vătămată a îndreptat-o şi 
pântecele cel încuiat l-a deschis şi ruşinea [ei] a nimicit-o şi ocările potrivnicei sale 
le-a destrămat şi multă îndrăznire [către Dumnezeu] a luat şi spic frumos din piatră 
stearpă a secerat. ŞI cu toţii aţi auzit cum s-a rugat, cum a cerut. A fost încrezătoare 
şi a primit, şi a născut, şi a crescut, şi l-a dat jertfă [Domnului] pe Samuel. încât nu 
ar greşi cineva dacă ar numi-o pe această femeie şi mamă şi tată a copilului. 


Căci chiar dacă bărbatul a dat sămânţa, totuşi rugăciunea [femeii] a dat putere 
seminţei şi a făcut mai vrednice de cinste pricinile [începuturile, cauzele] [Copa] 
naşterii lui Samuel. Căci nu numai dormirea laolaltă şi împreunarea părinților, 
precum în cazul celorlalți [copii], au fost pricină, ci pricini ale acestei naşteri au 
fost rugăciunile şi lacrimile şi credinţa. 


Aşadar proorocul a avut părinţi mai vrednici de cinste decât alţii şi s-a născut prin 
credința mamei sale. De aceea s-ar şi potrivi să spună cineva despre această 
femeie: „Cei ce seamănă cu lacrimi întru veselie vor secera” (Ps. 125,5). Pe 
aceasta s-o urmăm cu râvnă, bărbaţilor! Pe aceasta s-o imităm, femeilor! Că femeia 
aceasta s-a făcut dascăl şi bărbaţilor şi femeilor. Câte sunt sterpe să nu 
deznădăjduiască. Câte sunt mame aşa să-şi crească copiii. Şi cu toții să urmăm 





filosofiei cea dinainte de naştere a femeii, credinței celei din vremea nașterii şi 
râvnei celei de după naştere. 


Cine are o atât de mare filosofie ca acea femeie, de vreme ce ea a purtat cu 
blândeţe şi mărime de inimă o aşa de nesuferită întâmplare? Şi nu a dat înapoi până 
ce nu a nimicit necazul şi până nu a aflat sfârşit minunat şi preaslăvit pentru răul ei. 
Şi [în toate acestea] nu şi-a luat nici un ajutor sau apărător din cei de jos. Că ea 
cunoştea iubirea de oameni a Stăpânului. Pentru aceea s-a şi apropiat de una 
singură şi a dobândit ceea ce voia. 


Că tămăduirea acelei întristări [avu] avea trebuinţă nu de ajutor omenesc, ci de 
harul dumnezeiesc. Şi aceasta pentru că nu era vorba de vreo pagubă de bani încât 
cineva, aducând aur, să-i poată dezlega întristarea. Nu era neputinţă a trupului, ca 
vreun doctor să îndemne pe slugi [să o îngrijească] şi să vindece boala. Firea îi era 
vătămată. Şi asta avea nevoie de Mâna cea de sus. 


De aceea, lăsând toate cele de pe pământ, a alergat la Stăpânul firii şi nu a dat 
înapoi până ce nu L-a înduplecat să-i dezlege stârpiciunea şi să-i deschidă 
pântecele şi s-o facă maică pe cea stearpă. Fericită este aşadar şi pentru aceasta: nu 
că a devenit maică, ci fiindcă |neputând] fi, totuşi a devenit. Cel dintâi lucru era al 
firii, cel de-al doilea era isprava aleasă de femeie. Fericită este şi pentru acele 
dureri ale naşterii, dar nu mai puţin fericită este şi pentru toate cele de dinaintea 
naşterii. Căci ştiţi cu toţii, şi bărbaţi şi femei, că nimic nu este mai nesuferit pentru 
o femeie decât lipsa de prunci. Şi chiar dacă s-ar bucura de mii de bunătăţi şi 
fericiri, totuşi durerea izvorâtă din astfel de lovitură nu ar putea-o răbda. 


lar dacă acum, când am fost chemaţi la o mai înaltă filosofie şi călătorim spre cer, 
când nu mai avem nimic cu cele din veacul de acum, ci ne gătim pentru cealaltă 
viaţă, când fecioria are mare laudă, aşadar, dacă acum este aşa de nesuferită lipsa 
de prunci, gândeşte-te, odinioară ce rău era socotit un astfel de lucru. Că atunci nu 
era nici o nădejde a celor viitoare. Pentru cei vechi nu era nici o cugetare [la cele 
duhovniceşti], ci toate le făceau pentru lucrurile din veacul acesta. [Pentru ei] 
stârpiciunea şi lipsa de urmaşi era blestem şi pedeapsă. Nu se poate spune, nici 
înfățişa prin cuvânt durerea unei astfel de lovituri. 


Și aceasta o mărturisesc femeile care, deşi au arătat toată filosofia, însă această 
greutate nu au suferit-o. ci unele n-au mai putut vieţui cu bărbaţii lor, iar altele au 
socotit viața de netrăit. lar pe femeia aceasta nu numai întristarea din pricina 
stârpiciunii o împresura, ci şi o altă patimă: mânia din pricina ocărilor potrivnicei 
sale. Şi precum vânturile, suflând potrivnic unul contra altuia, când cuprind o 





corabie în mijlocul luptei lor, înalță când la pupă, când la proră valuri asupra ei, iar 
cârmaciul, şezând la cârmă, scapă corabia, dacă străbate printre izbirile valurilor cu 
ştiinţă înţeleaptă, aşa s-a petrecut atunci şi cu femeia aceea. 


Căci precum nişte vânturi potrivnice, aşa năvăleau peste sufletul său întărâtarea şi 
descurajarea [OvpuoG iau a0vpua] şi îi mărunţeau gândurile şi ridicau multe valuri 
asupră-i, şi asta nu două sau trei sau douăzeci de zile, ci ani întregi (căci acest lucru 
i se întâmpla, zice [Scriptura], de destulă vreme). Şi a răbdat furtuna cu mărinimie 
şi nu a îngăduit să i se scufunde cugetul. Căci frica de Dumnezeu, şezând ca un 
cârmaci la cârmă, a înduplecat-o să rabde cu mărinimie furtuna aceea. Şi nu a 
încetat să-i cârmuiască sufletul până nu a dus la liman liniştit corabia plină de 
încărcătură, adică pântecele ei plin de comoară de mult preţ. Că nu argint, nici aur 
ducea, ci pe proorocul cel sfinţit. Şi îndoit a fost sfințit pântecele ei: o dată pentru 
că pruncul era prooroc sfințit, iar a doua oară pentru că pricina [începutul] [apyxn] 
sarcinii sale a luat-o din rugăciune şi din harul cel de sus. 


2. Şi nu numai încărcătura era preaslăvită şi minunată, ci şi felul neguţătoriei era şi 
mai uimitor. Că nu oamenilor a dat marfa, nici unor neguţători şi cârciumari, ci 
îndată ce a scos-o din corabie a vândut-o lui Dumnezeu. Şi a primit atâta bogăţie 
pe cât era cu putinţă să ia de la Dumnezeu. Căci după ce l-a primit, Dumnezeu i-a 
dat alt copil. Şi nu doar unul sau doi sau trei sau patru, ci cu mult mai mult. „Că 
cea stearpă”, zice, „a născut, şapte” Rg. 2,5) şi dobânda a întrecut capitalul. 


De acest fel este comerţul cu Dumnezeu. El nu dă înapoi doar puțin mai mult decât 
capitalul ce l-ai depus, ci de mult mai multe ori. Şi nu i-a dat numai fetiţe, ci de 
ambele sexe i-a dăruit odrasle, încât bucuria ei era neîntrecută. Acestea le spun nu 
doar ca să o lăudaţi, ci şi ca să-i şi urmaţi credinţa şi lipsa de răutate de care aţi 
auzit în parte şi ieri. Aşadar, pentru ca să vă dăruiesc şi restul. Lăsaţi-mă puţin să 
povestesc despre cuvintele pe care le-a zis către preot şi către sluga preotului după 
cea dintâi rugăciune, ca să vedeţi cugetul blând şi liniştit al femeii. „Și a fost”, 
Zice, “că în timp ce îşi înmulțea rugăciunea înaintea Domnului, Eli preotul îi 
păzea gura ei” (Rg.1,12). 


Îndoită virtute mărturiseşte aici scriitorul că are femeia: pe de-o parte răbdarea şi 
stăruința în rugăciune şi pe de alta trezvia minţii. Primul lucru îl arată faptul că a 
zis „îşi înmulţea”. Al doilea „înaintea Domnului”. Căci toţi ne rugăm, însă nu toţi 
0 facem înaintea lui Dumnezeu. Că atunci când trupul zace la pământ şi gura 
bodogăneşte în zadar, iar mintea umblă peste tot prin casă şi în piaţă, cum mai 
poate zice unul ca acesta că s-a rugat înaintea lui Dumnezeu? înaintea 
Domnului se roagă cel ce îşi adună sufletul din toate cele şi nu are nimic comun 





cu pământul, ci se mută cu totul către cer şi scoate din sufletul său tot gândul 
omenesc. 


Aşa a făcut atunci şi această femeie. Că adunându-se pe sine întreagă şi 
încordându-şi mintea cu stăruință, L-a chemat pe Dumnezeu cu suflet îndurerat. 
Cum de zice atunci că şi-a înmulțit rugăciunea, de vreme ce scurtă a fost 
lungimea rugăciunii sale? Că nu s-a întins la multe cuvinte, nici nu a mărit în 
lungime rugăciunea, ci a grăit puţine şi simple cuvinte: „Adonai, Doamne, Eli, 
Savaot dacă privind vei privi la smerenia roabei Tale şi îţi vei aduce aminte de 
mine şi nu vei uita de roaba Ta şi vei da roabei Tale sămânță bărbătească, îl voi 
da pe el dar înaintea Ta până în ziua morţii lui. Şi vin şi băutură ameţitoare nu 
va bea şi fier nu se va sui la capul lui” (| Rg. 1,11). Ce mulțime de cuvinte mai e 
asta? Aşadar, ce a vrut să zică în chip tainic prin „a înmulţit”? [înseamnă că] a 
grăit cuvintele adunate şi nu a lăsat să se cheltuie mult timp prin vorbe. 


Aşa ne-a poruncit şi Hristos în Evanghelie să ne rugăm. Că spunând ucenicilor 
Să nu se roage precum păgânii şi să nu spună multe în zadar, ne-a învăţat şi 
măsura rugăciunii. Şi ne-a arătat că nu în mulțimea cuvintelor, ci în trezvia 
minţii Stă faptul de a fi ascultați. Dar cum atunci, dacă trebuie să ne rugăm cu 
puţine vorbe, a zis o parabolă cum că trebuie să ne rugăm în toată vremea. 


Era o văduvă care îl necăjea necontenit cu rugămintea pe un judecător crud şi 
neomenos care nu avea nici frică de Dumnezeu nici ruşine de oameni (Lc. 18, 1-8). 
Cum a cedat la insistența venirilor femeii? Cum de ne îndeamnă şi Pavel zicând: 
“Stăruiţi în rugăciune ”(Rom. 12,12)? Şi iarăşi: „Rugaţi-vă neîncetat”” (| Tes. 
5,14). Că dacă nu trebuie să ne întindem la multe cuvinte, dar [în acelaşi timp] să 
ne rugăm necontenit şi concentrat, una este potrivnică alteia. 


Dar nu sunt potrivnice, să nu fie, ci se potrivesc foarte. Că şi Hristos şi Pavel au 
poruncit să facem rugăciuni scurte şi dese la răstimpuri scurte. Dacă întinzi mult 
cuvântul [rugăciunii] şi adesea îţi pierzi atenţia, dai multă îndrăznire [siguranţă] 
diavolului să intre şi să te împiedece şi să-ţi abată mintea de la cele ce le zici. Dar 
dacă faci rugăciuni concentrate şi dese, împărțind toată vremea Ipe care o ai] în 
dese [clipe de rugăciune], vei putea cu uşurinţă să dobândeşti întreaga 
înţelepciune [ooppoovvn] şi să-ţi faci rugăciunile cu multă trezvie. Acest lucru 
l-a făcut şi Ana, nu folosindu-se de multe cuvinte, ci apropiindu-Se de Dumnezeu 
în chip adunat şi des. Apoi, după ce preotul i-a grăit împotrivă — că aceasta 
înseamnă că „îi păzea gura ei iar buzele i se mişcau dar glasul nu i se auzea” — s-a 
silit şi să se supună preotului şi să înceteze rugăciunea. Şi-a oprit glasul, dar nu şi 
îndrăznirea [către Dumnezeu], ci mai tare striga înlăuntru inima [către Domnul]. 





Că acest lucru este mai ales rugăciunea: când strigătele [către Dumnezeu] se înalță 
dinlăuntru. Şi acesta este semnul unui suflet îndurerat şi chinuit: el nu-şi arată 
rugăciunea prin tăria glasului, ci prin râvna minţii [rpodvuua 16 Siovoil]. 


3. Aşa s-a rugat şi Moise. Şi deşi el nu a glăsuit nimic, Dumnezeu îi zice: „Ce 
strigi către Mine” (leş. 14,15). Oamenii pot să audă doar acest glas [trupesc], dar 
Dumnezeu mai înaintea lui aude pe cei ce strigă dinlăuntru [inimu lor]. Prin 
urmare se poate ca şi fără să strigăm să fim auziţi; şi umblând prin piaţă şi prin 
oraş, în acelaşi timp să ne rugăm în minte cu multă adunare şi încordare şi 
stăruinţă; şi să ne întâlnim cu prietenii, şi, [simplu spus], orice am face putem să-L 
chemăm pe Dumnezeu cu glas stăruitor şi pătrunzător - vorbesc de glasul dinăuntru 
- şi nimănui din cei de faţă să nu 1 se facă cunoscut acest glas. Asta a făcut atunci şi 
femeia aceasta. Căci glasul ei nu se auzea. Şi a auzit-o Dumnezeu. Aşa [de 
puternic] era glasul ei lăuntric. Şi i-a spus sluga lui Eli: „Până când vei fi beată? 
Leapădă vinul de la tine şi du-te de la faţa Domnului”. 


De aici se poate vedea mai cu seamă filosofia femeii. Acasă o ocăra potrivnica. 
Când a venit la templu, a înjosit-o şi sluga preotului şi preotul a certat-o. A fugit de 
furtuna de acasă şi a venit la liman, dar iar a aflat valuri. A venit să ia leac, şi nu 
numai că nu a luat, dar a primit lovitură din ocări şi rana mai tare s-a deschis prin 
ele. 


Ştiţi şi voi cum se comportă sufletele îndurerate la ocări şi înjosiri. Căci precum 
cele mai mari dintre răni se fac mai grele [dacă sunt lovite], nesuferind nici cea mai 
mică atingere din partea mâinii, aşa şi sufletul tulburat şi obijduit este fără răbdare 
în orice şi este muşcat de orice vorbă, însă nimic din acestea nu a pătimit femeia, 
deşi a fost batjocorită de o slugă. 


Dacă preotul ar fi fost cel ce ar fi înjosit-o, nu era aşa de minunată nerăutatea ei. Că 
mărimea vredniciei şi greutatea autorităţii [apyn] ar fi înduplecat-o să asculte şi să 
se înţelepţească. Acum însă nici către sluga preotului nu s-a pornit. Şi pentru acest 
lucru şi-a atras şi mai mult bunăvoința şi dragostea [evvora] lui Dumnezeu. Aşa şi 
noi, dacă am fi batjocoriţi şi am pătimi mii de rele, să ne purtăm cu cei ce ne 
ocărăsc cu nobleţe şi [aşa] vom atrage mai multă dragoste şi bunăvoință din partea 
lui Dumnezeu. 


De unde ştim aceasta? Din cele petrecute cu David. Ce a păţit acesta? EI a fost scos 
odinioară din patrie şi 1-a fost primejduit sufletul şi lhbertatea (II Rg. cap. 15-16). 
Dar având cu sine oaste împotriva acelui tânăr tiran neînfrânat şi ucigaş de tată, a 
rătăcit prin pustie şi nu s-a necăjit, nici nu s-a răzvrătit contra lui Dumnezeu, nici 





nu a zis: „Pentru ce se întâmplă aceasta? Pentru ce a îngăduit ca fiul să se scoale 
asupra părintelui său? Şi chiar dacă pe drept aş fi fost învinuit, totuşi [nici într-un 
astfel de caz] nu aşa ar fi trebuit să se întâmple. Dar acum, nefiind nedreptăţit de 
mine cu nimic, el vine după mine dorind să-şi pângărească mâna cu sângele tatălui 
său iar Dumnezeu deşi vedea acestea le îngăduie?”. Insă nimic din acestea nu a zis. 
Și ceea ce-i mai mare şi minunat este că, rătăcind şi alungat de toţi, un oarecare 
Şimei, om rău şi necurat, s-a pornit asupra lui, numindu-l ucigaș şi necredincios şi 
împroşcându-l cu alte mii de ocări. lar David nici aşa nu s-a sălbăticit. 


Dar ar putea spune cineva: „Bine, dar ce este minunat că nu s-a apărat de vreme ce 
era neputincios şi nu avea putere?” Mai întâi voi răspunde că nu l-aş fi admirat atât 
dacă, având coroană şi împărăție şi şezând pe tron ar fi răbdat dacă era batjocorit, 
pe cât îl laud acum şi mă minunez că a filosofat în vreme de necaz. Că în primul 
caz greutatea autorităţii şi nimicnicia celui ce l-ar fi înjosit îl înduplecau repede să 
îl dispreţuiască pe acela. Şi mulţi alţi împărați adesea au filosofat la fel, folosindu- 
se spre propria apărare de nebunia covârşitoare a celor ce-i înjoseau. 


Că ocările nu ne ating la fel când ne bucurăm de fericire sau când suntem 
apăsaţi. Când suntem tulburaţi atunci ne urmăresc mai tare şi ne muşcă mai 
rău. 


Pe lângă aceasta mai putem adăuga încă ceva la cele spuse: că, deşi era stăpân şi 
putea să se apere, totuşi nu a făcut-o. Şi ca să vezi că nu din slăbiciune, ci din 
nerăutate 1-a izvorât filosofia |gândeşte-te] că atunci când căpitanul oştirii a vrut să 
fie lăsat să meargă şi să taie capul aceluia, David nu numai că nu i-a îngăduit, dar 
l-a şi repezit, zicându-i: „Ce este mie şi ţie, fiule al lui Saruia? Lăsaţi-l să 
blesteme ca să vadă Domnul smerirea mea şi Sâ-mi răsplătească cele bune 
împotriva blestemului său cel făcut în ziua aceasta.” Şi ce [a zis David] s-a şi 
întâmplat. 


4. Ai văzut cum a ştiut dreptul că a purta cu mărinimie ocările este pricină de mai 
mare probare spre bine. Pentru aceea odinioară, prinzând pe Saul între două ziduri 
şi având putere să-l ucidă, I-a cruțat. Şi aceasta în vreme ce cei de faţă porunceau 
să înfigă sabia (1 Rg. 24). Dar nici uşurinţa de a-l ucide, nici îmboldirea de la 
ceilalți, nici pătimirea multor rele, nici aşteptarea altora mai cumplite, nu l-au lăsat 
să-şi tragă sabia. Şi nici în tabără nu s-ar fi descoperit că el ar fi făcut această 
ucidere, fiindcă era peşteră şi nimeni altcineva nu era de faţă, ci numai el singur. Şi 
nu a zis - lucru care l-ar fi spus un adulter - „întuneric este împrejurul meu şi 
pereţi, cine mă va surprinde?”. Nu, ci el a văzut Ochiul cel neadormit şi a ştiut că 
ochii Domnului sunt de mii de ori mai strălucitori decât soarele. 





Pentru aceea pe toate aşa le-a făcut şi le-a grăit ca şi când Acela ar fi fost de faţă şi 
i-ar judeca vorbele. Şi a zis: „Nu voi ridica mâna mea asupra unsului Domnului. 
Nu mă uit la răutatea [lui Saul], ci la vrednicia lui.Să nu-mi spună mie careva că 
acesta este siluitor şi pângărit. Că eu cinstesc hotărârea lui Dumnezeu chiar dacă 
acesta se arată nevrednic. Nu este vina mea dacă el se arată nevrednic de cinste”. 


Să audă câţi îi dispreţuiesc pe preoţi, să înveţe câtă evlavie a arătat acesta faţă de 
împărat. Că mult mai de cinste şi respect este preotul decât împăratul, pe cât a fost 
chemat la mai mare stăpânie. Să înveţe să nu-i judece, nici să le ceară socoteală, ci 
să se supună şi să se sfiască. Că tu nu ştii vieţuirea preotului, chiar dacă ar fi unul 
rău şi fără de grijă. David însă ştia cu amănunţime toate câte a făcut Saul. 

Dar în acelaşi timp ştia că stăpânia 1-a fost dată [lui Saul] de la Dumnezeu. Şi chiar 
dacă ai şti cu de-amănuntul [viaţa lor], nu ai iertare, nici dezvinovăţire dacă 
dispreţuieşti pe întâistătători şi treci cu vederea cele spuse de ei. Auzi cum şi 
Hristos a nimicit această îndreptăţire a noastră când zice în Evanghelii: „Pe 
scaunul lui Moise au şezut cărturarii şi fariseii. Deci toate câte vă vor zice să le 
faceţi, faceţi-le. Dar după faptele lor să nu faceţi” (Mt. 23,3). Ai văzut cum, deşi 
viaţa acelora era aşa de stricată încât era vrednică de învinovăţire din partea 
ucenicilor lor, El nu a necinstit îndemnurile acestora, nici n-a lepădat învăţătura 
lor? Acestea le spun nu voind să osândesc pe preoţi, să nu fie, - că şi voi sunteţi 


martori ai bunei lor petreceri şi a multei lor evlavii - ci ca să le dăm cu îmbelşugare 
multă cinste şi respect. Căci nu atât pe ei, cât pe noi înşine ne folosim. Cel ce 
primeşte un prooroc în nume de proroc, plată de prooroc va lua. 


Că dacă nu ne este îngăduit să ne judecăm vieţuirea unii altora, cu cât mai mult pe 
a părinţilor [noştri duhovniceşti], însă ceea ce am spus - căci iarăşi trebuie să ne 
întoarcem la femeia aceasta - anume că a purta cu mărinimie batjocoririle este 
pricină de multe bunătăți s-a petrecut şi cu lov. Că şi de acela nu mă minunez atât 
mai înainte de a-l îndemna femeia, cât după ce i-a dat sfatul ei cel pierzător. Şi să 
nu socotească cineva că zic lucru neobişnuit. Că adeseori pe cei pe care firea 
lucrurilor nu i-a putut împiedica, i-a pierdut vorba şi îndemnul cel stricat. De acest 
lucru este conştient şi diavolul încât după lovitura cu fapta adaugă şi atacul cu 
vorba. Aceasta a făcut şi cu David. Când a văzut că el rabdă cu mărinimie 
răscularea fiului său şi acea tiranică fărădelege, voind [diavolul] să-i poticnească 
mintea şi să-l convingă să cadă în mânie, l-a adus pe acel Şimei, gătind ca prin 
cuvintele amare [ale aceluia] să muşte sufletul lui David. 


Acest lucru rău l-a uneltit şi în cazul lui lov. Când a văzut că acela îşi râde de 
săgețile lui şi că în faţa tuturor stă cu nobleţe, ca un turn de diamant, a înarmat-o pe 
femeie ca prin ca să-şi furişeze şi să facă neobservat sfatul. Şi a ascuns în cuvintele 





ei momeala, plângând nenorocirea lui lov. Ce a făcut acel mare om? „Pentru ce ai 
grăit ca una din femeile fără minte? Dacă le-am primit pe cele bune din mâna 
Domnului nu vom răbda şi cele rele?” (lov 2,10). Ceca ce a zis aceasta înseamnă: 
„Dacă nu ar fi fost Stăpân, nici atât de presus faţă de noi, ci ar fi fost un oarecare 
prieten de o cinste cu noi, ce dezvinovăţire am fi avut dacă, după atâtea binefaceri 
din partea lui, noi i-am fi răsplătit cu cele potrivnice?”. 


Ai văzut cuget iubitor de Dumnezeu şi cum nu a gândit mai presus de sine, nici nu 
s-a lăudat că a suportat cu mărinimie acele lovituri mai presus de fire şi nici nu a 
socotit că atâta răbdare ce a arătat este un lucru al înţelepciunii şi mărimii sale de 
suflet? Ci ca şi cum şi-ar fi plătit trebuitoarea datorie şi nu ar fi pătimit nimic 
necuvenit, aşa, din toată inima, i-a răspuns împotrivă femeii. 


Aceasta s-a petrecut şi cu femeia aceasta. Când a văzut că rabdă cu mărime de 
suflet lipsa de prunci şi că se aruncă înaintea lui Dumnezeu, a pus împotriva ei pe 
sluga preotului ca [Ana] mai tare să se mânie. Dar nimic din acestea nu a pătimit 
femeia, ci cugetând şi fiind pregătită |ueieram]de acasă să rabde ocările, pentru că 
era cercată prin batjocoririle potrivnicei, a respins fără de teamă, mai apoi, 
asemenea atacuri. 


Pentru aceea şi în templu multă blândeţe a arătat, purtând jignirile cele despre beţie 
şi vorbire în doi peri cu bărbăţie şi cu mărime de suflet, deşi nimic de acest fel nu 
s-a auzit în vorbele ei. Căci zicând sluga „Leapădă vinul de la tine şi te du de la 
faţa Domnului”, Ana a răspuns: “Nu, Doamne”. Pe cel care a înjosit-o l-a numit 
stăpân. Şi nu a zis ceea ce mulți oameni spun: „Mi-a zis preotul aşa ceva? EI, cel ce 
învaţă pe alții m-a jignit socotindu-mă beat şi vorbitor în doi peri?”. Dar el a glumit 
ca să-ţi dea la iveală cugetul ascuns, chiar dacă nu era adevărat. 


5. lar noi, adesea când suntem ocărâţi, [socotind] că trebuie neapărat să ne apărăm 
şi să ne izbăvim [de ocări], aprindem foc şi ca nişte fiare sălbatice călcăm în 
picioare pe cei ce ne-au înjosit, presându-i şi rănindu-i şi cerându-le socoteală de 
cele spuse, şi, prin chiar acestea pe care le facem, întărim bănuiala [acelora] 
împotriva noastră. Dacă vrei să arăţi celor ce te-au înjosit că nu eşti beat, arată-le-o 
prin blândeţe, nu prin semeţie, nici prin ocărârea lor. lar dacă îl loveşti pe cel ce te- 
a înjosit, toţi te vor învinui de beţie. Dar dacă te porţi cu nobleţe, vei îndepărta 
chiar prin faptele tale bănuiala rea. Acest lucru l-a făcut demult şi această femeie. 
Şi zicând „Nu, Doamne”, a arătat prin însele faptele sale că mincinoasă era 
bănuiala. 





De unde totuşi a avut preotul bănuiala aceasta? Căci nu a văzut-o râzând, nici 
dansând, nici împleticindu-se, nici zăcând, nici grăind ceva de ruşine ori vreun 
cuvânt de femeie uşoară. De unde, dar, avea această bănuială? Nu degeaba a bănuit 
el, ci după timpul din zi. Căci era la amiază când îşi făcea rugăciunea. De unde 
ştim? Din însele cuvintele de mai înainte. „S-a ridicat”, zice, „Ana după ce au 
mâncat în Silo şi după ce au băut şi a Stat înaintea Domnului”. 


Vezi? Timpul pe care toţi şi l-au luat spre odihnă şi relaxare, ea 1-a făcut timp de 
rugăciune şi după masă a alergat la rugăciune şi şi-a vărsat izvoarele lacrimilor şi a 
oferit [Domnului] o minte feciorelnică [owppovo av] şi trează. Şi în concentrare 
şi adunare |exrevo(] s-a rugat după masă, ca să ia darul cel peste fire şi să 1 se 
dezlege stârpiciunea şi să 1 se vindece firea ei cea slăbită. Acestea le-am câştigat 
de la femeie: să ştim că [trebuie] să ne rugăm după ce am stat la masă şi la 
ospăț. Cel ce se pregăteşte pentru acest lucru, niciodată nu va cădea în beţie şi în 
vorbirea în doi peri, niciodată nu va fi sfâşiat de plăcerea gâtlejului, ci cu 
aşteptarea rugăciunii îşi pune frâu gândurilor şi gustă din toate cele puse înainte cu 
cuvenita măsură şi îşi umple şi sufletul şi trupul de multă binecuvântare. 


Căci masa care începe de la rugăciune şi se sfârşeşte la rugăciune, niciodată nu va 
fi cu vreo lipsă, ci ne va aduce toate bunătățile mai bogat decât un izvor. Să nu 
trecem cu vederea un atât de mare câştig. Că nu este lucru necuvenit ca slugile 
noastre, dacă ar vrea să primească de la noi ceva din cele puse înainte, să ne 
mulțumească şi apoi să se îndepărteze vorbindu-ne de bine. Iar noi, bucurându-ne 
de atâtea bunătăţi, nici măcar atâta cinstire nu dăm lui Dumnezeu, şi acestea, după 
ce am urma să ne bucurăm de multă siguranţă şi pace. Că unde este rugăciune este 
şi mulțumire [evyapiona], unde harul Duhului Sfânt este desfată şi demonii 
fug şi toată puterea potrivnică se alungă şi se surpă. Cel ce urmează să se 
întoarcă la rugăciune nu va îndrăzni să grăiască nimic necuvenit nici chiar în 
vremea mesei. Şi chiar dacă grăieşte îşi dă seama şi se căieşte degrabă. Pentru 
aceea trebuie ca şi la începutul şi la sfârşitul mesei să mulțumim lui Dumnezeu. 
Că, după cum am zis, atunci mai ales nu vom cădea cu uşurinţă în beţie, când ne 
vom statornici în această obişnuinţă. 


Și chiar dacă te-ai ridica vreodată de la masă ameţit şi cu chef, nici aşa să nu laşi 
obiceiul. Ci chiar dacă ne-am îmbătat, chiar dacă ne împleticim şi cădem la 
pământ, chiar şi aşa să ne rugăm şi să nu dezlegăm obişnuinţa. Căci dacă în prima 
zi te rogi chiar dacă eşti în halul acesta, a doua zi vei îndrepta necuviinţa din prima 
zi. Aşadar ori de câte ori mâncăm, să ne aducem aminte de femeia aceasta şi de 
lacrimile ei şi de această „bună beţie” a ei. Că s-a îmbătat şi femeia, însă nu de vin, 
ci de multa evlavie. Dacă după masă avea o astfel de stare, oare ce stare avea de 





dimineaţă? Dacă după ce a mâncat şi a băut s-a rugat atât de adunat, cum era când 
postea? 


6. Să ne întoarcem iar la cuvintele ei, cele pline de multă filosofie şi blândeţe. Căci 
zicând „Nu, Doamne” a adăugat: „Eu sunt femeie în zi necăjită şi vin şi băutură 
ameţitoare nu am băut”. la aminte cum nici aici nu a spus de ocările potrivnicei 
sale, nici nu a scos la iveală răutatea aceleia, nici nu şi-a deplâns necazul său, ci 
numai atât şi-a descoperit întristarea [oOwvpuua.] cât să se apere înaintea preotului. 


Eu Sunt femeie în zi necăjită şi vin şi băutură ameţitoare nu am băut şi îmi vărs 
sufletul meu înaintea Domnului”. Nu a zis „mă rog Domnului”, sau “îl implor pe 
Dumnezeu”, ci „îmi vărs sufletul înaintea Domnului”. Aceasta înseamnă că m-am 
întors [m-am mutat] pe mine întreagă către Dumnezeu, mi-am deşertat mintea către 
EI, am făcut rugăciunea cu tot sufletul şi puterea mea, am spus lui Dumnezeu 
necazul meu, i-am arătat rana. lar Acela poate să pună leacul. „Să nu dai roabei tale 
în faţă, ca unei femei ciumate”. larăşi se numeşte pe sine roabă şi lucrează cu multă 
râvnă ca să nu primească vreo părere rea din partea preotului. 


Și nu şi-a zis către sine: “Ce-mi pasă mie de acuzaţia acestuia? M-a osândit pe 

degeaba, a bănuit ceea ce nu trebuia. Să fie numai conştiinţa mea curată şi n-au 

decât ca toţi să mă osândească”, ci a plinit acea lege apostolească care porunceşte 

să ne îngrijim de cele bune nu numai înaintea Domnului, ci şi înaintea 

oamenilor (Ul Cor. 8,21). Şi în tot chipul a îndepărtat bănuiala zicând: „Să nu dai 

roabei tale în faţă, ca unei femei ciumate”. Ce înseamnă „în faţă”? „Să nu 
593) 


socoteşti că sunt fără de ruşine şi plină de îndrăzneală”, îndrăznirea mea nu este 
din beţie, ci din întristare [aOvua], din durere, nu din ameţeală. 


Ce a zis preotul? la aminte la priceperea aceluia! Nu a iscodit necazul, nu a vrut să 
facă vâlvă de rugăciunea ei. Dar ce zice? „Mergi în pace. Să-ţi dea ţie Domnul 
Dumnezeul lui Israel toată cererea pe care ai cerut-o de la El”. Pe acuzator l-a 
făcut femeia apărător. 


Atât de mare bine este blândeţea şi îngăduinţa. Şi în loc de ocară, luând merinde 
îndestulătoare, s-a dus şi I-a avut pe cel ce a certat-o ca ocrotitor şi mijlocitor. Dar 
nici aşa nu s-a oprit, ci iarăşi a zis: „„A aflat roaba ta har înaintea ochilor tăi”, 
adică „Află până la capăt şi din decurgerea lucrurilor că nu din beţie, ci din multa 
durere am făcut rugăciune şi cerere”. „Și plecând”, zice [Scriptura], „nu a mai 
stat cu el”. 





Ai văzut credinţa femeii? Mai înainte de a lua ceea ce a cerut a fost plină de 
îndrăznire ca şi când ar fi luat. lar pricina este că s-a rugat cu multă atenţie şi 
adâncire şi încordare, cu multă râvnire neîndoielnică. De aceea a plecat ca şi când 
ar fi primit tot [ceea ce ceruse]. Pe de altă parte şi Dumnezeu i-a luat întristarea 
pentru că urma să-i dea darul. Pe aceasta s-o urmăm şi noi cu sârguinţă şi în toate 
necazurile şi întâmplările rele să alergăm la Dumnezeu. Şi dacă nu avem copii, 
să-i cerem de la Acela. lar dacă îi dobândim, să-i creştem cu multă sârguinţă [în 
legea lui Dumnezeu] şi să îndepărtăm pe cei tineri de orice răutate, mai cu seamă 
de neînfrânare şi împrăştiere. Cumplit este acest război şi nimic nu primejduieşte 
atât de mult vârsta copilăriei şi tinereţii ca această patimă. Din toate părțile să-i 
îngrădim şi să-i ocrotim cu sfătuiri, cu îndemnuri, cu înfricoşări, cu ameninţări. 
Dacă ei vor birui această poftă, nu vor fi biruiți degrabă de vreo alta, ci vor fi şi 
mai tari decât banii, se vor înfrâna şi de la beţie, şi chefurile şi întâlnirile stricate le 
vor îndepărta cu toată râvna, le vor fi mai iubiţi şi părinților, vor fi mai respectaţi şi 
de toți oamenii. Căci cine nu se va sfii în faţa uni tânăr cumpătat şi cu mintea 
întreagă [owppov]. Cine nu va iubi şi nu va îmbrăţişa pe cel ce pune frâu poftelor 
necuviincioase şi fără de rânduială? Şi cine, fie şi dintre cei foarte bogaţi, nu va 
alege cu multă dorire pe unul ca acela ca să-i încredinţeze fiica lor, chiar dacă acela 
ar fi mai sărac decât toţi? Că după cum nimeni nu este aşa de ticălos şi nenorocit, 
chiar de ar fi mai bogat decât toţi, încât să vrea să-şi ia ca ginere pe cel ce 
vieţuieşte în neorânduială şi destrăbălări şi ia aminte la desfrânate, tot aşa nimeni 
nu este atât de lipsit de minte ca cel ce dispreţuieşte şi necinsteşte pe cel întreg la 
minte [ooppov] şi cu viaţă cinstită. 


Aşadar, ca să fie respectaţi şi de oameni şi să fie doriţi şi lui Dumnezeu copiii 
[noştri], să împodobim sufletele lor şi să-i aducem către nuntă cu [zestrea] întregii 
înţelepciuni [ooqppoovvn]. Căci astfel se vor revărsa asupra lor ca din nişte 
izvoare şi toate cele ale veacului de acum şi îl vor avea milostiv şi pe Dumnezeu. 
Se vor bucura şi de slava de acum şi de cea viitoare, de care fie ca noi toţi să 
avem parte cu harul şi cu iubirea de oameni a Domnului nostru lisus Hristos, 
împreună cu Care Tatălui şi Duhului Sfânt fie-Le slava, cinstea şi puterea, acum 
şi pururea şi în vecii vecilor. Amin. 

